# verses

text:
 Kinaumagahan, nang hindi na lasing si Nabal, sinabi ng asawa niya sa kanya ang mga bagay na ito at nagkasakit siya sa puso, at siya'y naging parang isang bato. 


text:
 Nang mabalitaan ni David na si Nabal ay patay na, sinabi niya, "Purihin ang PANGINOON na siyang naghiganti sa pag-alipustang tinanggap ko sa kamay ni Nabal, at pinigil ang kanyang lingkod sa kasamaan. Ang masamang gawa ni Nabal ay ibinalik ng PANGINOON sa kanyang sariling ulo." Pagkatapos ay nagsugo si David at hinimok si Abigail na maging asawa niya. 


text:
 Nang dumating ang mga lingkod ni David kay Abigail sa Carmel, kanilang sinabi sa kanya, "Sinugo kami ni David sa iyo upang kunin ka na maging asawa niya." 


text:
 At siya'y tumindig at nagpatirapa sa lupa, at nagsabi, "Ang iyong lingkod ay isang alila na maghuhugas ng mga paa ng mga lingkod ng aking panginoon." 


text:
 Nagmadali si Abigail, tumindig, at sumakay sa isang asno. Pinaglingkuran siya ng kanyang limang katulong na dalaga. Siya'y sumunod sa mga sugo ni David, at siya'y naging kanyang asawa. 


text:
 Ibinigay ni Saul si Mical na kanyang anak, na asawa ni David, kay Palti na anak ni Lais na taga-Galim. 


text:
 At dumating ang mga Zifeo kay Saul sa Gibea, na nagsasabi, "Hindi ba nagtatago si David sa burol ng Hachila, sa tapat ng Jesimon?"" 


text:
 Kaya't tumindig si Saul at lumusong sa ilang ng Zif na kasama ang tatlong libong piling lalaki sa Israel upang hanapin si David sa ilang ng Zif. 


text:
 At humimpil si Saul sa burol ng Hachila na nasa tabi ng daan sa silangan ng Jesimon. Ngunit si David ay nanatili sa ilang. Nang makita niya na sinusundan siya ni Saul sa ilang, 


text:
 Si David ay pumunta sa dakong pinaghihimpilan ni Saul. Nakita ni David ang lugar na kinaroroonan ni Saul at ni Abner na anak ni Ner, na kapitan ng kanyang hukbo. Si Saul ay nakahiga sa loob ng kampo, at ang mga tauhan ay nakahimpil sa palibot niya. 


text:
 Nang magkagayo'y nagsalita si David at sinabi kay Ahimelec na Heteo, at kay Abisai na anak ni Zeruia, na kapatid ni Joab, "Sinong sasama sa akin sa paglusong kay Saul sa kampo?" At sinabi ni Abisai, 'Ako'y lulusong na kasama mo." 


text:
 Kinagabihan, dumating sina David at Abisai sa hukbo. Naroon si Saul na natutulog sa loob ng kampo na ang kanyang sibat ay nakasaksak sa lupa sa kanyang ulunan; si Abner at ang hukbo ay nakahiga sa palibot niya. 


text:
 Nang magkagayo'y sinabi ni Abisai kay David, "Ibinigay ng Diyos ang iyong kaaway sa iyong kamay sa araw na ito. Ngayo'y hayaan mong tuhugin ko siya ng sibat sa lupa sa isang saksak, at hindi ko siya uulusin ng dalawang ulit." 


text:
 Ngunit sinabi ni David kay Abisai, "Huwag mo siyang patayin! Sapagkat sinong maglalapat ng kanyang kamay na hindi magkakasala laban sa binuhusan ng langis ng PANGINOON?" 


text:
 At sinabi ni David, "Buhay ang PANGINOON, ang PANGINOON ang papatay sa kanya o darating ang kanyang araw upang mamatay o siya'y lulusong sa labanan at mapapahamak. 


text:
 Huwag ipahintulot ng PANGINOON na lapatan ko ng aking kamay ang binuhusan ng langis ng PANGINOON. Ngunit ngayo'y hinihiling ko sa iyo na kunin mo, ang sibat na nasa kanyang ulunan, at ang banga ng tubig, at tayo'y umalis." 


text:
 Kaya't kinuha ni David ang sibat at ang banga ng tubig sa ulunan ni Saul at sila'y umalis. Walang nakakita o nakaalam man, o nagising man ang sinuman, sapagkat sila'y pawang mga tulog, dahil isang mahimbing na pagkakatulog mula sa PANGINOON ang dumating sa kanila. 


text:
 Pagkatapos ay dumaan si David sa kabilang dako, at tumayo sa tuktok ng bundok sa may kalayuan na may malaking pagitan sa kanila. 


text:
 At sumigaw si David sa hukbo at kay Abner na anak ni Ner, "Hindi ka ba sasagot, Abner?" Nang magkagayo'y sumagot si Abner at nagsabi, "Sino kang sumisigaw sa hari?" 


text:
 Sinabi naman ni David kay Abner, "Hindi ka ba lalaki? Sinong gaya mo sa Israel? Bakit hindi mo binantayan ang iyong panginoong hari? Sapagkat pumasok ang isa sa taong-bayan upang patayin ang hari na iyong panginoon. 


text:
 Ang bagay na ito na iyong ginawa ay hindi mabuti. Habang buhay ang PANGINOON, kayo'y dapat mamatay, sapagkat hindi ninyo binantayan ang inyong panginoon, ang binuhusan ng langis ng PANGINOON. At ngayo'y tingnan ninyo kung saan naroroon ang sibat ng hari at ang banga ng tubig na nasa kanyang ulunan." 


text:
 Nakilala ni Saul ang tinig ni David at nagsabi, "Ito ba ay tinig mo, anak kong David?" At sinabi ni David, "Tinig ko nga, panginoon ko, O hari." 


text:
 At kanyang sinabi, "Bakit tinutugis ng aking panginoon ang kanyang lingkod? Sapagkat anong aking ginawa? O anong kasalanan ang nasa aking kamay? 


text:
 Ngayon, pakinggan nawa ng aking panginoong hari ang mga salita ng kanyang lingkod. Kung ang PANGINOON ang siyang nag-udyok sa iyo laban sa akin, tumanggap nawa siya ng isang handog. Ngunit kung ang mga anak ng tao, sumpain sila sa harap ng PANGINOON, sapagkat sila ang nagpalayas sa akin sa araw na ito upang huwag akong magkaroon ng bahagi sa pamana ng PANGINOON, na nagsasabi, 'Humayo ka, maglingkod ka sa ibang mga diyos.' 


text:
 Kaya't ngayon, huwag ibuhos ang aking dugo sa lupa mula sa harap ng PANGINOON; sapagkat lumabas ang hari ng Israel upang humanap ng isang kuto, gaya ng isang humahabol sa isang pugo sa mga bundok." 


text:
 Pagkatapos ay sinabi ni Saul, "Ako'y nagkasala; bumalik ka, anak kong David sapagkat hindi na ako gagawa ng masama sa iyo, sapagkat ang aking buhay ay mahalaga sa iyong paningin sa araw na ito. Ako'y naging hangal at nakagawa ng napakalaking pagkakamali." 


text:
 At sumagot si David at nagsabi, "Narito ang sibat, O hari! Papuntahin mo rito ang isa sa mga kabataan at kunin ito. 


text:
 Gagantimpalaan ng PANGINOON ang bawat tao sa kanyang katuwiran at sa kanyang katapatan; sapagkat ibinigay ka ng PANGINOON sa aking kamay ngayon, at hindi ko inilapat ang aking kamay laban sa binuhusan ng langis ng PANGINOON. 


text:
 Kung paanong ang iyong buhay ay napakahalaga sa aking paningin sa araw na ito, nawa'y maging mahalaga ang aking buhay sa paningin ng PANGINOON, at nawa'y iligtas niya ako sa lahat ng kapighatian." 


text:
 Pagkatapos ay sinabi ni Saul kay David, "Pagpalain ka, anak kong David. Gagawa ka ng maraming bagay at magtatagumpay ka sa mga iyon." Kaya't nagpatuloy si David sa kanyang lakad at si Saul ay bumalik sa kanyang lugar. 


text:
 Sinabi ni David sa kanyang  puso, "Balang araw ako'y mamamatay sa kamay ni Saul. Walang higit na mabuti sa akin kundi ang tumakas tungo sa lupain ng mga Filisteo. Si Saul ay mawawalan ng pag-asa na ako'y hanapin pa sa nasasakupan ng Israel; at ako'y makakatakas mula sa kanyang kamay." 


text:
 Kaya't si David at ang animnaraang lalaking kasama niya ay umalis at pumunta kay Achis na anak ni Maoch na hari ng Gat. 


text:
 Nanirahan si David na kasama ni Achis sa Gat, siya at ang kanyang mga tauhan, bawat lalaki at ang kanyang sambahayan, si David at ang kanyang dalawang asawa,  si Ahinoam na taga-Jezreel at si Abigail na taga-Carmel na balo ni Nabal. 


text:
 Nang ibalita kay Saul na si David ay tumakas na patungo sa Gat ay hindi na niya hinanap siyang muli. 


text:
 At sinabi ni David kay Achis, "Kung ngayo'y nakatagpo ako ng biyaya sa iyong paningin, bigyan nila ako ng isang matitirahan sa isa sa mga bayan sa kabukiran upang ako'y manirahan  doon;   sapagkat  bakit maninirahang kasama mo ang iyong lingkod sa lunsod ng hari?" 


text:
 Kaya't ibinigay ni Achis sa kanya ang Siclag nang araw na iyon. Kaya't ang Siclag ay naging sakop ng mga hari ng Juda hanggang sa araw na ito. 


text:
 At ang bilang ng mga araw na tumira si David sa lupain ng mga Filisteo ay isang taon at apat na buwan. 


text:
 Noon ay umahon si David at ang kanyang mga tauhan at sinalakay ang mga Gesureo, mga Gerzeo, at ang mga Amalekita; sapagkat sila ang mga dating mamamayan sa lupain, sa daang patungo sa Shur, hanggang sa lupain ng Ehipto. 


text:
 Sinalakay ni David ang lupain, at walang itinirang buhay kahit lalaki o babae man, at tinangay ang mga tupa, baka, asno, kamelyo, at ang mga kasuotan, at bumalik kay Achis. 


text:
 Kapag nagtanong si Achis, "Laban kanino kayo sumalakay ngayon?" ay sasabihin ni David, "Laban sa Negeb ng Juda," o "laban sa Negeb ng mga Jerameelita," o "laban sa Negeb ng mga Kineo." 


text:
 Walang iniligtas na buhay si David kahit lalaki o babae man, upang walang makapagbalita sa Gat, na sinasabi, "Baka sila'y magsumbong laban sa atin, na sabihin, 'Ganito't ganoon ang ginawa ni David,' " Palaging gayon ang kanyang ginagawa sa buong panahong siya'y nakatira sa lupain ng mga Filisteo. 


text:
 Nagtiwala si Achis kay David, na inaakalang, "Ginawa niya ang kanyang sarili na kasuklamsuklam sa bayang Israel kaya't siya'y magiging lingkod ko magpakailanman." 


text:
 Nang mga araw na iyon, tinipon ng mga Filisteo ang kanilang mga hukbong pandigma upang labanan ang Israel. At sinabi ni Achis kay David, "Tandaan mo na ikaw at ang iyong mga tauhan ay lalabas na kasama ko sa hukbo." 


text:
 Sinabi ni David kay Achis, "Napakabuti, malalaman mo kung anong magagawa ng iyong lingkod." At sinabi ni Achis kay David, "Napakabuti, gagawin kitang bantay ko habangbuhay." 


text:
 Si Samuel noon ay patay na, at tumangis ang buong Israel at inilibing siya sa Rama, na kanyang sariling lunsod. At pinalayas ni Saul mula sa lupain ang mga sumasangguni sa mga espiritu at ang mga mangkukulam. 


text:
 Nagtipun-tipon ang mga Filisteo, at dumating at humimpil sa Sunem. Tinipon ni Saul ang buong Israel at sila'y humimpil sa Gilboa. 


text:
 Nang makita ni Saul ang hukbo ng mga Filisteo, siya'y natakot at ang kanyang puso ay lubhang nanginig. 


text:
 Nang sumangguni si Saul sa PANGINOON,  hindi siya sinagot ng PANGINOON, maging sa pamamagitan ng panaginip ni sa Urim, ni sa pamamagitan man ng mga propeta. 


text:
 Nang magkagayo'y sinabi ni Saul sa kanyang mga lingkod, "Ihanap ninyo ako ng isang babae na sumasangguni sa mga espiritu, upang ako'y makapunta at makasangguni sa kanya." At sinabi sa kanya ng kanyang mga lingkod, "May isang babae sa Endor na sumasangguni sa mga espiritu." 


text:
 Kaya't nagbalatkayo si Saul, nagsuot ng ibang kasuotan at pumaroon, siya at ang dalawang lalaking kasama niya. Sila'y dumating sa babae nang kinagabihan. At kanyang sinabi, "Humula ka para sa akin sa pamamagitan ng espiritu, at iahon mo sa akin ang sinumang babanggitin ko sa iyo." 


text:
 Sinabi ng babae sa kanya, "Tiyak na nalalaman mo ang ginawa ni Saul, kung paanong kanyang nilipol ang mga sumasangguni sa mga espiritu at ang mga mangkukulam sa lupain. Bakit ka naglalagay ng bitag sa aking buhay upang ipapatay ako?" 


text:
 Ngunit sumumpa si Saul sa kanya sa pamamagitan ng PANGINOON, na sinasabi,  "Habang buhay ang PANGINOON, walang parusang darating sa iyo dahil sa bagay na ito." 


text:
 Nang magkagayo'y sinabi ng babae, "Sinong iaahon ko para sa iyo?" At kanyang sinabi, "Iahon mo si Samuel para sa akin." 


text:
 Nang makita ng babae si Samuel, siya ay sumigaw nang malakas at sinabi ng babae kay Saul, "Bakit mo ako dinaya? Ikaw si Saul." 


text:
 Sinabi ng hari sa kanya, "Huwag kang matakot. Ano ang iyong nakikita?" At sinabi ng babae kay Saul, "Nakikita ko ang isang diyos na umaahon mula sa lupa." 


text:
 Sinabi niya sa kanya, "Ano ang kanyang  anyo?"  At sinabi niya, "Isang matandang lalaki ang lumilitaw, at siya'y nababalot ng isang balabal." At nakilala ni Saul na iyon ay si Samuel, at siya'y yumukod sa lupa at nagbigay galang. 


text:
 Sinabi ni Samuel kay Saul, "Bakit mo ako ginambala sa pagpapaahon sa akin?" At sumagot si Saul, "Ako'y labis na naguguluhan, sapagkat ang mga Filisteo ay nandirigma laban sa akin. Ang Diyos ay humiwalay na sa akin, at hindi na ako sinasagot, maging sa pamamagitan ng mga propeta, ni ng panaginip man; kaya tinawag kita upang sabihin mo sa akin kung ano ang aking gagawin." 


text:
 At sinabi ni Samuel, "Bakit ka pa nagtatanong sa akin, gayong ang PANGINOON ay humiwalay na sa iyo at naging kaaway mo na? 


text:
 Ginawa ng PANGINOON  ang gaya ng sinabi niya sa pamamagitan ko; sapagkat inalis ng PANGINOON ang kaharian sa iyong kamay at ibinigay sa iyong kapwa Israelita na si David. 


text:
 Sapagkat hindi mo sinunod ang tinig ng PANGINOON, at hindi mo iginawad ang kanyang mabagsik na galit laban sa Amalek, kaya't ginawa ng PANGINOON ang bagay na ito sa iyo sa araw na ito. 


text:
 Bukod dito'y ibibigay ng PANGINOON ang Israel sa kamay ng mga Filisteo. Bukas, ikaw at ang iyong mga anak ay makakasama ko; ibibigay ng PANGINOON ang hukbo ng Israel sa kamay ng mga Filisteo." 


text:
 Pagkatapos ay biglang bumulagta si Saul sa lupa, at siya'y napuno ng takot, dahil sa mga salita ni Samuel. Nawalan siya ng lakas, sapagkat hindi siya kumain nang anuman buong araw at buong gabi. 


text:
 At lumapit ang babae kay Saul at nang makitang siya'y natatakot, ay sinabi sa kanya, "Narinig ng iyong lingkod ang iyong tinig, at aking inilagay ang aking buhay sa aking kamay, at aking pinakinggan ang iyong mga salita na sinabi mo sa akin. 


text:
 Kaya't ngayon ay makinig ka rin sa tinig ng iyong lingkod. Hayaan mong ipaghanda kita ng kaunting tinapay. Kumain ka, upang ikaw ay lumakas, kapag nagpatuloy ka sa iyong lakad." 


text:
 Ngunit siya'y tumanggi at nagsabi, "Hindi ako kakain." Ngunit hinimok siya ng kanyang mga lingkod pati ng babae, at pinakinggan niya ang kanilang tinig. Kaya't  siya'y bumangon sa lupa at umupo sa higaan. 


text:
 Ang babae ay mayroong isang matabang guyang baka sa bahay. Dali-dali niyang pinatay ito, siya'y kumuha ng harina at kanyang minasa, at siya'y nagluto ng tinapay na walang pampaalsa. 


text:
 Ito ay kanyang dinala sa harap ni Saul at ng kanyang mga lingkod at sila'y kumain. Pagkatapos, sila'y tumindig at umalis nang gabing iyon. 


text:
 Samantala, tinipon ng mga  Filisteo ang lahat nilang hukbo sa Afec at ang mga Israelita naman ay humimpil sa may bukal na nasa Jezreel. 


text:
 Habang ang mga daan-daan at libu-libong panginoon ng mga Filisteo ay nagdaraan, at si David at ang kanyang mga tauhan ay nagdaraan sa hulihan kasama ni Achis, 


text:
 ay sinabi ng mga pinuno ng mga Filisteo, "Ano ang ginagawa ng mga Hebreong ito?" At sumagot si Achis sa mga pinuno ng mga Filisteo, "Hindi ba ito ay si David, ang lingkod ni Saul na hari ng Israel na nakasama ko nang maraming araw at mga taon? Simula nang siya'y sumama sa akin ay wala akong natagpuang anumang pagkakamali sa kanya hanggang sa araw na ito." 


text:
 Ngunit ang mga pinuno ng mga Filisteo  ay nagalit sa kanya;  at sinabi ng  mga pinuno  ng  mga Filisteo sa kanya, "Pabalikin mo ang taong iyan upang siya'y makabalik sa lugar na iyong pinaglagyan sa kanya. Hindi siya bababang kasama natin sa labanan, baka sa labanan ay maging kaaway natin siya. Sapagkat paanong makikipagkasundo ito sa kanyang panginoon? Hindi ba sa pamamagitan ng mga ulo ng mga taong ito? 


text:
 Hindi ba ito si David na sa kanya'y umaawit sila sa isa't isa na may pagsasayaw, 'Pinatay ni Saul ang kanyang libu-libo, At ni David ang kanyang laksa-laksa'?" 


text:
 Nang magkagayo'y tinawag ni Achis si David, at sinabi sa kanya, "Kung paanong buhay ang PANGINOON, ikaw ay naging tapat, at para sa akin ay matuwid lamang na ikaw ay makasama ko sa pagsalakay. Wala akong natagpuang kasamaan sa iyo mula sa araw ng iyong pagdating sa akin hanggang sa araw na ito. Gayunma'y hindi nalugod sa iyo ang mga panginoon. 


text:
 Kaya't bumalik ka na ngayon at umalis na payapa,  upang huwag mong galitin ang mga panginoon ng mga Filisteo." 


text:
 Sinabi ni David kay Achis, "Ngunit anong aking ginawa? Anong natagpuan mo sa iyong lingkod mula ng araw na ako'y naglingkod sa iyo hanggang sa araw na ito, upang ako'y huwag sumama at lumaban sa mga kaaway ng aking panginoong hari?" 


text:
 At sumagot si Achis kay David, "Nalalaman ko na ikaw ay walang kapintasan sa aking paningin, na gaya ng isang anghel ng Diyos. Gayunma'y sinabi ng mga pinuno ng mga Filisteo, 'Hindi siya aahong kasama natin salabanan.' 


text:
 Kaya't maaga kang bumangon kinaumagahan na kasama ng mga lingkod ng iyong panginoon na pumaritong kasama mo; at maaga kayong kumilos sa kinaumagahan, at umalis agad sa pagliliwanag." 


text:
 Kaya't bumangong maaga si David at ang kanyang mga tauhan, upang umalis sa kinaumagahan pabalik sa lupain ng mga Filisteo. Subalit ang mga Filisteo ay umahon sa Jezreel. 


text:
 Nang si David at ang kanyang mga tauhan ay dumating sa Siclag nang ikatlong araw, ang mga Amalekita ay sumalakay sa Negeb at sa Siclag. Nagapi nila ang Siclag at sinunog ito ng apoy. 


text:
 Dinala nilang bihag ang mga babae at ang lahat ng naroroon, ang hamak at ang dakila. Hindi nila pinatay ang sinuman kundi kanilang dinala at nagpatuloy ng kanilang lakad. 


text:
 Nang si David at ang kanyang mga tauhan ay dumating sa bayan, natagpuan nila itong sunog ng apoy; at ang kanilang mga asawa, at mga anak na lalaki at babae ay dinalang-bihag. 


text:
 Kaya't si David at ang mga taong kasama niya ay sumigaw at umiyak hanggang sa sila'y maubusan ng lakas sa pag-iyak. 


text:
 Ang dalawang asawa ni David ay nabihag din, si Ahinoam na taga-Jezreel, at si Abigail, na balo ni Nabal, na taga-Carmel. 


text:
 Lubhang naguluhan si David sapagkat pinag-usapan ng mga tao na batuhin siya. Ang buong bayan ay masama ang kalooban, dahil sa kanya-kanyang mga anak na lalaki at babae. Ngunit pinalakas ni David ang kanyang sarili sa PANGINOON niyang Diyos. 


text:
 Sinabi ni David kay Abiatar na pari, na anak ni Ahimelec, "Dalhin mo rito sa akin ang efod." Kaya't dinala roon ni Abiatar ang efod kay David. 


text:
 At sumangguni si David sa PANGINOON, "Hahabulin ko ba ang pangkat na ito? Aabutan ko kaya sila?" At sinagot siya ng PANGINOON, "Habulin mo, sapagkat tiyak na aabutan mo at tiyak na maililigtas mo. 


text:
 Kaya't umalis si David at ang animnaraang lalaking kasama niya at sila'y dumating sa batis ng Besor na kinaroroonan ng mga naiwan sa likuran. 


text:
 Ngunit ipinagpatuloy ni David at ng apatnaraang lalaki ang paghabol. Naiwan ang dalawandaan sa hulihan na pagod na pagod upang tumawid sa batis ng Besor. 


text:
 Nakakita sila ng isang Ehipcio sa parang at kanilang dinala siya kay David. Kanilang binigyan siya ng tinapay na makakain at tubig na maiinom. 


text:
 Kanilang binigyan din siya ng isang pirasong tinapay na igos at dalawang buwig na ubas. Pagkatapos niyang kumain, ang kanyang diwa ay  nagbalik sapagkat  hindi  siya kumain ng tinapay o uminom man ng tubig sa loob ng tatlong araw at tatlong gabi. 


text:
 At sinabi ni David sa kanya, "Kanino ka kabilang?  Tagasaan ka?" At sinabi niya, "Ako'y isang binatang Ehipcio, lingkod ng isang Amalekita.  Iniwan ako ng aking panginoon sapagkat ako'y nagkasakit tatlong araw na ang nakalilipas. 


text:
 Kami ay sumalakay sa Negeb ng mga Kereteo, at sa mga pag-aari ng Juda, at sa Negeb ng Caleb; at aming sinunog ng apoy ang Siclag." 


text:
 Sinabi ni David sa kanya, "Sasamahan mo ba ako sa pangkat na ito?" At kanyang sinabi, "Sumumpa ka sa akin sa pamamagitan ng Diyos na hindi mo ako papatayin, o ibibigay man sa mga kamay ng aking panginoon, at ilulusong kita sa pangkat na ito." 


text:
 Nang kanyang mailusong siya, sila'y nakakalat na  nagkakainan, nag-iinuman at nagsasayawan sa buong lupain dahil sa napakaraming samsam  na  kanilang  nakuha  sa lupain ng mga Filisteo at Juda. 


text:
 At sinalakay sila ni David mula sa takipsilim hanggang sa paglubog ng araw nang sumunod na araw. Walang taong nakatakas sa kanila liban sa apatnaraang katao na nakasakay sa mga kamelyo. 


text:
 Binawi ni David ang lahat ng nakuha ng mga Amalekita, at iniligtas ni David ang kanyang dalawang asawa. 


text:
 Walang nawawala, kahit hamak o dakila man, kahit mga anak na lalaki o babae man, kahit samsam man, kahit anumang bagay na nakuha nila sa kanila; ibinalik na lahat ni David. 


text:
 Kinuha rin ni David ang lahat ng kawan at bakahan at dinala nang una sa ibang mga hayop. Sinasabi ng mga tao, "Ito'y samsam ni David." 


text:
 At dumating si David sa dalawandaang lalaki na pagod na pagod upang makasunod kay David, na naiwan sa batis ng Besor. Sila'y lumabas upang salubungin si David at ang mga taong kasama niya. Nang mapalapit si David sa taong-bayan, siya'y nagpugay sa kanila. 


text:
 Nang magkagayo'y sumagot ang lahat ng masasamang tao, at mga taong mababang uri na lumabang kasama ni David, "Sapagkat hindi sila lumabang kasama namin, hindi namin sila bibigyan ng samsam na aming nabawi, maliban sa bawat lalaki na makukuha niya ang kanyang asawa at ang kanyang mga anak at umalis." 


text:
 Ngunit sinabi ni David, "Mga kapatid ko, huwag ninyong gagawin ang gayon sa ibinigay sa atin ng PANGINOON. Kanyang iningatan tayo at ibinigay sa ating kamay ang pulutong na dumating laban sa atin. 


text:
 Sino ang makikinig sa inyo sa bagay na ito? Sapagkat kung gaano ang bahagi ng lumusong sa labanan ay gayundin ang bahagi ng naiwan sa dala-dalahan. Sila'y magkakaroon ng pare-parehong bahagi." 


text:
 Nang dumating si David sa Siclag, siya'y nagpadala ng bahagi ng mga samsam sa kanyang mga kaibigan, ang matatanda ng Juda, na sinasabi, "Narito ang isang kaloob sa inyo mula sa samsam ng mga kaaway ng PANGINOON;" 


text:
 Ang mga Filisteo ay lumaban sa Israel at ang mga kalalakihan ng Israel ay tumakas sa harap ng mga Filisteo, at patay na nabuwal sa bundok ng Gilboa. 


text:
 Inabutan ng mga Filisteo si Saul at ang kanyang mga anak at pinatay nila sina Jonathan, Abinadab, at Malkishua, na mga anak ni Saul. 


text:
 At ang labanan ay naging mabigat para kay Saul, at inabutan siya ng mga mamamana; at siya'y malubhang sinugatan ng mga mamamana. 


text:
 Nang magkagayo'y sinabi ni Saul sa kanyang tagadala ng sandata, "Bunutin mo ang iyong tabak at saksakin mo ako niyon; baka dumating ang mga hindi tuling ito at ako'y saksakin, at ako'y kanilang paglaruan." Ngunit tumanggi ang kanyang tagadala ng sandata sapagkat siya'y takot na takot. Kaya't kinuha ni Saul ang kanyang tabak, at ibinuwal ang sarili doon. 


text:
 Nang makita ng kanyang tagadala ng sandata na si Saul ay patay na, ibinuwal rin niya ang kanyang sarili sa kanyang tabak at nagpakamatay na kasama niya. 


text:
 Gayon namatay si Saul kasama ng kanyang tatlong anak, ang kanyang tagadala ng sandata, at ang lahat niyang mga tauhan nang araw na iyon na magkakasama. 


text:
 Nang makita ng mga kalalakihan ng Israel na nasa kabilang dako ng libis at ng mga nasa kabila ng Jordan, na ang mga kalalakihan ng Israel ay tumakas, at si Saul at ang kanyang mga anak ay patay na, kanilang iniwan ang kanilang mga lunsod at tumakas; at dumating ang  mga Filisteo at nanirahan sa mga iyon. 


text:
 Kinabukasan, nang ang mga Filisteo ay dumating upang hubaran ang mga patay, natagpuan nila si Saul at ang kanyang tatlong anak na nabuwal sa bundok ng Gilboa. 


text:
 Kanilang pinugot ang kanyang ulo at hinubad ang kanyang mga baluti, at nagpadala ng mga sugo sa buong lupain ng mga Filisteo upang dalhin ang mabuting balita sa kanilang mga diyus-diyosan at sa mga tao. 


text:
 Kanilang inilagay ang kanyang baluti sa templo ni Astarte; at kanilang ipinako ang bangkay niya sa pader ng Bet-shan. 


text:
 Ngunit nang mabalitaan ng mga naninirahan sa Jabes-gilead ang tungkol sa ginawa ng mga Filisteo kay Saul, 


text:
 lahat ng matatapang na lalaki ay tumayo at nagsilakad sa buong gabi at kinuha ang bangkay ni Saul at ang kanyang mga anak sa pader ng Bet-shan; at sila'y pumunta sa Jabes at kanilang sinunog doon. 


text:
 Kanilang kinuha ang kanilang mga buto at ibinaon sa ilalim ng isang puno ng tamarisko sa Jabes, at nag-ayuno sila ng pitong araw. 


text:
 Pagkamatay ni Saul, nang bumalik na si David mula sa pagpatay sa mga Amalekita, nanatili si David ng dalawang araw sa Sidag. 


text:
 At nangyari, nang ikatlong araw na, may isang lalaking lumabas sa kampo mula kay Saul na punit ang damit at may lupa sa kanyang ulo. Kaya nga nang dumating siya kay David, siya ay nagpatirapa sa lupa at nagbigay-galang. 


text:
 Sinabi ni David sa kanya, "Saan ka nanggaling?" At kanyang sinabi sa kanya, "Nakatakas ako mula sa kampo ng Israel." 


text:
 Sinabi ni David sa kanya, "Ano ang nangyari? Sabihin mo sa akin." At siya'y sumagot, "Ang taong-bayan ay tumakas sa labanan, at marami sa mga tao ay nabuwal at namatay, si Saul at si Jonathan na kanyang anak ay patay na rin." 


text:
 At sinabi ni David sa binatang nagbalita sa kanya, "Paano mo nalaman na si Saul at si Jonathan na kanyang anak ay patay na?" 


text:
 Sinabi ng binatang nagbalita sa kanya, "Nagkataong ako ay nasa bundok ng Gilboa at naroroon si Saul na nakasubsob sa kanyang sibat samantalang papalapit sa kanya ang mga karwahe at mga mangangabayo. 


text:
 At sinabi niya sa akin, 'Tumayo ka sa tabi ko, ipinapakiusap ko sa iyo, at patayin mo ako, dahil hirap na hirap na ako, ngunit ako'y buhay pa.' 


text:
 Kaya't tumayo ako sa tabi niya at pinatay ko siya, sapagkat nakakatiyak ako na siya'y hindi mabubuhay pagkatapos na siya'y nabuwal. At kinuha ko ang korona na nasa kanyang ulo at ang pulseras na nasa kanyang kamay, at dinala ko rito sa aking panginoon." 


text:
 Nang magkagayo'y hinawakan ni David ang kanyang kasuotan at pinunit iyon; gayundin ang ginawa ng lahat ng mga lalaking kasama niya. 


text:
 Sila'y nagluksa, umiyak, at nag-ayuno hanggang sa paglubog ng araw dahil kay Saul at kay Jonathan na kanyang anak, dahil sa bayan ng PANGINOON, at sa sambahayan ng Israel, sapagkat sila'y namatay sa pamamagitan ng tabak. 


text:
 Sinabi ni David sa binatang nagbalita sa kanya, "Tagasaan ka?" At siya'y sumagot, 'Ako'y anak ng isang dayuhan, isang Amalekita." 


text:
 Sinabi ni David sa kanya, "Bakit hindi ka natakot na magbuhat ng iyong kamay upang patayin ang hinirang ng PANGINOON?" 


text:
 At tinawag ni David ang isa sa mga kabataan at sinabi, "Pumarito ka at patayin mo siya." At kanyang tinaga siya na kanyang ikinamatay. 


text:
 Sinabi ni David sa kanya, 'Ang iyong dugo ay mapasaiyong ulo sapagkat ang iyong bibig ang sumaksi laban sa iyo, na nagsasabi, Aking pinatay ang hinirang ng PANGINOON.' " 


text:
 at sinabi niyang ito ay dapat ituro sa mga mamamayan ng Juda; nasusulat sa Aklat ni Jaser. Sinabi niya: 


text:
 "Ang iyong kaluwalhatian, O Israel ay pinatay sa iyong matataas na dako! Paano nabuwal ang magigiting! 


text:
 Huwag ninyong sabihin sa Gat, huwag ninyong ibalita sa mga lansangan ng Ascalon; baka ang mga anak na babae ng mga Filisteo ay magalak, baka ang mga anak na babae ng mga di-tuli ay magsaya. 


text:
 "Kayong mga bundok ng Gilboa, huwag magkaroon ng hamog, o ulan sa inyo, kahit masasaganang bukid, sapagkat doon ang kalasag ng magiting ay narumihan, ang kalasag ni Saul na hindi binuhusan ng langis. 


text:
 "Mula sa dugo ng pinatay, mula sa taba ng magiting, ang busog ni Jonathan ay hindi umurong, ang tabak ni Saul ay hindi bumalik nang walang laman. 


text:
 "Sina Saul at Jonathan, minamahal at kaibig-ibig! Sa buhay at sa kamatayan ay hindi sila nagkahiwalay; sila'y higit na maliliksi kaysa mga agila, sila'y higit na malalakas kaysa mga leon. 


text:
 "Kayong mga anak na babae ng Israel, iyakan ninyo si Saul, na sa inyo'y nagbihis ng matingkad na pula, na siyang naglagay ng palamuting ginto sa inyong mga kasuotan. 


text:
 "Paano nabuwal ang magigiting sa gitna ng labanan! "Si Jonathan ay patay na nakabulagta sa iyong matataas na dako. 


text:
 Ako'y namamanglaw dahil sa iyo, kapatid kong Jonathan; ikaw ay naging kalugud-lugod sa akin; ang iyong pagmamahal sa akin ay kahanga-hanga, higit pa sa pagmamahal ng mga babae. 


text:
 Pagkatapos nito, sumangguni si David sa PANGINOON, "Pupunta ba ako sa alinman sa mga lunsod ng Juda?" At sinabi ng PANGINOON sa kanya, "Pumunta ka." At sinabi ni David, "Saan ako pupunta?" At kanyang sinabi, "Sa Hebron." 


text:
 Kaya't pumunta roon si David, at pati ang kanyang dalawang asawa, si Ahinoam na taga-Jezreel, at si Abigail na balo ni Nabal, na taga-Carmel. 


text:
 Iniahon ni David ang kanyang mga tauhang kasama niya, bawat isa'y kasama ang kanyang sambahayan; at sila'y nanirahan sa mga bayan ng Hebron. 


text:
 Dumating ang mga lalaki ng Juda, at kanilang binuhusan ng langis si David upang maging hari sa sambahayan ng Juda. Nang kanilang sabihin kay David, "Ang mga lalaki sa Jabes-gilead ang siyang naglibing kay Saul," 


text:
 nagpadala ng mga sugo si David sa mga lalaki sa Jabes-gilead, at sinabi sa kanila, "Pagpalain nawa kayo ng PANGINOON, sapagkat kayo'y nagpakita ng ganitong katapatan kay Saul na inyong panginoon, at inyong inilibing siya! 


text:
 Ngayon nawa'y pagpakitaan kayo ng PANGINOON ng wagas na pag-ibig at katapatan! Gagawan ko naman kayo ng mabuti sapagkat ginawa ninyo ang bagay na ito. 


text:
 Ngayon nga, lumakas nawa ang inyong mga kamay, at kayo nawa'y maging matatapang, sapagkat patay na si Saul na inyong panginoon, at ako'y binuhusan ng langis ng sambahayan ni Juda upang maging hari sa kanila." 


text:
 Samantala, kinuha ni Abner na anak ni Ner, na pinuno sa hukbo ni Saul, si Isboset na anak ni Saul, at dinala sa Mahanaim; 


text:
 at kanyang ginawa siyang hari sa Gilead, sa mga Asureo, sa Jezreel, sa Efraim, sa Benjamin, at sa buong Israel. 


text:
 Si Isboset na anak ni Saul ay apatnapung taong gulang nang siya'y magpasimulang maghari sa Israel, at siya'y naghari sa loob ng dalawang taon. Ngunit ang sambahayan ni Juda ay sumunod kay David. 


text:
 Si Abner na anak ni Ner, at ang mga lingkod ni Isboset na anak ni Saul ay pumunta sa Gibeon mula sa Mahanaim. 


text:
 At si Joab na anak ni Zeruia, at ang mga lingkod ni David ay lumabas at sinalubong sila sa tabi ng tipunan ng tubig sa Gibeon; at sila'y umupo, na ang isa'y sa isang dako ng tipunan ng tubig, at ang isa'y sa kabilang dako ng tipunan ng tubig. 


text:
 Sinabi ni Abner kay Joab, "Patayuin mo ang mga kabataan at magpaligsahan sa harap natin." At sinabi ni Joab, "Hayaan silang tumayo." 


text:
 Kaya't sila'y tumindig at tumawid ayon sa bilang; labindalawa para kina Benjamin at Isboset na anak ni Saul, at labindalawa sa mga lingkod ni David. 


text:
 At hinawakan ng bawat isa sa kanila ang ulo ng kanyang kaaway, at ibinaon ang kanyang tabak sa tagiliran ng kanyang kaaway;  kaya't sama-sama silang nabuwal. Kaya't ang lugar na iyon ay tinatawag na Helcatasurim na nasa Gibeon. 


text:
 At ang labanan ay naging matindi nang araw na iyon. Si Abner at ang mga lalaki ng Israel ay natalo sa harap ng mga lingkod ni David. 


text:
 At naroon ang tatlong anak ni Zeruia, sina Joab, Abisai at Asahel. Si Asahel ay matulin ang paa na gaya ng mailap na usa; 


text:
 at hinabol ni Asahel si Abner at sa kanyang pagtakbo, siya'y hindi lumiko sa kanan o sa kaliwa man sa pagsunod kay Abner. 


text:
 Nang magkagayo'y lumingon si Abner, at sinabi, "Ikaw  ba'y  si Asahel?" At siya'y sumagot: 'Ako nga." 


text:
 Sinabi ni Abner sa kanya, "Lumiko ka sa iyong kanan o sa iyong kaliwa, at hulihin mo ang isa sa mga kabataan, at kunin mo ang kanyang samsam." Ngunit ayaw ni Asahel na humiwalay sa pagsunod sa kanya. 


text:
 At muling sinabi ni Abner kay Asahel, "Huminto ka sa pagsunod sa akin. Bakit ba kita ibubulagta sa lupa? Paano ko nga maitataas ang aking mukha kay Joab na iyong kapatid?" 


text:
 Ngunit tumanggi siyang lumihis kaya't inulos siya ni Abner sa tiyan sa pamamagitan ng dulo ng sibat, at ang sibat ay naglagos sa likod niya. Siya'y nabuwal at namatay sa kanyang kinaroroonan. Lahat nang dumating sa lugar na kinabuwalan at kinamatayan ni Asahel ay napahinto. 


text:
 Ngunit tinugis nina Joab at Abisai si Abner; at nang ang araw ay papalubog na sila'y dumating sa burol ng Ama, na nasa harap ng Gia sa tabi ng daan patungo sa ilang ng Gibeon. 


text:
 Ang mga anak ng Benjamin ay nagkatipon sa likuran ni Abner, at naging isang pulutong, at tumayo sa tuktok ng isang burol. 


text:
 Nang magkagayo'y tinawag ni Abner si Joab, at sinabi, "Mananakmal ba ang tabak magpakailanman? Nalalaman mo ba na ang katapusan ay magiging mapait? Hanggang kailan nga bago mo sasawayin ang bayan mula sa pagtugis sa kanilang mga kapatid?" 


text:
 At sinabi ni Joab, "Buhay ang Diyos, kung hindi mo sana sinabi, tiyak na inihinto ng mga lalaki ang paghabol sa kanilang mga kapatid hanggang sa kinaumagahan." 


text:
 Kaya't hinipan ni Joab ang trumpeta, at ang buong bayan ay tumigil at hindi na tinugis ang Israel, o sila man ay naglaban pa. 


text:
 Si Abner at ang kanyang mga tauhan ay magdamag na dumaan sa Araba; at sila'y tumawid ng Jordan, at naglakad sa buong maghapon, at dumating sa Mahanaim. 


text:
 Bumalik si Joab mula sa pagtugis kay Abner; at nang kanyang matipon ang buong bayan, may nawawala sa mga lingkod ni David na labinsiyam na lalaki bukod pa kay Asahel. 


text:
 Ngunit ang napatay ng mga lingkod ni David sa Benjamin ay tatlong daan at animnapung lalaking mga tauhan ni Abner. 


text:
 At kanilang kinuha si Asahel at inilibing siya sa libingan ng kanyang ama na nasa Bethlehem. Si Joab at ang kanyang mga tauhan ay magdamag na lumakad; dumating sila sa Hebron kinaumagahan. 


text:
 Nagkaroon ng matagal na paglalaban ang sambahayan ni Saul at ang sambahayan ni David; si David ay lumakas nang lumakas, samantalang ang sambahayan ni Saul ay humina nang humina. 


text:
 Nagkaroon ng mga anak na lalaki si David sa Hebron: ang kanyang panganay ay si Amnon kay Ahinoam na taga-Jezreel. 


text:
 Ang kanyang pangalawa ay si Chileab, kay Abigail na balo ni Nabal na taga-Carmel; at ang ikatlo ay si Absalom na anak ni Maaca na anak ni Talmai na hari sa Geshur. 


text:
 Ang ikaanim ay si Itream kay Egla, na asawa ni David. Ang mga ito'y  ipinanganak kay David sa Hebron. 


text:
 Samantalang may digmaan sa pagitan ng sambahayan ni Saul at ng sambahayan ni David, pinalakas ni Abner ang kanyang sarili sa sambahayan ni Saul. 


text:
 Si Saul ay may asawang-lingkod na ang pangalan ay Rispa, na anak ni Aya. Sinabi ni Isboset kay Abner, "Bakit ka sumiping sa asawang-lingkod ng aking ama?" 


text:
 Kaya't galit na galit si Abner dahil sa mga salita ni Isboset, at sinabi, "Ako ba'y isang ulo ng aso ng Juda? Sa araw na ito ay patuloy akong nagpapakita ng katapatan sa sambahayan ni Saul na iyong ama, sa kanyang mga kapatid, at sa kanyang mga kaibigan, at hindi ka ibinigay sa kamay ni David. Gayunma'y pinagbibintangan mo ako sa araw na ito ng isang kasalanan tungkol sa isang babae. 


text:
 Gawin ng Diyos kay Abner, at lalo na, kung hindi ko gawin para kay David ang isinumpa ng PANGINOON sa kanya, 


text:
 na ilipat ang kaharian mula sa sambahayan ni Saul, at itayo ang trono ni David sa Israel at Juda, mula sa Dan hanggang sa Beer-seba." 


text:
 Si Abner ay nagpadala ng mga sugo kay David sa kanyang kinaroroonan, na sinasabi, "Kanino nauukol ang lupain? Makipagtipan ka sa akin, at ang aking kamay ay sasaiyo upang dalhin sa iyo ang buong Israel." 


text:
 Kanyang sinabi, "Mabuti; ako'y makikipagtipan sa iyo. Ngunit isang bagay ang hinihiling ko sa iyo: hindi mo ako makikita malibang dalhin mo muna si Mical na anak na babae ni Saul pagparito mo upang ako'y iyong makita." 


text:
 Nagpadala ng mga sugo si David kay Isboset na anak ni Saul, na sinasabi, "Ibigay mo sa akin ang aking asawang si Mical, na siyang aking pinakasalan sa halagang isandaang balat na pinagtulian ng mga Filisteo." 


text:
 Subalit ang kanyang asawa'y sumama sa kanya na umiiyak na kasunod niya sa daan hanggang sa Bahurim. Pagkatapos ay sinabi ni Abner sa kanya, "Umuwi ka!" Kaya't siya'y umuwi. 


text:
 Nakipag-usap si Abner sa matatanda sa Israel, na sinasabi, "Sa panahong nakaraan ay inyong hinangad na si David ay maging hari sa inyo. 


text:
 Ngayon ay inyong isakatuparan ito, sapagkat ipinangako ng PANGINOON kay David, na sinasabi, 'Sa pamamagitan ng kamay ng aking lingkod na si David ay aking ililigtas ang aking bayang Israel sa kamay ng mga Filisteo at ng lahat nilang mga kaaway.'" 


text:
 Nakipag-usap din si Abner sa Benjamin. At si Abner ay pumunta upang sabihin kay David sa Hebron ang lahat ng inaakalang mabuti ng Israel at ng buong sambahayan ni Benjamin. 


text:
 Nang dumating si Abner kay David sa Hebron kasama ang dalawampung lalaki, nagdaos ng kasayahan si David para kay Abner at sa mga lalaking kasama niya. 


text:
 Sinabi  ni Abner  kay  David, "Ako'y aalis at aking titipunin ang buong Israel sa aking panginoong hari, upang sila'y makipagtipan sa iyo, at upang ikaw ay maghari sa lahat ng ninanasa ng iyong puso." At pinaalis ni David si Abner, at siya'y umalis na payapa. 


text:
 Pagkatapos noon ay dumating ang mga lingkod ni David kasama si Joab mula sa isang pagsalakay, na may dalang maraming samsam. Ngunit si Abner ay hindi kasama ni David sa Hebron, sapagkat siya'y pinaalis niya, at siya'y umalis na payapa. 


text:
 Nang si Joab at ang buong hukbo na kasama niya ay dumating, sinabi kay Joab, "Si Abner na anak ni Ner ay pumunta sa hari, at siya'y pinahayo at siya'y humayong payapa." 


text:
 Nang magkagayo'y pumunta si Joab sa hari, at sinabi,' Ano ang iyong ginawa? Si Abner ay pumarito sa iyo; bakit mo siya pinaalis, kaya't siya'y umalis? 


text:
 Nalalaman mong si Abner na anak ni Ner ay pumarito upang dayain ka at upang malaman ang iyong paglabas at ang iyong pagpasok, at upang malaman ang lahat ng iyong ginagawa." 


text:
 Nang lumabas si Joab mula sa harapan ni David, siya'y nagpadala ng mga sugo upang sundan si Abner, at kanilang ibinalik siya mula sa balon ng Sira, ngunit ito'y hindi nalalaman ni David. 


text:
 Nang bumalik si Abner sa Hebron, siya ay dinala ni Joab sa isang tabi ng pintuang-bayan upang makipag-usap sa kanya ng sarilinan, at doon ay kanyang sinaksak siya sa tiyan. Kaya't siya'y namatay para sa dugo ni Asahel na kanyang kapatid. 


text:
 Pagkatapos, nang mabalitaan ito ni David ay kanyang sinabi, "Ako at ang aking kaharian ay walang sala magpakailanman sa harap ng PANGINOON para sa dugo ni Abner na anak ni Ner. 


text:
 Nawa'y bumagsak ito sa ulo ni Joab, at sa buong sambahayan ng kanyang ama. Nawa'y huwag mawalan sa sambahayan ni Joab ng isang dinudugo, o ng ketongin, o may pantahi, o napapatay sa pamamagitan ng tabak, o ng kinukulang ng tinapay!" 


text:
 Gayon pinatay si Abner ni Joab at ni Abisai na kanyang kapatid, sapagkat pinatay niya ang kanilang kapatid na si Asahel sa labanan sa Gibeon. 


text:
 Sinabi ni David kay Joab at sa lahat ng taong kasama niya, "Punitin i ninyo ang inyong mga suot, at magbigkis kayo ng damit-sako, at magluksa kayo sa harap ni Abner." At si Haring David ay sumunod sa kabaong. 


text:
 Kanilang inilibing si Abner sa Hebron, at inilakas ng hari ang kanyang tinig, at umiyak sa libingan ni Abner; at ang buong bayan ay umiyak. 


text:
 Tinangisan ng hari si Abner na sinasabi, "Dapat bang mamatay si Abner, na gaya ng pagkamatay ng isang hangal? 


text:
 Ang iyong mga kamay ay hindi natalian, ang iyong mga paa ay hindi nakagapos; kung paanong nabubuwal ang isang lalaki sa harap ng mas ama ay gayon ka nabuwal," At iniyakan siyang muli ng buong bayan. 


text:
 Ang buong bayan ay dumating upang himukin si David na kumain ng tinapay samantalang araw pa; ngunit sumumpa si David, na sinasabi, "Gawin sa akin ng Diyos, at higit pa, kung ako'y tumikim ng tinapay o ng anumang bagay hanggang sa lumubog ang araw!" 


text:
 Iyon ay napansin ng buong bayan, at ikinalugod nila; gaya ng anumang ginagawa ng hari ay nakakalugod sa buong bayan. 


text:
 Kaya't naunawaan ng buong bayan at ng buong Israel nang araw na iyon na hindi kalooban ng hari na patayin si Abner na anak ni Ner. 


text:
 At sinabi ng hari sa kanyang mga lingkod, "Hindi ba ninyo nalalaman na may isang pinuno at isang dakilang tao ang nabuwal sa araw na ito sa Israel? 


text:
 Ako ngayon ay walang kapangyarihan, kahit na hinirang na hari; at ang mga lalaking ito na mga anak ni Zeruia ay napakarahas para sa akin.  Gantihan  nawa ng  PANGINOON ang gumagawa ng kasamaan ayon sa kanyang kasamaan!" 


text:
 Nang mabalitaan ni Isboset, na anak ni Saul, na si Abner ay namatay sa Hebron, ang kanyang mga kamay ay nanghina, at ang lahat ng Israel ay nangamba. 


text:
 Ang anak ni Saul ay may dalawang lalaki na mga punong kawal ng mga pulutong na sumasalakay; ang pangalan ng isa ay Baana, at ang pangalan ng ikalawa ay Recab. Sila ay mga anak ni Rimon na Beerotita sa mga anak ni Benjamin (sapagkat ang Beerot ay ibinilang din sa Benjamin: 


text:
 Ang mga Beerotita ay tumakas sa Gitaim, at nanirahan doon bilang mga banyaga hanggang sa araw na ito). 


text:
 Si Jonathan na anak ni Saul ay may isang anak na pilay ang mga paa. Siya'y limang taong gulang nang dumating ang balita tungkol kina Saul at Jonathan mula sa Jezreel. Kinuha siya ng kanyang yaya at tumakas at habang siya'y nagmamadali sa pagtakas, siya'y nahulog, at napilay. At ang kanyang pangalan ay Mefiboset. 


text:
 At ang mga anak ni Rimon na Beerotita, na sina Recab at Baana, ay humayo at nang kainitan ang araw ay dumating sa bahay ni Isboset, habang siya ay nagpapahinga sa katanghaliang-tapat. 


text:
 Sila ay pumasok sa bahay na parang kukuha ng trigo, at kanilang sinaksak siya sa tiyan. At sina Recab at Baana na kanyang kapatid ay tumakas. 


text:
 Sila ay nakapasok sa bahay, habang siya'y nakahiga sa kanyang higaan  sa kanyang  silid.  Kanilang sinalakay siya, pinatay, at pinugutan ng ulo. Kinuha nila ang kanyang ulo at umalis na tinahak ang Araba buong gabi. 


text:
 Kanilang dinala ang ulo ni Isboset kay David sa Hebron. Sinabi nila sa hari, "Narito ang ulo ni Isboset na anak ni Saul na iyong kaaway na nagtangka sa iyong buhay. Ipinaghiganti ng PANGINOON ang aking panginoong hari sa araw na ito kay Saul, at sa kanyang binhi." 


text:
 Sinagot ni David si Recab at si Baana na kanyang kapatid, na mga anak ni Rimon na Beerotita, "Habang buhay ang PANGINOON na siyang tumubos ng aking buhay mula sa bawat kaguluhan, 


text:
 nang sabihin sa akin ng isang tao, 'Tingnan mo, si Saul ay patay na,' na nag-aakalang nagdadala siya ng magandang balita, ay aking hinuli siya, at pinatay ko siya sa Siclag na siyang gantimpalang ibinigay ko sa kanya dahil sa kanyang balita. 


text:
 Gaano pa kaya kung pinatay ng masasamang lalaki ang isang taong matuwid sa kanyang sariling bahay sa kanyang higaan, hindi ko ba hihingin ngayon ang kanyang dugo sa inyong kamay, at puksain kayo sa lupa?" 


text:
 Inutusan ni David ang kanyang mga kabataang tauhan, at kanilang pinatay sila, pinutol ang kanilang mga kamay at mga paa, at ibinitin ang mga iyon sa tabi ng tipunan ng tubig sa Hebron. Ngunit kanilang kinuha ang ulo ni Isboset, at inilibing sa libingan ni Abner sa Hebron. 


text:
 Pagkatapos ay pumaroon ang lahat ng mga lipi ng Israel kay David  sa Hebron,  na nagsasabi, "Kami ay iyong buto at laman. 


text:
 Sa nakaraang panahon, nang si Saul ay hari sa amin, ikaw ang nangunguna at nagdadala sa Israel. Sinabi ng PANGINOON sa iyo, 'Ikaw ay magiging pastol ng aking bayang Israel at ikaw ay magiging pinuno sa Israel.'" 


text:
 Kaya't pumunta ang lahat ng matatanda sa Israel sa hari na nasa Hebron; at si Haring David ay nakipagtipan sa kanila sa Hebron sa harap ng PANGINOON at kanilang binuhusan ng langis si David bilang hari sa Israel. 


text:
 Si David ay tatlumpung taong gulang nang siya'y magsimulang maghari, at siya'y nagharing apatnapung taon. 


text:
 Sa Hebron ay naghari siya sa Juda ng pitong taon at anim na buwan; at sa Jerusalem ay naghari siya ng tatlumpu't tatlong taon sa buong Israel at Juda. 


text:
 Ang hari at ang kanyang mga tauhan ay pumunta sa Jerusalem laban sa mga Jebuseo na naninirahan sa lupain, na nagsabi kay David, "Hindi ka makakapasok dito, kundi ang mga bulag at pilay ang hahadlang sa iyo," na iniisip, "Si David ay hindi makakapasok dito." 


text:
 Sinabi ni David nang araw na iyon, "Sinumang sumalakay sa mga Jebuseo ay umakyat siya sa inaagusan ng tubig upang salakayin ang pilay at ang bulag, na kinapopootan ng kaluluwa ni David." Kaya't kanilang sinasabi, "Ang mga bulag at pilay ay hindi makakapasok sa bahay." 


text:
 Nanirahan si David sa kuta at tinawag itong lunsod ni David. At itinayo ni David ang lunsod sa palibot mula sa Milo hanggang sa loob. 


text:
 Si Hiram na hari sa Tiro ay nagpadala kay David ng mga sugo, ng mga puno ng sedro, mga karpintero, at mga kantero at ipinagtayo ng bahay si David. 


text:
 Nabatid ni David na itinalaga siya ng PANGINOON bilang hari ng Israel, at kanyang itinaas ang kanyang kaharian alang-alang sa kanyang bayang Israel. 


text:
 Kumuha pa si David ng mga asawang-lingkod at mga asawa sa Jerusalem, pagkagaling niya sa Hebron; at may mga ipinanganak pang mga lalaki at babae kay David. 


text:
 Nang mabalitaan ng mga Filisteo na si David ay itinalagang hari sa Israel, ang lahat ng Filisteo ay umahon upang hanapin si David; ngunit ito ay nabalitaan ni David at siya'y pumunta sa kuta. 


text:
 Sumangguni si David sa PANGINOON, "Aahon ba ako laban sa mga Filisteo? Ibibigay mo ba sila sa aking kamay?" Sinabi ng PANGINOON kay David, "Umahon ka sapagkat tunay na aking ibibigay ang mga Filisteo sa iyong kamay." 


text:
 Dumating si David sa Baal-perazim at sila'y ginapi doon ni David. Kanyang sinabi, "Winasak ng PANGINOON ang aking mga kaaway sa harap ko, gaya ng umaapaw na baha." Kaya't ang pangalan ng dakong iyon ay tinawag na Baal-perazim. 


text:
 Doon ay iniwan ng mga Filisteo ang kanilang mga diyus-diyosan, at tinangay ni David at ng kanyang mga tauhan ang mga iyon. 


text:
 Nang sumangguni si David sa PANGINOON ay kanyang sinabi, "Huwag kang aahon; liligid ka sa likuran nila, at ikaw ay sasalakay sa kanila sa tapat ng mga puno ng balsamo. 


text:
 Kapag iyong narinig ang yabag ng lakad sa mga dulo ng mga puno ng balsamo, lumusob ka agad sapagkat lumabas na ang PANGINOON sa harap mo upang lupigin ang hukbo ng mga Filisteo." 


text:
 Gayon ang ginawa ni David gaya ng iniutos ng PANGINOON sa kanya; at tinalo niya ang mga Filisteo mula sa Geba hanggang sa dumating sa Gezer. 


text:
 Si David at ang buong bayang kasama niya ay umalis mula sa Baale-juda upang iahon mula roon ang kaban ng Diyos, na tinatawag sa pangalan ng PANGINOON ng mga hukbo na nakaupo sa mga kerubin. 


text:
 Kanilang inilagay ang kaban ng Diyos sa isang bagong karwahe, at kanilang inilabas sa bahay ni Abinadab na nasa burol. Sina Uzah at Ahio, na mga anak ni Abinadab, ang siyang nagpatakbo ng bagong karwahe, 


text:
 Si David at ang buong sambahayan ni Israel ay nagsasaya sa harap ng PANGINOON ng kanilang buong lakas, na may mga awitan, mga alpa, mga salterio, mga pandereta, mga kastaneta, at ng mga pompiyang. 


text:
 Nang sila'y dumating sa giikan ni Nacon, iniunat ni Uzah ang kanyang kamay sa kaban ng Diyos, at hinawakan ito sapagkat ang mga baka ay natalisod. 


text:
 Ang galit ng PANGINOON ay nagningas laban kay Uzah; at pinatay siya roon ng Diyos sapagkat humawak siya sa kaban. Namatay siya doon sa tabi ng kaban ng Diyos. 


text:
 Nagalit si David sapagkat pinarusahan ng PANGINOON si Uzah; at ang lugar na iyon ay tinawag na Perez-uza hanggang sa araw na ito. 


text:
 Kaya't natakot si David sa PANGINOON sa araw na iyon, at kanyang sinabi, "Paanong madadala rito sa akin ang kaban ng PANGINOON?" 


text:
 Kaya't hindi nais ni David na dalhin ang kaban ng PANGINOON sa lunsod ni David, kundi dinala ito ni David sa bahay ni Obed-edom na Geteo. 


text:
 Ang kaban ng PANGINOON ay nanatili sa bahay ni Obed-edom na Geteo ng tatlong buwan; at pinagpala ng PANGINOON si Obed-edom, at ang kanyang buong sambahayan. 


text:
 Sinabi sa Haring David, "Pinagpala ng PANGINOON ang sambahayan ni Obed-edom, at ang lahat ng nauukol para sa kanya, dahil sa kaban ng Diyos." Humayo si David at iniahon ang kaban ng Diyos mula sa bahay ni Obed-edom patungo sa lunsod ni David na may kagalakan. 


text:
 Nang ang mga nagdadala ng kaban ng PANGINOON ay makalakad ng anim na hakbang, siya'y naghandog ng isang dumalagang baka at isang pinatabang baka. 


text:
 Nagsayaw si David ng kanyang buong lakas sa harap ng PANGINOON; at si David ay may bigkis ng isang efod na lino. 


text:
 Sa gayo'y iniahon ni David at ng buong sambahayan ng Israel ang kaban ng PANGINOON na may sigawan at may tunog ng tambuli. 


text:
 Sa pagdating ng kaban ng PANGINOON sa lunsod ni David, si Mical na anak ni Saul ay dumungaw sa bintana, at nakita si Haring David na naglululukso at nagsasayaw sa harap ng PANGINOON; at kanyang hinamak siya sa kanyang puso. 


text:
 Kanilang ipinasok ang kaban ng PANGINOON, at inilagay sa kanyang lugar, sa loob ng tolda na itinayo ni David. Naghandog si David ng mga handog na sinusunog at mga handog pangkapayapaan sa harap ng PANGINOON. 


text:
 Nang makatapos si David sa paghahandog ng mga handog na sinusunog at ng mga handog pangkapayapaan, kanyang binasbasan ang bayan sa pangalan ng PANGINOON ng mga hukbo. 


text:
 Ang kanyang ipinamahagi sa buong bayan, sa buong karamihan ng Israel, sa mga lalaki at sa mga babae, at sa bawat isa ay isang tinapay, isang karne, at isang tinapay na pasas. Pagkatapos nito, ang buong bayan ay umuwi sa kanya-kanyang bahay. 


text:
 Bumalik si David upang basbasan ang kanyang sambahayan. Subalit si Mical na anak ni Saul ay lumabas upang salubungin si David, at sinabi, "Niluwalhati ngayon ng hari ng Israel ang kanyang sarili, na siya'y naghubad ngayon sa paningin ng mga babaing alipin ng kanyang mga lingkod, gaya ng kahiyahiyang paghuhubad ng isang taong malaswa." 


text:
 Sinabi ni David kay Mical, "Iyon ay sa harap ng PANGINOON na siyang pumili sa akin na higit sa iyong ama, at higit sa buong sambahayan niya, upang hirangin ako bilang pinuno ng Israel, ang bayan ng PANGINOON, kaya't ako'y magsasaya sa harap ng PANGINOON. 


text:
 Gagawin ko ang aking sarili na higit pang hamak kaysa rito, at ako'y magpapakababa sa iyong paningin; ngunit sa mga babaing lingkod na iyong binanggit, sa pamamagitan nila ako ay pararangalan." 


text:
 At nangyari nang ang hari ay nakatira na sa kanyang bahay, at binigyan siya ng PANGINOON ng kapahingahan sa lahat niyang mga kaaway sa palibot. 


text:
 Sinabi ng hari kay Natan na propeta, "Tingnan mo ngayon, ako'y tumitira sa isang bahay na sedro, ngunit ang kaban ng Diyos ay nakatira sa loob ng mga tabing." 


text:
 At sinabi ni Natan sa hari, "Humayo ka, gawin mo ang lahat ng nasa  iyong isipan;  sapagkat ang PANGINOON ay kasama mo." 


text:
 "Humayo ka at sabihin mo sa aking lingkod na si David, 'Ganito ang sabi ng PANGINOON: Ikaw ba ang magtatayo ng aking bahay na matitirahan? 


text:
 Sapagkat hindi pa ako nakakatira sa isang bahay mula ng araw na aking iahon ang mga anak ni Israel mula sa Ehipto hanggang sa araw na ito, kundi ako'y nagpapalipat-lipat sa tolda para sa aking tirahan. 


text:
 Sa lahat ng dako na aking nilakarang kasama ng lahat ng mga anak ni Israel, nagsalita ba ako ng isang salita sa isa sa mga lipi ng Israel na aking inutusan upang maging pastol ng aking bayang Israel, na nagsasabi, "Bakit hindi ninyo ako ipinagtayo ng isang bahay na sedro?"' 


text:
 Ngayon nga'y ganito ang iyong sasabihin sa aking lingkod na si David, 'Ganito ang sabi ng PANGINOON ng mga hukbo, Kinuha kita mula sa kulungan ng tupa, sa pagsunod sa tupa, upang ikaw ay maging pinuno sa aking bayang Israel. 


text:
 Ako'y naging kasama mo saan ka man pumunta, at aking inihiwalay ang lahat ng iyong mga kaaway sa harap mo; at gagawin kitang isang dakilang pangalan, gaya ng pangalan ng mga dakila na nasa lupa. 


text:
 Pipili ako ng isang lugar para sa aking bayang Israel, at aking itatatag sila, upang sila'y manirahan sa kanilang sariling lugar, at huwag ng gambalain pa. Hindi na sila pahihirapan pa ng mga taong malulupit, na gaya nang una, 


text:
 mula sa araw na ako'y humirang ng mga hukom sa aking bayang Israel; at bibigyan kita ng kapahingahan sa lahat ng iyong mga kaaway. Bukod sa rito ay sinasabi sa iyo ng PANGINOON na igagawa ka ng PANGINOON ng isang bahay. 


text:
 Kapag ang iyong mga araw ay naganap na at ikaw ay matutulog na kasama ng iyong mga ninuno, aking ibabangon ang iyong binhi pagkatapos mo, na magmumula sa iyong katawan, at aking itatatag ang kanyang kaharian. 


text:
 Siya'y magtatayo ng bahay para sa aking pangalan, at aking itatatag ang  trono  ng kanyang  kaharian magpakailanman. 


text:
 Ako'y magiging kanyang ama at siya'y magiging aking anak. Kapag siya'y gumawa ng kasamaan, parurusahan ko siya ng pamalo ng mga tao, at ng panghampas ng mga anak ng mga tao; 


text:
 ngunit hindi ko aalisin sa kanya ang aking tapat na pag-ibig gaya ng aking pagkaalis nito kay Saul, na aking inalis sa harap mo. 


text:
 Ang iyong sambahayan at ang iyong kaharian ay matitiwasay magpakailanman sa harap ko; ang iyong trono ay matatatag magpakailanman.' " 


text:
 Ayon sa lahat ng mga salitang ito, at ayon sa lahat ng pangitaing ito ay nagsalita si Natan kay David. 


text:
 Nang magkagayo'y pumasok si Haring David at umupo sa harap ng PANGINOON, at kanyang sinabi, "Sino ako, O Panginoong DIYOS, at ano ang aking sambahayan na ako'y iyong dinala sa ganito kalayo? 


text:
 Ito'y munting bagay pa sa iyong paningin, O Panginoong DIYOS; at ikaw ay nagsalita rin tungkol sa sambahayan ng iyong lingkod hanggang sa matagal na panahong darating; at ipinakita mo sa akin ang   hinaharap na salinlahi, O Panginoong DIYOS! 


text:
 Dahil sa iyong pangako at ayon sa iyong sariling puso, iyong ginawa ang lahat ng kadakilaang ito upang malaman ng iyong lingkod. 


text:
 Kaya't ikaw ay dakila, O Panginoong DIYOS; sapagkat walang gaya mo, o may ibang Diyos pa bukod sa iyo, ayon sa lahat nang naririnig ng aming mga tainga. 


text:
 Anong bansa sa lupa ang gaya ng iyong bayang Israel? Mayroon bang ibang bansa sa lupa na tinubos ng Diyos upang maging kanyang bayan, at gumawa para sa kanya ng isang pangalan, na gumagawa para sa kanila ng mga dakila at mga kakilakilabot na mga bagay, sa pamamagitan ng pagpapalayas sa harap ng iyong bayan ng mga bansa at ng kanilang mga diyos? 


text:
 At itinatag mo sa iyong sarili ang iyong bayang Israel upang maging iyong bayan magpakailanman; at ikaw, PANGINOON, ay naging kanilang Diyos. 


text:
 At ngayon, O PANGINOONG Diyos, pagtibayin mo magpakailanman ang salita na iyong sinalita tungkol sa iyong lingkod, at tungkol sa kanyang sambahayan, at iyong gawin gaya ng iyong sinalita, 


text:
 at ang iyong pangalan ay dadakilain magpakailanman, na sinasabi, 'Ang PANGINOON ng mga hukbo ay Diyos sa Israel' at ang sambahayan ng iyong lingkod na si David ay matatatag sa harap mo. 


text:
 Sapagkat ikaw, O PANGINOON ng mga hukbo, ang Diyos ng Israel ang gumawa ng ganitong pahayag sa iyong lingkod, na sinasabi, 'Ipagtatayo kita ng isang bahay"; kaya't ang iyong lingkod ay nagkaroon ng tapang na manalangin ng ganito sa iyo. 


text:
 At ngayon, O Panginoong DIYOS, ikaw ay Diyos at ang iyong mga salita ay katotohanan, at iyong ipinangako ang mabuting bagay na ito sa iyong lingkod; 


text:
 kaya't ngayon nga'y kalugdan mong pagpalain ang sambahayan ng iyong lingkod, upang ito'y magpatuloy magpakailanman sa harap mo. Sapagkat ikaw, O Panginoong DIYOS ay nagsalita, at sa pamamagitan ng iyong pagpapala ay maging mapalad nawa ang sambahayan ng iyong lingkod magpakailanman." 


text:
 Pagkatapos nito, nilupig ni David ang mga Filisteo at pinasuko sila, at kinuha ni David ang Meteg-ama mula sa kamay ng mga Filisteo. 


text:
 Nilupig din niya ang Moab at kanyang pinahiga sila sa lupa at sinukat sila sa pamamagitan ng isang tali. Bawat dalawang sukat ng tali ay ipinapatay, at isang sukat para sa ililigtas. At ang mga Moabita ay naging mga alipin ni David at nagdala ng mga buwis. 


text:
 Nilupig din ni David si Hadadezer na anak ni Rehob, na hari ng Soba, habang siya'y humahayo upang ibalik ang kanyang kapangyarihan sa Ilog Eufrates. 


text:
 Kinuha ni David mula sa kanya ang isanlibo at pitong daang mangangabayo, at dalawampung libong kawal na lakad. At pinilayan ni David ang lahat ng kabayo na pangkarwahe, ngunit nag-iwan siya ng sapat para sa isandaang karwahe. 


text:
 Nang dumating ang mga taga-Siria mula sa Damasco upang tumulong kay Hadadezer na hari sa Soba, pinatay ni David sa mga taga-Siria ang dalawampu't dalawang libong tao. 


text:
 Pagkatapos ay naglagay si David ng mga kuta sa Aram ng Damasco; at ang mga taga-Siria ay naging mga alipin ni David at nagsipagdala ng buwis. At binigyan ng PANGINOON si David ng pagtatagumpay saanman siya pumunta. 


text:
 Kinuha ni David ang mga kalasag na ginto na dinala ng mga lingkod ni Hadadezer, at dinala ang mga iyon sa Jerusalem. 


text:
 Mula sa Beta at Berotai na mga bayan ni Hadadezer ay kumuha si Haring David ng napakaraming tanso. 


text:
 sinugo ni Toi si Joram na kanyang anak kay Haring David upang bumati sa kanya at purihin siya sapagkat siya'y lumaban kay Hadadezer at kanyang nilupig siya. Si Hadadezer ay madalas na lumalaban noon kay Toi. Nagdala si Joram ng mga kagamitang pilak, kagamitang ginto, at mga kagamitang tanso; 


text:
 ang mga ito naman ay itinalaga ni David sa PANGINOON na kasama ng pilak at ng ginto na kanyang itinalaga mula sa lahat ng mga bansa na kanyang pinasuko; 


text:
 mula sa Edom, Moab, sa mga Ammonita, sa mga Filisteo, sa Amalek, at sa nasamsam kay Hadadezer na anak ni Rehob na hari sa Soba. 


text:
 At napabantog si David. Nang siya'y bumalik, nakapatay siya ng labingwalong libong mga Edomita sa Libis ng Asin. 


text:
 Naglagay siya ng mga kuta sa Edom; sa buong Edom ay naglagay siya ng mga kuta, at ang lahat ng Edomita ay naging mga alipin ni David. At binigyan ng PANGINOON si David ng pagtatagumpay saanman siya pumunta. 


text:
 Kaya't  naghari si David sa buong Israel; at naggawad si David ng katarungan at pagkakapantay-pantay sa kanyang buong bayan. 


text:
 At si Joab na anak ni Zeruia ay pinuno ng hukbo; at si Jehoshafat na anak ni Ahilud ay tagapagtala; 


text:
 si Zadok na anak ni Ahitub at si Ahimelec na anak ni Abiatar ay mga pari; at si Seraya ay kalihim; 


text:
 si Benaya na anak ni Jehoiada ay pinuno ng mga Kereteo at Peleteo; at ang mga anak ni David ay mga pari. 


text:
 Nagtanong si David, "May nalalabi pa ba sa sambahayan ni Saul upang aking mapagpakitaan ng kabutihan alang-alang kay Jonathan?" 


text:
 Noon ay may isang lingkod sa sambahayan ni Saul na ang pangalan ay Ziba. Kanilang tinawag siya upang humarap kay David, at sinabi ng hari sa kanya, "Ikaw ba si Ziba?" At kanyang sinabi, "Ako nga ang iyong lingkod." 


text:
 Sinabi ng hari, "Mayroon pa bang nalalabi sa sambahayan ni Saul upang siya'y mapagpakitaan ko ng kabutihan ng Diyos?" At sinabi ni Ziba sa hari, "Mayroon pang isang anak si Jonathan; pilay ang kanyang mga paa." 


text:
 At sinabi ng hari sa kanya, "Saan siya naroroon?" Sinabi ni Ziba sa hari, "Siya'y nasa bahay ni Makir na anak ni Amiel, sa Lodebar." 


text:
 Kaya't nagsugo si Haring David at ipinakuha siya sa bahay ni Makir na anak ni Amiel mula sa Lodebar. 


text:
 Si Mefiboset, na anak ni Jonathan, na anak ni Saul, ay pumaroon kay David, nagpatirapa sa kanyang harap, at nagbigay galang. At sinabi ni David, "Mefiboset." Siya'y sumagot, "Ako ang iyong lingkod!" 


text:
 Sinabi ni David sa kanya, "Huwag kang matakot, sapagkat pagpapakitaan kita ng kabutihan alang-alang kay Jonathan na iyong ama. Ibabalik ko sa iyo ang lahat ng lupain ni Saul na iyong ama at ikaw ay palaging kakain sa aking hapag." 


text:
 At siya'y nagbigay galang at nagsabi, "Ano ang iyong lingkod upang iyong tingnan ang isang asong patay na gaya ko?" 


text:
 Nang magkagayo'y tinawag ng hari si Ziba na lingkod ni Saul, at sinabi sa kanya, "Lahat ng nauukol kay Saul at sa kanyang buong sambahayan ay aking ibinigay sa anak ng iyong panginoon. 


text:
 Ikaw, ang iyong mga anak at mga alipin ay magbubungkal ng lupa para sa kanya, at iyong dadalhin dito ang mga bunga, upang ang anak ng iyong panginoon ay magkaroon ng tinapay na makakain. Ngunit si Mefiboset na anak ng iyong panginoon ay palaging kakain sa aking hapag." Si Ziba ay may labinlimang anak na lalaki at dalawampung alipin. 


text:
 Pagkatapos ay sinabi ni Ziba sa hari, "Ayon sa lahat ng iniutos ng aking panginoong hari sa kanyang lingkod ay gayon ang gagawin ng iyong lingkod." Kaya't si Mefiboset ay kumain sa hapag ni David na gaya ng isa sa mga anak ng hari. 


text:
 Si Mefiboset ay may isang anak na binata na ang pangalan ay Mica. At lahat ng naninirahan sa bahay ni Ziba ay naging mga lingkod ni Mefiboset. 


text:
 Kaya't nanirahan si Mefiboset sa Jerusalem, sapagkat siya'y laging kumakain sa hapag ng hari. At pilay ang kanyang dalawang paa. 


text:
 At nangyari pagkatapos nito, ang hari ng mga Ammonita ay namatay, at si Hanun na kanyang anak ay nagharing kapalit niya. 


text:
 Sinabi ni David, "Pagpapakitaan ko ng kagandahang-loob si Hanun na anak ni Nahas, gaya ng pagpapakita sa akin ng kagandahang-loob ng kanyang ama." Kaya't nagsugo si David sa pamamagitan ng kanyang mga lingkod upang aliwin siya tungkol sa kanyang ama. At dumating ang mga lingkod ni David sa lupain ng mga anak ni Ammon. 


text:
 Ngunit sinabi ng mga pinuno ng mga anak ni Ammon kay Hanun na kanilang panginoon, "Inaakala mo bang pinararangalan ni David ang iyong ama, kaya't siya'y nagsugo ng mga tagaaliw? Hindi kaya nagsugo si David sa iyo ng kanyang mga lingkod upang siyasatin ang bayan, at upang tiktikan, at upang ito ay magapi?" 


text:
 Kaya't dinakip ni Hanun ang mga lingkod ni David, at inahit ang kalahati ng kanilang balbas, at pinutol ang kanilang mga suot sa gitna, sa kanilang pigi, at sila'y pinaalis. 


text:
 Nang ito ay ibalita kay David, siya'y nagsugo upang salubungin sila, sapagkat ang mga lalaki ay lubhang napahiya. Sinabi ng hari, "Manatili kayo sa Jerico hanggang sa tumubo ang inyong balbas, pagkatapos ay bumalik na kayo." 


text:
 Nang makita ng mga Ammonita na sila'y naging kasuklamsuklam kay David, ang mga Ammonita ay nagsugo at inupahan ang mga taga-Siria sa Bet-rehob, at ang mga taga-Siria sa Soba, dalawampung libong kawal na lakad, at ang hari sa Maaca na may isanlibong tauhan at ang mga lalaking taga-Tob na labindalawang libong lalaki. 


text:
 Nang ito ay mabalitaan ni David, kanyang sinugo si Joab at ang lahat ng hukbo ng mga  makapangyarihang lalaki. 


text:
 Ang mga Ammonita ay nagsilabas at humanay sa labanan sa pasukan sa pintuang-bayan; at ang mga taga-Siria ng Soba, ng Rehob, at ang mga lalaking taga-Tob at mga taga-Maaca ay nasa parang. 


text:
 Nang makita ni Joab na ang labanan ay nakatutok sa kanya sa harapan at likuran, pumili siya ng ilan sa mga hirang na lalaki sa Israel at inihanay sila laban sa mga taga-Siria. 


text:
 Ang nalabi sa kanyang mga tauhan ay inilagay niya sa pamamahala ni Abisai na kanyang kapatid, at kanyang inihanay sila laban sa mga Ammonita. 


text:
 Kanyang sinabi, "Kung ang mga taga-Siria ay napakalakas para sa akin, ay tulungan mo nga ako; ngunit kung ang mga Ammonita ay maging napakalakas para sa iyo, darating naman ako at tutulungan kita. 


text:
 Magpakatapang ka, at tayo'y magpakalalaki para sa ating bayan, at para sa mga lunsod ng ating Diyos; at gawin nawa ng PANGINOON ang inaakala niyang mabuti." 


text:
 Kaya't lumapit si Joab at ang mga taong kasama niya sa pakikipaglaban sa mga taga-Siria; at sila'y nagsitakas sa harap niya. 


text:
 Nang makita ng mga Ammonita na ang mga taga-Siria ay nagsitakas, sila man ay nagsitakas din sa harap ni Abisai, at nagsipasok sa lunsod. Kaya't bumalik si Joab mula sa paglaban sa mga Ammonita at dumating sa Jerusalem. 


text:
 Nagsugo si Hadadezer at dinala ang mga taga-Siria na nasa kabila ng Ilog Eufrates; at sila'y dumating sa Helam na kasama ni Shobac na puno ng hukbo ni Hadadezer sa kanilang unahan. 


text:
 Nang ito'y ibalita kay David kanyang tinipon ang buong Israel at tumawid sa Jordan, at dumating sa Helam. At ang mga taga-Siria ay humanay laban kay David, at lumaban sa kanya. 


text:
 Ang mga taga-Siria ay tumakas sa harap ng Israel; at pumatay si David sa mga taga-Siria ng mga kalalakihan ng pitong daang karwahe, at apatnapung libong mangangabayo, at sinugatan si Shobac na pinuno ng kanilang hukbo, kaya't siya'y namatay doon. 


text:
 Nang makita ng lahat ng hari na mga lingkod ni Hadadezer na sila'y nagapi ng Israel, sila'y nakipagpayapaan sa Israel at napasakop sa kanila. Kaya't natakot ang mga taga-Siria na tumulong pa sa mga Ammonita. 


text:
 Sa tagsibol ng taon, ang panahon na ang mga hari ay lumalabas upang makipaglaban, sinugo ni David si Joab at ang kanyang mga lingkod na kasama niya, at ang buong Israel. Kanilang sinalanta ang mga Ammonita at kinubkob ang Rabba. Ngunit si David ay nanatili sa Jerusalem. 


text:
 Isang dapit hapon, nang si David ay bumangon sa kanyang higaan at naglalakad sa bubungan ng bahay ng hari, nakakita siya mula sa bubungan ng isang babaing naliligo; at ang babae ay napakaganda. 


text:
 Nagsugo si David at nagtanong tungkol sa babae. At sinabi ng isa, "Hindi ba ito ay si Batseba na anak ni Eliam, na asawa ni Urias na Heteo?" 


text:
 Kaya't si David ay nagpadala ng mga sugo at kinuha siya. Ang babae ay pumaroon sa kanya at siya'y kanyang sinipingan. (Siya ay katatapos pa lamang maglinis mula sa kanyang karumihan.) Pagkatapos, siya'y bumalik sa kanyang bahay. 


text:
 Kaya't nagpasabi si David kay Joab, "Papuntahin mo sa akin si Urias na Heteo." Pinapunta ni Joab si Urias kay David. 


text:
 Nang si Urias ay dumating sa kanya, tinanong siya ni David kung ano ang kalagayan ni Joab at ng mga tauhan, at kung ano ang nangyayari sa labanan. 


text:
 Sinabi ni David kay Urias, "Bumaba ka sa iyong bahay at hugasan mo ang iyong mga paa." At lumabas si Urias sa bahay ng hari at isinunod sa kanya ang isang regalo mula sa hari. 


text:
 Ngunit natulog si Urias sa pintuan ng bahay ng hari, kasama ng lahat ng mga lingkod ng kanyang panginoon, at hindi bumaba sa kanyang bahay. 


text:
 Nang kanilang sabihin kay David na, "Hindi bumaba si Urias sa kanyang bahay," sinabi ni David kay Urias, "Hindi ba galing ka sa isang paglalakbay? Bakit hindi ka bumaba sa iyong bahay?" 


text:
 Sinabi ni Urias kay David, "Ang kaban, ang Israel, at ang Juda ay naninirahan sa mga tolda at ang aking panginoong si Joab, at ang mga lingkod ng aking panginoon ay nagkakampo sa parang. Pupunta ba ako sa aking bahay upang kumain, uminom, at sumiping sa aking asawa? Habang buhay ka, at buhay ang iyong kaluluwa, hindi ko gagawin ang bagay na ito." 


text:
 Pagkatapos ay sinabi ni David kay Urias, "Manatili ka rin dito ngayon at bukas ay paaalisin na kita." Kaya't tumigil si Urias sa Jerusalem ng araw na iyon at sa kinabukasan. 


text:
 Inanyayahan siya ni David na siya'y kumain at uminom sa harap niya; at siya'y kanyang nilasing. Kinahapunan, siya'y lumabas upang mahiga sa kanyang higaan kasama ang mga lingkod ng kanyang panginoon, ngunit hindi siya bumaba sa kanyang bahay. 


text:
 Sa liham ay kanyang isinulat, "Ilagay mo si Urias sa unahan ng pinakamainit na labanan, pagkatapos kayo'y umurong mula sa kanya, upang siya'y masaktan, at mamatay." 


text:
 Habang kinukubkob ni Joab ang lunsod,  kanyang inilagay si Urias sa lugar na alam niyang kinaroroonan ng matatapang na lalaki. 


text:
 At ang mga lalaki sa lunsod ay lumabas at lumaban kay Joab, at ilan sa mga lingkod ni David ay nabuwal na kasama ng bayan. Si Urias na Heteo ay napatay rin. 


text:
 at kanyang ibinilin sa sugo, "Kapag tapos ka ng magsalaysay sa hari ng lahat ng mga balita tungkol sa labanan, 


text:
 at, kung magalit ang hari at kanyang sabihin sa iyo, 'Bakit lumapit kayong mabuti sa lunsod upang lumaban? Hindi ba ninyo nalalaman na sila'y papana mula sa pader? 


text:
 Sino ang pumatay kay Abimelec na anak ni Jerubeshet? Hindi ba isang babae ang naghagis sa kanya ng isang pang-ibabaw na bato ng gilingan mula sa pader, kaya't siya'y namatay sa Tebez? Bakit kayo'y lumapit sa pader?' Saka mo sasabihin, 'Ang iyong lingkod na si Urias na Heteo ay patay rin.'" 


text:
 Kaya't humayo ang sugo, pumaroon at isinalaysay kay David ang lahat ng ipinasasabi sa kanya ni Joab. 


text:
 At sinabi ng sugo kay David, 'Ang mga lalaki ay nanaig laban sa amin, at lumabas sa amin sa parang; ngunit pinaurong namin sila hanggang sa pasukan ng pintuang-bayan. 


text:
 At pinana ng mga tagapana ang iyong mga lingkod mula sa kuta; at ang ilan sa mga lingkod ng hari ay namatay, at ang iyong lingkod na si Urias na Heteo ay napatay rin." 


text:
 Nang magkagayo'y sinabi ni David sa sugo, "Ganito ang sabihin mo kay Joab, 'Huwag mong ikabahala ang bagay na ito, sapagkat nilalamon ng tabak ngayon ang isa at pagkatapos ay ang iba naman. Palakasin mo ang iyong pagsalakay sa lunsod at wasakin mo iyon!' Palakasin mo ang loob niya." 


text:
 Nang marinigng asawa ni Urias na si Urias na kanyang asawa ay namatay, kanyang tinangisan ang kanyang asawa. 


text:
 Nang tapos na ang pagluluksa, si David ay nagsugo at kinuha ang babae sa kanyang bahay, at siya'y naging kanyang asawa, at nagka-anak sa kanya ng isang lalaki. Ngunit ang bagay na ginawa ni David ay hindi kinalugdan ng PANGINOON. 


text:
 At isinugo ng PANGINOON si Natan kay David. Siya'y pumaroon sa kanya at sinabi sa kanya, "May dalawang lalaki sa isang lunsod, ang isa ay mayaman at ang isa ay mahirap. 


text:
 ngunit ang mahirap ay walang anumang bagay liban sa isang munting babaing kordero na kanyang binili. Kanyang inalagaan ito at lumaki sa piling niya at ng kanyang mga anak. Kumakain ito ng kanyang sariling pagkain at umiinom sa kanyang sariling inuman, at humihiga sa kanyang kandungan, at sa kanya'y parang isang anak na babae. 


text:
 Noon ay may dumating na manlalakbay sa mayaman. Ayaw niyang kumuha mula sa kanyang sariling kawan at sa kanyang sariling bakahan para sa manlalakbay na dumating sa kanya. Sa halip ay kinuha niya ang kordero ng taong mahirap at inihanda sa lalaking dumating sa kanya." 


text:
 At ang galit ni David ay labis na nagningas laban sa lalaki; at kanyang sinabi kay Natan, "Habang buhay ang PANGINOON, ang lalaking gumawa nito ay karapat-dapat na mamatay; 


text:
 kanyang ibabalik ang kordero na may dagdag na apat, sapagkat kanyang ginawa ang bagay na ito, at sapagkat siya'y walang habag." 


text:
 Sinabi ni Natan kay David, "Ikaw ang lalaking iyon. Ganito ang sabi ng PANGINOON, ang Diyos ng Israel, 'Binuhusan kita ng langis upang maging hari ng Israel, at iniligtas kita sa kamay ni Saul. 


text:
 Ibinigay ko sa iyo ang bahay ng iyong panginoon, ang mga asawa ng iyong panginoon sa iyong kandungan, at ang sambahayan ng Israel at ng Juda; at kung ito ay maliit pa ay daragdagan pa kita ng higit. 


text:
 Bakit mo hinamak ang salita ng PANGINOON upang gumawa ng masama sa kanyang paningin? Tinaga mo ng tabak si Urias na Heteo, at kinuha mo ang kanyang asawa upang maging iyong asawa, at pinaslang mo siya sa pamamagitan ng tabak ng mga Ammonita. 


text:
 Kaya ngayon ay hindi hihiwalay kailanman ang tabak sa iyong sambahayan; sapagkat hinamak mo ako, at kinuha mo ang asawa ni Urias na Heteo upang maging iyong asawa.' 


text:
 Ganito ang sabi ng PANGINOON, 'Ako'y magpapabangon ng kasamaan laban sa iyo mula sa iyong sariling sambahayan, at kukunin ko ang iyong mga asawa sa harap ng iyong paningin, at aking ibibigay sa iyong kapwa; at kanyang sisipingan ang iyong mga asawa sa liwanag ng araw na ito. 


text:
 Lihim mo itong ginawa, ngunit gagawin ko ang bagay na ito sa harap ng buong Israel, at sa harap ng araw.'" 


text:
 At sinabi ni David kay Natan, "Ako'y nagkasala laban sa PANGINOON." At sinabi ni Natan kay David, "Inalis din ng PANGINOON ang iyong kasalanan; hindi ka mamamatay. 


text:
 Gayunman, sapagkat sa pamamagitan ng gawang ito'y binigyan mo ng dahilan ang mga kaaway ng PANGINOON, ang bata naman na ipinanganak sa iyo ay mamamatay." 


text:
 Pagkatapos, si Natan ay umuwi sa kanyang bahay. Sinaktan ng PANGINOON ang bata na ipinanganak ng asawa ni Urias kay David, at ito ay nagkasakit. 


text:
 Kaya't nagmakaawa si David sa Diyos para sa bata; at si David ay nag-ayuno at pumasok at humiga sa lupa buong magdamag. 


text:
 Ang matatanda sa kanyang bahay ay tumatayo sa tabi niya upang itindig siya sa lupa; ngunit ayaw niya, ni hindi siya kumain ng tinapay na kasalo nila. 


text:
 Nang ikapitong araw, ang bata ay namatay. Natakot ang mga lingkod ni David na sabihin sa kanya na ang bata ay patay na; sapagkat kanilang sinabi, "Samantalang ang bata ay buhay pa, tayo ay nakipag-usap sa kanya, at hindi siya nakinig sa atin; kaya't paano natin sasabihin sa kanya na ang bata ay patay na? Baka saktan niya ang kanyang sarili." 


text:
 Ngunit nang makita ni David na ang kanyang mga lingkod ay nagbubulong-bulungan, nahiwatigan ni David na ang bata ay patay na. Kaya't itinanong ni David sa kanyang mga lingkod, "Patay na ba ang bata?" At kanilang sinabi, "Siya'y patay na." 


text:
 Nang magkagayo'y bumangon si David sa lupa at naligo, nagbuhos at nagbihis ng kanyang damit; at siya'y pumunta sa bahay ng PANGINOON at sumamba. Pagkatapos ay pumunta siya sa kanyang sariling bahay; at nang siya'y humingi, kanilang hinainan siya ng pagkain at siya'y kumain. 


text:
 Sinabi sa kanya ng kanyang mga lingkod, "Anong bagay ito na iyong ginawa? Ikaw ay nag-ayuno at umiyak dahil sa bata nang siya'y buhay pa; ngunit nang mamatay ang bata, ikaw ay bumangon at kumain ng tinapay." 


text:
 At kanyang sinabi, "Nang ang bata'y buhay pa, ako'y nag-ayuno at umiyak, sapagkat aking sinabi, 'Sino ang nakakaalam kung maaawa sa akin ang PANGINOON, upang ang bata'y mabuhay?' 


text:
 Ngunit ngayo'y patay na siya; bakit pa ako mag-aayuno? Maibabalik ko pa ba siya? Ako'y pupunta sa kanya, ngunit siya'y hindi babalik sa akin." 


text:
 At inaliw ni David si Batseba na kanyang asawa, lumapit siya sa kanya, at sumiping sa kanya. Siya'y nanganak ng isang lalaki, at tinawag niya ang kanyang pangalan na Solomon. Minahal siya ng PANGINOON; 


text:
 at nagpadala ng mensahe sa pamamagitan ni Natan na propeta; kaya't tinawag niya ang kanyang pangalan  na Jedidiah,  dahil sa PANGINOON. 


text:
 Nagpadala si Joab ng mga sugo kay David, at nagsabi, "Ako'y nakipaglaban sa Rabba, bukod dito, aking sinakop ang lunsod ng tubig. 


text:
 Ngayo'y tipunin mo ang nalabi sa bayan, at humimpil ka laban sa lunsod, at sakupin mo; baka sakupin ko ang lunsod at tawagin ito ayon sa aking pangalan." 


text:
 Kinuha niya ang korona ng kanilang hari sa kanyang ulo; ang bigat niyon ay isang talentong ginto, at sa mga iyon ay may mahahalagang bato; at ipinutong iyon sa ulo ni David. Siya'y naglabas ng napakaraming samsam sa lunsod. 


text:
 At kanyang inilabas ang mga taong naroon, at pinagawa sa pamamagitan ng mga lagari, mga suyod na bakal, mga palakol na bakal, at sa mga lutuan ng laryo. Gayon ang ginawa niya sa lahat ng mga bayan ng mga Ammonita. Pagkatapos, si David at ang buong bayan ay bumalik sa Jerusalem. 


text:
 Samantala, si Absalom na anak ni David ay mayroong isang kapatid na magandang babae na ang pangalan ay Tamar. At umibig sa kanya si Amnon na anak ni David. 


text:
 At si Amnon ay lubhang naligalig, kaya't siya'y gumawa ng paraan upang magkasakit dahil sa kanyang kapatid na si Tamar; sapagkat siya'y birhen at inaakala ni Amnon na napakahirap siyang gawan ng anumang bagay. 


text:
 Ngunit si Amnon ay may isang kaibigan na ang pangala'y Jonadab, na anak ni Shimeah na kapatid ni David. At si Jonadab ay isang taong napakatuso. 


text:
 Sinabi niya sa kanya, "O anak ng hari, bakit tuwing umaga ay mukhang may sakit ka? Hindi mo ba sasabihin sa akin?" At sinabi ni Amnon sa kanya, "Umiibig ako kay Tamar na kapatid ng kapatid kong si Absalom." 


text:
 Sinabi ni Jonadab sa kanya, "Mahiga ka sa iyong higaan at magsakit-sakitan ka. Kapag dumating ang iyong ama upang tingnan ka, sabihin mo sa kanya, 'Papuntahin mo rito ang aking kapatid na si Tamar at bigyan ako ng tinapay na makakain, at maghanda ng pagkain sa aking harapan na aking nakikita, at kainin iyon mula sa kanyang ka-may'" 


text:
 Kaya't nahiga si Amnon at nagsakit-sakitan. Nang dumating ang hari upang tingnan siya, sinabi ni Amnon sa hari, "Hinihiling ko sa iyo na papuntahin mo rito ang aking kapatid na si Tamar, at igawa ako ng dalawang maliit na tinapay sa aking harapan upang aking makain mula sa kanyang kamay." 


text:
 Nang magkagayo'y ipinasundo ni David si Tamar na sinasabi, "Pumunta ka ngayon sa bahay ng iyong kapatid na si Amnon at ipaghanda mo siya ng pagkain." 


text:
 Kaya't pumunta si Tamar sa bahay ng kanyang kapatid na si Amnon na doon ay nakahiga siya. Siya'y kumuha ng isang masa, minasa ito at ginawang mga tinapay sa kanyang harapan, at nilutong mga munting tinapay. 


text:
 Kinuha niya ang kawali at inalis ang laman sa harap ni Amnon ngunit ayaw niyang kumain. At sinabi ni Amnon, "Palabasin ang lahat ng tao sa harap ko." Kaya't silang lahat ay lumabas sa harap niya. 


text:
 Sinabi ni Amnon kay Tamar, "Dalhin mo sa silid ang pagkain upang aking kainin mula sa iyong kamay." At kinuha ni Tamar ang mga tinapay na kanyang ginawa at dinala sa silid kay Amnon na kanyang kapatid. 


text:
 Ngunit nang ilapit niya sa kanya upang kainin, kanyang hinawakan siya, at sinabi niya sa kanya, "Halika, sumiping ka sa akin, kapatid ko." 


text:
 Sumagot siya, "Huwag kapatid ko, huwag mo akong pilitin. Sapagkat ang ganyang bagay ay hindi ginagawa sa Israel. Huwag kang gumawa ng ganitong kalokohan. 


text:
 At tungkol sa akin, saan ko dadalhin ang aking hiya? At tungkol sa iyo, ikaw ay magiging gaya ng isa sa mga hangal sa Israel. Ngayon nga, hinihiling ko sa iyo, makipag-usap ka sa hari, sapagkat hindi niya ako ipagkakait sa iyo." 


text:
 Gayunma'y hindi siya nakinig kay Tamar. Palibhasa'y mas malakas kaysa babae, kanyang pinilit ito na sumiping sa kanya. 


text:
 Pagkatapos ay kinapootan siya nang matindi ni Amnon at ang poot na kanyang ikinapoot sa kanya ay mas matindi kaysa pag-ibig na iniukol niya sa kanya. At sinabi ni Amnon sa kanya, "Bangon, umalis ka na." 


text:
 Ngunit sinabi niya sa kanya, "Huwag, kapatid ko, sapagkat itong kasamaan sa pagpapaalis mo sa akin ay higit pa kaysa ginawa mo sa akin." Ngunit ayaw niyang makinig sa kanya. 


text:
 Tinawag niya ang kabataang naglingkod sa kanya at sinabi, "Ilabas mo ang babaing ito at ikandado mo ang pintuan paglabas niya." 


text:
 Siya'y may suot na mahabang damit na may manggas; sapagkat gayon ang damit na isinusuot ng mga birheng anak na babae ng hari. Kaya't inilabas siya ng kanyang lingkod at ikinandado ang pintuan pagkalabas niya. 


text:
 Naglagay si Tamar ng mga abo sa kanyang ulo,  at pinunit ang mahabang damit na suot niya. Ipinatong niya ang kanyang kamay sa kanyang ulo at umalis na umiiyak nang malakas sa daan. 


text:
 At sinabi sa kanya ni Absalom na kanyang kapatid, "Nakasama mo ba ang kapatid mong si Amnon? Ngayo'y tumahimik ka, kapatid ko. Siya'y iyong kapatid; huwag mong damdamin ang bagay na ito." Kaya't si Tamar ay nanatili na isang babaing malungkot sa bahay ng kanyang kapatid na si Absalom. 


text:
 Ngunit si Absalom ay hindi nagsalita ng mabuti o masama kay Amnon, sapagkat kinapopootan ni Absalom si Amnon dahil hinalay niya ang kanyang kapatid na si Tamar. 


text:
 Pagkalipas ng dalawang buong taon, si Absalom ay mayroong mga tagagupit ng tupa sa Baal-hazor na malapit sa Efraim at inanyayahan ni Absalom ang lahat ng mga anak na lalaki ng hari. 


text:
 Pumunta si Absalom sa hari, at sinabi niya, "Ang iyong lingkod ay may mga tagagupit ng mga tupa. Hinihiling ko sa iyo na ang hari at ang kanyang mga lingkod ay sumama sa iyong lingkod." 


text:
 Ngunit sinabi ng hari kay Absalom, "Huwag anak ko. Huwag mo kaming papuntahing lahat,  baka maging pabigat kami sa iyo." Kanyang pinilit siya, subalit hindi siya sumama, ngunit ibinigay niya ang kanyang basbas. 


text:
 Nang magkagayo'y sinabi ni Absalom, "Kung hindi, hinihiling ko sa iyo na pasamahin mo sa amin ang aking kapatid na si Amnon." At sinabi ng hari sa kanya, "Bakit siya sasama sa iyo?" 


text:
 Ngunit pinilit siya ni Absalom, kaya't kanyang pinasama sa kanya si Amnon at ang lahat ng mga anak ng hari. 


text:
 Iniutos ni Absalom sa kanyang mga lingkod, "Tandaan ninyo ngayon, kapag ang puso ni Amnon ay masaya na dahil sa alak, at kapag sinabi ko sa inyo, 'Saktan ninyo si Amnon,' ay patayin nga ninyo siya. Huwag kayong matakot; hindi ba ako ang nag-uutos sa inyo? Kayo'y magpakalakas at magpakatapang." 


text:
 Ginawa  ng  mga  lingkod  ni Absalom kay Amnon kung ano ang iniutos ni Absalom. Nang magkagayo'y tumindig ang lahat ng mga anak ng hari, at sumakay ang bawat lalaki sa kanyang mola at tumakas. 


text:
 Samantalang sila'y nasa daan, may balitang nakarating kay David na sinasabing, "Pinatay ni Absalom ang lahat ng mga anak ng hari, at walang nalabing isa man sa kanila." 


text:
 Nang magkagayo'y tumindig ang hari at pinunit ang kanyang mga suot, at humiga sa lupa; at ang lahat niyang mga lingkod na nakatayo sa palibot niya ay pinunit ang kanilang mga damit. 


text:
 Ngunit si Jonadab na anak ni Shimeah na kapatid ni David ay sumagot at nagsabi, "Huwag akalain ng aking panginoon na kanilang pinatay ang lahat ng mga binatang anak ng hari, sapagkat si Amnon lamang ang pinatay. Sapagkat sa utos ni Absalom, ito ay itinakda na, mula nang araw na kanyang halayin ang kanyang kapatid na si Tamar. 


text:
 Ngayon nga'y huwag itong damdamin ng  aking panginoong hari na akalaing ang lahat ng mga anak ng hari ay patay na; sapagkat si Amnon lamang ang patay." 


text:
 Ngunit si Absalom ay tumakas. Nang ang kabataang nagbabantay ay nagtaas ng kanyang mga mata, at tumingin at nakita niya ang maraming taong dumarating mula sa daang Horonaim sa gilid ng bundok. 


text:
 Sinabi ni Jonadab sa hari, "Ang mga anak ng hari ay dumating na; ayon sa sinabi ng inyong lingkod, ay gayon nga." 


text:
 Pagkatapos niyang makapagsalita, ang mga anak ng hari ay nagdatingan, at inilakas ang kanilang tinig at umiyak; ang hari at ang lahat niyang mga lingkod ay mapait na umiyak. 


text:
 Ngunit tumakas si Absalom at pumunta kay Talmai na anak ni Amihud na hari ng Geshur. At tinangisan ni David ang kanyang anak na lalaki araw-araw. 


text:
 Si Haring David ay nanabik na puntahan si Absalom, sapagkat siya'y naaliw na tungkol kay Amnon, yamang siya ay patay na. 


text:
 At nagsugo si Joab sa Tekoa, at ipinasundo mula roon ang isang pantas na babae, at sinabi sa kanya, "Ikaw ay magkunwaring isang nagluluksa at magsuot ka ng damit pangluksa. Huwag kang magpahid ng langis, kundi ikaw ay magkunwaring isang babaing nagluluksa nang mahabang panahon dahil sa isang namatay. 


text:
 Pumunta ka sa hari, at magsalita ka ng gayon sa kanya." Kaya't inilagay ni Joab ang mga salita sa bibig ng babae. 


text:
 Nang magsalita ang babaing taga-Tekoa sa hari, siya ay nagpatirapa sa lupa, nagbigay galang, at nagsabi, "Tulungan mo ako, O hari." 


text:
 Sinabi ng hari sa kanya, "Anong bumabagabag sa iyo?" At siya'y sumagot, "Sa katotohanan ako'y balo, at ang aking asawa ay patay na. 


text:
 Ang iyong lingkod ay may dalawang anak at silang dalawa'y nag-away sa parang. Walang umawat sa kanila, at sinaktan ng isa ang isa at napatay ito. 


text:
 Ang buong angkan ay bumangon laban sa iyong lingkod, at sila'y nagsabi, 'Ibigay mo ang taong pumatay sa kanyang kapatid, upang siya'y mapatay namin dahil sa buhay ng kanyang kapatid na kanyang pinatay'; sa gayo'y mapapatay din nila ang tagapagmana. Sa gayo'y mapapatay nila ang aking nalalabing baga at walang maiiwan sa aking asawa kahit pangalan o anumang nalabi sa balat ng lupa." 


text:
 At sinabi ng babaing taga-Tekoa sa hari, "Panginoon kong hari, ang kasamaan ay maging akin nawa, at sa sambahayan ng aking ama; at ang hari at ang kanyang trono ay mawalan nawa ng sala." 


text:
 Sinabi ng hari, "Sinumang magsabi sa iyo ng anuman, dalhin mo siya sa akin, at hindi ka na niya gagalawin pa." 


text:
 Pagkatapos ay sinabi niya, "Hinihiling ko na alalahanin ng hari ang PANGINOON mong Diyos, upang ang tagapaghiganti ng dugo ay huwag nang pumatay pa, at upang huwag nang mapuksa ang aking anak." At kanyang sinabi, "Habang buhay ang PANGINOON, wala ni isang buhok ng iyong anak ang mahuhulog sa lupa." 


text:
 Nang magkagayo'y sinabi ng babae, "Hinihiling kong pahintulutan mo ang iyong lingkod na magsalita ng isang bagay sa aking panginoong hari." At kanyang sinabi, "Magsalita ka." 


text:
 At sinabi ng babae, "Bakit ka nagbalak ng gayong bagay laban sa bayan ng Diyos? Sapagkat sa pagbibigay ng ganitong pasiya ay itinuring ng hari na nagkasala ang sarili, yamang hindi ipinababalik ng hari ang kanyang sariling itinapon. 


text:
 Tayong lahat ay kailangang mamatay, tayo'y gaya ng tubig na nabuhos sa lupa, na hindi na muling matitipon, ngunit hindi kukunin ng Diyos ang buhay niya na humahanap ng paraan upang ang itinapon ay huwag mamalaging isang ipinatapon. 


text:
 Ngayon ay pumarito ako upang sabihin ang bagay na ito sa aking panginoong hari, sapagkat tinakot ako ng taong-bayan, at inakala ng iyong lingkod, 'Ako'y magsasalita sa hari, marahil ay gagawin ng hari ang kahilingan ng kanyang lingkod. 


text:
 Sapagkat papakinggan ng hari at ililigtas ang kanyang lingkod sa kamay ng lalaking magkasamang papatay sa akin at sa aking anak mula sa pamanang Diyos.' 


text:
 At inakala ng iyong lingkod,'Ang salita ng aking panginoong hari ang magpapatiwasay sa akin, sapagkat ang aking panginoong hari ay gaya ng anghel ng Diyos upang makilala ang mabuti at masama. Ang PANGINOON mong Diyos ay sumaiyo nawa!'" 


text:
 Nang magkagayo'y sinagot ng hari ang babae, "Huwag mong ikubli sa akin ang anumang itatanong ko sa iyo." At sinabi ng babae, "Hayaang magsalita ang panginoon kong hari." 


text:
 Sinabi ng hari, "Kasama mo ba ang kamay ni Joab sa lahat ng bagay na ito?" At sumagot ang babae at nagsabi, "Kung paanong ikaw ay buhay panginoon kong hari, walang makakaliko sa kanan o sa kaliwa sa anumang sinabi ng aking panginoong hari. Ang iyong lingkod na si Joab ang siyang nag-utos sa akin, at siyang naglagay ng lahat ng mga salitang ito sa bibig ng iyong lingkod. 


text:
 Upang baguhin ang takbo ng mga pangyayari, ginawa ng iyong lingkod na si Joab ang bagay na ito. Ngunit ang aking panginoon ay may karunungan gaya ng anghel ng Diyos upang malaman ang lahat ng mga bagay na nasa lupa." 


text:
 Sinabi ng hari kay Joab, "Ngayon, ipinahihintulot ko ito; humayo ka, ibalik mo rito uli ang binatang si Absalom." 


text:
 Nagpatirapa si Joab sa lupa, at nagbigay galang. Pinuri ni Joab ang hari at sinabi, "Ngayo'y nalalaman ng iyong lingkod na ako'y nakatagpo ng biyaya sa iyong paningin, panginoon kong hari, sapagkat ipinagkaloob ng hari ang kahilingan ng kanyang lingkod." 


text:
 At sinabi ng hari, "Hayaan siyang manirahang bukod sa kanyang sariling bahay, hindi siya dapat lumapit sa aking harapan." Kaya't nanirahang bukod si Absalom sa kanyang sariling bahay at hindi lumapit sa harapan ng hari. 


text:
 Sa buong Israel nga'y walang hinahangaan sa kanyang kagandahan na gaya ni Absalom. Mula sa talampakan ng kanyang paa hanggang sa tuktok ng kanyang ulo, ay walang kapintasan. 


text:
 Kapag ipinapagupit niya ang buhok sa kanyang ulo (sapagkat sa bawat katapusan ng bawat taon siya ay nagpapagupit; kapag mabigat na sa kanya ay kanyang ipinapagupit) kanyang tinitimbang ang buhok ng kanyang ulo, dalawang daang siklo, ayon sa timbangan ng hari. 


text:
 At ipinanganak kay Absalom ang tatlong lalaki, at isang babae na ang pangala'y Tamar; siya'y isang magandang babae. 


text:
 Kaya't si Absalom ay nanirahan ng buong dalawang taon sa Jerusalem na hindi lumalapit sa harapan ng hari. 


text:
 Nang magkagayo'y ipinasugo ni Absalom si Joab, upang suguin siya sa hari ngunit ayaw niyang pumunta. 


text:
 Kaya't sinabi niya sa kanyang mga alipin, "Tingnan ninyo, ang bukid ni Joab ay malapit sa akin, at siya'y may sebada roon. Humayo kayo at sunugin ninyo iyon." At sinunog ng mga alipin ni Absalom ang bukid. 


text:
 Nang magkagayo'y bumangon si Joab at pumunta kay Absalom sa kanyang bahay, at sinabi sa kanya, "Bakit sinunog ng iyong mga alipin ang aking bukid?" 


text:
 At sinagot ni Absalom si Joab, "Ako'y nagpasugo sa iyo, 'Pumarito ka, upang isugo kita sa hari,' upang itanong, 'Bakit pa ako umuwi mula sa Geshur? Mas mabuti pang nanatili ako roon.' Ngayon ay papuntahin mo ako sa harapan ng hari; at kung may pagkakasala sa akin, hayaang patayin niya ako!" 


text:
 Kaya't pumunta si Joab sa hari at sinabi sa kanya; at ipinatawag niya si Absalom. Kaya't humarap siya sa hari at nagpatirapa sa lupa sa harap ng hari; at hinagkan ng hari si Absalom. 


text:
 At nangyari pagkatapos nito, naghanda si Absalom ng isang karwahe at mga kabayo, at limampung lalaking tatakbo na nauuna sa kanya. 


text:
 Nakagawian na ni Absalom na bumangong maaga at tumayo sa tabi ng daan sa pintuang-bayan. Kapag ang isang tao ay may dalang usapin upang idulog sa hari para hatulan, tatawagin siya ni Absalom, at sasabihin, "Taga-saang bayan ka?" At kapag kanyang sinabi, "Ang iyong lingkod ay mula sa ganito o sa ganoong lipi ng Israel," 


text:
 ay sasabihin ni Absalom sa kanya, "Tingnan mo, ang iyong usapin ay mabuti at matuwid; ngunit walang itinalaga ang hari upang pakinggan ka." 


text:
 Bukod dito ay sinabi ni Absalom, "O naging hukom sana ako sa lupain! Kung gayon, ang bawat taong may usapin o ipinaglalaban ay lalapit sa akin at siya'y aking bibigyan ng katarungan." 


text:
 At tuwing may taong lalapit upang magbigay-galang sa kanya, kanyang iniuunat ang kanyang kamay at hinahawakan siya, at hinahagkan. 


text:
 Gayon ang ginawa ni Absalom sa buong Israel na lumalapit sa hari upang hatulan; sa gayon naagaw ni Absalom ang puso ng mga tao ng Israel. 


text:
 At nangyari sa katapusan ng apat na taon, sinabi ni Absalom sa hari, "Hinihiling ko sa iyo na hayaan mo akong umalis at tuparin ko ang aking panata sa PANGINOON, sa Hebron. 


text:
 Sapagkat ang iyong lingkod ay gumawa ng isang panata samantalang ako'y naninirahan sa Geshur sa Aram," na sinasabi, 'Kung tunay na dadalhin  akong muli ng PANGINOON sa Jerusalem ay sasamba ako sa PANGINOON.'" 


text:
 Ngunit si Absalom ay nagsugo ng mga espiya sa lahat ng mga lipi ng Israel, na sinasabi, "Pagkarinig ninyo ng tunog ng trumpeta ay inyo ngang sasabihin, 'Si Absalom ay hari sa Hebron!'" 


text:
 Sumama kay Absalom ang dalawandaang lalaki na mga inanyayahang panauhin mula sa Jerusalem at sila'y pumaroong walang kamalay-malay,  at walang nalalamang anuman. 


text:
 Samantalang si Absalom ay naghahandog, ipinasugo niya si Ahitofel na Gilonita na tagapayo ni David mula sa kanyang bayang Gilo. Ang pagsasabwatan ay lumakas at ang mga taong kasama ni Absalom ay patuloy na dumarami. 


text:
 Dumating ang isang sugo kay David, na nagsasabi, "Ang mga puso ng mga Israelita ay nasa panig na ni Absalom." 


text:
 At sinabi ni David sa lahat ng kanyang mga lingkod na kasama niya sa Jerusalem, "Humanda kayo, at tayo'y tumakas sapagkat kung hindi ay hindi tayo makakatakas kay Absalom. Magmadali kayo, baka madali niya tayong abutan at bagsakan tayo ng masama, at sugatan ang lunsod ng talim ng tabak." 


text:
 At sinabi ng mga lingkod ng hari sa hari, "Ang iyong mga lingkod ay handang gawin ang anumang ipasiya ng aming panginoong hari." 


text:
 Kaya't umalis ang hari at ang buong sambahayan niya ay sumunod sa kanya. At nag-iwan ang hari ng sampung asawang-lingkod upang pangalagaan ang bahay. 


text:
 Lahat niyang mga lingkod ay dumaan sa harapan niya; at ang lahat ng mga Kereteo, mga Peleteo, mga Geteo, at ang animnaraang lalaking sumunod sa kanya mula sa Gat ay dumaan sa harapan ng hari. 


text:
 Nang magkagayo'y sinabi ng hari kay Itai na Geteo, "Bakit pati ikaw ay sumasama sa amin? Bumalik ka at manatili kang kasama ng hari; sapagkat ikaw ay dayuhan at ipinatapon mula sa iyong tahanan. 


text:
 Kahapon ka lamang dumating, at ngayon ay gagawin ba kitang lagalag na kasama namin, samantalang hindi ko alam kung saan pupunta? Bumalik ka, at ibalik mo ang iyong mga kapatid; at nawa'y pagpakitaan ka ng PANGINOON ng tapat na pag-ibig at katapatan." 


text:
 Ngunit sumagot si Itai sa hari, "Habang buhay ang PANGINOON at buhay ang aking panginoong hari, saanman naroroon ang aking panginoong hari, maging sa kamatayan o sa buhay, ay doroon din ang iyong lingkod." 


text:
 At sinabi ni David kay Itai, "Kung gayon ay humayo ka at magpatuloy." At si Itai na Geteo ay nagpatuloy, pati ang lahat niyang mga tauhan, at ang lahat ng mga batang kasama niya. 


text:
 At ang buong lupain ay umiyak nang malakas habang ang buong bayan ay dumaraan, at ang hari ay tumawid sa batis ng Cedron, at ang buong bayan ay tumawid sa daan patungo sa ilang. 


text:
 Dumating si Abiatar, pati si Zadok at ang lahat na Levitang kasama niya na dala ang kaban ng tipan ng Diyos. Kanilang inilapag ang kaban ng Diyos hanggang sa ang buong bayan ay makalabas sa lunsod. 


text:
 Sinabi ng hari kay Zadok, "Ibalik mo ang kaban ng Diyos sa lunsod. Kapag ako'y nakatagpo ng biyaya sa mga mata ng PANGINOON, ibabalik niya ako at ipapakita sa akin ang kaban at gayundin ang kanyang tahanan. 


text:
 Ngunit  kung  sabihin  niyang ganito, 'Hindi kita kinalulugdan;' ako'y naririto, gawin niya sa akin ang inaakala niyang mabuti." 


text:
 Sinabi rin ng hari kay Zadok na pari,  "Nakikita  mo  ba?  Bumalik kang payapa sa lunsod, kasama ang iyong dalawang anak, si Ahimaaz na iyong anak at si Jonathan na anak ni Abiatar. 


text:
 Tingnan mo, ako'y maghihintay sa mga tawiran sa ilang hanggang sa may dumating na salita na mula sa inyo upang ipabatid sa akin." 


text:
 Ngunit umahon si David sa ahunan sa Bundok ng mga Olibo, na umiiyak habang siya'y umaahon. Ang kanyang ulo ay may takip at lumalakad siya na walang suot ang paa; at ang buong bayan na kasama niya ay may takip ang ulo, at sila'y umahon at umiiyak habang umaahon. 


text:
 At ibinalita kay David, "Si Ahitofel ay isa sa mga kasabwat na kasama ni Absalom." Sinabi ni David, "O PANGINOON, hinihiling ko sa iyo, gawin mong kahangalan ang payo ni Ahitofel." 


text:
 Nang si David ay makarating sa tuktok na doon ay sinasamba ang Diyos, si Husai na Arkita ay sumalubong sa kanya na ang damit ay punit at may lupa sa kanyang ulo. 


text:
 Ngunit kung ikaw ay babalik sa lunsod, at sasabihin mo kay Absalom, 'Ako'y magiging iyong lingkod, O hari. Kung paanong ako'y naging lingkod ng iyong ama nang panahong nakaraan ay gayon magiging lingkod mo ako ngayon;' kung magkagayo'y iyong mapapawalang-saysay para sa akin ang payo ni Ahitofel. 


text:
 At hindi ba kasama mo roon si Zadok at si Abiatar na mga pari? Kaya't anumang marinig mo sa sambahayan ng hari, iyong sabihin kay Zadok at kay Abiatar na mga pari. 


text:
 Kasama nila roon ang kanilang dalawang anak, si Ahimaaz na anak ni Zadok, at si Jonathan na anak ni Abiatar. Sa pamamagitan nila ay inyong ipadadala sa akin ang bawat bagay na inyong maririnig." 


text:
 Kaya't si Husai na kaibigan ni David ay dumating sa lunsod; samantalang si Absalom ay pumapasok sa Jerusalem. 


text:
 Nang si David ay makalampas ng kaunti sa tuktok, sinalubong siya ni Ziba na lingkod ni Mefiboset na may isang pares na magkatuwang na asno na may pasang dalawandaang tinapay, isandaang kumpol na pasas, isandaang prutas sa tag-araw, at alak sa isang sisidlang balat. 


text:
 Sinabi ng hari kay Ziba, "Bakit ka nagdala ng mga ito?" Sumagot si Ziba, "Ang mga asno ay upang sakyan ng sambahayan ng hari; ang tinapay at ang prutas sa tag-araw ay upang makain ng mga kabataan, at ang alak ay upang mainom ng napapagod sa ilang." 


text:
 Sinabi ng hari, "Nasaan ang anak ng iyong panginoon?" At sinabi ni Ziba sa hari, "Siya'y nakatira sa Jerusalem; sapagkat kanyang sinabi, 'Ngayo'y ibabalik sa akin ng sambahayan ng Israel ang kaharian ng aking ama.'" 


text:
 Nang magkagayo'y sinabi ng hari kay Ziba, "Narito, ang lahat ng pag-aari ni Mefiboset ay sa iyo na ngayon." At sinabi ni Ziba, "Ako'y yumuyukod; makatagpo nawa ako ng biyaya sa paningin mo, panginoon kong hari." 


text:
 Nang dumating si Haring David sa Bahurim, may lumabas na isang lalaki mula sa angkan ng sambahayan ni Saul, na ang pangala'y Shimei, na anak ni Gera. Habang siya'y lumalabas, siya'y patuloy na nagmumura. 


text:
 Kanyang pinagbabato si Haring David at ang lahat ng kanyang mga lingkod. Ang buong bayan, at ang lahat ng mga mandirigma ay nasa kanyang kanan at sa kanyang kaliwa. 


text:
 Ganito ang sinasabi ni Shimei habang siya'y nagmumura, "Lumayas ka, lumayas ka, ikaw na mamamatay-tao, ikaw na taong walang kabuluhan! 


text:
 Ipinaghiganti sa iyo ng PANGINOON ang lahat ng dugo ng sambahayan ni Saul na siya mong pinalitan sa pagiging hari. At ibinigay ng PANGINOON ang kaharian sa kamay ni Absalom na iyong anak. Tingnan mo, dinatnan ka ng pagkawasak sapagkat ikaw ay mamamatay-tao." 


text:
 Nang magkagayo'y sinabi ni Abisai na anak ni Zeruia sa hari, "Bakit lalaitin nitong asong patay ang aking panginoong hari? Patawirin mo ako, at pupugutin ko ang kanyang ulo." 


text:
 Subalit sinabi ng hari, "Anong pakialam ko sa inyo, kayong mga anak ni Zeruia? Kung siya'y nanlalait sapagkat sinabi ng PANGINOON sa kanya, 'Laitin mo si David,' sino nga ang magsasabi, 'Bakit ka gumawa ng ganyan?'" 


text:
 At sinabi ni David kay Abisai at sa lahat niyang mga lingkod, "Ang aking buhay ay tinutugis ng sarili kong anak; gaano pa nga kaya ang Benjaminitang ito?  Bayaan ninyo siya, hayaan ninyo siyang manlait sapagkat inutusan siya ng PANGINOON. 


text:
 Marahil ay titingnan ng PANGINOON ang aking paghihirap, at gagantihan ako ng mabuti ng PANGINOON sa panlalait sa akin sa araw na ito." 


text:
 Kaya't nagpatuloy ng paglakad si David at ang kanyang mga tauhan, samantalang si Shimei ay humayo sa tagiliran ng bundok sa tapat niya. Habang   humahayo, kanyang nilalait, binabato at sinasabuyan ng alabok si David. 


text:
 Samantala, si Absalom at ang buong bayan ng Israel ay dumating sa Jerusalem, at si Ahitofel ay kasama niya. 


text:
 Nang si Husai na Arkita, na kaibigan ni David, ay dumating kay Absalom, sinabi ni Husai kay Absalom, "Mabuhay ang hari, mabuhay ang hari." 


text:
 Sinabi ni Absalom kay Husai, "Ito ba ang katapatan mo sa iyong kaibigan? Bakit hindi ka sumama sa iyong kaibigan?" 


text:
 Sinabi ni Husai kay Absalom, "Hindi, kundi kung sinong piliin ng PANGINOON, ng bayang ito, at ng lahat ng lalaki sa Israel, sa kanya ako sasama, at sa kanya ako mananatili. 


text:
 At saka, kanino ako maglilingkod? Hindi ba sa kanyang anak? Kung paanong ako'y naglingkod sa iyong ama, ay maglilingkod ako sa iyo." 


text:
 Nang magkagayo'y sinabi ni Absalom kay Ahitofel, "Ibigay ninyo ang inyong payo, ano ang ating gagawin?" 


text:
 At sinabi ni Ahitofel kay Absalom, "Sipingan mo ang mga asawang-lingkod ng iyong ama na kanyang iniwan upang  pangalagaan ang bahay. Mababalitaan ng buong Israel na pinasama mo ang iyong sarili sa iyong ama. Kung magkagayo'y lalakas ang mga kamay ng lahat ng kasama mo." 


text:
 Kaya't ipinagtayo nila si Absalom ng isang tolda sa bubungan ng bahay; at sinipingan ni Absalom ang mga asawang-lingkod ng kanyang ama sa paningin ng buong Israel. 


text:
 Nang mga araw na iyon, ang payong ibinibigay ni Ahitofel ay para na ring ang isang tao ay sumangguni sa salita ng Diyos. Kaya't lahat ng payo ni Ahitofel ay pinapahalagahan, maging ni David o ni Absalom. 


text:
 Bukod dito'y sinabi ni Ahitofel kay Absalom, "Papiliin mo ako ng labindalawang libong lalaki, at ako'y titindig at aking hahabulin si David sa gabing ito. 


text:
 Ako'y darating sa kanya samantalang siya'y pagod at nanlulupaypay, at akin siyang tatakutin; at ang lahat ng taong kasama niya ay tatakas. Ang hari lamang ang aking sasaktan; 


text:
 at ibabalik ko sa iyo ang buong bayan gaya ng isang babaing ikakasal na pauwi sa kanyang asawa. Ang iyong tinutugis ay buhay ng isang tao lamang, at ang buong bayan ay mapapayapa." 


text:
 Nang magkagayo'y sinabi ni Absalom, "Tawagin mo rin si Husai na Archita, at pakinggan natin ang kanyang masasabi." 


text:
 Nang dumating si Husai kay Absalom, sinabi ni Absalom sa kanya, "Ganito ang sinabi ni Ahitofel; atin bang gagawin ang kanyang sinabi? Kung hindi, magsalita ka." 


text:
 At sinabi ni Husai kay Absalom, "Sa pagkakataong ito, ang payong ibinigay ni Ahitofel ay hindi mabuti." 


text:
 Bukod dito'y sinabi ni Husai, "Nalalaman mo na ang iyong ama at ang kanyang mga tauhan ay mga mandirigma at sila'y mababagsik na gaya ng isang oso na ninakawan ng kanyang mga anak sa parang. Bukod dito, ang iyong ama ay lalaking bihasa sa digmaan, hindi niya gugugulin ang gabi na kasama ng bayan. 


text:
 Siya'y nagkukubli ngayon sa isa sa mga hukay, o sa ibang lugar. Kapag ang ilan sa kanila ay nabuwal sa unang pagsalakay, sinumang makarinig roon ay magsasabi, 'May patayan sa mga taong sumusunod kay Absalom.' 


text:
 Kung gayon, maging ang matapang, na ang puso ay gaya ng puso ng leon, ay lubos na matutunaw sa takot; sapagkat nalalaman ng buong Israel na ang iyong ama ay isang mandirigma at ang mga tauhang kasama niya ay magigiting na mandirigma. 


text:
 Ngunit aking ipinapayo na ang buong Israel ay matipon sa iyo, mula sa Dan hanggang sa Beer-seba, na gaya ng buhangin na nasa tabi ng dagat ang dami; at ikaw ay pumaroon sa labanan. 


text:
 Sa gayo'y darating tayo sa kanya sa ibang dako na katatagpuan natin sa kanya, at tayo'y babagsak sa kanya na gaya ng hamog na bumabagsak sa lupa. Sa kanya at sa lahat ng mga tauhang kasama niya ay walang maiiwan kahit isa. 


text:
 Kung siya'y umurong sa isang lunsod, ang buong Israel ay magdadala ng mga lubid sa lunsod na iyon, at ating babatakin iyon sa libis, hanggang  sa  walang  matagpuan doon kahit isang maliit na bato." 


text:
 At si Absalom at ang lahat na lalaki sa Israel ay nagsabi, "Ang payo ni Husai na Archita ay higit na mabuti kaysa payo ni Ahitofel." Sapagkat ipinasiya ng PANGINOON na madaig ang mabuting payo ni Ahitofel, upang madalhan ng PANGINOON ng kasamaan si Absalom. 


text:
 Nang magkagayo'y sinabi ni Husai kay Zadok at kay Abiatar na mga pari, "Ganoon at ganito ang ipinayo ni Ahitofel kay Absalom at sa mga matanda sa Israel; ganoon at ganito naman ang aking ipinayo. 


text:
 Ngayon magsugo kayo agad at sabihin kay David, 'Huwag kang tumigil sa gabing ito sa mga tawiran sa ilang, kundi sa anumang paraan ay tumawid ka; kung hindi ang hari at ang buong bayang kasama niya ay mauubos.'" 


text:
 Si Jonathan at si Ahimaaz ay naghihintay sa En-rogel. Isang alilang babae ang laging pumupunta at nagsasabi sa kanila, at sila'y pumupunta at nagsasabi kay Haring David; sapagkat hindi sila dapat makitang pumapasok sa lunsod. 


text:
 Ngunit nakita sila ng isang batang lalaki at nagsabi kay Absalom; kaya't sila'y kapwa mabilis na umalis at sila'y dumating sa bahay ng isang lalaki sa Bahurim, na may isang balon sa kanyang looban; at sila'y lumusong doon. 


text:
 Ang babae ay kumuha ng isang panakip at inilatag sa bunganga ng balon, at kinalatan ng mga trigo ang ibabaw nito; at walang nakaalam nito. 


text:
 Nang ang mga lingkod ni Absalom ay dumating sa babae na nasa bahay ay kanilang sinabi, "Saan naroon sina Ahimaaz at Jonathan?" At sinabi ng babae sa kanila, "Sila'y tumawid sa batis ng tubig." Nang sila'y maghanap at hindi nila matagpuan, bumalik na sila sa Jerusalem. 


text:
 Pagkatapos na sila'y makaalis, ang mga lalaki ay umahon sa balon, humayo at nagbalita kay Haring David. Sinabi nila kay David, "Tumindig kayo, at  tumawid agad sa tubig, sapagkat ganoon at ganito ang ipinayo ni Ahitofel laban sa inyo." 


text:
 Kaya't tumindig si David at ang lahat ng taong kasama niya, at sila'y tumawid sa Jordan. Sa pagbubukang-liwayway ay walang naiwan kahit isa sa kanila na hindi nakatawid sa Jordan. 


text:
 Nang makita ni Ahitofel na ang kanyang payo ay hindi sinunod, kanyang inihanda ang kanyang asno at umuwi sa kanyang sariling lunsod. Inayos niya ang kanyang bahay at nagbigti. Siya'y namatay at inilibing sa libingan ng kanyang ama. 


text:
 Pagkatapos ay pumaroon si David sa Mahanaim. At si Absalom ay tumawid sa Jordan kasama ang lahat ng lalaki ng Israel. 


text:
 Inilagay ni Absalom si Amasa sa hukbo sa halip na si Joab. Si Amasa ay anak ng isang lalaki na ang pangalan ay Itra, na Israelita, nanapakasal kay Abigal na anak na babae ni Nahas, na kapatid ni Zeruia, na ina ni Joab. 


text:
 Nang dumating si David  sa Mahanaim, si Sobi na anak ni Nahas na taga-Rabba sa mga anak ni Ammon, si Makir na anak ni Amiel na taga-Lodebar, at si Barzilai na Gi-leadita na taga-Rogelim, 


text:
 ay nagdala ng mga higaan, mga palanggana, mga sisidlang yari sa luwad, trigo, sebada, harina, butil na sinangag, mga patani, at pagkaing sinangag, 


text:
 pulot-pukyutan, mantekilya, mga tupa, at keso ng baka para kay David at sa mga taong kasama niya upang kainin; sapagkat kanilang sinabi, "Ang mga tao ay gutom, pagod, at uhaw sa ilang." 


text:
 Pagkatapos ay tinipon ni David ang mga tauhang kasama niya, at naglagay sa kanila ng mga pinuno sa mga libu-libo at pinuno ng mga daan-daan. 


text:
 Pinahayo ni David ang hukbo, ang isang ikatlong bahagi ay sa pamumuno ni Joab, at ang isa pang ikatlong bahagi ay sa pamumuno ni Abisai na anak ni Zeruia, na kapatid ni Joab, at ang isa pang ikatlong bahagi ay sa pamumuno ni Itai na Geteo. At sinabi ng hari sa hukbo, "Ako man ay lalabas ding kasama ninyo." 


text:
 Ngunit sinabi ng mga tao, "Hindi ka dapat lumabas, sapagkat kung kami man ay tumakas, hindi nila kami papansinin. Kung ang kalahati sa amin ay mamatay, hindi nila kami papansinin. Ngunit ang katumbas mo ay sampung libo sa amin; kaya't mas mabuti na ikaw ay magpadala ng tulong sa amin mula sa lunsod." 


text:
 Sinabi ng hari sa kanila, "Kung ano ang inaakala ninyong mabuti ay aking gagawin." At ang hari ay tumayo sa tabi ng pintuang-bayan, samantalang ang buong hukbo ay lumabas na daan-daan at libu-libo. 


text:
 At ang hari ay nag-utos kina Joab, Abisai, at Itai, "Pakitunguhan ninyong may kaawaan ang kabataang si Absalom, alang-alang sa akin." At narinig ng buong bayan nang nagbilin ang hari sa lahat ng punong kawal tungkol kay Absalom. 


text:
 Kaya't lumabas ang hukbo sa kaparangan laban sa Israel; at ang labanan ay naganap sa gubat ng Efraim. 


text:
 Ang hukbo ng Israel ay natalo doon ng mga lingkod ni David, at nagkaroon ng malaking patayan doon sa araw na iyon na may dalawampung libong katao. 


text:
 Ang labanan ay kumalat sa ibabaw ng buong lupain; at ang gubat ay lumamon ng mas maraming tao sa araw na iyon kaysa sa tabak. 


text:
 Nakasagupa ni Absalom ang mga lingkod ni David. Si Absalom ay nakasakay sa kanyang mola, at ang mola ay nagdaan sa ilalim ng mayabong na mga sanga ng isang malaking ensina. Ang kanyang ulo ay nasabit sa ensina, at siya'y naiwang nakabitin sa pagitan ng langit at lupa, samantalang ang molang nasa ilalim niya ay nagpatuloy. 


text:
 Nakita siya ng isang lalaki at sinabi kay Joab, "Tingnan ninyo, nakita ko si Absalom na nakabitin sa isang ensina." 


text:
 Sinabi ni Joab sa lalaking nagsabi sa kanya, "Ano, nakita mo siya! Bakit hindi mo siya agad pinatay doon? Matutuwa sana akong bigyan ka ng sampung pirasong pilak at isang pamigkis." 


text:
 Ngunit sinabi ng lalaki kay Joab, "Kahit maramdaman ko sa aking kamay ang bigat ng isang libong pirasong pilak, hindi ko iuunat ang aking kamay laban sa anak ng hari; sapagkat sa aming pandinig ay ibinilin ng hari sa iyo, kay Abisai, at kay Itai, Alang-alang sa akin ay ingatan ninyo ang kabataang si Absalom.' 


text:
 Sa ibang paraan, kung ako'y gumawa ng pagtataksil laban sa kanyang buhay (at walang bagay na maikukubli sa hari), ikaw man sa iyong sarili ay hindi mananagot. 


text:
 Nang magkagayo'y sinabi ni Joab, "Hindi ako magsasayang ng panahon na gaya nito sa iyo." At siya'y kumuha ng tatlong palaso sa kanyang kamay at itinusok sa puso ni Absalom, samantalang siya'y buhay pa sa gitna ng ensina. 


text:
 Sampung kabataang lalaki na tagadala ng sandata ni Joab ang pumalibot kay Absalom at kanilang pinatay siya. 


text:
 Hinipan ni Joab ang trumpeta at ang hukbo ay bumalik mula sa pagtugis sa Israel; sapagkat pinigil sila ni Joab. 


text:
 Kanilang kinuha si Absalom at kanilang inihagis siya sa isang malaking hukay sa gubat, at tinabunan siya ng isang malaking bunton ng bato. At ang buong Israel ay tumakas, bawat isa sa kanyang tolda. 


text:
 Si Absalom noong nabubuhay pa ay kumuha at nagtayo para sa kanyang sarili ng haligi na nasa libis ng hari, sapagkat kanyang sinabi, "Wala akong anak na lalaki na mag-iingat ng alaala ng aking pangalan," at kanyang tinawag ang haligi ayon sa kanyang sariling pangalan at ito ay tinawag na bantayog ni Absalom hanggang sa araw na ito. 


text:
 Sinabi ni Ahimaaz na anak ni Zadok, "Patakbuhin mo ako ngayon upang magdala ng balita sa hari na iniligtas siya ng PANGINOON sa kamay ng kanyang mga kaaway." 


text:
 At sinabi ni Joab sa kanya, "Hindi ka magdadala ng balita sa araw na ito; magdadala ka ng balita sa ibang araw. Ngunit sa araw na ito ay hindi ka magdadala ng balita, sapagkat ang anak ng hari ay patay na." 


text:
 Nang magkagayo'y sinabi ni Joab sa Cusita, "Humayo ka, sabihin mo sa hari kung ano ang iyong nakita." At ang Cusita ay yumukod kay Joab at tumakbo. 


text:
 Sinabing muli ni Ahimaaz na anak ni Zadok kay Joab, "Anuman ang mangyari, hayaan mong tumakbo rin akong kasunod ng Cusita." At sinabi ni Joab, "Bakit ka tatakbo, anak ko, gayong wala kang makukuhang gantimpala para sa balita?" 


text:
 "Kahit anong mangyari, ako ay tatakbo," ang sabi niya. Kaya't sinabi niya sa kanya, "Tumakbo ka." Nang magkagayo'y tumakbo si Ahimaaz sa daan ng kapatagan, at naunahan ang Cusita. 


text:
 Noon si David ay nakaupo sa pagitan ng dalawang pintuang-bayan; at ang bantay ay umakyat sa bubong ng pintuang-bayan sa may pader, at nang tumanaw siya sa malayo, nakita niya ang isang lalaking tumatakbong nag-iisa. 


text:
 Sumigaw ang bantay at sinabi sa hari. At sinabi ng hari, "Kung siya'y nag-iisa, may balita sa kanyang bibig." At siya'y nagpatuloy at lumapit. 


text:
 At ang bantay ay nakakita ng isa pang lalaki na tumatakbo at tinawag ng bantay ang bantay-pinto, at sinabi, "Tingnan ninyo, may isa pang lalaking tumatakbong nag-iisa." At sinabi ng hari, "Siya'y may dala ring balita." 


text:
 Sinabi ng bantay, "Sa palagay ko'y ang takbo ng nauuna ay gaya ng takbo ni Ahimaaz na anak ni Zadok." At sinabi ng hari, "Siya'y mabuting tao at dumarating na may dalang mabuting balita." 


text:
 Tumawag si Ahimaaz sa hari, "Lahat ay mabuti." At siya'y nagpatirapa sa lupa sa harap ng hari, at nagsabi, "Purihin ang PANGINOON mong Diyos na nagbigay ng mga lalaking nagtaas ng kanilang kamay laban sa aking panginoong hari." 


text:
 At sinabi ng hari, "Ligtas ba ang kabataang si Absalom?" Sumagot si Ahimaaz, "Nang ako'y suguin ni Joab na iyong lingkod, ako'y nakakita ng isang malaking kaguluhan, ngunit hindi ko alam kung ano iyon." 


text:
 At ang Cusita ay dumating; at sinabi ng Cusita, "Mabuting balita para sa aking panginoong hari! Sapagkat iniligtas ka ng PANGINOON sa araw na ito mula sa kamay ng lahat ng naghimagsik laban sa iyo." 


text:
 Sinabi ng hari sa Cusita, "Ligtas ba ang kabataang si Absalom?" At sumagot ang Cusita, "Ang mga kaaway ng aking panginoong hari, at ang lahat ng naghimagsik laban sa iyo upang gawan ka ng masama ay maging gaya nawa ng kabataang iyon." 


text:
 "Nabagbag ang damdamin ng hari at umakyat siya sa silid na nasa ibabaw ng pintuang-bayan, at umiyak. Habang siya'y humahayo ay sinasabi niya, "O anak kong Absalom, anak ko, anak kong Absalom! Ako na sana ang namatay sa halip na ikaw, O Absalom, anak ko, anak ko!" 


text:
 Kaya't ang tagumpay ng sa araw na iyon ay naging pagluluksa para sa buong bayan, sapagkat narinig ng bayan nang araw na iyon, "Ang hari ay nagdadalamhati dahil sa kanyang anak." 


text:
 Ang taong-bayan ay patagong pumasok sa lunsod nang araw na iyon gaya ng pagpasok ng bayang napapahiya kapag sila'y tumatakas sa labanan. 


text:
 Tinakpan ng hari ang kanyang mukha at siya ay sumigaw ng malakas. "O anak kong Absalom, O Absalom, anak ko, anak ko!" 


text:
 Pumasok si Joab sa bahay, lumapit sa hari at nagsabi, "Tinakpan mo ng kahihiyan ang mga mukha ng lahat ng iyong lingkod na sa araw na ito ay nagligtas ng iyong buhay at ng mga buhay ng iyong mga anak na lalaki at babae, at ng mga buhay ng iyong mga asawa, at ng mga buhay ng iyong mga asawang-lingkod, 


text:
 sapagkat iniibig mo ang mga napopoot sa iyo at kinapopootan mo ang mga umiibig sa iyo. Ipinahayag mo sa araw na ito na ang mga pinuno at mga lingkod ay walang kabuluhan sa iyo. Sa araw na ito ay aking napag-alaman na kung si Absalom ay buhay at kaming lahat ay namatay ngayon, ikaw ay masisiyahan. 


text:
 Ngayon nga'y bumangon ka, lumabas ka, at magsalita na may kagandahang-loob sa iyong mga lingkod. Sapagkat isinusumpa ko sa pangalan ng PANGINOON, na kung ikaw ay hindi lalabas, wala ni isang taong maiiwan sa iyo sa gabing ito; at ito'y magiging masahol sa iyo kaysa lahat ng kasamaang sumapit sa iyo mula nang iyong kabataan hanggang ngayon." 


text:
 Nang magkagayo'y tumindig ang hari at naupo sa pintuang-bayan. At sinabi sa buong bayan, 'Tingnan ninyo, ang hari ay nakaupo sa pintuang-bayan;" at ang buong bayan ay pumaroon sa harap ng hari. Samantala, ang lahat ng Israelita ay umalis patungo sa kanya-kanyang tolda. 


text:
 Ang lahat ng mga tao ay nagtalu-talo sa buong lipi ng Israel, na sinasabi, "Iniligtas tayo ng hari sa kamay ng ating mga kaaway; at iniligtas niya tayo sa kamay ng mga Filisteo; at ngayo'y tumakas siya papalabas sa lupain mula kay Absalom. 


text:
 Subalit si Absalom na ating hinirang upang maghari sa atin ay namatay sa labanan. Ngayon nga'y bakit  hindi kayo nagsasalita ng tungkol sa pagpapabalik sa hari?" 


text:
 Nagpadala ng mensahe si Haring David kay Zadok at kay Abiatar na mga pari, na sinasabi, "Sabihin ninyo sa matatanda ng Juda, 'Bakit kayo ang dapat maging huli sa pagpapabalik sa hari sa kanyang bahay, gayong ang pananalita ng buong Israel ay dumating na sa hari? 


text:
 Kayo'y aking mga kapatid, kayo'y aking buto at aking laman, bakit kayo ang dapat maging huli sa pagpapabalik sa hari?' 


text:
 Sabihin ninyo kay Amasa,'Hindi ba ikaw ay aking buto at laman? Gawin ng Diyos sa akin, at higit pa, kung ikaw ay hindi maging pinuno ng aking hukbo mula ngayon bilang kapalit ni Joab.'" 


text:
 Nahikayat ni Amasa ang puso ng lahat ng mga lalaki ng Juda na parang isang tao; kaya't sila'y nagpasabi sa hari, "Bumalik ka, ikaw at ang lahat mong mga lingkod." 


text:
 Kaya't bumalik ang hari sa Jordan; at ang Juda ay dumating sa Gilgal upang salubungin ang hari at upang itawid ang hari sa Jordan. 


text:
 Si Shimei na anak ni Gera, na Benjaminita, na taga-Bahurim ay nagmadali upang lumusong na kasama ang mga lalaki ng Juda at salubungin si Haring David. 


text:
 Kasama niya ang may isanlibong lalaki ng Benjamin. At si Ziba na lingkod sa sambahayan ni Saul, at ang kanyang labinlimang anak at dalawampung lingkod ay tumawid sa Jordan sa harapan ng hari. 


text:
 Sila'y tumawid sa tawiran upang itawid ang sambahayan ng hari, at gawin ang kanyang inaakalang mabuti. At si Shimei na anak ni Gera ay nagpatirapa sa harap ng hari nang siya'y malapit nang tumawid sa Jordan. 


text:
 At sinabi niya sa hari, "Huwag nawa akong ituring ng panginoon na nagkasala o alalahanin man ang ginawang kamalian ng iyong lingkod nang araw na ang aking panginoong hari ay umalis sa Jerusalem. Huwag nawang isipin iyon ng hari. 


text:
 Sapagkat nalalaman ng iyong lingkod na ako'y nagkasala; kaya't ako'y naparito sa araw na ito, ang una sa lahat ng sambahayan ni Jose na lumusong upang salubungin ang aking panginoong hari." 


text:
 Si Abisai na anak ni Zeruia ay sumagot, "Hindi ba dapat patayin si Shimei dahil dito, sapagkat kanyang nilait ang hinirang ng PANGINOON?" 


text:
 Ngunit sinabi ni David, "Ano ang pakialam ko sa inyo, mga anak ni Zeruia, na kayo'y magiging mga kaaway ko sa araw na ito? Mayroon bang papatayin sa araw na ito sa Israel? Sapagkat hindi ko ba nalalaman na ako'y hari sa Israel sa araw na ito?" 


text:
 Si Mefiboset na anak ni Saul ay lumusong upang salubungin ang hari. Hindi siya naghugas ng kanyang mga paa, o inahitan man ang kanyang balbas, o nilabhan man ang kanyang mga damit, mula nang araw na ang hari ay umalis hanggang sa araw na siya'y umuwing ligtas sa bahay. 


text:
 Nang siya'y dumating mula sa Jerusalem upang salubungin ang hari, sinabi ng hari sa kanya, "Bakit hindi ka humayong kasama ko, Mefiboset?" 


text:
 At siya'y sumagot, "Panginoon ko, O hari, dinaya ako ng aking lingkod; sapagkat sinabi ng iyong lingkod,  'Ako'y ipaghanda ng isang asno, upang aking masakyan at humayong kasama ng hari;' sapagkat ang iyong lingkod ay pilay. 


text:
 Kanyang siniraang-puri ang iyong lingkod sa aking panginoong hari. Ngunit ang panginoon kong hari ay gaya ng isang anghel ng Diyos; kaya't gawin mo kung ano ang minamabuti mo. 


text:
 Sapagkat lahat ng sambahayan ng aking ama ay mga taong patungo sa kamatayan sa harapan ng panginoon kong hari: gayunma'y inilagay mo ang iyong lingkod na kasama ng mga kumakain sa iyong hapag. Kung gayon, ano pang karapatan mayroon ako upang makiusap sa hari?" 


text:
 At sinabi ng hari sa kanya, "Huwag ka nang magsalita pa. Aking naipasiya na. Ikaw at si Ziba ay maghahati sa lupa." 


text:
 Sinabi ni Mefiboset sa hari, "Hayaan mo nang kunin niyang lahat,  yamang ang aking panginoong hari ay nakauwing ligtas sa kanyang sariling bahay." 


text:
 At si Barzilai na Gileadita ay lumusong mula sa Rogelim. Siya'y tumawid sa Jordan na kasama ng hari, upang ihatid siya sa kabila ng Jordan. 


text:
 Si Barzilai ay lalaking napakatanda na, walumpung taong gulang. Binigyan niya ng pagkain ang hari samantalang siya'y nasa Mahanaim; sapagkat siya'y isang napakayamang tao. 


text:
 At sinabi ng hari kay Barzilai, "Tumawid kang kasama ko, at aking pakakainin kang kasama ko sa Jerusalem." 


text:
 Ngunit sinabi ni Barzilai sa hari, "Gaano na lamang ang mga taon na aking ikabubuhay, na ako'y aahon pa sa Jerusalem na kasama ng hari? 


text:
 Ako'y walumpung taon na sa araw na ito, malalaman ko pa ba kung ano ang mabuti? Malalasahan pa ba ng iyong lingkod ang kanyang kinakain at iniinom? Maririnig ko pa ba ang tinig ng mang-aawit na lalaki at babae? Bakit pa magiging dagdag na pasan ang iyong lingkod sa aking panginoong hari? 


text:
 Ang iyong lingkod ay hahayo lamang ng kaunti sa kabila ng Jordan na kasama ng hari. Bakit gagantihan ako ng hari ng ganyang gantimpala? 


text:
 Hinihiling ko sa iyo na pabalikin mo ang iyong lingkod, upang ako'y mamatay sa aking sariling bayan, malapit sa libingan ng aking ama at ng aking ina. Ngunit narito ang iyong lingkod na Ghimham; hayaan siyang tumawid na kasama ng aking panginoong hari; at gawin mo sa kanya kung ano ang inaakala mong mabuti." 


text:
 Sumagot ang hari, "Si Chimham ay tatawid na kasama ko, at gagawin ko sa kanya ang inaakala mong mabuti; at lahat ng iyong nais sa akin ay aking gagawin alang-alang sa iyo." 


text:
 At ang buong bayan ay tumawid sa Jordan, at ang hari ay tumawid. At hinagkan ng hari si Barzilai, at binasbasan siya; at siya'y umuwi sa kanyang sariling tahanan. 


text:
 Ang hari ay nagtungo sa Gilgal at si Chimham ay nagtungong kasama niya. Inihatid ang hari ng buong bayan ng Juda at ng kalahati ng bayan ng Israel. 


text:
 Lahat ng kalalakihan ng Israel ay pumunta sa hari, at sinabi sa hari, "Bakit ka ninakaw ng aming mga kapatid na mga lalaki ng Juda, at itinawid ang hari at ang kanyang sambahayan sa Jordan, at ang lahat ng tauhan ni David na kasama niya?" 


text:
 Lahat ng mamamayan ng Juda ay sumagot sa mga mamamayan ng Israel, "Sapagkat ang hari ay malapit naming kamag-anak. Bakit kayo nagagalit dahil sa bagay na ito? Mayroon ba kaming kinain na ginastusan ng hari? O binigyan ba niya kami ng anumang kaloob?" 


text:
 Ngunit sinagot ng mga mamamayan ng Israel ang mga mamamayan ng Juda, "Kami ay may sampung bahagi sa hari, at kay David ay mayroon kaming higit kaysa inyo. Bakit ninyo kami hinahamak? Hindi ba kami ang unang nagsalita tungkol sa pagpapabalik sa aming hari?" Ngunit ang mga salita ng mga mamamayan ng Juda ay higit na mababagsik kaysa mga salita ng mga mamamayan ng Israel. 


text:
 Nagkataon na roon ay may isang masamang tao na ang pangala'y Seba, na anak ni Bicri, na Benjaminita. Kanyang hinipan ang trumpeta, at nagsabi, "Kami ay walang bahagi kay David, o anumang pamana sa anak ni Jesse; bawat tao ay sa kanyang mga tolda, O Israel!" 


text:
 Kaya't iniwan si David ng lahat ng mga lalaki ng Israel at sumunod kay Seba na anak ni Bicri. Ngunit ang mga anak ni Juda ay matatag na sumunod sa kanilang hari, mula sa Jordan hanggang sa Jerusalem. 


text:
 At dumating si David sa kanyang bahay sa Jerusalem. Kinuha ng hari ang  kanyang  sampung  asawang-lingkod na siyang iniwan niya upang pangalagaan ang bahay, at inilagay sila sa isang bahay na may bantay. Hinandaan sila ng pagkain ngunit hindi siya sumiping sa kanila. Sa gayo'y nasarhan sila hanggang sa araw ng kanilang kamatayan, na nabubuhay na parang mga balo. 


text:
 Nang magkagayo'y sinabi ng hari kay Amasa, "Tipunin mo sa akin ang mga lalaki ng Juda sa loob ng tatlong araw, at humarap ka rito." 


text:
 Kaya't humayo si Amasa upang tipunin ang Juda; ngunit siya'y naantala nang higit kaysa panahong itinakda sa kanya. 


text:
 Sinabi ni David kay Abisai, "Si Seba na anak ni Bicri ay gagawa ng higit na masama kaysa ginawa ni Absalom. Kunin mo ngayon ang mga lingkod ng iyong panginoon at habulin ninyo siya, baka siya'y makakuha ng mga may pader na lunsod at makatakas sa ating paningin." 


text:
 At lumabas na kasama ni Abisai sina Joab, ang mga Kereteo, mga Peleteo, at ang lahat ng mga mandirigma. Sila'y lumabas sa Jerusalem upang habulin si Seba na anak ni Bicri. 


text:
 Nang sila'y nasa malaking bato na nasa Gibeon, si Amasa ay dumating upang salubungin sila. Si Joab ay may kasuotang pandigma, at sa ibabaw niyon ay ang pamigkis na may tabak sa kanyang kaluban na nakatali sa kanyang mga balakang. Samantalang siya'y lumalabas ito ay nahulog. 


text:
 At sinabi ni Joab kay Amasa, "Kumusta ka, kapatid ko?" At hinawakan ni Joab sa balbas si Amasa ng kanyang kanang kamay upang hagkan siya. 


text:
 Ngunit hindi napansin ni Amasa ang tabak na nasa kamay ni Joab. Itinarak ito ni Joab sa katawan ni Amasa at lumuwa ang bituka nito sa lupa at ito ay namatay. Ito ay hindi na niya inulit pa. At hinabol nina Joab at Abisai na kanyang kapatid si Seba na anak ni Bicri. 


text:
 Isa sa mga tauhan ni Joab ay pumanig kay Amasa, at nagsabi, "Sinumang panig kay Joab, at sinumang para kay David, ay sumunod kay Joab." 


text:
 Samantala, si Amasa ay nakahandusay sa gitna ng lansangan na naliligo sa sariling dugo. At sinumang magdaan at makakita sa kanya ay humihinto. Nang makita ng lalaki na ang lahat ng tao ay huminto, dinala niya si Amasa mula sa lansangan hanggang sa parang, at tinakpan siya ng isang kasuotan. 


text:
 Nang siya'y maialis sa lansangan, ang buong bayan ay sumunod kay Joab upang habulin si Seba na anak ni Bicri. 


text:
 Si Seba ay dumaan sa lahat ng mga lipi ng Israel, sa Abel, hanggang sa Bet-maaca. At ang lahat na Berita ay nagtipun-tipon at sumunod sa kanya. 


text:
 Lahat ng taong kasama ni Joab ay dumating at kinubkob siya sa Abel ng Bet-maaca. Naglagay sila ng isang bunton laban sa lunsod, at ito ay tumayo laban sa kuta; at kanilang binundol ang kuta upang ito ay maibuwal. 


text:
 At sumigaw ang isang matalinong babae mula sa lunsod, "Makinig kayo! Makinig kayo!  Sabihin ninyo kay Joab, 'Pumarito ka upang ako'y makapagsalita sa iyo.'" 


text:
 Siya'y lumapit sa kanya at sinabi ng babae, "Ikaw ba'y si Joab?" Siya'y sumagot, "Ako nga." At sinabi niya sa kanya, "Pakinggan mo ang mga salita ng iyong lingkod." At siya'y sumagot, "Aking pinapakinggan." 


text:
 At sinabi niya, "Sinasabi nang unang panahon, 'Humingi sila ng payo kay Abel; sa gayo'y tinapos nila ang usapin.' 


text:
 Ako'y isa roon sa mga tahimik at tapat sa Israel. Sinisikap mong gibain ang isang lunsod na isang ina sa Israel. Bakit mo lulunukin ang pamanang Panginoon?" 


text:
 Hindi iyon totoo. Subalit isang lalaki sa lupaing maburol ng Efraim, na tinatawag na Seba na anak ni Bicri, ang nagtaas ng kanyang kamay laban sa Haring David. Ibigay mo lamang siya sa akin at ako'y aalis sa lunsod." At sinabi ng babae kay Joab, "Ang kanyang ulo ay ihahagis ko sa iyo sa kabila ng kuta." 


text:
 At ang babae ay lumapit sa mga tao na dala ang kanyang matalinong panukala. Kanilang pinugot ang ulo ni Seba na anak ni Bicri at inihagis papalabas kay Joab. Kanyang hinipan ang trumpeta at sila'y kumalat mula sa lunsod, bawat tao ay sa kanyang tolda. At si Joab ay bumalik sa Jerusalem sa hari. 


text:
 Ngayo'y si Joab ang namumuno sa buong hukbo ng Israel; si Benaya na anak ni Jehoiada ang namumuno sa mga Kereteo at sa mga Peleteo; 


text:
 Samantala, nagkaroon ng taggutom sa mga araw ni David, taun-taon sa loob ng tatlong taon; at nag-usisa si David sa PANGINOON. At sinabi ng PANGINOON, "May pagkakasala kay Saul at sa kanyang sambahayan, sapagkat kanyang ipinapatay ang mga Gibeonita." 


text:
 Kaya't tinawag ng hari ang mga Gibeonita. Ang mga Gibeonita ay hindi mga anak ni Israel, kundi mula sa nalabi sa mga Amoreo. Bagaman ang mga anak ni Israel ay sumumpang iligtas sila, pinagsikapan ni Saul na patayin sila dahil sa kanyang sigasig para sa bayan ng Israel at Juda. 


text:
 At sinabi ni David sa mga Gibeonita, "Ano ang gagawin ko para sa inyo? At paano ko matutubos, upang inyong mabasbasan ang pamana ng PANGINOON?" 


text:
 Sinabi ng mga Gibeonita sa kanya, "Hindi tungkol sa pilak o ginto ang namamagitan sa amin at kay Saul, o sa kanyang sambahayan. Hindi rin para sa amin na patayin ang sinumang tao sa Israel." At kanyang sinabi, "Anumang sabihin ninyo ay aking gagawin sa inyo?" 


text:
 Kanilang sinabi sa hari, "Ang lalaking pumuksa sa amin at nagpanukalang lipulin kami, upang huwag kaming magkaroon ng lugar sa buong nasasakupan ng Israel, 


text:
 ay ibigay sa amin ang pito sa kanyang mga anak, upang aming ibitin sila sa harapan ng PANGINOON sa Gibeon sa bundok ng PANGINOON." At sinabi ng hari, "Ibibigay ko sila." 


text:
 Ngunit iniligtas ng hari si Mefiboset na anak ni Jonathan, na anak ni Saul, dahil sa panata ng PANGINOON na namamagitan sa kanila, kina David at Jonathan na anak ni Saul. 


text:
 Kinuha ng hari ang dalawang anak ni Rispa, na anak ni Aya, na kanyang ipinanganak kay Saul, sina Armoni at Mefiboset at ang limang anak ni Mical na anak na babae ni Saul na kanyang ipinanganak kay Adriel na anak ni Barzilai, na Meholatita; 


text:
 at kanyang ibinigay sila sa mga kamay ng mga Gibeonita at kanilang ibinitin sila sa bundok sa harapan ng PANGINOON, at magkakasamang namatay ang pito. Sila'y pinatay sa mga unang mga araw ng pag-aani, sa pasimula ng pag-aani ng sebada. 


text:
 Kumuha si Rispa na anak ni Aya ng isang magaspang na tela, at inilatag para sa kanyang sarili sa ibabaw ng bato, mula sa pasimula ng pag-aani hanggang sa ang ulan ay bumuhos mula sa langit. Hindi niya hinayaan ang mga ibon sa himpapawid na dumapo kapag araw o ang mga hayop sa parang kapag gabi. 


text:
 humayo si David at kinuha ang mga buto nina Saul at Jonathan na kanyang anak sa mga lalaki ng Jabes-gilead, na siyang nagnanakaw ng mga iyon sa liwasang-bayan ng Bet-shan, sa lugar na pinagbitinan sa kanila ng mga Filisteo, nang araw na patayin ng mga Filisteo si Saul sa Gilboa. 


text:
 Kanyang kinuha mula roon ang mga buto nina Saul at Jonathan na kanyang anak; at kanilang tinipon ang mga buto ng mga ibinitin. 


text:
 Kanilang ibinaon ang mga buto nina Saul at Jonathan na kanyang anak sa lupain ng Benjamin sa Zela, sa libingan ni Kish na kanyang ama; at kanilang tinupad ang lahat na iniutos ng hari. Pagkatapos, ang Diyos ay tumugon sa dalangin para sa lupain. 


text:
 Ang mga Filisteo ay muling nakipagdigma sa Israel; at si David ay lumusong kasama ang kanyang mga lingkod at sila'y lumaban sa mga Filisteo; at si David ay napagod. 


text:
 At si Isbibenob, na isa sa mga anak ng higante na ang bigat ng kanyang sibat ay tatlongdaang siklong tanso, na may bigkis ng bagong tabak ay nagpanukalang patayin si David. 


text:
 Ngunit sinaklolohan siya ni Abisai na anak ni Zeruia, at sinalakay ang Filisteo at pinatay siya. Nang magkagayo'y sumumpa sa kanya ang mga tauhan ni David, "Hindi ka na lalabas pang kasama namin sa labanan, baka mo patayin ang tanglaw ng Israel." 


text:
 Pagkatapos nito, muling nagkaroon ng pakikipaglaban sa mga Filisteo sa Gob; nang magkagayo'y pinatay ni Shibecai na Husatita si Saf, na isa sa mga anak ng higante. 


text:
 Muling nagkaroon ng pakikipaglaban sa mga Filisteo sa Gob; at pinatay ni Elhanan na anak ni Jaareoregim, na taga-Bethlehem, si Goliat na Geteo, na ang puluhan ng kanyang sibat ay gaya ng panghabi ng manghahabi. 


text:
 At muling nagkaroon ng labanan sa Gat, na roo'y may isang lalaking napakatangkad, na sa bawat kamay ay may anim na daliri, at sa bawat paa'y may anim na daliri, na dalawampu't apat ang bilang. Siya man ay mula sa mga higante. 


text:
 Ang apat na ito ay buhat sa lahing higante sa Gat; at sila'y nabuwal sa pamamagitan ng kamay ni David, at ng kamay ng kanyang mga lingkod. 


text:
 At binigkas ni David sa  PANGINOON ang mga salita ng awit na ito nang araw na iligtas siya ng PANGINOON mula sa kamay ng lahat ng kanyang mga kaaway, at sa kamay ni Saul. 


text:
 At kanyang sinabi, "Ang PANGINOON ang aking malaking bato, ang aking tanggulan, at tagapagligtas ko, 


text:
 ang aking Diyos, ang aking malaking bato, na sa kanya'y nanganganlong ako, ang aking kalasag, at sungay ng aking kaligtasan, ang aking matayog na muog at aking kanlungan. Tagapagligtas ko, ikaw ang nagliligtas sa akin mula sa karahasan. 


text:
 Ako'y tatawag sa PANGINOON na siyang karapat-dapat papurihan, at ako'y inililigtas sa aking mga kaaway. 


text:
 "Sapagkat pumalibot sa akin ang mga alon ng kamatayan, dumaluhong sa akin ang mga agos ng kapahamakan, 


text:
 ang mga panali ng Sheol ay nagkabuhul-buhol sa akin, ang mga silo ng kamatayan ay humarap sa akin. 


text:
 "Tumawag ako sa PANGINOON sa aking kagipitan, sa aking Diyos ako'y nanawagan. Mula sa kanyang templo ay narinig niya ang aking tinig, at ang aking daing ay umabot sa kanyang mga pandinig. 


text:
 "Nang magkagayo'y ang lupa'y umuga at nayanig, ang mga saligan ng mga langit ay nanginig at nilindol, sapagkat siya'y nagalit. 


text:
 Ang usok ay pumaitaas mula sa kanyang ilong, at mula sa kanyang bibig ay ang apoy na lumalamon; nag-aalab na mga baga mula sa kanya ay umapoy. 


text:
 Kanyang pinayukod ang langit, at bumaba; makakapal na kadiliman ang nasa ilalim ng kanyang mga paa. 


text:
 Ang kadilimang nasa paligid niya ay ginawa niyang kanyang lambong, makakapal na ulap, tubig na nagtipun-tipon. 


text:
 Kaya't ang mga daluyan sa dagat ay lumitaw, nalantad ang mga saligan ng sanlibutan, dahil sa saway ng PANGINOON, sa hihip ng hininga ng kanyang ilong. 


text:
 Iniligtas niya ako sa aking malakas na kaaway, mula sa mga napopoot sa akin; sapagkat sila'y napakalakas para sa akin. 


text:
 Sila'y dumating sa akin sa araw ng aking kapahamakan, ngunit ang PANGINOON ay siya kong sanggalang. 


text:
 "Ginantimpalaan ako ng PANGINOON ayon sa aking katuwiran; ayon sa kalinisan ng aking mga kamay ay kanya akong ginantihan. 


text:
 Sapagkat ang mga daan ng PANGINOON ay aking iningatan, at mula sa aking Diyos ay hindi humiwalay na may kasamaan. 


text:
 Sapagkat ang lahat niyang batas ay nasa aking harapan, at mula sa kanyang mga tuntunin ay hindi ako humiwalay. 


text:
 Kaya't ginantihan ako ng PANGINOON ayon sa aking katuwiran, ayon sa aking kalinisan sa kanyang harapan. 


text:
 "Sa tapat ay nagpapakita ka ng katapatan; sa taong walang kapintasan ay nagpapakita ka ng pagiging walang kapintasan: 


text:
 Inililigtas mo ang isang bayang mapagpakumbaba, ngunit ang iyong mga mata ay nasa mga mapagmataas upang sila'y iyong maibaba. 


text:
 Oo, sa pamamagitan mo ang isang pangkat ay aking mapupuksa, at sa pamamagitan ng aking Diyos ay aking malulukso ang isang kuta. 


text:
 Ang Diyos na ito — sakdal ang kanyang daan; ang pangako ng PANGINOON ay subok na tunay; sa lahat ng kumakanlong sa kanya, siya'y pananggalang. 


text:
 Kanyang sinasanay ang aking mga kamay sa pakikidigma. upang mabaluktot ng aking mga kamay ang tansong pana. 


text:
 Binigyan mo ng malawak na dako, ang aking mga hakbang sa ilalim ko, at ang aking mga paa ay hindi nadulas; 


text:
 Sapagkat ako'y binigkisan mo ng lakas para sa pakikipaghamok, ang aking mga kaaway, sa ilalim ko ay iyong pinalubog. 


text:
 Sila'y tumingin, ngunit walang magliligtas; sila'y dumaing sa PANGINOON, ngunit sila'y hindi niya tinugon. 


text:
 Binayo ko silang gaya ng alabok sa lupa; dinurog ko sila at niyurakang gaya ng putik sa mga lansangan. 


text:
 "Iniligtas mo ako sa mga alitan sa aking bayan; iningatan mo ako bilang puno ng mga bansa; naglingkod sa akin ang mga taong hindi ko kilala. 


text:
 "Ang PANGINOON ay buhay; at ang aking malaking bato'y papurihan; at dakilain ang Diyos, ang malaking bato ng aking kaligtasan, 


text:
 na siyang naglabas sa akin mula sa aking mga kaaway; sa ibabaw ng aking mga kaaway ako'y iyong tinanghal, iniligtas mo ako sa mga taong mahilig sa karahasan. 


text:
 "Dahil dito'y pupurihin kita, O PANGINOON, sa gitna ng mga bansa, at aawitan ko ang iyong pangalan ng mga pagdakila. 


text:
 Dakilang pagtatagumpay ang sa kanyang hari'y ibinibigay, at nagpapakita ng tapat na pag-ibig sa kanyang hinirang, kay David at sa kanyang binhi magpakailanman." 


text:
 Ngayon, ito ang mga huling salita ni David: Ang mga sinabi ni David na anak ni Jesse, ang sinabi ng lalaking inilagay sa itaas, ang hinirang ng Diyos ni Jacob, ang matamis na mang-aawit ng Israel: 


text:
 "Ang Espiritu ng PANGINOON ay nagsasalita sa pamamagitan ko, ang kanyang salita ay nasa aking dila. 


text:
 Ang Diyos ng Israel ay nagsalita, sinabi sa akin ng Malaking Bato ng Israel: Kapag ang isang tao ay may katarungang namumuno sa mga tao, na namumunong may takot sa Diyos, 


text:
 siya'y sisikat sa kanila gaya ng liwanag sa umaga, gaya ng araw na sumisikat sa isang umagang walang ulap, gaya ng ulan na nagpapasibol ng damo sa lupa. 


text:
 Hindi ba't ang aking sambahayan ay natatag nang gayon sa harapan ng Diyos? Sapagkat siya'y nakipagtipan sa akin ng isang walang hanggang tipan, maayos sa lahat ng mga bagay at matatag. Sapagkat hindi ba niya pasasaganain lahat ng aking tulong at aking nais? 


text:
 Ngunit ang mga taong masasama ay gaya ng mga tinik na itinatapon; sapagkat sila ay hindi makukuha ng kamay; 


text:
 ngunit ang taong humihipo sa kanila, ay nagsasandata ng bakal at ng puluhan ng sibat; at sila'y lubos na tinutupok ng apoy." 


text:
 Ito ang mga pangalan ng mga mandirigma ni David: Si Josheb-bashebet na Takemonita, na pinuno ng mga kapitan; ginamit niya ang kanyang sibat sa walong daan na pinatay niya nang minsanan. 


text:
 At kasunod niya sa tatlong magigiting na mandirigma ay si Eleazar, na anak ni Dodo, na anak ng isang Ahohita. Siya ay kasama ni David nang hamunin nila ang mga Filisteo na nagkakatipon doon upang makipaglaban, at ang mga tauhan ng Israel ay umalis. 


text:
 Siya'y bumangon at nilabanan ang mga Filisteo hanggang sa ang kanyang kamay ay nangalay, at ang kanyang kamay ay dumikit sa tabak; at ang PANGINOON ay gumawa ng dakilang pagtatagumpay sa araw na iyon; at ang hukbo ay bumalik na kasunod niya, upang manamsam lamang sa mga napatay. 


text:
 At kasunod niya'y si Shammah na anak ni Age, na Hararita. Ang mga Filisteo ay nagtipun-tipon sa Lehi, na kinaroroonan ng isang pirasong lupa na puno ng lentehas; at ang mga tauhan ay tumakas sa mga Filisteo. 


text:
 Ngunit siya'y nanatili sa gitna ng taniman at ipinagtanggol ito, at pinatay ang mga Filisteo; at ang PANGINOON ay gumawa ng isang dakilang tagumpay. 


text:
 At tatlo sa tatlumpung pinuno ay lumusong at pumunta kay David sa panahon ng pag-aani sa yungib ng Adullam nang ang isang pulutong ng mga Filisteo ay nakahimpil sa libis ng Refaim. 


text:
 May pananabik na sinabi ni David, "O may magbigay sana sa akin ng tubig na maiinom mula sa balon ng Bethlehem, na nasa tabi ng pintuang-bayan!" 


text:
 At ang tatlong mandirigma ay pumasok sa kampo ng mga Filisteo, at umigib ng tubig sa balon ng Bethlehem, na nasa tabi ng pintuang bayan, kumuha ng tubig at dinala kay David. Ngunit ayaw niyang inumin iyon, kundi kanyang ibinuhos na alay sa PANGINOON, 


text:
 at  kanyang sinabi, "Malayo nawa sa akin, O PANGINOON, na aking gawin ito. Iinumin ko ba ang dugo ng mga lalaki na pumaroon at itinaya ang kanilang buhay?" Kaya't ayaw niya itong inumin. Ang mga bagay na ito ay ginawa ng tatlong mandirigma. 


text:
 At si Abisai, na kapatid ni Joab, na anak ni Zeruia ay pinuno ng tatlumpu. At kanyang ginamit ang kanyang sibat laban sa tatlong daan at kanyang pinatay sila, at nagkamit ng pangalan bukod sa tatlo. 


text:
 Si Benaya, na anak ni Jehoiada ay isang matapang na lalaki na taga-Kabzeel, isang gumagawa ng mga dakilang gawa; na kanyang pinatay ang dalawang anak ni Ariel ng Moab. Siya'y lumusong din at pumatay ng isang leon sa isang hukay nang araw na bumagsak ang niyebe. 


text:
 Siya'y pumatay ng isang Ehipcio na isang magandang lalaki. Ang Ehipcio ay may sibat sa kanyang kamay; ngunit si Benaya ay lumusong sa kanya na may tungkod, at inagaw niya ang sibat sa kamay ng Ehipcio, at kanyang pinatay siya ng kanyang sariling sibat. 


text:
 Ang mga bagay na ito ay ginawa ni Benaya, na anak ni Jehoiada, at nagkamit ng pangalan bukod sa tatlong magigiting na mandirigma. 


text:
 Siya'y bantog sa tatlumpu, ngunit hindi siya umabot sa tatlo. At inilagay siya ni David na pinuno sa kanyang bantay. 


text:
 si Heleb na anak ni Baana, na Netofatita, si Itai na anak ni Ribai, na taga-Gibea, sa mga anak ni Benjamin. 


text:
 si Selec na Ammonita, si Naharai ng  Beerot,  na  mga  tagadala  ng sandata ni Joab na anak ni Zeruia; 


text:
 Ang galit ng PANGINOON ay muling nagningas laban sa Israel, at kanyang kinilos si David laban sa kanila, na sinasabi, "Humayo ka at bilangin mo ang Israel at Juda." 


text:
 Kaya't sinabi ng hari kay Joab na pinuno ng hukbo, na kasama niya, "Pumaroon ka sa lahat ng mga lipi ng Israel, mula sa Dan hanggang sa Beer-seba, at bilangin ninyo ang bayan upang aking malaman ang bilang ng bayan." 


text:
 Ngunit sinabi ni Joab sa hari, "Nawa'y dagdagan ng PANGINOON mong Diyos ang bayan ng ilang daang ulit pa kaysa bilang nila, habang nakikita ito ng mga mata ng aking panginoong hari; ngunit bakit nalulugod ang panginoon kong hari sa bagay na ito?" 


text:
 Ngunit ang salita ng hari ay nanaig laban kay Joab, at laban sa mga puno ng hukbo. Kaya't si Joab at ang mga pinuno ng hukbo ay lumabas mula sa harapan ng hari upang bilangin ang bayan ng Israel. 


text:
 Sila'y tumawid ng Jordan, nagsimula sa Aroer at mula sa lunsod na nasa gitna ng libis, patungo sa Gad hanggang sa Jazer. 


text:
 At dumating sila sa Gilead, at sa Kadesh sa lupain ng mga Heteo; dumating sila sa Dan, at mula sa Dan ay lumibot sila sa Sidon. 


text:
 Dumating sila sa kuta ng Tiro, at sa lahat ng mga lunsod ng mga Heveo at mga Cananeo; at sila'y lumabas sa Negeb ng Juda sa Beer-seba. 


text:
 Kaya't nang mapuntahan na nila ang buong lupain, sila ay dumating sa Jerusalem sa katapusan ng siyam na buwan at dalawampung araw. 


text:
 At ibinigay ni Joab sa hari ang kabuuang bilang ng bayan sa Israel na may walong daang libong matapang na lalaki na humahawak ng tabak; at ang mga kalalakihan sa Juda ay limang daang libo. 


text:
 Ngunit naligalig ang puso ni David pagkatapos na mabilang niya ang taong-bayan. At sinabi ni David sa PANGINOON, 'Ako'y nagkasala ng malaki sa aking ginawa. Ngunit ngayo'y isinasamo ko sa iyo PANGINOON, na iyong pawiin ang kasamaan ng iyong lingkod; sapagkat aking ginawa ng buong kahangalan." 


text:
 Nang bumangon si David sa kinaumagahan, ang salita ng PANGINOON ay dumating kay propeta Gad na tagakita ni David, na sinasabi, 


text:
 "Humayo ka at sabihin mo kay David, 'Ganito ang sabi ng PANGINOON, Tatlong bagay ang iniaalok ko sa iyo. Pumili ka ng isa sa mga iyon upang aking gawin sa iyo.'" 


text:
 Kaya't pumaroon si Gad kay David, at sinabi sa kanya, "Darating ba sa iyo ang pitong taong taggutom sa iyong lupain? O tatakas ka ba ng tatlong buwan sa harapan ng iyong mga kaaway samantalang tinutugis ka nila? O magkakaroon ba ng tatlong araw na pagkasalot sa iyong lupain? Ngayo'y isaalang-alang mo, at ipasiya mo kung anong kasagutan ang aking ibabalik sa kanya na nagsugo sa akin." 


text:
 At sinabi ni David kay Gad, "Ako'y lubhang nababalisa; hayaang mahulog tayo ngayon sa kamay ng PANGINOON, sapagkat malaki ang kanyang kaawaan; ngunit huwag mo akong hayaang mahulog sa kamay ng tao." 


text:
 Sa gayo'y nagpadala ang PANGINOON ng salot sa Israel mula sa umaga hanggang sa takdang panahon. At ang namatay sa bayan mula sa Dan hanggang sa Beer-seba ay pitumpung libong lalaki. 


text:
 Nang iunat ng anghel ang kanyang kamay paharap sa Jerusalem upang wasakin ito, ikinalungkot ng PANGINOON ang kasamaan, at sinabi sa anghel na gumagawa ng pag-puksa sa bayan, "Tama na; ngayo'y itigil mo na ang iyong kamay." At ang anghel ng PANGINOON ay nasa may giikan ni Arauna na Jebuseo. 


text:
 Pagkatapos ay nagsalita si David sa PANGINOON nang kanyang makita ang anghel na pumuksa sa bayan, at sinabi, "Ako'y nagkasala, at ako'y gumawa ng kasamaan; ngunit ang mga tupang ito, ano ang kanilang ginawa? Isinasamo ko sa iyo na ang iyong kamay ay maging laban sa akin, at laban sa sambahayan ng aking ama." 


text:
 At si Gad ay dumating nang araw na iyon kay David at sinabi sa kanya, "Umahon ka, magtayo ka ng isang dambana sa PANGINOON sa giikan ni Arauna na Jebuseo." 


text:
 Nang tumanaw si Arauna, nakita niya ang hari at ang kanyang mga lingkod na papalapit sa kanya. Si Arauna ay lumabas at patirapang nagbigay-galang sa hari. 


text:
 Sinabi ni Arauna, "Bakit ang aking panginoong hari ay naparito sa kanyang lingkod?" At sinabi ni David, "Upang bilhin ang iyong giikan, para mapagtayuan ng isang dambana  sa  PANGINOON, upang ang salot ay maiiwas sa bayan." 


text:
 At sinabi ni Arauna kay David, "Kunin nawa ng aking panginoong hari at ihandog kung ano ang inaakala niyang mabuti. Narito ang mga baka para sa handog na sinusunog, at ang mga kagamitan sa giikan at ang mga pamatok ng mga baka bilang panggatong. 


text:
 Ang lahat ng ito, O hari, ay ibinibigay ni Arauna sa hari." At sinabi ni Arauna sa hari, "Tanggapin ka nawa ng PANGINOON mong Diyos." 


text:
 Ngunit sinabi ng hari kay Arauna, "Hindi, kundi bibilhin ko ito sa iyo sa halaga. Hindi ako mag-aalay ng mga handog na sinusunog sa PANGINOON kong Diyos nang hindi ko ginugulan ng anuman." Sa gayo'y binili ni David ang giikan at ang mga baka ng limampung siklong pilak. 


text:
 At nagtayo roon si David ng isang dambana sa PANGINOON at nag-alay ng mga handog na sinusunog at ng mga handog pangkapayapaan. Sa gayo'y dininig ng PANGINOON ang mga dalangin para sa lupain, at ang salot ay lumayo sa Israel. 


text:
 Si Haring David ay matanda na at mahaba na rin ang buhay at kahit kanilang lagyan siya ng mga kumot, siya'y hindi naiinitan. 


text:
 Kaya't sinabi ng mga lingkod niya sa kanya, "Ihanap ang aking panginoong hari ng isang dalaga at maglingkod siya sa harap ng hari, at kanyang alagaan siya; at mahiga siya sa iyong kandungan, upang ang aking panginoong hari ay mainitan." 


text:
 Kaya't kanilang inihanap siya ng isang magandang dalaga sa buong nasasakupan ng Israel, at natagpuan si Abisag na Sunamita, at dinala siya sa hari. 


text:
 Ang dalaga ay napakaganda at siya ang naging tagapag-alaga ng hari at naglingkod sa kanya; ngunit hindi siya nakilala ng hari. 


text:
 Samantala, nagmataas si Adonias na anak ni Hagit, na nagsabi, "Ako'y magiging hari." At siya'y naghanda ng mga karwahe at mga mangangabayo, at limampung lalaking tatakbo sa unahan niya. 


text:
 Hindi siya kailanman pinagdamdam ng kanyang ama sa pagsasabing, "Bakit ka gumawa ng ganyan?" Siya rin ay napakagandang lalaki at ipinanganak kasunod ni Absalom. 


text:
 Siya'y nakipag-usap kay Joab na anak ni Zeruia, at kay Abiatar na pari, at kanilang tinulungan si Adonias. 


text:
 Ngunit si Zadok na pari, si Benaya na anak ni Jehoiada, si Natan na propeta, si Shimei, si Rei, at ang magigiting na mandirigma ni David ay hindi pumanig kay Adonias. 


text:
 Naghandog si Adonias ng mga tupa, mga baka at ng mga pinatabang hayop sa bato ng Zohelet, na nasa tabi ng En-rogel, at kanyang inanyayahan ang lahat ng kanyang kapatid na mga anak na lalaki ng hari, at ang lahat ng lalaki sa Juda na mga lingkod ng hari. 


text:
 Ngunit si Natan na propeta, si Benaya, at ang magigiting na mandirigma at si Solomon na kanyang kapatid ay hindi niya inanyayahan. 


text:
 Nang magkagayo'y sinabi ni Natan kay Batseba na ina ni Solomon, "Hindi mo ba nabalitaan na si Adonias na anak ni Hagit ay siya ngayong hari at ito ay hindi nalalaman ni David na ating panginoon? 


text:
 Pumarito ka ngayon at papayuhan kita upang mailigtas mo ang iyong sariling buhay, at ang buhay ng iyong anak na si Solomon. 


text:
 Pumunta ka agad kay Haring David, at sabihin mo sa kanya, 'Di ba, panginoon ko, isinumpa mo sa iyong lingkod, na iyong sinasabi, Si Solomon na iyong anak ay maghahari pagkamatay ko, at siya'y uupo sa aking trono? Kung gayo'y bakit si Adonias ang hari?' 


text:
 Samantalang nagsasalita ka pa sa hari ay papasok ako na kasunod mo,  at aking patototohanan ang iyong mga salita." 


text:
 Kaya't pinasok ni Batseba ang hari sa silid; (noon ang hari ay lubhang matanda na; at si Abisag na Sunamita ay siyang nag-aalaga sa hari.) 


text:
 Sinabi niya sa kanya, "Panginoon ko, isinumpa mo sa iyong lingkod sa pamamagitan ng PANGINOON mong Diyos na sinasabi, Tunay na si Solomon na iyong anak ay maghahari pagkamatay ko, at siya'y uupo sa aking trono.' 


text:
 Siya'y nag-alay ng mga baka, mga pinatabang hayop, ng napakaraming tupa, at inanyayahan ang lahat ng anak na lalaki ng hari, at si Abiatar na pari, at si Joab na puno ng hukbo; ngunit si Solomon na iyong lingkod ay hindi niya inanyayahan. 


text:
 Panginoon kong hari, ang paningin ng buong Israel ay nakatuon sa iyo, upang iyong sabihin sa kanila kung sino ang uupo sa trono ng aking panginoong hari pagkamatay niya. 


text:
 Kung hindi, mangyayari na kapag ang aking panginoong hari ay natutulog na kasama ng kanyang mga ninuno, ako at ang aking anak na si Solomon ay mabibilang sa mga may sala." 


text:
 Kanilang isinaysay sa hari, na sinasabi, "Narito si Natan na propeta." Nang siya'y dumating sa harap ng hari, siya'y yumukod na ang kanyang mukha ay nasa lupa. 


text:
 At sinabi ni Natan, "Panginoon kong hari, iyo bang sinabi, 'Si Adonias ay maghahari pagkamatay ko, at siya'y uupo sa aking trono'? 


text:
 Sapagkat siya'y lumusong nang araw na ito, at nag-alay ng mga baka, mga pinatabang hayop, at ng napakaraming tupa, at inanyayahan ang lahat ng anak na lalaki ng hari, at ang mga pinuno ng hukbo, at si Abiatar na pari; at narito, sila'y nagkakainan at nag-iinuman sa harap niya at nagsasabi, 'Mabuhay si Haring Adonias!' 


text:
 Ngunit akong iyong lingkod, si Zadok na pari, si Benaya na anak ni Jehoiada, at ang iyong lingkod na si Solomon ay hindi niya inanyayahan. 


text:
 Ang bagay bang ito ay ginawa ng aking panginoong hari, at hindi mo ipinaalam sa iyong mga lingkod kung sino ang uupo sa trono ng aking panginoong hari pagkatapos niya?" 


text:
 Nang magkagayo'y sumagot si Haring David, "Papuntahin ninyo sa akin si Batseba." At siya'y pumasok at tumayo sa harap ng hari. 


text:
 Sumumpa ang hari na nagsasabi, "Habang nabubuhay ang PANGINOON na tumubos ng aking kaluluwa mula sa lahat ng kagipitan, 


text:
 kung paanong sumumpa ako sa iyo sa pangalan ng PANGINOON, ang Diyos ng Israel, na sinasabi, 'Si Solomon na iyong anak ang maghahari pagkamatay ko, at siya'y uupo sa aking trono na kahalili ko;' katotohanang gayon ang aking gagawin sa araw na ito." 


text:
 Nang magkagayo'y iniyukod ni Batseba ang kanyang mukha sa lupa, at nagbigay-galang sa hari, at nagsabi, "Mabuhay magpakailanman ang aking panginoon na haring si David!" 


text:
 Sinabi ni Haring David, "Tawagin ninyo sa akin si Zadok na pari, at si Natan na propeta, at si Benaya na anak ni Jehoiada." At sila'y pumasok sa harap ng hari. 


text:
 At sinabi ng hari sa kanila, "Isama ninyo ang mga lingkod ng inyong panginoon, at pasakayin ninyo ang aking anak na si Solomon sa aking sariling mola, at ilusong ninyo siya sa Gihon. 


text:
 Doon ay buhusan siya ng langis ni Zadok na pari at ni Natan na propeta upang siya'y maging hari sa Israel; at kayo'y humihip ng trumpeta at inyong sabihin, 'Mabuhay si Haring Solomon!' 


text:
 Pagkatapos ay aahon kayong kasunod niya; siya'y paparito at uupo sa aking trono, sapagkat siya'y magiging hari na kapalit ko. Itinalaga ko siyang maging pinuno sa Israel at sa Juda." 


text:
 At si Benaya na anak ni Jehoiada ay sumagot sa hari, "Amen! Nawa ang PANGINOON, ang Diyos ng aking panginoong hari ay magsabi ng gayon. 


text:
 Kung paanong ang PANGINOON ay sumama sa aking panginoong hari ay gayundin nawa niya samahan si Solomon, at gawin nawa ang kanyang trono na lalong dakila kaysa trono ng aking panginoong haring si David." 


text:
 Sa gayo'y si Zadok na pari, si Natan na propeta, si Benaya na anak ni Jehoiada, ang mga Kereteo, at ang mga Peleteo ay lumusong at pinasakay si Solomon sa mola ni Haring David, at dinala siya sa Gihon. 


text:
 Kinuha ni Zadok na pari ang sungay na sisidlan ng langis mula sa Tolda, at binuhusan ng langis si Solomon. Pagkatapos sila'y humihip ng trumpeta, at ang buong bayan ay nagsabi, "Mabuhay si Haring Solomon!" 


text:
 At ang buong bayan ay umahong kasunod niya na humihihip ng mga plauta at nagagalak ng malaking kagalakan kaya't ang lupa ay nayanig dahil sa kanilang ingay. 


text:
 Narinig ito ni Adonias at ng lahat ng panauhing kasama niya pagkatapos nilang makakain. Nang marinig ni Joab ang tunog ng trumpeta ay kanyang sinabi, "Anong kahulugan ng pagkakaingay na ito sa lunsod?" 


text:
 Samantalang siya'y nagsasalita pa, si Jonathan na anak ni Abiatar na pari ay dumating. Sinabi ni Adonias, "Pumasok ka, sapagkat ikaw ay taong karapat-dapat, at nagdadala ka ng mabuting balita." 


text:
 Si Jonathan ay sumagot kay Adonias, "Hindi! Sa katunayan, ginawang hari si Solomon ng ating panginoong haring si David. 


text:
 Sinugo ng hari na kasama niya si Zadok na pari, si Natan na propeta, si Benaya na anak ni Jehoiada, ang mga Kereteo at ang mga Peleteo at kanilang pinasakay siya sa mola ng hari. 


text:
 Siya'y binuhusan ng langis bilang hari ni Zadok na pari at ni Natan na propeta sa Gihon. Sila'y umahong galak na galak mula roon, kaya't ang lunsod ay nagkakagulo. Ito ang ingay na iyong narinig. 


text:
 Bukod dito, ang mga lingkod ng hari ay pumaroon upang purihin ang ating panginoong haring si David, na nagsasabi, 'Gawin nawa ng iyong Diyos ang pangalan ni Solomon na higit na tanyag kaysa iyong pangalan, at gawin ang kanyang trono na lalong dakila kaysa iyong trono.' At ang hari ay yumukod sa kanyang higaan. 


text:
 Ganito pa ang sinabi ng hari, 'Purihin ang PANGINOON, ang Diyos ng Israel, na siyang nagpahintulot sa akin na ang isa sa aking mga supling ay makaupo sa aking trono na nakikita ng aking mga mata.'" 


text:
 At ang lahat ng panauhin ni Adonias ay natakot at tumindig, at humayo ang bawat isa sa kanyang sariling lakad. 


text:
 Ipinaalam kay Solomon, "Si Adonias ay natatakot sa Haring Solomon, sapagkat siya'y humawak sa mga sungay ng dambana, na nagsasabi, 'Isumpa ng Haring Solomon sa akin sa araw na ito na hindi niya papatayin ng tabak ang kanyang lingkod.' " 


text:
 Sinabi ni Solomon, "Kung siya'y magpapakilala bilang taong karapat-dapat ay walang malalaglag sa lupa na isa mang buhok niya, ngunit kung kasamaan ang matagpuan sa kanya, siya'y mamamatay." 


text:
 Sa gayo'y nagsugo si Haring Solomon,  at kanilang ibinaba siya mula sa dambana. At siya'y naparoon at nagbigay-galang kay Haring Solomon; at sinabi ni Solomon sa kanya, "Umuwi ka sa iyong bahay." 


text:
 Nang malapit na ang oras ng pagkamatay ni David, nagbilin siya ng ganito kay Solomon na kanyang anak: 


text:
 at ingatan mo ang  bilin  ng PANGINOON mong Diyos. Lumakad ka sa kanyang mga daan, at ingatan ang kanyang mga tuntunin, mga utos, mga batas, at mga patotoo, ayon sa nasusulat sa kautusan ni Moises, upang ikaw ay magtagumpay sa lahat ng iyong ginagawa, at maging saan ka man bumaling. 


text:
 Upang pagtibayin ng PANGINOON ang kanyang salita na kanyang sinabi tungkol sa akin, na sinasabi, 'Kung ang iyong mga anak ay mag-iingat sa kanilang lakad, na lalakad sa harap ko na may katapatan ng kanilang buong puso at ng kanilang buong kaluluwa, hindi ka mawawalan ng lalaki sa trono ng Israel.' 


text:
 "Bukod dito'y alam mo rin ang ginawa ni Joab na anak ni Zeruia sa akin, ang ginawa niya sa dalawang pinuno ng mga hukbo ng Israel, kay Abner na anak ni Ner, at kay Amasa na anak ni Jeter na kanyang pinaslang at nagpadanak ng dugo ng digmaan sa kapayapaan. At kanyang inilagay ang dugo ng digmaan sa kanyang sinturon na nasa kanyang baywang at sa loob ng kanyang mga sandalyas na nasa kanyang mga paa. 


text:
 Kaya't kumilos ka ayon sa iyong karunungan, at huwag mong hayaang ang kanyang uban sa ulo ay bumabang payapa sa Sheol. 


text:
 Ngunit pagpakitaan mo ng kagandahang-loob ang mga anak ni Barzilai na Gileadita, at maging kabilang sila sa kumakain sa iyong hapag; sapagkat gayon sila naging tapat sa akin nang ako'y tumakas kay Absalom na iyong kapatid. 


text:
 Nasa iyo rin si Shimei na anak ni Gera na Benjaminita, na taga-Bahurim, na lumait sa akin ng matindi nang araw na ako'y pumaroon sa Mahanaim, ngunit nang lumusong siya upang salubungin ako sa Jordan, ay isinumpa ko sa kanya sa PANGINOON, na sinasabi, 'Hindi kita papatayin ng tabak.' 


text:
 Ngayon nga'y huwag mo siyang ituring na walang sala, sapagkat ikaw ay lalaking matalino at malalaman mo kung ano ang dapat gawin sa kanya, at iyong ibababa na may dugo ang kanyang uban sa ulo sa Sheol." 


text:
 Ang mga panahon na naghari si David sa Israel ay apatnapung taon; pitong taong naghari siya sa Hebron, at tatlumpu't tatlong taon siyang naghari sa Jerusalem. 


text:
 At si Solomon ay umupo sa trono ni David na kanyang ama, at ang kanyang kaharian ay matibay na itinatag. 


text:
 Pagkatapos, si Adonias na anak ni Hagit ay naparoon kay Batseba na ina ni Solomon. Kanyang sinabi, "Naparito ka bang payapa?" At sinabi niya, "Payapa." 


text:
 At kanyang sinabi, "Alam mo na ang kaharian ay naging akin, at umasa ang buong Israel na ako ang maghahari; ngunit ang kaharian ay nagbago, at napunta sa aking kapatid, sapagkat iyon ay kanya mula sa PANGINOON. 


text:
 Ngayo'y mayroon akong isang kahilingan sa iyo, huwag mo akong tanggihan." At sinabi niya sa kanya, "Sabihin mo." 


text:
 At kanyang sinabi, "Ipinapakiusap ko sa iyo na iyong hingin kay Haring Solomon, sapagkat hindi ka niya tatanggihan, na ibigay niya sa akin si Abisag na Sunamita bilang asawa." 


text:
 Kaya't si Batseba ay pumaroon kay Haring Solomon upang ipakiusap sa kanya si Adonias. Tumindig ang hari upang salubungin siya at yumukod siya sa kanya. Pagkatapos ay umupo siya sa kanyang trono, at nagpakuha ng upuan para sa ina ng hari. Si Batseba ay umupo sa kanyang kanan. 


text:
 Nang magkagayo'y sinabi niya, 'Ako'y may isang munting kahilingan sa iyo. Huwag mo akong tanggihan." At sinabi ng hari sa kanya, "Hilingin mo, ina ko, sapagkat hindi kita tatanggihan." 


text:
 At si Haring Solomon ay sumagot, at nagsabi sa kanyang ina, "At bakit mo hinihiling si Abisag na Sunamita para kay Adonias? Hilingin mo na rin para sa kanya ang kaharian; sapagkat siya'y nakatatanda kong kapatid. At nasa kanyang panig si Abiatar na pari at si Joab na anak ni Zeruia." 


text:
 Nang magkagayo'y sumumpa si Haring Solomon sa PANGINOON, na sinasabi, "Hatulan ako ng Diyos, at lalo na, kung hindi ang buhay ni Adonias ang maging kabayaran sa salitang ito! 


text:
 Ngayon, habang nabubuhay ang PANGINOON na nagtatag sa akin, at naglagay sa akin sa trono ni David na aking ama, at siyang gumawa para sa akin ng isang bahay, gaya ng kanyang ipinangako, tunay na si Adonias ay papatayin sa araw na ito." 


text:
 Isinugo ni Haring Solomon si Benaya na anak ni Jehoiada at kanyang sinunggaban si Adonias at siya'y namatay. 


text:
 Sinabi ng hari kay Abiatar na pari, "Umuwi ka sa Anatot, sa iyong sariling bukid. Ikaw ay karapat-dapat na mamatay, ngunit sa panahong ito'y hindi kita papatayin, sapagkat iyong pinasan ang kaban ng Panginoong DIYOS sa harap ni David na aking ama, at sapagkat ikaw ay nakibahagi sa lahat ng kahirapan ng aking ama." 


text:
 Kaya't tinanggal ni Solomon si Abiatar sa pagkapari sa PANGINOON, upang kanyang matupad ang salita ng PANGINOON, na kanyang sinabi sa Shilo tungkol sa sambahayan ni Eli. 


text:
 Nang ang balita ay dumating kay Joab, sapagkat si Joab ay kumampi kay Adonias, bagaman hindi siya kumampi kay Absalom, si Joab ay tumakas patungo sa Tolda ng PANGINOON, at humawak sa mga sungay ng dambana. 


text:
 Nang ibalita kay Haring Solomon na, "Si Joab ay tumakas patungo sa Tolda ng PANGINOON, siya'y nasa tabi ng dambana." Nang magkagayo'y sinugo ni Solomon si Benaya na anak ni Jehoiada, na sinasabi, "Humayo ka, sunggaban mo siya." 


text:
 Si Benaya ay pumunta sa Tolda ng PANGINOON, at nagsabi sa kanya, "Ganito ang sabi ng hari, 'Lumabas ka.'" At kanyang sinabi, "Hindi. Dito ako mamamatay." Muling ipinaabot ni Benaya sa hari ang salita, na sinasabi, "Ganito ang sinabi ni Joab, at ganito ang isinagot sa akin." 


text:
 Sinabi ng hari sa kanya, "Gawin kung paano ang sinabi niya, at patayin mo siya at ilibing upang iyong maalis ang dugong pinadanak ni Joab nang walang kadahilanan sa akin at sa sambahayan ng aking ama. 


text:
 Ibabalik ng  PANGINOON ang kanyang madudugong gawa sa kanyang sariling ulo, sapagkat kanyang sinunggaban ang dalawang lalaki na lalong matuwid at mas mabuti kaysa kanya, at pinatay ng tabak, nang hindi  nalalaman  ng aking amang si David. Siya ay si Abner na anak ni Ner, na pinuno ng hukbo ng Israel, at si Amasa na anak ni Jeter, na pinuno ng hukbo ng Juda. 


text:
 Kaya't ang kanilang dugo ay mababalik sa ulo ni Joab, at sa ulo ng kanyang binhi magpakailanman. Ngunit kay David, sa kanyang binhi, at sa kanyang sambahayan, sa kanyang trono ay magkakaroon ng kapayapaan magpakailanman mula sa PANGINOON." 


text:
 Nang magkagayo'y umahon si Benaya na anak ni Jehoiada, siya'y sinunggaban at pinatay; at siya'y inilibing sa kanyang sariling bahay sa ilang. 


text:
 At inilagay ng hari si Benaya na anak ni Jehoiada na kahalili niya sa hukbo, at si Zadok na pari ay inilagay ng hari bilang kahalili ni Abiatar. 


text:
 Pagkatapos, ang hari ay nagsugo at ipinatawag si Shimei, at sinabi sa kanya, "Magtayo ka ng isang bahay sa Jerusalem, at manirahan roon, at huwag kang umalis mula roon patungo saan mang lugar. 


text:
 Sapagkat sa araw na ikaw ay lumabas at tumawid sa batis ng Cedron, dapat mong alamin na ikaw ay tiyak na mamamatay. Ang iyong dugo ay sasaiyong sariling ulo." 


text:
 At sinabi ni Shimei sa hari, "Ang sinabi mo ay mabuti. Kung paanong sinabi ng aking panginoong hari, gayon gagawin ng iyong lingkod." At si Shimei ay tumira sa Jerusalem ng maraming araw. 


text:
 Ngunit sa katapusan ng tatlong taon, dalawa sa mga alipin ni Shimei ay lumayas, at pumaroon kay Achis, na anak ni Maaca, hari sa Gat. At kanilang sinabi kay Shimei, "Narito, ang iyong mga alipin ay nasa Gat." 


text:
 Tumindig si Shimei, inihanda ang kanyang asno, at nagtungo sa Gat kay Achis, upang hanapin ang kanyang mga alipin. Si Shimei ay umalis at kinuha ang kanyang mga alipin mula sa Gat. 


text:
 ang hari ay nagsugo at ipinatawag si Shimei, at nagsabi sa kanya, "Di ba pinasumpa kita sa PANGINOON, at taimtim na ipinayo ko sa iyo, 'Dapat mong malaman na sa araw na lumabas ka at pumunta saanman ay tiyak na mamamatay ka'? At iyong sinabi sa akin, 'Ang iyong sinabi na aking narinig ay mabuti.' 


text:
 Sinabi pa ng hari kay Shimei, "Alam mo sa iyong puso ang lahat ng kasamaan na iyong ginawa kay David na aking ama. Kaya't ibabalik ng PANGINOON ang iyong kasamaan sa iyong sariling ulo. 


text:
 Ngunit si Haring Solomon ay pagpapalain, at ang trono ni David ay magiging matatag sa harap ng PANGINOON magpakailanman." 


text:
 Sa gayo'y inutusan ng hari si Benaya na anak ni Jehoiada; at siya'y lumabas, at dinaluhong siya, at siya'y namatay. Sa gayo'y tumatag ang kaharian sa kamay ni Solomon. 


text:
 Si Solomon ay nagkaroon ng pakikipagkaibigan kay Faraon na hari sa Ehipto sa pamamagitan ng pag-aasawa niya sa anak na babae ni Faraon, at dinala niya ito sa lunsod ni David, hanggang sa kanyang natapos itayo ang kanyang sariling bahay, ang bahay ng PANGINOON, at ang pader sa palibot ng Jerusalem. 


text:
 Ang taong-bayan ay naghahandog sa matataas na dako, sapagkat wala pang bahay na naitayo sa pangalan ng PANGINOON hanggang sa mga araw na iyon. 


text:
 Minahal ni Solomon ang PANGINOON, at lumakad sa mga tuntunin ni David na kanyang ama. Kaya lang, siya'y nag-alay at nagsunog ng insenso sa matataas na dako. 


text:
 At ang hari ay naparoon sa Gibeon upang mag-alay doon, sapagkat iyon ang pinakamataas na dako. Si Solomon ay naghandog sa dambanang iyon ng libong handog na sinusunog. 


text:
 Sa Gibeon ay nagpakita ang PANGINOON kay Solomon sa panaginip sa gabi, at sinabi ng Diyos, "Hingin mo kung ano ang ibibigay ko sa iyo." 


text:
 At sinabi ni Solomon, "Ikaw ay nagpakita ng dakila at tapat na pag-ibig sa iyong lingkod na si David na aking ama, sapagkat siya'y lumakad sa harap mo sa katapatan, at sa katarungan, at sa katapatan ng puso sa iyo; at iyong iningatan para sa kanya itong dakila at tapat na pag-ibig at iyong binigyan siya ng isang anak na luluklok sa kanyang trono, sa araw na ito. 


text:
 Ngayon, O PANGINOON kong Diyos, iyong ginawang hari ang iyong lingkod na kahalili ni David na aking ama; bagaman ako'y isang musmos lamang;  hindi ko nalalaman ang paglabas at pagpasok. 


text:
 At ang iyong lingkod ay nasagitna ng iyong bayan na iyong pinili, isang malaking bayan na hindi mabibilang o matuturingan dahil sa karamihan. 


text:
 Bigyan mo ang iyong lingkod ng isang mapag-unawang isipan upang pamahalaan ang iyong bayan, upang aking makilala ang mabuti at ang masama; sapagkat sino ang makakapamahala dito sa iyong malaking bayan?" 


text:
 At sinabi ng Diyos sa kanya, "Sapagkat iyong hiningi ang bagay na ito, at hindi mo hiningi para sa iyo ang mahabang buhay; o hiningi mo man para sa iyo ang mga kayamanan, o hiningi mo man ang buhay ng iyong mga kaaway; kundi ang hiningi mo para sa iyo'y karunungan upang kumilala ng matuwid, 


text:
 narito, aking ginagawa ngayon ayon sa iyong salita. Narito, binibigyan kita ng isang pantas at matalinong pag-iisip, na anupa't walang naging gaya mo na una sa iyo, o may babangon mang sinumang tulad mo pagkamatay mo. 


text:
 Ibinibigay ko rin sa iyo ang hindi mo hiningi, ang kayamanan at ang  karangalan, anupa't walang magiging gaya mo sa mga hari, sa lahat ng iyong mga araw. 


text:
 Kung ikaw ay lalakad sa aking mga daan, upang ingatan ang aking mga tuntunin, at ang aking mga utos, gaya ng paglakad ng iyong amang si David, ay aking pahahabain ang iyong mga araw." 


text:
 At nagising si Solomon, iyon ay isang panaginip. Pagkatapos siya'y naparoon sa Jerusalem, at tumayo sa harap ng kaban ng tipan ng PANGINOON. Siya ay nag-alay ng mga handog na sinusunog, mga handog pangkapayapaan, at gumawa ng kasayahan sa lahat ng kanyang mga lingkod. 


text:
 Sinabi ng isang babae, "O panginoon ko, ako at ang babaing ito ay nakatira sa iisang bahay; at ako'y nanganak ng isang batang lalaki nang kasama ko pa siya sa bahay. 


text:
 Nang ikatlong araw pagkatapos na ako'y makapanganak, ang babaing ito'y nanganak din, at kami ay magkasama. Wala kaming ibang kasama sa bahay, liban sa aming dalawa. 


text:
 At siya'y bumangon nang hatinggabi, at kinuha niya ang anak kong lalaki sa tabi ko, samantalang ang iyong lingkod ay natutulog. Ininiga niya ito sa kanyang dibdib, at inilagay ang kanyang patay na anak sa aking dibdib. 


text:
 Kinaumagahan, nang ako'y bumangon upang aking pasusuhin ang aking anak,  nakita ko na siya'y patay na. Ngunit kinaumagahan, nang aking kilalaning mabuti, hindi iyon ang batang aking ipinanganak." 


text:
 Ngunit sinabi ng isang babae, "Hindi. Ngunit ang buhay ay aking anak at ang patay ay iyong anak." At sinabi ng isa, "Hindi. Ngunit ang patay ay ang iyong anak, at ang buhay ay siyang aking anak." Ganito sila nagsalita sa harap ng hari. 


text:
 Nang magkagayo'y sinabi ng hari, "Ang isa'y nagsasabi, 'Ang aking anak ay ang buhay, at ang iyong anak ay ang patay.' At ang isa'y nagsasabi rin, 'Hindi; kundi ang iyong anak ay ang patay, at ang aking anak ay ang buhay.' " 


text:
 Kaya't sinabi ng hari, "Dalhan ninyo ako ng isang tabak." At sila'y nagdala ng isang tabak sa harap ng hari. 


text:
 At sinabi ng hari, "Hatiin sa dalawa ang buhay na bata, at ibigay ang kalahati sa isa at ang kalahati ay sa isa naman." 


text:
 Nang magkagayo'y nagsalita ang babae na ina ng buhay na bata sa hari, sapagkat ang kanyang puso ay nahahabag sa kanyang anak, at sinabi niya, "O panginoon ko, ibigay mo sa kanya ang buhay na bata, at sa anumang paraa'y huwag mong patayin." Ngunit ang sabi ng isa, "Hindi iyan magiging akin ni sa iyo man; hatiin siya." 


text:
 Nang magkagayo'y sumagot ang hari at nagsabi, "Ibigay ang buhay na bata sa unang babae, at sa anumang paraa'y huwag patayin. Siya ang kanyang ina." 


text:
 Nabalitaan ng buong Israel ang hatol na iginawad ng hari; sila'y natakot sa hari sapagkat kanilang nakita na ang karunungan upang maggawad ng katarungan ng Diyos ay nasa kanya. 


text:
 sina Elioref at Ahia na mga anak ni Sisa ay mga kalihim; si Jehoshafat na anak ni Ahilud ay tagapagtala; 


text:
 si Azarias na anak ni Natan ay namamahala sa mga pinuno; at si Zabud na anak ni Natan ay pari at kaibigan ng hari; 


text:
 si Ahisar ay katiwala sa kanyang palasyo; at si Adoniram na anak ni Abda ay tagapamahala ng sapilitang paggawa. 


text:
 Si Solomon ay may labindalawang katiwala sa buong Israel at sila ang nagbibigay ng pagkain para sa hari at sa kanyang sambahayan. Bawat isa sa kanila'y nagbibigay ng pagkain sa loob ng isang buwan sa bawat taon. 


text:
 si Baana na anak ni Ahilud sa Taanac, Megido, at sa buong Bet-shan na nasa tabi ng Zaretan, sa ibaba ng Jezreel, mula sa Bet-shan hanggang sa Abel-mehola na may layong hanggang sa dako roon ng Jocmeam; 


text:
 si Ben-geber, sa Ramot-gilead; (sa kanya ang mga nayon ni Jair na anak ni Manases, na nasa Gilead; samakatuwid ay sa kanya ang lupain ng Argob na nasa Basan, animnapung malalaking lunsod na may mga pader at mga bakod na tanso); 


text:
 Si Geber na anak ni Uri sa lupain ng Gilead, na lupain ni Sihon na hari ng mga Amoreo, at ni Og na hari ng Basan; at siya lamang ang katiwala sa lupaing iyon. 


text:
 Ang Juda at ang lsraelay marami na gaya ng buhangin sa tabi ng dagat sa dami, na nagkakainan, at nag-iinuman, at nagkakatuwaan. 


text:
 At si Solomon ay naghari sa lahat ng mga kaharian mula sa Ilog Eufrates hanggang sa lupain ng mga Filisteo, at hanggang sa hangganan ng Ehipto. Sila'y nagdala ng mga buwis at naglingkod kay Solomon sa lahat ng araw ng kanyang buhay. 


text:
 Ang pagkaing panustos ni Solomon sa isang araw ay tatlumpung takal ng magandang uri ng harina, at animnapung takal na harina, 


text:
 sampung matatabang baka, dalawampung baka mula sa pastulan, isandaang tupa, bukod pa ang mga usang lalaki at babae, at mga usang masungay, at mga pinatabang hayop na may pakpak. 


text:
 Sapagkat sakop niya ang buong lupain sa kanluran ng Ilog Eufrates mula sa Tifsa hanggang sa Gaza, sa lahat ng mga hari sa kanluran ng Ilog Eufrates at siya'y may kapayapaan sa lahat ng mga dako sa palibot niya. 


text:
 Ang Juda at ang Israel ay nanirahang tiwasay, ang bawat tao'y nasa ilalim ng kanyang puno ng ubas at sa ilalim ng kanyang puno ng igos, mula sa Dan hanggang sa Beer-seba, sa lahat ng mga araw ni Solomon. 


text:
 Si Solomon ay mayroon ding apatnapung libong kabayo sa kanyang mga kuwadra para sa kanyang mga karwahe, at labindalawang libong mangangabayo. 


text:
 At ipinaghanda ng mga katiwalang iyon si Haring Solomon at ang lahat ng dumudulog sa hapag ni Haring Solomon, bawat isa sa kanyang buwan; hindi nila hinahayaang magkulang ng anuman. 


text:
 Nagdala rin sila ng sebada at dayami para sa mga kabayo at sa matutuling kabayo sa mga lugar na kinakailangan ang mga iyon, bawat isa'y ayon sa kanyang katungkulan. 


text:
 Binigyan ng Diyos si Solomon ng karunungan, at ng di masukat na pang-unawa at kalawakan ng pag-iisip, gaya ng buhanging nasa tabing-dagat, 


text:
 kaya't ang karunungan ni Solomon ay higit pa kaysa karunungan ng lahat ng tao sa silangan at kaysa lahat ng karunungan ng Ehipto. 


text:
 Sapagkat higit siyang pantas kaysa lahat ng mga tao; higit na pantas kaysa kay Etan na Ezrahita, kay Heman, kay Calcol, at kay Darda, na mga anak ni Mahol. At ang kanyang katanyagan ay kumalat sa lahat ng mga bansang nakapalibot. 


text:
 Siya'y nagsalita tungkol sa mga punungkahoy, mula sa sedro na nasa Lebanon hanggang sa isopo na sumisibol sa pader. Siya'y nagsalita rin tungkol sa mga hayop, at sa mga ibon, sa mga gumagapang at sa mga isda. 


text:
 At naparoon ang mga taong mula sa lahat ng bayan upang makinig sa karunungan ni Solomon, mula sa lahat ng hari sa daigdig na nakabalita ng kanyang karunungan. 


text:
 Si Hiram na hari ng Tiro ay nagsugo ng kanyang mga lingkod kay Solomon nang kanyang nabalitaan na si Solomon ay kanilang binuhusan ng langis upang maging hari na kapalit ng kanyang ama; sapagkat si Hiram ay naging kaibigan ni David. 


text:
 "Alam mo na si David na aking ama ay hindi nakapagtayo ng bahay para sa pangalan ng PANGINOON niyang Diyos dahil sa mga pakikidigma sa palibot niya sa bawat dako, hanggang sa inilagay sila ng PANGINOON sa ilalim ng mga talampakan ng kanyang mga paa. 


text:
 Ngunit ngayo'y binigyan ako ng PANGINOON kong Diyos ng kapahingahan sa bawat dako; wala kahit kaaway, o kasawian man. 


text:
 Kaya't layunin kong magtayo ng bahay para sa pangalan ng PANGINOON kong Diyos, gaya ng sinabi ng PANGINOON kay David na aking ama, 'Ang iyong anak na aking iluluklok sa iyong trono na kapalit mo ang magtatayo ng bahay para sa aking pangalan.' 


text:
 Ngayo'y ipag-utos mo na ipagputol ako ng mga puno ng sedro sa Lebanon; at ang aking mga lingkod ay makakasama ng iyong mga lingkod at babayaran kita ng upa para sa iyong mga tauhan ayon sa iyong itatakda, sapagkat iyong alam na walang sinuman sa amin na nakakaputol ng mga troso na gaya ng mga Sidonio." 


text:
 Nang marinig ni Hiram ang mga salita ni Solomon, siya'y nagalak na mabuti, at nagsabi, "Purihin ang PANGINOON sa araw na ito na nagbigay kay David ng isang pantas na anak upang mamahala sa dakilang bayang ito." 


text:
 At si Hiram ay nagsugo kay Solomon, na nagsasabi, "Narinig ko ang mensahe na iyong ipinadala sa akin. Aking gagawin ang lahat ng iyong ninanais tungkol sa troso na sedro at sipres. 


text:
 Ibababa ang mga ito ng aking mga lingkod sa dagat mula sa Lebanon, at aking gagawing mga balsa upang dumaan sa dagat hanggang sa dakong iyong ituturo, at aking ipakakalag doon, at iyong tatanggapin; at tutugunan mo ang aking mga nais sa pagbibigay ng pagkain sa aking sambahayan." 


text:
 Binigyan naman ni Solomon si Hiram ng dalawampung libong takal na trigo na pagkain ng kanyang sambahayan, at dalawampung takal na purong langis. Ito ang ibinibigay ni Solomon kay Hiram taun-taon. 


text:
 Kaya't binigyan ng PANGINOON si Solomon ng karunungan, gaya ng kanyang ipinangako sa kanya; at may kapayapaan sa pagitan ni Hiram at ni Solomon, at silang dalawa'y gumawa ng kasunduan. 


text:
 Si Haring Solomon ay nagpataw ng sapilitang paggawa sa buong Israel at ang mga pinatawan ay tatlumpung libong lalaki. 


text:
 Kanyang sinugo sila sa Lebanon na sampu-sampung libo bawat buwan na halinhinan: isang buwan sa Lebanon, at dalawang buwan sa sariling bayan; at si Adoniram ang tagapamahala sa mga pinatawan. 


text:
 Si Solomon ay mayroon ding pitumpung libong tagabuhat at walumpung libong tagatibag ng bato sa kaburulan, 


text:
 bukod pa ang tatlong libo at tatlong daan na mga kapatas ni Solomon sa gawain, na namumuno sa mga taong gumagawa. 


text:
 Sa utos ng hari, tumibag sila ng malalaki at mamahaling bato upang ilagay ang saligan ng bahay na may mga batong tinabas. 


text:
 Kaya't ang mga tagapagtayo ni Solomon, at ang mga tagapagtayo ni Hiram at ang mga Gebalita ang pumutol at naghanda ng mga kahoy at ng mga bato upang itayo ang bahay. 


text:
 Nang ikaapatnaraan at walumpung taon pagkatapos na ang mga anak ni Israel ay lumabas sa lupain ng Ehipto, nang ikaapat na taon ng paghahari ni Solomon sa Israel, nang buwan ng Zif, na siyang ikalawang buwan, kanyang pinasimulang itayo ang bahay ng PANGINOON. 


text:
 Ang bahay na itinayo ni Haring Solomon para sa PANGINOON ay may habang animnapung siko, may luwang na dalawampung siko, at may taas na tatlumpung siko. 


text:
 Ang pasilyo sa harap ng kalagitnaang bahagi ng bahay ay may dalawampung siko ang haba, katumbas ng luwang ng bahay; at sampung siko ang lalim niyon sa harap ng bahay. 


text:
 Gumawa rin siya ng silid sa tabi ng pader ng bahay, na nasa palibot ng bahay, ang gitna at panloob na bahagi ng santuwaryo; at gumawa siya ng mga silid sa tagiliran sa buong palibot. 


text:
 Ang pinakamababang palapag ay may limang siko ang luwang, at ang pangalawang palapag ay may anim na siko ang luwang, at ang ikatlo ay may pitong siko ang luwang, sapagkat siya'y gumawa ng mga tuntungan sa labas ng bahay sa palibot, upang ang mga biga ay hindi maipasok sa mga pader ng bahay, 


text:
 nang itinatayo pa ang bahay ay ginawa ito sa batong inihanda na sa tibagan, kaya't wala kahit martilyo o palakol man, o anumang kasangkapang bakal ang narinig sa bahay, samantalang itinatayo ito. 


text:
 Ang pasukan sa pinakamababang palapag ay nasa gawing timog ng bahay; at isa sa pamamagitan ng hagdanan paakyat sa gitnang palapag, at mula sa pangalawang palapag hanggang sa ikatlo. 


text:
 Gayon niya itinayo ang bahay at tinapos ito; at binubungan niya ang bahay ng mga biga at tablang sedro. 


text:
 At kanyang ginawa ang mga palapag na karatig ng buong bahay, na bawat isa'y limang siko ang taas, at ikinabit sa bahay sa pamamagitan ng mga kahoy na sedro. 


text:
 "Tungkol sa bahay na ito na iyong itinatayo, kung ikaw ay lalakad sa aking mga tuntunin, susundin ang aking mga batas, tutuparin ang lahat ng aking mga utos, at lumakad sa mga ito, aking pagtitibayin ang aking salita sa iyo na aking sinabi kay David na iyong ama. 


text:
 Kanyang binalutan  ang mga dingding sa loob ng bahay ng kahoy na sedro; mula sa sahig ng bahay hanggang sa mga dingding ng kisame, na kanyang binalot ng kahoy sa loob at kanyang binalutan ang sahig ng bahay ng mga tabla ng sipres. 


text:
 Siya'y gumawa ng isang silid na dalawampung siko sa pinakaloob ng bahay, ng tabla na sedro mula sa sahig hanggang sa mga panig sa itaas at kanyang ginawa sa loob bilang panloob na santuwaryo na siyang dakong kabanal-banalan. 


text:
 At ang bahay, samakatuwid ay ang silid sa harap ng panloob na santuwaryo ay apatnapung siko ang haba. 


text:
 Ang sedro sa loob ng bahay ay inukit na hugis tapayan at mga nakabukang bulaklak; lahat ay sedro at walang batong makikita. 


text:
 Inihanda niya ang panloob na santuwaryo  sa kaloob-looban  ng bahay, upang ilagay roon ang kaban ng tipan ng PANGINOON. 


text:
 Ang panloob na santuwaryo ay may dalawampung siko ang haba, at dalawampung siko ang luwang, at dalawampung siko ang taas; at binalot niya ng lantay na ginto. Gumawa rin siya ng dambanang yari sa sedro. 


text:
 Binalot ni Solomon ang loob ng bahay ng lantay na ginto; at kanyang ginuhitan ng mga tanikalang ginto ang harapan ng santuwaryo; at binalot iyon ng ginto. 


text:
 Kanyang binalot ng ginto ang buong  bahay,  hanggang  sa  ang bahay ay nayari.  Gayundin, ang buong dambana na nauukol sa panloob na santuwaryo ay kanyang binalot ng ginto. 


text:
 Sa panloob na santuwaryo ay gumawa siya ng dalawang kerubin na yari sa kahoy na olibo, bawat isa'y may sampung siko ang taas. 


text:
 Limang siko ang haba ng isang pakpak ng kerubin, at limang siko ang haba ng kabilang pakpak ng kerubin, mula sa dulo ng isang pakpak hanggang sa dulo ng kabila ay sampung siko. 


text:
 Kanyang inilagay ang mga kerubin sa pinakaloob ng bahay, at ang mga pakpak ng mga kerubin ay nakabuka kaya't ang pakpak ng isa ay nakalapat sa isang dingding, at ang pakpak ng ikalawang kerubin ay lumalapat sa kabilang dingding. Ang kanilang tig-isa pang pakpak ay nagkakalapat sa gitna ng bahay. 


text:
 Kanyang inukitan ang lahat na panig ng bahay sa palibot ng mga ukit na larawan ng mga kerubin, at ng mga puno ng palma, at ng mga nakabukang bulaklak, sa mga silid sa loob at sa labas. 


text:
 Sa pasukan ng panloob na santuwaryo, siya'y gumawa ng mga pintuang yari sa kahoy na olibo; ang itaas ng pintuan at ang mga haligi niyon na may limang gilid. 


text:
 Binalutan niya ang dalawang pinto na yari sa kahoy na olibo, ng mga ukit na mga kerubin, mga puno ng palma, at mga nakabukang bulaklak, at binalot niya ng ginto; at kanyang kinalatan ng ginto ang mga kerubin at ang mga puno ng palma. 


text:
 Gayundin ang kanyang ginawa sa pasukan ng bulwagan na yari sa kahoy na olibo, na may apat na gilid, 


text:
 at dalawang pinto na yari sa kahoy na sipres; ang dalawang paypay ng isang pinto ay naititiklop, at ang dalawang paypay ng kabuang pinto ay naititiklop. 


text:
 Kanyang inukitan ang mga ito ng mga kerubin, ng mga puno ng palma,  at  mga  nakabukang bulaklak. Ang mga ito ay binalot niya ng ginto at maayos na inilagay sa mga gawang inukit. 


text:
 Ginawa niya ang panloob na bulwagan na may tatlong hanay na batong tinabas, at isang hanay ng mga biga ng kahoy na sedro. 


text:
 Nang ikalabing-isang taon, sa buwan ng Bul, na siyang ikawalong buwan, natapos ang lahat ng bahagi ng bahay ayon sa buong plano niyon. Pitong taon niyang itinayo iyon. 


text:
 Itinayo ni Solomon ang kanyang sariling bahay sa loob ng labintatlong taon, at kanyang natapos ang kanyang buong bahay. 


text:
 Kanyang itinayo ang Bahay sa Gubat ng Lebanon; ang haba ay isandaang siko, at ang luwang ay limampung siko, at ang taas ay tatlumpung siko, sa apat na hanay na hanging sedro na may mga bigang sedro sa ibabaw ng mga haligi. 


text:
 Natatakpan ito ng sedro sa ibabaw ng mga silid na nasa ibabaw ng apatnapu't limang haligi, labinlima sa bawat hanay. 


text:
 Ang lahat ng pintuan at mga bintana ay pawang parisukat ang mga balangkas, at ang mga bintana ay magkakatapat sa tatlong hanay. 


text:
 Siya'y gumawa ng Bulwagan ng mga Haligi; ang haba niyon ay limampung siko, at ang luwang niyon ay tatlumpung siko, at may isang pasilyo na nasa harap ng mga iyon na may mga haligi at may lambong sa harap ng mga iyon. 


text:
 Siya'y gumawa ng Bulwagan ng Trono kung saan niya ipinahahayag ang kanyang hatol, samakatuwid ay ang Bulwagan ng Paghuhukom. Nababalot iyon ng sedro mula sa sahig hanggang sa kisame. 


text:
 At ang bahay na kanyang tirahan sa isa pang looban sa likod ng bulwagan ay pareho ang pagkakagawa. Iginawa rin ni Solomon ng bahay na tulad ng bulwagang ito ang anak na babae ni Faraon na naging asawa niya. 


text:
 Ang lahat ng ito'y gawa sa mamahaling bato, mga batong tinabas ayon sa sukat, na nilagari ng mga lagari, sa likod at sa harap, mula sa mga saligan hanggang sa kataas-taasan, at mula sa bulwagan ng bahay ng PANGINOON hanggang sa malaking bulwagan. 


text:
 At ang malaking bulwagan sa palibot ay may tatlong hanay ng batong tinabas, at isang hanay ng mga bigang sedro; gaya ng pinakaloob na bulwagan ng bahay ng PANGINOON, at ng pasilyo ng bahay. 


text:
 Siya'y anak ng isang babaing balo sa lipi ni Neftali, at ang kanyang ama ay lalaking taga-Tiro,  isang manggagawa sa tanso; at siya'y puspos ng karunungan, pang-unawa, at kahusayan sa paggawa ng lahat ng gawain sa tanso. Siya'y naparoon kay Haring Solomon, at ginawa ang lahat niyang gawain. 


text:
 Siya'y naghulma ng dalawang haliging tanso. Labingwalong siko ang taas ng bawat isa, at isang panukat na tali na may labindalawang siko ang sukat ng kabilugan nito; ito ay may guwang sa loob at ang kapal nito ay apat na daliri, at ang ikalawang haligi ay gayundin. 


text:
 Siya'y gumawa ng dalawang kapitel na hinulmang tanso, upang ilagay sa mga dulo ng mga haligi; ang taas ng isang kapitel ay limang siko at ang taas ng isa pang kapitel ay limang siko. 


text:
 May mga lambat na nilala, at mga tirintas na yaring tanikala para sa mga kapitel na nasa dulo ng mga haligi; pito sa isang kapitel, at pito sa isa pang kapitel. 


text:
 Gayundin, gumawa siya ng mga granada sa dalawang hanay sa palibot ng isang yaring lambat upang takpan ang mga kapitel na nasa itaas ng mga granada, gayundin ang ginawa niya sa kabilang kapitel. 


text:
 Ang mga kapitel ay nasa ibabaw ng dalawang haligi at sa itaas ng nakausling pabilog na nasa tabi ng yaring lambat. Ang mga granada ay dalawandaan na dalawang hanay sa palibot; at gayundin sa ibang kapitel. 


text:
 Kanyang itinayo ang mga haligi sa pasilyo ng templo, at kanyang itinayo ang haligi sa timog, at pinangalanang Jakin at kanyang itinayo ang isa pang haligi sa hilaga, at pinangalanang Boaz. 


text:
 At sa ibabaw ng mga haligi ay may mga nililok yaring liryo. Sa gayo'y ang gawain sa mga haligi ay nayari. 


text:
 Pagkatapos ay gumawa siya ng hinulmang tangke ng tubig. Ito ay bilog na sampung siko mula sa labi hanggang sa kabilang labi, ang taas ay limang siko; at isang panukat na tali na may tatlumpung siko ang pabilog nito. 


text:
 Sa ilalim ng labi sa paligid ay may mga palamuting hugis upo, para sa tatlumpung siko, na nakaligid sa dagat-dagatan sa palibot. Ang mga palamuting hugis upo ay dalawang hanay, na kasama itong hinulma nang ito'y hulmahin. 


text:
 Nakapatong ito sa labindalawang baka, ang tatlo'y nakaharap sa hilaga, ang tatlo'y nakaharap sa kanluran, ang tatlo'y nakaharap sa timog, at ang tatlo'y nakaharap sa silangan; at ang dagat ay nakapatong sa mga iyon, at ang lahat na puwitan ng mga iyon ay nasa loob. 


text:
 Ang kapal nito ay isang dangkal; at ang labi niyon ay yaring gaya ng labi ng isang tasa, gaya ng bulaklak na liryo; naglalaman ito ng dalawang libong bat. 


text:
 Siya'y gumawa rin ng sampung patungang tanso; apat na siko ang haba ng bawat isa at apat na siko ang luwang, at tatlong siko ang taas. 


text:
 Sa mga gilid na takip na nasa pagitan ng mga dugtungan ay may mga leon, mga baka, at mga kerubin. Sa itaas ng mga dugtungan ay mga sugpong na may tuntungan sa ibabaw; at sa ibaba ng mga leon, at mga baka, ay may mga tirintas na mga gawang nakabitin. 


text:
 Bawat patungan ay may apat na gulong na tanso, at mga eheng tanso: at ang apat na paa niyon ay may mga lapatan: sa ilalim ng hugasan ay may mga lapatan na binubo, na may mga tirintas sa siping ng bawat isa. 


text:
 Ang bunganga nito ay nasa loob ng isang kapitel, at ang taas ay may isang siko; at ang bunganga niyon ay bilog ayon sa pagkayari ng tuntungan, na may  isang  siko't kalahati ang lalim. At sa bunganga niyon ay may mga ukit, at ang mga gilid ng mga iyon ay parisukat, hindi bilog. 


text:
 Ang apat na gulong ay nasa ibaba ng mga gilid; at ang mga ehe ng mga gulong ay kaisang piraso ng patungan; at ang taas ng bawat gulong ay isang siko at kalahati. 


text:
 Ang pagkagawa ng mga gulong ay gaya ng pagkagawa ng mga gulong ng karwahe, ang mga ehe ng mga iyon, at ang mga masa ng mga iyon, at ang mga rayos ng mga iyon at ang mga panggitna niyon ay pawang hinulma. 


text:
 May apat na tukod sa apat na panulok ng bawat patungan: ang mga tukod ay karugtong ng mga patungan. 


text:
 Sa ibabaw ng patungan ay may isang nakabalot na kalahating siko ang taas; at sa ibabaw ng patunga'y nandoon ang mga panghawak, at ang mga gilid ay karugtong niyon. 


text:
 Sa ibabaw ng mga panghawak niyon at sa mga gilid niyon, ay kanyang inukitan ng mga kerubin, mga leon, at mga puno ng palma ayon sa pagitan ng bawat isa, na may mga tirintas sa palibot. 


text:
 Ayon sa paraang ito ay kanyang ginawa ang sampung  patungan; lahat ng iyon ay iisa ang pagkabubo, iisa ang sukat, at iisa ang anyo. 


text:
 At siya'y gumawa ng sampung hugasang tanso; ang bawat tanso; ang bawat hugasan ay naglalaman ng apatnapung bat: bawat hugasan ay may apat na siko; at may isang hugasan sa bawat isa ng sampung patungan. 


text:
 Kanyang inilagay ang mga patungan, lima sa gawing timog ng bahay, at lima sa gawing hilaga ng bahay; at kanyang inilagay ang tangke sa timog-silangang sulok ng bahay. 


text:
 Gumawa rin si Hiram ng mga kaldero, ng mga pala, at ng mga palanggana. Gayon tinapos ni Hiram ang lahat ng gawaing kanyang ginawa para kay Haring Solomon, sa bahay ng PANGINOON: 


text:
 ang dalawang haligi, ang dalawang kabilugan sa mga kapitel na nasa dulo ng mga haligi; at ang dalawang yaring lambat na nakatakip sa dalawang kabilugan ng mga kapitel na nasa dulo ng mga haligi; 


text:
 at ang apatnaraang granada para sa dalawang yaring lambat; ang dalawang hanay na granada sa bawat yaring lambat, upang makaligid sa dalawang kabilugan ng mga kapitel na nasa dulo ng mga haligi; 


text:
 Ang  mga kaldero,  ang mga pala, at ang mga palanggana, lahat ng kasangkapang ito sa bahay ng PANGINOON na ginawa ni Hiram para kay Haring Solomon, ay yari sa pinitpit na tanso. 


text:
 Sa kapatagan ng Jordan hinulma ang mga ito ng hari, sa luwad na nasa pagitan ng Sucot at ng Zaretan. 


text:
 Ang lahat ng kasangkapan ay hindi tinimbang ni Solomon, sapagkat lubhang napakarami; ang timbang ng tanso ay hindi natiyak. 


text:
 Sa gayon ginawa ni Solomon ang lahat ng kasangkapan na nasa bahay ng PANGINOON: ang gintong dambana,  at ang gintong hapag para sa tinapay na handog; 


text:
 ang mga ilawan na yari sa lantay na ginto, lima sa gawing timog, lima sa hilaga, sa harap ng panloob na santuwaryo; ang mga bulaklak, ang mga ilaw, at mga pang-ipit ay yari sa ginto; 


text:
 ang mga saro, mga panggupit ng mitsa, mga palanggana, mga lalagyan ng insenso, at mga apuyan ay pawang yari sa lantay na ginto; at ang mga pihitan para sa mga pinto sa kaloob-looban ng bahay, ang kabanal-banalang dako, at ang mga pinto sa gitnang bahagi ng templo ay yari sa ginto. 


text:
 Ganito nayari ang lahat ng ginawa ni Haring Solomon sa bahay ng PANGINOON. Ipinasok ni Solomon ang mga bagay na itinalaga ni David na kanyang ama, ang pilak, ginto, mga lalagyan, at itinago sa mga   silid ng kabang-yaman ng bahay ng PANGINOON. 


text:
 Pagkatapos ay tinipon ni Solomon ang matatanda ng Israel at ang lahat ng puno ng mga lipi, ang mga pinuno sa mga sambahayan ng mga ninuno ng bayan ni Israel, sa harapan ni Haring Solomon sa Jerusalem, upang iakyat ang kaban ng tipan ng PANGINOON mula sa lunsod ni David na siyang Zion. 


text:
 Ang lahat ng mamamayan sa Israel ay nagtipon kay Haring Solomon sa kapistahan, sa buwan ng Ethanim, na siyang ikapitong buwan. 


text:
 Kanilang iniakyat ang kaban ng PANGINOON, ang toldang tipanan, at ang lahat ng mga banal na kasangkapan na nasa tolda; iniakyat ang mga ito ng mga pari at ng mga Levita. 


text:
 Si Haring Solomon at ang buong kapulungan ng Israel na nagtipon sa kanyang harapan ay kasama niya sa harap ng kaban na nag-aalay ng napakaraming mga tupa at mga baka na di matuturingan o mabibilang man. 


text:
 At ipinasok ng mga pari ang kaban ng tipan ng PANGINOON sa kalalagyan nito, sa panloob na santuwaryo ng bahay, sa dakong kabanal-banalan,  sa ilalim ng mga pakpak ng mga kerubin. 


text:
 Sapagkat  nakabuka ang  mga pakpak ng mga kerubin sa gawing ibabaw ng kaban, anupa't ang mga kerubin ay kumakanlong sa ibabaw ng kaban at sa mga pasanan niyon. 


text:
 Ang mga pasanan ay napakahaba kaya't ang mga dulo ng mga pasanan ay nakikita mula sa dakong banal sa harap ng panloob na santuwaryo, ngunit hindi nakikita sa labas at nandoon ang mga iyon hanggang sa araw naito. 


text:
 Walang anumang bagay sa kaban liban sa dalawang tapyas na bato na inilagay ni Moises doon sa Horeb, na kung saan ang PANGINOON ay nakipagtipan sa mga anak ni Israel, nang sila'y lumabas sa lupain ng Ehipto. 


text:
 kaya't ang mga pari ay hindi makatayo upang mangasiwa dahil sa ulap; sapagkat napuno ng kaluwalhatian ng PANGINOON ang bahay ng PANGINOON. 


text:
 Pagkatapos ay nagsalita si Solomon, "Sinabi ng PANGINOON na siya'y maninirahan sa makapal na kadiliman. 


text:
 Humarap ang hari at binasbasan ang buong kapulungan ng Israel, habang ang buong kapulungan ng Israel ay nakatayo. 


text:
 At kanyang sinabi, "Purihin ang PANGINOON, ang Diyos ng Israel, na sa pamamagitan ng kanyang kamay ay tinupad ang ipinangako ng kanyang bibig kay David na aking ama, na sinasabi, 


text:
 'Mula nang araw na aking ilabas ang aking bayang Israel mula sa Ehipto, hindi pa ako pumili ng isang lunsod sa lahat ng mga lipi ng Israel upang pagtayuan ng bahay, upang ang aking pangalan ay dumoon; ngunit aking pinili si David upang maghari sa aking bayang Israel.' 


text:
 Nasa puso ni David na aking ama ang magtayo ng isang bahay para sa pangalan ng PANGINOON, ang Diyos ng Israel. 


text:
 Ngunit sinabi ng PANGINOON kay David na aking ama, 'Nasa iyong puso ang magtayo ng isang bahay para sa aking pangalan, mabuti ang iyong ginawa na iyon ay nasa iyong puso. 


text:
 Gayunma'y hindi mo itatayo ang bahay; kundi ang magiging anak mo ang siyang magtatayo ng bahay para sa aking pangalan.' 


text:
 Ngayon ay tinupad ng PANGINOON ang salitang kanyang sinabi, sapagkat ako'y bumangong kapalit ni David na aking ama, at nakaupo sa trono ng Israel, gaya ng ipinangako ng PANGINOON, at nagtayo ako ng bahay  para  sa  pangalan  ng PANGINOON, ang Diyos ng Israel. 


text:
 At doo'y aking ipinaghanda ng isang lugar ang kaban na kinaroroonan ng tipan ng PANGINOON na kanyang ginawa sa ating mga ninuno, nang kanyang ilabas sila sa lupain ng Ehipto." 


text:
 Pagkatapos ay tumayo si Solomon  sa  harap  ng  dambana  ng PANGINOON, sa harapan ng buong kapulungan ng Israel, at inilahad ang kanyang mga kamay paharap sa langit. 


text:
 At kanyang sinabi, "O PANGINOON, Diyos ng Israel, walang Diyos na gaya mo sa langit sa itaas, o sa lupa sa ibaba na tumutupad ng tipan at nagpapakita ng tapat na pag-ibig sa iyong mga lingkod na lumalakad sa harap mo ng buong puso nila, 


text:
 na siyang tumupad para sa iyong lingkod na si David na aking ama ng iyong ipinangako sa kanya. Ikaw ay nagsalita sa pamamagitan ng iyong bibig, at tinupad mo ng iyong kamay sa araw na ito. 


text:
 Ngayon, O PANGINOON, Diyos ng Israel, tuparin mo sa iyong lingkod na si David na aking ama ang ipinangako sa kanya, na sinasabi, 'Hindi mawawalan sa iyo ng kapalit sa aking harapan na uupo sa trono ng Israel, kung ang iyong mga anak lamang ay mag-iingat sa kanilang landas, at lalakad sa harap ko gaya ng paglakad mo sa harap ko.' 


text:
 Ngayon, O Diyos ng Israel, idinadalangin ko sa iyo na pagtibayin mo ang iyong salita na iyong sinabi sa iyong lingkod na si David na aking ama. 


text:
 Ngunit totoo bang maninirahan ang Diyos sa lupa? Sa langit at sa pinakamataas na langit ay hindi ka magkakasiya; gaano pa sa bahay na ito na aking itinayo! 


text:
 Gayunma'y iyong pahalagahan ang dalangin ng iyong lingkod at ang kanyang samo, O PANGINOON kong Diyos, na dinggin ang daing at dalangin na idinadalangin ng iyong lingkod sa harapan mo sa araw na ito; 


text:
 na ang iyong mga mata ay maging bukas nawa sa lugar ng bahay na ito gabi at araw, sa lugar na iyong sinabi, Ang aking pangalan ay doroon;' upang iyong dinggin ang panalangin na idadalangin ng iyong lingkod sa lugar na ito. 


text:
 Pakinggan mo ang pakiusap ng iyong lingkod, at ng iyong bayang Israel, kapag sila'y nananalanging paharap sa lugar na ito. Oo, dinggin mo sa langit na iyong tahanan; dinggin mo at patawarin. 


text:
 "Kung ang isang tao ay magkasala laban sa kanyang kapwa, at pinasumpa siya ng isang panata, at siya'y pumarito at manumpa sa harap ng iyong dambana sa bahay na ito, 


text:
 pakinggan mo sa langit, at kumilos ka at hatulan mo ang iyong mga lingkod. Iyong parusahan ang nagkasala sa pamamagitan ng pagpapataw ng kanyang ginawa sa kanyang sariling ulo, at ariing-ganap ang matuwid upang bigyan siya ng ayon sa kanyang pagiging matuwid. 


text:
 "Kapag ang iyong bayang Israel na nagkasala laban sa iyo ay nagapi sa harap ng kaaway ngunit muling nanumbalik sa iyo, at kinilala ang iyong pangalan, nanalangin at nagsumamo sa iyo sa bahay na ito, 


text:
 ay pakinggan mo mula sa langit, at patawarin mo ang kasalanan ng iyong bayang Israel, at dalhin mo sila uli sa lupain na iyong ibinigay sa kanilang mga ninuno. 


text:
 "Kapag ang langit ay nasarhan at walang ulan sapagkat sila'y nagkasala laban sa iyo, at pagkatapos sila'y dumalangin paharap sa dakong ito, at kinilala ang iyong pangalan, at tinalikuran ang kanilang kasalanan, sapagkat iyong pinarusahan sila, 


text:
 pakinggan mo sa langit at patawarin mo ang pagkakasala ng iyong mga lingkod, at ng iyong bayang Israel, at sila'y iyong turuan ng mabuting daan na kanilang dapat lakaran; at bigyan mo ng ulan ang iyong lupain na iyong ibinigay sa iyong bayan bilang pamana. 


text:
 "Kung magkaroon ng taggutom sa lupain, kung magkaroon ng salot, kung magkaroon ng tagtuyot o amag, balang o higad, kung kubkubin sila ng kanilang kaaway sa lupain ng kanilang mga lunsod; anumang salot, anumang sakit na naroon, 


text:
 anumang dalangin at pakiusap na gawin ng sinumang tao, o ng iyong buong bayang Israel, na nalalaman ng bawat tao ang salot sa kanyang sariling puso, at iuunat ang kanyang mga kamay paharap sa bahay na ito, 


text:
 pakinggan mo sa langit  na iyong tahanan, magpatawad, kumilos, at gantihan mo ang bawat tao na ang puso ay iyong nalalaman ayon sa lahat niyang mga lakad, sapagkat ikaw, ikaw lamang ang nakakaalam ng mga puso ng lahat ng mga anak ng mga tao — 


text:
 upang sila'y matakot sa iyo sa lahat ng araw ng kanilang buhay sa lupain na iyong ibinigay sa aming mga ninuno. 


text:
 "Gayundin ang dayuhan na hindi kabilang sa iyong bayang Israel, kapag siya'y magmumula sa isang malayong lupain dahil sa iyong pangalan, 


text:
 sapagkat  kanilang  mababalitaan ang iyong dakilang pangalan, at ang iyong makapangyarihang kamay, at ang iyong nakaunat na bisig, kapag siya'y paparito at dadalangin paharap sa bahay na ito; 


text:
 pakinggan mo sa  langit  na iyong tahanan, at gawin mo ang ayon sa lahat na ipapanawagan sa iyo ng dayuhan, upang makilala ng lahat ng mga bayan sa lupa ang iyong pangalan, upang matakot sa iyo, gaya ng iyong bayang Israel, at upang kanilang makilala na ang bahay na ito na aking itinayo ay tinatawag sa pamamagitan ng iyong pangalan. 


text:
 "Kung ang iyong bayan ay lumabas upang makidigma sa kanyang mga kaaway, saanmang daan mo sila suguin, at sila'y manalangin sa PANGINOON paharap sa lunsod na iyong pinili, at sa bahay na aking itinayo para sa iyong pangalan; 


text:
 dinggin mo sa langit ang kanilang dalangin at ang kanilang kahilingan at panatilihin mo ang kanilang ipinaglalaban. 


text:
 "Kung sila'y nagkasala laban sa iyo, (sapagkat walang taong hindi nagkakasala,) at ikaw ay nagalit sa kanila, at ibigay mo sila sa kaaway, anupa't sila'y dalhing bihag sa lupain ng kaaway sa malayo man o malapit; 


text:
 gayunma'y kung kanilang isapuso ito sa lupain na pinagdalhang-bihag sa kanila, at sila'y magsisi, at magsumamo sa iyo sa lupain ng nagdalang-bihag sa kanila na nagsasabi, 'Kami ay nagkasala, at kami ay gumawa ng kalikuan, at kami ay gumagawa ng kasamaan'; 


text:
 Kung sila'y magsisi ng buong puso nila at ng buong kaluluwa nila sa lupain ng kanilang mga kaaway, na nagdalang-bihag sa kanila at manalangin sa iyo paharap sa kanilang lupain na iyong ibinigay sa kanilang mga ninuno sa lunsod na pinili mo, at sa bahay na aking itinayo na ukol sa iyong pangalan, 


text:
 pakinggan mo ang kanilang dalangin at ang kanilang samo sa langit na iyong tahanan, at panatilihin mo ang kanilang ipinaglalaban. 


text:
 Patawarin mo ang iyong bayan na nagkasala laban sa iyo, at ang lahat nilang pagsuway na kanilang ginawa laban sa iyo. Mahabag ka sa kanila sa harap ng mga nagdalang-bihag sa kanila, upang sila'y mahabag sa kanila 


text:
 (sapagkat sila'y iyong bayan at iyong mana, na iyong inilabas sa Ehipto mula sa gitna ng hurnong bakal). 


text:
 Mabuksan nawa ang iyong mga mata sa dalangin ng iyong lingkod at sa dalangin ng iyong bayang Israel, na iyong dinggin sila kapag sila'y tumatawag sa iyo. 


text:
 Sapagkat iyong ibinukod sila mula sa lahat ng mga bayan sa lupa, upang maging iyong mana, gaya ng iyong ipinahayag sa pamamagitan ni Moises na iyong lingkod, nang iyong ilabas ang aming mga ninuno sa Ehipto, O Panginoong DlYOS." 


text:
 Pagkatapos na ialay ni Solomon ang lahat ng dalangin at samong ito sa PANGINOON, siya'y tumindig mula sa harap ng dambana ng PANGINOON at doon ay lumuhod na ang kanyang mga kamay ay nakalahad paharap sa langit. 


text:
 "Purihin ang PANGINOON na nagbigay ng kapahingahan sa kanyang bayang Israel, ayon sa lahat ng kanyang ipinangako. Walang nagkulang ni isang salita sa lahat niyang mabuting pangako na kanyang ipinangako sa pamamagitan ni Moises na kanyang lingkod. 


text:
 Sumaatin nawa ang PANGINOON nating Diyos, kung paanong siya'y sumaating mga magulang, huwag nawa niya tayong iwan o pabayaan man; 


text:
 upang kanyang ibaling ang ating mga puso sa kanya, upang lumakad sa lahat ng kanyang mga daan, at sundin ang kanyang mga utos, at ang kanyang mga tuntunin, at ang kanyang mga kahatulan na kanyang iniutos sa ating mga ninuno. 


text:
 At ang mga salitang ito na aking idinalangin sa harap ng PANGINOON ay malapit nawa sa PANGINOON nating Diyos sa araw at gabi, at panatilihin nawa niya ang ipinaglalaban ng kanyang lingkod, at ang ipinaglalaban ng kanyang bayang Israel, ayon sa kailangan sa bawat araw; 


text:
 Kaya't maging tapat nawa ang inyong puso sa PANGINOON nating Diyos, na lumakad sa kanyang mga tuntunin, at sundin ang kanyang mga utos, gaya sa araw na ito." 


text:
 Pagkatapos, ang hari at ang buong Israel na kasama niya ay naghandog ng alay sa harap ng PANGINOON. 


text:
 Nag-alay si Solomon bilang mga handog pangkapayapaan sa PANGINOON, ng dalawampu't dalawang libong baka, at isandaan at dalawam-pung libong tupa. Ganito itinalaga ng hari at ng lahat ng mga anak ni Israel ang bahay ng PANGINOON. 


text:
 Nang araw ding iyon ay ginawang banal ng hari ang gitna ng bulwagan na nasa harap ng bahay ng PANGINOON,  sapagkat  doon niya inialay ang handog na sinusunog, ang handog na butil, at ang mga piraso ng taba ng mga handog pangkapayapaan, sapagkat ang tansong dambana na nasa harap ng PANGINOON ay napakaliit, na hindi magkasiya roon ang handog na sinusunog, ang handog na butil, at ang taba ng mga handog pangkapayapaan. 


text:
 Gayon ipinagdiwang ni Solomon ang kapistahan nang panahong iyon at ng buong Israel na kasama niya, isang malaking pagtitipon, mula sa pasukan sa Hamat hanggang sa batis ng Ehipto, sa harap ng PANGINOON nating Diyos, pitong araw, at pitong araw, samakatuwid ay labing-apat na araw. 


text:
 Nang ikawalong araw ay kanyang pinauwi ang taong bayan; at kanilang pinuri ang hari at naparoon sa kanilang mga tolda na nagagalak at may masayang puso dahil sa lahat ng kabutihan na ipinakita ng PANGINOON kay David na kanyang lingkod, at sa Israel na kanyang bayan. 


text:
 At nangyari, nang matapos ni Solomon ang pagtatayo ng bahay ng PANGINOON, at ng bahay ng hari, at ang lahat ng nais ipatayo ni Solomon, 


text:
 ang PANGINOON ay nagpakita kay Solomon sa ikalawang pagkakataon, gaya ng pagpapakita niya sa kanya sa Gibeon. 


text:
 At sinabi ng PANGINOON sa kanya, "Narinig ko ang iyong dalangin at pagsusumamo na iyong sinabi sa harap ko. Ginawa kong banal ang bahay na ito na iyong itinayo, at inilagay ko ang aking pangalan doon magpakailanman; ang aking mga mata at ang aking puso ay doroong palagi. 


text:
 Tungkol sa iyo, kung ikaw ay lalakad sa harap ko, gaya ng paglakad ni David na iyong ama sa katapatan ng puso at sa katuwiran, at gagawa ka ng ayon sa lahat ng aking iniutos sa iyo, at tutuparin mo ang aking mga tuntunin at mga batas, 


text:
 ay akin ngang itatatag ang trono ng iyong kaharian sa Israel magpakailanman, ayon sa aking ipinangako kay David na iyong ama, na sinasabi, 'Hindi mawawalan sa iyo ng papalit sa trono ng Israel.' 


text:
 "Ngunit kung kayo ay lumihis sa pagsunod sa akin, kayo o ang inyong mga anak, at hindi tuparin ang aking mga utos at mga tuntunin na aking inilagay sa harap ninyo, kundi kayo'y humayo at maglingkod sa ibang mga diyos, at sumamba sa kanila; 


text:
 ay aking ihihiwalay ang Israel sa lupain na aking ibinigay sa kanila. Ang bahay na ito na aking ginawang banal para sa aking pangalan ay aking aalisin sa aking paningin, at ang Israel ay magiging kawikaan at kukutyain sa gitna ng lahat ng tao. 


text:
 At bagaman ang bahay na ito ay mataas,  ang bawat magdaan  sa kanya ay magtataka at susutsot at kanilang sasabihin, 'Bakit ginawa ng PANGINOON ang ganito sa lupaing ito, at sa bahay na ito?' 


text:
 At sila'y sasagot, 'Sapagkat kanilang pinabayaan ang PANGINOON nilang Diyos na naglabas sa kanilang mga magulang sa lupain ng Ehipto, at yumakap sa ibang mga diyos, at sinamba nila at pinaglingkuran nila; kaya't ipinaranas ng PANGINOON sa kanila ang lahat ng kasamaang ito.'" 


text:
 At sa katapusan ng dalawampung taon, nang maitayo ni Solomon ang dalawang gusali, ang bahay ng PANGINOON at ang bahay ng hari, 


text:
 at si Hiram na hari ng Tiro ay nagpadala kay Solomon ng mga kahoy na sedro, mga kahoy na sipres, ng ginto, hangga't gusto niya. Binigyan ni Haring Solomon si Hiram ng dalawampung lunsod sa lupain ng Galilea. 


text:
 Ngunit nang dumating si Hiram mula sa Tiro upang tingnan ang mga lunsod na ibinigay ni Solomon sa kanya, hindi niya naibigan ang mga ito. 


text:
 Kaya't kanyang sinabi, "Anong uring mga lunsod itong ibinigay mo sa akin, kapatid ko?" Kaya't tinawag ang mga iyon na lupain ng Cabul, hanggang sa araw na ito. 


text:
 Ito ang kadahilanan ng sapilitang paggawa na iniatang ni Haring Solomon, upang itayo ang bahay ng PANGINOON at ang kanyang bahay, at ang Milo at ang pader ng Jerusalem, ang Hazor, ang Megido, at ang Gezer. 


text:
 Si Faraon na hari ng Ehipto ay umahon at sinakop ang Gezer, at sinunog ng apoy, at pinatay ang mga Cananeo na nakatira sa lunsod, at ibinigay iyon bilang dote sa kanyang anak na babae na asawa ni Solomon. 


text:
 ang lahat ng lunsod na imbakan na pag-aari ni Solomon, ang mga lunsod para sa kanyang mga karwahe, ang mga lunsod para sa kanyang mga mangangabayo, ang anumang naisin ni Solomon na itayo sa Jerusalem, sa Lebanon, at sa lahat ng lupaing sakop niya. 


text:
 Ang lahat ng mga taong naiwan sa mga Amoreo, mga Heteo, mga Perezeo, mga Heveo, at sa mga Jebuseo, na hindi kabilang sa mga anak ng Israel; 


text:
 ang kanilang mga anak na naiwan sa lupain pagkamatay nila na hindi nalipol ng mga anak ni Israel, ay ginawa ni Solomon na mga sapilitang alipin, hanggang sa araw na ito. 


text:
 Ngunit sa mga anak ni Israel ay walang ginawang alipin si Solomon, kundi sila'y mga lalaking mandirigma, mga lingkod, mga pinuno, mga punong kawal, at mga pinuno sa kanyang mga karwahe, at sa kanyang mga mangangabayo. 


text:
 Ito ang mga punong kapatas na nangasiwa sa gawain ni Solomon, limang daan at limampu na namumuno sa mga manggagawa. 


text:
 Ngunit ang anak na babae ni Faraon ay umahon mula sa lunsod ni David patungo sa kanyang bahay na itinayo ni Solomon para sa kanya, pagkatapos ay itinayo niya ang Milo. 


text:
 Tatlong ulit sa isang taon naghahandog si Solomon ng mga handog na sinusunog at ng mga handog pangkapayapaan sa ibabaw ng dambana na kanyang itinayo para sa PANGINOON, at nagsusunog ng insenso sa harap ng PANGINOON. Sa gayon ay natapos niya ang bahay. 


text:
 Nagpagawa si Haring Solomon ng mga barko sa Ezion-geber na malapit sa Elot, sa baybayin ng Dagat na Pula, sa lupain ng Edom. 


text:
 Nagpadala si Hiram ng mga sasakyan ng kanyang mga tauhan, na mga mandaragat na bihasa sa karagatan, kasama ng mga tauhan ni Solomon. 


text:
 At sila'y pumaroon sa Ofir at kumuha mula roon ng ginto, na apatnaraan at dalawampung talento, at dinala ang mga iyon kay Haring Solomon. 


text:
 Nang mabalitaan ng reyna ng Seba ang katanyagan ni Solomon tungkol sa pangalan ng PANGINOON, pumunta siya upang kanyang subukin siya ng mahihirap na tanong. 


text:
 Siya'y pumunta sa Jerusalem na may napakaraming alalay, may mga kamelyo na may pasang mga pabango at napakaraming ginto at mamahaling bato; at nang siya'y dumating kay Solomon ay kanyang sinabi sa kanya ang lahat ng laman ng kanyang isipan. 


text:
 Sinagot ni Solomon ang lahat ng kanyang mga tanong; walang bagay na lihim sa hari na hindi niya ipinaliwanag sa kanya. 


text:
 at ang pagkain sa kanyang hapag, ang pagkakaayos ng kanyang mga lingkod, ang paglilingkod ng kanyang mga tagapangasiwa, ang kanilang mga pananamit, ang kanyang mga tagahawak ng saro, ang kanyang mga handog na sinusunog na kanyang inialay sa bahay ng PANGINOON, ay nawalan na siya ng diwa. 


text:
 At sinabi niya sa hari, "Totoo ang balita na aking narinig sa aking sariling lupain tungkol sa iyong mga kalagayan at karunungan. 


text:
 Gayunma'y hindi ko pinaniwalaan ang mga balita hanggang sa ako'y dumating, at nakita ng aking mga mata. Wala pang kalahati ang nasabi sa akin; ang iyong karunungan at kasaganaan ay higit kaysa ulat na aking narinig. 


text:
 Mapapalad ang iyong mga tauhan, mapapalad ang iyong mga lingkod na ito na patuloy na nakatayo sa harapan mo, at nakakarinig ng iyong karunungan. 


text:
 Purihin ang PANGINOON mong Diyos na nalulugod sa iyo, at naglagay sa iyo sa trono ng Israel. Sapagkat minamahal ng PANGINOON ang Israel magpakailanman, ginawa ka niyang  hari  upang  maglapat ng katarungan at katuwiran." 


text:
 Siya'y nagbigay sa hari ng isandaan at dalawampung talentong ginto, napakaraming mga pabango at mamahaling bato. Kailanma'y hindi muling nagkaroon ng gayong kasaganaan ng mga pabango, gaya ng mga ito na ibinigay ng reyna ng Seba kay Haring Solomon. 


text:
 Ang mga sasakyang dagat naman ni Hiram na nagsipagdala ng ginto mula sa Ofir, ay nagsipagdala ng napakaraming kahoy na almug at mamahaling bato mula sa Ofir. 


text:
 Ginawa ng hari ang mga kahoy na almug na mga haligi sa bahay ng PANGINOON, at sa bahay ng hari; at ginawa ring mga lira at mga alpa para sa mga mang-aawit; kailanma'y hindi dumating o nakita man ang mga gayong kahoy na almug hanggang sa araw na ito. 


text:
 At si Haring Solomon ay nagbigay sa reyna ng Seba ng lahat niyang naibigan, at lahat niyang hiningi, bukod doon sa ibinigay ni Solomon sa kanya na kaloob ng hari. Sa gayo'y bumalik siya at ang kanyang mga lingkod sa kanyang sariling lupain. 


text:
 Ang timbang ng ginto na dumating kay Solomon sa isang taon ay animnaraan at animnapu't anim na talentong ginto, 


text:
 bukod doon sa nagmula sa mga nakikipagpalitan at sa kalakal ng mga mangangalakal, at mula sa lahat ng hari ng Arabia at mga gobernador ng lupain. 


text:
 Si Haring Solomon ay gumawa ng dalawang daang malalaking kalasag ng pinitpit na ginto; animnaraang siklong ginto ang ginamit sa bawat kalasag. 


text:
 At siya'y gumawa pa ng tatlong daang kalasag na pinitpit na ginto; tatlong librang ginto ang ginamit sa bawat kalasag, at inilagay ito ng hari sa Bahay ng Gubat ng Lebanon. 


text:
 Bukod dito'y gumawa ang hari ng isang malaking tronong garing, at binalot iyon ng pinakamataas na uring ginto. 


text:
 May anim na baytang sa trono, at sa likod ng trono ay may ulo ng guya at may mga patungan ng kamay sa bawat tagiliran ng upuan, at may dalawang leon na nakatayo sa tabi ng mga patungan ng kamay, 


text:
 at may labindalawang leon na nakatayo roon, isa sa magkabilang dulo ng anim na baytang. Walang nagawang tulad niyon sa alinmang kaharian. 


text:
 At ang lahat ng sisidlang inuman ni Haring Solomon ay yari sa ginto, at ang lahat ng sisidlan sa Bahay ng Gubat ng Lebanon ay lantay na ginto; walang yari sa pilak sapagkat hindi mahalaga iyon sa mga araw ni Solomon. 


text:
 Sapagkat ang hari ay may mga sasakyang pandagat na yari sa Tarsis na kasama ng mga sasakyang dagat ni Hiram. Minsan sa bawat tatlong taon ay dumarating ang mga sasakyang dagat na yari sa Tarsis na nagdadala ng ginto, pilak, garing, mga unggoy, at mga pabo real. 


text:
 Sa gayo'y si Haring Solomon ay nakakahigit sa lahat ng mga hari sa daigdig sa kayamanan at karunungan. 


text:
 Nais ng buong daigdig na makaharap si Solomon upang makinig sa kanyang karunungan na inilagay ng Diyos sa kanyang puso. 


text:
 Bawat isa sa kanila ay nagdala ng kanya-kanyang kaloob, mga kagamitang pilak at ginto, mga damit, mga sandata, mga pabango, mga kabayo, at mga mola, na napakarami taun-taon. 


text:
 Nagtipon si Solomon ng mga karwahe at ng mga mangangabayo; siya'y may isang libo't apatnaraang karwahe at labindalawang libong mangangabayo na kanyang inilagay sa mga lunsod para sa mga karwahe, at mayroon ding kasama ng hari sa Jerusalem. 


text:
 Ginawa ng hari na karaniwan ang pilak sa Jerusalem na tulad ng bato, at ang mga sedro ay ginawa niyang kasing dami ng mga puno ng sikomoro ng Shefela. 


text:
 Ang mga kabayo na pag-aari ni Solomon ay inangkat pa sa Ehipto at Kue; at ang mga mangangalakal ng hari ay bumibili ng mga iyon mula sa Kue sa takdang halaga. 


text:
 Ang isang karwahe ay maaangkat sa Ehipto sa halagang animnaraang siklong pilak, at ang isang kabayo ay isandaan at limampu, at sa gayong paraan ay kanilang iniluwas sa lahat ng hari ng mga Heteo, at sa mga hari ng Siria. 


text:
 Si Haring Solomon ay umibig sa maraming babaing banyaga: sa anak ni Faraon, sa mga babaing Moabita, Ammonita, Edomita, Sidonia, at Heteo; 


text:
 mula sa mga bansa na tungkol sa mga iyon ay sinabi ng PANGINOON sa mga anak ni Israel, "Kayo'y huwag makihalubilo sa kanila, at sila man ay huwag makihalubilo sa inyo, sapagkat tiyak na kanilang ililigaw ang inyong puso sa pagsunod sa kanilang mga diyos." Nahumaling si Solomon sa mga ito dahil sa pag-ibig. 


text:
 Siya'y nagkaroon ng pitong daang asawa, mga prinsesa, at tatlong daang asawang-lingkod, at iniligaw ng kanyang mga asawa ang kanyang puso. 


text:
 Sapagkat nang si Solomon ay matanda na, iniligaw ng kanyang mga asawa ang kanyang puso sa ibang mga diyos, at ang kanyang puso ay hindi naging lubos na tapat sa PANGINOON niyang Diyos, gaya ng puso ni David na kanyang ama. 


text:
 Sapagkat si Solomon ay sumunod kay Astarte, diyosa ng mga Sidonio, at kay Malcam, na karumaldumal ng mga Ammonita. 


text:
 Sa gayon gumawa si Solomon ng masama sa paningin ng PANGINOON, at hindi lubos na sumunod sa PANGINOON, gaya ng ginawa ni David na kanyang ama. 


text:
 Pagkatapos ay ipinagtayo ni Solomon ng mataas na dako si Cemos na karumaldumal ng Moab, sa bundok na nasa silangan ng Jerusalem at si Molec na kasuklamsuklam ng mga anak ni Ammon. 


text:
 Gayon ang ginawa niya para sa lahat ng kanyang mga asawang banyaga, na nagsunog ng mga insenso at naghain sa kani-kanilang mga diyos. 


text:
 Kaya't ang PANGINOON ay nagalit kay Solomon, sapagkat ang kanyang puso ay lumayo sa PANGINOON, sa Diyos ng Israel, na nagpakita sa kanya ng dalawang ulit; 


text:
 at siyang nag-utos sa kanya tungkol sa bagay na ito na siya'y huwag sumunod sa ibang mga diyos; ngunit hindi niya iningatan ang iniutos ng PANGINOON. 


text:
 Kaya't sinabi ng PANGINOON kay Solomon, "Yamang ito'y nagawa mo, at hindi mo tinupad ang aking tipan, at ang aking mga tuntunin na aking iniutos sa iyo, tiyak na aking aagawin ang kaharian sa iyo at aking ibibigay sa iyong lingkod. 


text:
 Gayunma'y hindi ko ito gagawin sa iyong mga araw alang-alang kay David na iyong ama; kundi aagawin ko ito sa kamay ng iyong anak. 


text:
 Gayunma'y hindi ko aagawin ang buong kaharian kundi ibibigay ko ang isang lipi sa iyong anak alang-alang kay David na aking lingkod, at alang-alang sa Jerusalem na aking pinili." 


text:
 At pinadalhan ng PANGINOON si Solomon ng isang kaaway, si Hadad na Edomita; siya'y mula sa sambahayan ng hari sa Edom, 


text:
 Sapagkat nang si David ay nasa Edom, at si Joab na pinuno ng hukbo ay umahon upang ilibing ang mga napatay, pinatay niya ang lahat ng lalaki sa Edom, 


text:
 (sapagkat si Joab at ang buong Israel ay nanirahan doon ng anim na buwan, hanggang sa kanyang mapatay ang lahat ng lalaki sa Edom;) 


text:
 ngunit si Hadad ay tumakas patungo sa Ehipto, kasama ang ilan sa mga Edomita na mga tauhan ng kanyang ama. Si Hadad noo'y munting bata pa. 


text:
 Sila'y umalis sa Midian at dumating sa Paran. Sila'y nagsama ng mga lalaki mula sa Paran at sila'y nagsiparoon sa Ehipto, kay Faraon na hari sa Ehipto na siyang nagbigay sa kanya ng bahay; pagkain, at lupain. 


text:
 At si Hadad ay nakatagpo ng malaking biyaya sa paningin ni Faraon, kaya't ibinigay ng Faraon sa kanya upang maging kanyang asawa ang kapatid ng kanyang sariling asawa, ang kapatid ni Tapenes na reyna. 


text:
 Naging anak ng kapatid ni Tapenes sa kanya ang batang lalaking si Genubat, na inalagaan ni Tapenes sa bahay ni Faraon; at si Genubat ay nasa bahay ni Faraon na kasama ng mga anak ni Faraon. 


text:
 Nang mabalitaan ni Hadad sa Ehipto na si David ay natulog na kasama ng kanyang mga ninuno, at si Joab na pinuno ng hukbo ay namatay na, sinabi ni Hadad kay Faraon, "Payagan mong humayo ako upang makauwi sa aking sariling lupain." 


text:
 Ngunit sinabi ni Faraon sa kanya, "Anong ipinagkukulang mo sa akin at ngayon ay nais mong umuwi sa iyong sariling lupain?" At siya"y sumagot, "Wala; gayunma'y ipinapakiusap ko sa iyo na payagan mo akong umalis." 


text:
 Pinadalhan ng Diyos si Solomon ng isa pang kaaway, si Rezon na anak ni Eliada, na tumakas sa kanyang panginoong si Hadadezer na hari ng Soba. 


text:
 Siya'y nagtipon ng mga lalaki at naging pinuno ng isang pangkat ng magnanakaw, pagkatapos na patayin ni David. Sila'y pumunta sa Damasco at nanirahan doon at ginawa siyang hari sa Damasco. 


text:
 Siya'y naging kaaway ng Israel sa lahat ng araw ni Solomon, na gumagawa ng kaguluhan tulad ni Hadad; at kanyang kinapootan ang Israel at naghari sa Siria. 


text:
 Si Jeroboam na anak ni Nebat, isang Efrateo sa Zereda na lingkod ni Solomon, na ang pangalan ng ina ay Zerua, isang babaing balo, ay nagtaas din ng kanyang kamay laban sa hari. 


text:
 Ito ang kadahilanan ng pagtataas niya ng kanyang kamay laban sa hari: itinayo ni Solomon ang Milo at sinarhan ang butas sa lunsod ni David na kanyang ama. 


text:
 Ang lalaking si Jeroboam ay makapangyarihang lalaki at matapang, at nang nakita ni Solomon na masipag ang kabataan, kanyang ipinagkatiwala sa kanya ang lahat ng sapilitang gawain ng sambahayan ni Jose. 


text:
 Nang panahong iyon, nang si Jeroboam ay lumabas sa Jerusalem, nakasalubong niya sa daan si propeta Ahias na Shilonita. Si Ahias noon ay may suot na bagong kasuotan; at silang dalawa lamang ang tao sa parang. 


text:
 At kanyang sinabi kay Jeroboam, Kunin mo para sa iyo ang sampung piraso,  sapagkat ganito ang sabi ng PANGINOON, ng Diyos ng Israel, "Aking aagawin ang kaharian sa kamay ni Solomon, at ibibigay ko ang sampung lipi sa iyo. 


text:
 Ang isang lipi ay mananatili sa kanya alang-alang sa aking lingkod na si David at alang-alang sa Jerusalem, ang lunsod na aking pinili sa lahat ng mga lipi ng Israel. 


text:
 Ito ay sapagkat kanilang tinalikuran ako, at sinamba si Astarte na diyosa ng mga Sidonio, si Cemos na diyos ng Moab, at si Malcam na diyos ng mga anak ni Ammon. Sila'y hindi lumakad sa aking mga daan upang gawin ang matuwid sa aking paningin, at upang tuparin ang aking mga tuntunin at mga batas, gaya ng ginawa ni David na kanyang ama. 


text:
 Gayunma'y hindi ko kukunin ang buong kaharian sa kanyang kamay, kundi gagawin ko siyang pinuno sa lahat ng araw ng kanyang buhay, alang-alang kay David na aking lingkod na aking pinili, sapagkat kanyang tinupad ang aking mga utos at mga tuntunin. 


text:
 Ngunit aking kukunin ang kaharian sa kamay ng kanyang anak at ibibigay ko sa iyo ang sampung lipi. 


text:
 Sa kanyang anak ay ibibigay ko ang isang lipi upang si David na aking lingkod ay magkaroon ng ilawan magpakailanman sa harap ko sa Jerusalem, ang lunsod na aking pinili upang ilagay ang aking pangalan doon. 


text:
 Kukunin kita at ikaw ay maghahari ayon sa buong ninanasa ng iyong kaluluwa, at magiging hari ka sa Israel. 


text:
 Kung iyong diringgin ang lahat ng aking iniuutos sa iyo, at lalakad sa aking mga daan, at gagawin ang matuwid sa aking paningin, upang tuparin ang aking mga tuntunin at mga utos, gaya ng ginawa ni David na aking lingkod; sasamahan kita at ipagtatayo kita ng isang panatag na sambahayan, gaya ng aking itinayo para kay David, at ibibigay ko sa iyo ang Israel. 


text:
 Pinagsikapan ni Solomon na patayin si Jeroboam, ngunit si Jeroboam ay tumindig, at tumakas patungo sa Ehipto, kay Shishac, na hari ng Ehipto, at tumira sa Ehipto hanggang sa pagkamatay ni Solomon. 


text:
 Ngayon, ang iba sa mga gawa ni Solomon, at ang lahat ng kanyang ginawa, at ang kanyang karunungan, hindi ba nasusulat ang mga iyon sa Aklat ng mga Gawa ni Solomon? 


text:
 At natulog si Solomon na kasama ng kanyang mga ninuno, at inilibing sa lunsod ni David na kanyang ama; at si Rehoboam na kanyang anak ay naghari na kapalit niya. 


text:
 Si Rehoboam ay nagtungo sa Shekem, sapagkat ang buong Israel ay nagtungo sa Shekem upang gawin siyang hari. 


text:
 Nang mabalitaan iyon ni Jeroboam na anak ni Nebat (sapagkat siya'y nasa Ehipto pa, na doon siya'y tumakas mula sa harapan ni Haring Solomon), siya ay bumalik mula sa Ehipto. 


text:
 Sila'y nagsugo at kanilang ipinatawag siya. Si Jeroboam at ang buong kapulungan ng Israel ay dumating, at nagsabi kay Rehoboam, 


text:
 "Pinabigat ng iyong ama ang pasanin namin. Ngayon ay pagaanin mo ang mabigat na paglilingkod sa iyong ama, at ang mabigat niyang pamatok na iniatang niya sa amin, at kami ay maglilingkod sa iyo." 


text:
 At sinabi niya sa kanila, "Humayo kayo, at pagkaraan ng tatlong araw ay bumalik kayo sa akin." Umalis nga ang taong bayan. 


text:
 Pagkatapos si Haring Rehoboam ay humingi ng payo sa matatandang lalaki na tumayo sa harap ni Solomon na kanyang ama samantalang siya'y nabubuhay pa, na sinasabi, "Anong payo ang maibibigay ninyo sa akin, upang isagot sa bayang ito?" 


text:
 At sinabi nila sa kanya, "Kung ikaw ay magiging lingkod sa bayang ito sa araw na ito at maglilingkod sa kanila, at magsasabi ng mabubuting salita kapag sinasagot mo sila, ay magiging mga lingkod mo nga sila magpakailanman." 


text:
 Ngunit tinalikuran niya ang payo ng matatanda na kanilang ibinigay sa kanya, at humingi ng payo sa mga kabataang lalaking nagsilaking kasama niya na tumayo sa harap niya. 


text:
 At sinabi niya sa kanila, "Anong maipapayo ninyo na dapat nating isagot sa bayang ito, na nagsabi sa akin, 'Pagaanin mo ang pasanin na iniatang ng iyong ama sa amin'?" 


text:
 Ang kanyang mga kababata ay nagsabi sa kanya, "Ganito ang iyong sasabihin sa bayang ito na nagsabi sa iyo, 'Pinabigat ng iyong ama ang pasanin namin, ngunit pagaanin mo sa amin.' Ganito ang iyong sasabihin sa kanila, Ang aking kalingkingan ay mas makapal kaysa mga balakang ng aking ama. 


text:
 At yaman ngang inatangan kayo ng aking ama ng mabigat na pasanin, ay aking dadagdagan pa ang pasanin ninyo. Pinarusahan kayo ng aking ama ng mga latigo; ngunit parurusahan ko kayo ng mga alakdan.'" 


text:
 Kaya't naparoon si Jeroboam at ang buong bayan kay Rehoboam sa ikatlong araw, gaya ng iniutos ng hari, "Bumalik kayo sa akin sa ikatlong araw." 


text:
 Mabagsik na sinagot ng hari ang mga tao at tinalikuran ang payo na ibinigay sa kanya ng matatanda. 


text:
 At nagsalita siya sa kanila ayon sa payo ng mga kabataan na nagsasabi, "Pinabigat ng aking ama ang inyong pasanin, ngunit pabibigatan ko pa ang inyong pasanin. Pinarusahan kayo ng aking ama ng mga latigo, ngunit parurusahan ko kayo ng mga alakdan." 


text:
 Sa gayo'y hindi dininig ng hari ang bayan sapagkat iyon ay pinapangyari ng PANGINOON upang kanyang matupad ang kanyang salita na sinabi ng PANGINOON sa pamamagitan ni Ahias na Shilonita kay Jeroboam na anak ni Nebat. 


text:
 Nang makita ng buong Israel na hindi sila dininig ng hari, sumagot ang bayan sa hari, na nagsasabi, "Anong bahagi mayroon kami kay David? Wala kaming mana sa anak ni Jesse. Sa iyong mga tolda, O Israel! Ngayon ikaw na ang bahala sa iyong sariling sambahayan, David." Sa gayo'y humayo ang Israel sa kanya-kanyang tolda. 


text:
 Nang magkagayo'y sinugo ni Haring Rehoboam si Adoram na tagapangasiwa sa sapilitang paggawa, at siya'y binato ng buong Israel, hanggang siya'y mamatay. At nagmadali si Haring Rehoboam na sumakay sa kanyang karwahe upang tumakas patungo sa Jerusalem. 


text:
 Nang mabalitaan ng buong Israel na si Jeroboam ay bumalik na, sila'y nagsugo at ipinatawag siya sa kapulungan, at ginawa siyang hari sa buong Israel. Walang sumunod sa sambahayan ni David kundi ang lipi ni Juda lamang. 


text:
 Nang dumating si Rehoboam sa Jerusalem,   kanyang  tinipon   ang buong sambahayan ng Juda at ang lipi ni Benjamin na binubuo ng isandaan at walumpung libong piling lalaking mandirigma upang lumaban sa sambahayan ng Israel at ibalik ang kaharian kay Rehoboam na anak ni Solomon. 


text:
 Sabihin mo kay Rehoboam na anak ni Solomon, na hari sa Juda, at sa buong sambahayan ng Juda, ng Benjamin, at sa nalabi sa bayan, na nagsasabi, 


text:
 "Ganito  ang  sabi  ng PANGINOON, Huwag kayong aahon o makikipaglaban sa inyong mga kapatid na mga anak ni Israel. Bumalik ang bawat isa sa kanyang bahay, sapagkat ang bagay na ito ay mula sa akin." Sa gayo'y kanilang dininig ang salita ng PANGINOON, at sila'y umuwi, ayon sa salita ng PANGINOON. 


text:
 Itinayo ni Jeroboam ang Shekem sa lupaing maburol ng Efraim, at nanirahan doon; at siya'y umalis roon at itinayo ang Penuel. 


text:
 kapag ang bayang ito ay umahon upang maghandog ng mga alay sa bahay ng PANGINOON sa Jerusalem, ang puso ng bayang ito'y babalik sa kanilang panginoon, samakatuwid ay kay Rehoboam na hari sa Juda. Ako'y papatayin nila at babalik sila kay Rehoboam na hari ng Juda." 


text:
 Kaya't ang hari ay humingi ng payo at gumawa ng dalawang guyang ginto. Sinabi niya sa kanila, "Kalabisan na sa inyo ang pumunta pa sa Jerusalem. Masdan mo O Israel, ang iyong mga diyos na nagdala sa inyo mula sa lupain ng Ehipto." 


text:
 Ang bagay na ito ay naging kasalanan  sapagkat  ang  bayan  ay umahon upang sumamba sa harap ng nasa Bethel at nagtungo rin sila sa Dan. 


text:
 Gumawa rin siya ng mga bahay sa matataas na dako, at nagtalaga ng mga pari mula sa taong bayan na hindi kabilang sa mga anak ni Levi. 


text:
 Si Jeroboam ay nagtakda ng isang kapistahan sa ikalabinlimang araw ng ikawalong buwan, gaya ng kapistahan sa Juda, at siya'y naghandog sa ibabaw ng dambana. Gayon ang ginawa niya sa Bethel, na kanyang hinahandugan ang mga guya na kanyang ginawa. At kanyang inilagay sa Bethel ang mga pari ng matataas na dako na kanyang ginawa. 


text:
 Siya'y umakyat sa dambana na kanyang ginawa sa Bethel nang ikalabinlimang araw ng ikawalong buwan, sa buwan na binalak ng kanyang sariling puso. Nagtakda siya ng isang kapistahan sa mga anak ni Israel at umakyat sa dambana upang magsunog ng insenso. 


text:
 Dumating ang isang tao ng Diyos mula sa Juda ayon sa salita ng PANGINOON sa Bethel. Si Jeroboam ay nakatayo sa tabi ng dambana upang magsunog ng insenso. 


text:
 Ang lalaki ay sumigaw laban sa dambana ayon sa salita ng PANGINOON, "O dambana, dambana, ganito ang sabi ng PANGINOON: 'Isang batang lalaki ang ipapanganak sa sambahayan ni David na ang pangalan ay Josias; at iaalay niya sa ibabaw mo ang mga pari ng matataas na dako, na nagsusunog ng insenso sa iyo, at mga buto ng mga taong susunugin sa ibabaw mo.'" 


text:
 At siya'y nagbigay ng tanda nang araw ding iyon na sinasabi, "Ito ang tanda na sinabi ng PANGINOON, 'Ang dambana ay mawawasak at ang mga abo na nasa ibabaw nito ay matatapon.'" 


text:
 Nang marinig ng hari ang salita ng tao ng Diyos na kanyang isinigaw laban sa dambana sa Bethel, iniunat ni Jeroboam ang kanyang kamay mula sa dambana, at sinabi, "Hulihin siya." At ang kanyang kamay na kanyang iniunat laban sa kanya ay natuyo, anupa't hindi niya ito maibalik sa kanyang sarili. 


text:
 Ang dambana ay nawasak at ang mga abo ay natapon mula sa dambana, ayon sa tanda na ibinigay ng tao ng Diyos sa pamamagitan ng salita ng PANGINOON. 


text:
 Ang hari ay sumagot at sinabi sa tao ng Diyos, "Hilingin mo ngayon ang biyaya ng PANGINOON mong Diyos, at idalangin mo ako, upang ang aking kamay ay bumalik sa kanyang sarili." At idinalangin siya ng tao ng Diyos sa PANGINOON, at ang kamay ng hari ay bumalik sa kanyang sarili, at naging gaya ng dati." 


text:
 At sinabi ng hari sa tao ng Diyos, "Umuwi kang kasama ko, kumain ka, at bibigyan kita ng gantimpala." 


text:
 Sinabi ng tao ng Diyos sa hari, "Kung ibibigay mo sa akin ang kalahati ng iyong bahay ay hindi ako hahayong kasama mo, o kakain man ako ng tinapay o iinom man ako ng tubig sa dakong ito; 


text:
 Sapagkat iyon ang iniutos sa akin ng salita ng PANGINOON, Huwag kang kakain ng tinapay, o iinom man ng tubig, ni babalik man sa daan na iyong pinanggalingan." 


text:
 Kaya't dumaan siya sa ibang daan, at hindi na bumalik sa daan na kanyang dinaanan patungo sa Bethel. 


text:
 Noon ay may naninirahang isang matandang propeta sa Bethel. Ang isa sa kanyang mga anak ay naparoon, at isinalaysay sa kanya ang lahat ng mga ginawa ng tao ng Diyos sa araw na iyon sa Bethel; ang mga salita na kanyang sinabi sa hari ay siya ring isinalaysay nila sa kanilang ama. 


text:
 Sinabi ng kanilang ama sa kanila, "Saan siya dumaan?" At itinuro sa kanya ng kanyang mga anak ang daang dinaraanan ng tao ng Diyos na nanggaling sa Juda. 


text:
 Sinabi niya sa kanyang mga anak, "Ihanda ninyo para sa akin ang asno." Sa gayo'y kanilang inihanda ang asno para sa kanya at kanyang sinakyan. 


text:
 Kanyang sinundan ang tao ng Diyos at natagpuan niyang nakaupo sa ilalim ng isang puno ng ensina, at sinabi niya sa kanya, "Ikaw ba ang tao ng Diyos na nanggaling  sa Juda?" At sinabi niya, "Ako nga." 


text:
 At sinabi niya, "Hindi ako makababalik na kasama mo, o makakapasok na kasama mo, ni makakakain man ng tinapay o makakainom man ng tubig na kasalo mo sa dakong ito. 


text:
 Sapagkat sinabi sa akin sa pamamagitan ng salita ng PANGINOON, Huwag kang kakain ng tinapay o iinom man ng tubig doon, o babalik man sa daan na iyong dinaanan." 


text:
 Sinabi niya sa kanya, "Ako man ay isang propetang gaya mo, at isang anghel ang nagsabi sa akin sa pamamagitan ng salita ng PANGINOON, Ibalik mo siya na kasama mo sa iyong bahay, upang siya'y makakain ng tinapay at makainom ng tubig.'" Ngunit siya'y nagsinungaling sa kanya. 


text:
 Samantalang sila'y nakaupo sa hapag, ang salita ng PANGINOON ay dumating sa propeta na nagpabalik sa kanya. 


text:
 At siya'y sumigaw sa tao ng Diyos na nanggaling sa Juda, "Ganito ang sabi ng PANGINOON: Sapagkat ikaw ay sumuway sa salita ng PANGINOON, at hindi mo tinupad ang utos na iniutos ng PANGINOON mong Diyos sa iyo, 


text:
 kundi ikaw ay bumalik at kumain ng tinapay, at uminom ng tubig sa dakong kanyang sinabi sa iyo na, 'Huwag kang kumain ng tinapay, at huwag kang uminom ng tubig;' ang iyong bangkay ay hindi darating sa libingan ng iyong mga ninuno." 


text:
 Pagkatapos na makakain siya ng tinapay at makainom, inihanda niya ang asno para sa propeta na kanyang pinabalik. 


text:
 Habang siya'y papaalis, sinalubong siya ng isang leon sa daan at pinatay siya. Ang kanyang bangkay ay napahagis sa daan at ang asno ay nakatayo sa tabi nito; ang leon ay nakatayo rin sa tabi ng bangkay. 


text:
 May mga taong dumaan at nakita ang bangkay na nakahandusay sa daan at ang leon na nakatayo sa tabi ng bangkay. Sila'y humayo at isinalaysay iyon sa lunsod na tinitirhan ng matandang propeta. 


text:
 Nang marinig iyon ng propeta na nagpabalik sa kanya sa daan, sinabi niya: "Iyon ang tao ng Diyos na sumuway sa salita ng PANGINOON, kaya't ibinigay siya ng PANGINOON sa leon na lumapa at pumatay sa kanya ayon sa salitang sinabi ng PANGINOON sa kanya." 


text:
 Siya'y pumaroon at natagpuan ang kanyang bangkay na nakahandusay sa daan, at ang leon at ang asno ay nakatayo sa tabi ng bangkay. Hindi kinain ng leon ang bangkay, o nilapa man ang asno. 


text:
 Kinuha ng propeta ang bangkay ng tao ng Diyos, ipinatong sa asno, at ibinalik sa bayan ng matandang propeta upang tangisan at ilibing. 


text:
 Inilagay niya ang bangkay nito sa kanyang sariling libingan at kanilang tinangisan siya na sinasabi, "Ay, kapatid ko!" 


text:
 Pagkatapos na kanyang mailibing siya, sinabi niya sa kanyang mga anak, "Kapag ako'y namatay, ilibing ninyo ako sa puntod na pinaglibingan sa tao ng Diyos. Ilagay ninyo ang aking mga buto sa tabi ng kanyang mga buto. 


text:
 Sapagkat ang salita na kanyang isinigaw sa pamamagitan ng salita ng PANGINOON laban sa dambana sa Bethel at laban sa mga bahay sa mga mataas na dako na nasa mga bayan ng Samaria ay tiyak na mangyayari." 


text:
 Pagkatapos ng bagay na ito, si Jeroboam ay hindi tumalikod sa kanyang masamang pamamaraan, bagkus ay muling humirang ng mga pari mula sa taong-bayan para sa matataas na dako; sinumang may ibig ay kanyang itinatalaga upang maging mga pari sa matataas na dako. 


text:
 Ang bagay na ito ay naging kasalanan sa sambahayan ni Jeroboam na sanhi ng kanilang pagkahiwalay at pagkapuksa mula sa ibabaw ng lupa. 


text:
 Sinabi ni Jeroboam sa kanyang asawa, "Bumangon ka at magbalat-kayo upang huwag kang makilala na asawa ni Jeroboam, at pumunta ka sa Shilo. Naroon si Ahias na propeta na nagsalita tungkol sa akin na ako'y magiging hari sa bayang ito. 


text:
 Magdala ka ng sampung malalaking tinapay, mga munting tinapay, isang bangang pulot, at pumaroon ka sa kanya. Kanyang sasabihin sa iyo kung ano ang mangyayari sa bata." 


text:
 Gayon nga ang ginawa ng asawa ni Jeroboam; tumindig siya at pumunta sa Shilo, at dumating sa bahay ni Ahias. Si Ahias noon ay hindi na nakakakita sapagkat ang kanyang mga mata'y malabo na dahil sa kanyang katandaan. 


text:
 At sinabi ng PANGINOON kay Ahias, "Ang asawa ni Jeroboam ay darating upang magtanong sa iyo tungkol sa kanyang anak; sapagkat siya'y maysakit. Ganito't gayon ang iyong sasabihin sa kanya." Sapagkat mangyayari na nang siya'y dumating siya'y nagkukunwari na ibang babae. 


text:
 Nang marinig ni Ahias ang ingay ng kanyang mga paa, pagpasok niya sa pintuan ay sinabi niya, "Pumasok ka, asawa ni Jeroboam. Bakit ka nagkukunwaring iba? Sapagkat ako'y pinagbilinan ng mabibigat na balita para sa iyo. 


text:
 Humayo ka at sabihin mo kay Jeroboam, 'Ganito ang sabi ng PANGINOON, ng Diyos ng Israel: Sapagkat itinaas kita sa gitna ng bayan, at ginawa kitang pinuno sa aking bayang Israel, 


text:
 at inagaw ko ang kaharian mula sa sambahayan ni David at ibinigay sa iyo; gayunma'y hindi ka naging gaya ng lingkod kong si David, na sumunod sa aking mga utos, at sumunod sa akin ng kanyang buong puso, na ginagawa lamang ang matuwid sa aking mga paningin. 


text:
 Ngunit ikaw ay gumawa ng kasamaang higit kaysa lahat ng nauna sa iyo. Ikaw ay humayo at gumawa para sa sarili mo ng mga ibang diyos, at mga larawang hinulma, upang galitin at inihagis mo ako sa iyong likuran. 


text:
 Kaya't ako'y magdadala ng kasamaan sa sambahayan ni Jeroboam. Aking ititiwalag kay Jeroboam ang bawat lalaki, bilanggo at malaya sa Israel, at aking lubos na lilipulin ang sambahayan ni Jeroboam, kung paanong sinusunog ng isang tao ang dumi, hanggang sa ito'y maubos. 


text:
 Sinumang kamag-anak ni Jeroboam na mamatay sa loob ng bayan ay kakainin ng mga aso; at sinumang mamatay sa kaparangan ay kakainin ng mga ibon sa himpapawid, sapagkat ito ang sinabi ng PANGINOON.' 


text:
 Kaya't humanda ka, umuwi ka sa iyong bahay. Pagpasok ng iyong mga paa sa lunsod, mamamatay ang bata. 


text:
 Tatangisan siya ng buong Israel, at ililibing siya; sapagkat siya lamang mula kay Jeroboam ang darating sa libingan. Sapagkat siya'y kinatagpuan sa sambahayan ni Jeroboam ng bagay na mabuti sa PANGINOON, sa Diyos ng Israel. 


text:
 Bukod dito'y ang PANGINOON ay magtitindig para sa kanyang sarili ng isang hari sa Israel, na siyang wawasak sa sambahayan ni Jeroboam ngayon. At mula ngayon, 


text:
 "parurusahan ng PANGINOON ang Israel, gaya ng isang tambo na iwinawasiwas  sa tubig.  Kanyang bubunutin ang Israel mula rito sa mabuting lupa na ibinigay niya sa kanilang mga magulang, at ikakalat sila sa kabila ng Eufrates; sapagkat kanilang ginawa ang kanilang mga Ashera at ginalit ang PANGINOON. 


text:
 At kanyang pababayaan  ang Israel dahil sa mga kasalanan ni Jeroboam na kanyang ipinagkasala at naging sanhi ng pagkakasala ng Israel." 


text:
 Pagkatapos ay tumindig ang asawa ni Jeroboam at umalis at dumating sa Tirsa. Pagdaring niya sa pintuan  ng  bahay,   ang  bata  ay namatay. 


text:
 Inilibing at tinangisan siya ng buong Israel, ayon sa salita ng PANGINOON na kanyang sinabi sa pamamagitan ng kanyang lingkod na si Ahias na propeta. 


text:
 Ngayon, ang iba pa sa mga gawa ni Jeroboam, kung paanong siya'y nakipagdigma, at kung paanong siya'y naghari, ay nakasulat ang mga iyon sa Aklat ng Kasaysayan ng mga hari ng Israel. 


text:
 Ang mga araw na naghari si Jeroboam ay dalawampu't dalawang taon. Siya'y natulog na kasama ng kanyang mga ninuno, at si Nadab na kanyang anak ay naghari na kapalit niya. 


text:
 Si Rehoboam na anak ni Solomon ay naghari sa Juda. Si Rehoboam ay apatnapu't isang taon nang siya'y magsimulang maghari, at siya'y naghari ng labimpitong taon sa Jerusalem, ang lunsod na pinili ng PANGINOON mula sa lahat ng mga lipi ng Israel, upang ilagay ang kanyang pangalan doon. Ang kanyang ina ay si Naama na Ammonita. 


text:
 Gumawa ang Juda ng kasamaan sa paningin ng PANGINOON, at kanilang ibinunsod siya sa paninibugho sa pamamagitan ng mga kasalanan na kanilang ginawa, na higit kaysa lahat ng ginawa ng kanilang mga magulang. 


text:
 Sapagkat sila'y nagtayo rin para sa kanila ng matataas na dako, ng mga haligi, at mga Ashera sa bawat mataas na burol at sa ilalim ng bawat luntiang punungkahoy. 


text:
 Nagkaroon din ng mga sodomitang ang lupain. Sila'y gumawa ng ayon sa lahat ng kasuklamsuklam ng mga bansa na pinalayas ng PANGINOON sa harap ng mga anak ni Israel. 


text:
 Nang ikalimang taon ni Haring Rehoboam, si Shishac na hari ng Ehipto ay umahon laban sa Jerusalem. 


text:
 Kanyang tinangay ang mga kayamanan ng bahay ng PANGINOON, at ang mga kayamanan ng bahay ng hari; ang mga iyon ay kanyang tinangay na lahat. Tinangay rin niya ang lahat ng kalasag na ginto na ginawa ni Solomon. 


text:
 Si Haring Rehoboam ay gumawa ng mga kalasag na tanso na kahalili ng mga iyon, at ipinagkatiwala sa mga kamay ng mga pinuno ng bantay na nag-iingat ng pintuan ng bahay ng hari. 


text:
 Tuwing pumapasok ang hari sa bahay ng PANGINOON, dinadala ang mga iyon ng bantay, at ibinabalik sa silid ng mga bantay. 


text:
 Ngayon ang iba pa sa mga gawa ni Rehoboam at ang lahat ng bagay na kanyang ginawa, hindi ba nasusulat ang mga iyon sa Aklat ng mga Kasaysayan ng mga hari ng Juda? 


text:
 At si Rehoboam ay natulog at inilibing na kasama ng kanyang mga ninuno, sa lunsod ni David. Ang kanyang ina ay si Naama na Ammonita. At si Abiam na kanyang anak ay naghari na kapalit niya. 


text:
 Nang ikalabingwalong taon  ng paghahari ni Haring Jeroboam, na anak ni Nebat, nagsimulang maghari si Abiam sa Juda. 


text:
 Tatlong taon siyang naghari sa Jerusalem, at ang pangalan ng kanyang ina ay Maaca na anak ni Abisalom. 


text:
 At siya'y lumakad sa lahat ng mga kasalanan ng kanyang ama na ginawa nito na una sa kanya; at ang kanyang puso ay hindi ganap na tapat sa PANGINOON niyang Diyos, gaya ng puso ni David na kanyang ama. 


text:
 Gayunma'y alang-alang kay David ay binigyan siya ng PANGINOON niyang Diyos ng isang ilawan sa Jerusalem, inilagay ang kanyang anak pagkamatay niya at pinatatag ang Jerusalem; 


text:
 sapagkat. ginawa ni David ang matuwid sa mga mata ng PANGINOON, at hindi lumihis sa anumang bagay na iniutos niya sa kanya sa lahat ng araw ng kanyang buhay, maliban lamang ang tungkol kay Urias na Heteo. 


text:
 Ang iba pa sa mga gawa ni Abiam, at ang lahat niyang ginawa, hindi ba nasusulat ang mga iyon sa Aklat ng mga Kasaysayan ng mga hari ng Juda? At nagkaroon ng digmaan sina Abiam at Jeroboam. 


text:
 At si Abiam ay natulog na kasama ng kanyang mga ninuno at kanilang inilibing siya sa lunsod ni David. Si Asa na kanyang anak ay naghari na kapalit niya. 


text:
 Apatnapu't isang taon siyang naghari sa Jerusalem; at ang pangalan ng kanyang ina ay Maaca, na anak ni Abisalom. 


text:
 Kanyang inalis ang mga sodomita sa lupain, at inalis ang lahat ng diyus-diyosan na ginawa ng kanyang mga ninuno. 


text:
 Si Maaca na kanyang ina ay inalis rin niya sa pagkareyna, sapagkat siya'y gumawa ng karumaldumal na larawan para kay Ashera; at pinutol ni Asa ang kanyang larawan at sinunog sa batis Cedron. 


text:
 Ngunit ang matataas na dako ay hindi inalis; gayunma'y ang puso ni Asa ay tapat sa PANGINOON sa lahat ng kanyang mga araw. 


text:
 Kanyang ipinasok sa bahay ng PANGINOON ang mga kusang-loob na kaloob ng kanyang ama, at ang kanyang sariling mga kaloob, pilak, ginto, at mga kagamitan. 


text:
 At si Baasa na hari sa Israel ay umahon laban sa Juda, at itinayo ang Rama upang walang sinumang makalabas o makapunta kay Asa na hari ng Juda. 


text:
 Nang magkagayo'y kinuha ni Asa ang lahat ng pilak at ginto na naiwan sa mga kayamanan ng bahay ng PANGINOON, at ang mga kayamanan ng bahay ng hari, at ibinigay sa kamay ng kanyang mga lingkod. Ipinadala ang mga iyon ni Haring Asa kay Ben-hadad na anak ni Tabrimon, na anak ni Hezion, na hari ng Siria, na nakatira sa Damasco, na sinasabi, 


text:
 "Magkaroon nawa ng pagkakasundo ako at ikaw, rulad ng aking ama at ng iyong ama. Aking ipinadala sa iyo ang isang kaloob na pilak at ginto; humayo ka, sirain mo ang iyong pakikipagkasundo kay Baasa na hari ng Israel, upang siya'y lumayo sa akin." 


text:
 Pinakinggan ni Ben-hadad si Haring Asa, at sinugo ang mga puno ng kanyang mga hukbo laban sa mga lunsod ng Israel, at sinakop ang Ijon, Dan, Abel-betmaacah, at ang buong Cinerot, pati ang buong lupain ng Neftali. 


text:
 Nang mabalitaan iyon ni Baasa, kanyang itinigil ang pagtatayo ng Rama at siya'y nanirahan sa Tirsa. 


text:
 Pagkatapos ay nagpahayag si Haring Asa sa buong Juda, walang itinangi, at kanilang inalis ang mga bato at mga kahoy ng Rama, na ginagamit ni Baasa sa pagtatayo, at itinayo ni Haring Asa sa pamamagitan niyon ang Geba ng Benjamin at ang Mizpa. 


text:
 Ang iba pa sa lahat ng mga gawa ni Asa, ang kanyang buong kapangyarihan, at ang lahat niyang ginawa, at ang mga lunsod na kanyang itinayo, hindi ba nasusulat ang mga iyon sa Aklat ng mga Kasaysayan ng mga hari ng Juda? Ngunit sa panahon ng kanyang katandaan, nagkaroon ng karamdaman ang kanyang mga paa. 


text:
 At si Asa ay natulog at inilibing na kasama ng kanyang mga ninuno sa lunsod ni David na kanyang ama. Si Jehoshafat na kanyang anak ay naghari na kapalit niya. 


text:
 Si Nadab na anak ni Jeroboam ay nagsimulang maghari sa Israel sa ikalawang taon ni Asa na hari ng Juda, at siya'y naghari sa Israel ng dalawang taon. 


text:
 Siya'y gumawa ng kasamaan sa paningin ng PANGINOON, at lumakad sa landas ng kanyang ama, at sa kanyang kasalanan na sanhi ng pagkakasala ng Israel. 


text:
 Si Baasa na anak ni Ahia, sa sambahayan ni Isacar ay nakipagsabwatan laban sa kanya; at sinaktan siya ni Baasa sa Gibeton, na sakop ng mga Filisteo; sapagkat kinukubkob ni Nadab at ng buong Israel ang Gibeton. 


text:
 Nang ikatlong taon ni Asa na hari sa Juda ay pinatay si Nadab ni Baasa, at naghari na kapalit niya. 


text:
 Nang siya'y maging hari, pinagpapatay niya ang buong sambahayan ni Jeroboam. Wala siyang iniwan kay Jeroboam ni isa mang humihinga, hanggang sa kanyang malipol, ayon sa salita ng PANGINOON na kanyang sinabi sa pamamagitan ng kanyang lingkod na si Ahias na Shilonita. 


text:
 Ito ay dahil sa mga kasalanan ni Jeroboam na kanyang ginawa, at kanyang ibinunsod sa pagkakasala ang Israel at dahil sa kanyang panggagalit sa PANGINOON, ang Diyos ng Israel. 


text:
 Ang iba pa sa mga gawa ni Nadab, at ang lahat niyang ginawa, hindi ba nasusulat ang mga iyon sa Aklat ng mga Kasaysayan ng mga hari ng Israel? 


text:
 Nang ikatlong taon ni Asa na hari ng Juda, nagsimulang maghari si Baasa na anak ni Ahia sa buong Israel sa Tirsa, at naghari ng dalawampu't apat na taon. 


text:
 Siya'y gumawa ng kasamaan sa paningin ng PANGINOON, at lumakad sa landas ni Jeroboam, at sa kanyang kasalanan na dahil dito'y nagkasala ang Israel. 


text:
 "Yamang itinaas kita mula sa alabok, at ginawa kitang pinuno sa aking bayang Israel, at ikaw ay lumakad sa landas ni Jeroboam, at ikaw ang sanhi ng pagkakasala ng aking bayang Israel, upang ibunsod mo ako sa galit dahil sa kanilang mga kasalanan, 


text:
 aking lubos na lilipulin si Baasa at ang kanyang sambahayan, at gagawin ko ang iyong sambahayan na gaya ng sambahayan ni Jeroboam na anak ni Nebat. 


text:
 Ang sinumang kabilang kay Baasa na mamatay sa lunsod ay kakainin ng mga aso; at ang sinumang kabilang sa kanya na mamatay sa parang ay kakainin ng mga ibon sa himpapawid." 


text:
 Ang iba pa sa mga gawa ni Baasa, at ang kanyang ginawa, at ang kanyang kapangyarihan, hindi ba nasusulat ang mga iyon sa Aklat ng mga Kasaysayan ng mga hari ng Israel? 


text:
 At natulog si Baasa na kasama ng kanyang mga ninuno at inilibing sa Tirsa; at si Ela na kanyang anak ay naghari na kapalit niya. 


text:
 Bukod dito, sa pamamagitan ng propetang si Jehu na anak ni Hanani, ay dumating ang salita ng PANGINOON laban kay Baasa, at laban sa kanyang sambahayan, dahil sa lahat ng kasamaan na kanyang ginawa sa paningin ng PANGINOON, upang galitin siya sa pamamagitan ng gawa ng kanyang mga kamay, sa pagtulad sa sambahayan ni Jeroboam, at dahil din sa paglipol niya rito. 


text:
 Nang ikadalawampu't anim na taon ni Asa na hari ng Juda ay nagsimula si Ela na anak ni Baasa na maghari sa Israel sa Tirsa, at naghari siya ng dalawang taon. 


text:
 Ngunit ang kanyang lingkod na si Zimri na punong kawal sa kalahati ng kanyang mga karwahe ay nakipagsabwatan laban sa kanya. Nang siya'y nasa Tirsa na umiinom na nilalasing ang sarili sa bahay ni Arsa, na siyang katiwala sa sambahayan sa Tirsa, 


text:
 pumasok si Zimri, sinalakay siya at pinatay nang ikadalawampu't pitong taon ni Asa na hari ng Juda, at siya'y naghari na kapalit niya. 


text:
 Nang siya'y magsimulang maghari, pag-upong pag-upo niya sa kanyang trono, ay kanyang pinagpapatay ang buong sambahayan ni Baasa. Hindi siya nag-iwan ng isa man lamang lalaki sa kanyang kamag-anak o sa mga kaibigan. 


text:
 Sa gayo'y nilipol ni Zimri ang buong sambahayan ni Baasa, ayon sa salita ng PANGINOON, na kanyang sinabi laban kay Baasa, sa pamamagitan ni Jehu na propeta, 


text:
 dahil sa lahat ng mga kasalanan ni Baasa, at sa mga kasalanan ni Ela na kanyang anak, na kanilang ginawa, na sanhi ng pagkakasala ng Israel upang ibunsod sa galit ang PANGINOON, ang Diyos ng Israel sa pamamagitan ng kanilang mga diyus-diyosan. 


text:
 Ang iba pa sa mga gawa ni Ela, at ang lahat na kanyang ginawa, hindi ba nasusulat ang mga iyon sa Aklat ng mga Kasaysayant ng mga hari ng Israel? 


text:
 Nang ikadalawampu't pitong taon ni Asa na hari sa Juda, naghari si Zimri ng pitong araw sa Tirsa. Ang mga kawal ay nagkampo laban sa Gibeton na sakop ng mga Filisteo. 


text:
 At narinig ng mga kawal na nagkakampo na si Zimri ay nakipagsabwatan at kanyang pinatay ang hari; kaya't si Omri na punong kawal ng hukbo ay ginawang hari sa Israel nang araw na iyon sa kampo. 


text:
 Kaya't si Omri ay umahon mula sa Gibeton, at ang buong Israel ay kasama niya, at kanilang kinubkob ang Tirsa. 


text:
 Nang makita ni Zimri na ang lunsod ay nasakop na, siya'y pumunta sa kastilyo ng bahay ng hari, sinunog ng apoy ang bahay na kinaroroonan ng hari at siya'y namatay, 


text:
 dahil sa kanyang mga kasalanan na kanyang ginawa sa pamamagitan ng paggawa ng kasamaan sa paningin ng PANGINOON, sa paglakad sa landas ni Jeroboam, at sa kanyang kasalanan na kanyang ginawa, na naging sanhi ng pagkakasala ng Israel. 


text:
 Ang iba pa sa mga gawa ni Zimri, at ang pakikipagsabwatan na kanyang ginawa, hindi ba nasusulat ang mga iyon sa Aklat ng mga Kasaysayan ng mga hari ng Israel? 


text:
 Pagkatapos ang bayan ng Israel ay nahati sa dalawa: ang kalahati ng bayan ay sumunod kay Tibni na anak ni Ginat, upang gawin siyang hari; at ang kalahati ay sumunod kay Omri. 


text:
 Ngunit ang mga taong sumunod kay Omri ay nanaig laban sa mga taong sumunod kay Tibni na anak ni Ginat; sa gayo'y namatay si Tibni at naging hari si Omri. 


text:
 Nang ikatatlumpu't isang taon ni Asa na hari ng Juda, nagsimula si Omri na maghari sa Israel, at naghari ng labindalawang taon; anim na taong naghari siya sa Tirsa. 


text:
 At binili niya ang burol ng Samaria mula kay Semer sa halagang dalawang talentong pilak.  Siya'y nagtayo ng kuta sa burol at tinawag ang pangalan ng lunsod na kanyang itinayo na Samaria, ayon sa pangalan ni Semer, na may-ari ng burol. 


text:
 Gumawa si Omri ng kasamaan sa paningin ng PANGINOON, at gumawa ng mas masama kaysa lahat ng nauna sa kanya. 


text:
 Sapagkat siya'y lumakad sa lahat ng landas ni Jeroboam na anak ni Nebat, at sa kanyang mga kasalanan na naging sanhi ng pagkakasala ng Israel upang ibunsod sa galit ang PANGINOON, ang Diyos ng Israel sa pamamagitan ng kanilang mga diyus-diyosan. 


text:
 Ang iba pa sa mga gawa ni Omri na kanyang ginawa, at ang kapangyarihang kanyang ipinamalas, hindi ba nasusulat ang mga iyon sa Aklat ng mga Kasaysayan ng mga hari ng Israel? 


text:
 Natulog si Omri na kasama ng kanyang mga ninuno at inilibing sa Samaria. Si Ahab na kanyang anak ay naghari na kapalit niya. 


text:
 Nang ikatatlumpu't walong taon ni Asa na hari ng Juda, nagsimula si Ahab na anak ni Omri na maghari sa Israel. At si Ahab na anak ni Omri ay naghari sa Israel sa Samaria nang dalawampu't dalawang taon. 


text:
 Si Ahab na anak ni Omri ay gumawa ng kasamaan sa paningin ng PANGINOON nang higit kaysa lahat ng nauna sa kanya. 


text:
 Waring isang magaang bagay para sa kanya na lumakad sa mga kasalanan ni Jeroboam na anak ni Nebat, siya'y nag-asawa kay Jezebel, na anak ni Et-baal na hari ng mga Sidonio, at siya'y humayo at naglingkod kay Baal, at sumamba sa kanya. 


text:
 At gumawa si Ahab ng sagradong poste. Gumawa pa ng higit si Ahab upang galitin ang PANGINOON, ang Diyos ng Israel, kaysa lahat ng mga hari ng Israel na nauna sa kanya. 


text:
 Sa kanyang mga araw, itinayo ni Hiel na taga-Bethel ang Jerico. Inilagay niya ang pundasyon niyon na ang katumbas ay buhay ni Abiram na kanyang panganay na anak. At itinayo niya ang mga pintuang-bayan niyon na ang katumbas ay ang buhay ng kanyang bunsong anak na si Segub, ayon sa salita ng PANGINOON na kanyang sinabi sa pamamagitan ni Josue na anak ni Nun. 


text:
 Si Elias na Tisbita, na nakikipamayan sa Gilead, ay nagsabi kay Ahab, "Habang nabubuhay ang PANGINOON, ang Diyos ng Israel! Ako'y nakatayo sa harap niya, hindi magkakaroon ng hamog o ulan man sa mga taong ito, maliban sa pamamagitan ng aking salita." 


text:
 "Umalis ka rito, lumiko ka patungong silangan, at magkubli ka sa tabi ng batis Cherit na nasa silangan ng Jordan. 


text:
 Kaya't pumunta siya roon at ginawa ang ayon sa salita ng PANGINOON, siya'y pumaroon at nanirahan sa tabi ng batis Cherit na nasa silangan ng Jordan. 


text:
 Dinalhan siya ng mga uwak ng tinapay at karne sa umaga, at tinapay at karne sa hapon, at siya'y uminom sa batis. 


text:
 "Bumangon ka. Pumaroon ka sa Zarefta na sakop ng Sidon, at manirahan ka roon. Aking inutusan ang isang balong babae roon na pakainin ka." 


text:
 Kaya't bumangon siya at pumunta sa Zarefta. Nang siya'y dumating sa pintuan ng lunsod, naroon ang isang babaing balo na namumulot ng mga patpat. Kanyang tinawag siya, at sinabi, "Dalhan mo ako ng kaunting tubig sa isang sisidlan upang ako'y makainom." 


text:
 Nang siya'y pumunta na upang kumuha, kanyang tinawag siya, at sinabi, "Dalhan mo ako ng isang pirasong tinapay." 


text:
 At sinabi niya, "Kung paanong ang PANGINOON mong Diyos ay buhay, ako'y walang nalutong anuman, tanging isang dakot na harina sa tapayan, at kaunting langis sa banga. At ngayon, ako'y namumulot ng ilang patpat upang ako'y makauwi at ihanda iyon para sa akin at sa aking anak, upang aming makain iyon, bago kami mamatay." 


text:
 Sinabi ni Elias sa kanya,"Huwag kang matakot. Humayo ka, at gawin mo ang iyong sinabi, ngunit igawa mo muna ako ng munting tinapay. Pagkatapos ay dalhin mo rito sa akin, at saka ka gumawa para sa iyo at sa iyong anak. 


text:
 Sapagkat ganito ang sabi ng PANGINOON, ng Diyos ng Israel, Ang tapayan ng harina ay hindi magkukulang, o ang banga ng langis man ay mauubusan hanggang sa araw na magpaulan ang PANGINOON sa ibabaw ng lupa." 


text:
 Siya'y humayo, at ginawa ang ayon sa sinabi ni Elias. At ang babae, siya at ang sambahayan ng babae ay kumain nang maraming araw. 


text:
 Ang tapayan ng harina ay hindi nagkulang, o ang banga ng langis man ay naubusan, ayon sa salita ng PANGINOON na kanyang sinabi sa pamamagitan ni Elias. 


text:
 Pagkatapos ng mga bagay na ito, ang anak na lalaki ng babae, na may-ari ng bahay ay nagkasakit. Ang kanyang sakit ay napakalubha kaya't walang naiwang hininga. 


text:
 At sinabi niya kay Elias, "Anong mayroon ka laban sa akin, O ikaw na tao ng Diyos? Naparito ka sa akin upang ipaalala mo ang aking kasalanan, at upang patayin ang aking anak!" 


text:
 Sinabi ni Elias sa kanya, "Ibigay mo sa akin ang iyong anak." At kinuha niya sa kanyang kandungan, at dinala niya sa silid sa itaas na kanyang tinutuluyan, at inihiga sa kanyang sariling higaan. 


text:
 At siya'y nanangis sa PANGINOON, "O PANGINOON kong Diyos, dinalhan mo rin ba ng kapahamakan ang balo na aking tinutuluyan sa pamamagitan ng pagpatay sa kanyang anak?" 


text:
 Siya'y umunat sa bata ng tatlong ulit, at nanangis sa PANGINOON, "O PANGINOON kong Diyos, idinadalangin ko sa iyo, pabalikin mo sa batang ito ang kanyang buhay." 


text:
 Dininig ng PANGINOON ang tinig ni Elias; at ang buhay ng bata ay bumalik sa kanya, at siya'y muling nagkamalay. 


text:
 Kinuha ni Elias ang bata, ibinaba sa loob ng bahay mula sa silid sa itaas, at ibinigay siya sa kanyang ina; at sinabi ni Elias, "Tingnan mo, buhay ang iyong anak." 


text:
 At sinabi ng babae kay Elias, "Ngayo'y alam ko na ikaw ay isang tao ng Diyos, at ang salita  ng PANGINOON sa iyong bibig ay katotohanan." 


text:
 Pagkaraan ng maraming araw, ang salita ng PANGINOON ay dumating kay Elias nang ikatlong taon, na nagsasabi, "Humayo ka. Magpakita ka kay Ahab at ako'y magpapaulan sa lupa." 


text:
 Tinawag ni Ahab si Obadias na siyang katiwala sa bahay. (Si Obadias nga ay lubhang natatakot sa PANGINOON. 


text:
 Sapagkat nang itiwalag ni Jezebel  ang mga  propeta  ng  PANGINOON, kumuha si Obadias ng isandaang propeta, at ikinubli na lima-limampu sa isang yungib, at pinakain sila ng tinapay at tubig.) 


text:
 At sinabi ni Ahab kay Obadias, "Libutin mo ang lupain, hanggang sa lahat ng mga bukal ng tubig at mga libis. Marahil tayo'y makakatagpo ng damo, at maililigtas nating buhay ang mga kabayo at mga mola upang huwag tayong mawalan ng hayop." 


text:
 Kaya't pinaghatian nila ang lupain sa gitna nila upang lakarin. Si Ahab ay lumakad ng kanyang sarili sa isang daan, at si Obadias ay lumakad ng kanyang sarili sa kabilang daan. 


text:
 Samantalang si Obadias ay nasa daan, nakasalubong siya ni Elias. Kanyang nakilala siya, at nagpatirapa, at nagsabi, "Ikaw ba iyan, ang panginoon kong Elias?" 


text:
 At kanyang sinabi, "Saan ako nagkasala at ibibigay mo ang iyong lingkod sa kamay ni Ahab upang ako'y patayin?" 


text:
 Habang buhay ang PANGINOON mong Diyos, walang bansa o kaharian man na roo'y hindi ka hinanap ng aking panginoon. Kapag kanilang sinasabi, 'Siya'y wala rito, kanyang pinasusumpa ang kaharian at bansa na hindi kinatatagpuan sa iyo. 


text:
 Pagkaalis na pagkaalis ko sa iyo,  dadalhin ka ng Espiritu ng PANGINOON sa hindi ko nalalaman; at kapag ako'y pumaroon at sabihin ko kay Ahab, at hindi ka niya natagpuan, papatayin niya ako, bagaman akong iyong lingkod ay may takot sa PANGINOON mula pa sa aking pagkabata. 


text:
 Hindi pa ba nasabi sa aking panginoon, kung ano ang aking ginawa nang patayin ni Jezebel ang mga propeta ng PANGINOON? Kung paanong itinago ko ang isandaan sa mga propeta ng PANGINOON, lima-limampu sa isang yungib, at pinakain ko sila ng tinapay at tubig? 


text:
 Ngayo'y iyong sinasabi, 'Humayo ka, sabihin mo sa iyong panginoon, "Narito si Elias"'; papatayin niya ako." 


text:
 At sinabi ni Elias, "Habang buhay ang PANGINOON ng mga hukbo, na sa harap niya'y nakatayo ako, ako'y tiyak na magpapakita sa kanya ngayon." 


text:
 Sa gayo'y humayo si Obadias upang salubungin si Ahab, at sinabi sa kanya. At si Ahab ay humayo upang salubungin si Elias. 


text:
 Nang makita ni Ahab si Elias, sinabi ni Ahab sa kanya, "Ikaw ba iyan, ikaw na nanggugulo sa Israel?" 


text:
 Siya'y sumagot, "Hindi ako ang nanggugulo sa Israel; kundi ikaw at ang sambahayan ng iyong ama, sapagkat inyong tinalikuran ang mga utos ng PANGINOON, at sumunod sa mga Baal. 


text:
 Ngayon nga'y magsugo ka, at tipunin mo sa akin ang buong Israel sa bundok Carmel, ang apatnaraan at limampung propeta ni Baal, at ang apatnaraang propeta ni Ashera na kumakain sa hapag ni Jezebel." 


text:
 Kaya't nagsugo si Ahab sa lahat ng mga anak ni Israel, at tinipon ang mga propeta sa bundok Carmel. 


text:
 Si Elias ay lumapit sa buong bayan, at nagsabi, "Hanggang kailan kayo magpapatalun-talon sa dalawang magkaibang kuru-kuro? Kung ang PANGINOON ay Diyos, sumunod kayo sa kanya, ngunit kung si Baal, sa kanya kayo sumunod." At ang bayan ay hindi sumagot sa kanya kahit isang salita. 


text:
 Nang magkagayo'y sinabi ni Elias sa bayan, "Ako at ako lamang ang naiwang propeta  ng PANGINOON; ngunit ang mga propeta ni Baal ay apatnaraan at limampung lalaki. 


text:
 Bigyan ninyo kami ng  dalawang baka; pumili sila para sa kanila ng isang baka, katayin, ilagay sa ibabaw ng kahoy, at huwag lagyan ng apoy sa ilalim. Ihahanda ko naman  ang isang baka at ilalagay ko sa kahoy, at hindi ko ito lalagyan ng apoy. 


text:
 Tawagin ninyo ang pangalan ng inyong diyos, at tatawagin ko ang pangalan ng PANGINOON. Ang Diyos na sumagot sa pamamagitan ng apoy, ay siyang Diyos." At ang buong bayan ay sumagot, "Mabuti ang pagkasabi." 


text:
 Pagkatapos ay sinabi ni Elias sa mga propeta ni Baal, "Pumili kayo ng isang baka para sa inyo, at una ninyong ihanda  sapagkat kayo'y marami. Tawagin ninyo ang pangalan ng inyong diyos, ngunit huwag ninyong lagyan ng apoy." 


text:
 Kanilang kinuha ang baka na ibinigay sa kanila,  kanilang inihanda, at tumawag sa pangalan ni Baal mula umaga hanggang tanghaling tapat, na nagsasabi, "O Baal, dinggin mo kami." Ngunit walang tinig at walang sumasagot. At sila'y lumukso sa palibot ng kanilang ginawang dambana. 


text:
 Nang tanghaling tapat na, nilibak sila ni Elias, na sinasabi, "Sumigaw kayo nang malakas, sapagkat siya'y isang diyos; baka siya'y nagmumuni-muni, o nananabi, o nasa paglalakbay, o baka siya'y natutulog at kailangang gisingin." 


text:
 At sila'y nagsisigaw nang malakas, at sila'y naghiwa sa kanilang sarili ng tabak at mga patalim ayon sa kanilang kaugalian hanggang sa bumulwak ang dugo sa kanila. 


text:
 Nang makaraan ang tanghaling tapat, sila'y nagngangawa hanggang sa oras ng paghahandog ng alay sa hapon, ngunit wala kahit tinig, walang sumasagot, walang nakikinig. 


text:
 Pagkatapos ay sinabi ni Elias sa buong bayan, "Lumapit kayo sa akin." At  ang  buong  bayan  ay lumapit sa kanya. Kanyang inayos ang  bumagsak na  dambana  ng PANGINOON. 


text:
 Kumuha si Elias ng labindalawang bato, ayon sa bilang ng mga lipi ng mga anak ni Jacob, na sa kanya ay dumating ang salita ng PANGINOON na sinasabi, "Israel ang magiging pangalan mo." 


text:
 Sa pamamagitan ng mga bato ay nagtayo siya ng dambana sa pangalan ng PANGINOON; at kanyang nilagyan ng hukay ang palibot ng dambana na ang lalim ay masisidlan ng dalawang takal na binhi. 


text:
 Kanyang iniayos ang kahoy, kinatay ang baka at ipinatong sa kahoy. At kanyang sinabi, "Punuin ninyo ang apat na tapayan ng tubig, at ibuhos ninyo sa handog na sinusunog at sa kahoy." 


text:
 Kanyang sinabi, "Gawin ninyo ng ikalawang ulit," at kanilang ginawa ng ikalawang ulit. At kanyang sinabi, "Gawin ninyo ng ikatlong ulit;" at kanilang ginawa ng ikatlong ulit. 


text:
 Sa oras ng paghahandog ng alay sa hapon, si Elias na propeta ay lumapit, at nagsabi, "O PANGINOON, Diyos ni Abraham, ni Isaac, at ni Israel. Ipakilala mo sa araw na ito, na ikaw ay Diyos sa Israel, at ako  ay iyong lingkod,  at aking ginawa ang lahat ng bagay na ito sa iyong pag-uutos. 


text:
 Sagutin mo ako, O PANGINOON. Sagutin mo ako, upang malaman ng bayang ito na ikaw PANGINOON ay Diyos, at iyong pinanunumbalik ang kanilang mga puso." 


text:
 Nang magkagayo'y ang apoy ng PANGINOON ay bumagsak at tinupok ang handog na sinusunog, ang kahoy, mga bato, alabok, at dinilaan ang tubig na nasa hukay. 


text:
 Nang makita iyon ng buong bayan, sila'y nagpatirapa at kanilang sinabi, "Ang PANGINOON ang siyang Diyos; ang PANGINOON ang siyang Diyos." 


text:
 At sinabi ni Elias sa kanila, "Hulihin ninyo ang mga propeta ni Baal;  huwag hayaang makatakas ang sinuman sa kanila." At kanilang dinakip sila; sila'y ibinaba ni Elias sa batis ng Kison at pinatay roon. 


text:
 Sinabi ni Elias kay Ahab, "Umahon ka, kumain ka at uminom sapagkat may hugong ng rumaragasang ulan." 


text:
 Kaya't umahon si Ahab upang kumain at uminom. Si Elias ay umakyat sa tuktok ng Carmel; siya'y yumukod sa lupa at inilagay ang kanyang mukha sa pagitan ng kanyang mga tuhod. 


text:
 Kanyang sinabi sa   kanyang lingkod, "Umahon ka ngayon, tumingin ka sa dagat." At siya'y umahon at tumingin, at sinabi, "Wala akong nakikita." At kanyang sinabi, "Humayo ka ng pitong ulit." 


text:
 Sa ikapitong pagkakataon, ay kanyang sinabi, "Tingnan mo, may lumitaw na isang ulap mula sa dagat na kasinliit ng kamay ng isang lalaki." At kanyang sinabi, "Humayo ka. Sabihin mo kay Ahab, 'Ihanda mo ang iyong karwahe, at ikaw ay lumusong baka mapigil ka ng ulan." 


text:
 Pagkaraan ng ilang sandali, ang langit ay nagdilim sa ulap at hangin, at nagkaroon ng malakas na ulan. At si Ahab ay sumakay at pumunta sa Jezreel. 


text:
 Ngunit ang kamay ng PANGINOON ay na kay Elias. Kanyang binigkisan ang kanyang mga balakang at tumakbong nauuna kay Ahab sa pasukan ng Jezreel. 


text:
 Isinalaysay ni Ahab kay Jezebel ang lahat ng ginawa ni Elias, at kung paanong kanyang pinatay ng tabak ang lahat ng mga propeta. 


text:
 Nang magkagayo'y nagpadala si Jezebel ng sugo kay Elias na nagsasabi, "Gayundin ang gawin sa akin ng mga diyos, at higit pa, kung hindi ko gagawin ang buhay mo na gaya ng buhay ng isa sa kanila bukas sa mga ganitong oras." 


text:
 Kaya't siya'y natakot; bumangon siya at umalis upang iligtas ang kanyang buhay at dumating sa Beer-seba na sakop ng Juda, at iniwan ang kanyang lingkod doon. 


text:
 Ngunit siya'y naglakbay ng isang araw patungo sa ilang at dumating at umupo sa lilim ng isang punung-kahoy. Siya'y humiling na siya'y mamatay na sana, na nagsasabi, "Sapat na; ngayon, O PANGINOON, kunin mo ang aking buhay sapagkat hindi ako mas mabuti kaysa aking mga ninuno." 


text:
 Siya'y nahiga at natulog sa ilalim ng punungkahoy na enebro; kinalabit siya ng isang anghel, at sinabi sa kanya, "Bumangon ka at kumain." 


text:
 Siya'y tumingin, at nasa kanyang ulunan ang isang munting tinapay na niluto sa nagbabagang bato, at isang bangang tubig. Siya'y kumain, uminom at muling nahiga. 


text:
 Ang anghel ng PANGINOON ay nagbalik sa  ikalawang pagkakataon, at kinalabit siya, at sinabi, "Bumangon ka at kumain; kung hindi, ang paglalakbay ay magiging napakahirap para sa iyo." 


text:
 Siya nga'y bumangon, kumain, uminom, at humayo na taglay ang lakas mula sa pagkaing iyon sa loob ng apatnapung araw at apatnapung gabi hanggang sa Horeb na bundok ng Diyos. 


text:
 Siya'y pumasok doon sa isang yungib, at nanirahan roon. Ang salita ng PANGINOON ay dumating sa kanya,  at sinabi niya sa kanya, "Anong ginagawa mo rito, Elias?" 


text:
 Sinabi niya, "Ako'y naging napakamanibughuin para sa PANGINOON, sa Diyos ng mga hukbo; sapagkat pinabayaan ng mga anak ni Israel ang iyong tipan, ibinagsak ang iyong mga dambana, at pinatay ng tabak ang iyong mga propeta. At ako, ako lamang, ang naiwan; at kanilang tinutugis ang aking buhay, upang patayin ito." 


text:
 Kanyang sinabi, "Humayo ka, at tumayo ka sa ibabaw ng bundok sa harap ng PANGINOON." At ang PANGINOON ay nagdaan at biniyak ang mga bundok ng isang malaki at malakas na hangin, at pinagputul-putol ang mga bato sa harap ng PANGINOON,  ngunit ang PANGINOON ay wala sa hangin. At pagkatapos ng hangin ay isang lindol, ngunit ang PANGINOON ay wala sa lindol: 


text:
 Pagkatapos ng lindol ay apoy, ngunit ang PANGINOON ay wala sa apoy: at pagkatapos ng apoy ay isang banayad at munting tinig. 


text:
 Nang marinig iyon ni Elias, binalot niya ang kanyang mukha ng kanyang balabal,  at lumabas,  at tumayo sa pasukan ng yungib. Dumating ang isang tinig sa kanya, at nagsabi, "Anong ginagawa mo rito, Elias?" 


text:
 At kanyang sinabi, "Ako'y tunay na nanibugho para sa PANGINOON, sa Diyos ng mga hukbo; sapagkat pinabayaan ng mga anak ni Israel ang iyong tipan, ibinagsak ang iyong mga dambana, at pinatay ng tabak ang iyong mga propeta. At ako, ako lamang ang naiwan, at kanilang tinutugis ang buhay ko, upang patayin ito." 


text:
 Sinabi ng PANGINOON sa kanya, "Humayo ka, bumalik ka sa iyong dinaanan sa ilang ng Damasco. Pagdating mo, buhusan mo ng langis si Hazael upang maging hari sa Siria. 


text:
 Si Jehu na anak ni Nimsi ay iyong buhusan ng langis upang maging hari sa Israel; at si Eliseo na anak ni Shafat sa Abel-mehola ay iyong buhusan ng langis upang maging propeta na kapalit mo. 


text:
 Ang makakatakas sa tabak ni Hazael ay papatayin ni Jehu, at ang makatakas sa tabak ni Jehu ay papatayin ni Eliseo. 


text:
 Gayunma'y mag-iiwan ako ng pitong libo sa Israel, lahat ng tuhod na hindi pa lumuhod kay Baal, at bawat bibig na hindi pa humalik sa kanya." 


text:
 Kaya't umalis siya roon at natagpuan niya si Eliseo na anak ni Shafat na nag-aararo, na may labindalawang pares ng baka sa unahan niya, at siya'y kasabay ng ikalabindalawa. Dinaanan siya ni Elias at inihagis sa kanya ang kanyang balabal. 


text:
 Kanyang iniwan ang mga baka, patakbong sumunod kay Elias, at sinabi, "Hayaan mong hagkan ko ang aking ama at aking ina, pagkatapos ay susunod ako sa iyo." At sinabi niya sa kanya, "Bumalik ka uli, sapagkat ano bang ginawa ko sa iyo?" 


text:
 At siya'y bumalik mula sa pagsunod sa kanya, at kinuha ang mga pares ng baka. Kanyang kinatay ang mga iyon at inilaga ang laman sa pamamagitan ng mga pamatok ng mga baka. Ibinigay niya iyon sa taong-bayan  at  kanilang  kinain. Pagkatapos, tumindig siya at sumunod kay Elias, at naglingkod sa kanya. 


text:
 Tinipon ni Ben-hadad na hari ng Siria ang buong hukbo niya. May tatlumpu't dalawang hari na kasama siya, mga kabayo, at mga karwahe. Siya'y umahon at kinubkob ang Samaria, at nilabanan iyon. 


text:
 At siya'y nagpadala ng mga sugo kay Ahab na hari ng Israel, sa loob ng lunsod, at sinabi niya sa kanya, "Ganito ang sabi ni Ben-hadad, 


text:
 Ang hari ng Israel ay sumagot, at nagsabi, "Ayon sa iyong sinasabi panginoon ko, O hari; ako'y iyo at lahat ng aking ari-arian." 


text:
 Ang mga sugo ay muling dumating, at nagsabi, "Ganito ang sinabi ni Ben-hadad, Ako'y nagsugo sa iyo, na nagpapasabi, 'Ibigay mo sa akin ang iyong pilak, at ang iyong ginto, ang iyong mga asawa at mga anak', 


text:
 gayunma'y susuguin ko sa iyo bukas ang aking mga lingkod sa mga ganitong oras. Kanilang hahalughugin ang iyong bahay, at ang mga bahay ng iyong mga lingkod, at anumang magustuhan nila ay hahawakan nila ng kanilang kamay, at iyon ay kukunin." 


text:
 Nang magkagayo'y tinawag ng hari ng Israel ang lahat ng matatanda sa lupain, at sinabi, "Inyong tandaan at tingnan kung paanong ang taong ito'y humahanap ng gulo, sapagkat kanyang ipinakukuha ang aking mga asawa, mga anak, mga pilak, at mga ginto; at hindi ako tumanggi sa kanya." 


text:
 Kaya't kanyang sinabi sa mga sugo ni Ben-hadad, "Sabihin ninyo sa aking panginoong hari, Ang lahat ng iyong ipinasugo sa iyong lingkod nang una ay aking gagawin. Ngunit ang bagay na ito ay hindi ko magagawa." At ang mga sugo ay umalis at muling nag-ulat sa kanya." 


text:
 Si Ben-hadad ay nagsugo sa kanya, at nagsabi, "Gawin ang ga-yon ng mga diyos sa akin, at higit pa kung ang alabok sa Samaria ay magiging sapat na dakutin ng lahat ng taong sumusunod sa akin." 


text:
 At ang hari ng Israel ay sumagot, at nagsabi, "Sabihin ninyo sa kanya na hindi dapat maghambog ang nagbibigkis ng sandata na parang siya ang naghuhubad nito." 


text:
 Nang marinig ni Ben-hadad ang pasugong ito, habang siya'y umiinom sa tolda kasama ang mga hari, sinabi niya sa kanyang mga lingkod, "Humanda kayo sa pagsalakay." At sila'y naghanda sa pagsalakay sa lunsod. 


text:
 Ang isang propeta ay lumapit kay Ahab na hari ng Israel, at nagsabi, "Ganito ang sabi ng PANGINOON, Nakita mo ba ang karamihang ito? Tingnan mo, aking ibibigay sila sa iyong kamay sa araw na ito at iyong makikilala na ako ang PANGINOON." 


text:
 Sinabi ni Ahab, "Sa pamamagitan nino?" At kanyang sinabi, "Ganito ang sabi ng PANGINOON, Sa pamamagitan ng mga kabataang tauhan ng mga pinuno sa mga lalawigan." Nang magkagayo'y sinabi niya, "Sino ang magsisimula ng labanan?" At siya'y sumagot, "Ikaw." 


text:
 Nang magkagayo'y kanyang pinaghanda ang mga kabataang tauhan ng mga pinuno sa mga lalawigan, at sila'y dalawangdaan at tatlumpu't dalawa. Pagkatapos ay kanyang tinipon ang buong bayan, ang lahat ng mga anak ni Israel na may pitong libong katao. 


text:
 Sila'y umalis nang katanghaliang-tapat, habang si Ben-hadad ay umiinom na nilalasing ang sarili sa loob ng mga tolda at ang tatlumpu't dalawang haring tumulong sa kanya. 


text:
 At ang mga tauhan ng mga pinuno sa mga lalawigan ay naunang lumabas. Si Ben-hadad ay nagsugo ng mga kawal at isinalaysay nila sa kanya, "May mga taong lumalabas mula sa Samaria." 


text:
 Kanyang sinabi, "Kung sila'y lumalabas para sa kapayapaan, hulihin ninyo silang buhay; o kung sila'y lumalabas para sa pakikidigma, hulihin ninyong buhay." 


text:
 Sa gayo'y ang mga ito ay lumabas sa lunsod, ang mga kabataan ng mga pinuno sa mga lalawigan, at ang hukbong sumusunod sa kanila. 


text:
 Pinatay ng bawat isa ang kanya-kanyang kalabang lalaki, at ang mga taga-Siria ay nagsitakas, at hinabol sila ng Israel. Ngunit si Ben-hadad na hari ng Siria ay tumakas na sakay ng isang kabayo na kasama ng mga mangangabayo. 


text:
 Ang hari ng Israel ay lumabas, binihag ang mga kabayo at mga karwahe, at pinatay ang mga taga-Siria ng maramihang pagpatay. 


text:
 Pagkatapos ang propeta ay lumapit sa hari ng Israel, at nagsabi sa kanya, "Halika, magpakalakas ka at tandaan mong mabuti kung ano ang iyong gagawin, sapagkat sa panahon ng tagsibol ay aahon ang hari ng Siria laban sa iyo." 


text:
 Sinabi ng mga lingkod ng hari sa Siria sa kanya, "Ang kanilang diyos ay diyos ng mga burol, kaya't sila'y mas malakas sa atin. Ngunit labanan natin sila sa kapatagan, at tiyak na tayo'y magiging mas malakas kaysa kanila. 


text:
 Ito ang gawin mo: alisin mo ang mga hari sa kani-kanilang puwesto, at maglagay ka ng mga punong kawal na kapalit nila. 


text:
 Magtipon ka para sa iyo ng isang hukbo na gaya ng hukbong nawala sa iyo, kabayo laban sa kabayo, at karwahe laban sa karwahe. Lalabanan natin sila sa kapatagan, at tiyak na tayo'y magiging mas malakas kaysa kanila." Kanyang pinakinggan ang kanilang tinig at gayon nga ang ginawa. 


text:
 Sa panahon ng tagsibol, tinipon ni Ben-hadad ang mga Arameo at umahon sa Afec upang labanan ang Israel. 


text:
 At ang mga anak ng Israel ay nagtipon  din,  binigyan  ng  mga baon, at humayo laban sa kanila. Ang mga anak ng Israel ay humimpil sa harapan nila na parang dalawang munting kawan ng mga kambing, ngunit kinalatan ng mga taga-Siria ang lupain. 


text:
 May isang tao ng Diyos na lumapit at sinabi sa hari ng Israel, "Ganito ang sabi ng PANGINOON, Sapagkat sinabi ng mga taga-Siria: 'Ang PANGINOON ay diyos ng mga burol, ngunit hindi siya diyos ng mga libis,' kaya't aking ibibigay ang napakaraming ito sa iyong kamay, at inyong malalaman na ako ang PANGINOON." 


text:
 Sila'y nagkampo na magkatapat sa loob ng pitong araw. Nang ikapitong araw, nagpasimula ang labanan at ang mga anak ni Israel ay nakapatay sa mga taga-Siria ng isandaang libong lakad na kawal sa isang araw. 


text:
 Ang mga nalabi ay tumakas patungo sa lunsod ng Afec, at ang pader ay nabuwal sa dalawampu't pitong libong lalaki na nalabi. Si Ben-hadad ay tumakas din at pumasok sa lunsod, sa isang silid na pinakaloob. 


text:
 Sinabi ng kanyang mga lingkod sa kanya, "Aming narinig na ang mga hari sa sambahayan ng Israel ay mga maawaing hari. Isinasamo namin sa iyo na kami ay hayaan mong maglagay ng mga bigkis na sako sa aming mga balakang, at mga lubid sa aming mga leeg at pupuntahan namin ang hari ng Israel; marahil ay kanyang ililigtas ang iyong buhay." 


text:
 Kaya't sila'y naglagay ng bigkis na sako sa kanilang mga balakang, at ng mga lubid sa kanilang mga leeg. Pumunta sila sa hari ng Israel, at nagsabi, "Sinasabi ng iyong lingkod na si Ben-hadad, 'Hinihiling ko sa iyo, hayaan mo akong mabuhay.'" At sinabi niya, "Siya ba'y buhay pa? Siya'y aking kapatid." 


text:
 Naghihintay noon ang mga lalaki ng tanda at madali nilang nakuha ang kanyang iniisip at kanilang sinabi,  "Oo,  ang iyong kapatid na si Benhadad." Nang magkagayo'y sinabi niya, "Humayo kayo at dalhin ninyo siya sa akin." Nang magkagayo'y nagpakita sa kanya si Ben-hadad at kanyang pinaakyat sa karwahe. 


text:
 Sinabi ni Ben-hadad sa kanya, 'Ang mga lunsod na kinuha ng aking ama sa iyong ama ay aking isasauli; at maaari kang magtayo ng mga kalakalan para sa iyong sarili sa Damasco, gaya ng ginawa ng aking ama sa Samaria." At sinabi ni Ahab, "Hahayaan kitang umalis ayon sa mga kasunduang ito." Sa gayo'y nakipagtipan siya sa kanya, at pinahayo siya. 


text:
 May isang lalaki sa mga anak ng mga propeta ang nagsabi sa kanyang kasama sa pamamagitan ng salita ng PANGINOON, "Hinihiling ko sa iyo, saktan mo ako." Ngunit ang lalaki ay tumangging saktan siya. 


text:
 Nang magkagayo'y sinabi niya sa kanya, "Sapagkat hindi mo sinunod ang tinig ng PANGINOON, pagkalayo mo sa akin ay papatayin ka ng isang leon." Paglayo niya sa kanya, nakasalubong siya ng isang leon at pinatay siya. 


text:
 Pagkatapos ay nakatagpo siya ng isa pang lalaki, at nagsabi, "Hinihiling ko sa iyo, saktan mo ako." Sinaktan siya ng lalaki, tinaga at sinugatan siya. 


text:
 Sa gayo'y umalis ang propeta at hinintay ang hari sa daan, at nagkunwari na may benda sa kanyang mga mata. 


text:
 Habang dumaraan ang hari, sumigaw siya sa hari, na sinasabi, "Ang iyong lingkod ay nasa gitna ng pakikipaglaban at may isang kawal na lumapit sa akin, dala ang isang lalaki, at nagsabi, 'Ingatan mo ang lalaking ito. Kung sa anumang paraan ay makatakas siya, ang iyong buhay ang ipapalit sa kanyang buhay, o magbabayad ka ng isang talentong pilak.' 


text:
 Habang ang iyong lingkod ay abala rito at doon, siya'y nakaalis." At sinabi ng hari ng Israel sa kanya, "Magiging ganyan ang hatol sa iyo. Ikaw na rin ang nagpasiya." 


text:
 Pagkatapos, siya'y nagmadali, inalis ang benda sa kanyang mga mata, at nakilala siya ng hari ng Israel na siya'y isa sa mga propeta. 


text:
 At sinabi niya sa kanya, "Ganito ang sabi ng PANGINOON, 'Sapagkat iyong pinabayaang makatakas sa iyong kamay ang lalaki na aking itinalaga sa kamatayan, ang iyo ngang buhay ay papanaw na kapalit ng kanyang buhay, at ang iyong bayan para sa kanyang bayan.'" 


text:
 Kaya't ang hari ng Israel ay umuwi sa kanyang bahay na masama ang loob at malungkot, at pumunta sa Samaria. 


text:
 Pagkatapos ay naganap ang sumusunod na mga pangyayari: Si Nabat na Jezreelita ay mayroong isang ubasan sa Jezreel na malapit sa bahay ni Ahab na hari sa Samaria. 


text:
 Sinabi ni Ahab kay Nabat, "Ibigay mo sa akin ang iyong ubasan, upang mapasaakin bilang taniman ng gulay, sapagkat malapit iyon sa aking bahay. Aking papalitan iyon ng mas mainam na ubasan kaysa roon, o kung inaakala mong mabuti, aking ibibigay sa iyo ang halaga niyon sa salapi." 


text:
 Ngunit sinabi ni Nabat kay Ahab, "Huwag ipahintulot ng PANGINOON na aking ibigay sa iyo ang pamana ng aking mga ninuno." 


text:
 Pumasok si Ahab sa kanyang bahay na yamot at malungkot dahil sa sinabi ni Nabat na Jezreelita sa kanya, sapagkat kanyang sinabi, "Hindi ko ibibigay sa iyo ang pamana ng aking mga ninuno." Siya'y nahiga sa kanyang higaan, ipinihit ang kanyang mukha, at ayaw kumain ng pagkain. 


text:
 Ngunit si Jezebel na kanyang asawa ay pumaroon sa kanya, at nagsabi, "Bakit ang iyong diwa ay bagabag at ayaw mong kumain ng pagkain?" 


text:
 At sinabi niya sa kanya, "Sapagkat kinausap ko si Nabat na Jezreelita, at sinabi ko sa kanya, 'Ibigay mo sa akin ang iyong ubasan sa halaga nitong salapi; o kung hindi, kung iyong minamabuti, papalitan ko sa iyo ng ibang ubasan.' Siya'y sumagot, 'Hindi ko ibibigay sa iyo ang aking ubasan.'" 


text:
 Sinabi ni Jezebel sa kanya, "Ikaw ba  ngayon  ang  namamahala  sa kaharian ng Israel? Bumangon ka, at kumain ng tinapay, at pasayahin mo ang iyong puso; ibibigay ko sa iyo ang ubasan ni Nabat na Jezreelita." 


text:
 Sa gayo'y sumulat siya ng mga liham sa pangalan ni Ahab, at tinatakan ng kanyang tatak. Ipinadala ang mga sulat sa matatanda at sa mga maharlika na naninirahang kasama ni Nabat sa kanyang lunsod. 


text:
 Kanyang isinulat sa mga liham, "Magpahayag kayo ng isang ayuno, at ilagay ninyo si Nabat na puno ng kapulungan, 


text:
 at maglagay kayo ng dalawang lalaking walanghiya sa harapan niya, at hayaang magsabi sila ng bintang laban sa kanya, na magsabi, 'Iyong isinumpa ang Diyos at ang hari.' Kaya't ilabas siya at batuhin upang siya'y mamatay." 


text:
 At ginawa ng mga kalalakihan sa kanyang lunsod, ng matatanda at ng mga maharlika na naninirahan sa kanyang lunsod, kung ano ang ipinag-utos ni Jezebel sa kanila, ayon sa nasusulat sa mga sulat na kanyang ipinadala sa kanila. 


text:
 Ang dalawang lalaking walanghiya ay pumasok at umupo sa harapan niya. At isinakdal ng lalaking walanghiya si Nabat sa harapan ng taong-bayan, na nagsasabi, "Isinumpa ni Nabat ang Diyos at ang hari." Nang magkagayo'y kanilang inilabas siya sa bayan, at binato nila hanggang sa siya'y namatay. 


text:
 Nang mabalitaan ni Jezebel na si Nabat ay pinagbabato at patay na, sinabi ni Jezebel kay Ahab, "Bumangon ka, angkinin mo ang ubasan ni Nabat na Jezreelita na kanyang ipinagkait na ibigay sa iyo sa halaga ng salapi. Sapagkat si Nabat ay hindi buhay, kundi patay." 


text:
 Nang mabalitaan ni Ahab na patay na si Nabat, bumangon si Ahab upang bumaba sa ubasan ni Nabat na Jezreelita, at angkinin ang ubasan. 


text:
 "Bumangon ka, lumusong ka upang salubungin si Ahab na hari ng Israel, na nasa Samaria. Siya'y nasa ubasan ni Nabat upang kamkamin ito. 


text:
 Iyong sabihin sa kanya, 'Ganito ang sabi ng PANGINOON, "Pumatay ka ba at nangamkam din?"' At iyong sasabihin sa kanya, 'Ganito ang sabi ng PANGINOON, "Sa dakong pinaghimuran ng mga aso ng dugo ni Nabat ay hihimurin ng mga aso ang iyong dugo."'" 


text:
 At sinabi ni Ahab kay Elias, "Natagpuan mo ba ako, O aking kaaway?" At sumagot siya, "Natagpuan kita, sapagkat iyong ipinagbili ang iyong sarili upang gumawa ng kasamaan sa paningin ng PANGINOON. 


text:
 Dadalhan kita ng kasamaan, at aking lubos na pupuksain ka at aking tatanggalin kay Ahab ang bawat anak na lalaki, nakabilanggo o malaya, sa Israel. 


text:
 Aking gagawin ang iyong sambahayan na gaya ng sambahayan ni Jeroboam na anak ni Nebat, at gaya ng sambahayan ni Baasa na anak ni Ahias, dahil sa ibinunsod mo ako sa galit, at ikaw ang naging sanhi ng pagkakasala ng Israel. 


text:
 Tungkol kay Jezebel ay nagsalita rin ang PANGINOON, na nagsabi, 'Lalapain ng mga aso si Jezebel sa loob ng hangganan ng Jezreel.' 


text:
 Ang  sinumang kabilang kay Ahab na namatay sa loob ng lunsod ay kakainin ng mga aso; at ang sinumang kabilang sa kanya na namatay sa parang ay kakainin ng mga ibon sa himpapawid." 


text:
 (Walang gaya ni Ahab na nagbili ng kanyang sarili upang gumawa ng kasamaan sa paningin ng PANGINOON, na inudyukan ni Jezebel na kanyang asawa. 


text:
 Siya'y gumawa ng totoong karumaldumal sa pagsunod sa mga diyus-diyosan, tulad ng ginawa ng mga Amoreo, na pinalayas ng PANGINOON sa harap ng mga anak ni Israel.) 


text:
 Nang marinig ni Ahab ang mga salitang iyon, kanyang pinunit ang kanyang mga damit, nagsuot ng sako sa kanyang katawan,  nag-ayuno, nahiga sa sako, at nagpalakad-lakad na namamanglaw. 


text:
 "Nakita mo ba kung paanong si Ahab ay nagpakababa sa harap ko? Sapagkat siya'y nagpakababa sa harap ko, hindi ko dadalhin ang kapahamakan sa kanyang mga araw, kundi dadalhin ko ang kapahamakan sa kanyang sambahayan sa mga araw ng kanyang mga anak." 


text:
 Sinabi ng hari ng Israel sa kanyang mga lingkod, "Alam ba ninyo na ang Ramot-gilead ay atin, at tayo'y tumatahimik, at hindi natin ito inaagaw sa kamay ng hari ng Siria?" 


text:
 Sinabi niya kay Jehoshafat, "Sasama ka ba sa akin sa pakikipaglaban sa Ramot-gilead?" At sinabi ni Jehoshafat sa hari ng Israel, "Ako'y para sa iyo, ang aking bayan ay parang iyong bayan, ang aking mga kabayo ay parang iyong mga kabayo." 


text:
 Nang magkagayo'y tinipon ng hari ng Israel ang mga propeta, na may apatnaraang lalaki, at sinabi sa kanila, "Hahayo ba ako laban sa Ramot-gilead upang makipaglaban, o magpaparaya ako?" At sinabi nila, "Umahon ka sapagkat ibibigay iyon ng PANGINOON sa kamay ng hari." 


text:
 Ngunit sinabi ni Jehoshafat, "Wala ba ritong ibang propeta ng PANGINOON upang makasangguni tayo sa kanya?" 


text:
 At sinabi ng hari ng Israel kay Jehoshafat, "May isa pang lalaki na maaari nating sanggunian sa PANGINOON, si Micaya na anak ni Imla. Ngunit kinapopootan ko siya sapagkat hindi siya nagpapahayag ng mabuti tungkol sa akin, kundi kasamaan." At sinabi ni Jehoshafat, "Huwag magsalita ng ganyan ang hari." 


text:
 Nang magkagayo'y tumawag ang hari sa Israel ng isang punong kawal, at nagsabi, "Dalhin rito agad si Micaya na anak ni Imla." 


text:
 Noon ang hari ng Israel at si Jehoshafat na hari ng Juda ay nakaupo sa kanilang mga trono na nakadamit hari, sa isang giikan sa pasukan ng pintuang-bayan ng Samaria. Lahat ng mga propeta ay nagsasalita ng propesiya sa harap nila. 


text:
 At si Zedekias na anak ni Canaana ay gumawa ng mga sungay na bakal, at nagsabi, "Ganito ang sabi ng PANGINOON, Sa pamamagitan ng mga ito ay iyong itutulak ang mga taga-Siria hanggang sa sila'y malipol." 


text:
 Gayundin ang ipinahayag ng lahat ng propeta,  na nagsasabi, "Umahon ka sa Ramot-gilead at magtagumpay ka, sapagkat ibibigay iyon ng PANGINOON sa kamay ng hari." 


text:
 Ang sugo na humayo upang tawagin si Micaya ay nagsalita sa kanya, "Ang lahat ng mga salita ng mga propeta ay kasiya-siya sa hari; hayaan mong ang iyong salita ay maging gaya ng isa sa kanila, at magsalita ka ng kasiya-siya." 


text:
 At sinabi ni Micaya, "Buhay ang PANGINOON, kung ano ang sabihin ng PANGINOON sa akin, iyon ang aking sasabihin." 


text:
 Nang siya'y dumating sa hari, sinabi ng hari sa kanya, "Micaya, hahayo ba kami sa Ramot-gilead upang makipaglaban, o magpipigil kami?" At kanyang isinagot sa kanya, "Humayo ka at magtagumpay; ibibigay iyon ng PANGINOON sa kamay ng hari." 


text:
 Ngunit sinabi ng hari sa kanya, "Ilang ulit kong ipag-uutos sa iyo na wala kang sasabihing anuman sa akin, kundi ang katotohanan sa pangalan ng PANGINOON?" 


text:
 At kanyang sinabi, "Nakita ko ang buong Israel na nakakalat sa mga bundok, na gaya ng mga tupa na walang pastol. At sinabi ng PANGINOON, 'Ang mga ito ay walang panginoon; hayaang umuwi nang payapa ang bawat lalaki sa kanyang bahay.'" 


text:
 Sinabi ng hari ng Israel kay Jehoshafat, "Di ba sinabi ko sa iyo na siya'y hindi magpapahayag ng mabuti tungkol sa akin, kundi ng kasamaan?" 


text:
 At sinabi ni Micaya,  "Kaya't iyong dinggin ang salita ng PANGINOON. Nakita ko ang PANGINOON na nakaupo sa kanyang trono, at ang buong hukbo ng langit na nakatayo sa tabi niya sa kanyang kanan at sa kanyang kaliwa." 


text:
 Sinabi ng PANGINOON, 'Sinong hihikayat kay Ahab upang siya'y umahon  at  mabuwal sa  Ramot-gilead?' Ang isa'y nagsalita ng isang bagay at ang isa ay ibang bagay. 


text:
 Pagkatapos ay lumabas ang isang espiritu at tumayo sa harap ng PANGINOON, at nagsabi, 'Hihikayatin ko siya.' 


text:
 At sinabi ng PANGINOON sa kanya, 'Paano?' At kanyang sinabi, 'Ako'y lalabas at magiging sinungaling na espiritu sa bibig ng lahat ng kanyang mga propeta.' At kanyang sinabi, 'Iyong hihikayatin siya at magtatagumpay ka; humayo ka at gayon ang gawin mo. 


text:
 Kaya't ngayon ay tingnan mo, inilagay ng PANGINOON  ang sinungaling na espiritu sa bibig ng lahat ng iyong mga propeta, at ang PANGINOON ay nagsalita ng kasamaan tungkol sa iyo." 


text:
 Pagkatapos ay lumapit si Zedekias na anak ni Canaana, sinampal si Micaya, at sinabi, "Paanong umalis ang Espiritu ng PANGINOON mula sa akin upang magsalita sa iyo?" 


text:
 Sinabi ni Micaya, "Makikita mo sa araw na iyon kapag ikaw ay pumasok sa pinakaloob na silid upang magkubli." 


text:
 At sinabi ng hari sa Israel, "Dakpin si Micaya, at ibalik kay Amon na tagapamahala ng lunsod, at kay Joas na anak ng hari; 


text:
 at inyong sabihin, 'Ganito ang sabi ng hari, "Ilagay ninyo ang taong ito sa bilangguan, at tustusan ninyo siya ng kaunting tinapay at tubig hanggang  sa  ako'y  dumating  na payapa." 


text:
 At sinabi ni Micaya, "Kung ikaw ay bumalik na payapa, ang PANGINOON ay hindi nagsalita sa pamamagitan ko." At kanyang  sinabi, "Makinig kayo, mga mamamayan!" 


text:
 Sinabi ng hari ng Israel kay Jehoshafat, "Ako'y magbabalatkayo at pupunta sa labanan, ngunit ikaw ay magsuot ng iyong damit panghari." At ang hari ng Israel ay nagbalatkayo at pumunta sa labanan. 


text:
 Ang hari ng Siria ay nag-utos sa tatlumpu't dalawang punong kawal ng kanyang mga karwahe, "Huwag kayong makipaglaban kahit sa maliit o sa malaki man, liban lamang sa hari ng Israel." 


text:
 Nang makita ng mga punong kawal ng mga karwahe si Jehoshafat ay kanilang sinabi, "Tiyak na ito ang hari ng Israel." Kaya't sila'y bumalik upang makipaglaban sa kanya; at si Jehoshafat ay sumigaw. 


text:
 Nang makita ng mga punong kawal ng mga karwahe na hindi iyon ang hari ng Israel, sila'y tumigil sa pagtugis sa kanya. 


text:
 Subalit pinakawalan ng isang lalaki ang kanyang palaso sa pagbabaka-sakali, at tinamaan ang hari ng Israel sa pagitan ng dugtungan ng baluti sa dibdib. Kaya't kanyang sinabi sa nagpapatakbo ng kanyang karwahe, "Pumihit ka, at ilabas mo ako sa labanan, sapagkat ako'y sugatan." 


text:
 Uminit ang labanan nang araw na iyon, at ang hari ay napigil sa kanyang karwahe sa harap ng mga taga-Siria, at namatay sa kinahapunan. Ang dugo ay dumaloy mula sa sugat hanggang sa ilalim ng karwahe. 


text:
 Nang paglubog ng araw ay may isinigaw sa buong hukbo, "Bawat lalaki ay sa kanyang lunsod, at bawat lalaki ay sa kanyang lupain." 


text:
 At kanilang hinugasan ang karwahe sa tabi ng tangke ng Samaria; hinimod ng mga aso ang kanyang dugo at ang mga masasamang babae ay nagsipaligo roon, ayon sa salita ng PANGINOON na kanyang sinabi. 


text:
 Ang iba sa mga gawa ni Ahab, at ang lahat niyang ginawa, at ang bahay na garing na kanyang itinayo, at ang lahat ng lunsod na kanyang itinayo, hindi ba nasusulat ang mga iyon sa Aklat ng mga Kasaysayan ng mga hari sa Israel? 


text:
 Sa gayo'y natulog si Ahab na kasama ng kanyang mga ninuno; at si Ahazias na kanyang anak ay naghari na kapalit niya. 


text:
 Si Jehoshafat na anak ni Asa ay nagsimulang maghari sa Juda nang ikaapat na taon ni Ahab na hari ng Israel. 


text:
 Si Jehoshafat ay tatlumpu't limang taon nang magsimulang maghari; at siya'y naghari ng dalawampu't limang taon sa Jerusalem. Ang pangalan ng kanyang ina ay Azuba na anak ni Silhi. 


text:
 Siya'y lumakad sa lahat ng landas ni Asa na kanyang ama. Hindi siya lumihis doon at kanyang ginawa ang matuwid sa mga mata ng PANGINOON, gayunma'y ang matataas na dako ay hindi niya inalis, at ang bayan ay nagpatuloy na naghahandog at nagsusunog ng insenso sa matataas na dako. 


text:
 Ang iba sa mga gawa ni Jehoshafat, at ang kanyang kapangyarihan na kanyang ipinakita, at kung paanong siya'y nakipagdigma, di ba nasusulat ang mga iyon sa Aklat ng mga Kasaysayany ng mga hari ng Juda? 


text:
 At ang mga nalabi sa mga sodomita na nanatili sa mga araw ng kanyang amang si Asa ay pinuksa niya sa lupain. 


text:
 Si Jehoshafat ay gumawa ng mga  sasakyang dagat sa Tarsis upang pumunta sa Ofir dahil sa ginto, ngunit hindi sila nakarating sapagkat ang mga sasakyan ay nasira sa Ezion-geber. 


text:
 Nang magkagayo'y sinabi ni Ahazias na anak ni Ahab kay Jehoshafat, "Hayaan mong sumama ang aking mga lingkod sa iyong mga lingkod sa mga barko." Ngunit ayaw ni Jehoshafat. 


text:
 At si Jehoshafat ay natulog at nalibing na kasama ng kanyang mga ninuno sa lunsod ni David na kanyang ama; at si Jehoram na kanyang anak ay naghari na kapalit niya. 


text:
 Si Ahazias na anak ni Ahab ay nagsimulang maghari sa Israel sa Samaria, nang ikalabimpitong taon ni Jehoshafat na hari ng Juda, at siya'y naghari ng dalawang taon sa Israel. 


text:
 Siya'y gumawa ng kasamaan sa paningin ng PANGINOON, at lumakad sa landas ng kanyang ama at ina, at sa landas ni Jeroboam na anak ni Nebat, na naging sanhi ng pagkakasala ng Israel. 


text:
 Siya'y naglingkod kay Baal at sumamba sa kanya, at ginalit niya ang PANGINOON, ang Diyos ng Israel, ayon sa lahat ng ginawa ng kanyang ama. 


text:
 Si Ahazias ay nahulog sa salasala ng kanyang silid sa itaas sa Samaria, at nagkasakit. Kaya't siya'y nagpadala ng mga sugo, at sinabi sa kanila, "Humayo kayo, sumangguni kayo kay Baal-zebub, na diyos ng Ekron, kung ako'y gagaling sa sakit na ito." 


text:
 Ngunit sinabi ng anghel ng PANGINOON kay Elias na Tisbita, "Bumangon ka, umahon ka upang salubungin ang mga sugo ng hari ng Samaria, at sabihin mo sa kanila, 'Dahil ba sa walang Diyos sa Israel, kaya't kayo'y nagsisihayo upang sumangguni kay Baal-zebub na diyos ng Ekron?' 


text:
 Ngayon nga'y ganito ang sabi ng Panginoon, 'Ikaw ay hindi aalis sa higaan na iyong pinanggalingan, kundi tiyak na ikaw ay mamamatay." Kaya't si Elias ay pumaroon. 


text:
 At sinabi nila sa kanya, "May dumating na isang lalaki at sinalubong kami, at sinabi sa amin, 'Kayo'y bumalik sa haring nagsugo sa inyo, at sabihin ninyo sa kanya, Ganito ang sabi ng Panginoon, "Dahil ba sa walang Diyos sa Israel kaya't ikaw ay nagsusugo upang sumangguni kay Baal-zebub na diyos ng Ekron?" Kaya't hindi ka aalis sa higaan na iyong pinanggalingan, kundi tiyak na ikaw ay mamamatay.'" 


text:
 Sinabi niya sa kanila, "Ano ang anyo ng lalaking iyon na dumating at sumalubong sa inyo, at nagsabi sa inyo ng mga bagay na ito?" 


text:
 sila'y sumagot sa kanya, "Siya'y lalaking mabalahibo at may pamigkis na balat ng hayop sa kanyang mga balakang." At kanyang sinabi, "Iyon ay si Elias na Tisbita." 


text:
 Nang magkagayo'y nagsugo ang hari sa kanya ng isang kapitan ng limampu kasama ang limampung kawal niya. Umahon siya kay Elias na nakaupo sa tuktok ng burol, at sinabi sa kanya, "O tao ng Diyos, sinabi ng hari, 'Bumaba ka.'" 


text:
 Ngunit si Elias ay sumagot at sinabi sa kapitan, "Kung ako'y tao ng Diyos,  hayaang bumaba ang apoy mula sa langit at tupukin ka at ang iyong limampu." At bumaba ang apoy mula sa langit at tinupok siya at ang limampung kawal niya. 


text:
 Muling nagsugo ang hari sa kanya ng isa pang kapitan ng limampu kasama ang limampung kawal niya. At siya'y sumagot at sinabi sa kanya, "O tao ng Diyos, ganito ang sabi ng hari, 'Bumaba ka agad!'" 


text:
 Subalit si Elias ay sumagot at sinabi sa kanila, "Kung ako'y tao ng Diyos, hayaang bumaba ang apoy mula sa langit at tupukin ka at ang iyong limampu." At ang apoy ng Diyos ay bumabang mula sa langit at tinupok siya at ang limampung kawal niya. 


text:
 At muling nagsugo ang hari ng kapitan ng ikatlong limampu kasama ng kanyang limampu. At ang ikatlong kapitan ng limampu ay umahon, at dumating at lumuhod sa harapan ni Elias, at nakiusap sa kanya, "O tao ng Diyos, ipinapakiusap ko sa iyo na ang aking  buhay, at ang buhay ng limampung ito na iyong mga lingkod ay maging mahalaga nawa sa iyong paningin. 


text:
 Bumaba ang apoy mula sa langit, at tinupok ang dalawang unang kapitan ng  limampu pati ang limampung kawal nila; ngunit ang aking buhay nawa'y maging mahalaga sa iyong paningin." 


text:
 At sinabi ng anghel ng PANGINOON kay Elias, "Bumaba kang kasama niya; huwag kang matakot sa kanya." At siya'y tumindig at bumabang kasama niya hanggang sa hari. 


text:
 At sinabi niya sa kanya, "Ganito ang sabi ng Panginoon, 'Sapagkat ikaw ay nagpadala ng mga sugo upang sumangguni kay Baal-zebub na diyos ng Ekron, dahil ba sa walang Diyos sa Israel na mapagsasanggunian  ng  kanyang salita? — kaya't hindi ka aalis sa higaan na iyong pinanggalingan, kundi tiyak na mamamatay ka.' " 


text:
 Kaya't namatay siya ayon sa salita ng PANGINOON na sinabi ni Elias. Si Jehoram ay nagharing kapalit niya, nang ikalawang taon ni Jehoram na anak ni Jehoshafat na hari ng Juda, sapagkat si Ahazias ay walang anak na lalaki. 


text:
 Ang iba sa mga gawa ni Ahazias na kanyang ginawa, hindi ba ang mga iyon ay nakasulat sa Aklat ng mga Kasaysayan ng mga Hari ng Israel? 


text:
 Nang malapit nang iakyat ng PANGINOON si Elias sa langit sa pamamagitan ng isang ipu-ipo, sina Elias at Eliseo ay magkasamang umalis mula sa Gilgal. 


text:
 Sinabi ni Elias kay Eliseo, "Maghintay ka rito sapagkat sinugo ako ng PANGINOON hanggang sa Bethel." Ngunit sinabi ni Eliseo, "Habang buhay ang PANGINOON, at habang ikaw ay nabubuhay, hindi kita iiwan." Kaya't pumunta sila sa Bethel. 


text:
 Ang mga anak ng mga propeta na nasa Bethel ay lumapit kay Eliseo, at sinabi sa kanya, "Nalalaman mo ba na kukunin ngayon ng PANGINOON ang iyong panginoon mula sa iyo?" At kanyang sinabi, "Oo, nalalaman ko, manahimik kayo." 


text:
 Sinabi ni Elias sa kanya, "Eliseo, maghintay ka rito; sapagkat sinugo ako ng PANGINOON sa Jerico." Ngunit kanyang sinabi,  "Habang buhay ang PANGINOON, at habang buhay ka, hindi kita iiwan." Kaya't sila'y dumating sa Jerico. 


text:
 Lumapit kay Eliseo ang mga anak ng mga propeta na nasa Jerico, at nagsipagsabi sa kanya, "Nalalaman mo ba na kukunin ngayon ng PANGINOON ang iyong panginoon mula sa iyo?" At siya'y sumagot, "Oo, nalalaman ko; manahimik kayo." 


text:
 At sinabi ni Elias sa kanya, "Maghintay ka rito; sapagkat sinugo ako ng PANGINOON sa Jordan." At kanyang sinabi, "Habang buhay ang PANGINOON, at habang buhay ka, hindi kita iiwan." Kaya't humayo silang dalawa. 


text:
 Limampu sa mga anak ng mga propeta ay humayo rin, at tumayo sa tapat nila sa di-kalayuan habang silang dalawa ay nakatayo sa tabi ng Jordan. 


text:
 At kinuha ni Elias ang kanyang balabal at tiniklop ito, at hinampas ang tubig, at nahawi ang tubig sa isang panig at sa kabila, hanggang sa ang dalawa ay makatawid sa tuyong lupa. 


text:
 Nang sila'y makatawid, sinabi ni Elias kay Eliseo, "Hingin mo kung ano ang gagawin ko sa iyo, bago ako kunin sa iyo." At sinabi ni Eliseo, "Hayaan mong mapasaakin ang dobleng bahagi ng iyong espiritu." 


text:
 Siya ay tumugon, "Ang hinihingi mo ay isang  mahirap  na bagay; gayunma'y kung makita mo ako habang ako'y kinukuha sa iyo, iyon ay ipagkakaloob sa iyo. Ngunit kung hindi mo ako makita, iyon ay hindi mangyayari." 


text:
 Samantalang sila'y naglalakad at nag-uusap, isang karwaheng apoy at mga kabayong apoy ang naghiwalay sa kanilang dalawa. At si Elias ay umakyat sa langit sa pamamagitan ng isang ipu-ipo. 


text:
 Iyon ay nakita ni Eliseo at siya'y sumigaw, "Ama ko, ama ko! Mga karwahe ng Israel at mga mangangabayo nito!" Ngunit siya'y hindi na  niya nakita. Kaya't kanyang hinawakan ang kanyang sariling kasuotan, at pinunit sa dalawang piraso. 


text:
 Kinuha niya ang balabal ni Elias na nahulog sa kanya, at siya'y bumalik, at tumayo sa pampang ng Jordan. 


text:
 Kanyang kinuha ang balabal ni Elias na nahulog sa kanya, at hinampas ang tubig, na sinasabi, "Nasaan ang PANGINOON, ang Diyos ni Elias?" Nang kanyang mahampas ang tubig, ito ay nahawi sa isang panig at sa kabila, at si Eliseo ay tumawid. 


text:
 At nang makita siya sa may di-kalayuan ng mga anak ng mga propeta na nasa Jerico, ay kanilang sinabi, "Ang espiritu ni Elias ay na kay Eliseo." Sila'y lumapit upang salubungin siya at nagpatirapa sa lupa sa harapan niya. 


text:
 Kanilang sinabi sa kanya, "Tingnan mo, ang iyong mga lingkod ay may limampung malalakas na lalaki. Hayaan mo silang humayo, at hanapin ang inyong  panginoon. Baka tinangay siya ng Espiritu ng PANGINOON at inihagis sa isang bundok, o sa isang libis." At kanyang sinabi, "Hindi, huwag mo silang susuguin." 


text:
 Subalit nang kanilang pilitin siya hanggang sa siya'y mapahiya, ay kanyang sinabi, "Suguin sila." Kaya't sila'y nagsugo ng limampung lalaki, at naghanap sila sa loob ng tatlong araw, ngunit hindi siya natagpuan. 


text:
 Nang sila'y bumalik sa kanya, samantalang siya'y naghihintay sa Jerico at kanyang sinabi sa kanila, "Di ba sinabi ko sa inyo, huwag kayong humayo?" 


text:
 At sinabi ng mga mamamayan sa lunsod kay Eliseo, "Tingnan mo, ang kinalalagyan ng lunsod na ito ay mabuti, gaya ng nakikita ng aking panginoon, ngunit ang tubig ay masama, at ang lupa ay walang bunga." 


text:
 Sinabi niya, "Dalhan ninyo ako ng isang bagong banga, at lagyan ninyo ng asin." At kanilang dinala sa kanya. 


text:
 At siya'y pumaroon sa bukal ng tubig at hinagisan niya ng asin, at sinabi,  "Ganito  ang sabi ng PANGINOON, 'Ginawa kong mabuti ang tubig na ito; mula ngayo'y hindi na magkakaroon mula rito ng kamatayan o ng pagkalaglag.'" 


text:
 Mula roo'y pumunta siya sa Bethel; at samantalang siya'y nasa daan, may mga kabataan na dumating mula sa bayan, na sinasabi, "Humayo ka, ikaw na kalbo! Humayo ka, ikaw na kalbo!" 


text:
 Nang siya'y lumingon at makita sila, kanyang sinumpa sila sa pangalan ng PANGINOON. May lumabas na dalawang osong babae mula sa gubat at nilapa ang apatnapu't dalawang kabataan sa kanila. 


text:
 Nang ikalabingwalong taon ni Jehoshafat na hari ng Juda, si Jehoram na anak ni Ahab ay naging hari sa Israel sa Samaria, at siya ay naghari sa loob ng labindalawang taon. 


text:
 Siya'y gumawa ng masama sa paningin ng PANGINOON; bagama't hindi gaya ng kanyang ama at ina, sapagkat kanyang inalis ang haligi ni Baal na ginawa ng kanyang ama. 


text:
 Gayunma'y kumapit siya sa mga kasalanan ni Jeroboam na anak ni Nebat, na dahil dito'y nagkasala ang Israel; hindi niya ito hiniwalayan. 


text:
 Si Mesha na hari ng Moab ay nagpapalahi ng mga tupa. Siya'y nagbubuwis sa hari ng Israel ng isandaang libong tupa, at ng balahibo ng isandaang libong kordero. 


text:
 Sa kanyang paghayo ay nagsugo siya kay Jehoshafat na hari ng Juda, na sinasabi, "Ang hari ng Moab ay naghimagsik laban sa akin. Sasama ka ba sa akin upang labanan ang Moab?" At kanyang sinabi, "Sasama ako; ako'y gaya mo, ang aking bayan ay parang iyong bayan, ang aking mga kabayo ay parang iyong mga kabayo." 


text:
 Kaya't humayo ang hari ng Israel kasama ang hari ng Juda, at ang hari ng Edom. Nang sila'y nakalibot ng pitong araw na paglalakbay, walang tubig para sa hukbo o para sa mga hayop na nagsisisunod sa kanila. 


text:
 At sinabi ng hari ng Israel, "Kahabag-habag tayo! Tinawag ng PANGINOON ang tatlong haring ito upang ibigay sa kamay ng Moab." 


text:
 Ngunit sinabi ni Jehoshafat, "Wala ba ritong propeta ng PANGINOON upang tayo'y makasangguni sa PANGINOON sa pamamagitan niya?" At isa sa mga lingkod ng hari ng Israel ay sumagot, "Si Eliseo na anak ni Shafat na siyang nagbuhos ng tubig sa mga kamay ni Elias ay narito." 


text:
 Sinabi ni Jehoshafat, "Ang salita ng PANGINOON ay nasa kanya." Kaya't ang hari ng Israel at si Jehoshafat, at ang hari ng Edom ay pumunta sa kanya. 


text:
 Sinabi ni Eliseo sa hari ng Israel, "Anong pakialam ko sa iyo? Pumaroon ka sa mga propeta ng iyong ama at sa mga propeta ng iyong ina." Ngunit sinabi ng hari ng Israel sa kanya, "Hindi;  ang PANGINOON ang tumawag sa tatlong haring ito upang ibigay sila sa kamay ng Moab." 


text:
 Sinabi ni Eliseo, "Hanggang nabubuhay ang PANGINOON ng mga hukbo, na aking pinaglilingkuran, kung hindi dahil sa paggalang ko kay Jehoshafat na hari ng Juda, hindi ako titingin sa iyo ni makikipagkita sa iyo. 


text:
 Ngunit ngayo'y dalhan ninyo ako ng isang manunugtog." At nang ang manunugtog ay tumugtog, ang kapangyarihan ng PANGINOON ay dumating sa kanya. 


text:
 Sapagkat ganito ang sabi ng PANGINOON,  'Kayo'y hindi makakakita ng hangin ni ng ulan; ngunit ang libis na iyon ay mapupuno ng tubig, at kayo'y makakainom, kayo at ang inyong mga baka, at ang inyong mga hayop.' 


text:
 Ito'y magaan lamang sa paningin  ng  PANGINOON; ibibigay rin niya ang mga Moabita sa inyong kamay. 


text:
 Inyong masasakop ang bawat lunsod na may kuta, at ang bawat piling lunsod at inyong ibubuwal ang bawat mabuting punungkahoy, at inyong patitigilin ang lahat ng bukal ng tubig, at inyong sisirain ng mga  bato ang bawat mabuting pirasong lupa." 


text:
 Kinaumagahan, sa panahon ng paghahandog ng alay,  dumating ang tubig mula sa dako ng Edom, hanggang sa ang buong lupain ay mapuno ng tubig. 


text:
 Nang mabalitaan ng lahat ng Moabita na ang mga hari ay umahon upang makipaglaban sa kanila, ang lahat na may kakayahang makapagsakbat ng  sandata, mula sa pinakabata hanggang sa pinakamatanda ay pinalabas at inihanay sa hangganan. 


text:
 Kinaumagahan, nang sila'y maagang bumangon at ang araw ay sumikat na sa tubig, nakita ng mga Moabita na ang tubig sa tapat nila ay mapulang gaya ng dugo. 


text:
 At kanilang sinabi, "Ito'y dugo; ang mga hari ay naglabanan at nagpatayan sa isa't isa. Kaya't ngayon, Moab, sugod sa samsam!" 


text:
 Ngunit nang sila'y dumating sa kampo ng Israel, ang mga Israelita ay nagsitindig at sinalakay ang mga Moabita, hanggang sila'y tumakas sa harapan nila; at sila'y nagpatuloy sa lupain na pinapatay ang mga Moabita. 


text:
 Kanilang winasak ang mga lunsod at sa bawat mabuting bahagi ng lupain ay naghagis ang bawat tao ng bato, hanggang sa ito ay matabunan. Kanilang pinatigil ang lahat ng bukal ng tubig, at ibinuwal ang lahat ng mabuting punungkahoy, hanggang sa ang maiwan lamang ay ang mga bato sa Kir-hareseth at kinubkob at sinalakay iyon ng mga maninirador. 


text:
 Nang makita ng hari ng Moab na ang labanan ay nagiging masama para sa kanya, nagsama siya ng pitong daang lalaki na gumagamit ng tabak upang makalusot sa tapat ng hari ng Edom; ngunit hindi nila magawa. 


text:
 Nang magkagayo'y kinuha niya ang kanyang pinakamatandang anak na  lalaki na maghahari sanang kapalit niya, at inihandog niya ito bilang handog na sinusunog sa ibabaw ng pader. At nagkaroon ng malaking poot laban sa Israel; kaya't kanilang iniwan siya, at bumalik sa kanilang sariling lupain. 


text:
 Ang asawa ng isa sa mga anak ng mga propeta ay dumaing kay Eliseo, "Ang iyong lingkod na aking asawa ay patay na. Nalalaman mo na ang iyong lingkod ay takot sa PANGINOON, ngunit ang nagpapautang ay naparito upang kunin ang aking dalawang anak upang maging mga alipin niya." 


text:
 At sinabi ni Eliseo sa kanya, "Anong gagawin ko para sa iyo? Sabihin mo sa akin; anong mayroon ka sa bahay?" At sinabi niya, "Ang iyong lingkod ay walang anumang bagay sa bahay liban sa isang bangang langis." 


text:
 Nang magkagayo'y sinabi niya, "Lumabas ka, manghiram ka ng mga sisidlan sa lahat mong mga kapit-bahay, mga sisidlang walang laman at huwag iilan lamang. 


text:
 Pagkatapos ay pumasok ka, ikaw at ang iyong mga anak ay magsasara ng pintuan, at iyong salinan ang lahat ng sisidlang iyon; at kapag puno na ang isa, itabi mo iyon." 


text:
 Kaya't iniwan siya, at siya at ang kanyang mga anak ay nagsara ng pintuan; at habang kanilang dinadala ang mga sisidlan sa kanya, kanyang sinasalinan. 


text:
 Nang mapuno ang mga sisidlan, sinabi niya sa kanyang anak, "Dalhan mo pa ako ng  isang sisidlan." At sinabi niya sa kanya, "Walang iba pang sisidlan." Pagkatapos ay tumigil ang langis sa pagdaloy. 


text:
 Siya'y dumating at sinabi niya sa tao ng Diyos, "Humayo ka at ipagbili mo ang langis, at bayaran mo ang iyong mga utang, at ikaw at ang iyong mga anak ay mabubuhay sa nalabi." 


text:
 Isang araw, si Eliseo ay dumaan sa Sunem, na roon ay nakatira ang isang mayamang babae, na humimok sa kanya na kumain ng tinapay. Kaya't tuwing siya'y daraan doon ay pumupunta siya roon upang kumain ng tinapay. 


text:
 Sinabi niya sa kanyang asawa, "Tingnan mo, aking nahahalata na ito'y isang banal na tao ng Diyos na laging nagdaraan sa atin. 


text:
 Gumawa tayo ng isang maliit na silid na may dingding, at ating ipaglagay siya roon ng isang higaan, isang hapag, isang upuan, at ng isang ilawan, upang tuwing siya'y darating sa atin, siya'y makakatuloy doon." 


text:
 Sinabi niya kay Gehazi na kanyang lingkod, "Tawagin mo ang Sunamitang ito." Nang matawag niya, siya'y tumayo sa harapan niya. 


text:
 Sinabi niya sa kanya, "Sabihin mo  sa kanya, Yamang  ikaw ay nag-abala ng lahat ng ito para sa amin, ano nga ang magagawa para sa iyo? Ibig mo bang ipakiusap kita sa hari, o sa punong kawal ng mga hukbo?" At siya'y sumagot, "Ako'y naninirahang kasama ang aking kababayan." 


text:
 At kanyang sinabi, "Ano ang dapat gawin para sa babae?" At sumagot si Gehazi, "Sa katunayan, siya'y walang anak, at ang kanyang asawa ay matanda na." 


text:
 Sinabi niya, "Sa panahong ito, sa pag-ikot ng panahon, ikaw ay yayakap sa isang anak na lalaki." At kanyang sinabi, "Hindi panginoon ko, ikaw na tao ng Diyos; huwag kang magsinungaling sa iyong lingkod." 


text:
 Ang babae ay naglihi at nanganak ng isang lalaki nang panahong iyon, sa pag-ikot ng panahon, gaya ng sinabi ni Eliseo sa kanya. 


text:
 Isang araw, nang malaki na ang bata, siya'y umalis patungo sa kanyang ama na kasama ng mga manggagapas. 


text:
 Kanyang idinaing sa kanyang ama, "Ang ulo ko, ang ulo ko!" At sinabi ng kanyang ama sa kanyang utusan, "Dalhin mo siya sa kanyang ina." 


text:
 Kanyang binuhat siya at dinala sa kanyang ina; ang bata'y nakaupo sa kanyang  kandungan hanggang sa   katanghaliang-tapat; at siya'y namatay. 


text:
 Pumanhik ang babae at inihiga ang bata sa higaan ng tao ng Diyos, at kanyang pinagsarhan siya ng pintuan at lumabas. 


text:
 At kanyang tinawag ang kanyang asawa, at sinabi, "Pasamahin mo sa akin ang isa sa mga utusan, at ang isa sa mga asno, upang ako'y madaling makatungo sa tao ng Diyos, at makabalik uli." 


text:
 At kanyang sinabi, "Bakit ka pupunta sa kanya ngayon? Hindi bagong buwan o Sabbath man." At kanyang sinabi, "Ayos lang." 


text:
 Nang magkagayo'y siniyahan ng babae ang isang asno, at sinabi niya sa kanyang tauhan, "Patakbuhin mo at humayo ka, huwag mong pabagalin ang takbo para sa akin, malibang sabihin ko sa iyo." 


text:
 Kaya't humayo siya at dumating sa tao ng Diyos sa bundok ng Carmel. Nang matanaw siya ng tao ng Diyos mula sa malayo na siya ay dumarating, kanyang sinabi kay Gehazi na kanyang lingkod, "Tingnan mo, naroon ang Sunamita; 


text:
 tumakbo ka agad upang salubungin siya, at iyong sabihin sa kanya, Mabuti ka ba? Mabuti ba ang iyong asawa? Mabuti ba ang bata?" At siya'y sumagot, "Mabuti." 


text:
 Nang siya'y dumating sa tao ng Diyos sa burol, siya'y humawak sa kanyang mga paa. At lumapit si Gehazi upang ilayo siya. Ngunit sinabi ng tao ng Diyos, "Hayaan mo siya, sapagkat siya'y nasa mapait na pagkabahala; at ito ay inilihim ng PANGINOON sa akin, at hindi sinabi sa akin." 


text:
 Nang magkagayo'y sinabi niya, "Ako ba'y humiling ng isang anak sa aking panginoon? Di ba sinabi ko, Huwag mo akong dayain?" 


text:
 Sinabi niya kay Gehazi, "Bigkisan mo ang iyong mga balakang, at hawakan mo ang aking tungkod sa iyong kamay, at humayo ka. Kung ikaw ay makakasalubong ng sinumang tao, huwag mo siyang batiin; at kung ang sinuman ay bumati sa iyo, huwag mo siyang sagutin. At ipatong mo ang aking tungkod sa mukha ng bata." 


text:
 At sinabi ng ina ng bata, "Habang buhay ang PANGINOON, at ikaw ay nabubuhay, hindi kita iiwan." Kaya't siya'y tumindig at sumunod sa kanya. 


text:
 Si Gehazi ay nauna sa kanila at ipinatong ang tungkod sa mukha ng bata; ngunit walang tunog o palatandaan ng buhay. Kaya't siya'y bumalik upang salubungin siya, at sinabi sa kanya, "Ang bata'y hindi pa nagigising." 


text:
 Nang si Eliseo ay dumating sa bahay, nakita niyang ang bata ay patay at nakahiga sa kanyang higaan. 


text:
 Pagkatapos, siya'y sumampa at dumapa sa ibabaw ng bata,  at idinikit ang kanyang bibig sa bibig nito, at ang kanyang mga mata sa mga mata nito, at ang kanyang mga kamay sa mga kamay nito; at habang siya'y nakadapa sa kanya ang laman ng bata ay uminit. 


text:
 Muli siyang tumayo at minsang lumakad sa bahay na paroo't parito, at sumampa, at dumapa sa ibabaw niya. At ang bata'y pitong ulit na bumahin, at iminulat ng bata ang kanyang mga mata. 


text:
 Tinawag niya si Gehazi, at sinabi, "Tawagin mo ang babaing Sunamita." Kaya't kanyang tinawag siya. Nang siya'y lumapit sa kanya, sinabi niya, "Kunin mo ang iyong anak." 


text:
 Siya'y pumasok at nagpatirapa sa kanyang mga paa at yumukod sa lupa. Pagkatapos ay kinuha niya ang kanyang anak at umalis. 


text:
 Nang si Eliseo ay bumalik sa Gilgal, may taggutom sa lupain. Habang ang mga anak ng mga propeta ay nakaupo sa harapan niya, sinabi niya sa kanyang lingkod, "Isalang mo ang malaking palayok, at ipagluto mo ng pagkain ang mga anak ng mga propeta." 


text:
 Ang isa sa kanila ay lumabas sa parang upang manguha ng mga gulayin, at nakakita ng isang baging na ligaw. Namitas siya roon hanggang sa ang kanyang kandungan ay napuno ng ligaw na bunga. Siya'y bumalik at pinagputul-putol ang mga iyon sa palayok ng pagkain, na hindi nalalaman kung ano ang mga iyon. 


text:
 Kanilang inihain ang ilan upang kainin ng mga tao. Subalit nang sila'y kumakain ng niluto, sila'y nagsisigaw, "O tao ng Diyos, may kamatayan sa palayok." Hindi nila makain iyon. 


text:
 Ngunit kanyang sinabi, "Magdala rito ng kaunting harina." Iyon ay kanyang inilagay sa palayok, at kanyang sinabi, "Ihain ninyo sa mga tao ninyo upang sila'y makakain." At hindi na nagkaroon pa ng anumang nakakasama sa palayok. 


text:
 Dumating ang isang lalaki mula sa Baal-salisa, na may dala para sa tao ng Diyos na tinapay mula sa mga unang bunga, dalawampung tinapay na sebada, at mga sariwang uhay ng trigo na nasa kanyang sako. At sinabi ni Eliseo, "Ibigay mo sa mga tao, upang sila'y makakain." 


text:
 Ngunit  sinabi ng kanyang lingkod, "Paano ko ito maihahain sa harapan ng isandaang katao?" Kaya't kanyang inulit, "Ibigay mo sa mga tao upang sila'y makakain, sapagkat ganito ang sabi ng PANGINOON, 'Sila'y kakain, at may matitira pa.'" 


text:
 Kaya't inihain niya ang mga iyon sa harapan nila. Sila'y kumain, at mayroong natira, ayon sa salita ng PANGINOON. 


text:
 Si Naaman na punong kawal ng hukbo ng hari ng Siria, ay dakilang lalaki sa harapan ng kanyang panginoon at iginagalang, sapagkat sa pamamagitan niya'y nagbigay ang PANGINOON ng pagtatagumpay sa Siria. Siya ay isang makapangyarihang lalaki na may kagitingan, subalit siya'y ketongin. 


text:
 Ang mga taga-Siria, sa isa sa kanilang pagsalakay ay nagdala ng bihag na dalagita mula sa lupain ng Israel, at siya'y naglingkod sa asawa ni Naaman. 


text:
 Sinabi niya sa kanyang babaing panginoon, "Sana'y haroon ang aking panginoon na kasama ng propeta na nasa Samaria! Kanyang pagagalingin siya sa kanyang ketong." 


text:
 Kaya't si Naaman ay pumasok at sinabi sa kanyang panginoon kung ano ang sinabi ng dalagitang mula sa lupain ng Israel. 


text:
 At sinabi ng hari ng Siria, "Humayo ka, at ako'y magpapadala ng sulat sa hari ng Israel." Kaya't siya'y humayo at nagdala ng sampung talentong pilak, anim na libong pirasong ginto, at sampung magagarang bihisan. 


text:
 Kanyang dinala ang sulat sa hari ng Israel,  na nagsasaad, "Kapag dumating sa iyo ang sulat na ito, alam mo na aking sinugo sa iyo si Naaman na aking lingkod upang iyong pagalingin siya mula sa kanyang ketong." 


text:
 Nang mabasa ng hari ng Israel ang sulat, kanyang pinunit ang kanyang suot at nagsabi, "Ako ba'y Diyos upang pumatay at bumuhay, na ang lalaking ito ay nagsugo sa akin upang pagalingin ang taong ito sa kanyang ketong? Tingnan mo lamang at makikita mong siya'y naghahanap ng pag-aawayan namin." 


text:
 Ngunit nang mabalitaan ni Eliseo na tao ng Diyos na pinunit ng hari ng Israel ang kanyang suot, siya'y nagsugo sa hari, na sinasabi, "Bakit mo hinapak ang iyong damit? Paparituhin mo siya sa akin at nang kanyang malaman na may isang propeta sa Israel." 


text:
 Kaya't dumating si Naaman na dala ang kanyang mga kabayo at karwahe at huminto sa tapat ng pintuan ng bahay ni Eliseo. 


text:
 Si Eliseo ay nagpadala ng sugo sa kanya, na sinasabi, "Humayo ka at maligo sa Jordan ng pitong ulit. Ang iyong laman ay manunumbalik at ikaw ay magiging malinis." 


text:
 Ngunit si Naaman ay nagalit, at umalis,  na sinasabi,  "Akala ko'y tiyak  na lalabasin  niya  ako,  at tatayo, at tatawag sa pangalan ng PANGINOON niyang Diyos, at iwawasiwas ang kanyang kamay sa lugar at pagagalingin ang ketongin. 


text:
 Hindi ba ang Abana at ang Farpar, na mga ilog ng Damasco, ay higit na mabuti kaysa lahat ng tubig sa Israel? Hindi ba ako maaaring maligo sa mga iyon,  at maging malinis?" Kaya't siya'y pumihit at umalis na galit na galit. 


text:
 Ngunit ang kanyang mga lingkod ay nagsilapit at sinabi sa kanya, "Ama ko, kung iniutos sa iyo ng propeta na gumawa ng mahirap na bagay, hindi mo ba gagawin? Lalo na nga kung sabihin niya sa iyo, 'Maligo ka at maging malinis ka?'" 


text:
 Kaya't lumusong siya at pitong ulit na lumubog sa Jordan, ayon sa sinabi ng tao ng Diyos. Ang kanyang laman ay nanumbalik na gaya ng laman ng isang munting bata, at siya'y naging malinis. 


text:
 Pagkatapos, siya at ang buong pulutong niya ay bumalik sa tao ng Diyos. Siya'y dumating, tumayo sa harapan niya, at kanyang sinabi, "Ngayo'y nalalaman ko na walang Diyos sa buong daigdig maliban sa Israel;  kaya't tanggapin mo ang kaloob ng iyong lingkod." 


text:
 Ngunit kanyang sinabi, "Habang buhay ang PANGINOON, na aking pinaglilingkuran, hindi ako tatanggap ng anuman." At ipinilit niya na ito'y kanyang kunin, ngunit siya'y tumanggi. 


text:
 At sinabi ni Naaman, "Kung hindi, hayaan mong bigyan ang iyong lingkod ng lupang kasindami ng mapapasan ng dalawang mola; sapagkat buhat ngayon ang iyong lingkod ay hindi na maghahandog ng handog na susunugin o alay man sa   ibang mga diyos, kundi sa PANGINOON. 


text:
 Sa bagay na ito'y patawarin nawa ng PANGINOON ang iyong lingkod: kapag ang aking panginoon ay pumasok sa bahay ni Rimon upang sumamba roon, at siya'y humilig sa aking kamay, at ako'y yumukod sa bahay ni Rimon. Pagyukod ko sa bahay ni Rimon, patawarin nawa ng PANGINOON ang iyong lingkod sa isang bagay na ito." 


text:
 Ngunit si Gehazi, na lingkod ni Eliseo na tao ng Diyos ay nagsabi, "Tingnan mo, pinalampas ng aking panginoon ang Naamang ito na taga-Siria, sa di pagtanggap mula sa kanyang mga kamay ng kanyang dala.  Habang buhay ang PANGINOON, hahabulin ko siya, at kukuha ako ng kahit ano sa kanya." 


text:
 Kaya't sinundan ni Gehazi si Naaman. Nang makita ni Naaman na may humahabol sa kanya, siya'y bumaba sa karwahe upang salubungin siya at sinabi, "Lahat ba'y mabuti?" 


text:
 At kanyang sinabi, "Lahat ay mabuti. Sinugo ako ng aking panginoon upang sabihin na, 'May kararating pa lamang sa akin mula sa lupaing maburol ng Efraim na dalawang binata sa mga anak ng mga propeta. Bigyan mo sila ng isang talentong pilak, at dalawang pampalit na bihisan.'" 


text:
 Sinabi ni Naaman, "Tanggapin mo sana ang dalawang talento." Kanyang hinimok siya, at ibinalot ang dalawang talentong pilak sa dalawang supot, pati ang dalawang pampalit na bihisan, at ipinasan sa dalawa sa kanyang mga tauhan, na nagdala ng mga iyon sa harapan ni Gehazi. 


text:
 Nang siya'y dumating sa burol, kinuha niya ang mga iyon sa kanila at itinago niya sa bahay. Pinahayo niya ang mga lalaki at sila'y umalis. 


text:
 Siya'y pumasok at tumayo sa harapan ng kanyang panginoon. At sinabi ni Eliseo sa kanya, "Saan ka nanggaling, Gehazi?" At kanyang sinabi, "Ang iyong lingkod ay walang pinaroonan." 


text:
 Ngunit kanyang sinabi sa kanya, "Hindi ba sumama ako sa iyo sa espiritu nang ang lalaki ay bumalik mula sa kanyang karwahe upang salubungin ka? Panahon ba upang tumanggap ng salapi at mga bihisan, ng mga olibohan at mga ubasan, ng mga tupa at mga baka, ng mga aliping lalaki at babae? 


text:
 Kaya't ang ketong ni Naaman ay kakapit sa iyo, at sa iyong binhi magpakailanman." At siya'y umalis sa kanyang harapan na isang ketongin, na kasimputi ng niyebe. 


text:
 At sinabi ng mga anak ng mga propeta kay Eliseo, "Tingnan mo, ang lugar na aming tinitirhan sa pangangasiwa mo ay napakaliit para sa amin. 


text:
 Papuntahin mo kami sa Jordan, at kukuha roon ang bawat isa sa amin ng troso at hayaan mong gumawa kami roon ng isang lugar na aming matitirahan." Siya'y sumagot, "Sige." 


text:
 At sinabi ng isa sa kanila, "Maaari bang ikalugod mo na sumama ka sa iyong mga lingkod." At siya'y sumagot, "Ako'y sasama." 


text:
 Kaya't siya'y sumama sa kanila. Nang sila'y dumating sa Jordan, sila'y nagsiputol ng mga punung-kahoy. 


text:
 Ngunit samantalang ang isa'y pumuputol ng troso, ang talim ng palakol ay nalaglag sa tubig; at siya'y sumigaw, "Naku, panginoon ko! Iyon ay hiram lamang." 


text:
 Sinabi ng tao ng Diyos, "Saan iyon bumagsak?" Nang ituro sa kanya ang lugar, pumutol siya ng isang patpat, at inihagis doon, at pinalutang ang bakal. 


text:
 Minsan, nang ang hari ng Siria ay nakikipagdigma sa Israel, siya'y sumangguni sa kanyang mga lingkod.  Kanyang sinabi,  "Sa gayo't gayong lugar ay ilalagay ko ang aking kampo." 


text:
 Ngunit ang tao ng Diyos ay nagsugo sa hari ng Israel, na nagsasabi, "Mag-ingat ka na huwag dumaan sa lugar na ito, sapagkat darating ang mga taga-Siria doon." 


text:
 Nagsugo ang hari ng Israel sa lugar na sinabi sa kanya ng tao ng Diyos. Ganoon niya laging binabalaan siya,  kaya't kanyang iningatan ang kanyang sarili roon na hindi lamang minsan o makalawa. 


text:
 Ang isipan ng hari ng Siria ay lubhang nabagabag dahil sa bagay na ito. Kanyang tinawag ang kanyang mga lingkod, at sinabi sa kanila, "Sabihin ninyo sa akin! Sino sa atin ang nasa panig ng hari ng Israel?" 


text:
 Sinabi ng isa sa kanyang mga lingkod, "Wala po, panginoon ko, O hari. Si Eliseo, ang propetang nasa Israel, ang nagsasabi sa hari ng Israel ng mga salita na iyong sinabi sa iyong silid-tulugan." 


text:
 At kanyang sinabi, "Humayo ka at  tingnan mo kung saan siya naroroon, upang ako'y makapagsugo at dakpin siya." At sinabi sa kanya, "Naroon siya sa Dotan." 


text:
 Kaya't siya'y nagsugo roon ng mga kabayo, mga karwahe, at isang malaking hukbo. Sila'y dumating nang gabi, at pinaligiran ang lunsod. 


text:
 Kinaumagahan, nang ang lingkod ng tao ng Diyos ay bumangong maaga at lumabas, isang hukbo na may mga kabayo at mga karwahe ang nakapaligid sa bayan. At sinabi ng kanyang lingkod, "Kahabag-habag tayo, panginoon ko! Paano ang ating gagawin?" 


text:
 At siya'y sumagot, "Huwag kang matakot, sapagkat ang mga kasama natin ay higit kaysa mga kasama nila." 


text:
 Si Eliseo ay nanalangin, at nagsabi, "Idinadalangin ko sa iyo, PANGINOON, na buksan mo ang kanyang mga mata upang siya'y makakita." At binuksan ng PANGINOON ang mga mata ng binata, at siya'y nakakita. Ang bundok ay puno ng mga kabayo at ng mga karwahe ng apoy sa palibot ni Eliseo. 


text:
 Nang ang mga taga-Siria ay dumating laban sa kanya, nanalangin si Eliseo sa PANGINOON, at nagsabi, "Idinadalangin ko sa iyo, na bulagin mo ang mga taong ito." At kanyang binulag sila ayon sa salita ni Eliseo. 


text:
 At sinabi ni Eliseo sa kanila, "Hindi ito ang daan, at hindi ito ang lunsod. Sumunod kayo sa akin at dadalhin ko kayo sa taong inyong hinahanap." At kanyang dinala sila sa Samaria. 


text:
 Pagkarating nila sa Samaria, sinabi ni Eliseo, "O PANGINOON, imulat mo ang mga mata ng mga lalaking ito upang sila'y makakita." Iminulat ng PANGINOON ang kanilang mga mata at kanilang nakita na sila'y nasa loob ng Samaria. 


text:
 Nang sila'y makita ng hari ng Israel, sinabi niya kay Eliseo, "Ama ko, papatayin ko ba sila? Papatayin ko ba sila?" 


text:
 Siya'y sumagot.  "Huwag mo silang papatayin. Papatayin mo ba ang binihag ng iyong tabak at ng iyong pana? Maghain ka ng tinapay at tubig sa harapan nila, upang sila'y makakain at makainom, at magsiparoon sa kanilang panginoon." 


text:
 Kanyang ipinaghanda sila ng malaking handaan; at nang sila'y makakain at makainom, kanyang pinahayo sila, at sila'y pumunta sa kanilang panginoon. At ang mga taga-Siria ay hindi na sumalakay pa sa lupain ng Israel. 


text:
 Pagkatapos nito, tinipon ni Ben-hadad na hari ng Siria ang kanyang buong hukbo, at sila'y umahon, at kinubkob ang Samaria. 


text:
 Nagkaroon ng malaking tag-gutom sa Samaria, habang kanilang kinukubkob ito, hanggang sa ang ulo ng isang asno ay ipinagbili sa halagang walumpung siklo ng pilak, at ang ikaapat na bahagi ng isang takal ng dumi ng kalapati sa halagang limang siklo ng pilak. 


text:
 Habang ang hari ng Israel ay dumaraan sa ibabaw ng pader sumigaw ang isang babae sa kanya, na nagsasabi, "Saklolo, panginoon ko, O hari." 


text:
 Kanyang sinabi, "Hindi! Hayaang saklolohan ka ng PANGINOON. Paano kita matutulungan? Mula sa giikan o sa ubasan?" 


text:
 Ngunit tinanong siya ng hari, "Ano ang iyong daing?" Siya'y sumagot, "Sinabi ng babaing ito sa akin, 'Ibigay mo ang iyong anak, kakainin natin siya ngayon, at kakanin natin ang anak ko bukas.' 


text:
 Kaya't niluto namin ang anak ko, at kinain namin siya. Nang sumunod na araw, sinabi ko sa kanya, 'Ibigay mo ang iyong anak, upang makain natin siya'; ngunit kanyang ikinubli ang kanyang anak." 


text:
 Nang marinig ng hari ang mga salita ng babae, kanyang pinunit ang kanyang suot (nagdaraan siya noon sa ibabaw ng pader;) at ang taong-bayan ay nakatingin, at siya noon ay may suot na pang-ilalim na damit-sako — 


text:
 at kanyang sinabi, "Gawing gayon ng Diyos sa akin, at lalo na, kung ang ulo ni Eliseo, na anak ni Shafat ay manatili sa kanyang mga balikat sa araw na ito." 


text:
 Kaya't ang hari ay nagsugo ng isang tao mula sa kanyang harapan. Noon si Eliseo ay nakaupo sa kanyang bahay, at ang matatanda ay nakaupong kasama niya. Bago dumating ang sugo, sinabi ni Eliseo sa matatanda, "Nakikita ba ninyo kung paanong ang anak ng mamamatay-taong ito ay nagsugo ng isang tao upang pugutin ang aking ulo?  Pagdating ng sugo,  sarhan ninyo ang pintuan,  at hawakan ninyo ang pinto laban sa kanya: Di ba ang tunog ng mga paa ng kanyang panginoon ay nasa likuran niya?" 


text:
 Samantalang siya'y nakikipag-usap sa kanila, dumating ang sugo at kanyang sinabi, "Ang kasamaang ito'y mula sa PANGINOON! Bakit pa ako maghihintay sa PANGINOON?" 


text:
 Ngunit sinabi ni Eliseo, "Pakinggan ninyo ang salita ng PANGINOON. Ganito ang sabi ng PANGINOON: Bukas sa ganitong oras, ang isang takal ng piling harina ay ipagbibili ng isang siklo, at ang dalawang takal ng sebada sa isang siklo sa pintuang-bayan ng Samaria." 


text:
 Nang magkagayon, ang punong kawal na sa kanyang kamay ay nakahilig ang hari, ay sumagot sa tao ng Diyos, "Kung mismong ang PANGINOON ang gagawa ng mga dungawan sa langit, ito na kaya iyon?"   Ngunit kanyang sinabi, "Makikita mo iyon ng iyong mga mata, ngunit hindi ka kakain mula roon." 


text:
 Noon ay mayroong apat na ketongin sa pasukan ng pintuang-bayan; at kanilang sinabi sa isa't isa, "Bakit nauupo tayo rito hanggang sa tayo'y mamatay? 


text:
 Kung ating sabihin, 'Pumasok tayo sa lunsod,' ang taggutom ay nasa lunsod, at mamamatay tayo roon;  at kung tayo'y uupo rito, tayo'y mamamatay rin. Kaya't tayo na, pumunta tayo sa kampo ng mga taga-Siria. Kung ililigtas nila ang ating buhay, tayo'y mabubuhay; at kung tayo'y patayin nila, talagang tayo'y mamamatay." 


text:
 Kaya't sila'y nagsitindig nang magtatakip-silim upang pumunta sa kampo ng mga taga-Siria. Ngunit nang sila'y dumating sa hangganan ng kampo ng mga taga-Siria ay walang tao roon. 


text:
 Sapagkat ipinarinig ng PANGINOON sa hukbo ng mga taga-Siria ang dagundong ng mga karwahe, ng mga kabayo, at ang dagundong ng isang malaking hukbo, kaya't sinabi nila sa isa't isa, "Inupahan ng hari ng Israel laban sa atin ang mga hari ng mga Heteo, at ang mga hari ng mga Ehipcio upang sumalakay sa atin." 


text:
 Kaya't sila'y nagsitakas nang takipsilim at iniwan ang kanilang mga tolda, ang kanilang mga kabayo, asno, at iniwan ang buong kampo sa dati nitong kaayusan at tumakas dahil sa kanilang buhay. 


text:
 Nang ang mga ketonging ito ay dumating sa gilid ng kampo, sila'y pumasok sa isang tolda, kumain at uminom, at nagsikuha ng pilak, ginto, at bihisan, at humayo at itinago ang mga iyon. Muli silang bumalik at pumasok sa ibang tolda, at kumuha ng mga bagay roon, at umalis at itinago ang mga iyon. 


text:
 Pagkatapos ay sinabi nila sa isa't isa, "Hindi tama ang ginagawa natin. Ang araw na ito ay araw ng mabuting balita. Kung tayo'y mananahimik at maghihintay ng liwanag sa kinaumagahan, parusa ang aabot sa atin. Tayo na ngayon, umalis na tayo at ating sabihin sa sambahayan ng hari." 


text:
 Kaya't sila'y umalis at tinawag ang mga bantay-pinto ng lunsod at kanilang sinabi sa kanila, "Kami ay pumunta sa kampo ng mga taga-Siria, ngunit walang taong makikita o  maririnig doon,  liban sa mga nakataling kabayo, mga nakataling asno, at ang mga tolda sa dati nilang kaayusan." 


text:
 Ang hari ay bumangon nang gabi, at sinabi sa kanyang mga lingkod, "Sasabihin ko sa inyo ngayon kung ano ang ginawa ng mga taga-Siria laban sa atin. Kanilang nalalaman na tayo'y gutom. 'Kaya't sila'y nagsilabas ng kampo upang kumubli sa parang, na iniisip na, 'Kapag sila'y nagsilabas sa lunsod, kukunin natin silang buhay at papasok tayo sa lunsod.' " 


text:
 Sinabi ng isa sa kanyang mga lingkod, "Hayaan mong ang ilang tauhan ay kumuha ng lima sa mga kabayong nalalabi, yamang ang mga nalalabi rito ay magiging gaya rin lamang ng buong karamihan ng Israel na nangamatay na. Tayo'y magsugo at ating tingnan." 


text:
 Kaya't sila'y nagsikuha ng dalawang lalaking nakakarwahe at sila ay sinugo ng hari upang tingnan ang hukbo ng mga taga-Siria, na sinasabi, "Humayo kayo at tingnan ninyo." 


text:
 Kaya't kanilang sinundan sila hanggang sa Jordan; nakakalat sa buong daan ang mga kasuotan at mga kasangkapan na inihagis ng mga taga-Siria sa kanilang pagmamadali. Kaya't ang mga sugo ay bumalik at nagsalaysay sa hari. 


text:
 Pagkatapos ang taong-bayan ay lumabas at sinamsaman ang kampo ng mga taga-Siria. Kaya't ang isang takal ng mainam na harina ay naipagbili ng isang siklo, at ang dalawang takal ng sebada ay isang siklo, ayon sa salita ng PANGINOON. 


text:
 At inihabilin ng hari sa punong kawal na sinasandalan ng kanyang kamay sa pangangasiwa sa pintuang-bayan, at pinagtatapakan siya ng taong-bayan sa pintuang-bayan, kaya't siya'y namatay na gaya ng sinabi ng tao ng Diyos nang pumunta ang hari sa kanya. 


text:
 At nangyari, gaya ng sinabi ng tao ng Diyos sa hari, na sinasabi, "Ang dalawang takal ng sebada ay maipagbibili ng isang siklo, at ang isang takal ng mainam na harina ay isang siklo, bukas sa mga ganitong oras sa  pintuang-bayan ng Samaria;" 


text:
 ang punong kawal ay sumagot sa tao ng Diyos, at nagsabi, "Kung mismong ang PANGINOON ay gagawa ng mga durungawan sa langit, mangyayari ba ang gayong bagay?" At kanyang sinabi, "Makikita mo iyon ng iyong mga mata, ngunit hindi ka kakain mula roon." 


text:
 Kaya't iyon ang nangyari sa kanya, sapagkat tinapakan siya ng taong-bayan hanggang sa namatay sa pintuang-bayan. 


text:
 At sinabi ni Eliseo sa babae na ang anak ay kanyang muling binuhay, "Bumangon ka, at umalis kang kasama ang iyong sambahayan. Mangibang bayan ka kung saan ka makarating sapagkat tumawag ang PANGINOON ng tag-gutom at ito ay darating sa lupain sa loob ng pitong taon." 


text:
 Kaya't ang babae ay bumangon, at ginawa ang ayon sa salita ng tao ng Diyos. Siya'y umalis na kasama ang kanyang sambahayan, at nangibang bayan sa lupain ng mga Filisteo sa loob ng pitong taon. 


text:
 At nangyari, sa katapusan ng ikapitong taon, pagbalik ng babae mula sa lupain ng mga Filisteo, siya'y humayo upang makiusap sa hari tungkol sa kanyang bahay at lupa. 


text:
 Ang hari noon ay nakikipag-usap kay Gehazi na lingkod ng tao ng Diyos, na sinasabi, "Sabihin mo sa akin ang lahat ng mga dakilang bagay na ginawa ni Eliseo." 


text:
 At nangyari, samantalang kanyang sinasabi sa hari kung paanong kanyang ibinalik ang buhay ng patay, ang babae na ang anak ay kanyang muling binuhay ay nakiusap sa hari para sa kanyang bahay at lupa. Sinabi ni Gehazi, "Panginoon ko, o hari, ito ang babae, at ito ang kanyang anak na muling binuhay ni Eliseo." 


text:
 Nang tanungin ng hari ang babae, ay isinalaysay niya ito sa kanya. Kaya't humirang ang hari ng isang pinuno para sa kanya na sinasabi, "Isauli mo ang lahat ng kanya, pati ang lahat ng bunga ng bukirin mula nang araw na kanyang iwan ang lupain hanggang ngayon." 


text:
 Si Eliseo ay pumunta sa Damasco samantalang si Ben-hadad na hari ng Siria ay may sakit. At nagsalita sa kanya, na sinasabi, "Ang tao ng Diyos ay naparito," 


text:
 at sinabi ng hari kay Hazael, "Magdala ka ng isang kaloob, at humayo ka upang salubungin ang tao ng Diyos, at sumangguni ka sa PANGINOON sa pamamagitan niya, na sinasabi, "Gagaling ba ako sa sakit na ito?" 


text:
 Kaya't umalis si Hazael upang salubungin siya, at nagdala siya ng kaloob, ng bawat mabuting bagay sa Damasco, na apatnapung pasang kamelyo. Nang siya'y dumating at tumayo sa harapan niya, ay sinabi niya, "Sinugo ako sa iyo ng anak mong si Ben-hadad na hari ng Siria, na sinasabi, 'Gagaling ba ako sa sakit na ito?'" 


text:
 Sinabi ni Eliseo sa kanya, "Humayo ka, sabihin mo sa kanya, 'Ikaw ay tiyak na gagaling,' subalit ipinakita sa akin ng PANGINOON na siya'y tiyak na mamamatay." 


text:
 Kanyang itinuon ang kanyang paningin at tumitig sa kanya, hanggang sa siya'y napahiya. At ang tao ng Diyos ay umiyak. 


text:
 At sinabi ni Hazael, "Bakit umiiyak ang aking panginoon?" At siya'y  sumagot, "Sapagkat nalalaman ko ang kasamaan na iyong gagawin sa mga anak ni Israel. Ang kanilang mga tanggulan ay iyong susunugin ng apoy, at ang kanilang mga kabataang lalaki ay iyong papatayin ng tabak, at dudurugin ang kanilang mga bata, at iyong bibiyakin ang tiyan ng mga babaing buntis." 


text:
 At sinabi ni Hazael, "Magagawa ba ng iyong lingkod na isang aso lamang ang ganitong napakalaking bagay?" At sumagot si Eliseo, "Ipinakita sa akin ng PANGINOON na ikaw ay magiging hari sa Siria." 


text:
 Pagkatapos ay iniwan niya si Eliseo at pumaroon sa kanyang panginoon, na nagsabi sa kanya, "Ano ang sinabi ni Eliseo sa iyo?" At siya'y sumagot, "Kanyang sinabi sa akin na tiyak na ikaw ay gagaling." 


text:
 Subalit kinabukasan, kanyang kinuha ang munting kumot at binasa sa tubig, at iniladlad sa mukha niya hanggang siya'y namatay. At si Hazael ay naging hari na kapalit niya. 


text:
 Nang ikalimang taon ni Joram na anak ni Ahab, na hari ng Israel, noong si Jehoshafat ay hari sa Juda, si Jehoram na anak ni Jehoshafat na hari ng Juda  ay nagpasimulang maghari. 


text:
 Siya'y tatlumpu't dalawang taong gulang nang siya'y maging hari; at siya'y walong taong naghari sa Jerusalem. 


text:
 Siya'y lumakad sa landas ng mga hari ng Israel, gaya ng ginawa ng sambahayan ni Ahab, sapagkat ang  anak ni Ahab ay kanyang asawa. Siya'y gumawa ng kasamaan sa paningin ng PANGINOON. 


text:
 Gayunma'y ayaw wasakin ng PANGINOON ang Juda, alang-alang kay David  na  kanyang  lingkod, yamang  kanyang  ipinangako  na magbibigay siya ng isang ilawan sa kanya at sa kanyang mga anak magpakailanman. 


text:
 Sa kanyang mga araw ay naghimagsik ang Edom sa ilalim ng pamamahala ng Juda, at naglagay sila ng kanilang hari. 


text:
 Pagkatapos ay dumaan si Joram sa Seir kasama ang lahat niyang mga karwahe.   Siya'y bumangon  nang gabi, at pinatay niya at ng kanyang mga pinuno ang mga Edomita na nakapalibot sa kanya; ngunit ang kanyang mga tauhan ay tumakas sa kani-kanilang mga tolda. 


text:
 Sa gayo'y naghimagsik ang Edom laban sa pamumuno ng Juda, hanggang sa araw na ito. Ang Libna ay naghimagsik din nang panahon ding iyon. 


text:
 At ang iba pa sa mga gawa ni Joram, at ang lahat niyang ginawa, di ba nasusulat sa Aklat ng mga Kasaysayand ng mga Hari ng Juda? 


text:
 At si Joram ay natulog na kasama ng kanyang mga ninuno, at inilibing na kasama nila sa lunsod ni David. Si Ahazias na kanyang anak ay nagharing kapalit niya. 


text:
 Nang ikalabindalawang taon ni Joram na anak ni Ahab, na hari ng Israel, nagsimulang maghari si Ahazias na anak ni Jehoram na hari sa Juda. 


text:
 Si Ahazias ay dalawampu't dalawang taong gulang nang siya'y magsimulang maghari; at siya'y naghari sa loob ng isang taon sa Jerusalem. Ang pangalan ng kanyang ina ay Atalia na apo ni Omri na hari ng Israel. 


text:
 Siya'y lumakad din sa landas ng sambahayan ni Ahab, at gumawa ng kasamaan sa paningin ng PANGINOON, gaya ng ginawa ng sambahayan ni Ahab, sapagkat siya'y manugang sa sambahayan'ni Ahab. 


text:
 Siya'y sumama kay Joram na anak ni Ahab upang makipagdigma laban kay Hazael na hari ng Siria sa Ramot-gilead, na doon ay sinugatan ng mga taga-Siria si Joram. 


text:
 Si Haring Joram ay bumalik sa Jezreel upang magpagaling sa kanyang mga sugat na likha ng mga taga-Siria sa Rama nang siya'y lumaban kay Hazael na hari ng Siria. Si Ahazias na anak ni Jehoram, na hari ng Juda ay lumusong upang tingnan si Joram na anak ni Ahab sa Jezreel, sapagkat siya'y sugatan. 


text:
 At tinawag ni Eliseo na propeta ang isa sa mga anak ng mga propeta at sinabi sa kanya, "Bigkisan mo ang iyong mga balakang, at hawakan mo ang sisidlang ito ng langis at pumunta ka sa Ramot-gilead. 


text:
 Pagdating mo, hanapin mo roon si Jehu na anak ni Jehoshafat, na anak ni Nimsi. Pasukin mo siya at paalisin mo siya sa kanyang mga kasamahan at dalhin mo siya sa isang silid sa loob. 


text:
 Pagkatapos ay kunin mo ang sisidlan ng langis, at ibuhos mo sa kanyang ulo, at iyong sabihin. “Ganito ang sabi ng PANGINOON, Binubuhusan kita upang maging hari ng Israel.' Pagkatapos ay buksan mo ang pintuan at tumakas ka, huwag ka ng maghintay." 


text:
 Nang siya'y dumating, ang mga punong kawal ng hukbo ay nagpupulong. At kanyang sinabi, 'Ako'y may sasabihin sa iyo, O punong kawal." At sinabi ni Jehu, "Sino sa aming lahat?" At kanyang sinabi, "Sa iyo, O punong kawal." 


text:
 Kaya't siya'y tumindig at pumasok sa bahay, at ibinuhos niya ang langis sa kanyang ulo, na sinasabi sa  kanya, "Ganito ang sabi ng PANGINOONG Diyos ng Israel, Aking binuhusan ka upang maging hari sa bayan ng PANGINOON, samakatuwid ay sa Israel. 


text:
 Ibabagsak mo ang sambahayan ni Ahab na iyong panginoon, upang aking maipaghiganti ang dugo ng aking mga lingkod na mga propeta, at ang dugo ng lahat ng lingkod ng PANGINOON sa kamay ni Jezebel. 


text:
 Sapagkat ang buong sambahayan ni Ahab ay malilipol at aking ihihiwalay kay Ahab ang bawat batang lalaki, bihag man o malaya, sa Israel. 


text:
 Aking gagawin ang sambahayan ni Ahab na gaya ng sambahayan ni Jeroboam na anak ni Nebat, at gaya ng sambahayan ni Baasa na anak ni Ahia. 


text:
 Lalapain ng mga aso si Jezebel sa nasasakupan ng Jezreel, at walang maglilibing sa kanya." Pagkatapos ay kanyang binuksan ang pintuan, at tumakas. 


text:
 Nang lumabas si Jehu patungo sa mga lingkod ng kanyang panginoon, kanilang sinabi sa kanya, "Lahat ba'y mabuti? Bakit naparito ang ulol na taong ito sa iyo? " At sinabi niya sa kanila, "Kilala ninyo ang lalaki at ang kanyang pananalita." 


text:
 Kanilang sinabi, "Ito'y isang kasinungalingan, sabihin mo sa amin ngayon." At kanyang sinabi, "Ganito lamang ang sinabi niya sa akin: 'Ganito at ganito ang sabi ng PANGINOON, Binuhusan kita ng langis upang maging hari sa Israel.' " 


text:
 At dali-daling kinuha ng bawat isa ang kanya-kanyang kasuotan at iniladlad para sa kanya sa ibabaw ng hagdan, at kanilang hinipan ang trumpeta, at ipinahayag, "Si Jehu ay hari." 


text:
 Gayon nakipagsabwatan si Jehu na anak ni Jehoshafat, na anak ni Nimsi, laban kay Joram. Si Joram at ang buong Israel ay nagbabantay sa Ramot-gilead laban kay Haring Hazael ng Siria; 


text:
 ngunit nakabalik na si Haring Joram sa Jezreel upang magpagaling sa kanyang mga sugat na likha ng mga taga-Siria, nang siya'y lumaban kay Hazael na hari ng Siria. Kaya't sinabi ni Jehu, "Kung ito ang inyong iniisip, huwag hayaang makalabas ang sinuman sa lunsod at magsabi ng balita sa Jezreel." 


text:
 Sumakay si Jehu sa karwahe at pumunta sa Jezreel,  sapagkat si Joram ay nakaratay roon. At si Ahazias na hari ng Juda ay bumaba upang dalawin si Joram. 


text:
 Noon ang tanod ay nakatayo sa muog sa Jezreel, at kanyang natanaw ang pulutong ni Jehu habang dumarating siya, at nagsabi, "Ako'y nakakakita ng isang. pulutong." At sinabi ni Joram, "Kumuha ka ng isang mangangabayo, at iyong suguin upang salubungin sila, at magsabi, 'Kapayapaan ba?'" 


text:
 Kaya't pumaroon ang isang nangangabayo upang salubungin siya, at sinabi, "Ganito ang sabi ng hari, 'Kapayapaan ba?'" At sinabi ni Jehu, "Anong pakialam mo sa kapayapaan? Bumalik kang kasunod ko." At nag-ulat ang tagatanod, "Ang sugo ay nakarating sa kanila, ngunit siya'y hindi bumabalik." 


text:
 Pagkatapos ay nagsugo siya ng ikalawang mangangabayo na dumating sa kanila, at nagsabi, "Ganito ang sabi ng hari, 'Kapayapaan ba?'" At sumagot si Jehu, "Ano ang iyong pakialam sa kapayapaan? Bumalik kang kasunod ko." 


text:
 At muling nag-ulat ang tanod, "Siya'y dumating sa kanila, subalit siya'y  hindi bumabalik. At ang pagpapatakbo ay gaya ng pagpapatakbo ni Jehu, na anak ni Nimsi, sapagkat siya'y napakatulin magpatakbo." 


text:
 Sinabi ni Joram, "Maghanda kayo." At kanilang inihanda ang kanyang karwahe. Si Joram na hari ng Israel at si Ahazias na hari ng Juda ay nagsilabas, bawat isa sa kanyang karwahe, at sila'y umalis upang salubungin si Jehu, at nasalubong siya sa lupang pag-aari ni Nabat na Jezreelita. 


text:
 Nang makita ni Joram si Jehu, ay kanyang sinabi, "Kapayapaan ba, Jehu?" At siya'y sumagot. "Paanong magkakaroon ng kapayapaan, habang ang mga pakikiapid at mga pangkukulam ng iyong inang si Jezebel ay napakarami?" 


text:
 Binunot ni Jehu ng kanyang buong lakas ang pana at pinana si Joram sa pagitan ng kanyang mga balikat. Ang pana ay tumagos sa kanyang puso, at siya'y nabuwal sa kanyang karwahe. 


text:
 Sinabi ni Jehu kay Bidkar na kanyang punong kawal, "Buhatin mo siya at ihagis sa lupang pag-aari ni Nabat na Jezreelita. Sapagkat naaalala ko, nang ako't ikaw ay nakasakay na magkasama na kasunod ni Ahab na kanyang ama, kung paanong binigkas ng PANGINOON ang salitang ito laban sa kanya: 


text:
 'Kung paanong tunay na aking nakita kahapon ang dugo ni Nabat, at ang dugo ng kanyang mga anak, sabi ng PANGINOON, pagbabayarin kita sa lupang ito.' Ngayon nga'y buhatin mo siya at ihagis mo sa lupa, ayon sa salita ng PANGINOON." 


text:
 Ngunit nang makita ito ni Ahazias na hari ng Juda, siya'y tumakas patungo sa Bet-hagan. At siya'y hinabol ni Jehu, at sinabi, "Panain mo rin siya;" at pinana nila siya sa karwahe sa ahunan sa Gur na malapit sa Ibleam. At siya'y tumakas patungo sa Megido,  at namatay roon. 


text:
 Dinala siya ng kanyang mga lingkod sa isang karwahe patungo sa Jerusalem, at inilibing siya sa kanyang libingan na kasama ng kanyang mga ninuno sa lunsod ni David. 


text:
 Nang si Jehu ay dumating sa Jezreel, nabalitaan ito ni Jezebel. Kanyang kinulayan ang kanyang mga mata, at ginayakan ang kanyang ulo, at dumungaw sa bintana. 


text:
 At habang pumapasok si Jehu sa pintuang-bayan, kanyang sinabi, "Kapayapaan ba, ikaw Zimri, ikaw na mamamatay ng iyong panginoon?" 


text:
 Siya ay tumingala sa bintana, at sinabi, "Sino ang sa aking panig? Sino?" Dalawa o tatlong eunuko ang dumungaw sa kanya. 


text:
 Kanyang sinabi, "Ihulog ninyo siya." Kaya't kanilang inihulog siya at ang iba niyang dugo ay tumilamsik sa pader at sa mga kabayo, at siya'y kanyang niyurakan. 


text:
 Pagkatapos ay pumasok siya at kumain at uminom. At kanyang sinabi, "Tingnan ninyo ngayon ang isinumpang babaing ito. Ilibing ninyo siya, sapagkat siya'y anak ng hari." 


text:
 Ngunit nang sila'y lumabas upang ilibing siya, wala na silang natagpuan sa kanya maliban sa bungo, mga paa, at ang mga palad ng kanyang mga kamay. 


text:
 Nang sila'y bumalik at sabihin sa kanya, ay sinabi niya, "Ito ang salita ng PANGINOON, na kanyang sinabi sa pamamagitan ng kanyang lingkod na si Elias na Tisbita, 'Sa nasasakupan ng Jezreel, kakainin ng mga aso ang laman ni Jezebel; 


text:
 ang  bangkay ni Jezebel  ay magiging gaya ng dumi sa ibabaw ng bukid sa nasasakupan ng Jezreel, upang walang makapagsabi, Ito si Jezebel'" 


text:
 Si Ahab ay may pitumpung anak na lalaki sa Samaria. Kaya't gumawa si Jehu ng mga sulat, at ipinadala sa Samaria, sa mga pinuno sa Jezreel, sa matatanda, at sa mga tagapag-alaga ng mga anak ni Ahab, na sinasabi, 


text:
 "Pagdating ng sulat na ito sa inyo, yamang ang mga anak ng inyong panginoon ay kasama ninyo, at mayroon kayong mga karwahe at mga kabayo, at mga lunsod na may kuta, at mga sandata, 


text:
 piliin ninyo ang pinakamahusay at ang pinakamarapat sa mga anak ng inyong panginoon at iupo ninyo sa   trono ng kanyang ama, at ipaglaban ninyo ang sambahayan ng inyong panginoon." 


text:
 Ngunit sila'y lubhang natakot, at nagsabi, "Tingnan ninyo, hindi nakatagal sa kanya ang dalawang hari; paano nga tayo makakatagal sa kanya?" 


text:
 Kaya't ang tagapamahala ng palasyo, at ang tagapamahala ng lunsod, gayundin ang matatanda, at ang mga tagapag-alaga, ay nagsugo kay Jehu, na nagsasabi, "Kami ay iyong mga lingkod, at gagawin namin ang lahat ng iyong iuutos sa amin. Hindi namin gagawing hari ang sinuman; gawin mo ang mabuti sa iyong paningin." 


text:
 Nang magkagayo'y gumawa siya ng ikalawang sulat sa kanila, na nagsasabi, "Kung kayo'y nasa aking panig, at kung kayo'y handang sumunod sa akin, kunin ninyo ang mga ulo ng mga anak na lalaki ng inyong   panginoon, at pumarito kayo sa akin sa Jezreel bukas sa ganitong oras." Ang mga anak ng hari na binubuo  ng  pitumpung katao ay kasama ng mga pinuno sa lunsod na nag-aalaga sa kanila. 


text:
 Nang ang sulat ay dumating sa kanila, kanilang kinuha ang mga anak ng hari na binubuo ng pitumpung katao; at pinagpapatay sila, at inilagay ang kanilang mga ulo sa mga basket, at ipinadala sa kanya sa Jezreel. 


text:
 Nang dumating ang  sugo  at sinabi sa kanya, "Kanilang dinala ang mga ulo ng mga anak ng hari," ay kanyang sinabi, "Ilagay ninyo sila ng dalawang bunton sa pasukan ng pintuang-bayan hanggang sa kinaumagahan." 


text:
 Kinaumagahan, nang siya'y lumabas, siya'y tumayo at sinabi sa buong bayan, "Kayo'y mga walang sala. Ako ang nakipagsabwatan laban sa aking panginoon at pumatay sa kanya; ngunit sinong pumatay sa lahat ng ito? 


text:
 Talastasin ninyo ngayon na walang salita ng PANGINOON ang mahuhulog sa lupa, na sinabi ng PANGINOON tungkol sa sambahayan ni Ahab; sapagkat ginawa ng PANGINOON ang kanyang sinabi sa pamamagitan ng kanyang lingkod na si Elias." 


text:
 Kaya't pinatay ni Jehu ang lahat ng nalabi sa sambahayan ni Ahab sa Jezreel, ang lahat niyang mga pinuno, at ang kanyang mga malapit na kaibigan, at ang kanyang mga pari, hanggang sa wala siyang itinira. 


text:
 Pagkatapos siya'y naghanda at nagtungo  sa  Samaria. Sa daan, samantalang siya'y nasa Bet-eked ng mga Pastol, 


text:
 nakasalubong ni Jehu ang mga kapatid ni Ahazias na hari ng Juda, at sinabi niya, "Sino kayo?" At sila'y nagsisagot, "Kami ay mga kapatid ni Ahazias, at kami ay nagsilusong upang dalawin ang mga anak ng hari at ang mga anak ng reyna." 


text:
 Sinabi niya, "Hulihin ninyo silang buhay." Kanilang hinuli silang buhay; at pinatay sila sa hukay ng Bet-eked; wala siyang itinirang buhay sa kanila na binubuo ng apatnapu't dalawang katao. 


text:
 Nang siya'y makaalis mula roon, nasalubong niya si Jonadab na anak ni  Recab  na  dumarating  upang salubungin siya. Kanyang binati siya at sinabi sa kanya, "Ang iyo bang puso ay tapat, gaya ng aking puso sa  iyong  puso?" At sumagot si Jonadab, "Oo." At sinabi ni Jehu, "Kung gayon, iabot mo sa akin ang iyong kamay." At iniabot niya sa kanya ang kanyang kamay. At isinama siya ni Jehu at isinakay sa karwahe. 


text:
 At kanyang sinabi, "Sumama ka sa akin at tingnan mo ang aking sigasig sa PANGINOON." Kaya't kanilang pinasakay sila sa kanyang karwahe. 


text:
 Nang siya'y dumating sa Samaria, kanyang pinatay ang lahat ng nalabi kay Ahab sa Samaria, hanggang sa kanyang malipol sila, ayon sa salita ng PANGINOON na kanyang sinabi kay Elias. 


text:
 Pagkatapos ay tinipon ni Jehu ang  buong  bayan, at sinabi sa kanila, "Si Ahab ay naglingkod kay Baal ng kaunti, ngunit si Jehu ay maglilingkod sa kanya ng marami. 


text:
 Ngayon nga'y tawagin ninyo sa akin ang lahat ng propeta ni Baal, ang lahat ng mga sumasamba sa kanya, at ang lahat niyang mga pari; walang sinuman ang mawawala, sapagkat mayroon akong dakilang handog na iaalay kay Baal. Sinumang wala roon ay hindi mabubuhay." Ngunit ito'y ginawa ni Jehu na may katusuhan upang kanyang malipol ang mga sumasamba kay Baal. 


text:
 Iniutos ni Jehu, "Magdaos kayo ng isang taimtim na pagpupulong para kay Baal." At kanilang ipinahayag iyon. 


text:
 Nagpasugo si Jehu sa buong Israel, at ang lahat ng sumasamba kay Baal ay nagsidating, kaya't walang taong naiwan na hindi dumating. Sila'y pumasok sa bahay ni Baal; at ang templo ni Baal ay napuno mula sa isang dulo hanggang sa kabila. 


text:
 Sinabi niya sa katiwala ng silid-bihisan, "Ilabas mo ang lahat ng mga kasuotang para sa lahat ng sumasamba kay Baal." Kaya't inilabas niya ang mga kasuotan para sa kanila. 


text:
 Sina Jehu at Jonadab na anak ni Recab ay pumasok sa bahay ni Baal, at kanyang sinabi sa mga sumasamba kay Baal, "Maghanap kayo at tiyakin ninyo na wala kayo ritong kasamang lingkod ng PANGINOON, kundi mga sumasamba kay Baal lamang." 


text:
 At sila'y nagsipasok upang mag-alay ng mga handog at ng mga handog na sinusunog. Si Jehu naman ay nagtalaga ng walumpung lalaki sa labas, at sinabi, "Ang taong magpapatakas  sa sinumang mga taong ibinigay ko sa inyong mga kamay, ang kanyang buhay ay ibibigay bilang kapalit." 


text:
 Kaya't pagkatapos niyang makapag-alay ng mga handog na sinusunog, sinabi ni Jehu sa bantay at sa mga punong kawal, "Kayo'y pumasok at patayin ninyo sila; huwag patatakasin ang sinuman." Pinatay sila ng mga bantay at mga punong kawal sa pamamagitan ng talim ng tabak at inihagis sila sa labas ng mga bantay at ng mga punong kawal; pagkatapos ay pumasok sila sa loob ng bahay ni Baal, 


text:
 At kanilang winasak ang haligi ni Baal, at winasak ang bahay ni Baal, at ginawang tapunan ng dumi hanggang sa araw na ito. 


text:
 Gayunma'y hindi humiwalay si Jehu sa mga kasalanan ni Jeroboam na anak ni Nebat, na dito'y ibinunsod niya sa pagkakasala ang Israel, samakatuwid ay ang mga guyang ginto na nasa Bethel at Dan. 


text:
 Sinabi ng PANGINOON kay Jehu, "Sapagkat ikaw ay gumawa ng mabuti sa paggawa ng matuwid sa aking paningin, at iyong ginawa sa sambahayan ni Ahab ang ayon sa lahat ng nasa aking puso, ang iyong mga anak sa ikaapat na salinlahi ay uupo sa trono ng Israel." 


text:
 Ngunit si Jehu ay hindi maingat sa paglakad ng kanyang buong puso sa kautusan ng PANGINOONG Diyos ng Israel. Siya'y hindi humiwalay sa mga kasalanan ni Jeroboam, na dito'y ibinunsod niya sa pagkakasala ang Israel. 


text:
 Nang mga araw na iyon ay pinasimulan ng PANGINOON na putulan ng mga bahagi ang Israel. Ginapi sila ni Hazael sa buong nasasakupan ng Israel, 


text:
 mula sa Jordan patungong silangan, ang  buong lupain ng Gilead, ang mga Gadita, ang mga Rubenita, ang mga Manasita, mula sa Aroer na nasa libis ng Arnon, na ito'y ang Gilead at ang Basan. 


text:
 Ang iba pang mga gawa ni Jehu, at ang lahat ng kanyang ginawa, at ang lahat niyang kagitingan, di ba ang mga iyon ay nakasulat sa Aklat ng mga Kasaysayan ng mga Hari ng Israel? 


text:
 At si Jehu ay natulog na kasama ng kanyang mga ninuno at kanilang inilibing siya sa  Samaria. At si Jehoahaz na kanyang anak ay nagharing kapalit niya. 


text:
 Nang makita ni Atalia na ina ni Ahazias, na ang kanyang anak ay patay na, siya'y tumindig at nilipol ang lahat ng binhi ng hari. 


text:
 Ngunit kinuha ni Jehosheba, na anak na babae ni Haring Joram, na kapatid na babae ni Ahazias, si Joas na anak ni Ahazias, at lihim na kinuha siya mula sa mga anak ng hari na malapit nang patayin, at kanyang inilagay sjya at ang kanyang yaya sa isang silid-tulugan. Sa gayon niya ikinubli ang bata kay Atalia, kaya't siya'y hindi napatay. 


text:
 Siya'y nanatiling kasama niya sa loob ng anim na taon na nakatago sa bahay ng PANGINOON, samantalang si Atalia ay naghari sa lupain. 


text:
 Ngunit nang ikapitong taon, si Jehoiada ay nagsugo at dinala ang mga punong kawal ng mga Cariteo, at ang mga bantay, at sila'y pinapasok niya sa bahay ng PANGINOON. Siya'y nakipagtipan sa kanila at pinasumpa sila sa bahay ng PANGINOON, at ipinakita sa kanila ang anak ng hari. 


text:
 At kanyang iniutos sa kanila, "Ito ang bagay na inyong gagawin: ang ikatlong bahagi sa inyo, na nagpapahinga sa Sabbath at nagbabantay sa bahay ng hari 


text:
 (ang isa pang ikatlong bahagi ay nakatalaga sa pintuang-bayan ng Sur; at ang ikatlong bahagi ay sa pintuang-bayan sa likod ng bantay), ay magiging bantay sa bahay ng hari; 


text:
 ang dalawang pulutong naman sa inyo,  na hindi nagbantay sa Sabbath na ito ay siyang magbabantay sa bahay ng PANGINOON para sa hari. 


text:
 Inyong paliligiran ang hari, bawat isa'y may sandata sa kanyang kamay;  at  sinumang lumapit  sa hanay ay papatayin. Samahan ninyo ang hari kapag siya'y lumalabas at pumapasok." 


text:
 At ginawa ng mga pinuno ang ayon sa lahat ng iniutos ni Jehoiada na pari, at kinuha ng bawat isa ang kanyang mga tauhan, yaong hindi magbabantay sa araw ng Sabbath, kasama ng mga nagbabantay sa araw ng Sabbath, at nagsiparoon kay Jehoiada na pari. 


text:
 Ibinigay ng pari sa mga pinuno ang mga sibat at ang mga kalasag na naging pag-aari ni Haring David, na nasa bahay ng PANGINOON; 


text:
 at ang mga bantay ay tumayo, bawat isa'y may sandata sa kanyang kamay, mula sa dakong kanan ng bahay hanggang sa dakong kaliwa ng bahay, sa may dambana at sa may bahay, sa palibot ng hari. 


text:
 Pagkatapos ay inilabas niya ang anak ng hari,  at ipinutong ang korona sa kanya, at ibinigay sa kanya ang patotoo; at kanilang ipinahayag siyang hari, at binuhusan siya ng langis, at kanilang ipinalakpak ang kanilang mga kamay, at nagsipagsabi, "Mabuhay ang hari!" 


text:
 Nang marinig ni Atalia ang ingay ng bantay at ng taong-bayan, pumasok siya sa loob ng bahay ng PANGINOON patungo sa mga tao. 


text:
 Nang siya'y tumingin, naroon ang hari na nakatayo sa tabi ng haligi, ayon sa kaugalian, at ang mga pinuno at ang mga manunugtog ng trumpeta sa tabi ng hari; at ang buong bayan ng lupain na nagsasaya at humihihip ng trumpeta. Kaya't hinapak ni Atalia ang kanyang kasuotan, at sumigaw, "Pagtataksil! Pagtataksil!" 


text:
 At ang paring si Jehoiada ay nag-utos sa mga kapitan ng tig-iisandaan na itinalaga sa hukbo, "Ilabas ninyo siya sa pagitan ng mga hanay, at patayin ninyo ng tabak ang sinumang sumunod sa kanya." Sapagkat sinabi ng pari, "Huwag siyang papatayin sa bahay ng PANGINOON." 


text:
 Sa  gayo'y kanilang  binigyan siya ng daan, at siya'y pumasok sa pasukan ng mga kabayo patungo sa bahay ng hari, at doon siya pinatay. 


text:
 Si Jehoiada ay nakipagtipan sa PANGINOON, sa hari, at sa mamamayan, na sila'y magiging bayan ng PANGINOON; gayundin sa pagitan ng hari at ng bayan. 


text:
 At ang lahat ng mamamayan ng lupain ay pumunta sa bahay ni Baal, at ito'y ibinagsak. Ang kanyang mga dambana at ang kanyang mga larawan  ay kanilang pinagputul-putol ng lubusan at kanilang pinatay si Matan na pari ni Baal sa harap ng mga dambana. At ang pari ay naglagay ng mga bantay sa bahay ng PANGINOON. 


text:
 Kanyang isinama ang mga punong kawal, ang mga Cariteo, ang mga bantay, at ang buong mamamayan ng lupain. Kanilang ibinaba ang hari mula sa bahay ng PANGINOON, at nagsidaan sa pintuang-bayan ng mga bantay patungo sa bahay ng hari. At siya'y naupo sa trono ng mga hari. 


text:
 Kaya't ang lahat ng mamamayan ng lupain ay nagsaya. Ang lunsod ay tumahimik pagkatapos na si Atalia ay mapatay ng tabak sa bahay ng hari. 


text:
 Nang ikapitong taon ni Jehu, nagsimulang maghari si Jehoas at siya'y naghari sa loob ng apatnapung taon sa Jerusalem. Ang pangalan ng kanyang ina ay Sibia na taga-Beer-seba. 


text:
 Gumawa si Jehoas ng matuwid sa mga mata ng PANGINOON sa lahat ng kanyang araw, sapagkat tinuruan siya ni Jehoiada na pari. 


text:
 Gayunma'y ang mga mataas na dako ay hindi inalis; ang mga tao ay patuloy na naghandog at nagsunog ng insenso sa mga mataas na dako. 


text:
 Sinabini Jehoas sa mga pari, "Ang lahat ng salaping inihandog bilang mga banal na bagay na ipinasok sa bahay ng PANGINOON, ang salaping umiiral, na salaping inihalaga sa mga pagkatao na hiniling sa bawat isa, at ang salapi na iniudyok ng puso ng tao na kanyang dalhin sa bahay ng PANGINOON, 


text:
 ay kukunin ng mga pari para sa kanila, bawat isa sa kanyang kakilala; at kanilang aayusin ang mga sira ng bahay saanman matuklasang may anumang sira." 


text:
 Ngunit nang ikadalawampu't tatlong taon ni Haring Jehoas, ang mga pari ay hindi nag-ayos ng mga sira sa bahay. 


text:
 Kaya't tinawag ni Haring Jehoas si Jehoiada na pari at ang iba pang mga pari at sinabi sa kanila, "Bakit hindi ninyo inaayos ang mga sira ng bahay? Ngayon ay huwag na kayong  tumanggap ng salapi sa inyong mga kakilala, kundi ibigay ninyo para sa mga sira ng bahay." 


text:
 Kaya't pinagkasunduan ng mga pari na hindi na sila kukuha pa ng salapi mula sa taong-bayan, at hindi na nila aayusin ang mga sira ng bahay. 


text:
 At si Jehoiada na pari ay kumuha ng isang kaban, at binutasan ang takip niyon, at inilagay sa tabi ng dambana sa gawing kanan ng pagpasok sa bahay ng PANGINOON. Isinilid doon ng mga pari na nagtatanod sa pintuan ang lahat ng salapi na dinala sa bahay ng PANGINOON. 


text:
 Tuwing makikita nila na marami ng salapi sa kaban, ang kalihim ng hari at ang pinakapunong pari ay umaakyat, at kanilang binibilang at isinisilid sa mga supot ang mga salapi na natagpuan sa bahay ng PANGINOON. 


text:
 Pagkatapos ay ibinibigay nila ang salaping tinimbang sa mga kamay ng mga manggagawa na nangangasiwa sa bahay ng PANGINOON; at ito ay kanilang ibinayad sa mga karpintero at sa mga manggagawa na gumawa sa bahay ng PANGINOON, 


text:
 at sa mga mason at nagtatabas ng bato, gayundin upang ibili ng mga kahoy at mga batong tinibag para sa pag-aayos ng mga sira sa bahay ng PANGINOON, at para sa lahat ng magugugol sa bahay sa pag-aayos nito. 


text:
 Ngunit walang ginawa para sa bahay ng PANGINOON na mga palangganang pilak, mga pamutol ng mitsa, mga mangkok, mga trumpeta, o anumang kasangkapang ginto, o kasangkapang pilak, mula sa salapi na ipinasok sa bahay ng PANGINOON, 


text:
 sapagkat iyon ay kanilang ibinigay sa mga gumawa ng gawain at sa pamamagitan niyon ay inayos nila ang bahay ng PANGINOON. 


text:
 Hindi sila humingi ng pagsusulit mula sa mga lalaki na sa kanilang mga kamay ay ibinigay ang salapi upang ibayad sa mga manggagawa,  sapagkat sila'y nagsigawang may katapatan. 


text:
 Ang salapi mula sa handog para sa budhing nagkasala, at ang salapi mula sa handog pangkasalanan ay hindi ipinasok sa bahay ng PANGINOON; ang mga iyon ay nauukol sa mga pari. 


text:
 Nang panahong iyon, si Hazael na hari ng Siria ay umahon at nilabanan ang Gat, at nasakop iyon at iniharap ni Hazael ang kanyang mukha upang umahon sa Jerusalem upang ito ay labanan, 


text:
 at kinuha ni Jehoas na hari ng Juda ang lahat ng bagay na itinalaga ni Jehoshafat, at ni Jehoram, at ni Ahazias, na kanyang mga ninuno, na mga hari sa Juda, at ang kanyang mga itinalagang bagay, at ang lahat ng ginto na natagpuan sa mga kabang-yaman ng bahay ng PANGINOON at sa bahay ng hari, at ipinadala kay Hazael na hari ng Siria. Pagkatapos si Hazael ay umalis sa Jerusalem. 


text:
 Ang iba sa mga gawa ni Joas, at ang lahat niyang ginawa, di ba ang mga iyon ay nakasulat sa Aklat ng mga Kasaysayang ng mga Hari ng Juda? 


text:
 At ang kanyang mga lingkod ay nagsitindig at nagsabwatan, at pinatay nila si Joas sa bahay ng Milo, sa daang palusong sa Silah. 


text:
 Si Josakar na anak ni Shimeat at si Jozabad na anak ni Somer, na kanyang mga lingkod, ang sumunggab sa kanya, kaya't siya'y namatay. At kanilang inilibing siya na kasama ng kanyang mga magulang sa lunsod ni David; at si Amasias na kanyang anak ay nagharing kapalit niya. 


text:
 Nang ikadalawampu't tatlong taon ni Joas na anak ni Ahazias na hari ng Juda, si Jehoahaz na anak ni Jehu ay nagsimulang maghari sa Israel sa Samaria; at siya'y naghari sa loob ng labim-pitong taon. 


text:
 Gumawa siya ng kasamaan sa paningin ng PANGINOON, at sumunod sa mga kasalanan ni Jeroboam na anak ni Nebat, na naging sanhi ng pagkakasala ng Israel; hindi niya iniwan ang mga iyon. 


text:
 Ang galit ng PANGINOON ay nagningas laban sa Israel, kaya't paulit-ulit niyang ibinigay sila sa kamay nina Hazael na hari ng Siria at ni Ben-hadad na anak ni Hazael. 


text:
 Ngunit si Jehoahaz ay nanalangin sa harap ng PANGINOON, at pinakinggan siya ng Panginoon, sapagkat nakita niya ang pagmamalupit sa Israel, kung paanong pinagmalupitan sila ng hari ng Siria. 


text:
 Kaya't binigyan ng PANGINOON ang Israel ng isang tagapagligtas, at sila'y nakatakas mula sa kamay ng mga taga-Siria; at ang mamamayan ng Israel ay nanirahan sa kanilang mga tolda gaya ng dati. 


text:
 Gayunma'y hindi nila tinalikuran ang mga kasalanan ng sambahayan ni Jeroboam, na dahil dito'y ibinunsod niya ang Israel sa pagkakasala, kundi lumakad sila sa mga ito; ang Ashera ay nanatili rin sa Samaria. 


text:
 Kaya't walang naiwan kay Jehoahaz na hukbo na higit pa sa limampung mangangabayo at sampung karwahe at sampung libong taong lakad; sapagkat pinuksa ang mga iyon ng hari ng Siria na gaya ng alabok sa giikan. 


text:
 Ang iba sa mga gawa ni Jehoahaz, at ang lahat niyang ginawa, at ang kanyang kapangyarihan, di ba nakasulat ang mga iyon sa Aklat ng mga Kasaysayan ng mga Hari ng Israel? 


text:
 Kaya't si Jehoahaz ay natulog na kasama ng kanyang mga ninuno, at inilibing nila siya sa Samaria. Si Joas na kanyang anak ang nagharing kapalit niya. 


text:
 Nang ikatatlumpu't pitong taon ni Joas na hari ng Juda, si Jehoas na anak ni Jehoahaz ay nagsimulang maghari sa Israel sa Samaria, at siya'y naghari sa loob ng labing-anim na taon. 


text:
 Siya'y gumawa rin ngmasamasa paningin ng PANGINOON. Siya'y hindi humiwalay sa lahat ng kasalanan ni Jeroboam na anak ni Nebat, na dahil dito'y ibinunsod niya sa pagkakasala ang Israel, kundi lumakad siya sa mga iyon. 


text:
 Ang iba sa mga gawa ni Joas, at ang lahat niyang ginawa, at ang kanyang kapangyarihan na kanyang ipinakipaglaban kay Amasias na hari ng Juda, hindi ba't ang mga iyon ay nakasulat sa Aklat ng mga Kasaysayanh ng mga Hari ng Israel? 


text:
 At si  Joas ay namatay na kasama ng kanyang mga ninuno, at si Jeroboam ay naupo sa kanyang trono. Si Joas ay inilibing sa Samaria na kasama ng mga hari ng Israel. 


text:
 Nang si Eliseo ay nagkasakit ng karamdaman na kanyang ikinamatay, si Joas na hari ng Israel ay pumunta sa kanya at umiyak sa harapan niya, "Ama ko, ama ko! Ang mga karwahe ng Israel at ang kanyang mga mangangabayo!" 


text:
 Sinabi ni Eliseo sa kanya, "Kumuha ka ng pana at mga palaso." At siya'y kumuha ng pana at mga palaso. 


text:
 At sinabi niya sa hari ng Israel, "Ilagay mo ang iyong kamay sa pana"; at inilagay niya ang kanyang kamay. At inilagay ni Eliseo ang kanyang mga kamay sa mga kamay ng hari. 


text:
 At kanyang sinabi, "Buksan mo ang bintana sa dakong silangan"; at binuksan niya ito. Nang magkagayo'y sinabi ni Eliseo, "Panain mo;" at siya'y pumana. At kanyang sinabi, "Ang palaso ng pagtatagumpay ng PANGINOON, ang palaso ng pagtatagumpay laban sa Siria! Sapagkat lalabanan mo ang mga taga-Siria sa Afec, hanggang sa sila'y iyong malipol." 


text:
 Siya'y nagpatuloy, "Kunin mo ang mga palaso;" at kinuha niya ang mga iyon. At sinabi niya sa hari ng Israel, "Ipana mo ang mga iyon sa lupa; at siya'y pumana nang tatlong ulit, at tumigil. 


text:
 Ang tao ng Diyos ay nagalit sa kanya, at nagsabi, "Pumana ka sana nang lima o anim na ulit; nang sa gayon ay napabagsak mo sana ang Siria hanggang sa iyong malipol. Ngunit ngayo'y papanain mo ang Siria nang tatlong ulit lamang." 


text:
 Namatay si Eliseo at kanilang inilibing siya. Noon ang mga pulutong ng mga Moabita ay laging sumasalakay sa lupain sa panahon ng tagsibol. 


text:
 At habang inililibing ang isang lalaki, kanilang natanaw ang isang sumasalakay na pulutong. At ang lalaki ay naihagis sa libingan ni Eliseo; at nang sumagi ang tao sa mga buto ni Eliseo, siya'y muling nabuhay at tumayo sa kanyang mga paa. 


text:
 Ngunit ang Panginoo'y naging mapagpala sa kanila at nahabag sa kanila, at siya'y bumaling sa kanila, dahil sa kanyang tipan kina Abraham, Isaac, at Jacob; at ayaw niya silang lipulin, ni palayasin man sa kanyang harapan hanggang sa ngayon. 


text:
 Nang namatay si Hazael na hari ng Siria, si Ben-hadad na kanyang anak ay naging hari kapalit niya. 


text:
 At binawi ni Jehoas na anak ni Jehoahaz sa kamay ni Ben-hadad na anak ni Hazael ang mga lunsod na kanyang kinuha sa pakikidigma mula sa kamay ni Jehoahaz, na kanyang ama. Tatlong ulit siyang tinalo ni Joas at nabawi ang mga lunsod ng Israel. 


text:
 Nang ikalawang taon ni Joas na anak ni Jehoahaz na hari ng Israel, si Amasias na anak ni Joas na hari ng Juda ay nagsimulang maghari. 


text:
 Siya'y dalawampu't limang taon nang siya'y magsimulang maghari; at siya'y nagharing dalawampu't siyam na taon sa Jerusalem. Ang pangalan ng kanyang ina ay Jehoaddin na taga-Jerusalem. 


text:
 Siya'y gumawa ng matuwid sa paningin ng Panginoon, gayunman ay hindi gaya ni David na kanyang magulang; kanyang ginawa ang ayon sa lahat ng ginawa ni Joas na kanyang ama. 


text:
 Ngunit ang matataas na dako ay hindi inalis;  ang taong-bayan ay nagpatuloy na nag-alay at nagsunog ng insenso sa matataas na dako. 


text:
 Nang matatag na ang kaharian sa kanyang kamay, pinatay niya ang kanyang mga lingkod na pumatay sa kanyang amang hari. 


text:
 Ngunit hindi niya pinatay ang mga anak ng mga mamamatay-tao ayon sa nasusulat sa aklat ng kautusan ni Moises, gaya ng iniutos ng PANGINOON, na sinasabi, "Ang mga ama ay hindi papatayin dahil sa mga anak, o ang mga anak man ay papatayin dahil sa mga ama; kundi ang bawat tao ay mamamatay dahil sa kanyang sariling kasalanan." 


text:
 Siya'y pumatay ng sampung libong Edomita sa Libis ng Asin, at sinakop ang Sela nang salakayin niya ito, at tinawag itong Jokteel, na siyang pangalan nito hanggang sa araw na ito. 


text:
 Nang magkagayo'y nagpadala ng mga sugo si Amasias kay Jehoas na anak ni Jehoahaz na anak ni Jehu, na hari ng Israel, na sinasabi, "Halika, tayo'y magharap sa isa't isa." 


text:
 At si Jehoas na hari ng Israel ay nagpasabi kay Amasias na hari ng Juda, "Ang isang damo na nasa Lebanon, ay nagpasabi ng ganito sa isang sedro na nasa Lebanon, na sinasabi, 'Ibigay mo ang iyong anak na babae upang maging asawa ng aking anak;' at dumaan ang isang mabangis na hayop ng Lebanon at tinapakan ang damo. 


text:
 Tunay na sinaktan mo ang Edom, at pinapagmataas ka ng iyong puso. Masiyahan ka sa iyong kaluwalhatian, at manatili ka sa bahay; sapagkat bakit ka gagawa ng kaguluhan upang ikaw ay mabuwal, ikaw at ang Juda na kasama mo?" 


text:
 Ngunit ayaw makinig ni Amasias. Kaya't umahon si Jehoas na hari ng Israel, siya at si Amasias na hari ng Juda ay nagharap sa labanan sa Bet-shemes na sakop ng Juda. 


text:
 Nabihag ni Jehoas na hari ng Israel si Amasias na hari ng Juda, na anak ni Jehoas na anak ni Ahazias, sa Bet-shemes, at dumating sa Jerusalem, at ibinagsak ang pader ng Jerusalem na may habang apatnaraang siko mula sa pintuang-bayan ng Efraim hanggang sa pintuang-bayan ng Panulukan. 


text:
 Kanyang sinamsam ang lahat ng ginto at pilak, at ang lahat ng sisidlang matatagpuan sa bahay ng PANGINOON at sa kabang-yaman ng bahay ng hari, pati ang mga bihag, at siya'y bumalik sa Samaria. 


text:
 Ang iba sa mga gawa ni Jehoas na kanyang ginawa, at ang kanyang kapangyarihan, at kung paanong siya'y nakipaglaban kay Amasias na hari ng Juda, di ba nakasulat ang mga iyon sa Aklat ng mga Kasaysayani ng mga Hari ng Israel? 


text:
 At natulog si Jehoas na kasama ng kanyang mga ninuno, at inilibing sa Samaria na kasama ng mga hari sa Israel; at si Jeroboam na kanyang anak ay nagharing kapalit niya. 


text:
 Si Amasias na anak ni Joas, na hari ng Juda ay nabuhay pa ng labinlimang taon pagkamatay ni Jehoas na anak ni Jehoahaz na hari ng Israel. 


text:
 Ang iba sa mga gawa ni Amasias, di ba nakasulat ang mga iyon sa Aklat ng mga Kasaysayani ng mga Hari ng Juda? 


text:
 Sila'y nagsabwatan laban sa kanya sa Jerusalem, at siya'y tumakas patungong Lakish. Ngunit kanilang pinasundan siya sa Lakish at pinatay siya roon. 


text:
 Kanilang dinala siya na sakay ng mga kabayo, at siya'y inilibing sa Jerusalem na kasama ng kanyang mga ninuno sa lunsod ni David. 


text:
 Kinuha ng buong bayan ng Juda si Azarias na labing-anim na taong gulang, at ginawa siyang haring kapalit ng kanyang amang si Amasias. 


text:
 Kanyang itinayo ang Elat at isinauli ito sa Juda, pagkatapos na ang hari ay matulog na kasama ng kanyang mga ninuno. 


text:
 Nang ikalabinlimang taon ni Amasias na anak ni Joas na hari ng Juda, si Jeroboam na anak ni Joas, na hari ng Israel ay nagsimulang maghari sa Samaria, at siya'y nagharing apatnapu't isang taon. 


text:
 At gumawa siya ng masama sa paningin ng PANGINOON. Hindi niya tinalikdan ang lahat ng kasalanan ni Jeroboam na anak ni Nebat, na dito'y ibinunsod niya ang Israel sa pagkakasala. 


text:
 Kanyang ibinalik ang hangganan ng Israel mula sa pasukan ng Hamat hanggang sa dagat ng Araba, ayon sa salita ng PANGINOON, ang Diyos ng Israel, na kanyang sinabi sa pamamagitan ng kanyang lingkod na si propeta Jonas na anak ni Amitai, na mula sa Gat-hefer. 


text:
 Sapagkat nakita ng PANGINOON na  ang paghihirap ng Israel ay totoong masaklap, sapagkat walang naiwan, laya man o bihag, at walang tumulong sa Israel. 


text:
 Ngunit hindi sinabi ng PANGINOON na kanyang papawiin ang pangalan ng Israel mula sa silong ng langit, kaya't kanyang iniligtas sila sa pamamagitan ng kamay ni Jeroboam na anak ni Joas. 


text:
 Ang iba sa mga gawa ni Jeroboam,  at ang lahat ng kanyang ginawa, at ang kanyang kapangyarihan, kung paanong siya'y nakipagdigma, at kung paanong binawi niya para sa Israel ang Damasco at ang Hamath, na dating sakop ng Juda, di ba nakasulat ang mga iyon sa Aklat ng mga Kasaysayan ng mga Hari ng Israel? 


text:
 At si Jeroboam ay natulog na kasama ng kanyang mga ninuno, ang mga hari ng Israel. At si Zacarias na  kanyang  anak  ay  nagharing kapalit niya. 


text:
 Nang ikadalawampu't pitong taon ni Jeroboam na hari ng Israel, si Azarias na anak ni Amasias na hari ng Juda ay nagsimulang maghari. 


text:
 Siya'y labing-anim na taong gulang nang siya'y magsimulang maghari; at siya'y naghari ng limampu't dalawang taon sa Jerusalem. Ang pangalan ng kanyang ina ay Jecolia na taga-Jerusalem. 


text:
 Siya'y gumawa ng matuwid sa mga mata ng PANGINOON, ayon sa lahat ng ginawa ng kanyang amang si Amasias. 


text:
 Gayunma'y hindi inalis ang matataas na dako; ang bayan ay patuloy na nag-alay at nagsunog ng insenso sa matataas na dako. 


text:
 At sinaktan ng PANGINOON ang hari, at siya'y isang ketongin hanggang sa araw ng kanyang kamatayan, at siya'y tumira sa isang bukod na bahay. At si Jotam na anak ng hari ang tagapamahala ng sambahayan, na humahatol sa sambayanan ng lupain. 


text:
 Ang iba sa mga gawa ni Azarias, at ang lahat ng kanyang ginawa, di ba nakasulat ang mga iyon sa Aklat ng mga Kasaysayan ng mga Hari ng Juda? 


text:
 At si Azarias ay natulog  na kasama ng kanyang mga ninuno. Kanilang inilibing siya na kasama ng kanyang mga ninuno sa lunsod ni David; si Jotam na kanyang anak ay nagharing kapalit niya. 


text:
 Nang ikatatlumpu't walong taon ni Azarias na hari ng Juda,  si Zacarias na anak ni Jeroboam ay naghari sa Israel sa Samaria sa loob ng anim na buwan. 


text:
 Siya'y gumawa ng masama sa paningin ng PANGINOON, gaya ng ginawa ng kanyang mga magulang. Hindi niya iniwan ang mga kasalanan ni Jeroboam na anak ni Nebat, na nagbunsod sa Israel sa pagkakasala. 


text:
 At si Shallum na anak ni Jabes ay nakipagsabwatan laban sa kanya, at sinaktan siya sa harapan ng bayan at pinatay siya, at nagharing kapalit niya. 


text:
 Ito ang pangako ng PANGINOON na ibinigay niya kay Jehu, "Ang iyong mga anak sa ikaapat na salinlahi ay uupo sa trono ng Israel." At gayon nga ang nangyari. 


text:
 Si Shallum na anak ni Jabes ay nagsimulang  maghari nang ikatatlumpu't siyam na taon ni Uzias na hari ng Juda; at siya'y naghari sa loob ng isang buwan sa Samaria. 


text:
 Pagkatapos si Menahem na anak ni Gadi ay umahon mula sa Tirsa at dumating sa Samaria, at kanyang sinaktan si Shallum na anak ni Jabes sa Samaria, at pinatay siya at nagharing kapalit niya. 


text:
 Ang iba pa sa mga gawa ni Shallum, at ang pakikipagsabwatan na kanyang ginawa, ay nakasulat sa Aklat ng mga Kasaysayan' ng mga Hari ng Israel. 


text:
 Nang panahong iyon, ginapi ni Menahem si Tifsa at ang lahat ng naroroon, at ang mga nasasakupan nito mula sa Tirsa, sapagkat siya ay hindi nila pinagbuksan, kaya't sinakop niya ito; at biniyak niya ang tiyan ng lahat ng babaing buntis na naroroon. 


text:
 Nang ikatatlumpu't siyam na taon ni Azarias na hari ng Juda, nagsimulang maghari sa Israel si Menahem na anak ni Gadi, at siya ay naghari ng sampung taon sa Samaria. 


text:
 Kanyang ginawa ang masama sa paningin ng Panginoon. Siya'y hindi humiwalay sa lahat niyang mga araw sa mga kasalanan ni Jeroboam na anak ni Nebat, na dito'y kanyang ibinunsod ang Israel sa pagkakasala. 


text:
 Dumating laban sa lupain si Pul na hari ng Asiria; at binigyan ni Manahem si Pul ng isanlibong talentong pilak upang ang kanyang kamay ay mapasa  kanya upang mapatatag ang kanyang kaharian sa ilalim ng kanyang pamumuno. 


text:
 At pinapagbayad ni Menahem ng salapi ang Israel, samakatuwid ay ang lahat ng mga makapangyarihang lalaki na mayaman, limampung siklong pilak sa bawat tao upang ibigay sa hari ng Asiria. Kaya't ang hari ng Asiria ay umurong, at hindi tumigil doon sa lupain. 


text:
 Ang iba sa mga gawa ni Menahem, at ang lahat niyang ginawa, di ba nakasulat ang mga iyon sa Aklat ng mga Kasaysayan' ng mga Hari ng Israel? 


text:
 At  natulog si Menahem na kasama ng kanyang mga ninuno, at si Pekahia na kanyang anak ay nagharing kapalit niya. 


text:
 Nang ikalimampung taon ni Azarias na hari ng Juda, nagsimulang maghari sa Israel si Pekahia, na anak ni Menahem sa Samaria, at siya ay naghari ng dalawang taon. 


text:
 Gumawa siya ng masama sa paningin ng PANGINOON. Hindi niya iniwan ang mga kasalanan ni Jeroboam na anak ni Nebat, na dahil dito'y kanyang ibinunsod ang Israel sa pagkakasala. 


text:
 At si Peka na anak ni Remalias, na kanyang punong kawal ay nakipagsabwatan laban sa kanya at sinaktan siya sa Samaria sa muog ng bahay ng hari, na kasama si Argob at  si  Arif at kasama niya ang limampung lalaki na mga Gileadita at kanyang pinatay siya at nagharing kapalit niya. 


text:
 Ang iba sa mga gawa ni Pekahia, at ang lahat niyang ginawa ay nakasulat sa Aklat ng mga Kasaysayan ng mga Hari ng Israel. 


text:
 Nang ikalimampu't dalawang taon ni Azarias na hari sa Juda, nagsimulang maghari si Peka, na anak ni Remalias sa Israel sa Samaria, at siya'y naghari ng dalawampung taon. 


text:
 Gumawa siya ng masama sa paningin ng PANGINOON. Hindi niya tinalikdan ang mga kasalanan ni Jeroboam na anak ni Nebat, na dahil dito'y kanyang ibinunsod ang Israel sa pagkakasala. 


text:
 Nang mga araw ni Peka na hari ng Israel, si Tiglat-pileser na hari sa Asiria ay dumating at sinakop ang Ijon, Abel-betmaacah, Janoa, Kedes, Hazor, Gilead, at ang Galilea, ang buong lupain ng Neftali; at kanyang dinalang-bihag ang taong-bayan sa Asiria. 


text:
 At si Hosheas na anak ni Ela ay nakipagsabwatan laban kay Peka na anak ni Remalias, at kanyang sinaktan siya, at pinatay siya, at nagharing kapalit niya, nang ikadalawampung taon ni Jotam na anak ni Uzias. 


text:
 Ang iba pa sa mga gawa ni Peka, at ang lahat niyang ginawa ay nakasulat sa Aklat ng mga Kasaysayan" ng mga Hari ng Israel. 


text:
 Nang ikalawang taon ni Peka na anak ni Remalias na hari ng Israel, si Jotam na anak ni Uzias na hari   ng Juda ay nagsimulang maghari. 


text:
 Siya'y dalawampu't limang taon nang siya'y nagsimulang maghari, at siya'y naghari ng labing-anim na taon sa Jerusalem. Ang pangalan ng kanyang ina ay Jerusha na anak ni Zadok. 


text:
 Siya'y gumawa ng matuwid sa mga mata ng PANGINOON, ayon sa lahat ng ginawa ng kanyang amang si Uzias. 


text:
 Gayunma'y, ang matataas na dako ay hindi inalis. Ang bayan ay patuloy na nag-alay at nagsunog ng insenso sa matataas na dako. Itinayo niya ang pintuang-bayan sa itaas sa bahay ng PANGINOON. 


text:
 Ang iba pa sa mga gawa ni Jotam, at ang lahat niyang ginawa, di ba nakasulat ang mga iyon sa Aklat ng mga Kasaysayan ng mga Hari ng Juda? 


text:
 Nang mga araw na iyon, pinasimulang suguin ng PANGINOON laban sa Juda sina Rezin na hari sa Siria at si Peka na anak ni Remalias. 


text:
 Si Jotam ay natulog na kasama ng kanyang mga ninuno, at inilibing na kasama ng kanyang mga ninuno sa lunsod ni David na kanyang ninuno. Si Ahaz na kanyang anak ay nagharing kapalit niya. 


text:
 Nang ikalabimpitong taon ni Peka na anak ni Remalias, si Ahaz na anak ni Jotam na hari ng Juda ay nagsimulang maghari. 


text:
 Si Ahaz ay dalawampung taon nang siya'y magsimulang maghari, at siya'y naghari sa loob ng labing-anim na taon sa Jerusalem. Hindi siya gumawa ng matuwid sa mga mata ng PANGINOON niyang Diyos, na gaya ng ginawa ni David na kanyang ninuno, 


text:
 sa halip siya'y lumakad sa landas ng mga hari ng Israel. Maging ang kanyang anak na lalaki ay pinaraan sa apoy, ayon sa mga karumal-dumal na kaugalian ng mga bansa na pinalayas ng PANGINOON mula sa harapan ng mga anak ni Israel. 


text:
 Siya'y nag-alay at nagsunog ng insenso sa matataas na dako, sa mga burol, at sa ilalim ng bawat luntiang punungkahoy. 


text:
 At si Rezin na hari ng Siria at si Peka na anak ni Remalias na hari ng Israel ay umahon upang makipagdigma sa Jerusalem, at kanilang kinubkob si Ahaz ngunit siya'y hindi nila malupig. 


text:
 Nang panahong iyon, binawi ni Rezin na hari ng Aram ang Elat para sa Aram at pinalayas ang mga taga-Juda sa Elat. Ang mga taga-Aram ay dumating sa Elat at doon ay nanirahan sila hanggang sa araw na ito. 


text:
 Kaya't nagpadala si Ahaz ng mga sugo kay Tiglat-pileser na hari ng Asiria, na ipinasasabi, "Ako ay iyong lingkod at iyong anak. Umahon ka, at iligtas mo ako sa kamay ng hari ng Siria at sa kamay ng hari ng Israel na sumasalakay sa akin." 


text:
 Kinuha rin ni Ahaz ang pilak at ginto na natagpuan sa bahay ng PANGINOON, at sa mga kabang-yaman ng bahay ng hari at nagpadala ng kaloob sa hari ng Asiria. 


text:
 Pinakinggan siya ng hari ng Asiria; ang hari ng Asiria ay umahon laban sa Damasco, at sinakop ito at dinalang-bihag ang taong-bayan sa Kir; at pinatay niya si Rezin. 


text:
 Nang si Haring Ahaz ay pumunta sa Damasco upang makipagkita kay Tiglat-pileser na hari ng Asiria, kanyang nakita ang dambana na dating nasa Damasco. Ipinadala ni Haring Ahaz kay Urias na pari ang isang piano ng dambana at ang anyo nito, husto sa lahat ng mga bahagi nito. 


text:
 Itinayo ng paring si Urias ang dambana; ayon sa lahat ng ipinadala ni Haring Ahaz mula sa Damasco ay gayon ang ginawa ng paring si Urias, bago dumating si Haring Ahaz mula sa Damasco. 


text:
 Nang dumating ang hari mula sa Damasco, pinagmasdan ng hari ang dambana. Ang hari ay lumapit sa dambana at umakyat doon, 


text:
 at sinunog ang kanyang handog na sinusunog, ang kanyang handog na butil, at ibinuhos ang kanyang handog na inumin at iwinisik ang dugo ng kanyang mga handog pangkapayapaan sa ibabaw ng dambana. 


text:
 Ang dambanang tanso na nasa harapan ng PANGINOON ay kanyang inalis mula sa harapan ng bahay, mula sa lugar sa pagitan ng kanyang dambana at ng bahay ng PANGINOON, at inilagay sa dakong hilaga ng kanyang dambana. 


text:
 At inutusan ni Haring Ahaz ang paring si Urias, na sinasabi, "Sa ibabaw ng malaking dambana ay sunugin mo ang handog na sinusunog sa umaga, at ang handog na butil sa hapon, at ang handog na sinusunog ng hari at ang kanyang handog na butil, kasama ng handog na sinusunog ng lahat ng mga tao ng lupain, at ng kanilang handog na butil, at ang kanilang mga handog na inumin; at iwisik mo roon ang lahat ng dugo ng handog na sinusunog, at ang lahat ng dugo ng handog; ngunit ang dambanang tanso ay para sa akin upang doon ako'y makasangguni." 


text:
 At pinutol ni Haring Ahaz ang mga balangkas ng mga patungan at inalis sa mga iyon ang hugasan. Kanyang ibinaba ang malaking tangke ng tubig mula sa mga bakang tanso na nasa ilalim niyon at ipinatong sa isang patungang bato. 


text:
 Ang daang natatakpan para sa Sabbath  na  itinayo sa loob ng bahay, at ang pasukan ng hari na nasa labas ay kanyang inalis sa bahay ng PANGINOON, dahil sa hari ng Asiria. 


text:
 Ang iba pa sa mga gawa ni Ahaz na kanyang ginawa, di ba nakasulat ang mga iyon sa Aklat ng mga Kasaysayan ng mga Hari ng Juda? 


text:
 At si Ahaz ay natulog na kasama ng kanyang mga ninuno, at inilibing na kasama ng kanyang mga ninuno sa lunsod ni David. Si Hezekias na kanyang anak ay nagharing kapalit niya. 


text:
 Nang ikalabindalawang taon ni Ahaz na hari ng Juda, si Hosheas na anak ni Ela ay nagsimulang maghari sa Samaria sa Israel, at siya ay naghari sa loob ng siyam na taon. 


text:
 Gumawa siya ng masama  sa paningin ng PANGINOON, bagaman hindi gaya ng mga hari ng Israel na nauna sa kanya. 


text:
 Umahon laban sa kanya si Shelmaneser na hari ng Asiria; at si Hosheas ay naging sakop niya at nagbayad sa kanya ng buwis. 


text:
 Subalit ang hari ng Asiria ay nakakita ng pagtataksil kay Hosheas, sapagkat siya'y nagpadala ng mga sugo kay So na hari ng Ehipto, at hindi nagbigay ng buwis sa hari ng Asiria, tulad ng kanyang ginagawa taun-taon. Kaya't kinulong siya ng hari ng Asiria at iginapos sa bilangguan. 


text:
 Pagkatapos ay sinalakay ng hari ng Asiria ang buong lupain at dumating sa Samaria at kinubkob ito sa loob ng tatlong taon. 


text:
 Nang ikasiyam na taon ni Hosheas, sinakop ng hari ng Asiria ang Samaria. Dinala niya ang mga Israelita sa Asiria, at inilagay sila sa Hala, at sa Habor, sa ilog ng Gozan, at sa mga lunsod ng mga Medo. 


text:
 Ito ay nangyari sapagkat ang bayang Israel ay nagkasala laban sa PANGINOON nilang Diyos, na siyang naglabas sa kanila sa lupain ng Ehipto, mula sa kamay ni Faraon na hari ng Ehipto. Sila'y natakot sa ibang mga diyos, 


text:
 at lumakad sa mga kaugalian ng mga bansa na pinalayas ng PANGINOON sa harapan ng mga anak ni Israel, at sa mga kaugaliang pinasimulan ng mga hari ng Israel. 


text:
 Ang bayang Israel ay palihim na nagsigawa ng mga bagay na hindi matuwid laban sa PANGINOON nilang Diyos. Sila'y nagtayo para sa kanila ng matataas na dako sa lahat nilang mga bayan, mula sa muog hanggang sa lunsod na may kuta. 


text:
 Sila'y nagtindig ng mga haligi at Ashera sa bawat mataas na burol, at  sa  ilalim  ng  bawat  luntiang punungkahoy. 


text:
 Nagsunog sila doon ng insenso sa lahat ng matataas na dako, gaya ng ginawa ng mga bansang pinalayas ng PANGINOON sa harapan nila. Sila'y gumawa ng masasamang bagay na siyang ikinagalit ng PANGINOON. 


text:
 Sila'y naglingkod sa mga diyus-diyosan, na tungkol dito ay sinabi ng PANGINOON, "Huwag ninyong gagawin ang bagay na ito." 


text:
 Gayunma'y binalaan ng PANGINOON ang Israel at Juda sa pamamagitan ng bawat propeta at bawat nakakakita ng pangitain, na sinasabi,  "Layuan ninyo  ang inyong masasamang lakad at tuparin ninyo ang aking mga utos at mga tuntunin, ayon sa buong kautusan na aking iniutos sa inyong mga ninuno, at aking ipinadala sa inyo sa pamamagitan ng aking mga lingkod na mga propeta." 


text:
 Ngunit ayaw nilang makinig, kundi pinatigas ang kanilang ulo na gaya ng kanilang mga ninuno na hindi sumampalataya sa PANGINOON nilang Diyos. 


text:
 Kanilang itinakuwil ang kanyang mga tuntunin at ang kanyang tipan na ginawa niya sa kanilang mga ninuno, at ang  mga  babala  na kanyang ibinigay sa kanila. Sila'y nagsisunod sa mga walang kabuluhan at naging walang kabuluhan at nagsisunod sa mga bansa na nasa palibot nila, na iniutos ng PANGINOON na huwag silang gumawa ng tulad nila. 


text:
 At kanilang itinakuwil ang lahat ng mga utos ng PANGINOON nilang Diyos, at gumawa para sa kanilang sarili ng mga larawang hinulma na dalawang guya, at nagsigawa ng sagradong poste, at sinamba ang hukbo ng langit, at naglingkod kay Baal. 


text:
 Kanilang pinaraan sa apoy ang kanilang mga anak na lalaki at babae at gumamit ng panghuhula at pangkukulam, at ipinagbili ang kanilang sarili upang gumawa ng masama sa paningin  ng  PANGINOON, na siyang ikinagalit niya. 


text:
 Kaya't ang PANGINOON ay galit na galit sa Israel, at inalis sila sa kanyang paningin. Walang naiwan maliban sa lipi ni Juda lamang. 


text:
 Hindi rin iningatan ng Juda ang mga utos ng PANGINOON nilang Diyos, kundi lumakad sa mga kaugaliang pinasimulan ng Israel. 


text:
 At itinakuwil ng PANGINOON ang lahat ng mga anak ni Israel, at pinahirapan sila at ibinigay sila sa kamay ng mga mananamsam hanggang sa kanyang mapalayas sila sa kanyang paningin. 


text:
 Nang kanyang maihiwalay ang Israel sa sambahayan ni David, kanilang ginawang hari si Jeroboam na anak ni Nebat. At inilayo ni Jeroboam ang Israel sa pagsunod sa PANGINOON at naging dahilan upang makagawa sila ng malaking kasalanan. 


text:
 At ang bayang Israel ay nagsilakad sa lahat ng kasalanan na ginawa ni Jeroboam; hindi nila hiniwalayan ang mga iyon, 


text:
 hanggang sa alisin ng PANGINOON ang Israel sa kanyang paningin, gaya ng kanyang sinabi sa pamamagitan ng lahat niyang lingkod na mga propeta. Kaya't ang Israel ay itinapon sa Asiria mula sa kanilang sariling lupain hanggang sa araw na ito. 


text:
 Ang hari ng Asiria ay nagdala ng mga tao mula sa Babilonia, Kut, Iva, Hamat, at Sefarvaim at inilagay sila sa mga bayan ng Samaria sa halip na mga mamamayan ng Israel. Kanilang inangkin ang Samaria at nanirahan sa mga lunsod nito. 


text:
 Sa pasimula ng kanilang paninirahan doon, hindi sila natakot sa PANGINOON kaya't ang PANGINOON ay nagsugo ng mga leon sa gitna nila at pinatay ang ilan sa kanila. 


text:
 Kaya't sinabi sa hari ng Asiria, "Hindi nalalaman ng mga bansa na iyong dinala at inilagay sa mga lunsod ng Samaria ang kautusan ng diyos ng lupain. Kaya't siya'y nagsugo ng mga leon sa gitna nila, at kanilang pinapatay sila sapagkat hindi nila nalalaman ang batas ng diyos sa lupain." 


text:
 Kaya't nag-utos ang hari ng Asiria, "Dalhin ninyo roon ang isa sa mga pari na inyong dinala mula roon. Hayaan siyang umalis at tumira roon at kanyang turuan sila ng kautusan ng diyos ng lupain." 


text:
 Kaya't  isa sa mga pari na kanilang dinala mula sa Samaria ay dumating at nanirahan sa Bethel, at tinuruan sila kung paano dapat matakot sa PANGINOON. 


text:
 Ngunit bawat bansa ay gumawa pa rin ng kanilang sariling mga diyos at inilagay sa matataas na dako na ginawa ng mga Samaritano, bawat bansa sa mga lunsod na kanilang tinitirhan; 


text:
 ginawang mamamayan ng Babilonia ang Sucot-benot, ginawa ng mamamayan ng Kut ang Nergal, at ginawa ng mamamayan ng Hamat ang Asima. 


text:
 Ginawa naman ng mga Aveo ang Nibhaz at Tartac, at sinunog ng mga Sefarvita ang kanilang mga anak sa apoy sa Adramalec at sa Anamelec, na mga diyos ng Sefarvaim. 


text:
 Natakot din sila sa PANGINOON, at pumili sa gitna nila ng lahat ng uri ng mga tao bilang mga pari sa matataas na dako, na naghandog para sa kanila sa mga dambana ng matataas na dako. 


text:
 Sa gayon sila natakot sa PANGINOON, subalit naglingkod din sa kanilang sariling mga diyos, ayon sa paraan ng mga bansang pinagkunan sa kanila. 


text:
 Hanggang sa araw na ito ay ginagawa nila ang ayon sa mga dating kaugalian. Sila'y hindi natatakot sa PANGINOON, at hindi sila sumusunod sa mga tuntunin ni utos, ni batas ni mga kautusan na iniutos ng PANGINOON sa mga anak ni Jacob, na kanyang pinangalanang Israel. 


text:
 Ang PANGINOON ay nakipagtipan sa kanila at inutusan sila, "Kayo'y huwag matatakot sa ibang mga diyos, o magsisiyukod man sa kanila, o maglilingkod man sa kanila, o maghahandog man sa kanila; 


text:
 kundi matatakot kayo sa PANGINOON, na siyang naglabas sa inyo mula sa lupain ng Ehipto na may dakilang kapangyarihan at may nakaunat na kamay. Luluhod kayo sa kanya, at sa kanya kayo maghahandog. 


text:
 Ang mga tuntunin, mga batas, ang kautusan, at ang utos na kanyang sinulat para sa inyo ay lagi ninyong maingat na gawin. Kayo'y huwag matatakot sa ibang mga diyos, 


text:
 at huwag ninyong kalilimutan ang tipan na aking ginawa sa inyo. Huwag kayong matakot sa ibang mga diyos, 


text:
 kundi matakot kayo sa PANGINOON ninyong Diyos at kanyang ililigtas kayo sa kamay ng lahat ninyong mga kaaway." 


text:
 Kaya't habang ang mga bansang ito ay natatakot sa PANGINOON, ay naglingkod din sila sa kanilang mga larawang inanyuan. Gayundin ang kanilang mga anak, at ang mga anak ng kanilang mga anak — kung ano ang ginawa ng kanilang mga ninuno ay gayon ang ginawa nila hanggang sa araw na ito. 


text:
 Nang ikatlong taon ni  Hosheas na anak ni Ela na hari ng Israel, si Hezekias na anak ni Ahaz na hari ng Juda ay nagsimulang maghari. 


text:
 Siya ay dalawampu't limang taon nang magsimulang maghari, at siya'y naghari sa loob ng dalawampu't siyam na taon sa Jerusalem. Ang pangalan ng kanyang ina ay Abi na anak ni Zacarias. 


text:
 Siya'y gumawa ng matuwid sa paningin ng PANGINOON, ayon sa lahat ng ginawa ni David na kanyang ninuno. 


text:
 Kanyang inalis ang matataas na dako, winasak ang mga haligi, at ibinagsak ang mga sagradong poste. Kanyang pinagputul-putol ang ahas na tanso na ginawa ni Moises, sapagkat hanggang sa mga araw na iyon ay pinagsusunugan ito ng insenso ng mga anak ni Israel; ito ay tinawag na Nehustan. 


text:
 Siya'y nagtiwala sa PANGINOONG Diyos ng Israel at walang naging gaya niya sa lahat ng mga hari ng Juda pagkatapos niya o maging sa mga nauna sa kanya. 


text:
 Sapagkat siya'y humawak nang mahigpit sa PANGINOON; siya'y hindi humiwalay sa pagsunod sa kanya, kundi iningatan ang kanyang mga utos na iniutos ng PANGINOON kay Moises. 


text:
 Ang PANGINOON ay kasama niya; saanman siya magtungo ay nagtatagumpay siya. Siya'y naghimagsik laban sa hari ng Asiria, at ayaw niyang maglingkod sa kanya. 


text:
 Kanyang nilusob ang mga Filisteo hanggang sa Gaza at sa mga nasasakupan nito, mula sa muog-bantayan hanggang sa lunsod na may kuta. 


text:
 Nang ikaapat na taon ni Haring Hezekias, na siyang ikapitong taon ni Hosheas na anak ni Ela na hari ng Israel, si Shelmaneser na hari ng Asiria ay umahon laban sa Samaria at kinubkob niya iyon, 


text:
 at sa katapusan ng tatlong taon ay kanilang sinakop iyon. Nang ikaanim na taon ni Hezekias, na siyang ikasiyam na taon ni Hosheas na hari ng Israel, ang Samaria ay sinakop. 


text:
 Dinala ng hari ng Asiria ang mga Israelita sa Asiria, at inilagay sila sa Hala, at sa Habor, ang ilog ng Gozan, at sa mga lunsod ng mga Medo, 


text:
 sapagkat hindi nila sinunod ang tinig ng PANGINOON nilang Diyos, kundi kanilang nilabag ang kanyang tipan, maging ang lahat ng iniutos ni Moises na lingkod ng PANGINOON. Hindi sila nakinig ni sumunod. 


text:
 Nang ikalabing-apat na taon ni Haring Hezekias, si Senakerib na hari ng Asiria ay umahon laban sa lahat ng bayang nakukutaan ng Juda at sinakop ang mga iyon. 


text:
 Si Hezekias na hari ng Juda ay nagsugo sa hari ng Asiria sa Lakish, na  nagsasabi, "Ako'y nagkamali; iwan mo ako. Anumang ipataw mo sa akin ay aking papasanin." At pinatawan ng hari ng Asiria  si Hezekias na hari ng Juda ng tatlong-daang talentong pilak at tatlumpung talentong ginto. 


text:
 Ibinigay ni Hezekias sa kanya ang lahat ng pilak na natagpuan sa bahay ng PANGINOON, at sa kabang-yaman ng bahay ng hari. 


text:
 Nang panahong yaon ay inalis ni Hezekias ang ginto mula sa mga pintuan ng templo ng PANGINOON at mula sa mga haligi na binalutan ni Hezekias na hari ng Juda at ibinigay ito sa hari ng Asiria. 


text:
 Isinugo ng hari ng Asiria ang Tartan, ang Rabsaris, at ang Rabsake na may malaking hukbo mula sa Lakish patungo kay Haring Hezekias sa Jerusalem. At sila'y umahon at nakarating sa Jerusalem. Nang sila'y makarating, sila'y pumasok at tumayo sa tabi ng daluyan ng tubig ng mataas na tipunan ng tubig na nasa lansangan patungo sa Parang na Bilaran. 


text:
 Nang matawag na nila ang hari, lumabas sa kanila si Eliakim na anak ni Hilkias, na siyang katiwala ng bahay, at si Sebna na kalihim, at si Joah na anak ni Asaf na tagapagtala. 


text:
 At sinabi ng Rabsake sa kanila, "Sabihin ninyo kay Hezekias, 'Ganito ang sabi ng dakilang hari, ang hari ng Asiria: Sa ano ninyo ibinabatay ang pagtitiwala ninyong ito? 


text:
 Iyong sinasabi (ngunit mga salitang walang kabuluhan lamang) may payo at kalakasan sa pakikidigma. Ngayon, kanino ka nagtitiwala, na ikaw ay maghimagsik laban sa akin? 


text:
 Narito ngayon, ikaw ay umaasa sa Ehipto, sa baling tungkod na iyon na tutusok sa kamay ng sinumang taong sasandal doon. Gayon si Faraon na hari ng Ehipto sa lahat ng umaasa sa kanya. 


text:
 Ngunit kung inyong sasabihin sa akin, "Kami ay umaasa sa PANGINOON naming Diyos," hindi ba siya yaong inalisan ni Hezekias ng matataas na dako at ng mga dambana, na sinasabi sa Juda at Jerusalem, "Kayo'y sasamba sa dambanang ito sa Jerusalem?" 


text:
 Halika ngayon, makipagpustahan ka sa aking panginoong hari ng Asiria. Bibigyan kita ng dalawang libong kabayo, kung makakaya mong lagyan ng mga mangangabayo ang mga iyon. 


text:
 Paano mo maitataboy ang isang punong kawal mula sa  pinakamahina sa mga lingkod ng aking panginoon, samantalang umaasa ka sa Ehipto para sa mga karwahe at mga mangangabayo? 


text:
 Bukod dito, ako ba'y umahon na hindi ko kasama ang PANGINOON laban sa lugar na ito upang ito'y wasakin? Sinabi ng PANGINOON sa akin, Umahon ka laban sa lupaing ito, at wasakin mo ito.' " 


text:
 Nang magkagayo'y sinabi ni Eliakim na anak ni Hilkias, at nina Sebna at Joah sa Rabsake, "Hinihiling ko sa iyo, magsalita ka sa iyong mga lingkod sa wikang Aramaico sapagkat naiintindihan namin iyon. Huwag kang magsalita sa amin sa wikang Juda, sa mga pandinig ng taong-bayan na nasa pader." 


text:
 Ngunit sinabi ng Rabsake sa kanila, "Sinugo ba ako ng aking panginoon upang sabihin ang mga salitang ito sa iyong panginoon at sa inyo, at hindi sa mga lalaking nakaupo sa pader na nakatadhanang kasama ninyo na kumain ng kanilang sariling dumi at uminom ng kanilang sariling ihi?" 


text:
 Pagkatapos ay tumayo ang Rabsake at sumigaw ng malakas sa wikang Juda, "Pakinggan ninyo ang salita ng dakilang hari, ang hari ng Asiria!" 


text:
 Ganito ang sabi ng hari, "Huwag kayong padaya kay Hezekias, sapagkat  kayo'y  hindi  niya  maililigtas sa aking kamay. 


text:
 Huwag ninyong hayaang pagtiwalain kayo ni Hezekias sa PANGINOON sa pagsasabing, 'Tiyak na ililigtas tayo ng PANGINOON, at ang lunsod na ito ay hindi ibibigay sa kamay ng hari ng Asiria.' 


text:
 Huwag kayong makinig kay Hezekias, sapagkat ganito ang sabi ng hari ng  Asiria, 'Makipagpayapaan kayo sa akin at lumabas kayo sa akin; at ang bawat isa sa inyo ay kakain mula sa kanyang sariling puno ng ubas, at ang bawat isa mula sa kanyang sariling puno ng igos, at ang bawat isa sa inyo ay iinom ng tubig sa kanyang sariling balon; 


text:
 hanggang sa ako'y dumating at dalhin ko kayo sa isang lupaing gaya ng inyong sariling lupain, isang lupain ng trigo at ng alak, isang lupain ng tinapay at ng mga ubasan, isang lupain ng langis na olibo at ng pulot, upang kayo'y mabuhay at hindi mamatay. At huwag kayong makinig kay Hezekias kapag kayo'y ililigaw niya sa pagsasabing, 'Ililigtas tayo ng PANGINOON. 


text:
 Mayroon na bang sinuman sa mga diyos ng mga bansa na nakapagligtas ng lupain niya sa kamay ng hari ng Asiria? 


text:
 Nasaan ang mga diyos ng Hamat at Arpad? Nasaan ang mga diyos ng Sefarvaim, Hena at Iva? Nailigtas ba nila ang Samaria sa aking kamay? 


text:
 Sino sa lahat ng mga diyos ng mga lupain ang nakapagligtas ng kanilang lupain sa aking kamay, na anupa't ililigtas ng PANGINOON ang Jerusalem sa aking kamay?'" 


text:
 Ngunit ang bayan ay tahimik, at hindi siya sinagot ng kahit isang salita, sapagkat ang utos ng hari ay, "Huwag ninyo siyang sagutin." 


text:
 Nang magkagayon, si Eliakim na anak ni Hilkias, na katiwala ng sambahayan, si Sebna na kalihim, at si Joah na anak ni Asaf, ang tagapagtala, ay pumunta kay Hezekias na punit ang kanilang suot at sinabi sa kanya ang mga salita ng Rabsake. 


text:
 Nang ito'y marinig ni Haring Hezekias, pinunit niya ang kanyang mga suot, nagbalot ng damit-sako, at pumasok sa bahay ng PANGINOON. 


text:
 Kanyang sinugo kay  propeta Isaias na anak ni Amos sina Eliakim na katiwala sa bahay, si Sebna na kalihim, at ang matatanda sa mga pari na may mga balot na damit-sako. 


text:
 Sinabi nila sa kanya, "Ganito ang sabi ni Hezekias, Ang araw na ito ay araw ng kabagabagan, ng pagsaway at ng kahihiyan. Ang mga bata ay dumating na sa kapanganakan, at walang lakas upang sila'y mailuwal. 


text:
 Marahil ay narinig ng PANGINOON mong Diyos ang lahat ng mga salita ng Rabsake, na siyang sinugo ng kanyang panginoong hari ng Asiria upang tuyain ang buhay na Diyos, at sawayin ang mga salita na narinig ng PANGINOON mong Diyos. Kaya't itaas mo ang iyong panalangin para sa nalalabing naiwan." 


text:
 at sinabi ni Isaias  sa kanila, "Sabihin ninyo sa inyong panginoon, 'Ganito ang sabi ng PANGINOON, Huwag kang matakot dahil sa mga salitang narinig mo, na ipinanlait sa akin ng mga lingkod ng hari ng Asiria. 


text:
 Ako'y maglalagay ng isang espiritu sa kanya, at siya'y makakarinig ng bali-balita at babalik sa kanyang sariling lupain; at aking ipabubuwal siya sa pamamagitan ng tabak sa kanyang sariling lupain.'" 


text:
 Bumalik ang Rabsake at natagpuan ang hari ng Asiria na nakikipagdigma laban sa Libna: sapagkat nabalitaan niya na nilisan ng hari ang Lakish. 


text:
 Nang marinig ng hari ang tungkol kay Tirhaca na hari ng Etiopia, "Tingnan mo, siya'y lumabas upang lumaban sa iyo," siya'y muling nagpadala ng mga sugo kay Hezekias, na sinasabi, 


text:
 "Ganito ang inyong sasabihin kay Hezekias  na  hari  ng Juda, 'Huwag kang padadaya sa Diyos na iyong inaasahan sa pamamagitan ng pangangako na ang Jerusalem ay hindi ibibigay sa kamay ng hari ng Asiria. 


text:
 Nabalitaan mo ang ginawa ng mga hari ng Asiria sa lahat ng lupain, na ganap nilang winawasak. At ikaw kaya ay maililigtas? 


text:
 Nailigtas ba sila ng mga diyos ng mga bansa, ang mga bansang winasak ng aking mga ninuno — ang Gozan, Haran, Resef, at ang mga mamamayan ng Eden na nasa Telasar? 


text:
 Nasaan ang hari ng Hamat, ang hari ng Arpad, ang hari ng lunsod ng Sefarvaim, ang hari ng Hena, o ang hari ng Iva?'" 


text:
 Tinanggap ni Hezekias ang sulat sa kamay ng mga sugo, at binasa ito. Pagkatapos ay pumanhik si Hezekias sa bahay ng PANGINOON at  iniladlad ito sa  harapan ng PANGINOON. 


text:
 At si Hezekias ay nanalangin sa harap ng PANGINOON at nagsabi, "O PANGINOONG Diyos ng Israel na nakaupo sa itaas ng mga kerubin, ikaw ang Diyos, ikaw lamang sa lahat ng mga kaharian sa lupa; ikaw ang lumikha ng langit at lupa. 


text:
 Ikiling mo ang iyong pandinig, O PANGINOON, at iyong pakinggan at imulat mo ang iyong mga mata, O   PANGINOON. Tumingin ka at pakinggan mo ang mga salita ni Senakerib, na kanyang isinugo upang kutyain ang buhay na Diyos. 


text:
 Sa katotohanan, PANGINOON, winasak ng mga hari ng Asiria ang mga bansa at ang kanilang mga lupain, 


text:
 at inihagis ang kanilang mga diyos sa apoy, sapagkat sila'y hindi mga diyos, kundi gawa ng mga kamay ng mga tao, mga kahoy at bato; kaya't sila'y winasak. 


text:
 Ngayon nga, O PANGINOON naming Diyos, iligtas mo kami sa kanyang mga kamay, isinasamo ko sa iyo, upang makilala ng lahat ng mga kaharian sa lupa na ikaw, PANGINOON, ang tanging Diyos." 


text:
 Pagkatapos ay nagsugo si Isaias na anak ni Amos kay Hezekias, na nagsasabi, "Ganito ang sabi ng PANGINOONG Diyos ng Israel, sapagkat ikaw ay nanalangin sa akin tungkol kay Senakerib na hari ng Asiria, ikaw ay aking pinakinggan. 


text:
 Ito ang salita na sinabi ng PANGINOON tungkol sa kanya: "Hinahamak ka niya, kinukutya ka niya — ikaw na anak na babaing birhen ng Zion; iniiling niya ang kanyang ulo sa likuran mo — ikaw na anak na babae ng Jerusalem. 


text:
 "Sino ang iyong hinamak at kinutya? Laban kanino mo itinaas ang iyong tinig at may kapalaluang itinaas ang iyong mga mata? Laban sa Banal ng Israel! 


text:
 Sa pamamagitan ng iyong mga sugo ay kinutya mo ang Panginoon, at iyong sinabi, 'Sa pamamagitan ng marami kong mga karwahe ako'y nakaahon sa kaitaasan ng mga bundok, hanggang sa kasuluksulukan ng Lebanon. Ibinuwal ko ang kanyang pinakamataas na sedro, ang kanyang mga piling puno ng cipres; pinasok ko ang kanyang pinakamalayong tuluyan, at ang kanyang pinakamasukal na gubat. 


text:
 Ako'y humukay ng balon at uminom ng ibang tubig at pinatuyo ng talampakan ng aking paa ang lahat ng ilog sa Ehipto.' 


text:
 "Hindi mo ba narinig na iyon ay matagal ko nang naipasiya? Binalak ko nang nakaraang mga araw ang ngayon ay aking pinapangyayari, na mga lunsod na may kuta ay gagawin mong mga bunton ng guho, 


text:
 samantalang ang kanilang mga mamamayan ay naubusan ng lakas, lupaypay at nalilito, at naging gaya ng mga halaman sa bukid, at gaya ng luntiang gulayin, gaya ng damo sa mga bubungan, na lanta na bago ito lumago? 


text:
 "Ngunit nalalaman ko ang iyong pag-upo at ang iyong paglabas at pagpasok, at ang iyong pagkagalit laban sa akin. 


text:
 Sapagkat ikaw ay nagalit laban sa akin at ang iyong pagmamataas ay nakarating sa aking mga tainga, ilalagay ko ang aking kawit sa iyong ilong, at ang aking busal sa iyong bibig, at ibabalik kita sa daang pinanggalingan mo. 


text:
 "At ito ang magiging tanda para sa iyo: sa taong ito ikaw ay kakain ng tumutubo sa kanyang sarili, at sa ikalawang taon ay ang tumubo roon; at sa ikatlong taon ay maghahasik kayo, at aani, at magtatanim ng ubasan, at kakainin ninyo ang kanilang bunga. 


text:
 sapagkat mula sa Jerusalem ay lalabas ang isang nalabi, at sa bundok ng Zion ay isang pangkat ng naiwan. Ang sigasig ng PANGINOON ang gagawa nito. 


text:
 "Kaya't ganito ang sabi ng PANGINOON tungkol sa hari  ng Asiria. Siya'y hindi papasok sa lunsod na ito, o papana man ng palaso doon, o darating sa unahan na may kalasag, o maglalagay man ng bunton laban doon. 


text:
 Sa daang kanyang pinanggalingan, doon din siya babalik, at hindi siya papasok sa lunsod na ito, sabi ng PANGINOON. 


text:
 Sapagkat ipagtatanggol ko ang lunsod na ito upang iligtas ito, alang-alang sa akin at sa aking lingkod na si David." 


text:
 Nang gabing iyon ang anghel ng PANGINOON ay lumabas at pumatay ng isandaan at walumpu't limang libo sa kampo ng mga taga-Asiria. At nang ang mga tao'y maagang bumangon kinaumagahan,  narito, silang lahat ay mga bangkay. 


text:
 Habang siya'y sumasamba sa bahay ni Nisroc na kanyang diyos, pinatay siya ng tabak ng kanyang mga anak na sina Adramalec at Sharezer; at sila'y tumakas patungo sa lupain ng Ararat. Si Esar-hadon na  kanyang anak ay nagharing kapalit niya. 


text:
 Nang mga araw na iyon, nagkasakit si Hezekias at malapit nang mamatay. Si propeta Isaias na anak ni Amos ay pumaroon sa kanya, at sinabi sa kanya, "Ganito ang sabi ng PANGINOON, 'Ayusin mo ang iyong sambahayan; sapagkat ikaw ay mamamatay na, hindi ka na mabubuhay.'" 


text:
 Nang magkagayo'y iniharap ni Hezekias ang kanyang mukha sa dingding at nanalangin sa PANGINOON na sinasabi, 


text:
 "Alalahanin mo ngayon, O PANGINOON, idinadalangin ko sa iyo, kung paanong ako'y lumakad sa harapan mo sa katapatan, at nang buong puso at gumawa ng mabuti sa iyong paningin." At si Hezekias ay umiyak nang mapait. 


text:
 At bago nakalabas si Isaias sa gitnang bulwagan, dumating ang salita ng PANGINOON sa kanya na sinasabi; 


text:
 "Bumalik ka, at sabihin mo kay Hezekias na pinuno ng aking bayan, Ganito ang sabi ng PANGINOON, ang Diyos ni David na iyong ninuno: Narinig ko ang iyong panalangin, nakita  ko  ang iyong  mga luha; pagagalingin kita. Sa ikatlong araw ay aakyat ka sa bahay ng PANGINOON. 


text:
 Dadagdagan ko ng labinlimang taon ang iyong buhay. Ililigtas ko ikaw at ang lunsod na ito sa kamay ng hari ng Asiria at aking ipagtatanggol ang lunsod na ito alang-alang sa akin at sa aking lingkod na si David." 


text:
 At sinabi ni Isaias,  "Magdala kayo ng binilong igos. At kumuha sila at itinapal ito sa bukol upang siya'y gumaling." 


text:
 Sinabi ni Hezekias kay Isaias, "Ano ang magiging tanda na ako'y pagagalingin ng PANGINOON, at ako'y aakyat sa bahay ng PANGINOON sa ikatlong araw?" 


text:
 At sinabi ni Isaias, "Ito ang tanda sa iyo mula sa PANGINOON,  na gagawin ng PANGINOON ang bagay na kanyang ipinangako: susulong ba ang anino ng sampung hakbang, o babalik ng sampung hakbang?" 


text:
 Sumagot si Hezekias,  "Isang madaling bagay sa anino na pasulungin ng sampung hakbang; sa halip, pabalikin ang anino ng sampung hakbang." 


text:
 Si Isaias na propeta ay nanalangin sa PANGINOON; at kanyang pinabalik ang anino ng sampung hakbang, na nakababa na sa orasang-araw ni Ahaz. 


text:
 Nang panahong iyon, si Merodac-baladan na anak ni Baladan, na hari ng Babilonia, ay nagpadala ng mga sugo na may mga sulat at kaloob kay Hezekias, sapagkat kanyang nabalitaan na si Hezekias ay nagkasakit. 


text:
 Sila'y tinanggap ni Hezekias at ipinakita sa kanila ang lahat ng kayamanan ng kanyang bahay, ang pilak, ginto, mga pabango, at mamahaling langis, ang kanyang taguan ng mga sandata, at ang lahat ng matatagpuan sa kanyang bodega. Walang anuman sa kanyang bahay o sa kanyang nasasakupan na hindi ipinakita sa kanila ni Hezekias. 


text:
 Nang magkagayo'y pumaroon si propeta Isaias kay Haring Hezekias, at sinabi sa kanya, "Anong sinabi ng mga lalaking ito? At saan sila galing sa pagtungo sa iyo?" At sinabi ni Hezekias, "Sila'y galing sa malayong lupain, mula sa Babilonia." 


text:
 Kanyang sinabi, "Anong nakita nila sa iyong bahay?" At sumagot si Hezekias, "Kanilang nakita ang lahat ng nasa aking bahay. Walang anumang bagay na nasa aking mga bodega ang hindi ko ipinakita sa kanila." 


