# verses

text:
 Nang magkagayo'y hinubad ng hari ang singsing sa kanyang kamay, at ibinigay kay Haman na anak ni Amedata na Agageo, na kaaway ng mga Judio. 


text:
 At sinabi ng hari kay Haman, "Ang salapi ay ibinibigay sa iyo, gayundin ang mga tao upang gawin mo sa kanila kung ano ang inaakala mong mabuti." 


text:
 Nang magkagayo'y ipinatawag ang mga kalihim ng hari nang ikalabintatlong araw ng unang buwan. Isang utos, ayon sa lahat na iniutos ni Haman, ang ipinasulat sa mga tagapamahala ng hari, at sa mga tagapamahala ng lahat ng lalawigan, at sa mga pinuno ng bawat bayan, sa bawat lalawigan ayon sa sarili nitong pagsulat, at sa bawat bayan ayon sa kanilang wika; ito'y isinulat sa pangalan ni Haring Ahasuerus at tinatakan ng singsing ng hari. 


text:
 Ipinadala ang mga sulat sa pamamagitan ng mga sugo sa lahat ng mga lalawigan ng hari, upang wasakin, patayin at lipulin ang lahat ng Judio, bata at matanda, ang mga bata at ang mga babae sa loob ng isang araw, sa ikalabintatlong araw ng ikalabindalawang buwan, na siyang buwan ng Adar, at upang samsamin ang kanilang mga ari-arian. 


text:
 Ang isang sipi ng sulat ay ibibigay bilang utos sa bawat lalawigan sa pamamagitan ng paghahayag sa lahat ng bayan na sila'y maging handa para sa araw na iyon. 


text:
 Mabilis na umalis ang mga sugo sa utos ng hari, at ang batas ay pinalabas sa kabisera ng Susa. Ang hari at si Haman ay naupo upang uminom; ngunit ang lunsod ng Susa ay nagkagulo. 


text:
 Nang malaman ni Mordecai ang lahat ng ginawa ni Haman, pinunit ni Mordecai ang kanyang suot, at nagsuot ng damit-sako at may mga abo sa ulo. At lumabas siya sa gitna ng bayan, at tumangis nang malakas na may mapait na pagsigaw. 


text:
 Siya'y umakyat sa pasukan ng pintuan ng hari, sapagkat walang makakapasok sa loob ng pintuan ng hari na nakasuot ng damit-sako. 


text:
 Sa bawat lalawigan, sa tuwing darating ang utos at batas ng hari, ay nagkaroon ng malaking pagluluksa sa mga Judio, na may pag-aayuno, iyakan, at taghuyan; at karamihan sa kanila ay nahihigang may suot damit-sako at may mga abo sa ulo. 


text:
 Nang dumating ang mga babaing alalay ni Esther at ang kanyang mga eunuko at ibalita iyon sa kanya, ang reyna ay lubhang nabahala. Siya'y nagpadala ng bihisan upang isuot ni Mordecai, upang hubarin niya ang kanyang damit-sako, ngunit ayaw niyang tanggapin ang mga ito. 


text:
 Nang magkagayo'y ipinatawag ni Esther si Hatac, na isa sa mga eunuko ng hari, na itinalaga na mag-alaga sa kanya, at inutusan niyang pumunta kay Mordecai, upang malaman kung ano iyon, at kung bakit gayon. 


text:
 Sa gayo'y lumabas si Hatac patungo kay Mordecai, sa liwasang-bayan na nasa harapan ng pintuan ng hari. 


text:
 Isinalaysay sa kanya ni Mordecai ang lahat na nangyari sa kanya, at ang halaga ng salaping ipinangako ni Haman na ibabayad sa mga kabang-yaman ng hari para sa pagpatay sa mga Judio. 


text:
 Binigyan din siya ni Mordecai ng sipi ng utos na ipinahayag sa Susa upang patayin sila, upang ipakita ito kay Esther, at ipaliwanag ito sa kanya. Ipinagbilin niya sa kanya na siya'y pumunta sa hari upang makiusap at humiling sa kanya alang-alang sa kanyang bayan. 


text:
 "Lahat ng lingkod ng hari at ang bayan ng mga lalawigan ng hari ay nakakaalam, na may isang kautusan na kung ang sinumang lalaki o babae ay pumunta sa hari sa pinakaloob na bulwagan na hindi ipinatatawag ay papatayin. Malibang paglawitan siya ng hari ng gintong setro, maaaring mabuhay ang taong iyon. Ako'y tatlumpung araw nang hindi ipinatatawag ng hari." 


text:
 Nang magkagayo'y ipinabalik sa kanila ni Mordecai ang sagot kay Esther: "Huwag mong isipin na sa palasyo ng hari ay makakatakas ka na higit kaysa lahat ng ibang mga Judio. 


text:
 Sapagkat kung ikaw ay tatahimik sa panahong ito, ang tulong at kaligtasan ay babangon para sa mga Judio mula sa ibang lugar, ngunit ikaw at ang sambahayan ng iyong ninuno ay mapapahamak. At sinong nakakaalam na kung kaya ka nakarating sa kaharian ay dahil sa pagkakataong ganito?" 


text:
 "Ikaw ay humayo, tipunin mo ang lahat na Judio na matatagpuan sa Susa at ipag-ayuno ninyo ako. Huwag kayong kumain o uminom man sa loob ng tatlong araw, gabi o araw. Ako at ang aking mga babaing alalay ay mag-aayuno ring gaya ninyo. Pagkatapos ay pupunta ako sa hari bagaman labag sa batas. At kung ako'y mamamatay, ay mamatay." 


text:
 Nang ikatlong araw, nagsuot si Esther ng kanyang damit pang-reyna, at tumayo sa pinakaloob na bulwagan ng palasyo ng hari, sa tapat ng tirahan ng hari. Ang hari ay nakaupo sa kanyang trono sa loob ng palasyo, sa tapat ng pasukan ng palasyo. 


text:
 Nang makita ng hari si Reyna Esther na nakatayo sa bulwagan, nakuha ng reyna ang paglingap ng hari. Kaya't inilawit ng hari kay Esther ang gintong setro na nasa kanyang kamay. At lumapit si Esther at hinipo ang dulo ng setro. 


text:
 Itinanong ng hari sa kanya, "Ano iyon, Reyna Esther? Ano ang iyong kahilingan? Ibibigay ko sa iyo kahit kalahati ng aking kaharian." 


text:
 Sinabi ni Esther, "Kung ikalulugod ng hari, pumunta sa araw na ito ang hari at si Haman sa salu-salong inihanda ko para sa hari." 


text:
 At sinabi ng hari, "Dalhin mong madali dito si Haman upang magawa namin ang gaya ng nais  ni Esther." Kaya't pumunta ang hari at si Haman sa salu-salo na inihanda ni Esther. 


text:
 Samantalang umiinom sila ng alak, sinabi ng hari kay Esther, "Ano ang iyong kahilingan? Ipagkakaloob iyon sa iyo. Ano ang iyong kahilingan? Kahit kalahati ng kaharian ay ipagkakaloob sa iyo." 


text:
 Kung ako'y nakatagpo ng paglingap sa paningin ng hari, at kung kalugdan ng hari na ipagkaloob ang aking kahilingan, pumunta ang hari at si Haman sa salusalo na aking ihahanda sa kanila, at bukas ay aking gagawin ang gaya ng sinabi ng hari." 


text:
 Lumabas si Haman nang araw na iyon na galak na galak at may masayang puso. Ngunit nang makita ni Haman si Mordecai sa pintuan ng hari, na hindi siya tumayo o nanginig man sa harapan niya, siya'y napuno ng poot laban kay Mordecai. 


text:
 Gayunma'y nagpigil si Haman sa kanyang sarili, at umuwi sa bahay. Siya'y nagsugo at ipinasundo ang kanyang mga kaibigan at si Zeres na kanyang asawa. 


text:
 Ikinuwento ni Haman sa kanila ang karangyaan ng kanyang mga kayamanan, ang bilang ng kanyang mga anak na lalaki, at lahat ng pagkataas ng katungkulan na ipinarangal ng hari sa kanya, at kung paanong kanyang itinaas siya nang higit kaysa mga pinuno at mga lingkod ng hari. 


text:
 Dagdag pa ni Haman, "Maging si Reyna Esther ay hindi nagpapasok ng sinuman na kasama ng hari sa kapistahan na kanyang inihanda kundi ako lamang. At bukas ay inaanyayahan na naman niya ako na kasama ng hari. 


text:
 Gayunma'y ang lahat ng ito'y walang kabuluhan sa akin habang aking nakikita ang Judiong si Mordecai na nakaupo sa pintuan ng hari." 


text:
 Nang magkagayo'y sinabi sa kanya ni Zeres na kanyang asawa at ng lahat niyang kaibigan, "Magpagawa ka ng isang bitayan na may limampung siko ang taas, at kinaumagahan ay sabihin mo sa hari na bitayin doon si Mordecai. Pagkatapos ay lumakad kang masaya na kasama ng hari sa kapistahan." Ang payong ito ay nagustuhan ni Haman at kanyang ipinagawa ang bitayan. 


text:
 Nang gabing iyon ay hindi makatulog ang hari kaya't kanyang iniutos na dalhin ang aklat ng mahahalagang mga gawa, ang mga kasaysayan, at ang mga ito ay binasa sa harapan ng hari. 


text:
 Natuklasang nakasulat kung paanong sinabi ni Mordecai ang tungkol kina Bigtana at Teres, dalawa sa mga eunuko ng hari, na nagbabantay sa pintuan na nagbalak patayin si Haring Ahasuerus. 


text:
 At sinabi ng hari, "Anong karangalan at kadakilaan ang ibinigay kay Mordecai dahil dito?" Sinabi ng mga lingkod ng hari na naglilingkod sa kanya, "Walang anumang ginawa para sa kanya." 


text:
 Sinabi ng hari, "Sino ang nasa bulwagan?" Kapapasok pa lamang ni Haman sa bulwagan ng palasyo ng hari, upang magsalita sa hari na bitayin si Mordecai sa bitayan na inihanda niya sa kanya. 


text:
 At ang mga lingkod ng hari ay nagsabi sa kanya, "Naroon si Haman, nakatayo sa bulwagan." At sinabi ng hari, "Papasukin siya." 


text:
 Sa gayo'y pumasok si Haman at sinabi ng hari sa kanya, "Anong gagawin sa lalaking kinalulugdang parangalan ng hari?" Sinabi ni Haman sa kanyang sarili, "Sino ang kinalulugdang parangalan ng hari nang higit kaysa akin?" 


text:
 ay ipakuha ang damit-hari na isinuot ng hari, at ang kabayo na sinakyan ng hari, at ang korona ng hari para sa kanyang ulo, 


text:
 at ibigay ang bihisan at ang kabayo sa isa sa pinakapangunahing pinuno ng hari. Bihisan niya ang lalaking kinalulugdang parangalan ng hari, at ilibot sa buong lunsod na nakasakay sa kabayo, at ipahayag na nauuna sa kanya: 'Ganito ang gagawin sa lalaking kinalulugdang parangalan ng hari.'" 


text:
 Nang magkagayo'y sinabi ng hari kay Haman, "Ikaw ay magmadali, at kunin mo ang bihisan at ang kabayo, gaya ng iyong sinabi, at gayon ang gawin mo kay Mordecai, na Judio na umuupo sa pintuan ng hari. Huwag mong bawasan ang anumang bagay na iyong sinabi." 


text:
 Nang magkagayo'y kinuha ni Haman ang bihisan at ang kabayo, at binihisan si Mordecai, at sakay na inilibot sa buong lunsod at ipinahahayag na nauuna sa kanya: "Ganito ang gagawin sa lalaking kinalulugdang parangalan ng hari." 


text:
 Pagkatapos ay bumalik si Mordecai sa pintuan ng hari. Ngunit si Haman ay nagmadaling umuwi, tumatangis at may takip ang ulo. 


text:
 At ibinalita ni Haman kay Zeres na kanyang asawa at sa lahat ng kanyang mga kaibigan ang lahat ng bagay na nangyari sa kanya. Nang magkagayo'y sinabi sa kanya ng kanyang mga pantas na lalaki at ni Zeres na kanyang asawa, "Kung si Mordecai, na siyang pinagsimulan ng iyong pagbagsak, ay mula sa bayan ng mga Judio, hindi ka magtatagumpay laban sa kanya, kundi ikaw ay tiyak na mahuhulog sa harapan niya." 


text:
 Samantalang sila'y nakikipag-usap pa sa kanya, dumating ang mga eunuko ng hari at nagmamadaling dinala si Haman sa salu-salo na inihanda ni Esther. 


text:
 Nang ikalawang araw, samantalang sila'y umiinom ng alak, muling sinabi ng hari kay Esther, "Ano ang iyong kahilingan, Reyna Esther? Ibibigay iyon sa iyo. Ano ang iyong kahilingan? Kahit kalahati ng kaharian ay ipagkakaloob sa iyo." 


text:
 At sumagot si Reyna Esther, "Kung ako'y naging mabuti sa iyong paningin, O hari, at kung kalulugdan ng hari, ipagkaloob sa akin ang aking buhay ayon sa aking pakiusap at ang aking mga kababayan ayon sa aking kahilingan. 


text:
 Sapagkat kami ay ipinagbili, ako at ang aking bayan upang ipahamak, upang patayin, at upang lipulin. Kung kami ay ipinagbili lamang bilang mga aliping lalaki at babae, ako'y tumahimik na sana, sapagkat ang aming kapighatian ay hindi dapat ihambing sa mawawala sa hari." 


text:
 Nang magkagayo'y sinabi ni Haring Ahasuerus kay Reyna Esther, "Sino siya, at saan naroon siya na mag-aakalang gumawa nang ganito?" 


text:
 Sinabi ni Esther, "Ang isang kaaway at kalaban! Itong masamang si Haman!" Nang magkagayo'y natakot si Haman sa harapan ng hari at ng reyna. 


text:
 At ang hari ay galit na tumayo at iniwan ang kapistahan ng alak at pumunta sa halamanan ng palasyo; ngunit si Haman ay nanatili upang ipagmakaawa ang kanyang buhay kay Reyna Esther, sapagkat nakita niya na may kasamaang ipinasiya laban sa kanya ang hari. 


text:
 Nang magkagayo'y bumalik ang hari mula sa halamanan ng palasyo patungo sa lugar kung saan sila umiinom ng alak, habang si Haman ay nakasubsob sa upuan na kinaroroonan ni Esther. Sinabi ng hari, "Kanya bang gagawan ng masama ang reyna sa harapan ko, sa sarili kong bahay?" Pagkalabas ng mga salita sa bibig ng hari ay kanilang tinakpan ang mukha ni Haman. 


text:
 Nang magkagayo'y sinabi ni Harbona, na isa sa eunuko na nasa harapan ng hari, "Ang bitayan na may limampung siko ang taas, na ginawa ni Haman para kay Mordecai, na ang salita ay siyang nagligtas sa hari, ay nakatayo sa bahay ni Haman." At sinabi ng hari, "Bitayin siya roon." 


text:
 Kaya't binigti nila si Haman sa bitayan na inihanda niya para kay Mordecai. At humupa ang poot ng hari. 


text:
 Nang araw na iyon ay ibinigay ni Haring Ahasuerus kay Esther ang bahay ni Haman na kaaway ng mga Judio. At si Mordecai ay humarap sa hari; sapagkat sinabi ni Esther kung ano ang kaugnayan niya sa kanya. 


text:
 At hinubad ng hari ang kanyang singsing na inalis niya kay Haman, at ibinigay kay Mordecai. At ipinamahala ni Esther kay Mordecai ang bahay ni Haman. 


text:
 At si Esther ay muling nagsalita sa harapan ng hari, at nagpatirapa sa kanyang mga paa, at nagsumamo sa kanya na may mga luha na hadlangan ang masamang panukala ni Haman na Agageo, at ang pakana na kanyang binalak laban sa mga Judio. 


text:
 Sa gayo'y tumindig si Esther at tumayo sa harapan ng hari. At sinabi niya, "Kung ikalulugod ng hari, at kung ako'y nakatagpo ng lingap sa kanyang paningin, at kung ang bagay ay inaakalang matuwid sa harapan ng hari, at ako'y nakakalugod sa kanyang mga mata, nawa'y isulat ang isang utos upang pawalang-bisa ang mga sulat na binalak ni Haman na anak ni Amedata, na Agageo, na kanyang sinulat upang lipulin ang mga Judio na nasa lahat ng lalawigan ng hari. 


text:
 Sapagkat paano ko matitiis na makita ang kapahamakang darating sa aking mga kababayan? O paano ko matitiis na makita ang pagpatay sa aking mga kamag-anak?" 


text:
 Nang magkagayo'y sinabi ni Haring Ahasuerus kina Reyna Esther at Mordecai na Judio, "Tingnan ninyo, ibinigay ko kay Esther ang bahay ni Haman, at kanilang binigti siya sa bitayan, sapagkat kanyang binalak na patayin ang mga Judio. 


text:
 Maaari kang sumulat ng ayon sa nais mo tungkol sa mga Judio, sa pangalan ng hari, at tatakan ito ng singsing ng hari; sapagkat ang utos na isinulat sa pangalan ng hari at natatakan ng singsing ng hari ay hindi maaaring pawalang-bisa." 


text:
 Ang mga kalihim ng hari ay ipinatawag nang panahong iyon, sa ikadalawampu't tatlong araw ng ikatlong buwan, na siyang buwan ng Sivan. Iisang utos ang isinulat ayon sa lahat na iniutos ni Mordecai tungkol sa mga Judio, sa mga gobernador, at sa mga tagapamahala at mga pinuno ng mga lalawigan mula sa India hanggang sa Etiopia, na isandaan at dalawampu't pitong lalawigan. Ito ay para sa bawat lalawigan ayon sa sarili nitong pagsulat, at sa bawat bayan ayon sa wika nila, at sa mga Judio ayon sa pagsulat at wika nila. 


text:
 Ang pagkasulat ay sa pangalan ni Haring Ahasuerus at tinatakan ng singsing ng hari, at ipinadala ang mga sulat sa pamamagitan ng mga sugong mangangabayo na  nakasakay sa matutuling kabayo na ginagamit sa paglilingkod sa hari, na inalagaan mula sa kulungan ng hari. 


text:
 Sa pamamagitan ng mga ito, pinahihintulutan ng hari ang mga Judio na nasa bawat lunsod, na magtipuntipon at ipagsanggalang ang kanilang buhay, upang puksain, patayin, at lipulin ang anumang sandatahang lakas ng alinmang bayan at lalawigan na sasalakay sa kanila, kasama ang kanilang mga bata at mga babae, at samsamin ang kanilang ari-arian. 


text:
 Ito ay sa isang araw sa lahat ng lalawigan ni Haring Ahasuerus, sa ikalabintatlong araw ng ikalabindalawang buwan, na siyang buwan ng Adar. 


text:
 Isang sipi ng kasulatan ang ilalabas bilang utos sa bawat lalawigan, at ipahahayag sa lahat ng mga bayan, at ang mga Judio ay maghanda sa araw na iyon na maghiganti sa kanilang mga kaaway. 


text:
 Sa gayo'y ang mga sugo na sumasakay sa matutuling kabayo na ginagamit sa paglilingkod sa hari ay nagmamadaling sumakay dahil sa utos ng hari; at ang utos ay pinalabas sa kastilyo ng Susa. 


text:
 At si Mordecai ay lumabas mula sa harapan ng hari na nakadamit-hari na asul at puti, at may malaking koronang ginto, at may balabal na pinong lino at kulay ube, samantalang ang bayan ng Susa ay sumigaw at natuwa. 


text:
 At sa bawat lalawigan at bayan, saanman dumating ang utos ng hari, ay nagkaroon ang mga Judio ng kasayahan, kagalakan, at kapistahan. At maraming mula sa mga tao ng lupain ay tinawag ang kanilang sarili na mga Judio; sapagkat ang takot sa mga Judio ay dumating sa kanila. 


text:
 Sa ikalabintatlong araw ng ikalabindalawang buwan, na siyang buwan ng Adar, nang ang utos at pasiya ng hari ay malapit nang ipatupad, nang araw na iyon na inaasahan ng mga kaaway ng mga Judio na makapaghari sila sa kanila, ngunit ito ay binago upang maging araw na ang mga Judio ang siyang maghahari sa kanilang mga kaaway, 


text:
 ang mga Judio ay nagtipun-tipon sa kanilang mga lunsod sa lahat ng lalawigan ni Haring Ahasuerus, upang patayin ang mga naghahangad ng kanilang kapahamakan. Walang makatalo sa kanila, sapagkat ang pagkatakot sa kanila ay dumating sa lahat ng mga tao. 


text:
 Lahat ng mga pinuno ng mga lalawigan, mga gobernador, mga tagapamahala, at ang mga pinuno ng kaharian, ay tumulong sa mga Judio; sapagkat ang takot kay Mordecai ay dumating sa kanila. 


text:
 Sapagkat si Mordecai ay makapangyarihan sa bahay ng hari, at ang kanyang katanyagan ay lumaganap sa lahat ng mga lalawigan, sapagkat ang lalaking si Mordecai ay lalo pang naging makapangyarihan. 


text:
 Kaya't pinagpapatay ng mga Judio ang lahat ng kanilang mga kaaway sa pamamagitan ng tabak at pinuksa sila, at ginawa ang maibigan nila sa mga napopoot sa kanila. 


text:
 na sampung anak ni Haman, na anak ni Amedata, na kaaway ng mga Judio; ngunit hindi nila ginalaw ang mga samsam. 


text:
 At sinabi ng hari kay Reyna Esther; "Sa Susa na kabisera, ang mga Judio ay pumatay ng limang daang lalaki at ng sampung anak ni Haman. Ano kaya ang kanilang ginawa sa ibang mga lalawigan ng hari? Ngayon, ano pa ang iyong pakiusap? Ipagkakaloob sa iyo. Ano pa ang iyong kahilingan? Iyon ay gagawin." 


text:
 Nang magkagayo'y sinabi ni Esther, "Kung ikalulugod ng hari, ipahintulot sa mga Judio na nasa Susa na gawin din bukas ang ayon sa utos sa araw na ito, at ang sampung anak ni Haman ay ibitin sa bitayan." 


text:
 At iniutos ng hari na ito ay gawin; ang utos ay ipinalabas sa Susa, at ang sampung anak ni Haman ay ibinitin. 


text:
 Ang mga Judio na nasa Susa ay nagtipon din nang ikalabing-apat na araw ng buwan ng Adar, at kanilang pinatay ang tatlong daang lalaki sa Susa ngunit hindi nila ginalaw ang mga samsam. 


text:
 At ang ibang mga Judio na nasa mga lalawigan ng hari ay nagtipon din upang ipagsanggalang ang kanilang buhay, at nagkaroon ng kapahingahan sa kanilang mga kaaway, at pumatay ng pitumpu't limang libo sa mga napopoot sa kanila, ngunit hindi nila ginalaw ang mga samsam. 


text:
 Ito'y nang ikalabintatlong araw ng buwan ng Adar, at nang ikalabing-apat na araw ay nagpahinga sila, at ginawang araw ng kapistahan at kasayahan. 


text:
 Ngunit ang mga Judio na nasa Susa ay nagtipon nang ikalabintatlo at ikalabing-apat na araw; at nang ikalabinlimang araw ay nagpahinga sila, at ginawa iyon na araw ng kapistahan at kasayahan. 


text:
 Kaya't ipinagdiwang ng mga Judio sa mga nayon na naninirahan sa mga bayang walang pader ang ikalabing-apat na araw ng buwan ng Adar bilang araw ng kasayahan at kapistahan. Sa araw na iyon ay nagpadala sila ng handog na pag-kain para sa isa't isa. 


text:
 Itinala ni Mordecai ang mga bagay na ito, at nagpadala ng mga sulat sa lahat ng Judio, na nasa lahat ng lalawigan ni Haring Ahasuerus, sa malapit at gayundin sa malayo, 


text:
 na ipinagbilin sa kanila na kanilang ipagdiwang ang ikalabing-apat na araw ng buwan ng Adar, at ang ikalabinlima niyon, taun-taon, 


text:
 bilang mga araw na nagkaroon ng kapahingahan ang mga Judio sa kanilang mga kaaway, at ang buwan na ang kapanglawan ay naging kasayahan para sa kanila, at mula sa pagtangis ay naging mga araw ng kapistahan. Gagawin nila ang mga iyon na mga araw ng pagsasaya at kagalakan, mga araw para sa pagdadala ng mga piling bahagi ng handog na pagkain para sa isa't isa at kaloob para sa mga dukha. 


text:
 At ginawang kaugalian ng mga Judio ang bagay na kanilang sinimulan, at gaya ng isinulat ni Mordecai sa kanila. 


text:
 Si Haman na anak ni Amedata na Agageo, na kaaway ng lahat na Judio ay nagbalak laban sa mga Judio upang lipulin sila, at pinagpalabunutan ang Pur, upang durugin, at lipulin sila. 


text:
 Ngunit nang si Esther ay humarap sa hari, siya ay nagbigay ng utos na nakasulat na ang kanyang masamang balak laban sa mga Judio ay mauwi sa kanyang sariling ulo; at siya at ang kanyang mga anak ay dapat ibitin sa bitayan. 


text:
 Kaya't kanilang tinawag ang mga araw na ito na Purim, ayon sa katagang Pur. Iyon ay dahil sa lahat ng nakasulat sa sulat na ito, at dahil sa naranasan nila sa bagay na ito, at dahil sa lahat ng dumating sa kanila, 


text:
 ang mga Judio ay nagpasiya at nangako sa kanilang sarili at sa kanilang mga anak, at sa lahat ng umanib sa kanila, na walang pagsalang kanilang ipagdiriwang ang dalawang araw na ito ayon sa nakasulat, at ayon sa panahong itinakda taun-taon. 


text:
 Ang mga araw na ito ay aalalahanin at ipagdiriwang ng bawat salinlahi, sa bawat angkan, lalawigan, at lunsod. At ang mga araw na ito ng Purim ay hindi lilipas sa mga Judio, o ang alaala man sa mga iyon ay lilipas sa kanilang mga anak. 


text:
 Nang magkagayo'y si Reyna Esther na anak ni Abihail, at si Mordecai na Judio, ay nagbigay ng buong nakasulat na kapamahalaan, upang pagtibayin ang ikalawang sulat tungkol sa Purim. 


text:
 Ang sulat ay ipinadala sa lahat ng mga Judio, sa isandaan at dalawampu't pitong lalawigan ng kaharian ni Ahasuerus, na may mga salita ng kapayapaan at katotohanan, 


text:
 na ang mga araw na ito ng Purim ay ipagdiwang sa kanilang mga takdang panahon, ayon sa ibinilin sa mga Judio nina Mordecai na Judio at ni Reyna Esther, at ayon sa kanilang ipinasiya sa kanilang sarili at para sa kanilang mga anak, tungkol sa kanilang mga pag-aayuno at pagdaing. 


text:
 At lahat ng mga gawa ng kanyang kapangyarihan at kalakasan, at ang buong kasaysayan ng mataas na karangalan ni Mordecai na ibinigay sa kanya ng hari, hindi ba nakasulat sa Aklat ng mga Kasaysayan ng mga Hari ng Media at Persia? 


text:
 Sapagkat si Mordecai na Judio ay pangalawa kay Haring Ahasuerus, at siya ay makapangyarihan sa gitna ng mga Judio at bantog sa karamihan ng kanyang mga kamag-anak, sapagkat inuna niya ang kapakanan ng kanyang bayan, at namagitan para sa ikabubuti ng lahat niyang mga kababayan. 


text:
 May isang lalaki sa lupain ng Uz na ang pangalan ay Job. Ang lalaking iyon ay walang kapintasan, matuwid, may takot sa Diyos at lumalayo sa kasamaan. 


text:
 Siya ay mayroong pitong libong tupa, tatlong libong kamelyo, limang daang magkatuwang na baka, limang daang babaing asno, at napakaraming  mga  lingkod;   kaya't ang lalaking ito ay siyang pinakadakila sa lahat ng mga taga-silangan. 


text:
 Ang kanyang mga anak na lalaki ay laging nagtutungo at nagdaraos ng pagdiriwang sa bahay ng bawat isa sa kanyang araw; at sila'y nagsusugo at inaanyayahan ang kanilang tatlong kapatid na babae upang kumain at uminom na kasalo nila. 


text:
 Pagkatapos ng mga araw ng kanilang pagdiriwang, sila ay ipinasugo ni Job at pinapagbanal. Siya'y maagang bumabangon sa umaga at naghahandog ng mga handog na sinusunog ayon sa bilang nilang lahat,   sapagkat sinabi ni Job, "Maaaring ang aking mga anak ay nagkasala, at sinumpa ang Diyos sa kanilang mga puso." Ganito ang palaging ginagawa ni Job. 


text:
 Isang araw, ang mga anak ng Diyos ay dumating upang iharap ang kanilang sarili sa PANGINOON, at si Satanas ay dumating din namang kasama nila. 


text:
 Sinabi ng PANGINOON kay Satanas, ''Saan ka nanggaling?" Sumagot si Satanas sa PANGINOON, "Sa pagpaparoo't parito sa lupa, at sa pamamanhik manaog doon." 


text:
 At sinabi ng PANGINOON kay Satanas, "Napansin mo ba ang aking lingkod na si Job? Wala siyang katulad sa lupa, isang walang kapintasan at matuwid na lalaki na may takot sa Diyos at lumalayo sa kasamaan." 


text:
 Hindi ba't binakuran mo siya at ang kanyang sambahayan, at ang lahat ng nasa kanya sa bawat dako? Pinagpala mo ang gawa ng kanyang mga kamay, at ang kanyang mga pag-aari ay dumami sa lupain. 


text:
 Ngunit pagbuhatan mo siya ngayon ng iyong kamay, galawin mo ang lahat ng pag-aari niya, at susumpain ka niya nang mukhaan." 


text:
 At sinabi ng PANGINOON kay Satanas, "Ang lahat ng pag-aari niya ay nasa iyong kapangyarihan, subalit huwag mo lamang siyang pagbubuhatan ng iyong kamay." Sa gayo'y umalis si Satanas sa harapan ng PANGINOON. 


text:
 Isang araw, nang ang kanyang mga anak na lalaki at babae ay kumakain at umiinom ng alak sa bahay ng kanilang kapatid na panganay, 


text:
 dumating ang isang sugo kay Job, at nagsabi, "Nag-aararo ang mga baka, at ang mga asno ay kumakain sa tabi nila, 


text:
 sinalakay at tinangay sila ng mga Sabeo, at kanilang pinagpapatay ng talim ng tabak ang mga lingkod at ako lamang ang tanging nakatakas upang magbalita sa iyo." 


text:
 Habang siya'y nagsasalita, may isa pang dumating at nagsabi, "Ang apoy ng Diyos ay bumagsak mula sa langit, at sinunog ang mga tupa at ang mga lingkod, at inubos sila. Ako lamang ang tanging nakatakas upang magbalita sa iyo." 


text:
 Habang siya'y nagsasalita, may isa pang dumating at nagsabi, "Ang mga Caldeo ay nagtatlong pangkat, sinalakay ang mga kamelyo, tinangay ang mga iyon, at pinagpapatay ng talim ng tabak ang mga lingkod; at ako lamang ang tanging nakatakas upang magbalita sa iyo." 


text:
 Habang siya'y nagsasalita, may isa pang dumating at nagsabi, "Ang iyong mga anak na lalaki at babae ay kumakain at umiinom ng alak sa bahay ng kanilang kapatid na panganay. 


text:
 Biglang dumating ang isang malakas na hangin mula sa ilang, hinampas ang apat na sulok ng bahay, lumagpak ito sa mga kabataan, at sila'y namatay. Ako lamang ang tanging nakatakas upang magbalita sa iyo." 


text:
 Pagkatapos ay tumindig si Job, pinunit ang kanyang balabal, inahitan ang kanyang ulo, nagpatirapa sa lupa at sumamba. 


text:
 Sinabi niya, "Hubad akong lumabas sa sinapupunan ng aking ina, at hubad akong babalik doon. Ang PANGINOON ang nagbigay at ang PANGINOON ang bumawi; purihin ang pangalan ng PANGINOON." 


text:
 Isang araw, muling dumating ang mga anak ng Diyos upang iharap ang kanilang sarili sa PANGINOON, at dumating din si Satanas upang iharap ang sarili sa PANGINOON. 


text:
 Sinabi ng PANGINOON kay Satanas, "Saan ka nanggaling?" Si Satanas ay sumagot sa PANGINOON, at nagsabi, "Sa pagpaparoo't parito sa lupa,  at sa pamamanhik-manaog doon." 


text:
 At sinabi ng PANGINOON kay Satanas, "Napansin mo ba ang aking lingkod na si Job, wala siyang katulad sa lupa, isang walang kapintasan at matuwid na lalaki, may takot sa Diyos at lumalayo sa kasamaan? Siya'y nanatili pa rin sa kanyang katapatan, bagaman ako'y inudyukan mo laban sa kanya, upang sirain siya nang walang kadahilanan." 


text:
 Si Satanas ay sumagot sa PANGINOON, "Balat sa balat! Lahat ng pag-aari ng tao ay ibibigay niya dahil sa kanyang buhay. 


text:
 Ngunit iunat mo ngayon ang iyong kamay, galawin mo ang kanyang buto at laman, at kanyang susumpain ka nang mukhaan." 


text:
 At sinabi ng PANGINOON kay Satanas, "Siya'y nasa iyong kamay; ingatan mo lamang ang kanyang buhay." 


text:
 Kaya't umalis si Satanas mula sa harapan ng PANGINOON, at nilagyan si Job ng mga nakakapandiring bukol mula sa talampakan ng kanyang paa hanggang sa puyo ng kanyang ulo. 


text:
 At kumuha siya ng isang pirasong basag na palayok upang kayurin ang sarili at siya'y umupo sa mga abo. 


text:
 Pagkatapos ay sinabi ng kanyang asawa sa kanya, "Mananatili ka pa ba sa iyong katapatan? Sumpain mo ang Diyos, at mamatay ka na." 


text:
 Ngunit sinabi niya sa kanya, "Nagsasalita kang gaya ng pagsasalita ng mga hangal na babae. Tatanggap lang ba tayo ng mabuti sa kamay ng Diyos, at hindi tayo tatanggap ng masama?" Sa lahat ng ito ay hindi nagkasala si Job sa pamamagitan ng kanyang mga labi. 


text:
 Nang mabalitaan  ng tatlong kaibigan ni Job ang lahat ng kasamaang ito na dumating sa kanya, dumating ang bawat isa sa kanila mula sa kanya-kanyang sariling pook: si Elifaz na Temanita, si Bildad na Suhita, at si Zofar na Naamatita. Sila'y nagkaisang pumunta upang makiramay sa kanya at aliwin siya. 


text:
 Nang kanilang matanaw siya mula sa malayo, siya ay hindi nila nakilala. Kanilang inilakas ang kanilang tinig, umiyak at sinira ng bawat isa sa kanila ang kanya-kanyang balabal, at nagbuhos ng alabok sa kanilang mga ulo paharap sa langit. 


text:
 At sila'y umupo sa ibabaw ng lupa na kasama niya na pitong araw at pitong gabi, at walang nagsalita sa kanya, sapagkat kanilang nakita na ang kanyang paghihirap ay napakalaki. 


text:
 "Maglaho nawa ang araw nang ako'y isilang, at ang gabi na nagsabi, 'May batang lalaking ipinaglihi.' 


text:
 Magdilim nawa ang araw na iyon! Huwag nawang hanapin iyon ng Diyos sa itaas, ni silayan man iyon ng liwanag. 


text:
 Hayaang angkinin iyon ng mapanglaw at pusikit na kadiliman. Tirahan nawa iyon ng ulap; takutin nawa iyon ng kadiliman ng araw. 


text:
 Ang gabing iyon — sakmalin nawa ng makapal na kadiliman! Huwag itong magsaya na kasama ng mga araw ng taon, huwag nawa itong mapasama sa bilang ng mga buwan. 


text:
 Magdilim nawa ang mga bituin ng pagbubukang-liwayway niyon; hayaang umasa ito ng liwanag, ngunit hindi magkakaroon, ni mamalas ang mga talukap-mata ng umaga, 


text:
 sapagkat hindi nito tinakpan ang mga pinto ng sinapupunan ng aking ina, o ikinubli man ang kaguluhan sa aking mga mata. 


text:
 "Bakit hindi pa ako namatay nang ako'y isilang? Bakit hindi ako nalagutan ng hininga nang ako'y iluwal? 


text:
 kasama ng mga hari at ng mga tagapayo ng daigdig, na muling nagtayo ng mga guho para sa kanilang sarili, 


text:
 Bakit hindi pa ako inilibing tulad ng batang patay nang isilang, gaya ng sanggol na hindi nakakita ng liwanag kailanman? 


text:
 Doon ang mga bilanggo ay sama-samang nagiginhawahan, hindi nila naririnig ang tinig ng nag-aatang ng pasan. 


text:
 na nasasabik sa kamatayan, ngunit hindi ito dumarating; at naghuhukay dito ng higit kaysa mga kayamanang nakalibing; 


text:
 Sapagkat ang buntong-hininga ko ay dumarating na parang aking pagkain. at ang aking mga daing ay bumubuhos na parang tubig. 


text:
 Sapagkat ang bagay na aking kinatatakutan ay dumarating sa akin, at ang aking pinangingilabutan ay nangyayari sa akin. 


text:
 Hindi ako mapalagay at hindi rin matahimik, wala akong kapahingahan; kundi dumarating ang kaguluhan." 


text:
 "Kung may isang mangahas magsalita sa iyo, magdaramdam ka ba? Ngunit sinong makakapigil ng pagsasalita? 


text:
 Hindi ba ang iyong takot sa Diyos ay ang iyong tiwala, at ang katapatan ng iyong mga lakad ang iyong pag-asa? 


text:
 Ayon sa aking nakita, ang mga nag-aararo ng kasamaan at naghahasik ng kaguluhan ay gayundin ang inaani. 


text:
 Ang ungal ng leon, at ang tinig ng mabangis na leon, at ang mga ngipin ng mga batang leon ay nababali. 


text:
 Ang malakas na leon ay namamatay dahil walang nasisila, at ang mga anak ng inahing leon ay nagkalat. 


text:
 Sa gitna ng mga pag-iisip mula sa mga panggabing pangitain, kapag ang mahimbing na tulog sa mga tao ay dumarating; 


text:
 Tumayo iyon, ngunit hindi ko mawari ang anyo niyon. Isang anyo ang nasa harap ng aking mga mata; nagkaroon ng katahimikan, at ako'y nakarinig ng isang tinig: 


text:
 'Maaari bang maging matuwid ang taong may kamatayan sa harapan ng Diyos? Maaari bang maging malinis ang tao sa harapan ng kanyang Lumikha? 


text:
 Maging sa kanyang mga lingkod ay hindi siya nagtitiwala, at ang kanyang mga anghel ay pinaparatangan niya ng kamalian; 


text:
 gaano pa kaya silang tumatahan sa mga bahay na putik, na ang pundasyon ay nasa alabok, na napipisang gaya ng gamu-gamo. 


text:
 Sa pagitan ng umaga at gabi, sila ay nawawasak; sila'y namamatay magpakailanman na walang pumapansin. 


text:
 Kung nalalagot ang tali ng kanilang tolda sa loob nila, hindi ba sila'y namamatay na walang karunungan?' 


text:
 Ang mga anak niya ay malayo sa kaligtasan, sila'y dinudurog sa pintuan at walang magligtas sa kanila isa man. 


text:
 Ang kanyang ani ay kinakain ng gutom, at kinukuha niya ito maging mula sa mga tinik, at ang bitag ay naghahangad sa kanilang kayamanan. 


text:
 Sapagkat ang paghihirap ay hindi nanggagaling sa alabok, ni ang kaguluhan ay sumisibol man sa lupa; 


text:
 kundi ang tao ay ipinanganak tungo sa kaguluhan, kung paanong ang siklab, sa itaas ay pumapailanglang. 


text:
 "Ngunit sa ganang akin, ang Diyos ay aking hahanapin, at sa Diyos ko ipagkakatiwala ang aking usapin, 


text:
 na siyang gumagawa ng mga dakilang bagay at hindi maintindihan, mga kamanghamanghang bagay na hindi mabilang, 


text:
 Kanyang binibigo ang mga pakana ng tuso, anupa't ang kanilang mga kamay ay hindi nagkakamit ng tagumpay. 


text:
 Kanyang hinuhuli ang marunong sa kanilang sariling katusuhan; at ang balak ng madaya ay dagling nawawakasan. 


text:
 Ngunit siya'y nagliligtas mula sa tabak ng kanilang bibig, at ang maralita mula sa kamay ng makapangyarihan. 


text:
 "Narito, mapalad ang tao na sinasaway ng Diyos, kaya't huwag mong hamakin ang pagtutuwid ng Makapangyarihan sa lahat. 


text:
 Sapagkat siya'y sumusugat, ngunit kanyang tinatalian; siya'y nananakit, ngunit nagpapagaling ang kanyang mga kamay. 


text:
 Sa taggutom ay tutubusin ka niya mula sa kamatayan; at sa digmaan, mula sa tabak na makapangyarihan. 


text:
 Ikaw ay ikukubli mula sa hagupit ng dila; at hindi ka matatakot sa pagkawasak kapag ito'y dumating. 


text:
 Sapagkat ikaw ay makakasundo ng mga bato sa parang; at ang mga ganid sa parang sa iyo ay makikipagpayapaan. 


text:
 Malalaman mo na ang iyong tolda ay ligtas, at dadalawin mo ang iyong kulungan, at walang nawawalang anuman. 


text:
 Malalaman mo rin na ang iyong lahi ay magiging marami, at ang iyong supling ay magiging gaya ng damo sa lupa. 


text:
 Tutungo ka sa iyong libingan sa ganap na katandaan, gaya ng bigkis ng trigo na dumarating sa giikan sa kanyang kapanahunan. 


text:
 "O tinimbang sana ang aking pagkayamot, at lahat ng aking mga sakuna ay inilagay sana sa mga timbangan. 


text:
 Sapagkat kung gayon iyon ay magiging mas mabigat pa kaysa buhangin sa dagat; kaya't ang aking mga salita ay naging padalus-dalos. 


text:
 Sapagkat ang mga palaso ng Makapangyarihan sa lahat ay nasa akin, iniinom ng aking espiritu ang kanilang lason; ang mga kilabot ng Diyos ay nakahanay laban sa akin. 


text:
 Umuungal ba ang mailap na asno kapag mayroon siyang damo? O inuungalan ba ng baka ang kanyang pagkain? 


text:
 Ito nga ang magiging kaaliwan ko; magsasaya pa ako sa walang tigil na sakit; sapagkat hindi ko itinakuwil ang mga salita ng Banal, 


text:
 "Siyang nagkakait ng kagandahang-loob sa kanyang kaibigan ay nagtatakuwil ng takot sa Makapangyarihan sa lahat. 


text:
 Ang mga pangkat ng manlalakbay ay lumilihis sa kanilang daan; umaakyat sila sa pagkapahamak at namamatay. 


text:
 Tumitingin ang mga pulutong ng manlalakbay mula sa Tema, umaasa ang mga manlalakbay mula sa Sheba. 


text:
 Sinabi ko ba: 'Bigyan ninyo ako ng kaloob?' O, 'Mula sa inyong yaman ay handugan ninyo ako ng suhol?' 


text:
 O, 'Iligtas ninyo ako mula sa kamay ng kaaway?' O, Tubusin ninyo ako mula sa kamay ng mga manlulupig?' 


text:
 Sa akala ba ninyo ay masasaway ninyo ang mga salita, gayong ang mga salita ng taong sawi ay hangin? 


text:
 "Subalit ngayon, tumingin kayo sa akin na may kaluguran, sapagkat hindi ako magsisinungaling sa iyong harapan. 


text:
 Bumalik kayo, isinasamo ko sa inyo, huwag magkaroon ng kamalian. Oo, kayo'y magsibalik, nakataya rito ang aking katuwiran. 


text:
 "Wala bang mahirap na paglilingkod ang tao sa ibabaw ng lupa? At hindi ba ang kanyang mga araw ay gaya ng mga araw ng isang taong upahan? 


text:
 Gaya ng alipin na naghahangad ng lilim, at gaya ng upahang manggagawa na sa kanyang sahod ay tumitingin, 


text:
 gayon ako pinaglaanan ng mga buwan na walang kabuluhan, at itinakda sa akin ang mga gabi ng kalungkutan. 


text:
 Kapag ako'y nahihiga, aking sinasabi, 'Kailan ako babangon? Ngunit mahaba ang gabi, at ako'y pabalibaligtad hanggang sa pagbubukangliwayway. 


text:
 Ang aking laman ay nadaramtan ng mga uod at ng libag; tumitigas ang aking balat, pagkatapos ay namumutok. 


text:
 "Alalahanin mo na ang aking buhay ay isang hininga; hindi na muling makakakita ng mabuti ang aking mata. 


text:
 Ang mata niyang nakatingin sa akin ay hindi na ako muling makikita; habang ang iyong mga mata ay nakatuon sa akin, ako ay maglalaho. 


text:
 Kung paanong ang ulap ay napapawi at nawawala, gayon hindi na aahon pa ang taong sa Sheol ay bumababa. 


text:
 "Kaya't hindi ko pipigilan ang aking bibig; ako'y magsasalita sa kadalamhatian ng aking espiritu; ako'y dadaing sa kapaitan ng aking kaluluwa. 


text:
 Kapag sinasabi ko, 'Aaliwin ako ng aking tulugan, pagagaanin ng aking higaan ang aking pagdaramdam.' 


text:
 Kinasusuklaman ko ang aking buhay; ayaw kong mabuhay magpakailanman. Hayaan mo akong mag-isa, sapagkat ang aking mga araw ay parang isang hininga. 


text:
 Gaano katagal mo akong hindi titingnan ni babayaan akong nag-iisa hanggang sa malunok ko ang aking laway? 


text:
 Kung ako'y nagkasala, ano ang aking magagawa sa iyo, O ikaw na bantay sa mga tao? Bakit ginawa mo akong iyong tudlaan? Bakit ako'y naging iyong pasan? 


text:
 At bakit hindi mo ipinatatawad ang aking pagsalangsang, at inaalis ang aking kasamaan? Sapagkat ngayo'y mahihiga ako sa alabok; ako'y hahanapin mo ngunit ako'y hindi matatagpuan." 


text:
 "Hanggang kailan mo sasabihin ang mga bagay na ito, at ang mga salita ng iyong bibig na gaya ng malakas na hangin? 


text:
 Kung ang iyong mga anak ay nagkasala laban sa kanya, sa kapangyarihan ng kanilang pagsalangsang ay kanyang ibinigay sila. 


text:
 kung ikaw ay dalisay at matuwid; tiyak na gigising siya dahil sa iyo, at ibabalik ka sa iyong matuwid na tirahan. 


text:
 "Sapagkat magsiyasat ka sa mga nagdaang panahon, hinihiling ko sa iyo, at isaalang-alang mo ang natuklasan ng mga ninuno; 


text:
 sapagkat tayo'y sa kahapon lamang, at walang nalalaman, sapagkat ang ating mga araw sa lupa ay isang anino. 


text:
 Hindi ka ba nila tuturuan, at sasabihin sa iyo, at bibigkas ng mga salita mula sa kanilang pang-unawa? 


text:
 Siya'y sasandal sa kanyang bahay, ngunit ito'y hindi tatayo; siya'y hahawak dito, ngunit hindi ito magtatagal. 


text:
 Kung siya'y nawasak sa kanyang kinalalagyan, kung magkagayo'y ikakaila siya nito, na sinasabi: 'Hindi kita kailanman nakita.' 


text:
 "Tingnan mo, hindi itatakuwil ng Diyos ang taong walang kapintasan, ni aalalayan man ang kamay ng mga gumagawa ng kasamaan. 


text:
 "Sa katotohanan ay alam kong gayon nga: Ngunit paano magiging matuwid ang isang tao sa harapan ng Diyos? 


text:
 Kung naisin ng isang tao na sa kanya ay makipagtalo, siya'y hindi makakasagot sa kanya ni minsan sa isang libo. 


text:
 Siya ay pantas sa puso, at malakas sa kapangyarihan: Sinong nagmatigas laban sa kanya at nagtagumpay? 


text:
 Na siyang naglilipat ng mga bundok, at hindi nila nababatid, nang kanyang itaob sila sa kanyang pagkagalit; 


text:
 Siya'y dumaraan sa tabi ko, at hindi ko siya nakikita. Siya'y nagpapatuloy ngunit hindi ko siya namamalayan. 


text:
 Bagaman ako'y walang sala, hindi ako makakasagot sa kanya; kailangang ako'y magmakaawa sa aking hukom. 


text:
 Kung siya'y ipatawag ko at siya'y sumagot sa akin; gayunma'y hindi ako maniniwala na kanyang dininig ang aking tinig. 


text:
 Sapagkat ako'y dinudurog niya sa pamamagitan ng isang bagyo, at pinararami ang aking mga sugat nang walang kadahilanan. 


text:
 Kung ito'y tagisan ng lakas, siya ang malakas! At kung tungkol sa katarungan, sino ang magpapatawag sa kanya? 


text:
 Bagaman ako'y walang sala, hahatulan ako ng sarili kong bibig; bagaman ako'y walang dungis, patutunayan niya akong masama. 


text:
 Kapag ang sakuna ay nagdadala ng biglang kamatayan, tinutuya niya ang kapahamakang dumating sa walang kasalanan. 


text:
 Ang lupa ay ibinigay sa kamay ng masama, kanyang tinatakpan ang mga mukha ng mga hukom nito; kung hindi siya iyon, kung gayo'y sino? 


text:
 "Ang mga araw ko ay mas matulin kaysa isang mananakbo, sila'y tumatakbong palayo, wala silang nakikitang mabuti. 


text:
 Kung aking sabihin, 'Kalilimutan ko ang aking daing, papawiin ko ang aking malungkot na mukha, at magpapakasaya ako.' 


text:
 Ako'y natatakot sa lahat kong paghihirap, sapagkat alam kong hindi mo ako ituturing na walang sala. 


text:
 Sapagkat siya'y hindi tao, na gaya ko, na masasagot ko siya, na kami'y magkasamang haharap sa paglilitis. 


text:
 Saka ako magsasalita nang walang takot tungkol sa kanya, sapagkat hindi ako gayon sa aking sarili. 


text:
 “Kinasusuklaman ko ang aking buhay; malaya kong bibigkasin ang aking buhay; malaya kong bibigkasin ang aking karaingan; ako'y magsasalita sa kapaitan ng aking kaluluwa. 


text:
 Mabuti ba sa iyo na ikaw ay magpahirap, na iyong hamakin ang gawa ng iyong mga kamay at iyong sang-ayunan ang mga pakana ng masama? 


text:
 Ang iyo bang mga araw ay gaya ng mga araw ng tao, o ang iyong mga taon ay gaya ng mga taon ng tao, 


text:
 Ako'y pinagkalooban mo ng buhay at tapat na pag-ibig, at ang iyong kalinga ang nag-ingat ng aking espiritu. 


text:
 Kung ako'y magkasala, ako nga'y iyong tinatandaan, at hindi mo ako pinawawalang-sala sa aking kasamaan. 


text:
 Kung ako'y masama, kahabag-habag ako! Kung ako'y matuwid, hindi ko maitaas ang aking ulo; sapagkat ako'y puspos ng kahihiyan, at tingnan mo ang aking kahirapan. 


text:
 At kung itaas ko ang aking sarili, tinutugis mo akong parang leon; at ipinapakita mong muli ang iyong kapangyarihan saakin. 


text:
 Pinanunumbalik mo ang iyong mga pagsaksi laban sa akin, at dinaragdagan mo ang iyong galit sa akin; nagdadala ka ng mga bagong hukbo laban sa akin. 


text:
 "Bakit mo pa ako inilabas sa sinapupunan? Namatay na sana ako bago pa ako nakita ng alinmang mata. 


text:
 Hindi ba iilan ang mga araw ng aking buhay? Tapusin mo na nga! Bayaan mo na ako, upang ako'y makatagpo ng kaunting kaginhawahan, 


text:
 bago ako magtungo na mula roo'y hindi ako makakabalik, sa lupain ng kapanglawan at ng pusikit na kadiliman, 


text:
 sa lupain ng kapanglawan gaya ng kadiliman ng malalim na anino na walang kaayusan, na doon ay nagliliwanag na gaya ng kadiliman." 


text:
 at ipakilala nawa sa iyo ang mga lihim ng karunungan! Pagka't siya ay sagana sa kaunawaan. Alamin mo na sinisingil ka ng Diyos ng kulang pa kaysa nararapat sa iyong kasalanan. 


text:
 "Matatagpuan mo ba ang malalalim na bagay ng Diyos? Matatagpuan mo ba ang hangganan ng Makapangyarihan sa lahat? 


text:
 Sapagkat nakikilala niya ang mga taong walang kabuluhan, kapag nakakita siya ng kasamaan, hindi ba niya ito isasaalang-alang? 


text:
 Kung ang kasamaan ay nasa iyong kamay, ilayo mo ito, at huwag nawang manirahan ang kasamaan sa iyong mga tolda. 


text:
 Walang pagsala ngang itataas mo ang iyong mukha na walang kapintasan; ikaw ay hindi matatakot at magiging tiwasay. 


text:
 At ang iyong buhay ay magiging lalong maliwanag kaysa katanghalian at magiging gaya ng umaga ang kanyang kadiliman. 


text:
 At ikaw ay mapapanatag sapagkat may pag-asa; ikaw ay mapapangalagaan, at tiwasay kang magpapahinga. 


text:
 Ngunit ang mga mata ng masama ay manghihina, at mawawalan sila ng daang tatakasan, at ang kanilang pag-asa ay hininga'y malagutan." 


text:
 Ngunit ako'y may pagkaunawa na gaya ninyo; hindi ako mas mababa sa inyo. Sinong hindi nakaalam ng mga bagay na gaya nito? 


text:
 Ako'y katatawanan sa aking mga kaibigan, ako na tumawag sa Diyos, at ako'y sinagot niya, isang ganap at taong sakdal, ay katatawanan. 


text:
 Sa pag-iisip ng isang nasa katiwasayan ay may pagkutya sa kasawian; nakahanda iyon sa mga nadudulas ang mga paa. 


text:
 Ang mga tolda ng mga magnanakaw ay may kapayapaan, at silang nanggagalit sa Diyos ay tiwasay; na inilalagay ang kanilang diyos sa kanilang kamay. 


text:
 "Ngunit ngayo'y tanungin mo ang mga hayop, at tuturuan kanila; ang mga ibon sa himpapawid, at kanilang sasabihm sa iyo; 


text:
 Kapag siya'y nagpabagsak, walang makakapagtayo, kapag ikinulong niya ang tao, walang makakapagbukas. 


text:
 Kapag kanyang pinigil ang tubig, natutuyo ito; kapag kanyang pinaagos, ang lupa ay inaapawan nito. 


text:
 Kanyang inaalisan ng pananalita ang pinagtitiwalaan, at inaalis ang pagkaunawa ng mga nakakatanda. 


text:
 Inililitaw niya ang malalalim mula sa kadiliman, at inilalabas sa liwanag ang pusikit na kadiliman. 


text:
 Kanyang pinadadakila ang mga bansa, at winawasak ang mga ito. Kanyang pinalalaki ang mga bansa, at itinataboy ang mga ito. 


text:
 Kanyang inaalis ang pang-unawa mula sa mga pinuno ng bayan sa lupa, at kanyang pinalalaboy sila sa ilang na walang lansangan. 


text:
 Sila'y nangangapa sa dilim na walang liwanag, at kanyang pinasusuray sila na gaya ng isang lasing. 


text:
 Ngunit ako'y magsasalita sa Makapangyarihan sa lahat, at nais kong ipagtanggol ang aking usapin sa Diyos. 


text:
 Dinggin ninyo ngayon ang aking pangangatuwiran, at ang mga pakikiusap ng aking mga labi ay inyong pakinggan. 


text:
 Makakabuti ba sa inyo kapag siniyasat niya kayo? O madadaya mo ba siya tulad ng pandaraya sa isang tao? 


text:
 Ang inyong mga di-malilimot na kasabihan ay kawikaang abo, ang inyong mga sanggalang ay mga sanggalang na putik. 


text:
 Bakit kakagatin ng aking mga ngipin ang aking laman, at ilalagay ko ang aking buhay sa aking kamay? 


text:
 Bagaman ako'y patayin niya, ako'y aasa pa rin sa kanya, gayunma'y ipagtatanggol ko ang aking mga lakad sa harapan niya. 


text:
 Dalawang bagay lamang ang ipagkaloob mo sa akin, kung magkagayo'y hindi ako magkukubli sa iyong mukha: 


text:
 Kung magkagayo'y tumawag ka, at ako'y sasagot; o papagsalitain mo ako, at sa akin ikaw ay sumagot. 


text:
 Ilan ang aking mga kasamaan at mga kasalanan? Ipakilala mo sa akin ang aking pagsalangsang at ang aking kasalanan. 


text:
 Iyo bang tatakutin ang isang dahong pinapaspas ng hangin, at ang tuyong ipa ay iyo bang hahabulin? 


text:
 Sapagkat ikaw ay sumusulat laban sa akin ng mapapait na bagay, at ipinamamana mo sa akin ang mga kasamaan ng aking kabataan. 


text:
 Iyo ring inilalagay ang aking mga paa sa kadenahan, at minamanmanan mo ang lahat kong daan, ikaw ay naglalagay ng hang-ganan sa aking talampakan. 


text:
 Siya'y umuusbong na gaya ng bulaklak, at nalalanta; siya'y nawawalang gaya ng anino, at hindi namamalagi. 


text:
 At iyo bang iminumulat ang iyong mga mata sa isang gaya nito, at dinadala siya sa kahatulan na kasama mo? 


text:
 Yamang ang kanyang mga araw ay itinakda na, at ang bilang ng kanyang mga buwan ay nasa iyo, at iyong itinalaga ang kanyang mga hangganan upang huwag siyang makaraan; 


text:
 ilayo mo sa kanya ang iyong paningin, at ikaw ay huminto, upang siya'y masiyahan sa kanyang araw tulad ng isang taong upahan. 


text:
 "Sapagkat may pag-asa sa isang punungkahoy, na kung ito'y putulin ay muling sisibol, at ang sariwang sanga niyon ay hindi hihinto. 


text:
 gayunma'y sa pamamagitan ng amoy ng tubig ay sisibol iyon, at magsasanga na gaya ng batang halaman. 


text:
 gayon ang tao ay humihiga at hindi na bumabangon; hanggang sa ang langit ay mawala, siya'y hindi na muling magigising, ni mapupukaw man sa kanilang pagkakatulog. 


text:
 O sa Sheol ay ikubli mo ako nawa, itago mo ako hanggang sa ang iyong poot ay mawala, takdaan mo nawa ako ng takdang panahon, at ako'y iyong alalahanin! 


text:
 Kung ang isang tao ay mamatay, mabubuhay pa ba siya? Lahat ng araw ng aking pagpupunyagi ay ipaghihintay ko, hanggang sa dumating ang pagbabago ko. 


text:
 inaagnas ng tubig ang mga bato; tinatangay ng mga baha niyon ang alabok ng lupa; sa gayon mo winasak ang pag-asa ng tao. 


text:
 Ikaw ay nananaig kailanman laban sa kanya, at siya'y pumapanaw; iyong binabago ang kanyang mukha, at iyong pinalayas siya. 


text:
 Ang kanyang mga anak ay nagkaroon ng karangalan, at hindi niya nalalaman; sila'y ibinababa, ngunit hindi niya iyon nahahalata. 


text:
 Ngunit ang sakit lamang ng kanyang katawan ay nagbibigay ng sakit sa kanya, at nagluluksa lamang siya para sa kanyang sarili!" 


text:
 "Sasagot ba ang isang pantas ng may mahanging kaalaman, at pupunuin ang kanyang sarili ng hanging silangan? 


text:
 Makikipagtalo ba siya sa walang kabuluhang pag-uusap, o ng mga salita na hindi siya makakagawa ng mabuti? 


text:
 Ang iyong sariling bibig ang humahatol sa iyo, at hindi ako; ang iyong sariling mga labi ang nagpapatotoo laban sa iyo. 


text:
 Nakinig ka na ba sa lihim na payo ng Diyos? At iyo bang hinahangganan ang karunungan sa iyong sarili? 


text:
 Ano ang tao na siya'y magiging malinis? O siyang ipinanganak ng babae, na siya'y magiging matuwid? 


text:
 Ang Diyos ay hindi nagtitiwala sa kanyang mga banal; at ang langit ay hindi malinis sa kanyang paningin. 


text:
 Ang masamang tao ay nagdaramdam ng sakit sa lahat ng kanyang araw, sa lahat ng mga taon na itinakda sa malulupit. 


text:
 Ang mga nakakatakot na ugong ay nasa kanyang mga pakinig; sa kaginhawahan ay daratnan siya ng mangwawasak. 


text:
 Siya'y lumalaboy dahil sa tinapay, na nagsasabi: 'Nasaan iyon?' Kanyang nalalaman na ang araw ng kadiliman ay handa sa kanyang kamay; 


text:
 kahirapan at dalamhati ang tumatakot sa kanya; sila'y nananaig laban sa kanya, na gaya ng isang hari na handa sa pakikipaglaban. 


text:
 sapagkat tinakpan niya ang kanyang mukha ng kanyang katabaan, at nagtipon ng taba sa kanyang mga pigi; 


text:
 at siya'y tumahan sa mga sirang bayan, sa mga bahay na walang taong dapat tumahan, na nakatakdang magiging mga bunton ng guho; 


text:
 hindi siya yayaman, o mamamalagi man ang kanyang kayamanan, ni di lalawak sa lupa ang kanyang mga ari-arian. 


text:
 Siya'y hindi tatakas sa kadiliman; tutuyuin ng apoy ang kanyang mga sanga, at ang kanyang bulaklak ay tatangayin ng hangin. 


text:
 Huwag siyang magtiwala sa kawalang kabuluhan, na dinadaya ang sarili; sapagkat ang kahungkagan ay magiging ganti sa kanya. 


text:
 Ganap itong mababayaran bago dumating ang kanyang kapanahunan, at ang kanyang sanga ay hindi mananariwa. 


text:
 Lalagasin niya ang kanyang mga hilaw na ubas na gaya ng puno ng ubas, at lalagasin ang kanyang bulaklak na gaya ng punong olibo. 


text:
 Sila'y nag-iisip ng kapilyuhan at naglalabas ng kasamaan, at naghahanda ng pandaraya ang kanilang kalooban." 


text:
 Ako ma'y makapagsasalita ring gaya mo, kung ang iyong kaluluwa ay nasa kalagayan ng aking kaluluwa, ako'y makapagdudugtong ng mga salita laban sa iyo, at maiiiling ang aking ulo sa iyo. 


text:
 Maaari kong palakasin kayo ng aking bibig, at ang pag-aliw ng aking mga labi ay mag-aalis ng inyong sakit. 


text:
 "Kapag ako'y nagsasalita, ang aking kirot ay hindi nawawala, at kapag ako'y tumatahimik, gaano dito ang lumalayo sa akin? 


text:
 At ako'y pinagdalamhati niya, na siyang saksi laban sa akin, at ang aking kapayatan ay bumabangon laban sa akin, ito'y nagpapatotoo sa aking mukha. 


text:
 Niluray niya ako sa kanyang kapootan, at kinamuhian ako; pinapagngalit niya sa akin ang kanyang mga ngipin; pinandidilatan ako ng mga mata ng kaaway ko. 


text:
 Kanilang pinagbubukahan ako ng kanilang bibig, nakakahiyang sinampal nila ako sa mukha, sila'y nagsama-sama laban sa akin. 


text:
 Ako'y nasa kaginhawahan at kanyang niligalig akong mainam; sinunggaban niya ako sa leeg, at pinagpira-piraso ako; inilagay naman niya ako upang kanyang tudlain. 


text:
 Pinalibutan ako ng kanyang mga mamamana, kanyang sinaksak ang aking mga bato, at hindi nagpatawad; kanyang ibinuhos ang aking apdo sa lupa. 


text:
 "O lupa, ang aking dugo ay huwag mong tabunan, at hayaang huwag makatagpo ang aking daing ng lugar na kapahingahan. 


text:
 Kahit na ngayon, ang aking saksi ay nasa kalangitan, at siyang nagtatanggol sa akin ay nasa kaitaasan. 


text:
 Ang aking espiritu ay nanlulumo, ang aking mga araw ay natatapos, ang libingan ay nakahanda para sa akin. 


text:
 Tunay na may mga manunuya sa aking paligid, at ang aking mata ay nakatuon sa kanilang panggagalit. 


text:
 Yamang iyong sinarhan ang kanilang isipan sa pag-unawa, kaya't hindi mo sila hahayaang magtagumpay. 


text:
 Ang nagsasabi laban sa kanyang mga kaibigan na kunin ang bahagi ng kanilang ari-arian, ang mga mata nga ng kanyang mga anak ay manlalabo. 


text:
 Ang aking mata naman ay nanlabo dahil sa kalungkutan, at ang lahat ng mga bahagi ko ay parang isang anino. 


text:
 Gayunma'y magpapatuloy ang matuwid sa kanyang lakad, at ang may malinis na mga kamay ay lalakas nang lalakas. 


text:
 Ngunit tungkol sa inyong lahat, pumarito kayo ngayong muli, at hindi ako makakatagpo ng isang taong pantas sa gitna ninyo. 


text:
 Kung aking hanapin ang Sheol na parang aking bahay; kung aking ilatag ang aking higaan sa kadiliman, 


text:
 kung sabihin ko sa hukay, 'Ikaw ay aking ama,' at sa uod, 'Aking kapatid na babae,' o 'Aking ina,' 


text:
 "Hanggang kailan ka maghahagilap ng mga salita? Inyong isaalang-alang, pagkatapos kami ay magsasahta. 


text:
 Ikaw na sumisira sa iyong sarili sa iyong galit, pababayaan ba ang lupa dahil sa iyo? O aalisin ba ang bato mula sa kinaroroonan nito? 


text:
 Ang kanyang malalakas na hakbang ay pinaigsi, at ang kanyang sariling pakana ang nagpabagsak sa kanya. 


text:
 Dahil sa karamdaman ay nauubos ang kanyang balat, lalamunin ng panganay ng kamatayan ang kanyang mga sangkap. 


text:
 Silang mula sa kanluran ay mangingilabot sa kanyang araw, at ang lagim ay babalot sa mga nasa silangan. 


text:
 Tunay na ganyan ang tahanan ng mga makasalanan, sa mga hindi nakakakilala sa Diyos ay ganyan ang kalagayan." 


text:
 Kung tunay na itinataas ninyo ang inyong sarili laban sa akin, at gawin ang aking kakutyaan bilang katuwiran laban sa akin, 


text:
 alamin ninyo ngayon na inilagay ako ng Diyos sa pagkakamali, at isinara ang kanyang lambat sa paligid ko. 


text:
 Narito, ako'y sumisigaw, 'Karahasan!' ngunit hindi ako pinapakinggan, ako'y humihiyaw ngunit walang katarungan. 


text:
 Kanyang pinaderan ang aking daan kaya't hindi ako makaraan, siya'y naglagay ng kadiliman sa aking mga daan. 


text:
 Kanyang inilugmok ako sa bawat dako, at ako'y pumanaw, at ang aking pag-asa ay binunot niyang parang punungkahoy. 


text:
 Kanya rin namang pinapagningas ang kanyang poot laban sa akin, at ibinilang niya ako na kanyang kaaway. 


text:
 Ang kanyang mga hukbo ay dumarating na magkakasama, at naglagay ng mga pangkubkob laban sa akin, at nagkampo sa palibot ng aking tolda. 


text:
 "Inilayo niya ang aking mga kapatjd sa akin, at ang aking mga kakilala ay lubusang napalayo sa akin. 


text:
 Kinalimutan ako ng mga panauhin sa aking bahay, itinuring akong isang dayuhan ng aking mga lingkod na kababaihan, sa kanilang paningin ako'y isang taga-ibang bayan. 


text:
 Ako'y tumatawag sa aking lingkod, at hindi ako sinasagot, dapat ko siyang pakiusapan ng aking bibig. 


text:
 Lahat ng malapit kong mga kaibigan ay napopoot sa akin, at ang aking minamahal ay bumaling laban sa akin. 


text:
 Ang aking buto ay dumidikit sa aking balat at sa aking laman, at ako'y nakatakas nang bahagya lamang. 


text:
 Mahabag kayo sa akin, mahabag kayo sa akin, O kayong mga kaibigan ko; sapagkat hinampas ako ng kamay ng Diyos! 


text:
 Sa pamamagitan nawa ng panulat na tingga at bakal, maukit nawa ang mga ito sa bato magpakailanman! 


text:
 at pagkatapos na masira nang ganito ang aking balat, gayunma'y makikita ko ang Diyos sa aking laman, 


text:
 na aking makikita sa aking tabi, at mamamasdan ng aking mga mata, at hindi ng iba. Ang aking puso ay nanghihina sa loob ko! 


text:
 Kung inyong sabihin, 'Paanong aming tutugisin siya?' at, 'Ang ugat ng pangyayari ay nasumpungan sa kanya;' 


text:
 matakot kayo sa tabak, sapagkat ang poot ang nagdadala ng mga parusa ng tabak, upang inyong malaman na may paghuhukom." 


text:
 Aking naririnig ang saway na humihiya sa akin, at mula sa espiritu ng aking pagkaunawa ay sumasagot sa akin. 


text:
 Bagaman ang kanyang kataasan ay pumapailanglang hanggang sa langit, at ang kanyang ulo ay umaabot hanggang sa mga ulap; 


text:
 gayunman ay matutunaw siya magpakailanman, na gaya ng kanyang sariling dumi; silang nakakita sa kanya ay magsasabi, 'Nasaan siya?' 


text:
 Siya'y lilipad na papalayong gaya ng panaginip, at hindi masusumpungan. Siya'y hahabulin na parang pangitain sa gabi. 


text:
 Ang mata na nakakita sa kanya ay hindi na siya makikita pa; ni mamamalas pa man siya sa kanyang lugar. 


text:
 Hahanapin ng kanyang mga anak ang lingap ng dukha, at ang kanyang mga kamay ay magsasauli ng kanyang kayamanan. 


text:
 "Bagaman ang kasamaan ay masarap sa kanyang bibig, bagaman kanyang itago sa ilalim ng kanyang dila; 


text:
 gayunma'y ang kanyang pagkain ay nabago na sa kanyang tiyan, siyang kamandag ng mga ahas sa loob niya. 


text:
 Siya'y sumakmal ng mga kayamanan, at kanyang isinusuka uli; aalisin ng Diyos ang mga iyon sa kanyang tiyan. 


text:
 Kanyang isasauli ang bunga na kanyang pinagpagalan, at hindi niya lulunukin, mula sa pakinabang ng kanyang pangangalakal, hindi siya magtatamo ng kasiyahan. 


text:
 Sapagkat kanyang dinurog at pinabayaan ang dukha; kanyang kinamkam ang isang bahay na hindi niya itinayo. 


text:
 "Sapagkat hindi nakakilala ng katahimikan ang kanyang kasakiman, hindi siya makapag-iimpok ng anuman sa kanyang kinaluluguran. 


text:
 Upang ganap na mapuno ang kanyang tiyan, ihuhulog ng Diyos ang kanyang mabangis na poot sa kanya, at pauulanin sa kanya bilang pagkain niya. 


text:
 Ito ay binunot, at lumabas sa kanyang katawan, Oo, ang makintab na talim ay lumalabas mula sa apdo niya; ang panghihilakbot ang dumating sa kanya. 


text:
 Lubos na kadiliman ang nakahanda para sa kanyang kayamanan; ang tutupok sa kanya ay apoy na hindi hinipan, tutupukin niyon ang sa kanyang tolda ay naiwan. 


text:
 Pagtiisan ninyo ako, at ako nama'y magsasalita, at pagkatapos na ako'y makapagsalita, ay saka kayo manuya. 


text:
 Ang kanilang mga anak ay matatag sa kanilang paningin, at nasa harapan ng kanilang mga mata ang kanilang supling. 


text:
 Ang kanilang baka ay naglilihi nang walang humpay, ang kanilang baka ay nanganganak, at hindi napapahamak ang kanyang guya. 


text:
 Kanilang inilabas ang kanilang mga bata na gaya ng kawan, at ang kanilang mga anak ay nagsasayawan. 


text:
 At sinasabi nila sa Diyos,'Lumayo ka sa amin!' Hindi namin ninanasa na ang inyong mga lakad ay aming alamin. 


text:
 Ano ang Makapangyarihan sa lahat, upang siya'y paglingkuran namin? At anong pakinabang ang makukuha namin, kung kami sa kanya ay manalangin? 


text:
 Narito, hindi ba ang kanilang kaginhawahan ay nasa kanilang kamay? Ang payo ng masama ay malayo sa akin. 


text:
 "Gaano kadalas pinapatay ang ilaw ng masama? Na ang kanilang kapahamakan ay dumarating sa kanila? Na ipinamamahagi ng Diyos ang sakit sa kanyang galit? 


text:
 Inyong sinasabi, 'Iniipon ng Diyos ang kanilang kasamaan para sa kanyang mga anak.' Iganti nawa niya sa kanilang sarili, upang ito'y malaman nila. 


text:
 Makita nawa ng kanilang mga mata ang kanilang pagkagiba, at painumin nawa sila ng poot ng Makapangyarihan sa lahat. 


text:
 Sapagkat anong pinapahalagahan nila para sa kanilang bahay pagkamatay nila, kapag ang bilang ng kanilang mga buwan ay natapos na? 


text:
 Sapagkat inyong sinasabi, 'Saan naroon ang bahay ng pinuno? At saan naroon ang tolda na tinatahanan ng masama?' 


text:
 Sa mga naglalakbay sa lansangan ay di ba itinanong ninyo? At hindi ba ninyo tinatanggap ang kanilang mga patotoo? 


text:
 Sinong magpapahayag ng kanyang lakad sa kanyang mukha? At sinong maniningil sa kanya sa kanyang ginawa? 


text:
 Ang mga kimpal ng lupa ng libis ay mabuti sa kanya; lahat ng tao ay susunod sa kanya, at hindi mabilang ang mga nauna sa kanya. 


text:
 Paano ngang inyong aaliwin ako ng walang kabuluhan? Walang naiiwan sa inyong mga sagot kundi kabulaanan." 


text:
 "Mapapakinabangan ba ng Diyos ang isang tao? Tunay na kapaki-pakinabang sa kanyang sarili ang matalino. 


text:
 May kasiyahan ba sa Makapangyarihan sa lahat kung matuwid ka? O kapag pinasasakdal mo ang iyong mga lakad ay may pakinabang ba siya? 


text:
 Dahil ba sa iyong takot sa kanya na ikaw ay sinasaway niya, at pumapasok siya sa paghuhukom na kasama ka? 


text:
 Sapagkat kumuha ka ng sangla sa iyong kapatid kapalit ng wala, ang hubad ay hinubaran mo ng kasuotan nila. 


text:
 "Hindi ba ang Diyos ay nasa itaas ng kalangitan? Masdan mo ang pinakamataas na mga bituin, sila'y napakaringal! 


text:
 Makakapal na ulap ang bumabalot sa kanya, kaya't hindi siya nakakakita; sa balantok ng langit ay lumalakad siya!' 


text:
 Sinabi nila sa Diyos, 'Lumayo ka sa amin;' at, 'Anong magagawa sa amin ng Makapangyarihan sa lahat?' 


text:
 Gayunma'y pinuno niya ang kanilang mga bahay ng mabubuting bagay — ngunit ang payo ng masama ay malayo sa akin. 


text:
 Nakikita ito ng matutuwid at sila'y natutuwa; at tinatawanan sila ng walang sala na may pangungutya, 


text:
 na nagsasabi, Tiyak na malilipol ang ating mga kalaban, at tinupok ng apoy ang sa kanila'y naiwan.' 


text:
 Iyong tanggapin ang turo mula sa kanyang bibig, at ilagak mo ang kanyang mga salita sa iyong puso. 


text:
 Kapag ikaw ay manunumbalik sa Makapangyarihan sa lahat, at magpapakumbaba ka, kung iyong ilalayo ang kasamaan mula sa iyong mga tolda, 


text:
 kung gayo'y magagalak ka sa Makapangyarihan sa lahat, at ang iyong mukha sa Diyos ay iyong itataas. 


text:
 Ikaw ay magpapasiya ng isang bagay, at iyon ay matatatag para sa iyo; at ang liwanag ay sisilang sa iyong mga daan. 


text:
 Kanyang ililigtas ang taong walang kasalanan; maliligtas ka sa pamamagitan ng kalinisan ng iyong mga kamay." 


text:
 O kung alam ko lamang kung saan ko siya matatagpuan, upang ako'y makalapit maging sa kanyang upuan! 


text:
 Ilalagay ko ang aking usapin sa kanyang harapan, at pupunuin ko ang aking bibig ng mga pangangatuwiran. 


text:
 Malalaman ko kung ano ang kanyang isasagot sa akin, at mauunawaan ko kung ano ang kanyang sasabihin sa akin. 


text:
 Makikipagtalo ba siya sa akin sa laki ng kanyang kapangyarihan? Hindi; kundi ako'y kanyang papakinggan. 


text:
 Makakapangatuwiran sa kanya ang matuwid doon; at ako'y pawawalang-sala magpakailanman ng aking hukom. 


text:
 sa kaliwa ay hinahanap ko siya, ngunit hindi ko siya namataan, bumaling ako sa kanan, ngunit hindi ko siya mamasdan. 


text:
 Ngunit nalalaman niya ang daang nilalakaran ko; kapag ako'y kanyang nasubok, ay lalabas akong parang ginto. 


text:
 Lubos na sumunod sa kanyang mga hakbang ang mga paa ko, ang kanyang landas ay aking iningatan, at hindi ako lumiko. 


text:
 Ako'y hindi humiwalay sa utos ng kanyang mga labi; pinagyaman ko ang mga salita ng kanyang bibig sa aking dibdib. 


text:
 Ngunit siya'y hindi nagbabago, at sinong makakahimok sa kanya? Kung ano ang kanyang ninanasa, iyon ang kanyang ginagawa. 


text:
 Sapagkat kanyang lulubusin ang itinakda niya para sa akin; at maraming gayong mga bagay ang nasa kanyang isipan. 


text:
 "Bakit hindi tinutupad ng  Makapangyarihan sa lahat ang mga kapanahunan? At bakit hindi nakikita ng mga nakakakilala sa kanya ang kanyang mga araw? 


text:
 Inaalis ng mga tao ang mga palatandaang bato, hinuhuli nila ang mga kawan, at ipinapastol ang mga ito. 


text:
 Gaya ng mababangis na asno sa ilang sila'y humahayo patungo sa kanilang gawain, na naghahanap sa ilang ng mabibiktima bilang pagkain para sa mga anak nila. 


text:
 Sila'y hubad na nakahiga buong magdamag na walang kasuotan, at sila'y walang saplot laban sa ginaw. 


text:
 mula sa mga hanay ng olibo, sila'y gumagawa ng langis, sila'y nagpipisa sa pisaan ng ubas, subalit sa uhaw sila'y nagtitiis. 


text:
 Mula sa lunsod ay dumadaing ang naghihingalo, at ang kaluluwa ng sugatan ay humihingi ng saklolo, gayunma'y hindi pinapansin ng Diyos ang kanilang pagsamo. 


text:
 "May mga naghihimagsik laban sa liwanag; na hindi nakakaalam ng mga daan niyon, at hindi nananatili sa mga landas niyon. 


text:
 Ang mamamatay tao ay bumabangon sa bukang-liwayway upang mapatay niya ang dukha at nangangailangan; at sa gabi naman ay gaya siya ng magnanakaw. 


text:
 Ang mata ng mangangalunya ay naghihintay rin ng takipsilim, na nagsasabing, Walang matang makakakita sa akin;' at siya'y nagbabalatkayo ng kanyang mukha. 


text:
 Sa dilim ay naghuhukay sila sa mga bahay; sila'y nagkukulong sa sarili kapag araw; ang liwanag ay hindi nila nalalaman. 


text:
 Sapagkat ang pusikit na kadiliman ay umaga para sa kanilang lahat, sapagkat sila'y kaibigan ng pusikit na kadilimang nakakasindak. 


text:
 "Inyong sinasabi, 'Sa ibabaw ng tubig sila'y matuling dinadala, ang kanilang bahagi ay sinumpa sa lupa; walang mamimisa na babalik sa mga ubasan nila. 


text:
 Kalilimutan sila ng sinapupanan, para sa bulati'y matamis silang matatagpuan, hindi na maaalala ang kanilang pangalan, kaya't babaliing parang punungkahoy ang kasamaan.' 


text:
 "Ginagawan ng masama ang hindi nanganganak na babae, at ang babaing balo ay hindi ginagawan ng mabuti. 


text:
 Ngunit pinahahaba ng Diyos ang buhay ng malakas sa pamamagitan ng kanyang kapangyarihan; sila'y bumabangon ngunit walang katiyakan sa buhay. 


text:
 Pinagkakalooban niya sila ng katiwasayan, at sila'y inaalalayan; at ang kanyang mga mata ay nasa kanilang mga daanan. 


text:
 Sila'y itinaas nang ilang sandali, at pagkatapos ay wala na. At sila'y nalalanta at kumukupas na gaya ng lahat ng mga iba, sila'y pinuputol na gaya ng mga uhay. 


text:
 Kung hindi gayon, sinong magpapatunay na ako'y bulaan, at magpapakita na ang sinasabi ko'y walang kabuluhan?" 


text:
 Paano ngang magiging ganap ang tao sa harapan ng Diyos? O paanong magiging malinis ang ipinanganak ng isang babae? 


text:
 Tingnan mo, maging ang buwan ay hindi maningning, at hindi dalisay ang mga bituin sa kanyang paningin; 


text:
 "Napakalaki ng tulong mo sa kanya na walang kapangyarihan! Iniligtas mo ang kamay na walang kalakasan! 


text:
 Napakabuti ng payo mo sa kanya na walang karunungan, at saganang ipinahayag mo ang mabuting kaalaman! 


text:
 Kanyang tinatakpan ang mukha ng kabilugan ng buwan, at inilaladlad ang kanyang mga ulap sa ibabaw niyon. 


text:
 Pinatahimik niya ang dagat sa pamamagitan ng kanyang kapangyarihan, at sa kanyang kaunawaan ay kanyang ibinuwal ang Rahab. 


text:
 Sa pamamagitan ng kanyang espiritu gumanda ang kalangitan; ang tumatakas na ahas ay sinaksak ng kanyang kamay. 


text:
 Narito, ang mga ito ay mga gilid lamang ng kanyang mga daan; at napakahinang bulong lamang ang sa kanya'y ating napapakinggan! Ngunit sinong makakaunawa sa kulog ng kanyang kapangyarihan?" 


text:
 "Habang buhay ang Diyos, na siyang nag-alis ng aking karapatan, at ang Makapangyarihan sa lahat, na siyang sa kaluluwa ko'y nagpapanglaw; 


text:
 ang aking mga labi ay hindi magsasalita ng kabulaanan, at ang aking dila ay di magsasabi ng kadayaan. 


text:
 Malayo nawa sa akin na sabihing kayo'y tama; hanggang sa ako'y mamatay, hindi ko aalisin sa akin ang aking katapatan. 


text:
 Ang pagiging matuwid ko ay aking pinanghahawakan at hindi ko bibitiwan, hindi ako sinisisi ng aking puso sa alinman sa aking mga araw. 


text:
 "Maging gaya nawa ng masama ang aking kaaway, at ang nag-aalsa laban sa akin ay maging gaya nawa ng makasalanan. 


text:
 Sapagkat ano ang pag-asa ng masasama, kapag siya'y itiniwalag ng Diyos, kapag kinuha ng Diyos ang kanyang buhay? 


text:
 Sa Makapangyarihan sa lahat siya kaya'y masisiyahan? Tatawag kaya siya sa Diyos sa lahat ng kapanahunan? 


text:
 Ang tungkol sa kamay ng Diyos sa inyo'y aking ituturo; kung anong nasa Makapangyarihan sa lahat ay hindi ko itatago. 


text:
 "Ito ang bahagi ng masamang tao sa Diyos, at ang manang tinatanggap ng mga nang-aapi mula sa Makapangyarihan sa lahat. 


text:
 Kung dumami ang kanyang mga anak, iyon ay para sa tabak, at ang kanyang supling ay hindi magkakaroon ng sapat na pagkain. 


text:
 mapaparami niya iyon, ngunit ang matuwid ang magsusuot niyon, at paghahatian ng walang sala ang pilak na natipon. 


text:
 Gaya ng sapot ng gagamba ang itinatayo niyang bahay, gaya ng isang kubol na ginagawa ng isang bantay. 


text:
 Siya'y nahihigang mayaman, ngunit hindi na niya iyon magagawa, imumulat niya ang kanyang mga mata, ngunit ang kanyang kayamanan ay nawala. 


text:
 Ito'y humahampas sa kanya nang walang kaawaan; at pinagsikapan niyang tumakas mula sa kanyang kapangyarihan. 


text:
 Ang tao'y naglalagay ng wakas sa kadiliman, at hinahanap hanggang sa pinakamalayong hangganan ang mga bato sa kalungkutan at pusikit na kadiliman. 


text:
 Sila'y nagbubukas ng lagusan sa libis na malayo sa tinatahanan ng mga tao; sila'y nalimutan ng mga manlalakbay, sila'y nakabitin na malayo sa mga tao, sila'y umuugoy na paroo't parito. 


text:
 "Yaong landas na walang ibong mandaragit na nakakaalam, at hindi pa nakita maging ng mata ng falkon man. 


text:
 "Inilalagay ng tao ang kanyang kamay sa batong kiskisan, at binabaligtad sa mga ugat ang mga kabundukan. 


text:
 Sa gitna ng mga bato'y gumagawa siya ng daluyan, at nakikita ng kanyang mata ang bawat mahalagang bagay. 


text:
 Kanyang tinatahan ang mga batis upang huwag lumagaslas, at ang bagay na nakakubli, sa liwanag ay kanyang inilalabas. 


text:
 Hindi babanggitin ang tungkol sa coral o sa cristal; higit kaysa mga perlas ang halaga ng karunungan. 


text:
 Ang Abadon at Kamatayan ay nagsasabi, 'Narinig ng aming mga tainga ang bulung-bulungan tungkol doon!' 


text:
 Sapagkat tumitingin siya hanggang sa mga dulo ng daigdig, at nakikita niya ang lahat ng bagay sa silong ng langit. 


text:
 At sa tao ay sinabi niya, 'Narito, ang takot sa PANGINOON ay siyang karunungan; at ang paghiwalay sa kasamaan ay kaunawaan.'" 


text:
 "O, ako sana'y tulad nang nakaraang mga buwan, gaya noong mga araw na ang Diyos ang sa akin ay nagbabantay, 


text:
 nang sa ibabaw ng aking ulo ay sumisikat ang kanyang ilawan, at sa pamamagitan ng kanyang ilaw ay lumalakad ako sa kadiliman; 


text:
 noong ang aking mga hakbang ay naliligo sa gatas, at ang bato ay nagbubuhos para sa akin ng langis na tumatagas! 


text:
 Ang tinig ng mga maharlika ay pinatahimik, nang sa ngalangala ng kanilang bibig, ang dila nila ay dumikit. 


text:
 Ang basbas ng malapit nang mamamatay sa akin ay dumating, at ang puso ng babaing balo ay pinaawit ko sa kagalakan. 


text:
 Ako'y nagbihis ng katuwiran, at ako'y dinamitan; parang isang balabal at isang turbante ang aking katarungan. 


text:
 Nang magkagayo'y sinabi ko, 'Sa aking pugad ako mamamatay, at gaya ng buhangin aking pararamihin ang aking mga araw. 


text:
 Pagkatapos ng aking pagsasalita, ay hindi na sila muling nagsalita, at ang aking salita ay bumagsak sa kanila. 


text:
 At kanilang hinihintay ako, na gaya ng paghihintay sa ulan, at kanilang ibinuka ang kanilang bibig na gaya sa huling ulan. 


text:
 Kapag sila'y hindi nagtitiwala, ako sa kanila'y ngumingiti, at ang liwanag ng aking mukha ay hindi nila pinababa. 


text:
 Pinili ko ang kanilang daan, at umupo bilang puno, at namuhay gaya ng hari sa gitna ng kanyang hukbo, gaya ng isang umaaliw sa mga nagdadalamhati. 


text:
 “Ngunit ngayo'y pinagtatawanan nila ako, mga kalalakihang mas bata kaysa akin, na ang mga magulang ay di ko ilalagay na kasama ng mga aso ng kawan ko. 


text:
 Kanilang pinupulot ang halaman sa dawagan sa tabi ng mabababang puno, at pinaiinit ang sarili sa pamamagitan ng ugat ng enebro. 


text:
 Sila'y itinataboy papalabas sa lipunan, sinisigawan sila ng taong-bayan na gaya ng isang magnanakaw. 


text:
 Kailangan nilang manirahan sa mga nakakatakot na daluyan, sa mga lungga ng lupa at ng mga batuhan. 


text:
 Ako'y kanilang kinasusuklaman, ako'y kanilang nilalayuan, hindi sila nag-aatubiling lumura kapag ako'y namamataan. 


text:
 Sapagkat kinalag ng Diyos ang aking panali, at ginawa akong mababang-loob, inalis na nila ang pagpipigil sa harapan ko. 


text:
 Sa aking kanan ay tumatayo ang gulo, itinutulak nila ako, at sila'y gumagawa ng mga daan para sa ikapapahamak ko. 


text:
 Kanilang sinisira ang aking daraanan, ang aking kapahamakan ay kanilang isinusulong, at wala namang sa kanila'y tumutulong. 


text:
 Ang mga pagkasindak sa akin ay dumadagan, hinahabol na gaya ng hangin ang aking karangalan, at lumipas na parang ulap ang aking kasaganaan. 


text:
 "At ngayo'y nanlulupaypay ang kaluluwa ko sa aking kalooban, pinapanghina ako ng mga araw ng kapighatian. 


text:
 Pinahihirapan ng gabi ang aking mga buto, at ang kirot na ngumangatngat sa akin ay hindi humihinto. 


text:
 "Gayunma'y di dapat tumalikod laban sa nangangaillangan, kapag sila'y humihingi ng tulong dahil sa kapahamakan. 


text:
 Hindi ko ba iniyakan yaong nasa kabagabagan? Hindi ba ang aking kaluluwa ay tumangis para sa mga dukha? 


text:
 Ngunit nang ako'y humanap ng mabuti, ang dumating ay kasamaan; nang ako'y naghintay ng liwanag, ang dumating ay kadiliman. 


text:
 Ang aking puso'y nababagabag at hindi natatahimik, ang mga araw ng kapighatian ay dumating upang ako'y salubungin. 


text:
 Ako'y humahayong nangingitim, ngunit hindi sa araw; ako'y tumatayo sa kapulungan at humihingi ng pagdamay. 


text:
 Ano ang bahagi ko mula sa Diyos sa itaas, at ang aking mana mula sa Makapangyarihan sa lahat sa kaitaasan? 


text:
 Hindi ba dumarating ang kapahamakan sa taong masasama, at ang kapahamakan sa mga masasama ang gawa? 


text:
 Kung ang aking hakbang ay lumiko sa daan, at ang aking puso ay lumakad ayon sa aking mga mata, at kung ang anumang dungis ay kumapit sa aking mga kamay: 


text:
 kung gayo'y papaghasikin mo ako, at bayaang iba ang kumain, at hayaang mabunot ang tumutubo para sa akin. 


text:
 kung magkagayo'y hayaang iba ang ipaggiling ng aking asawa, at hayaang iba ang yumuko sa ibabaw niya. 


text:
 sapagkat iyo'y isang apoy na tumutupok hanggang sa Abadon, at susunugin nito hanggang sa ugat ang lahat ng aking bunga. 


text:
 "Kung tinanggihan ko ang kapakanan ng aking aliping lalaki o babae, nang sila'y dumaing laban sa akin, 


text:
 ano nga ang aking gagawin kapag ang Diyos ay bumangon? Kapag siya'y nagtatanong, anong sa kanya'y aking itutugon? 


text:
 Hindi ba siya na lumalang sa akin sa bahay-bata ang sa kanya'y lumalang? At hindi ba iisa ang humugis sa atin sa sinapupunan? 


text:
 "Kung pinagkaitan ko ng anumang kanilang nasa ang dukha, ang mga mata ng babaing balo ay aking pinapanghina, 


text:
 dahil, mula sa kanyang pagkabata ay pinalaki ko siya, na gaya ng isang ama, at aking pinatnubayan siya mula sa bahay-bata ng kanyang ina; 


text:
 kung hindi ako binasbasan ng kanyang mga balakang, at kung sa balahibo ng aking mga tupa ay hindi siya nainitan; 


text:
 kung laban sa ulila'y binuhat ko ang aking kamay, sapagkat nakakita ako ng tulong sa akin sa pintuan, 


text:
 kung gayo'y malaglag nawa ang buto ng aking balikat mula sa balikat ko, at ang aking bisig ay mabali sa pinaglalagyan nito. 


text:
 Sapagkat ang pagkasalanta mula sa Diyos ay aking kinatakutan, at hindi ko sana naharap ang kanyang kamahalan. 


text:
 kung ako'y nagalak sapagkat ang aking kayamanan ay malaki, o sapagkat ang aking kamay ay nagtamo ng marami; 


text:
 ito man ay kasamaang dapat parusahan ng mga hukom, sapagkat ako sana'y naging sinungaling sa Diyos na nasa itaas. 


text:
 "Kung ako'y nagalak sa pagkawasak niyong sa akin ay nasuklam, o natuwa nang datnan siya ng kasamaan — 


text:
 kung aking ikinubli sa mga tao ang aking mga paglabag, sa pagkukubli ng aking kasamaan sa aking sinapupunan; 


text:
 sapagkat aking kinatakutan ang napakaraming tao, at pinangilabot ako ng paghamak ng mga angkan, na anupa't ako'y tumahimik, at hindi lumabas sa pintuan — 


text:
 o sana'y may duminig sa akin! (Narito ang aking pirma! Sagutin ako ng Makapangyarihan sa lahat!) At sana'y nasa akin ang sakdal na isinulat ng aking kaaway! 


text:
 "Kung ang aking lupain ay sumigaw laban sa akin, at ang mga bungkal niyon ay umiyak na magkakasama; 


text:
 kung kumain ako ng bunga niyaon na hindi nagbabayad, at naging dahilan ng pagkamatay ng mga may-ari niyon; 


text:
 tubuan nawa ng dawag sa halip ng trigo, at ng masasamang damo sa halip ng sebada." Ang mga salita ni Job ay natapos. 


text:
 JKaya't ang tatlong lalaking ito ay huminto na sa pagsagot kay Job, sapagkat siya'y matuwid sa kanyang sariling paningin. 


text:
 Nang magkagayo'y nagalit si Elihu, na anak ni Barakel na Buzita, mula sa angkan ni Ram. Nagalit siya kay Job sapagkat binigyang katuwiran niya ang sarili sa halip na ang Diyos. 


text:
 Galit din siya sa tatlong kaibigan ni Job, sapagkat sila'y hindi nakatagpo ng sagot, bagaman ipinahayag nilang mali si Job. 


text:
 Si Elihu na anak ni Barakel na Buzita ay sumagot at nagsabi: "Ako'y bata pa, at matatanda na kayo, kaya't ako'y nahihiya at natakot na ipahayag sa inyo ang aking kuru-kuro. 


text:
 Aking sinabi, 'Hayaang magsalita ang mga araw, at ang maraming mga taon ay magturo ng karunungan.' 


text:
 Ngunit ang espiritu na nasa tao, ang hininga ng Makapangyarihan sa lahat ang nagbibigay sa kanya ng unawa. 


text:
 "Narito, aking hinintay ang inyong mga salita, pinakinggan ko ang inyong matatalinong pananalita, samantalang kayo'y naghahagilap ng masasabi. 


text:
 Ang aking pansin sa inyo'y aking ibinigay, at narito, kay Job ay walang nakapagpabulaan, o sa inyo'y may nakasagot sa kanyang mga tinuran. 


text:
 Mag-ingat nga kayo, baka sabihin ninyo  'Kami ay nakatagpo ng karunungan; madadaig siya ng Diyos, hindi ng tao.' 


text:
 Hindi niya itinukoy sa akin ang kanyang mga salita, at hindi ko siya sasagutin ng inyong mga pananalita. 


text:
 At ako ba'y maghihintay, sapagkat sila'y hindi nagsasalita, sapagkat sila'y nakatigil doon, at hindi na sumasagot? 


text:
 Narito, ang aking puso ay parang alak na walang pasingawan, parang mga bagong sisidlang-balat na malapit nang sumambulat. 


text:
 Ako'y dapat magsalita, upang ako'y maginhawahan; dapat kong buksan ang aking mga labi at magbigay kasagutan. 


text:
 Sapagkat hindi ako marunong sumambit ng mga pakunwaring salita; kung hindi ay madali akong wawakasan ng sa akin ay Lumikha. 


text:
 Ipinahahayag ng aking mga salita ang katuwiran ng aking puso; at ang nalalaman ng aking mga labi, ang mga ito'y nagsasalitang may pagtatapat. 


text:
 Ang espiritu ng Diyos ang sa aki'y maylalang, at ang hininga ng Makapangyarihan sa lahat ay nagbibigay sa akin ng buhay. 


text:
 Bakit ka nakikipagtalo laban sa kanya, na sinasabi, 'Hindi niya sasagutin ang alinman sa aking mga salita? 


text:
 Sapagkat ang Diyos ay nagsasalita sa isang paraan, at sa dalawa, bagaman sa tao'y hindi ito nauunawaan. 


text:
 Sa isang panaginip, sa isang pangitain sa gabi, kapag ang mahimbing na pagkakaidlip ay dumating sa mga tao, habang sila'y natutulog sa kanilang mga higaan, 


text:
 "Pinarurusahan din ng sakit sa kanyang higaan ang tao, at ng patuloy na paglalaban sa kanyang mga buto; 


text:
 Ang kanyang laman ay natutunaw na anupa't hindi makita; at ang kanyang mga buto na hindi dating nakikita ay nakalitaw na. 


text:
 Kung mayroong isang anghel para sa kanya, isang tagapamagitan, sa isang libo ay isa, upang ipahayag sa tao kung ano ang matuwid sa kanya; 


text:
 at siya'y mapagpala sa taong iyon, at nagsasabi, 'Sa pagbaba sa hukay ay iligtas mo siya, pantubos ay natagpuan ko na; 


text:
 hayaang maging sariwa sa kabataan ang kanyang laman; siya'y pabalikin sa mga araw ng kanyang lakas ng kabataan. 


text:
 At ang tao'y nananalangin sa Diyos, at siya'y kanyang tinatanggap, siya'y lumalapit sa kanyang harapan na mayroong galak, at gagantihin ng Diyos dahil sa kanyang katuwiran, 


text:
 siya'y umaawit sa harapan ng mga tao, at nagsasaysay, 'Ako'y nagkasala, at binaluktot ang matuwid, at iyo'y hindi iginanti sa akin. 


text:
 Kanyang tinubos ang kaluluwa ko mula sa pagbaba sa hukay, at makakakita ng liwanag ang aking buhay.' 


text:
 Kung ikaw ay mayroong sasabihin, bigyan mo ako ng kasagutan, ikaw ay magsalita, sapagkat ibig kong ikaw ay bigyang-katuwiran. 


text:
 "Pakinggan ninyo ang aking mga salita, kayong mga matatalino; kayong mga nakakaalam, pakinggan ninyo ako; 


text:
 itinuring akong sinungaling sa kabila ng aking katuwiran, at ang sugat ko'y walang lunas bagaman ako'y walang pagsuway.' 


text:
 "Kaya't dinggin ninyo ako, kayong mga lalaking may unawa, malayo nawa sa Diyos na siya'y gumawa ng masama, at sa Makapangyarihan sa lahat, na ang kamalian ay kanyang magawa. 


text:
 Sapagkat sisingilin niya ang tao ayon sa kanyang gawa, at kanyang igagawad sa bawat tao ang ayon sa mga lakad niya. 


text:
 Sa katotohanan, ang Diyos ay hindi gagawa ng kasamaan, at hindi babaluktutin ng Makapangyarihan sa lahat ang katarungan. 


text:
 Kung ibabalik niya ang kanyang diwa sa sarili niya, at titipunin sa kanyang sarili ang kanyang hininga; 


text:
 na hindi nagpapakita ng pagtatangi sa mga pinuno, ni pinapahalagahan man nang higit kaysa mahirap ang mayaman, sapagkat silang lahat ay gawa ng kanyang mga kamay? 


text:
 Sa isang sandali sila'y namamatay; sa hatinggabi ang taong-bayan ay inuuga at pumapanaw, at ang makapangyarihan ay inaalis, ngunit hindi ng kamay ng tao. 


text:
 "Sapagkat ang kanyang mga mata ay nasa lakad ng tao, at nakikita niya ang lahat ng mga hakbang nito. 


text:
 Sapagkat hindi pa siya nagtalaga para sa tao ng panahon, upang siya'y humarap sa Diyos sa paghuhukom. 


text:
 Kanyang dinudurog ang malakas kahit walang pagsisiyasat, at naglalagay ng iba na kanilang kahalili. 


text:
 Kaya't palibhasa'y alam niya ang kanilang mga gawa, kanyang dinadaig sila sa gabi, at sila'y napupuksa. 


text:
 sapagkat sila'y lumihis sa pagsunod sa kanya, at hindi pihahalagahan ang anuman sa mga lakad niya, 


text:
 anupa't pinarating nila ang daing ng dukha sa kanya, at ang daing ng napipighati ay narinig niya — 


text:
 sino ngang makakahatol kapag tahimik siya? Kapag ikinukubli niya ang kanyang mukha, sinong makakatingin sa kanya? Maging ito'y isang tao o isang bansa? — 


text:
 "Sapagkat sa Diyos ay may nakapagsabi na ba, 'Ako'y nagpasan na ng parusa; hindi na ako magkakasala pa; 


text:
 ituro mo sa akin yaong hindi ko nakikita, kung ako'y nakagawa ng kasamaan, hindi ko na ito gagawin pa?' 


text:
 Gagantihin ka ba niya nang nababagay sa iyo, sapagkat ito ay iyong tinanggihan? Sapagkat ikaw ang marapat pumili at hindi ako; kaya't ipahayag mo kung ano ang iyong nalalaman. 


text:
 Sasabihin sa akin ng mga taong may kaunawaan, at ang mga pantas na nakikinig sa akin ay magsasaysay: 


text:
 Si Job nawa'y litisin hanggang sa katapusan, sapagkat siya'y sumasagot na gaya ng mga taong tampalasan. 


text:
 Sapagkat dinaragdagan niya ng paghihimagsik ang kanyang kasalanan, ipinapalakpak niya ang kanyang mga kamay sa ating kalagitnaan, at ang mga salita niya laban sa Diyos ay kanyang lalong dinaragdagan." 


text:
 "Iniisip mo bang ito'y makatuwiran? Sinasabi mo bang, 'Sa harapan ng Diyos ito'y aking karapatan,' 


text:
 na iyong tinatanong, 'Ano bang iyong kalamangan? Paanong mas mabuti ako kung ako'y nakagawa ng kasalanan?' 


text:
 Kung ikaw ay nagkasala, anong iyong nagawa laban sa kanya? At kung ang iyong mga pagsuway ay dumarami, anong iyong ginagawa sa kanya? 


text:
 Kung ikaw ay matuwid, anong sa kanya'y iyong ibinibigay; o ano bang tinatanggap niya mula sa iyong kamay? 


text:
 Ang iyong kasamaan ay nakakapinsala sa ibang gaya mo; at ang iyong katuwiran, ay sa ibang mga tao. 


text:
 "Dahil sa dami ng mga kaapihan, ang mga tao'y sumisigaw; sila'y humihingi ng saklolo dahil sa kamay ng makapangyarihan. 


text:
 Ngunit walang nagsasabing, 'Nasaan ang Diyos na sa akin ay lumalang, na siyang nagbibigay ng awit sa kinagabihan, 


text:
 na siyang nagtuturo sa atin ng higit kaysa mga hayop sa daigdig, at ginagawa tayong mas matatino kaysa mga ibon sa himpapawid?' 


text:
 Tunay na hindi pinapakinggan ng Diyos ang walang kabuluhang karaingan, ni pinapahalagahan man ito ng Makapangyarihan sa lahat. 


text:
 Lalo pa nga kung iyong sinasabing hindi mo siya nakikita, na ang usapin ay nasa harap niya, at iyong hinihintay siya! 


text:
 ibinubuka ni Job ang kanyang bibig sa walang kabuluhan, siya'y nagpaparami ng mga salita na walang kaalaman. 


text:
 "Pagtiisan mo ako nang kaunti at sa iyo'y aking ipapakita, sapagkat alang-alang sa Diyos ako'y mayroong masasabi pa. 


text:
 Dadalhin ko mula sa malayo ang aking kaalaman, at bibigyan ko ng katuwiran ang sa akin ay Maylalang. 


text:
 Sapagkat tunay na hindi kasinungalingan ang mga salita ko; siyang sakdal sa kaalaman ay kasama mo. 


text:
 "Tunay na ang Diyos ay makapangyarihan at hindi humahamak sa kanino man; sa lakas ng unawa, siya'y makapangyarihan. 


text:
 Ang masama ay hindi niya pinananatiling buhay, ngunit sa napipighati ay ibinibigay niya ang kanilang karapatan. 


text:
 Hindi niya inaalis ang kanyang mga mata sa matuwid; kundi kasama ng mga hari sa trono, kanyang itinatatag sila magpakailanman, at sila'y pinararangalan. 


text:
 inilalahad nga niya sa kanila ang kanilang gawa at ang kanilang mga pagsuway, na sila'y nag-uugaling may kayabangan. 


text:
 Kung sila'y makinig at maglingkod sa kanya, gugugulin nila ang kanilang mga araw sa kasaganaan, at ang kanilang mga taon sa kasayahan. 


text:
 Ngunit kung hindi sila makinig, sila'y mamamatay sa tabak, at sila'y walang kaalamang mapapahamak. 


text:
 "Ang masasama ang puso, galit ay kinukuyom, kapag kanyang tinatalian sila, hindi sila humihingi ng tulong. 


text:
 Inililigtas niya ang mga dukha sa kanilang kahirapan, at binubuksan ang kanilang mga pandinig sa kasawian. 


text:
 Inakit ka rin niya mula sa kabalisahan, patungo sa maluwag na dako na walang pilitan; at ang nakahain sa iyong hapag ay puno ng katabaan. 


text:
 Mag-ingat ka baka ikaw ay akitin ng poot upang mangutya, huwag hayaang sa kalakhan ng pantubos ikaw ay mawala. 


text:
 Mananaig ba ang iyong sigaw upang malayo ka sa kaguluhan, o ang lahat ng puwersa ng iyong kalakasan? 


text:
 Mag-ingat ka, huwag kang bumaling sa kasamaan; sapagkat ito ang iyong pinili sa halip na kahirapan. 


text:
 Narito, ang Diyos ay dakila, at hindi natin siya kilala, hindi masukat ang bilang ng mga taon niya. 


text:
 Sapagkat ang mga patak ng tubig ay kanyang pinapailanglang, kanyang dinadalisay ang kanyang ambon sa ulan, 


text:
 Narito, ang kanyang kidlat sa palibot niya'y kanyang ikinakalat, at tinatakpan niya ang mga ugat ng dagat 


text:
 Sapagkat sa pamamagitan ng mga ito'y hinahatulan niya ang mga bayan; saganang pagkain ay kanyang ibinibigay. 


text:
 Kanyang ipinapadala mula sa silong ng buong langit, at ang kanyang kidlat sa mga sulok ng daigdig. 


text:
 Kasunod nito'y dumadagundong ang kanyang tinig, siya'y kumukulog sa pamamagitan ng kanyang marilag na tinig, hindi niya pinipigil ang pagkulog kapag naririnig ang kanyang tinig. 


text:
 Ang Diyos ay kumukulog na kagila-gilalas sa pamamagitan ng kanyang tinig; gumagawa siya ng mga dakilang bagay, na hindi natin mauunawaan. 


text:
 Sapagkat sinasabi niya sa niyebe, 'Sa lupa ikaw ay bumagsak,' at sa ambon at sa ulan, 'Kayo ay lumakas.' 


text:
 Sa pamamagitan ng hininga ng Diyos ay ibinibigay ang yelo; at ang malawak na tubig ay mabilis na mamumuo. 


text:
 Kanyang nilalagyan ng halumigmig ang makapal na ulap, pinangangalat ng mga ulap ang kanyang kidlat. 


text:
 Sila'y umiikot sa pamamagitan ng kanyang patnubay, upang ang lahat na iutos niya sa kanila ay kanilang magampanan, sa ibabaw ng natatahanang sanlibutan. 


text:
 Alam mo ba ang mga pagtitimbang sa mga ulap, ang mga kahanga-hangang gawa niya na sa kaalaman ay ganap? 


text:
 Ituro mo sa amin kung anong sa kanya'y aming sasabihin, dahil sa dilim ay hindi namin maayos ang aming usapin. 


text:
 "At ngayo'y hindi makatingin ang mga tao sa liwanag, kapag maliwanag ang kalangitan, kapag ang hangin ay nakaraan, at ang mga iyon ay pinaram. 


text:
 Mula sa hilaga ay nagmumula ang ginintuang karilagan, ang Diyos ay nadaramtan ng kakilakilabot na kadakilaan. 


text:
 Ang Makapangyarihan sa lahat — hindi natin siya matatagpuan; siya'y dakila sa kapangyarihan at katarungan, at hindi niya susuwayin ang saganang katuwiran. 


text:
 Kaya't kinatatakutan siya ng mga tao; hindi niya pinapahalagahan ang sinumang pantas sa sarili nilang kayabangan." 


text:
 Sinong nagpasiya ng mga sukat niyon — tiyak na alam mo! O sinong nag-unat ng panukat sa ibabaw nito? 


text:
 nang sama-samang umawit ang mga tala sa umaga, at ang lahat ng mga anak ng Diyos ay nagsigawan sa tuwa? 


text:
 at aking sinabi, 'Hanggang doon ka makakarating, at hindi ka na lalayo, at dito’y titigil ang iyong mga along palalo?' 


text:
 "Nautusan mo na ba ang umaga buhat nang magsimula ang iyong mga araw, at naipaalam mo ba sa bukang-liwayway ang kanyang kalalagyan; 


text:
 Ipinahayag na ba sa iyo ang mga pintuan ng kamatayan? O nakita mo na ba ang mga pinto ng malalim na kadiliman? 


text:
 upang ito'y iyong madala sa nasasakupan niyon, at upang malaman mo ang mga landas patungo sa bahay niyon? 


text:
 Ano ang daan patungo sa dakong ipinamamahagi ang ilaw? O ang lugar na ikinakalat sa ibabaw ng lupa ang hanging silangan? 


text:
 "Sinong humukay ng daluyan para sa mga agos ng ulan, at para sa kislap ng kidlat ay gumawa ng daanan, 


text:
 Sa kaninong bahay-bata ang yelo ay nagmula? At sino ang sa namuong hamog sa langit ang nagsilang kaya? 


text:
 "Ang mga tanikala ng Pleyades ay iyo bang matatalian, o ang mga tali ng Orion ay iyo bang makakalagan? 


text:
 Maaakay mo ba ang pangkat ng mga bituin sa kanilang kapanahunan, o ang Oso na kasama ng kanyang mga anak ay iyo bang mapapatnubayan? 


text:
 Sinong makakabilang ng mga ulap sa pamamagitan ng karunungan? O sinong makapagtatagilid ng mga sisidlang-tubig ng kalangitan, 


text:
 Sinong nagbibigay sa uwak ng kanyang pagkain, kapag ang kanyang mga inakay sa Diyos ay dumaraing, at nagsisigala dahil sa walang pagkain? 


text:
 "Alam mo ba kung kailan nanganganak ang mga kambing sa kabundukan? Ang pagsilang ng mga usa ay iyo bang napagmasdan? 


text:
 Mabibilang mo ba ang mga buwan ng kanilang kagampanan, o alam mo ba kung kailan ang kanilang pagsisilang, 


text:
 Ang kanilang mga anak ay nagiging malakas, sa kaparangan sila'y lumalaki, sila'y humahayo at sa kanila'y hindi na bumabalik muli. 


text:
 Nililibot niya ang mga bundok bilang kanyang pastulan, at naghahanap siya ng bawat luntiang bagay. 


text:
 "Payag ba ang torong mailap na ikaw ay paglingkuran? Magpapalipas ba siya ng gabi sa iyong sabsaban? 


text:
 "Ang pakpak ng avestruz ay may pagmamalaking kumakampay, ngunit ang mga iyon ba'y mga pakpak at balahibo ng pagmamahal? 


text:
 Malupit siya sa kanyang mga sisiw, na parang sila ay hindi kanya; bagaman ang kanyang gawa ay mawalang kabuluhan, hindi siya nangangamba; 


text:
 "Binibigyan mo ba ang kabayo ng kanyang kapangyarihan? Binibihisan mo ba ang kanyang leeg ng kalakasan? 


text:
 Siya'y kumakahig sa libis, at nagagalak sa lakas niya, siya'y lumalabas upang harapin ang mga sandata. 


text:
 Tinatawanan niya ang pagkatakot at hindi siya nanlulupaypay; ang tabak ay hindi niya tinatalikuran. 


text:
 May bangis at galit na sinasakmal niya ang lupa, hindi siya makatayong tahimik sa tunog ng trumpeta. 


text:
 Kapag tumutunog ang trumpeta, ay sinasabi niya, 'Aha!' At kanyang naaamoy ang labanan mula sa kalayuan, ang ingay ng mga kapitan at ang sigawan. 


text:
 "Lumilipad ba ang uwak sa pamamagitan ng iyong karunungan, at ibinubuka ang kanyang mga pakpak sa dakong timugan? 


text:
 Sa pamamagitan ba ng iyong utos pumapailanglang ang agila, at siya'y gumagawa sa itaas ng pugad niya? 


text:
 Sumisipsip ng dugo ang mumunting mga anak niya; at kung saan naroon ang pinatay, ay naroroon siya." 


text:
 "Ang mapaghanap ng kamalian ay makikipagtalo ba sa Makapangyarihan sa lahat? Siyang nakikipagtalo sa Diyos, ay sagutin niya ito." 


text:
 "Narito, ako'y walang kabuluhan; anong isasagot ko sa iyo? Aking inilalagay ang aking kamay sa bibig ko, 


text:
 "Tulad sa isang lalaki'y magbigkis ka ng iyong baywang; tatanungin kita, at sa akin ay iyong ipaalam. 


text:
 Ang pag-uumapaw ng iyong galit ay ibuhos mong lahat, tunghayan mo ang bawat palalo, at siya'y gawin mong hamak. 


text:
 "Masdan mo, ang Behemot na aking ginawa kung paanong ika'y aking ginawa; siya'y kumakain ng damo na gaya ng baka. 


text:
 Masdan mo, ang lakas niya'y nasa kanyang mga balakang, at ang kapangyarihan niya'y nasa kalamnan ng kanyang tiyan. 


text:
 Pinapatigas niya ang kanyang buntot na sedro ang katulad, ang mga litid ng kanyang mga hita ay magkakalapat. 


text:
 "Sa mga gawa ng Diyos ang pangunahin ay siya; tanging ang lumalang sa kanya, ang makapaglalapit ng kanyang espada! 


text:
 Sapagkat ang nagbibigay sa kanya ng pagkain ay ang mga bundok na doo'y naglalaro ang lahat ng maiilap na hayop. 


text:
 Narito, hindi siya natatakot kung ang ilog man ay nagngangalit; siya'y tiwasay bagaman rumagasa ang Jordan sa kanyang bibig. 


text:
 Mayroon bang makakakuha sa kanya sa pamamagitan ng kanyang mga mata, o matutuhog ang kanyang ilong ng isang silo? 


text:
 "Mahuhuli mo ba ang Leviatan sa pamamagitan ng bingwit? O mailalabas mo ba ang kanyang dila sa pamamagitan ng lubid? 


text:
 Makapaglalagay ka ba sa kanyang ilong ng isang lubid? O mabubutas ang kanyang panga ng isang kawit? 


text:
 Makikipaglaro ka ba sa kanya na gaya sa isang ibon? O tatalian mo ba siya para sa iyong kadalagahan? 


text:
 Makikipagtawaran ba para sa kanya ang mga mangangalakal? Sa mga negosyante siya kaya'y paghahatian? 


text:
 Walang napakabagsik upang mangahas na siya'y mapagalaw, sino ngayon siya na makakatayo sa aking harapan? 


text:
 Sinong nagbigay sa akin, na dapat ko siyang bayaran? Sa akin ang anumang nasa silong ng buong kalangitan. 


text:
 "Hindi ako tatahimik tungkol sa kanyang mga bisig, ni sa kanya mang dakilang kapangyarihan, ni sa kanya mang mainam na hugis. 


text:
 Sinong makapaghuhubad ng kanyang damit na panlabas? Sinong makatatagos sa kanyang dobleng damit-kalasag? 


text:
 Ang kanyang mga pagbahin ay nagsisiklab ng tanglaw, at ang kanyang mga mata ay gaya ng talukap mata ng bukang-liwayway. 


text:
 Sa mga butas ng kanyang ilong may usok na lumalabas, gaya ng mula sa isang kumukulong kaldero at mga talahib na nagniningas. 


text:
 Ang mga kaliskis ng kanyang laman ay magkakadikit, matibay ang pagkakabit sa kanya at hindi maaalis. 


text:
 Kapag siya'y tumitindig ang mga makapangyarihan ay natatakot, nawawala sila sa sarili dahil sa kanyang kalabog. 


text:
 Kahit na tamaan siya ng tabak, ito ay hindi tumatalab; ni ng sibat man, ng palaso, ni ng mahabang pangsibat. 


text:
 Ang mga pamalo ay itinuturing na pinaggapasan, ang langitngit ng mga sibat ay kanyang tinatawanan. 


text:
 Ang kanyang mga sangkap sa ibaba ay gaya ng matatalas na bibinga; parang paragos ng giikan kung siya'y bumubuka. 


text:
 Kanyang pinakukulo ang kalaliman na parang palayok; ginagawa niya ang dagat na parang isang palayok ng pamahid na gamot. 


text:
 'Sino itong nagkukubli ng payo na walang kaalaman?' Kaya't aking nasambit ang hindi ko nauunawaan, mga bagay na lubhang kahanga-hanga para sa akin, na hindi ko nalalaman. 


text:
 Pagkatapos na masabi ng PANGINOON ang mga salitang ito kay Job, sinabi ng PANGINOON kay Elifaz na Temanita, "Ang aking poot ay nag-aalab laban sa iyo at sa iyong dalawang kaibigan; sapagkat hindi kayo nagsalita tungkol sa akin ng bagay na matuwid, gaya ng ginawa ng aking lingkod na si Job. 


text:
 Kaya't kumuha kayo ngayon ng pitong guyang baka, at pitong lalaking tupa, at pumunta kayo sa aking lingkod na si Job. Maghandog kayo para sa inyo ng handog na sinusunog, at idadalangin kayo ng aking lingkod na si Job. Tatanggapin ko ang kanyang panalangin na huwag kayong pakitunguhan ayon sa inyong   kamangmangan; sapagkat hindi kayo nagsalita tungkol sa akin ng bagay na matuwid, gaya ng aking lingkod na si Job." 


text:
 Sa gayo'y humayo si Elifaz na Temanita, si Bildad na Suhita, at si Zofar na Naamatita, at ginawa ang ayon sa iniutos sa kanila ng PANGINOON, at tinanggap ng PANGINOON ang panalangin ni Job. 


text:
 At ibinalik ng PANGINOON ang kayamanan ni Job, nang kanyang idalangin ang kanyang mga kaibigan. At dinoble ng PANGINOON ang dating kayamanan ni Job. 


text:
 Nang magkagayo'y pumunta sa kanya ang lahat niyang mga kapatid na lalaki at babae, at lahat na naging kakilala niya nang una, at kumain ng tinapay na kasalo niya sa kanyang bahay. Nakiramay sila sa kanya, at inaliw siya tungkol sa lahat ng kasamaan na ibinigay sa kanya ng PANGINOON. Bawat tao'y nagbigay sa kanya ng isang pirasong salapi, at singsing na ginto. 


text:
 Sa gayo'y pinagpala ng PANGINOON ang mga huling araw ni Job na higit kaysa kanyang pasimula. Siya'y nagkaroon ng labing-apat na libong tupa, anim na libong kamelyo, isang libong magkatuwang na baka, at isang libong asnong babae. 


text:
 At sa buong lupain ay walang mga babaing natagpuang kasing-ganda ng mga anak na babae ni Job, at binigyan sila ng kanilang ama ng mana kasama ng kanilang mga kapatid na lalaki. 


text:
 Pagkatapos nito'y nabuhay si Job  na  isandaan at apatnapung taon, at nakita niya ang kanyang mga anak, at ang mga anak ng kanyang mga anak, hanggang sa apat na salinlahi. 


text:
 Mapalad ang taong hindi lumalakad sa payo ng masama, ni tumatayo man sa daan ng mga makasalanan, ni umuupo man sa upuan ng mga manunuya; 


text:
 kundi nasa kautusan ng PANGINOON ang kanyang kagalakan, at nagbubulay-bulay araw at gabi sa kanyang kautusan. 


text:
 Siya ay gaya ng isang punungkahoy na itinanim sa tabi ng agos ng tubig, na nagbubunga sa kanyang kapanahunan, ang kanyang dahon nama'y hindi nalalanta, sa lahat ng kanyang ginagawa ay nagtatagumpay siya. 


text:
 sapagkat ang lakad ng matuwid ang PANGINOON ang nakakaalam, ngunit mapapahamak ang lakad ng makasalanan. 


text:
 Inihanda ng mga hari sa lupa ang kanilang sarili, at ang mga pinuno ay nagsisangguni, laban sa PANGINOON at sa kanyang binuhusan ng langis, na nagsasabi, 


text:
 Kung magkagayo'y magsasalita siya sa kanila sa kanyang poot, at tatakutin sila sa kanyang matinding galit, na nagsasabi, 


text:
 Aking sasabihin ang tungkol sa Utos ng PANGINOON: Sinabi niya sa akin, "Ikaw ay aking anak, sa araw na ito kita ay ipinanganak. 


text:
 Humingi ka sa akin at ang mga bansa ay gagawin kong mana mo, at ang mga dulo ng lupa ay magiging iyo. 


text:
 ang anak ay inyong hagkan, baka magalit siya at kayo'y mapahamak sa daan; sapagkat ang kanyang poot ay madaling mag-alab. Mapapalad ang lahat na nanganganlong sa kanya. 


text:
 marami ang nagsasabi tungkol sa aking kaluluwa, walang tulong mula sa Diyos para sa kanya. (Selah) 


text:
 Ngunit ikaw, O PANGINOON ay isang kalasag sa palibot ko, aking kaluwalhatian, at siyang tagapagtaas ng aking ulo. 


text:
 Ako'y dumadaing nang malakas sa PANGINOON, at sinasagot niya ako mula sa kanyang banal na burol. (Selah) 


text:
 Sa sampung libu-libong tao ako'y hindi natatakot, na naghanda ng kanilang mga sarili laban sa akin sa palibot. 


text:
 Bumangon ka, O PANGINOON! Iligtas mo ako, O aking Diyos! Sapagkat iyong sinampal sa pisngi ang lahat ng aking mga kaaway, iyong binasag ang mga ngipin ng masama. 


text:
 Sagutin mo ako kapag tumatawag ako, O Diyos na tagapagtanggol ko! Binigyan mo ako ng silid nang ako'y nasa kagipitan. Maawa ka sa akin, at dalangin ko'y iyong pakinggan. 


text:
 O tao, hanggang kailan magdaranas ng kahihiyan ang aking karangalan? Gaano katagal mo iibigin ang mga salitang walang kabuluhan, at hahanapin ang kabulaanan. (Selah) 


text:
 Ngunit alamin ninyo na ibinukod ng PANGINOON para sa kanyang sarili ang banal; ang PANGINOON ay nakikinig kapag sa kanya ako'y nagdarasal. 


text:
 Magalit ka, subalit huwag kang magkakasala; magbulay-bulay ka ng iyong puso sa iyong higaan, at tumahimik ka. (Selah) 


text:
 Marami ang nagsasabi, "Sana'y makakita kami ng ilang kabutihan! O PANGINOON, ang liwanag ng iyong mukha sa amin ay isilay!" 


text:
 Payapa akong hihiga at gayundin ay matutulog; sapagkat ikaw lamang, O PANGINOON, ang gumagawa upang mamuhay ako sa katiwasayan. 


text:
 O PANGINOON, sa umaga ang tinig ko'y iyong pinapakinggan; sa umaga'y naghahanda ako para sa iyo, at ako'y magbabantay. 


text:
 Sapagkat ikaw ay hindi isang Diyos na nalulugod sa kasamaan; ang kasamaan ay hindi mo kasamang naninirahan. 


text:
 Ang hambog ay hindi makakatayo sa iyong harapan, kinapopootan mo ang lahat ng mga gumagawa ng kasamaan. 


text:
 Iyong lilipulin sila na nagsasalita ng mga kasinungalingan; kinasusuklaman ng PANGINOON ang mamamatay-tao at manlilinlang. 


text:
 Ngunit ako, sa pamamagitan ng kasaganaan ng iyong wagas na pag-ibig, ay papasok sa iyong bahay; at sa iyo'y may takot na sasamba sa templo mong banal. 


text:
 Patnubayan mo ako, O PANGINOON, sa iyong katuwiran dahil sa aking mga kaaway; tuwirin mo ang iyong daan sa aking harapan. 


text:
 Sapagkat walang katotohanan sa kanilang bibig; ang kanilang puso ay pagkawasak, ang kanilang lalamunan ay isang bukas na libingan, sa pamamagitan ng kanilang dila ay nanlilinlang. 


text:
 O Diyos, ipapasan mo sa kanila ang kanilang pagkakasala, sa kanilang sariling mga balak ay hayaan mong mabuwal sila, dahil sa marami nilang mga pagsuway, sila'y iyong palayasin, sapagkat silang laban sa iyo ay suwail. 


text:
 Ngunit hayaan mong magalak ang lahat ng nanganganlong sa iyo, hayaan mo silang umawit sa kagalakan at sila nawa'y ipagsanggalang mo, upang dakilain ka ng mga umiibig sa pangalan mo. 


text:
 O PANGINOON, sapagkat iyong pinagpapala ang tapat, na gaya ng isang kalasag ay tinatakpan mo siya ng paglingap. 


text:
 O PANGINOON, huwag mo akong sawayin sa iyong kagalitan, ni sa iyong pagkapoot, ako ay parusahan man. 


text:
 Maawa ka sa akin, O PANGINOON; sapagkat ako'y nanghihina; O PANGINOON, pagalingin mo ako; sapagkat nanginginig ang aking mga buto. 


text:
 Bumalik ka, O PANGINOON, iligtas mo ang aking buhay; iligtas mo ako alang-alang sa iyong tapat na pagmamahal. 


text:
 Sa aking pagdaing ako ay napapagod na, bawat gabi ay pinalalangoy ko ang aking higaan, dinidilig ko ang aking higaan ng aking mga pagluha. 


text:
 Ang aking mga mata dahil sa dalamhati ay namumugto, ito'y tumatanda dahil sa lahat ng mga kaaway ko. 


text:
 Lumayo kayo sa akin, kayong lahat na gumagawa ng kasamaan, sapagkat ang tinig ng aking pagtangis ay kanyang pinakinggan. 


text:
 Lahat ng kaaway ko'y mapapahiya at mababagabag na mainam; sila'y babalik, at kaagad na mapapahiya. 


text:
 PANGINOON kong Diyos, nanganganlong ako sa iyo, iligtas mo ako sa lahat ng humahabol sa akin, at iligtas mo ako, 


text:
 hayaang habulin ako ng aking kaaway at abutan ako, at tapakan niya sa lupa ang buhay ko, at ilagay sa alabok ang kaluwalhatian ko. (Selah) 


text:
 Ikaw ay bumangon, O PANGINOON, sa iyong galit, itaas mo ang iyong sarili laban sa poot ng aking mga kagalit, at gumising ka dahil sa akin; ikaw ay nagtakda ng pagsusulit. 


text:
 Ang PANGINOON ay humahatol, sa mga bayan; hatulan mo ako, O PANGINOON, ayon sa aking katuwiran, at ayon sa taglay kong katapatan. 


text:
 O nawa'y magwakas na ang kasamaan ng masama, ngunit itatag mo ang matuwid; sapagkat sinusubok ng matuwid na Diyos ang mga puso at mga pag-iisip. 


text:
 Kung hindi magsisi ang tao, ihahasa ng Diyos ang tabak nito; kanyang inihanda at iniumang ang kanyang palaso; 


text:
 Bumabalik sa sarili niyang ulo ang gawa niyang masama, at ang kanyang karahasan sa sarili niyang bumbunan ay bumababa. 


text:
 Ibibigay ko sa PANGINOON ang pasasalamat na nararapat sa kanyang katuwiran, at ako'y aawit ng papuri sa pangalan ng PANGINOON, ang Kataas-taasan. 


text:
 O PANGINOON, aming Panginoon, sa buong lupa ay napakadakila ng iyong pangalan! Sa itaas ng mga langit ay inaawit ang iyong kaluwalhatian 


text:
 mula sa bibig ng mga sanggol at mga musmos, ikaw ay nagtatag ng tanggulan dahil sa mga kalaban mo, upang patahimikin ang kaaway at ang maghihiganti sa iyo. 


text:
 Kapag pinagmamasdan ko ang iyong kalangitan, ang gawa ng iyong mga daliri, ang buwan at ang mga bituin na iyong inilagay; 


text:
 Gayunma'y ginawa mo siyang mababa lamang nang kaunti kaysa Diyos, at pinutungan mo siya ng kaluwalhatian at karangalan. 


text:
 Binigyan mo siya ng kapamahalaan sa mga gawa ng iyong mga kamay; sa ilalim ng kanyang mga paa ay inilagay mo ang lahat ng mga bagay, 


text:
 Ako'y magpapasalamat sa PANGINOON ng buong puso ko; aking sasabihin sa lahat ang kahanga-hangang mga gawa mo. 


text:
 Sapagkat iyong pinanatili ang matuwid na usapin ko, ikaw ay naggagawad ng matuwid na hatol habang nakaupo sa trono. 


text:
 Iyong sinaway ang mga bansa, nilipol mo ang masama, pinawi mo ang kanilang pangalan magpakailanman. 


text:
 Ang kaaway ay naglaho sa walang hanggang pagkawasak; ang kanilang mga lunsod ay binunot mo, ang tanging alaala nila ay naglaho. 


text:
 Ngunit nakaupong hari magpakailanman ang PANGINOON, itinatag niya ang kanyang trono para sa paghatol; 


text:
 at hinahatulan niyang may katarungan ang sanlibutan, at ang mga tao'y pantay-pantay niyang hinahatulan. 


text:
 At silang nakakakilala ng iyong pangalan ay magtitiwala sa iyo; sapagkat ikaw, O PANGINOON, ay hindi nagpabaya sa mga naghahanap sa iyo. 


text:
 Magsiawit kayo ng mga pagpuri sa PANGINOON, sa mga nagsisitahan sa Zion! Ipahayag ninyo sa mga bansa ang kanyang mga gawa! 


text:
 Sapagkat siya na naghihiganti ng dugo ay inaalala sila; hindi niya kinalilimutan ang daing ng nagdurusa. 


text:
 O PANGINOON! Kahabagan mo ako, mula sa kanila na napopoot sa akin, ang tinitiis ko'y masdan mo. Yamang mula sa mga pintuan ng kamatayan, ako ay itinaas mo. 


text:
 upang aking maisaysay ang lahat ng kapurihan mo, upang sa mga pintuan ng anak na babae ng Zion, ay ikagalak ko ang pagliligtas mo. 


text:
 Nahulog ang mga bansa, sa hukay na kanilang ginawa; sa lambat na kanilang ikinubli, sarili nilang mga paa ang nahuli. 


text:
 Ipinakilala ng PANGINOON ang sarili niya, siya'y naglapat ng pasiya; ang masama ay nasilo sa mga gawa ng kanilang sariling mga kamay. (Higgaion. Selah) 


text:
 Sapagkat ang nangangailangan ay hindi laging malilimutan, at ang pag-asa ng dukha ay hindi mapapawi magpakailanman. 


text:
 Ilagay mo sila sa pagkatakot, O PANGINOON! Ipaalam mo sa mga bansa na sila'y mga tao lamang! (Selah) 


text:
 Sa kapalaluan ay mainit na hinahabol ng masama ang dukha; mahuli nawa sila sa binalangkas nilang mga pakana. 


text:
 Sapagkat ipinagmamalaki ng masama ang nais ng kanyang puso, sinusumpa at tinatalikuran ang PANGINOON ng taong sakim sa patubo. 


text:
 Sa kapalaluan ng kanyang mukha, ang masama ay hindi naghahanap sa kanya; lahat niyang iniisip ay, "Walang Diyos." 


text:
 Ang kanyang mga lakad sa lahat ng panahon ay umuunlad, malayo sa kanyang paningin ang iyong mga hatol na nasa itaas; tungkol sa lahat niyang mga kaaway, kanyang tinutuya silang lahat. 


text:
 Iniisip niya sa kanyang puso, "Hindi ako magagalaw; sa buong panahon ng salinlahi ay hindi ako malalagay sa kaguluhan." 


text:
 Ang kanyang bibig ay puno ng pagsumpa, pang-aapi at panlilinlang, sa ilalim ng kanyang dila ay kalikuan at kasamaan. 


text:
 Siya'y nakaupo sa mga tagong dako ng mga nayon; sa mga kubling dako ang walang sala ay ipinapapatay, ang kanyang mga mata ay palihim na nagmamatyag sa walang kakayahan. 


text:
 Siya'y lihim na nagbabantay na parang leon sa kanyang lungga; siya'y nag-aabang upang hulihin ang dukha, sinusunggaban niya ang dukha kapag kanyang nahuli siya sa lambat niya. 


text:
 Sinasabi niya sa kanyang puso, "Ang Diyos ay nakalimot, ikinubli niya ang kanyang mukha, hindi niya ito makikita kailanman." 


text:
 O PANGINOON, O Diyos, itaas mo ang iyong kamay, bumangon ka; huwag mong kalilimutan ang nagdurusa. 


text:
 Bakit tinatalikuran ng masama ang Diyos, at sinasabi sa kanyang puso, "Hindi mo ako hihingan ng sulit?" 


text:
 Iyong nakita; Oo, iyong namamasdan ang kaguluhan at pagkayamot, upang iyong mailagay ito sa mga kamay mo; itinalaga ng sawing-palad ang sarili sa iyo; sa mga ulila ikaw ay naging saklolo. 


text:
 Baliin mo ang bisig ng masama at gumagawa ng kasamaan; hanapin mo ang kanyang kasamaan hanggang sa wala kang matagpuan. 


text:
 O PANGINOON, iyong maririnig ang nasa ng maamo; iyong palalakasin ang kanilang puso, iyong papakinggan ng iyong pandinig 


text:
 Sa PANGINOON ay nanganganlong ako; paanong sa akin ay nasasabi mo, "Tumakas ka na gaya ng ibon sa mga bundok; 


text:
 sapagkat binalantok ng masama ang pana, iniakma na nila ang kanilang palaso sa bagting, upang ipana sa kadiliman sa may matuwid na puso, 


text:
 Ang PANGINOON ay nasa kanyang banal na templo, ang trono ng PANGINOON ay nasa langit; ang kanyang mga mata ay nagmamasid, ang mga talukap ng kanyang mata ay sumusubok sa mga anak ng mga tao. 


text:
 Sinusubok ng PANGINOON ang matuwid at ang masama, at kinapopootan ng kanyang kaluluwa ang nagmamahal sa karahasan. 


text:
 Sa masama ay magpapaulan siya ng mga baga ng apoy; apoy at asupre at hanging nakakapaso ang magiging bahagi ng kanilang saro. 


text:
 Sapagkat ang PANGINOON ay matuwid; minamahal niya ang mga gawang matuwid; ang kanyang mukha ay mamamasdan ng matuwid. 


text:
 PANGINOON, sapagkat wala ng sinumang banal, kami ay tulungan mo, sapagkat ang mga tapat ay naglaho na sa gitna ng mga anak ng mga tao. 


text:
 Bawat isa ay nagsasalita ng kabulaanan sa kanyang kapwa, sila'y nagsasalitang may mapanuyang mga labi at may pusong mandaraya. 


text:
 Nawa'y putulin ng PANGINOON ang lahat ng mapanuyang mga labi, ang dila na gumagawa ng malaking pagmamalaki, 


text:
 ang mga nagsasabi, "Sa pamamagitan ng aming dila ay magtatagumpay kami, ang aming mga labi ay nasa amin; sino ang panginoon namin?" 


text:
 "Sapagkat ang dukha ay inagawan, sapagkat dumaraing ang nangangailangan, titindig na ako ngayon," sabi ng PANGINOON; "Ilalagay ko siya sa kaligtasang kanyang minimithi." 


text:
 Ang mga salita ng PANGINOON ay mga dalisay na salita, gaya ng pilak na sinubok sa hurno sa lupa, na pitong ulit na dinalisay. 


text:
 Gumagala ang masasama sa bawat dako, kapag ang kasamaan ay naitataas sa gitna ng mga anak ng mga tao. 


text:
 PANGINOON, hanggang kailan? Kalilimutan mo ba ako magpakailanman? Hanggang kailan mo ikukubli ang iyong mukha sa akin? 


text:
 Hanggang kailan ako kukuha ng payo sa aking kaluluwa, at magkaroon ng kalungkutan sa aking puso buong araw? Hanggang kailan magtatagumpay ang aking kaaway laban sa akin? 


text:
 O PANGINOON kong Diyos, bigyang-pansin at sagutin mo ako, ang aking mga mata'y paliwanagin mo, baka sa kamatayan matulog ako; 


text:
 baka sabihin ng aking kaaway, "Laban sa kanya, ako'y nagtagumpay;" sapagkat ako'y nayayanig; baka magalak ang aking kaaway. 


text:
 Sinasabi ng hangal sa kanyang puso, "Walang Diyos." Sila'y masasama, sila'y gumagawa ng kasuklam-suklam na mga gawa; walang gumagawa ng mabuti. 


text:
 Ang PANGINOON ay nakadungaw mula sa langit sa mga anak ng mga tao, upang tingnan kung may sinumang kumikilos na may talino, na hinahanap ang Diyos. 


text:
 Silang lahat ay naligaw, sila ay pare-parehong naging masasama; walang sinumang gumagawa ng mabuti, wala kahit isa. 


text:
 Hindi ba alam ng lahat ng gumagawa ng kasamaan, na siyang kumakain sa aking bayan gaya ng kanilang pagkain ng tinapay, at hindi tumatawag sa PANGINOON? 


text:
 Ang pagliligtas para sa Israel ay manggaling nawa mula sa Zion! Kapag ang kayamanan ng kanyang bayan ay ibinalik ng PANGINOON, magagalak si Jacob, at matutuwa ang Israel. 


text:
 Siyang lumalakad na matuwid, at gumagawa ng katuwiran, at mula sa kanyang puso ay nagsasalita ng katotohanan; 


text:
 siyang hindi naninirang-puri ng kanyang dila, ni sa kanyang kaibigan ay gumagawa ng masama, ni umaalipusta man sa kanyang kapwa; 


text:
 na sa mga mata niya ay nahahamak ang isang napakasama, kundi pinararangalan ang mga natatakot sa PANGINOON; at hindi nagbabago kapag sumumpa kahit na ito'y ikasasakit; 


text:
 siyang hindi naglalagay ng patubo sa kanyang salapi, ni kumukuha man ng suhol laban sa walang sala. Siyang gumagawa ng mga bagay na ito ay hindi matitinag kailanman. 


text:
 Sinasabi ko sa PANGINOON, "Ikaw ay aking Panginoon; ako'y walang kabutihan kung hiwalay ako sa iyo." 


text:
 Yaong mga pumili ng ibang diyos ay nagpaparami ng kanilang mga kalungkutan; ang kanilang inuming handog na dugo ay hindi ko ibubuhos, ni babanggitin man sa aking mga labi ang kanilang mga pangalan. 


text:
 Aking pupurihin ang PANGINOON na nagbibigay sa akin ng payo; maging sa gabi ay tinuturuan ako ng aking puso. 


text:
 Lagi kong pinananatili ang PANGINOON sa aking harapan; hindi ako matitinag, sapagkat siya ay nasa aking kanan. 


text:
 Kaya't ang aking puso ay masaya, at nagagalak ang aking kaluluwa; ang akin namang katawan ay tatahang payapa. 


text:
 Sapagkat ang aking kaluluwa sa Sheol ay hindi mo iiwan, ni hahayaan mong makita ng iyong banal ang Hukay. 


text:
 Iyong ipinakita sa akin ang landas ng buhay: sa iyong harapan ay may kapuspusan ng kagalakan; sa iyong kanang kamay ay mga kasayahan magpakailanman. 


text:
 O PANGINOON, pakinggan mo ang matuwid na usapin, pansinin mo ang aking daing! Mula sa mga labing walang pandaraya, dinggin mo ang aking panalangin. 


text:
 Sinubok mo ang aking puso, dinalaw mo ako sa gabi, nilitis mo ako at wala kang natagpuan, ako'y nagpasiya na ang aking bibig ay hindi susuway. 


text:
 Tungkol sa mga gawa ng mga tao, sa pamamagitan ng salita ng mga labi mo, ang mga daan ng karahasan ay naiwasan ko. 


text:
 Ako'y tumatawag sa iyo, O Diyos, sapagkat ikaw ay sasagot sa akin, ang iyong pandinig ay ikiling sa akin, ang aking mga salita ay pakinggan mo rin. 


text:
 Ipakita mong kagila-gilalas ang tapat mong pagmamahal, O tagapagligtas ng mga naghahanap ng kanlungan mula sa kanilang mga kaaway sa iyong kanang kamay. 


text:
 Isinara nila ang kanilang mga puso sa kahabagan, sa kanilang bibig ay nagsalita sila na may kapalaluan. 


text:
 Kinubkob nga nila kami sa aming mga hakbang; itinititig nila ang kanilang mga mata upang sa lupa kami ay ibuwal. 


text:
 O PANGINOON, bumangon ka, harapin mo sila, ibagsak mo sila! Iligtas mo sa masama ang buhay ko sa pamamagitan ng tabak mo, 


text:
 mula sa mga tao, sa pamamagitan ng iyong kamay, O PANGINOON ko, mula sa mga tao na ang bahagi sa buhay ay sa sanlibutang ito. At ang tiyan nila'y pinupuno mo ng iyong kayamanan, sila'y nasisiyahan na kasama ng mga anak, at iniiwan nila ang kanilang kayamanan sa kanilang mga sanggol. 


text:
 Tungkol sa akin, aking mamasdan ang iyong mukha sa katuwiran; kapag ako'y gumising, aking mamamasdan ang iyong anyo at masisiyahan. 


text:
 Ang PANGINOON ay aking malaking bato, at aking muog, at tagapagligtas ko, aking Diyos, aking malaking bato na sa kanya'y nanganganlong ako; aking kalasag, at siyang sungay ng aking kaligtasan, matibay na kuta ko. 


text:
 Sa aking kapanglawan ay tumawag ako sa PANGINOON, sa aking Diyos ay humingi ako ng tulong. Mula sa kanyang templo ay napakinggan niya ang aking tinig. At ang aking daing sa kanya ay nakarating sa kanyang pandinig. 


text:
 Nang magkagayo'y nauga at nayanig ang lupa, ang mga saligan ng mga bundok ay nanginig at nauga, sapagkat siya'y galit. 


text:
 Ang usok ay pumailanglang mula sa mga butas ng kanyang ilong, at mula sa kanyang bibig ay apoy na lumalamon, at sa pamamagitan niyon, mga baga ay nag-aapoy. 


text:
 Kanyang iniyuko ang mga langit at bumaba; ang makapal na kadiliman ay nasa ilalim ng kanyang mga paa. 


text:
 At siya'y sumakay sa isang kerubin, at lumipad, siya'y lumipad na maliksi sa mga pakpak ng hangin. 


text:
 Ginawa niyang panakip ang kadiliman, ang kanyang kulandong sa palibot niya ay mga kadiliman ng tubig, at mga makakapal na ulap sa langit. 


text:
 Mula sa kaliwanagang nasa harapan niya ay lumabas ang kanyang mga ulap, ang mga granizo at mga bagang apoy. 


text:
 Ang PANGINOON ay kumulog din sa mga langit, at sinalita ng Kataas-taasan ang kanyang tinig, mga yelo at mga bagang apoy. 


text:
 Nang magkagayo'y nakita ang sa mga dagat na lagusan, at ang mga saligan ng sanlibutan ay nahubaran, sa iyong pagsaway, O PANGINOON, sa hihip ng hinga ng mga butas ng iyong ilong. 


text:
 Iniligtas niya ako sa aking malakas na kaaway, at sa mga napopoot sa akin, sapagkat sila'y napakalakas para sa akin. 


text:
 Ginantimpalaan ako ng PANGINOON ayon sa aking katuwiran; ayon sa kalinisan ng aking mga kamay ako'y kanyang ginantihan. 


text:
 Sapagkat ang mga daan ng PANGINOON ay aking iningatan, at sa aking Diyos ay hindi humiwalay na may kasamaan. 


text:
 Sapagkat lahat niyang mga batas ay nasa harapan ko, at ang kanyang mga tuntunin sa akin ay hindi ko inilayo. 


text:
 Kaya't ginantimpalaan ako ng PANGINOON ayon sa aking katuwiran, ayon sa kalinisan ng aking mga kamay sa kanyang harapan. 


text:
 Sa tapat ay ipinakita mo ang iyong sarili bilang tapat; sa mga walang dungis ay ipinakita mo ang sarili bilang walang dungis. 


text:
 Sa dalisay ay ipinakita mo ang sarili bilang dalisay; at sa liko ay ipinakita mo ang sarili bilang masama. 


text:
 Sapagkat iyong ililigtas ang mapagpakumbabang bayan, ngunit ang mga mapagmataas na mata ay ibababa mo naman. 


text:
 Oo, iyong papagniningasin ang aking ilawan; pinaliliwanag ng PANGINOON kong Diyos ang aking kadiliman. 


text:
 Oo, sa pamamagitan mo ang isang hukbo ay madudurog ko, at sa pamamagitan ng aking Diyos ang pader ay aking malulukso. 


text:
 Tungkol sa Diyos — sakdal ang lakad niya; ang salita ng PANGINOON ay subok na; siya'y kalasag ng lahat na nanganganlong sa kanya. 


text:
 Kanyang ginagawa ang aking mga paa na gaya ng sa mga usa, at sa mataas na dako ako'y matatag na inilalagay niya. 


text:
 Sinasanay niya ang aking mga kamay para sa pakikidigma, anupa't kayang baluktutin ng aking mga kamay ang panang tanso. 


text:
 Ang kalasag ng iyong pagliligtas sa akin ay ibinigay mo, at ng iyong kanang kamay ay inalalayan ako, at pinadakila ako ng kahinahunan mo. 


text:
 Maluwag na lugar ay binibigyan mo ako, para sa aking mga hakbang sa ilalim ko, at hindi nadulas ang mga paa ko. 


text:
 Ganap ko silang sinaktan kaya't sila'y hindi makatayo; sila'y nalugmok sa ilalim ng aking mga paa. 


text:
 Sapagkat binigkisan ako ng lakas para sa pakikipaglaban; pinalubog mo sa ilalim ko ang sa akin ay sumalakay. 


text:
 Sila'y humingi ng tulong, ngunit walang magligtas, sila'y dumaing sa PANGINOON, subalit sila'y hindi niya tinugon. 


text:
 Dinurog ko silang gaya ng alabok sa harap ng hangin; inihagis ko sila na gaya ng putik sa mga lansangan. 


text:
 Sa mga pakikipagtalo sa taong-bayan ako ay iniligtas mo; at sa mga bansa'y ginawa mo akong puno, ang naglingkod sa akin ay mga di ko kilalang mga tao. 


text:
 Nanlulupaypay ang mga dayuhan, sila'y nagsisilabas na nanginginig mula sa dakong kanilang pinagtataguan. 


text:
 inililigtas niya ako sa mga kaaway ko. Oo, sa mga naghihimagsik laban sa akin ay itinaas mo ako, inililigtas mo ako sa mararahas na tao. 


text:
 Dahil dito'y magpapasalamat ako sa iyo, O PANGINOON, sa gitna ng mga bansa, at aawit ako ng mga pagpupuri sa pangalan mo. 


text:
 Mga dakilang tagumpay ang sa kanyang hari'y ibinibigay at nagpapakita ng tapat na pag-ibig sa kanyang pinahiran ng langis, kay David at sa kanyang binhi magpakailanman. 


text:
 Nagpapahayag ng kaluwalhatian ng Diyos ang kalangitan, at ang mga gawa ng kanyang kamay ay inihahayag ng kalawakan. 


text:
 Ngunit lumalaganap sa buong lupa ang kanilang tinig, at ang kanilang mga salita ay hanggang sa dulo ng daigdig. Sa kanila ay naglagay siya ng tolda para sa araw, 


text:
 na dumarating na gaya ng kasintahang lalaki na papalabas sa kanyang silid at nagagalak gaya ng malakas na tao na tumatakbo sa takbuhan. 


text:
 Ang kanyang pagsikat ay mula sa dulo ng mga langit, at sa mga dulo niyon ay ang kanyang pagligid, at walang bagay na nakukubli sa kanyang init. 


text:
 Ang kautusan ng PANGINOON ay sakdal, na nagpapanauli ng kaluluwa; ang patotoo ng PANGINOON ay tiyak, na nagpapatalino sa kulang sa kaalaman. 


text:
 Ang mga tuntunin ng PANGINOON ay matuwid, na nagpapagalak sa puso; ang utos ng PANGINOON ay dalisay, na nagpapaliwanag ng mga mata. 


text:
 Ang pagkatakot sa PANGINOON ay malinis, na nananatili magpakailanman: ang mga kahatulan ng PANGINOON ay totoo at lubos na makatuwiran. 


text:
 Higit na dapat silang naisin kaysa ginto, lalong higit kaysa maraming dalisay na ginto; higit ding matamis kaysa pulot at sa pulot-pukyutang tumutulo. 


text:
 Bukod dito'y binalaan ang iyong lingkod sa pamamagitan nila, sa pagsunod sa mga iyon ay may dakilang gantimpala. 


text:
 Ilayo mo rin ang iyong lingkod sa mga mapangahas na pagkakasala. Huwag mong hayaang ang mga iyon ay magkaroon ng kapangyarihan sa akin! Kung gayo'y magiging matuwid ako, at magiging walang sala sa malaking paglabag. 


text:
 Nawa'y ang mga salita ng bibig ko, at ang pagbubulay-bulay ng aking puso ay maging katanggap-tanggap sa paningin mo, O PANGINOON, ang aking malaking bato at manunubos ko. 


text:
 Ang PANGINOON ay sumasagot sa iyo sa araw ng kaguluhan! Ang pangalan ng Diyos ni Jacob ang magtataas sa iyo! 


text:
 Maalala nawa niya ang lahat mong mga handog, at tanggapin niya ang iyong mga handog na sinusunog! (Selah) 


text:
 Kami'y magagalak sa iyong pagliligtas, at sa pangalan ng aming Diyos ay aming itataas ang aming mga watawat! Ganapin nawa ng PANGINOON ang kahilingan mong lahat! 


text:
 Ngayo'y nalalaman ko na tutulungan ng PANGINOON ang kanyang pinahiran ng langis; sasagutin niya siya mula sa kanyang banal na langit na may makapangyarihang pagtatagumpay sa pamamagitan ng kanyang kanang kamay. 


text:
 Ipinagmamalaki ng ilan ang mga karwahe, at ang iba ay ang mga kabayo; ngunit ipinagmamalaki namin ang pangalan ng PANGINOON naming Diyos. 


text:
 Ang hari ay nagagalak, O PANGINOON, sa iyong kalakasan, at sa iyong pagliligtas ay napakalaki ng kanyang kagalakan! 


text:
 Ang nais ng kanyang puso, sa kanya'y iyong ipinagkaloob, at ang hiling ng kanyang mga labi ay di mo ipinagdamot. (Selah) 


text:
 Sapagkat sinasalubong mo siya ng mabubuting pagpapala, pinuputungan mo siya ng koronang dalisay na ginto sa ulo niya. 


text:
 Sa pamamagitan ng iyong pagliligtas dakila ang kanyang kaluwalhatian, ipinagkakaloob mo sa kanya, karangalan at kamahalan. 


text:
 Oo, ginagawa mo siyang pinakamapalad magpakailanman; iyong pinasasaya siya ng kagalakan sa iyong harapan. 


text:
 Sapagkat ang hari ay nagtitiwala sa PANGINOON, at sa pamamagitan ng tapat na pag-ibig ng Kataas-taasan ay hindi siya matitinag. 


text:
 Matatagpuan ng iyong kamay ang lahat ng iyong mga kaaway; ang mga napopoot sa iyo'y masusumpungan ng iyong kanang kamay. 


text:
 Gagawin mo silang gaya ng mainit na pugon kapag ikaw ay lumitaw. Sasakmalin sila ng PANGINOON sa kanyang kagalitan; at sa apoy sila'y malulusaw. 


text:
 Pupuksain mo ang kanilang bunga mula sa mundo, at ang kanilang binhi ay mula sa mga anak ng mga tao. 


text:
 Kapag laban sa iyo sila'y magbalak ng kasamaan, kapag sila'y nagpakana ng masama, hindi sila magtatagumpay. 


text:
 Diyos ko, Diyos ko, bakit mo ako pinabayaan? Bakit napakalayo mo sa pagtulong sa akin, sa mga salita ng aking karaingan? 


text:
 O Diyos ko, sumisigaw ako kapag araw, ngunit hindi ka sumasagot man lamang, at kapag gabi, hindi ako makatagpo ng kapahingahan. 


text:
 Silang lahat na nakakita sa akin ay tinatawanan ako; nginungusuan nila ako, iiling-iling ang kanilang mga ulo, 


text:
 "Ipinagkatiwala niya ang kanyang usapin sa PANGINOON; hayaang kanyang iligtas siya, hayaang kanyang sagipin siya, sapagkat kanyang kinaluluguran siya!" 


text:
 Ngunit ikaw ang kumuha sa akin mula sa bahay-bata; iningatan mo ako nang ako'y nasa dibdib ng aking ina. 


text:
 Sa iyo ako'y inilagak mula sa aking pagluwal, at mula nang ako'y ipagbuntis ng aking ina ang Diyos ko'y ikaw. 


text:
 Ako'y ibinubuhos na parang tubig, at lahat ng aking mga buto ay nakakalas sa pagkakabit; ang aking puso ay parang pagkit, ito ay natutunaw sa loob ng aking dibdib. 


text:
 Ang aking kalakasan ay natuyo na parang basag na banga, at ang aking dila ay dumidikit sa aking ngala-ngala; sa alabok ng kamatayan ako'y iyong inihihiga. 


text:
 Oo, ang mga aso ay nakapaligid sa akin; pinaligiran ako ng isang pangkat ng mga gumagawa ng masama; binutasan nila ang aking mga kamay at mga paa. 


text:
 Ngunit ikaw, O PANGINOON, huwag kang lumayo! O ikaw na aking saklolo, magmadali kang tulungan ako! 


text:
 Kayong natatakot sa PANGINOON, magpuri kayo sa kanya! Kayong lahat na binhi ni Jacob, luwalhatiin ninyo siya, at magsitayong may paggalang sa kanya, kayong lahat na mga anak ni Israel. 


text:
 Sapagkat hindi niya hinamak o kinapootan man ang kadalamhatian ng nagdadalamhati; at hindi niya ikinubli ang kanyang mukha sa kanya; kundi pinakinggan nang siya'y dumaing sa kanya. 


text:
 Sa iyo nanggagaling ang aking papuri sa dakilang kapulungan; tutuparin ko ang aking mga panata sa harapan ng mga sa kanya'y gumagalang. 


text:
 Ang dukha ay kakain at masisiyahan, yaong mga humanap sa kanya ay magpupuri sa PANGINOON! Mabuhay nawa ang inyong mga puso magpakailanman. 


text:
 Maaalala ng lahat ng mga dulong lupa, at sa PANGINOON ay manunumbalik sila; at lahat ng mga sambahayan ng mga bansa ay sa harapan mo magsisamba. 


text:
 Oo, sa kanya ang lahat ng masasagana sa lupa ay kakain at sasamba; sa harapan niya ay yumuyukod ang lahat ng bumabalik sa alabok, at siya na hindi mapapanatiling buhay ang kanyang kaluluwa, 


text:
 Ang susunod na salinlahi sa kanya ay magsisilbi, ang Panginoon ay ibabalita ng mga tao sa darating na salinlahi. 


text:
 Sila'y darating at maghahayag ng kanyang katuwiran sa isang bayang isisilang, na dito ay siya ang may kagagawan. 


text:
 Pinanunumbalik niya ang aking kaluluwa. Inaakay niya ako sa mga landas ng katuwiran alang-alang sa kanyang pangalan. 


text:
 Bagaman ako'y lumakad sa libis ng lilim ng kamatayan, wala akong katatakutang kasamaan; sapagkat ikaw ay kasama ko, ang iyong pamalo at ang iyong tungkod, inaaliw ako ng mga ito. 


text:
 Ipinaghahanda mo ako ng hapag sa harapan ng aking mga kaaway; iyong binuhusan ng langis ang aking ulo, umaapaw ang aking saro. 


text:
 Tiyak na ang kabutihan at kaawaan ay susunod sa akin sa lahat ng mga araw ng aking buhay; at ako'y maninirahan sa bahay ng PANGINOON magpakailanman. 


text:
 Siyang may malilinis na kamay at may pusong dalisay, na hindi nagtataas ng kanyang kaluluwa sa hindi totoo, at hindi sumusumpa na may panlilinlang. 


text:
 Mula sa PANGINOON, pagpapala'y kanyang kakamtan, at pagwawalang-sala mula sa Diyos ng kanyang kaligtasan. 


text:
 Gayon ang salinlahi ng mga nagsisihanap sa kanya, na nagsisihanap ng mukha ng Diyos ni Jacob. (Selah) 


text:
 Itaas ninyo ang inyong mga ulo, O kayong mga tarangkahan! at kayo'y mataas, kayong matatandang pintuan! upang makapasok ang Hari ng kaluwalhatian. 


text:
 Sino ang Hari ng kaluwalhatian? Ang PANGINOON, malakas at makapangyarihan, ang PANGINOON, makapangyarihan sa pakikipaglaban. 


text:
 Itaas ninyo ang inyong mga ulo, O kayong mga tarangkahan! at itaas kayo, kayong matatandang pintuan! upang makapasok ang Hari ng kaluwalhatian. 


text:
 Sino itong Hari ng kaluwalhatian? Ang PANGINOON ng mga hukbo, siya ang Hari ng kaluwalhatian! (Selah) 


text:
 O Diyos ko, sa iyo ako nagtitiwala, huwag nawa akong mapahiya; ang aking mga kaaway, sa akin ay huwag nawang magkatuwa. 


text:
 Oo, huwag nawang mapahiya ang lahat ng sa iyo'y naghihintay, mapahiya nawa ang mga gumagawa ng kataksilan nang walang dahilan. 


text:
 Akayin mo ako sa iyong katotohanan, ako'y iyong turuan, sapagkat ikaw ang Diyos ng aking kaligtasan; sa iyo'y naghihintay ako nang buong araw. 


text:
 Alalahanin mo, O PANGINOON, ang iyong kahabagan, at ang iyong tapat na pag-ibig, sapagkat ang mga iyon ay mula pa nang unang kapanahunan. 


text:
 Huwag mong alalahanin ang mga kasalanan ng aking kabataan, ni ang aking mga pagsuway; ayon sa iyong wagas na pag-ibig ay alalahanin mo ako, O PANGINOON, alang-alang sa iyong kabutihan! 


text:
 Ang PANGINOON ay mabuti at makatarungan, kaya't tinuturuan niya ang mga makasalanan tungkol sa daan. 


text:
 Pinapatnubayan niya ang mapagpakumbaba tungkol sa katuwiran, at itinuturo sa mapagpakumbaba ang kanyang daan. 


text:
 Lahat ng landas ng PANGINOON ay wagas na pag-ibig at katapatan, para sa mga nag-iingat ng kanyang mga patotoo at kanyang tipan. 


text:
 Alang-alang sa iyong pangalan, O PANGINOON, ipagpatawad mo ang aking kasalanan, sapagkat ito ay malaking tunay. 


text:
 Ang pakikipagkaibigan ng PANGINOON ay para sa mga natatakot sa kanya, at ang kanyang tipan ay ipinaaalam niya sa kanila. 


text:
 Palaging nasa PANGINOON ang aking mga mata, sapagkat mula sa lambat ay hihilahin niya ang aking mga paa. 


text:
 Isaalang-alang mo ang aking kapighatian at kaguluhan, at patawarin mo ang lahat kong mga kasalanan. 


text:
 Isaalang-alang mo kung gaano karami ang aking mga kaaway, at kung anong marahas na poot, ako'y kanilang kinamumuhian. 


text:
 O bantayan mo ang aking buhay, at iligtas mo ako; huwag nawa akong ipahiya, sapagkat nanganganlong ako sa iyo. 


text:
 Pawalang-sala mo ako, O PANGINOON, sapagkat ako'y lumakad sa aking katapatan, at ako'y nagtiwala sa PANGINOON nang walang pag-aalinlangan. 


text:
 Sapagkat ang iyong tapat na pag-ibig ay nasa harapan ng aking mga mata, at ako'y lumalakad na may katapatan sa iyo. 


text:
 Kinapopootan ko ang pangkat ng mga gumagawa ng kasamaan, at hindi ako uupong kasama ng tampalasan. 


text:
 Hinuhugasan ko ang aking mga kamay sa kawalang-sala; at magtutungo ako, O PANGINOON, sa iyong dambana, 


text:
 na umaawit nang malakas ng awit ng pasasalamat, at ang iyong kahanga-hangang mga gawa ay ibinabalitang lahat. 


text:
 O PANGINOON, mahal ko ang bahay na iyong tinatahanan at ang dakong tinatahanan ng iyong kaluwalhatian. 


text:
 Huwag mong kunin ang aking kaluluwa kasama ng mga makasalanan, ni ang aking buhay na kasama ng mga taong sa dugo ay uhaw, 


text:
 mga taong masasamang gawa ang nasa kanilang mga kamay, na ang kanilang kanang kamay ay puno ng mga lagay. 


text:
 Sa isang patag na lupa ang paa ko'y nakatuntong, sa malaking kapulungan ay pupurihin ko ang PANGINOON. 


text:
 Ang PANGINOON ay aking liwanag at aking kaligtasan; sino ang aking katatakutan? Ang PANGINOON ay muog ng aking buhay; sino ang aking kasisindakan? 


text:
 Nang dumating sa akin ang mga manggagawa ng kasamaan, upang lamunin ang aking laman, ang aking mga kaaway at aking mga kalaban, sila'y matitisod at mabubuwal. 


text:
 Bagaman magkampo laban sa akin ang isang hukbo, hindi matatakot ang aking puso; bagaman magbangon ang digmaan laban sa akin, gayunman ako'y magtitiwala pa rin. 


text:
 Isang bagay ang hiningi ko sa PANGINOON, na aking hahanapin; na ako'y makapanirahan sa bahay ng PANGINOON, sa lahat ng mga araw ng aking buhay, upang mamasdan ang kagandahan ng PANGINOON, at sumangguni sa kanyang templo. 


text:
 Sapagkat ako'y ikukubli niya sa kanyang kanlungan sa araw ng kaguluhan sa ilalim ng kanyang tolda ako'y kanyang itatago, at itataas niya ako sa ibabaw ng isang malaking bato. 


text:
 At ngayo'y itataas ang aking ulo sa aking mga kaaway sa palibot ko; at ako'y maghahandog sa kanyang tolda ng mga alay na may sigaw ng pagsasaya. Ako'y aawit, Oo, ako'y aawit ng mga papuri sa PANGINOON. 


text:
 Dinggin mo kapag ako'y sumisigaw ng aking tinig, O PANGINOON, kaawaan mo ako at sa akin ay tumugon. 


text:
 Sinabi mo, "Hanapin ninyo ang aking mukha;" sabi ng aking puso sa iyo, "Ang iyong mukha, PANGINOON, ay aking hinahanap." 


text:
 Huwag mong ikubli ang iyong mukha sa akin. Sa galit, ang iyong lingkod ay huwag mong paalisin, ikaw na naging saklolo sa akin. Huwag mo akong itakuwil, huwag mo akong pabayaan, O Diyos ng aking kaligtasan! 


text:
 Ituro mo sa akin, O PANGINOON, ang iyong daan, akayin mo ako sa patag na landas dahil sa aking mga kaaway. 


text:
 Huwag mo akong ibigay sa kalooban ng aking mga kaaway; sapagkat mga sinungaling na saksi laban sa akin ay nagbangon, at sila'y nagbubuga ng karahasan. 


text:
 Maghintay ka sa PANGINOON; magpakalakas ka at magpakatapang ang iyong puso; Oo, maghintay ka sa PANGINOON! 


text:
 Sa iyo, O PANGINOON, ako'y nananawagan, aking malaking bato, sa aki'y huwag magbingibingihan, baka kung ikaw sa akin ay tumahimik lamang, ako'y maging gaya nila na bumababa sa Hukay. 


text:
 Pakinggan mo ang tinig ng aking karaingan, habang ako'y dumaraing ng tulong sa iyo, habang aking itinataas ang aking mga kamay sa dako ng kabanal-banalang santuwaryo. 


text:
 Huwag mo akong agawing kasama ng masasama, na kasama ng mga taong kasamaan ang ginagawa, na nagsasalita ng kapayapaan sa kanilang mga kapwa, gayong ang nasa kanilang mga puso ay masamang pakana. 


text:
 Ayon sa kanilang gawa, sila'y iyong pagbayarin, at ayon sa kasamaan ng kanilang mga gawain. Gantihan mo sila ng ayon sa gawa ng kanilang mga kamay; ang karampatang ganti sa kanila'y ibigay. 


text:
 Sapagkat ang mga gawa ng PANGINOON, ay hindi nila pinapahalagahan, ni ang mga gawa ng kanyang mga kamay, kanyang ibabagsak sila at hindi na sila itatayo kailanman. 


text:
 Ang PANGINOON ang aking lakas at aking kalasag; sa kanya ang aking puso ay nagtitiwala, kaya't ako'y natutulungan, at ang aking puso ay nagagalak, at sa pamamagitan ng aking awit ako sa kanya'y nagpapasalamat. 


text:
 Iligtas mo ang iyong bayan, at ang iyong pamana ay basbasan, maging pastol ka nila, at buhatin mo sila magpakailanman. 


text:
 Mag-ukol kayo sa PANGINOON, O mga anak ng makapangyarihan, mag-ukol kayo sa PANGINOON ng kaluwalhatian at kalakasan. 


text:
 Iukol ninyo sa PANGINOON ang kaluwalhatian na nararapat sa kanyang pangalan; sambahin ninyo ang PANGINOON sa banal na kagayakan. 


text:
 Ang tinig ng PANGINOON ay nasa ibabaw ng mga tubig; ang Diyos ng kaluwalhatian ay kumukulog, ang PANGINOON, sa ibabaw ng maraming tubig. 


text:
 Pinaaanak ng tinig ng PANGINOON ang mga usa, at hinuhubaran ang mga gubat; at ang lahat sa kanyang templo ay nagsasabi, "Kaluwalhatian!" 


text:
 Ang PANGINOON ay nakaupo sa trono sa ibabaw ng baha; ang PANGINOON ay nakaluklok bilang hari magpakailanman. 


text:
 Ang PANGINOON nawa ay magbigay ng lakas sa kanyang bayan! Basbasan nawa ng PANGINOON ang kanyang bayan ng kapayapaan! 


text:
 Dadakilain kita, O PANGINOON, sapagkat ako'y iyong iniahon, at hindi hinayaang ako'y pagtawanan, ng aking mga kaaway. 


text:
 O PANGINOON, kaluluwa ko'y iniahon mula sa Sheol, iyong iningatan akong buhay upang huwag akong bumaba sa Hukay. 


text:
 Magsiawit kayo ng papuri sa PANGINOON, kayong kanyang mga banal, at magpasalamat kayo sa kanyang banal na pangalan. 


text:
 Sapagkat ang kanyang galit ay sandali lamang, at ang kanyang paglingap ay panghabang buhay. Maaaring magtagal nang magdamag ang pag-iyak, ngunit sa kinaumagahan ay dumarating ang galak. 


text:
 Sa pamamagitan ng iyong paglingap, O PANGINOON, ginawa mong matibay ang aking bundok; ikinubli mo ang iyong mukha, ako ay natakot. 


text:
 "Anong pakinabang mayroon sa aking dugo, kung ako'y bumaba sa Hukay? Pupurihin ka ba ng alabok? Isasaysay ba nito ang iyong katapatan? 


text:
 Iyong ginawang sayaw para sa akin ang pagtangis ko; hinubad mo ang aking damit-sako, at binigkisan mo ako ng kagalakan, 


text:
 upang luwalhatiin ka ng aking kaluluwa at huwag manahimik. O PANGINOON kong Diyos, ako'y magpapasalamat sa iyo magpakailanman. 


text:
 Sa iyo, O PANGINOON, ako'y humahanap ng kanlungan; huwag mong hayaang ako'y mapahiya kailanman; iligtas mo ako sa pamamagitan ng iyong katuwiran! 


text:
 Ikiling mo ang iyong pandinig sa akin; iligtas mo ako agad! Maging batong kanlungan ka nawa sa akin, isang matibay na muog upang ako'y iligtas. 


text:
 Oo, ikaw ang aking malaking bato at aking tanggulan; alang-alang sa iyong pangalan ako'y iyong akayin at patnubayan. 


text:
 Alisin mo ako sa bitag na kanilang lihim na inilagay para sa akin; sapagkat ikaw ang aking kalakasan. 


text:
 Sa iyong kamay ay ipinagkakatiwala ko ang aking espiritu, O PANGINOON, tapat na Diyos, tinubos mo ako. 


text:
 Kinapopootan ko ang mga nagpapahalaga sa mga walang kabuluhang diyus-diyosan, ngunit nagtitiwala ako sa PANGINOON. 


text:
 Ako'y matutuwa at magagalak dahil sa iyong tapat na pag-ibig, sapagkat nakita mo ang aking kapighatian, iyong binigyang-pansin ang aking mga kahirapan, 


text:
 Maawa ka sa akin, O PANGINOON, sapagkat ako'y nasa kahirapan; ang aking mata ay namumugto dahil sa kapanglawan, gayundin ang aking kaluluwa at katawan. 


text:
 Sapagkat ang aking buhay ay pagod na sa lungkot, at ang aking mga taon sa paghihimutok; dahil sa aking kasalanan, lakas ko'y nauubos, at ang aking mga buto ay nanghihina. 


text:
 Sa lahat kong mga kaaway, ako ang tampulan ng pagkutya, lalung-lalo na sa aking mga kapwa, sa aking mga kakilala ay bagay na kinasisindakan, yaong mga nakakakita sa akin sa lansangan sa aki'y naglalayuan. 


text:
 Oo, aking naririnig ang bulungan ng marami — kakilabutan sa bawat panig! — habang sila'y magkakasamang nagpapanukala laban sa akin, habang sila'y nagsasabwatan upang buhay ko'y kunin. 


text:
 Ang aking mga panahon ay nasa iyong kamay; iligtas mo ako sa mga umuusig sa akin at sa kamay ng aking mga kaaway! 


text:
 Huwag mong hayaang malagay ako sa kahihiyan, O PANGINOON, sapagkat sa iyo ako'y nananawagan, hayaang malagay ang masasama sa kahihiyan, na magsitahimik nawa sila sa Sheol. 


text:
 Mapipi nawa ang mga sinungaling na labi, na walang pakundangang nagsasalita laban sa matuwid nang may kapalaluan at paglait. 


text:
 O napakasagana ng kabutihan mo, na iyong inilaan para sa mga natatakot sa iyo, at ginawa para doon sa nanganganlong sa iyo, sa lihim na dako ng iyong harapan, sila'y iyong ikubli! 


text:
 Sa iyong harapan ay palihim mo silang ikinubli sa mga banta ng mga tao; ligtas mo silang iniingatan sa lilim ng iyong tirahan mula sa palaaway na mga dila. 


text:
 Purihin ang PANGINOON, sapagkat kahanga-hanga niyang ipinakita sa akin ang kanyang kagandahang-loob sa isang lunsod na nakubkob. 


text:
 Tungkol sa akin, sa pagkatakot ay aking sinabi, "Ako ay inilayo mula sa iyong paningin." Gayunma'y pinakinggan mo ang mga tinig ng aking mga daing, nang ako'y dumaing sa iyo. 


text:
 Ibigin ninyo ang PANGINOON, kayong lahat niyang mga banal! Iniingatan ng PANGINOON ang tapat, ngunit lubos niyang ginagantihan ang gumagawa na may kapalaluan. 


text:
 Mapalad ang tao na hindi pinaparatangan ng kasamaan ng PANGINOON, at sa kanyang espiritu ay walang pandaraya. 


text:
 Nang hindi ko ipinahayag ang aking kasalanan, nanghina ang aking katawan sa pamamagitan ng aking pagdaing sa buong araw. 


text:
 Sa araw at gabi ay mabigat sa akin ang iyong kamay, ang aking lakas ay natuyong gaya ng sa init ng tag-araw. (Selah) 


text:
 Kinilala ko ang aking kasalanan sa iyo, at hindi ko ikinubli ang aking kasamaan; aking sinabi, "Ipahahayag ko ang aking paglabag sa PANGINOON;" at iyong ipinatawad ang bigat ng aking kasalanan. (Selah) 


text:
 Kaya't ang bawat isang banal ay manalangin sa iyo; sa panahong matatagpuan ka, tunay na sa pagragasa ng malaking tubig, siya'y hindi nila aabutan. 


text:
 Ikaw ay aking dakong kublihan; iniingatan mo ako sa kaguluhan; pinalibutan mo ako ng mga awit ng kaligtasan. (Selah) 


text:
 Aking ipapaalam at ituturo sa iyo ang daan na dapat mong lakaran. Papayuhan kita na ang aking mga mata ay nakatitig sa iyo. 


text:
 Huwag kayong maging gaya ng kabayo o ng mola na walang unawa, na ang gayak ay may busal at pamingkaw upang sila'y pigilin na kung wala ito, sila'y hindi lalapit sa iyo. 


text:
 Marami ang paghihirap ng masasama; ngunit tapat na pag-ibig ay nakapalibot sa kanya na sa PANGINOON ay nagtitiwala. 


text:
 Magsaya kayo sa PANGINOON, at magalak kayong matutuwid, at sumigaw sa kagalakan, kayong lahat na matutuwid sa puso! 


text:
 Purihin ninyo ang PANGINOON sa pamamagitan ng lira, gumawa kayo ng himig sa kanya sa may sampung kuwerdas na alpa! 


text:
 Awitan ninyo siya ng bagong awit; tumugtog na may kahusayan sa mga kuwerdas, na may sigaw na malalakas. 


text:
 Ang katuwiran at katarungan ay kanyang iniibig, puno ng tapat na pag-ibig ng PANGINOON ang daigdig. 


text:
 Sa pamamagitan ng salita ng PANGINOON ay ginawa ang mga langit; at lahat ng mga hukbo nila sa pamamagitan ng hinga ng kanyang bibig. 


text:
 Kanyang tinipon ang mga tubig ng dagat na gaya sa isang bunton; inilagay niya ang mga kalaliman sa mga imbakan. 


text:
 Matakot nawa sa PANGINOON ang sandaigdigan, magsitayo nawang may paggalang sa kanya ang lahat ng naninirahan sa sanlibutan! 


text:
 Dinadala ng PANGINOON sa wala ang payo ng mga bansa; kanyang binibigo ang mga panukala ng mga bayan. 


text:
 Ang payo ng PANGINOON kailanman ay nananatili, ang mga iniisip ng kanyang puso sa lahat ng salinlahi. 


text:
 Ang isang hari ay hindi inililigtas ng kanyang napakaraming kawal; ang isang mandirigma ay hindi inililigtas ng kanyang makapangyarihang lakas. 


text:
 Ang kabayong pandigma ay walang kabuluhang pag-asa para sa tagumpay, at hindi ito makapagliligtas sa pamamagitan ng kanyang makapangyarihang lakas. 


text:
 Tunay na ang mata ng PANGINOON ay nasa kanila na natatakot sa kanya, sa kanila na umaasa sa tapat na pag-ibig niya, 


text:
 upang kanyang mailigtas ang kaluluwa nila mula sa kamatayan, at sa taggutom ay panatilihin silang buhay. 


text:
 Pupurihin ko ang PANGINOON sa lahat ng panahon; ang pagpuri sa kanya ay sasaaking bibig nang patuloy. 


text:
 Hinanap ko ang PANGINOON, at ako'y kanyang sinagot, at iniligtas niya ako sa lahat ng aking mga takot. 


text:
 Sila'y tumingin sa kanya, at naging makinang, at ang kanilang mga mukha ay hindi mapapahiya kailanman. 


text:
 Ang abang taong ito ay dumaing, at ang PANGINOON sa kanya'y nakinig, at iniligtas siya sa lahat niyang mga ligalig. 


text:
 O inyong subukan at tingnan na mabuti ang PANGINOON! Maligaya ang tao na sa kanya'y nanganganlong. 


text:
 O matakot kayo sa PANGINOON, kayong kanyang mga banal, sapagkat ang mga natatakot sa kanya ay hindi magkukulang! 


text:
 Ang mga batang leon ay nagkukulang at nagugutom; ngunit silang humahanap sa PANGINOON sa mabuting bagay ay hindi nagsasalat. 


text:
 Lumayo ka sa kasamaan, at ang mabuti'y iyong gawin; hanapin mo ang kapayapaan at ito'y iyong habulin. 


text:
 Ang mga mata ng PANGINOON ay sa matuwid nakatitig, at sa kanilang daing, bukas ang kanyang pandinig. 


text:
 Ang mukha ng PANGINOON ay laban sa mga gumagawa ng masama, upang tanggalin ang alaala nila sa lupa. 


text:
 Kapag ang matuwid ay humingi ng saklolo, ang PANGINOON ay nakikinig, at inililigtas sila sa lahat nilang mga gulo. 


text:
 Tinutubos ng PANGINOON ang buhay ng mga lingkod niya; walang hahatulan sa sinumang nanganganlong sa kanya. 


text:
 Makipagtunggali ka, O PANGINOON, sa kanila na nakikipagtunggali sa akin; lumaban ka sa kanila na lumalaban sa akin. 


text:
 Ihagis mo ang sibat at diyabelin laban sa mga nagsisihabol sa akin! Sabihin mo sa aking kaluluwa, "Ako'y iyong kaligtasan!" 


text:
 Mapahiya nawa at mawalan ng dangal sila na umuusig sa aking buhay! Nawa'y mapaurong at malito sila na laban sa akin ay nagbabalak na masama! 


text:
 Maging gaya nawa sila ng ipa sa harapan ng hangin, na ang anghel ng PANGINOON ang nagtataboy sa kanila! 


text:
 Nawa'y maging madilim at madulas ang daan nila, na ang anghel ng PANGINOON ang humahabol sa kanila! 


text:
 Sapagkat walang kadahilanang ikinubli nila ang kanilang bitag na sa akin ay laan, walang kadahilanang naghukay sila para sa aking buhay. 


text:
 Dumating nawa sa kanila nang di namamalayan ang kapahamakan! At ang patibong na ikinubli nila ang sa kanila'y bumitag; mahulog nawa sila doon upang mapahamak! 


text:
 Lahat ng aking mga buto ay magsasabi, "PANGINOON, sino ang iyong kagaya? Ikaw na nagliligtas ng mahina mula sa kanya na totoong malakas kaysa kanya, ang mahina at nangangailangan mula sa nanamsam sa kanya? 


text:
 Mga saksing may masamang hangarin ay nagtatayuan; tinatanong nila ako ng mga bagay na di ko nalalaman. 


text:
 Ngunit ako, nang sila'y may sakit, ay nagsuot ako ng damit-sako; dinalamhati ko ang aking sarili ng pag-aayuno. Sa dibdib ko'y nanalanging nakayuko ang ulo, 


text:
 ako'y lumakad na tila baga iyon ay aking kaibigan o kapatid, ako'y humayong gaya ng tumatangis sa kanyang ina na nakayukong nagluluksa. 


text:
 Ngunit sa aking pagkatisod, sila'y nagtipon na natutuwa, sila'y nagtipun-tipon laban sa akin, mga mambubugbog na hindi ko kilala ang walang hintong nanlait sa akin. 


text:
 Gaya ng mga walang diyos na nanunuya sa pista, kanilang pinagngangalit sa akin ang mga ngipin nila. 


text:
 Hanggang kailan ka titingin, O PANGINOON? Iligtas mo ang aking kaluluwa sa kanilang mga pagpinsala, ang aking buhay mula sa mga leon! 


text:
 At ako'y magpapasalamat sa iyo sa dakilang kapulungan; sa gitna ng napakaraming tao kita'y papupurihan. 


text:
 Huwag nawang magalak sa akin yaong sinungaling kong mga kaaway; at huwag nawang ikindat ang mata ng mga napopoot sa akin nang walang kadahilanan. 


text:
 Sapagkat sila'y hindi nagsasalita ng kapayapaan, kundi laban doon sa mga tahimik sa lupain ay kumakatha sila ng mga salita ng kabulaanan. 


text:
 Kanilang ibinubuka nang maluwang ang bibig nila laban sa akin; kanilang sinasabi: "Aha, aha, nakita iyon ng mga mata namin!" 


text:
 Kumilos ka, at gumising ka para sa aking karapatan, Diyos ko at Panginoon ko, para sa aking ipinaglalaban! 


text:
 Ipagtanggol mo ako, O PANGINOON, aking Diyos, ayon sa iyong katuwiran; at dahil sa akin huwag mo silang hayaang magkatuwaan! 


text:
 Huwag mo silang hayaang magsabi sa sarili nila, "Aha, iyan ang aming kagustuhan!" Huwag silang hayaang magsabi, "Aming nalulon nasiya." 


text:
 Mapahiya nawa sila at malitong magkakasama silang nagagalak sa aking kapahamakan! Madamitan nawa sila ng kahihiyan at kawalang-dangal silang laban sa akin ay nagyayabang! 


text:
 Silang nagnanais na ako'y mapawalang-sala ay sumigaw sa kagalakan at magsaya, at sa tuwina'y sabihin, "Dakila ang PANGINOON, na nalulugod sa kapakanan ng kanyang lingkod!" 


text:
 Ang pagsuway ay nagsasalita ng malalim sa puso ng masama; walang pagkatakot sa Diyos sa kanyang mga mata. 


text:
 apagkat pinupuri niya ang sarili sa sarili niyang mga mata, na hindi matatagpuan at kasusuklaman ang kasamaan niya. 


text:
 Ang mga salita ng kanyang bibig ay kasamaan at pandaraya, sa pagkilos na may katalinuhan at sa paggawa ng mabuti ay huminto na siya. 


text:
 Siya'y nagbabalak ng kasamaan habang nasa kanyang higaan; inilalagay niya ang sarili sa hindi mabuting daan; ang kasamaan ay hindi niya pinakaiiwasan. 


text:
 Ang iyong tapat na pag-ibig, O PANGINOON, ay abot hanggang sa kalangitan, hanggang sa mga ulap ang iyong katapatan. 


text:
 Gaya ng mga bundok hg Diyos ang iyong katuwiran, ang iyong mga kahatulan ay gaya ng dakilang kalaliman; O PANGINOON, inililigtas mo ang tao at hayop man. 


text:
 Napakahalaga, O Diyos, ng iyong pag-ibig na tapat! Ang mga anak ng mga tao ay nanganganlong sa lilim ng iyong mga pakpak. 


text:
 Sila'y nagpapakabusog sa kasaganaan ng iyong bahay; at binibigyan mo sila ng inumin mula sa ilog ng iyong kasiyahan. 


text:
 O ipagpatuloy mo ang iyong tapat na pag-ibig sa mga nakakakilala sa iyo, at ang iyong pagliligtas sa may matuwid na puso! 


text:
 Magtiwala ka sa PANGINOON, at gumawa ka ng kabutihan; upang ikaw ay makapanirahan sa lupain at magtamasa ng katiwasayan. 


text:
 Ang iyong pagiging walang-sala ay pakikinangin niyang gaya ng liwanag, at ang iyong pagiging matuwid na gaya ng katanghaliang-tapat. 


text:
 Ikaw ay manahimik sa PANGINOON, at matiyaga kang maghintay sa kanya: huwag kang mabalisa sa gumiginhawa sa lakad niya, dahil sa taong nagsasagawa ng masamang pakana. 


text:
 Iwasan mo ang pagkagalit, at ang poot ay iyong talikdan! Huwag kang maghimutok, ito'y maghahatid lamang sa kasamaan. 


text:
 Gayunma'y sandali na lamang, at ang masama ay mawawala na; kahit tingnan mong mabuti ang kanyang lugar, siya ay wala roon. 


text:
 ngunit pinagtatawanan ng PANGINOON ang masama, sapagkat kanyang nakikita na dumarating ang araw niya. 


text:
 Hinuhugot ng masama ang tabak at ang kanilang mga pana ay iniaakma, upang ang dukha at nangangailangan ay pabagsakin, upang ang mga lumalakad nang matuwid ay patayin; 


text:
 Nalalaman ng PANGINOON ang mga araw ng mga walang kapintasan, at ang kanilang mana ay mananatili magpakailanman. 


text:
 Hindi sila mapapahiya sa panahon ng kasamaan; sa mga araw ng taggutom ay mayroon silang kasaganaan. 


text:
 Ngunit ang masama ay mamamatay, ang mga kaaway ng PANGINOON ay gaya ng luwalhati ng mga pastulan, sila'y nawawala — gaya ng usok sila'y napaparam. 


text:
 sapagkat ang mga pinagpala ng PANGINOON ay magmamana ng lupain; ngunit ang mga sinumpa niya ay tatanggalin. 


text:
 Ang mga lakad ng isang tao ay ang PANGINOON ang nagtatatag; at siya'y nasisiyahan sa kanyang lakad; 


text:
 bagaman siya'y mahulog, hindi siya lubos na mabubuwal, sapagkat ang PANGINOON ang aalalay sa kanyang kamay. 


text:
 Ako'y naging bata, at ngayo'y matanda na; gayunma'y hindi ko nakita na ang matuwid ay pinabayaan, ni ang kanyang mga anak ay namamalimos ng tinapay. 


text:
 Sapagkat iniibig ng PANGINOON ang katarungan, hindi niya pababayaan ang kanyang mga banal. Sila'y iingatan magpakailanman, ngunit ang mga anak ng masama ay ititiwalag. 


text:
 Ang bibig ng matuwid ay nangungusap ng karunungan, at ang kanyang dila ay nagsasalita ng katarungan. 


text:
 Hindi siya iiwan ng PANGINOON sa kanyang kamay, ni hahayaan siyang maparusahan kapag siya'y nahatulan. 


text:
 Hintayin mo ang PANGINOON, at ingatan ang kanyang daan, at itataas ka niya upang manahin mo ang lupain; ang pagkawasak ng masama ay iyong pagmamasdan. 


text:
 Nakakita ako ng masama at marahas na tao, na lumalaganap na gaya ng sariwang punungkahoy sa kanyang lupang tinubuan. 


text:
 Tandaan mo ang taong walang kapintasan, at ang matuwid ay iyong masdan, sapagkat may hinaharap para sa taong may kapayapaan. 


text:
 At sila'y tinutulungan at pinalalaya ng PANGINOON; kanyang pinalalaya sila mula sa masama, at inililigtas sila, sapagkat sila'y nanganganlong sa kanya. 


text:
 O PANGINOON, sa pagkagalit mo ay huwag mo akong sawayin, ni sa iyong pagkapoot ay huwag mo akong supilin! 


text:
 Walang kaginhawahan sa aking laman dahil sa iyong kapootan; walang kalusugan sa aking mga buto dahil sa aking kasalanan. 


text:
 Sapagkat ang mga kasamaan ko ay nakarating sa ibabaw ng aking ulo, ang mga iyon ay gaya ng isang pasan na napakabigat para sa akin. 


text:
 Ang aking puso ay kakaba-kaba, ang aking lakas ay kinakapos, at ang liwanag ng aking paningin, sa akin ay nawala din. 


text:
 Ang aking mga kaibigan at mga kasamahan ay walang malasakit sa aking kapighatian, at nakatayong napakalayo ang aking kamag-anakan. 


text:
 Yaong mga nagtatangka sa aking buhay ay naglagay ng kanilang mga bitag, silang nagsisihanap ng aking ikapapahamak ay nagsasalita ng pagkawasak, at nag-iisip ng kataksilan sa buong araw. 


text:
 Ngunit ako'y gaya ng taong bingi, hindi ako nakakarinig; gaya ng taong pipi na hindi nagbubuka ng kanyang bibig. 


text:
 Sapagkat aking sinabi, "Huwag mo lamang hayaang sila'y magalak laban sa akin, na laban sa akin ay nagmamataas kapag ang paa ko ay nadudulas!" 


text:
 Yaong aking mga kaaway na walang kadahilanan ay makapangyarihan, at marami silang napopoot sa akin na wala sa katuwiran. 


text:
 Silang gumaganti ng kasamaan sa aking kabutihan, ay aking mga kaaway sapagkat sinusunod ko ang kabutihan. 


text:
 Aking sinabi, "Ako'y mag-iingat sa aking mga lakad, upang huwag akong magkasala sa aking dila; iingatan ko ang aking bibig na parang binusalan, hangga't ang masasama ay nasa aking harapan." 


text:
 ang puso ko'y uminit sa aking kalooban. Samantalang ako'y nagbubulay-bulay, ang apoy ay nagningas, pagkatapos sa aking dila ako ay bumigkas: 


text:
 "PANGINOON, ipaalam mo sa akin ang aking katapusan, at kung ano ang sukat ng aking mga araw; ipaalam sa akin kung gaano kadaling lumipas ang aking buhay! 


text:
 Narito, ang aking mga araw ay ginawa mong iilang mga dangkal, at sa paningin mo'y tulad sa wala ang aking buhay. Tunay na bawat tao'y nakatayong gaya ng isang hininga lamang. (Selah) 


text:
 Tunay na ang tao ay lumalakad na gaya ng anino! Tunay na sila'y nagkakagulo nang walang kabuluhan; ang tao ay nagbubunton, at hindi nalalaman kung sinong magtitipon! 


text:
 Kapag pinarurusahan mo ang tao nang may pagsaway sa pagkakasala, iyong tinutupok na gaya ng bukbok ang mahalaga sa kanya; tunay na ang bawat tao ay isa lamang hininga! (Selah) 


text:
 "Pakinggan mo, O PANGINOON, ang aking panalangin, at iyong dinggin ang aking daing; huwag kang manahimik sa aking mga luha! Sapagkat ako'y dayuhan na kasama mo, isang manlalakbay gaya ng lahat na aking mga ninuno. 


text:
 Iniahon niya ako sa hukay ng pagkawasak, mula sa putikang lusak, at itinuntong niya ang mga paa ko sa isang malaking bato, at pinatatag ang aking mga hakbang. 


text:
 Nilagyan niya ng bagong awit ang aking bibig, isang awit ng pagpupuri sa ating Diyos. Marami ang makakakita at matatakot, at magtitiwala sa PANGINOON. 


text:
 Mapalad ang tao na kaniyang ginawang tiwala ang PANGINOON, na hindi bumabaling sa mga mapagmataas, pati sa mga naligaw sa kamalian. 


text:
 Pinarami mo, O PANGINOON kong Diyos, ang iyong mga kagila-gilalas na gawa at ang iyong mga pag-aalala sa amin; walang maaaring sa iyo'y ihambing! Kung aking ipahahayag ang mga iyon at isasaysay, ang mga iyon ay higit kaysa mabibilang. 


text:
 Hain at handog ay hindi mo ibig, ngunit binigyan mo ako ng bukas na pandinig. Handog na sinusunog at handog pangkasalanan ay hindi mo kinailangan. 


text:
 Nang magkagayo'y sinabi ko: "Narito, ako'y dumarating; sa balumbon ng aklat ay nakasulat ang tungkol sa akin; 


text:
 kinaluluguran kong sundin ang iyong kalooban, O Diyos ko; ang iyong kautusan ay nasa loob ng aking puso." 


text:
 Ako'y nagpahayag ng masayang balita ng kaligtasan sa dakilang kapulungan; narito, ang aking mga labi ay hindi ko pipigilan, O PANGINOON, iyong nalalaman. 


text:
 Hindi ko ikinubli ang iyong katuwiran sa loob ng aking puso; ibinalita ko ang iyong katapatan at ang pagliligtas mo; hindi ko inilihim ang iyong tapat na pag-ibig at ang iyong katapatan sa dakilang kapulungan. 


text:
 Huwag mong ipagkait sa akin, O PANGINOON, ang iyong kahabagan, lagi nawa akong ingatan ng iyong tapat na pag-ibig at ng iyong katapatan! 


text:
 Sapagkat pinaligiran ako ng kasamaang di mabilang, inabutan ako ng aking mga kasamaan, hanggang sa ako'y hindi makakita; sila'y higit pa kaysa mga buhok ng aking ulo, nanghihina ang aking puso. 


text:
 Kalugdan mo nawa, O PANGINOON, na ako'y iligtas mo! O PANGINOON, ikaw ay magmadaling tulungan ako! 


text:
 Sila nawa'y mapahiya at hamaking sama-sama silang nagsisikap na agawin ang aking buhay; sila nawa'y mapaurong at madala sa kahihiyan, silang nagnanais ng aking kapahamakan. 


text:
 Ngunit magalak at matuwa nawa sa iyo ang lahat ng sa iyo'y nagsisihanap; yaong umiibig sa iyong pagliligtas ay patuloy nawang magsabi, "Dakilain ang PANGINOON!" 


text:
 Dahil sa ako'y nahihirapan at nangangailangan, alalahanin nawa ako ng Panginoon. Ikaw ang aking saklolo at aking tagapagligtas; huwag kang magtagal, O aking Diyos. 


text:
 Iniingatan siya ng PANGINOON at pinananatiling buhay siya'y tatawaging pinagpala sa lupain; hindi mo siya ibinigay sa kagustuhan ng kanyang mga kaaway. 


text:
 Aalalayan siya ng PANGINOON sa kanyang higaan ng karamdaman, sa kanyang pagkakasakit ay iyong inaayos ang buo niyang higaan. 


text:
 ungkol sa akin, aking sinabi, "O PANGINOON, sa akin ay maawa ka, pagalingin mo ako, sapagkat laban sa iyo, ako'y nagkasala!" 


text:
 Ang mga kaaway ko ay nagsalita ng kasamaan laban sa akin, "Kailan siya mamamatay, at ang kanyang pangalan ay mapapawi rin?" 


text:
 At nang siya'y pumarito upang tingnan ako, siya'y nagsasalita ng mga salitang walang laman, habang ang kanyang puso ay nagtitipon ng kasamaan, kapag siya'y lumabas, ipinamamalita niya ito. 


text:
 Lahat ng napopoot sa akin ay nagbubulong-bulungan laban sa akin; kanilang iniisip ang pinakamasama para sa akin. 


text:
 Kanilang sinasabi, "Isang masamang bagay ang ibinuhos sa kanya, hindi na siya muling babangon sa kanyang pagkahiga." 


text:
 Maging ang matalik kong kaibigan na aking pinagtitiwalaan, na kumain ng aking tinapay, ay nagtaas ng kanyang sakong sapagkat sa akin ay laban. 


text:
 Ngunit ikaw, O PANGINOON ko, maawa ka sa akin, at ibangon mo ako, upang sa kanila'y makaganti ako! 


text:
 Sa pamamagitan nito ay nalalaman ko na nalulugod ka sa akin, dahil sa ang aking kaaway ay hindi sisigaw sa pagtatagumpay laban sa akin. 


text:
 At tungkol sa akin, inaalalayan mo ako sa aking katapatan, at inilalagay mo ako sa iyong harapan magpakailanman. 


text:
 Purihin ang PANGINOON, ang Diyos ng Israel, mula sa walang pasimula at hanggang sa walang hanggan. Amen at Amen. 


text:
 Kung paanong ang usa ay  nananabik sa batis na umaagos, gayon nananabik ang aking kaluluwa sa iyo, O Diyos. 


text:
 Ang aking kaluluwa ay nauuhaw sa Diyos, sa buhay na Diyos, kailan ako makakarating at makikita ang mukha ng Diyos? 


text:
 Ang aking mga luha ay naging aking pagkain araw at gabi, habang ang mga tao sa akin ay nagsasabi, "Nasaan ang iyong Diyos?" 


text:
 Ang mga bagay na ito ay aking naaalala, habang sa loob ko ay ibinubuhos ko ang aking kaluluwa: kung paanong ako'y sumama sa karamihan, at sa paglakad sa bahay ng Diyos, sila'y aking pinatnubayan, na may awit ng pagpupuri at sigaw ng kagalakan, napakaraming tao na nagdiriwang ng kapistahan. 


text:
 Bakit ka nanlulumo, O kaluluwa ko? Bakit ka nababagabag sa loob ko? Umasa ka sa Diyos; sapagkat siya'y muling pupurihin ko, dahil sa kaligtasan mula sa kanyang harapan. 


text:
 O Diyos ko, ang aking kaluluwa ay nanlulumo sa loob ko; kaya't aking naaalala ka mula sa lupain ng Jordan at ng Hermon, mula sa Bundok ng Mizhar. 


text:
 Ang kalaliman ay tumatawag sa kalaliman sa hugong ng iyong matataas na talon. Lahat ng iyong alon at iyong malalaking alon sa akin ay tumabon. 


text:
 Kapag araw ay inuutusan ng PANGINOON ang kanyang tapat na pag-ibig, at sa gabi ay kasama ko ang kanyang awit, isang panalangin sa Diyos ng aking buhay. 


text:
 Sinasabi ko sa Diyos na aking malaking bato: "Bakit kinalimutan mo ako? Bakit ako'y tumatangis sa paghayo dahil sa kalupitan ng kaaway ko?" 


text:
 Tulad ng pagkadurog ng aking mga buto, ang aking mga kaaway, tinutuya ako. habang patuloy nilang sinasabi sa akin, "Nasaan ang Diyos mo?" 


text:
 Bakit ka nanlulumo, O kaluluwa ko? At bakit ka nababagabag sa loob ko? Umasa ka sa Diyos; sapagkat siya'y muling pupurihin ko, ang tulong sa aking harapan, at Diyos ko. 


text:
 O Diyos, pawalang-sala mo ako, at ang aking usapin ay ipagtanggol mo laban sa isang bayang masama; iligtas mo ako sa mga taong hindi makatarungan at mandaraya. 


text:
 Sapagkat ikaw ang Diyos na aking kalakasan, bakit mo ako itinakuwil? Bakit ako lalakad na tumatangis dahil sa kaaway kong malupit? 


text:
 O suguin mo ang iyong liwanag at iyong katotohanan; patnubayan nawa ako ng mga iyon, dalhin nawa nila ako sa iyong banal na bundok. at sa iyong tirahan! 


text:
 Kung magkagayo'y pupunta ako sa dambana ng Diyos, sa Diyos na aking malabis na kagalakan; at pupurihin kita ng alpa, O Diyos, aking Diyos. 


text:
 Bakit ka nanlulumo, O kaluluwa ko? At bakit ka nababagabag sa loob ko? Umasa ka sa Diyos; sapagkat ikaw ay muling pupurihin ko, ang tulong sa aking harapan, at Diyos ko. 


text:
 Narinig ng aming mga tainga, O Diyos, isinaysay sa amin ng aming mga ninuno, kung anong mga gawa ang iyong ginawa nang panahon nila, nang mga unang araw: 


text:
 sa pamamagitan ng iyong kamay itinaboy mo ang mga bansa, ngunit itinanim mo sila; iyong pinarusahan ang mga bayan, at iyong ikinalat sila. 


text:
 Sapagkat hindi nila pinagwagian ang lupain sa pamamagitan ng kanilang sariling tabak, ni ang sarili nilang kamay ay nagbigay sa kanila ng tagumpay; kundi ng iyong kanang kamay, at ng iyong bisig, at ng liwanag ng iyong mukha, sapagkat ikaw ay nalulugod sa kanila. 


text:
 Sa pamamagitan mo'y itutulak namin ang aming mga kaaway: sa pamamagitan ng iyong pangalan ay tatapakan namin ang mga sumasalakay sa amin. 


text:
 Ngunit iniligtas mo kami sa aming mga kaaway, at ang mga napopoot sa amin ay inilagay mo sa kahihiyan. 


text:
 Sa pamamagitan ng Diyos ay patuloy kaming nagmamalaki, at sa iyong pangalan magpakailanman ay magpapasalamat kami. (Selah) 


text:
 Gayunma'y itinakuwil at kasiraang-puri sa amin ay ibinigay mo, at hindi ka lumalabas na kasama ng aming mga hukbo. 


text:
 Pinatalikod mo kami sa kaaway; at silang mga galit sa amin ay kumuha ng samsam para sa kanilang sarili. 


text:
 Ipinagbili mo ang iyong bayan sa napakaliit na halaga, at hindi humingi ng malaking halaga para sa kanila. 


text:
 Ginawa mo kaming katatawanan ng aming mga kapwa, ang tudyuhan at paglibak ng mga nasa palibot namin. 


text:
 Buong araw ay nasa harapan ko ang aking kasiraang-puri, at ang kahihiyan ay tumakip sa aking mukha, 


text:
 Lahat ng ito'y dumating sa amin; bagaman hindi ka namin kinalimutan, at hindi kami gumagawa ng kamalian sa iyong tipan. 


text:
 upang kami ay iyong durugin sa lugar ng mga asong-gubat, at tinakpan mo kami ng anino ng kamatayan. 


text:
 Ikaw ay bumangon! Bakit ka natutulog, O Panginoon? Gumising ka! Huwag mo kaming itakuwil magpakailanman. 


text:
 Ang aking puso ay  nag-uumapaw sa mabuting paksa, ipinatutungkol ko ang aking mga salita sa hari; ang aking dila ay gaya ng panulat ng bihasang manunulat. 


text:
 Ikaw ang pinakamaganda sa mga anak ng mga tao; ang biyaya ay ibinubuhos sa mga labi mo, kaya't pinagpala ka ng Diyos magpakailanman. 


text:
 At sa iyong kamahalan ay sumakay kang nananagumpay para sa mga bagay ng katotohanan, at kaamuan at katuwiran; ang iyong kanang kamay nawa ay magturo sa iyong kakilakilabot na mga gawa! 


text:
 Ang iyong mga palaso ay matalas sa puso ng mga kaaway ng hari, ang mga bayan ay nabuwal sa ilalim mo. 


text:
 iyong iniibig ang katuwiran at kinasusuklaman ang kasamaan. Kaya't ang Diyos, ang iyong Diyos, ay pinahiran ka ng langis, ng langis ng kagalakan na higit kaysa iyong mga kasamahan. 


text:
 Lahat ng iyong mga damit ay mabango dahil sa mira, mga aloe, at kasia. Mula sa palasyong garing ay pinasasaya ka ng mga panugtog na may kuwerdas. 


text:
 Ang mga anak na babae ng mga hari ay kabilang sa iyong mararangal na babae; sa iyong kanang kamay ay nakatayo ang reyna na may ginto ng Ofir. 


text:
 Pakinggan mo, O anak na babae, iyong isaalang-alang, at ikiling mo ang iyong pandinig, kalimutan mo ang iyong bayan at ang bahay ng iyong magulang; 


text:
 At ang anak na babae ng Tiro ay magsisikap na kunin ang iyong pagtatangi na may kaloob; at ang pinakamayaman sa mga bayan ay hahanap ng iyong kagandahang-loob. 


text:
 Ang anak na babae ng hari ay puspos ng kaluwalhatian sa loob niya, mga gintong hinabi ang kasuotang nasa kanya. 


text:
 Siya'y inihahatid sa hari na may kasuotang makulay, ang mga birhen, kanyang mga kasama na sumusunod sa kanya, ay dadalhin sa kanya. 


text:
 Aking ipapaalala sa lahat ng salinlahi ang iyong pangalan, kaya't ang mga bayan ay magpapasalamat sa iyo magpakailanpaman. 


text:
 Kaya't hindi tayo matatakot bagaman mabago ang lupa, bagaman ang mga bundok ay madulas sa puso ng dagat. 


text:
 bagaman ang tubig nito ay bumula at humugong, bagaman ang mga bundok ay mauga dahil sa unos niyon. (Selah) 


text:
 May isang ilog na ang mga agos ay nagpapasaya sa lunsod ng Diyos, ang banal na tahanan ng Kataastaasan. 


text:
 Ang mga bansa ay nagkagulo, ang mga kaharian ay nagpasuray-suray, binigkas niya ang kanyang tinig, ang lupa ay natunaw. 


text:
 Pumarito kayo, inyong masdan ang sa PANGINOONG gawa, kung paanong gumawa siya ng pagwasak sa lupa. 


text:
 Kanyang pinahinto ang mga digmaan hanggang sa mga dulo ng lupa; kanyang pinuputol ang sibat at binabali ang pana, kanyang sinusunog ng apoy ang mga karwahe! 


text:
 "Kayo ay magsitigil at kilalanin ninyo na ako ang Diyos. Ako'y mamumuno sa mga bansa, ako'y mamumuno sa lupa." 


text:
 Ipalakpak ang inyong mga kamay, kayong lahat na mga bayan! Sumigaw kayo sa Diyos nang malakas na tinig ng kagalakan! 


text:
 Kanyang pinili ang pamanang para sa atin, ang kaluwalhatian ni Jacob na kanyang minamahal. (Selah) 


text:
 Kayo"y magsiawit ng mga papuri sa Diyos, kayo'y magsiawit ng mga papuri! Kayo'y magsiawit ng mga papuri sa ating Hari, kayo'y magsiawit ng mga papuri! 


text:
 Ang mga pinuno ng mga bayan ay nagtipun-tipon bilang bayan ng Diyos ni Abraham; sapagkat ang mga kalasag ng lupa ay sa Diyos; siya'y napakadakila. 


text:
 Maganda sa kataasan, ang kagalakan ng buong lupa, ang Bundok ng Zion, sa malayong hilaga, ang lunsod ng dakilang Hari. 


text:
 Gaya ng aming narinig, ay gayon ang aming nakita sa lunsod ng PANGINOON ng mga hukbo, sa lunsod ng aming Diyos, na itinatag ng Diyos magpakailanman. (Selah) 


text:
 Gaya ng iyong pangalan, O Diyos, gayon ang papuri sa iyo ay nakakarating hanggang sa mga dulo ng lupa. Ang iyong kanang kamay ay puspos ng tagumpay. 


text:
 Hayaang magalak ang Bundok ng Zion! Hayaang magalak ang mga anak na babae ng Juda dahil sa iyong mga paghatol! 


text:
 Isaalang-alang ninyong mabuti ang kanyang mga balwarte, inyong pasukin ang kanyang mga muog, upang inyong maibalita sa susunod na salinlahi 


text:
 na ito ang Diyos, ang ating Diyos magpakailanpaman. Siya'y magiging ating patnubay magpakailanman. 


text:
 Pakinggan ninyo ito,  kayong lahat na mga bayan! Pakinggan ninyo, kayong lahat na nananahan sa daigdig, 


text:
 Ang aking bibig ay magsasalita ng karunungan; ang pagbubulay-bulay ng aking puso ay magiging pang-unawa. 


text:
 Ikikiling ko ang aking pandinig sa isang kawikaan, ipapaliwanag ko sa tunog ng alpa ang aking palaisipan. 


text:
 Bakit ako matatakot sa mga panahon nang kaguluhan, kapag pinaliligiran ako ng mga umuusig sa akin ng kasamaan, 


text:
 mga taong nagtitiwala sa kanilang kayamanan, at ipinaghahambog ang kasaganaan ng kanilang mga kayamanan? 


text:
 Tunay na sa anumang paraan ay walang taong makakatubos sa kanyang kapatid, ni ibigay sa Diyos ang kabayaran ng kanyang buhay. 


text:
 Oo, makikita niya na maging mga pantas ay namamatay, ang mangmang at ang hangal ay parehong dapat mamatay at ang kanilang kayamanan sa iba'y iiwan. 


text:
 Ang kanilang libingan ay kanilang mga tahanan magpakailanman, kanilang mga lugar na tirahan sa lahat ng salinlahi; tinatawag nila ang kanilang mga lupain ayon sa kanilang sariling mga pangalan. 


text:
 Ito ang daan noong mga hangal, at noong mga iba na pagkatapos nila ay sumasang-ayon sa kanilang salita. (Selah) 


text:
 Gaya ng mga tupa ay para sa Sheol sila nakatalaga, ang kamatayan ay magiging pastol nila, at ang kanilang kagandahan ay mapapasa sa Sheol upang matunaw, at ang kanilang anyo ay maaagnas; ang Sheol ang kanilang magiging tahanan. 


text:
 Ngunit tutubusin ng Diyos ang aking kaluluwa mula sa kapangyarihan ng Sheol, sapagkat ako'y tatanggapin niya. (Selah) 


text:
 Sapagkat kapag siya'y namatay ay wala siyang madadala, ang kanyang kaluwalhatian ay hindi bababang kasunod niya. 


text:
 Bagaman habang siya'y nabubuhay ay binabati niya ang kanyang sarili, at bagaman ang tao'y tumatanggap ng papuri kapag siya'y gumawa ng mabuti para sa sarili, 


text:
 siya'y paroroon sa salinlahi ng kanyang mga magulang; na hindi sila makakakita ng liwanag kailanman. 


text:
 Ang Makapangyarihan, ang Diyos na PANGINOON, ay nagsalita at tinatawag ang lupa mula sa pagsikat ng araw hanggang sa paglubog niyon. 


text:
 Ang aming Diyos ay dumarating at hindi siya tatahimik; nasa harapan niya ang apoy na tumutupok, at malakas na bagyo sa kanyang palibot. 


text:
 "Makinig, O aking bayan, at magsasalita ako, O Israel, ako'y magpapatotoo laban sa iyo. Ako'y Diyos, Diyos mo. 


text:
 Hindi kita sinasaway dahil sa iyong mga handog; laging nasa harapan ko ang iyong mga handog na sinusunog. 


text:
 Nakikilala ko ang lahat ng mga ibon sa mga bundok; at ang lahat ng mga gumagala sa parang ay akin. 


text:
 "Kung ako'y gutom, sa iyo ay hindi ko sasabihin, sapagkat ang sanlibutan at ang lahat ng narito ay akin. 


text:
 Ngunit sa masama ay sinabi ng Diyos: "Anong karapatan mo upang ipahayag ang aking mga tuntunin, o ilagay ang aking tipan sa iyong bibig? 


text:
 Sapagkat ang disiplina ay kinapopootan mo, at iyong iwinawaksi ang aking mga salita sa likuran mo. 


text:
 Kapag nakakakita ka ng magnanakaw, ikaw ay natutuwa sa kanya, at sumasama ka sa mga mangangalunya. 


text:
 "Ibinibigay mo sa iyong bibig ang malayang paghahari ng kasamaan, at ang iyong dila ay kumakatha ng pandaraya. 


text:
 Ikaw ay umuupo at nagsasalita laban sa iyong kapatid; iyong sinisiraan ang anak ng iyong sariling ina. 


text:
 Ang mga bagay na ito ay iyong ginawa, at ako'y nanahimik; iniisip mong ako'y gaya mo. Ngunit ngayo'y sinasaway kita,at ipinapataw ang paratang sa harapan mo. 


text:
 "Kayong nakakalimot sa Diyos, tandaan ninyo ito, baka kayo'y aking pagluray-lurayin at walang magligtas sa inyo! 


text:
 Ang naghahandog ng alay ng pasasalamat ay nagpaparangal sa akin; sa kanya na nag-aayos ng kanyang lakad ang pagliligtas ng Diyos ay ipapakita ko rin!" 


text:
 Maawa ka sa akin, O Diyos, ayon sa iyong tapat na pag-ibig; ayon sa iyong saganang kaawaan ay pawiin mo ang aking mga paglabag. 


text:
 Laban sa iyo, sa iyo lamang ako nagkasala, at nakagawa ng kasamaan sa iyong paningin, upang ikaw ay maging ganap sa iyong pagsasalita at walang dungis sa iyong paghatol. 


text:
 Narito, ikaw ay nagnanasa ng katotohanan sa panloob na pagkatao, at sa tagong bahagi ay iyong ipapakilala sa akin ang karunungan. 


text:
 Linisin mo ako ng isopo, at ako'y magiging malinis; hugasan mo ako at ako'y magiging higit na maputi kaysa niyebe. 


text:
 Gawin mong marinig ko ang kagalakan at kasayahan; hayaan mong ang mga buto na iyong binali ay magalak. 


text:
 Lumalang ka sa akin ng isang malinis na puso, O Diyos; at muli mong baguhin ang matuwid na espiritu sa loob ko. 


text:
 Sa iyong harapan ay huwag mo akong paalisin, at ang iyong banal na Espiritu sa akin ay huwag mong bawiin. 


text:
 Ibalik mo sa akin ang kagalakan ng iyong pagliligtas, at alalayan ako na may espiritung nagnanais. 


text:
 Kung magkagayo'y ituturo ko sa mga sumusuway ang mga lakad mo; at ang mga makasalanan ay manunumbalik sa iyo. 


text:
 Iligtas mo ako, O Diyos, mula sa salang pagdanak ng dugo, ikaw na Diyos ng aking kaligtasan; at ang aking dila ay aawit nang malakas tungkol sa iyong katuwiran. 


text:
 Sapagkat sa alay ay hindi ka nalulugod; kung hindi ay bibigyan kita, hindi ka nalulugod sa handog na sinusunog. 


text:
 Ang mga hain sa Diyos ay bagbag na diwa, isang bagbag at nagsisising puso, O Diyos, ay hindi mo hahamakin. 


text:
 kung gayo'y malulugod ka sa matutuwid na alay, sa mga handog na sinusunog at sa buong handog na sinusunog; kung gayo'y ihahandog ang mga toro sa iyong dambana. 


text:
 Bakit ka naghahambog, O makapangyarihang tao? Ang kagandahang-loob ng Diyos ay sa buong araw. Sa buong araw ang dila mo'y nagbabalak ng pagkawasak. 


text:
 Iniibig mo ang kasamaan ng higit kaysa kabutihan; at ang pagsisinungaling kaysa pagsasalita ng katotohanan. (Selah) 


text:
 Ngunit ilulugmok ka ng Diyos magpakailanman, aagawin at hahatakin ka niya mula sa iyong tolda, at bubunutin ka niya sa lupain ng mga buhay. (Selah) 


text:
 "Pagmasdan ninyo ang tao na hindi niya ginawang kanlungan ang Diyos; kundi nagtiwala sa kasaganaan ng kanyang mga kayamanan, at nagpakalakas sa kanyang nasa." 


text:
 Ngunit ako'y gaya ng sariwang punungkahoy ng olibo sa bahay ng Diyos. Nagtitiwala ako sa tapat na pag-ibig ng Diyos magpakailanpaman. 


text:
 Ako'y magpapasalamat sa iyo magpakailanman, sapagkat iyon ay iyong ginawa. At ako'y maghihintay sa iyong pangalan sapagkat ito'y mabuti, sa harapan ng mga banal. 


text:
 "Walang Diyos," sinasabi ng pusong hangal. Sila'y masasama at gumagawa ng kasamaang karumaldumal, wala isa mang gumagawa ng mabuti. 


text:
 Ang Diyos ay tumutunghay mula sa langit sa mga anak ng mga tao, upang tingnan kung may sinumang matalino, na naghahanap sa Diyos. 


text:
 Silang lahat ay tumalikod; sila'y pawang masasama, walang sinumang gumagawa ng mabuti, wala, wala kahit isa. 


text:
 Wala bang kaalaman ang mga gumagawa ng kasamaan? Sila na kumakain ng aking bayan na tila sila'y kumakain ng tinapay, at hindi tumatawag sa Diyos? 


text:
 Doon sila'y nasa matinding takot, na kung saan ay walang dapat ikatakot. Sapagkat ikinalat ng Diyos ang mga buto nilang kumukubkob laban sa iyo, sila'y inilagay mo sa kahihiyan, sapagkat itinakuwil sila ng Diyos. 


text:
 O, nawa'y ang pagliligtas para sa Israel ay dumating mula sa Zion! Kapag ibinalik ng Diyos ang kapalaran ng kanyang bayan, magagalak ang Jacob at matutuwa ang Israel. 


text:
 Iligtas mo ako, O Diyos, sa  pamamagitan ng iyong pangalan, at pawalang-sala mo ako sa pamamagitan ng iyong kapangyarihan. 


text:
 Sapagkat ang mga banyaga ay naghimagsik laban sa akin, at mararahas na tao ang umuusig sa buhay ko; hindi nila inilagay ang Diyos sa harapan nila. (Selah) 


text:
 Ako'y mag-aalay sa iyo ng kusang-loob na handog; ako'y magpapasalamat sa iyong pangalan, O PANGINOON, sapagkat ito'y mabuti. 


text:
 Sapagkat iniligtas niya ako sa bawat kabagabagan; at ang aking mata ay tuminging may pagtatagumpay sa aking mga kaaway. 


text:
 Pansinin mo ako, at sagutin mo ako; ako'y natatalo ng aking pagdaramdam. Ako'y walang katiwasayan sa aking pag-angal at ako'y dumadaing, 


text:
 dahil sa tinig ng kaaway, dahil sa pagmamalupit ng masama. Sapagkat nagdadala sila sa akin ng kaguluhan, at sa galit ay inuusig nila ako. 


text:
 At aking sinabi, "O kung ako sana'y nagkaroon ng mga pakpak na gaya ng kalapati! Lilipad ako at magpapahinga. 


text:
 O Panginoon, guluhin mo, ang kanilang wika ay lituhin mo, sapagkat ang karahasan at pag-aaway sa lunsod ay nakikita ko. 


text:
 Sa araw at gabi ay lumiligid sila sa mga pader niyon; ang kasamaan at kahirapan ay nasa loob niyon. 


text:
 Ang pagkawasak ay nasa gitna niyon; ang kalupitan at pandaraya ay hindi humihiwalay sa kanyang mga lansangan. 


text:
 Hindi isang kaaway ang tumutuya sa akin — mapagtitiisan ko iyon, hindi rin isang namumuhi sa akin ang nagmamalaki laban sa akin, sa gayo'y maitatago ang aking sarili sa kanya. 


text:
 Tayo ay dating magkasamang nag-uusap nang matamis; tayo'y lumalakad na magkasama sa loob ng bahay ng Diyos. 


text:
 Dumating nawang mapandaya ang kamatayan sa kanila, ibaba nawa silang buhay sa Sheol; sapagkat ang kasamaan ay nasa kanilang tahanan, sa gitna nila. 


text:
 Sa hapon at umaga, at sa katanghaliang-tapat, ako'y dadaing at tataghoy, at diringgin niya ang aking tinig. 


text:
 Kanyang tutubusin ang aking kaluluwa sa kapayapaan, mula sa pakikibaka laban sa akin, sapagkat marami ang nagtitipon upang ako ay labanan. 


text:
 Papakinggan ng Diyos at sasagutin sila, siya na nakaupo sa trono mula pa noong una. (Selah) Sa kanya na walang pagbabago, at hindi natatakot sa Diyos. 


text:
 Kanyang iniunat ang kanyang mga kamay laban sa mga taong nasa kapayapaan sa kanya, kanyang nilabag ang kanyang tipan. 


text:
 Higit na pino kaysa mantekilya ang kanyang pananalita, ngunit ang kanyang puso ay pakikidigma; higit na malambot kaysa langis ang kanyang mga salita, gayunman ang mga iyon ay nakaumang na mga tabak. 


text:
 Iatang mo ang iyong pasan sa PANGINOON, at kanyang aalalayan ka; hindi niya pinahihintulutang makilos kailanman ang matuwid. 


text:
 Ngunit ikaw, O Diyos, ihahagis mo sila sa hukay ng kapahamakan; ang mga taong mababagsik at mandaraya ay hindi mabubuhay sa kalahati ng kanilang mga araw. Ngunit magtitiwala ako sa iyo. 


text:
 Maawa ka sa akin, O Diyos  ko, sapagkat niyuyurakan ako ng mga tao; buong araw na pag-aaway, inaapi niya ako, 


text:
 sa buong araw ay niyuyurakan ako ng mga kaaway, sapagkat marami ang may kapalaluang sa akin ay lumalaban. 


text:
 Sa Diyos na pinupuri ko ang salita, sa Diyos ay inilagay ko ang aking tiwala, ang laman sa akin ay ano ang magagawa? 


text:
 Buong araw ay sinisikap nilang saktan ang aking kalagayan; lahat ng kanilang mga pag-iisip ay laban sa aking ikasasama. 


text:
 Sila'y nagsama-sama, sila'y nagsisipagkubli, binabantayan nila ang aking mga hakbang, gaya ng kanilang pag-aabang sa aking buhay. 


text:
 Iyong ibinilang ang aking mga paglalakbay, ilagay mo ang aking mga luha sa botelya mo! Wala ba sila sa aklat mo? 


text:
 Kung magkagayo'y tatalikod ang aking mga kaaway sa araw na ako'y tumawag. Ito'y nalalaman ko, sapagkat ang Diyos ay kakampi ko. 


text:
 Sapagkat iniligtas mo sa kamatayan ang aking kaluluwa, at sa pagkahulog ang aking mga paa, upang ako'y makalakad sa harapan ng Diyos sa liwanag ng buhay. 


text:
 Maawa ka sa akin, O Diyos, sa akin ay maawa ka, sapagkat nanganganlong sa iyo ang aking kaluluwa, sa lilim ng iyong mga pakpak ay manganganlong ako, hanggang sa makaraan ang mga pagkawasak na ito. 


text:
 Siya'y magsusugo mula sa langit at ako'y ililigtas ilalagay niya sa kahihiyan ang sa akin ay yumuyurak, (Selah) Susuguin ng Diyos ang kanyang pag-ibig na tapat at ang kanyang katapatan! 


text:
 Ang aking kaluluwa ay nasa gitna ng mga leon, ako'y nahihiga sa gitna ng mga taong bumubuga ng apoy, sa mga anak ng tao na ang mga ngipin ay sibat at mga pana, at matalas na mga tabak ang kanilang dila. 


text:
 Mabunyi ka, O Diyos, sa itaas ng mga langit, ikaw naging dakila! Ang iyong kaluwalhatian nawa'y mapasa buong lupa! 


text:
 Naglagay sila ng silo para sa aking mga hakbang; ang aking kaluluwa ay nakayuko. Sila'y gumawa ng isang hukay sa aking daan, ngunit sila mismo ang doon ay nabuwal. (Selah) 


text:
 Ang aking puso ay tapat, O Diyos, ang aking puso ay tapat! Ako'y aawit, Oo, ako'y aawit ng mga papuri! 


text:
 Ako'y magpapasalamat sa iyo, O Panginoon, sa gitna ng mga bayan. Ako'y aawit sa iyo ng mga papuri sa gitna ng mga bansa. 


text:
 Sapagkat ang iyong tapat na pag-ibig ay dakila hanggang sa mga langit, ang iyong katapatan hanggang sa mga ulap. 


text:
 O Diyos, sa itaas ng kalangitan, ikaw ay maging dakila! Ang iyong kaluwalhatian nawa'y mapasa buong lupa! 


text:
 Tunay bang kayo'y nagsasalita nang matuwid, kayong mga diyos? Matuwid ba kayong humahatol, O kayong mga anak ng tao? 


text:
 Hindi, sa inyong mga puso ay nagsisigawa kayo ng kamalian; sa lupa ang karahasan ng inyong mga kamay ay inyong tinitimbang. 


text:
 Ang masama ay naliligaw mula sa bahay-bata, silang nagsasalita ng mga kasinungalingan ay naliligaw mula sa pagkapanganak. 


text:
 Sila'y may kamandag na gaya ng kamandag ng ahas, gaya ng binging ahas na nagtatakip ng kanyang pandinig, 


text:
 O Diyos, basagin mo ang mga ngipin sa kanilang mga bibig; tanggalin mo ang mga pangil ng mga batang leon, O PANGINOON! 


text:
 Parang tubig na papalayong umaagos ay maglaho nawa sila, kapag iniumang na niya ang kanyang mga palaso, maging gaya nawa sila ng mga pirasong naputol. 


text:
 Maging gaya nawa ng kuhol na natutunaw habang nagpapatuloy, gaya ng wala sa panahong panganganak na hindi nakakita ng araw kailanman. 


text:
 Bago makaramdam ang inyong mga palayok sa init ng dawag, kanyang kukunin ang mga iyon ng ipu-ipo ang sariwa at gayundin ang nagniningas. 


text:
 Magagalak ang matuwid kapag nakita niya ang paghihiganti; kanyang huhugasan ang kanyang mga paa ng dugo ng masama. 


text:
 Sasabihin ng mga tao, "Tiyak na sa matuwid ay may gantimpala, tiyak na may Diyos na humahatol sa lupa." 


text:
 Iligtas mo ako sa aking  mga kaaway, O Diyos ko, mula sa mga nag-aalsa laban sa akin, sa itaas ay ilagay mo ako. 


text:
 Narito, sapagkat pinagtatangkaan ang aking buhay; ang mga taong mababagsik laban sa akin ay nagsasama-sama. Hindi dahil sa aking pagsuway o sa aking kasalanan man, O PANGINOON, 


text:
 sila'y tumatakbo at naghahanda sa di ko kasalanan. Ikaw ay bumangon, tulungan mo ako, at iyong masdan! 


text:
 Ikaw, O PANGINOONG Diyos ng mga hukbo, na Diyos ng Israel. Gumising ka upang iyong parusahan ang lahat ng mga bansa; huwag mong patatawarin ang sinumang may kataksilang nagpakana ng masama. (Selah) 


text:
 Narito, sila'y nanunungayaw sa pamamagitan ng kanilang bibig; mga tabak ay nasa kanilang mga labi — sapagkat sinasabi nila, "Sinong makikinig sa amin?" 


text:
 Ang aking Diyos sa kanyang tapat na pag-ibig ay sasalubong sa akin; ipinahihintulot ng aking Diyos na ako'y tumingin na may pagtatagumpay sa aking mga kaaway. 


text:
 Huwag mo silang patayin, baka makalimot ang aking bayan; pangalatin mo sila sa pamamagitan ng iyong kapangyarihan, at ibaba mo sila, O Panginoon na kalasag namin! 


text:
 Dahil sa kasalanan ng kanilang bibig, at sa mga salita ng kanilang mga labi, masilo nawa sila sa kanilang kapalaluan, dahil sa sumpa at sinalita nilang kasinungalingan. 


text:
 Pugnawin mo sila sa poot, pugnawin mo sila hanggang sa sila'y wala na, upang malaman ng tao na ang Diyos ang namumuno sa Jacob, hanggang sa mga wakas ng lupa. (Selah) 


text:
 Ngunit aking aawitin ang iyong kalakasan; Oo, aking aawiting malakas sa umaga ang iyong tapat na pag-ibig, sapagkat ikaw ay naging aking muog, at kanlungan sa araw ng aking kapighatian. 


text:
 O aking kalakasan, aawit ako ng mga papuri sa iyo, sapagkat ikaw, O Diyos, ay muog ko, ang Diyos na nagpapakita sa akin ng tapat na pagsuyo. 


text:
 Pinaranas mo ng mahihirap na mga bagay ang iyong bayan; binigyan mo kami ng alak na inumin na nagpasuray sa amin. 


text:
 Naglagay ka ng watawat para sa mga natatakot sa iyo, upang ito'y mailantad dahil sa katotohanan. (Selah) 


text:
 Upang ang iyong minamahal ay mailigtas, bigyan ng tagumpay sa pamamagitan ng iyong kanang kamay at sagutin mo kami. 


text:
 Nagsalita ang Diyos sa kanyang santuwaryo, "Ako'y magsasaya, aking hahatiin ang Shekem, at aking susukatin ang libis ng Sucot. 


text:
 Ang Gilead ay akin, ang Manases ay akin; ang Efraim din ay helmet ng ulo ko, ang Juda ay aking setro. 


text:
 Ang Moab ay aking hugasan; sa Edom ay ihahagis ko ang aking sandalyas; Filistia, dahil sa akin, sumigaw ka ng malakas." 


text:
 Hindi mo ba kami tinalikuran, O Diyos? At hindi ka ba hahayo, O Diyos, na kasama ng aming mga hukbo? 


text:
 Mula sa dulo ng lupa ay tumatawag ako sa iyo, kapag nanlulupaypay ang aking puso. Ihatid mo ako sa bato na higit na mataas kaysa akin; 


text:
 Patirahin mo ako sa iyong tolda magpakailanman! Ako'y manganganlong sa lilim ng iyong mga pakpak! (Selah) 


text:
 Sapagkat ang aking mga panata, O Diyos, ay iyong pinakinggan, ibinigay mo sa akin ang pamana ng mga may takot sa iyong pangalan. 


text:
 Pahabain mo ang buhay ng hari; tumagal nawa ang kanyang mga taon hanggang sa lahat ng mga salinlahi! 


text:
 Siya nawa'y maluklok sa trono sa harapan ng Diyos magpakailanman; italaga mong bantayan siya ng wagas na pag-ibig at katapatan! 


text:
 Sa gayo'y ako'y aawit ng mga papuri sa iyong pangalan magpakailanman, habang tinutupad ko ang aking mga panata araw-araw. 


text:
 Sa Diyos lamang naghihintay nang tahimik ang aking kaluluwa; ang aking kaligtasan ay nanggagaling sa kanya. 


text:
 Siya lamang ang aking malaking bato at aking kaligtasan, ang aking muog; hindi ako lubhang matitinag. 


text:
 Hanggang kailan kayo magtatangka laban sa isang tao, upang patayin siya, ninyong lahat, gaya ng pader na nakahilig, o bakod na nabubuwal? 


text:
 Sila'y nagbabalak lamang upang ibagsak siya sa kanyang kadakilaan. Sila'y nasisiyahan sa mga kasinungalingan. Sila'y nagpupuri ng bibig nila, ngunit sa kalooban sila'y nanunumpa. (Selah) 


text:
 Sa Diyos lamang naghihintay nang tahimik ang aking kaluluwa, sapagkat ang aking pag-asa ay mula sa kanya. 


text:
 Nasa Diyos ang aking kaligtasan at aking karangalan; ang aking makapangyarihang bato, ang Diyos ang aking kanlungan. 


text:
 Magtiwala kayo sa kanya sa lahat ng panahon, o bayan; ibuhos ninyo ang inyong puso sa kanyang harapan; para sa atin, ang Diyos ay kanlungan. (Selah) 


text:
 Tunay na walang kabuluhan ang mga taong may mababang kalagayan, ang mga taong may mataas na kalagayan ay kasinungalingan; sumasampa sila sa mga timbangan; silang magkakasama ay higit na magaan kaysa hininga. 


text:
 Sa pangingikil ay huwag kang magtiwala, sa walang kabuluhang pagnanakaw ay huwag kang umasa; kung ang mga kayamanan ay lumago, huwag ninyong ilagak doon ang inyong puso. 


text:
 Ang Diyos ay nagsalitang minsan, dalawang ulit kong narinig ito: na ang kapangyarihan ay sa Diyos; 


text:
 at sa iyo, O Panginoon, ang tapat na pag-ibig, sapagkat ginagantihan mo ang tao ayon sa kanyang gawa. 


text:
 O Diyos, ikaw ay aking Diyos; hahanapin kitang maaga, nauuhaw sa iyo ang aking kaluluwa, ang aking laman sa iyo'y nananabik, gaya ng isang tuyo at lupang uhaw na walang tubig. 


text:
 Sapagkat ang iyong tapat na pag-ibig ay higit na mabuti kaysa buhay, pupurihin ka ng aking mga labi. 


text:
 Sa gayo'y pupurihin kita habang ako'y nabubuhay; itataas ko ang aking mga kamay at tatawag sa iyong pangalan. 


text:
 Ang kaluluwa ko'y masisiyahang gaya ng sa taba at katabaan, at ang bibig ko'y magpupuri sa iyo ng mga labing masaya, 


text:
 Ngunit magagalak sa Diyos ang hari; lahat ng sumusumpa sa pamamagitan niya ay magpupuri, sapagkat ang bibig ng mga sinungaling ay patitigilin. 


text:
 Pakinggan mo ang tinig  ko, O Diyos, sa aking karaingan; ingatan mo ang buhay ko sa pagkatakot sa kaaway. 


text:
 na naghahasa ng kanilang mga dila na parang espada, na nag-aakma ng masasakit na salita gaya ng mga pana, 


text:
 Sila'y nagpapakatatag sa kanilang masamang layunin; ang paglalagay ng bitag ay pinag-uusapan nila nang lihim, sinasabi, "Sinong makakakita sa atin? 


text:
 Sila'y kumakatha ng mga kasamaan. Kami'y handa sa isang pakanang pinag-isipang mabuti." Sapagkat ang panloob na isipan at puso ng tao ay malalim! 


text:
 Upang siya'y kanilang maibuwal, ang kanilang sariling dila ay laban sa kanila; at mapapailing lahat ng makakakita sa kanila. 


text:
 At lahat ng mga tao ay matatakot; kanilang ipahahayag ang ginawa ng Diyos, at bubulayin ang kanyang ginawa. 


text:
 Ang taong matuwid ay magagalak sa PANGINOON, at sa kanya ay manganganlong, at ang lahat ng matuwid sa puso ay luluwalhati! 


text:
 Magkakaroon ng katahimikan sa harapan mo at papuri sa Zion, O Diyos; at sa iyo'y isasagawa ang mga panata, 


text:
 Mapalad ang tao na iyong pinipili at pinalalapit upang manirahan sa iyong mga bulwagan! Kami ay masisiyahan sa kabutihan ng iyong bahay, ng iyong templong banal! 


text:
 Sa pamamagitan ng mga gawaing kakilakilabot, sa katuwiran kami'y iyong sinasagot, O Diyos ng aming kaligtasan; ikaw na siyang tiwala ng lahat ng mga hangganan ng lupa, at ng mga dagat na pinakamalayo. 


text:
 Sa pamamagitan ng iyong lakas ay itinayo ang kabundukan, palibhasa'y nabibigkisan ng kapangyarihan. 


text:
 Ikaw ang nagpapatigil ng ugong ng mga karagatan, ng ugong ng kanilang mga alon, at ng pagkakaingay ng mga bayan. 


text:
 Anupa't sila na naninirahan sa pinakamalayong hangganan ng lupa ay natatakot sa iyong mga tanda; ang mga paglabas ng umaga at gabi ay pinasisigaw mo sa tuwa. 


text:
 Ang lupa'y iyong dinadalaw at dinidiligan, iyong pinayayamang mainam; ang ilog ng Diyos ay puno ng tubig; ang kanilang butil ay inihahanda mo, sapagkat sa gayon inihanda mo ang lupa. 


text:
 Dinidilig mo nang sagana ang mga tudling nito, iyong pinapantay ang kanyang mga pilapil, at pinalalambot ng ambon, at pinagpapala ang paglago nito. 


text:
 Pinuputungan mo ang taon ng iyong kasaganaan, ang mga bakas ng iyong karwahe ay tumutulo ng katabaan. 


text:
 ang mga pastulan ay nabibihisan ng mga kawan; ang mga libis ay natatakpan ng butil, sila'y sumisigaw sa kagalakan, Oo sila ay umaawit. 


text:
 awitin ninyo ang kaluwalhatian ng kanyang pangalan; gawin ninyong maluwalhati ang pagpupuri sa kanya! 


text:
 Inyong sabihin sa Diyos, "Kakilakilabot ang iyong mgagawa! Dahil sa kadakilaan ng iyong kapangyarihan, ang iyong kaaway ay pakunwaring susunod sa iyo. 


text:
 Sasamba sa iyo ang buong mundo; aawit sila ng papuri sa iyo, aawit ng mga papuri sa pangalan mo." (Selah) 


text:
 Halikayo at tingnan ang ginawa ng Diyos: siya'y kakilakilabot sa kanyang mga gawa sa gitna ng mga tao. 


text:
 Kanyang ginawang tuyong lupa ang dagat; ang mga tao'y tumawid sa ilog nang naglalakad. Doon ay nagalak kami sa kanya, 


text:
 siya'y namumuno sa pamamagitan ng kanyang kapangyarihan magpakailanman; ang kanyang mga mata ay nagbabantay sa mga bansa — huwag itaas ng mga mapaghimagsik ang mga sarili nila. (Selah) 


text:
 O purihin ninyo ang aming Diyos, kayong mga bayan, ang tinig ng pagpupuri sa kanya ay hayaang mapakinggan, 


text:
 Hinayaan mong sakyan ng mga tao ang aming mga ulo; kami ay dumaan sa apoy at sa tubig; at dinala mo kami sa kasaganaan. 


text:
 Ako'y papasok sa iyong bahay na may dalang mga handog na susunugin, ang mga panata ko sa iyo ay aking tutuparin, 


text:
 Hahandugan kita ng mga handog na sinusunog na mga pinataba, na may usok ng handog na tupa; ako'y maghahandog ng mga toro at mga kambing. (Selah) 


text:
 Kayo'y magsiparito at iyong dinggin, kayong lahat na natatakot sa Diyos, at ipahahayag ko kung ano ang kanyang ginawa para sa aking kaluluwa. 


text:
 Purihin ang Diyos, sapagkat hindi niya tinanggihan ang aking panalangin ni inalis ang kanyang tapat na pag-ibig sa akin! 


text:
 Ang Diyos nawa'y mahabag sa atin at tayo'y pagpalain, at pagliwanagin nawa niya ang kanyang mukha sa atin, (Selah) 


text:
 Ang mga bansa nawa'y magalak at umawit sa kagalakan, sapagkat iyong hahatulan na may katarungan ang mga bayan, at ang mga bansa sa lupa ay papatnubayan. (Selah) 


text:
 Bumangon nawa ang Diyos, mangalat nawa ang mga kaaway niya; tumakas nawa sa harapan niya ang mga napopoot sa kanya! 


text:
 Kung paanong itinataboy ang usok, ay gayon mo sila itaboy; kung paanong natutunaw ang pagkit sa harap ng apoy, gayon nawa mamatay ang masama sa harapan ng Diyos. 


text:
 Ngunit matuwa nawa ang matuwid; magalak nawa sila sa harapan ng Diyos; Oo, magalak nawa sila sa kasayahan! 


text:
 Kayo'y magsiawit sa Diyos, umawit ng mga papuri sa kanyang pangalan; magtaas ng isang awit sa kanya, siya na nangangabayo sa mga ilang; PANGINOON ang kanyang pangalan, magalak kayo sa kanyang harapan. 


text:
 Ama ng mga ulila, at tagapagtanggol ng mga babaing balo, ang Diyos na sa kanyang banal na tirahan. 


text:
 Ang nag-iisa ay binibigyan ng Diyos ng tahanan, kanyang inaakay ang mga bilanggo sa kasaganaan, ngunit ang mga mapaghimagsik sa tigang na lupa ay naninirahan. 


text:
 ang lupa ay nayanig, ang kalangitan ay nagbuhos ng ulan sa harapan ng Diyos; ang Sinai ay nayanig sa harapan ng Diyos, ang Diyos ng Israel. 


text:
 Ang iyong kawan doon ay nakatagpo ng tirahan, sa iyong kabutihan, O Diyos, ikaw ay nagkaloob para sa nangangailangan. 


text:
 "Ang mga hari ng mga hukbo, tumatakas sila, tumatakas sila!" Pinaghatian ang samsam ng mga babaing nasa tahanan, 


text:
 kapag kayo'y humiga sa gitna ng mga kulungan ng mga kawan, kayo ay parang mga pakpak ng kalapati na natatakpan ng pilak, ang kanyang balahibo ay gintong kumikinang. 


text:
 Bakit kayo'y nakatinging may pagkainggit, kayong mga bundok na maraming taluktok, sa bundok na ninais ng Diyos para sa kanyang tahanan, Oo, doon titira ang PANGINOON magpakailanman. 


text:
 Ang mga karo ng Diyos ay dalawampung libo, samakatuwid ay libu-libo. Ang PANGINOON ay dumating mula sa Sinai patungo sa banal na lugar. 


text:
 Sumampa ka sa mataas, pinatnubayan mo ang iyong bihag sa pagkabihag; tumanggap ka ng mga kaloob sa gitna ng mga tao, Oo, pati sa mga mapanghimagsik, upang makatahang kasama nila ang Panginoong DIYOS. 


text:
 Purihin ang Panginoon na nagpapasan araw-araw ng aming pasan, samakatuwid baga'y ang Diyos na siyang aming kaligtasan. (Selah) 


text:
 Ang Diyos sa amin ay Diyos ng kaligtasan; at sa DIYOS, na Panginoon, sa kanya ang pagtakas mula sa kamatayan. 


text:
 Ngunit babasagin ng Diyos ang mga ulo ng kanyang mga kaaway, ang mabuhok na ulo ng lumalakad sa kanyang makasalanang mga daan. 


text:
 Sinabi ng Panginoon, "Ibabalik ko sila mula sa Basan, ibabalik ko sila mula sa mga kalaliman ng karagatan, 


text:
 upang sa dugo, ang mga paa mo'y iyong mapaliguan, upang ang dila ng iyong mga aso ay magkaroon ng bahagi mula sa iyong mga kaaway." 


text:
 Nakita nila ang iyong mga lakad, O Diyos, ang mga paglakad ng aking Diyos, ng Hari ko, patungo sa santuwaryo — 


text:
 ang mga mang-aawit ay nasa unahan, ang mga manunugtog ay nasa hulihan, sa pagitan nila ay ang tumutugtog ng mga pandereta na mga kadalagahan: 


text:
 "Purihin ninyo ang Diyos sa malaking kapulungan, ang PANGINOON, kayong mga mula sa bukal ng Israel!" 


text:
 Naroon si Benjamin, ang pinakamaliit sa kanila, na siyang nangunguna, ang mga pinuno ng Juda at ang kanilang pangkat, ang mga pinuno ng Zebulon, ang mga pinuno ng Neftali. 


text:
 Utusan mo, O Diyos, ang iyong kalakasan, ipakita mong malakas ang iyong sarili, O Diyos, tulad ng ginawa mo para sa amin. 


text:
 Sawayin mo ang maiilap na hayop na sa mga tambo naninirahan, ang kawan ng mga toro na kasama ng mga guya ng mga bayan. Yapakan mo sa ilalim ng paa ang mga piraso ng pilak, pangalatin mo ang mga taong sa digmaan ay natutuwa. 


text:
 Mga sugo ay lalabas mula sa Ehipto; magmamadali nawa ang Etiopia na iabot sa Diyos ang mga kamay nito. 


text:
 sa kanya na sumasakay sa langit ng mga langit, na mula pa nang una,  narito, binibigkas niya ang kanyang tinig, ang kanyang makapangyarihang tinig. 


text:
 Iukol ninyo sa Diyos ang kalakasan, na nasa Israel ang kanyang kadakilaan, at nasa mga langit ang kanyang kalakasan. 


text:
 O Diyos, ikaw ay kakilakilabot mula sa iyong santuwaryo, ang Diyos ng Israel, nagbibigay siya ng kapangyarihan at lakas sa kanyang bayan. Purihin ang Diyos! 


text:
 Ako'y lumulubog sa malalim na putikan, ang mga paa ay walang tuntungan; ako'y dumating sa tubig na malalim, at ang baha ay tumatangay sa akin. 


text:
 Ako'y pagod na sa pagdaing ko; ang lalamunan ko ay nanuyo. Ang mga mata ko'y lumalabo sa kahihintay sa aking Diyos. 


text:
 Higit kaysa mga buhok ng aking ulo ang bilang ng mga namumuhi sa akin ng walang kadahilanan; ang mga nais pumuksa sa akin ay makapangyarihan na mga kaaway kong may kamalian. Anumang hindi ko naman ninakaw ay dapat kong isauli. 


text:
 Huwag nawang mapahiya dahil sa akin ang mga umaasa sa iyo, O Panginoong DIYOS ng mga hukbo; huwag nawang malagay sa kasiraang-puri dahil sa akin ang mga nagsisihanap sa iyo, O Diyos ng Israel. 


text:
 Sa aking mga kapatid ako'y naging isang dayuhan, sa mga anak ng aking ina ay isang taga-ibang bayan. 


text:
 Sapagkat ang pagmamalasakit sa iyong bahay ang sa aki'y umubos, at ang mga paghamak ng mga sa iyo'y humahamak sa akin ay nahulog. 


text:
 Ngunit para sa akin, ang dalangin ko'y sa iyo, O PANGINOON, sa isang kaaya-ayang panahon, O Diyos, sa kasaganaan ng iyong tapat na pag-ibig, sagutin mo ako. Sa pamamagitan ng iyong tapat na tulong, 


text:
 sagipin mo ako sa paglubog sa putikan, at huwag mo akong hayaang lumubog; iligtas mo ako sa aking mga kaaway mula sa tubig na may kalaliman. 


text:
 Ang baha nawa'y huwag akong tangayin, ni ng kalaliman ako man ay lamunin, ni isara ng Hukay ang kanyang bunganga sa akin. 


text:
 O PANGINOON, ako'y iyong sagutin, sapagkat ang iyong tapat na pag-ibig ay mabuti; ayon sa iyong masaganang awa, bumalik ka sa akin. 


text:
 Huwag mong ikubli ang iyong mukha sa iyong lingkod; sapagkat ako'y nasa kahirapan, magmadali kang sa aki'y sumagot. 


text:
 O lumapit ka sa aking kaluluwa, at ako'y iyong tubusin, dahil sa aking mga kaaway ako'y iyong palayain! 


text:
 Nalalaman mo ang aking kasiraan, ang aking kahihiyan at aking kakutyaan; lahat ng aking mga kaaway ay nasa harapan mo. 


text:
 Ang mga paghamak sa aking puso ay sumira; kaya't ako'y may sakit. Ako'y naghanap ng habag, ngunit wala naman; at ng mga mang-aaliw, ngunit wala akong natagpuan. 


text:
 Binigyan nila ako ng lason bilang pagkain, at sa aking uhaw ay binigyan nila ako ng sukang iinumin. 


text:
 Ang kanila nawang sariling hapag na nasa harapan nila ay maging isang bitag; kung sila'y nasa kapayapaan, ito nawa'y maging isang patibong. 


text:
 Lumabo nawa ang kanilang mga mata, upang sila'y huwag makakita; at papanginigin mo ang kanilang mga balakang sa tuwina. 


text:
 Sapagkat kanilang inuusig siya na iyong hinataw, at isinaysay nila ang sakit nila na iyong sinugatan. 


text:
 Ngunit ako'y nagdadalamhati at nasasaktan, ang iyo nawang pagliligtas, O Diyos, ang magtaas sa akin! 


text:
 Sa pamamagitan ng awit ang pangalan ng Diyos ay aking pupurihin, at sa pasasalamat siya'y aking dadakilain. 


text:
 Nakita ito ng mapagkumbaba at sila'y natuwa, ikaw na naghahanap sa Diyos, ang puso mo'y muling mabuhay nawa. 


text:
 Sapagkat dinirinig ng PANGINOON ang kinakapos, at hindi hinahamak ang sariling kanya na nakagapos. 


text:
 Sapagkat ililigtas ng Diyos ang Zion, at muling itatayo ang mga lunsod ng Juda; at ang mga lingkod niya ay maninirahan doon, at aangkinin iyon; 


text:
 ang mga anak ng kanyang mga lingkod ang magmamana niyon, at silang umiibig sa kanyang pangalan ay maninirahan doon. 


text:
 Mapahiya at malito nawa sila na tumutugis sa aking buhay! Maitaboy nawa sila at mawalan ng karangalan, silang nagnanais na ako'y masaktan! 


text:
 Lahat nawang nagsisihanap sa iyo ay magalak at matuwa sa iyo! Yaon nawang umiibig sa iyong pagliligtas ay patuloy na magsabi, "Hayaang dakilain ang Diyos!" 


text:
 Ngunit ako'y dukha at nangangailangan, magmadali ka sa akin, O Diyos! Ikaw ang aking saklolo at aking tagapagligtas; O PANGINOON, huwag kang magtagal! 


text:
 Iligtas at sagipin mo ako sa katuwiran mo, ikiling mo ang iyong pandinig sa akin, at iligtas mo ako! 


text:
 Ikaw sa akin ay maging bato ng tahanan na lagi kong paroroonan; sapagkat ikaw ay aking muog at malaking bato. 


text:
 Sa kamay ng masama, O aking Diyos, sagipin mo ako, mula sa sunggab ng di-matuwid at malupit na tao. 


text:
 Sa iyo ako sumandal mula sa kapanganakan ko, ikaw ang kumuha sa akin mula sa tiyan ng aking ina. Ang pagpupuri ko'y magiging laging sa iyo. 


text:
 Huwag mo akong itakuwil sa panahon ng katandaan; huwag mo akong pabayaan kapag nauubos na ang aking kalakasan. 


text:
 Sapagkat nagsasalita laban sa akin ang aking mga kaaway, silang nagbabantay sa aking buhay ay nagsasanggunian, 


text:
 at nagsasabi, "Pinabayaan na siya ng Diyos: habulin at hulihin siya; sapagkat walang magliligtas sa kanya." 


text:
 Ang mga kaaway ng aking kaluluwa nawa'y mapahiya at malipol; matabunan nawa ng paghamak at kahihiyan ang mga nagnanais na ako'y masaktan. 


text:
 Ang bibig ko'y magsasabi ng iyong katuwiran, ng iyong mga kaligtasan buong araw; sapagkat ang kanilang bilang ay di abot ng aking kaalaman. 


text:
 Ako'y darating na may mga makapangyarihang gawa ng Panginoong DIYOS, aking pupurihin ang iyong katuwiran, ang iyo lamang. 


text:
 O Diyos, iyong tinuruan ako mula sa aking pagkabata; at ipinahahayag ko pa ang iyong kagila-gilalas na mga gawa. 


text:
 Kaya't maging sa pagtanda at pagkakaroon ng mga uban, O Diyos, huwag mo akong pabayaan; hanggang sa aking maipahayag ang iyong kalakasan sa lahat ng darating na salinlahi. Ang iyong kapangyarihan sa bawat isa na darating, 


text:
 at ang iyong katuwiran, O Diyos, ay umabot sa mataas na kalangitan. Ikaw na gumawa ng dakilang mga bagay, O Diyos, sino ang gaya mo? 


text:
 Ikaw na nagpakita sa akin ng maraming matitinding kabagabagan, ang sa akin ay muling bubuhay; mula sa mga kalaliman ng lupa, ay muli mo akong ibabangon. 


text:
 Pupurihin din kita sa pamamagitan ng salterio, dahil sa iyong katapatan, O Diyos ko; sa iyo'y aawit ako ng mga papuri sa pamamagitan ng alpa, O Banal ng Israel. 


text:
 Sisigaw sa kagalakan ang mga labi ko, kapag ako'y umaawit ng mga papuri sa iyo; gayundin ang kaluluwa ko na iniligtas mo. 


text:
 At ang dila ko ay magsasalita ng iyong katuwiran sa buong maghapon, sapagkat sila'y napahiya at napahamak, sila na nagnanais na ako'y saktan. 


text:
 Kanya nawang ipagtanggol ang dukha ng bayan, magbigay ng kaligtasan sa mga nangangailangan, at ang mapang-api ay kanyang durugin! 


text:
 Sila nawa'y matakot sa iyo habang ang araw ay nananatili, at kasintagal ng buwan, sa buong panahon ng mga salinlahi! 


text:
 Siya nawa'y maging gaya ng ulan na bumabagsak sa damong tinabas, gaya ng ambon na dumidilig sa lupa. 


text:
 Sa kanyang mga araw nawa'y lumaganap ang matuwid, at ang kapayapaan ay sumagana, hanggang sa mawala ang buwan. 


text:
 Magkaroon nawa siya ng kapangyarihan mula sa dagat hanggang sa kabilang dagat, at mula sa Ilog hanggang sa mga dulo ng lupa! 


text:
 Ang mga naninirahan sa ilang nawa sa kanya ay magsiyukod, at himuran ng kanyang mga kaaway ang alabok! 


text:
 Ang mga hari nawa ng Tarsis at ng mga pulo ay magdala sa kanya ng mga kaloob; ang mga hari nawa sa Sheba at Seba ay magdala ng mga kaloob! 


text:
 Sapagkat kanyang inililigtas ang nangangailangan kapag ito'y nananawagan, ang dukha at ang taong walang kadamay. 


text:
 Sa panggigipit at karahasan, buhay nila'y kanyang tutubusin; at magiging mahalaga ang kanilang dugo sa kanyang paningin. 


text:
 Mabuhay nawa siya nang matagal, at ang ginto ng Sheba sa kanya nawa'y ibigay! Ipanalangin nawa siyang palagian, at hingin ang mga pagpapala para sa kanya sa buong araw! 


text:
 Magkaroon nawa ng saganang trigo sa lupa; sa mga tuktok ng mga bundok ito nawa'y umalon; ang bunga nawa niyon ay wawagayway gaya ng Lebanon; at silang mga nasa lunsod nawa ay sumagana, gaya ng damo sa lupa. 


text:
 Ang kanyang pangalan nawa ay manatili kailanman; ang kanyang pangalan nawa ay maging bantog hanggang ang araw ay sumikat! Ang mga tao nawa ay pagpalain sa pamamagitan niya, at tawagin siyang mapalad ng lahat ng mga bansa. 


text:
 Purihin ang PANGINOON, ang Diyos ng Israel, na siya lamang ang gumagawa ng mga bagay na kahanga-hanga. 


text:
 Purihin ang kanyang maluwalhating pangalan magpakailanman; mapuno nawa ang buong lupa ng kanyang kaluwalhatian. Amen at Amen. 


text:
 Kanilang inilagay ang kanilang mga bibig sa mga langit, at ang kanilang dila ay nagpapagala-gala sa ibabaw ng lupa. 


text:
 Sa walang kabuluhan ay pinanatili kong malinis ang aking puso, at ang aking mga kamay sa kawalang-sala ay hinuhugasan ko. 


text:
 Kung aking sinabi, "Ako'y magsasalita ng ganito;" ako'y hindi magiging tapat sa salinlahi ng mga anak mo. 


text:
 Sila'y gaya ng panaginip kapag nagigising ang isang tao, sa pagkagising ang kanilang larawan ay hinahamak mo. 


text:
 Ang aking laman at ang aking puso ay maaaring manghina, ngunit ang Diyos ang lakas ng aking puso at bahagi ko magpakailanman. 


text:
 Ngunit para sa akin, ang pagiging malapit ng Diyos ay aking kabutihan; ginawa kong aking kanlungan ang Panginoong DIYOS, upang aking maisaysay ang lahat ng iyong mga gawa. 


text:
 O Diyos, bakit mo kami itinakuwil magpakailanman? Bakit ang iyong galit ay umuusok laban sa mga tupa ng iyong pastulan? 


text:
 Alalahanin mo ang iyong kapulungan na iyong binili noong una, na iyong tinubos upang maging lipi ng iyong mana! At ang bundok ng Zion na iyong tinahanan. 


text:
 Itaas mo ang iyong mga hakbang sa mga walang hanggang guho; winasak ng kaaway ang lahat ng bagay sa santuwaryo! 


text:
 Ang mga kaaway mo'y nagsisisigaw sa gitna ng iyong dakong tagpuan, itinaas nila ang kanilang mga watawat na palatandaan. 


text:
 Kanilang sinunog ang iyong santuwaryo; hanggang sa lupa, nilapastangan nila ang tahanang dako ng pangalan mo. 


text:
 Sinabi nila sa kanilang sarili, "Ganap namin silang lulupigin," kanilang sinunog ang lahat ng dakong tagpuan ng Diyos sa lupain. 


text:
 Hindi namin nakikita ang aming mga palatandaan; wala nang propeta pa; at walang sinuman sa amin na nakakaalam kung hanggang kailan. 


text:
 O Diyos, hanggang kailan manlilibak ang kaaway? Lalapastanganin ba ng kaaway ang iyong pangalan magpakailanman? 


text:
 Hinawi mo ang dagat sa pamamagitan ng iyong kalakasan, binasag mo ang mga ulo ng mga dambuhala sa mga tubigan. 


text:
 Dinurog mo ang mga ulo ng Leviatan, ibinigay mo siya bilang pagkain para sa mga nilalang sa ilang. 


text:
 Ang mga bukal at mga batis ay iyong binuksan, iyong tinuyo ang mga batis na palagiang dinadaluyan. 


text:
 Alalahanin mo ito, O PANGINOON, kung paanong nanlilibak ang kaaway, at isang masamang bayan ang lumalait sa iyong pangalan. 


text:
 Sa mababangis na hayop, ang kaluluwa ng iyong kalapati ay huwag mong ibigay, huwag mong kalimutan ang buhay ng iyong dukha magpakailanman. 


text:
 Magkaroon ka ng pagpapahalaga sa iyong tipan; sapagkat ang madidilim na dako ng lupa ay puno ng mga tahanan ng karahasan. 


text:
 Ang naaapi nawa'y huwag bumalik na may kahihiyan; purihin nawa ng dukha at nangangailangan ang iyong pangalan. 


text:
 Bumangon ka, O Diyos, ang usapin mo'y ipaglaban; alalahanin mo kung paanong nililibak ka ng masasama buong araw! 


text:
 Huwag mong kalilimutan ang sigawan ng iyong mga kaaway, ang ingay ng iyong mga kaaway na patuloy na pumapailanglang! 


text:
 Kami ay nagpapasalamat sa iyo, O Diyos; kami ay nagpapasalamat, malapit ang iyong pangalan. Ang mga kagila-gilalas mong gawa ay sinasaysay ng mamamayan. 


text:
 Kapag ang lupa ay nayayanig at ang lahat ng mga naninirahan dito, ako ang nagpapatatag sa mga haligi nito. (Selah) 


text:
 Sapagkat sa kamay ng PANGINOON ay may isang kopa, may alak na bumubula, hinalong totoo; at kanyang ibubuhos ang laman nito, tunay na ang masasama sa lupa ay ibubuhos at iinumin ang latak nito. 


text:
 Doo'y binali niya ang humahagibis na mga palaso, ang kalasag, ang tabak, at mga sandata sa pakikidigma. (Selah) 


text:
 Ang matatapang ay inalisan ng kanilang samsam, sila'y lumubog sa pagkakatulog, at wala sa mga mandirigma ang makagamit ng kanilang mga kamay. 


text:
 Sa iyong saway, O Diyos ni Jacob, ang mangangabayo at ang kabayo ay nahandusay sa mahimbing na pagkakatulog. 


text:
 Ngunit ikaw, ikaw ay kakilakilabot! Sinong makakatayo sa iyong harapan, kapag minsang ang galit ay napukaw? 


text:
 nang ang Diyos ay bumangon sa paghatol, upang iligtas ang lahat ng naaapi sa sandaigdigan. (Selah) 


text:
 Mamanata ka sa PANGINOON mong Diyos, at tuparin mo ang mga iyon, magdala nawa ng mga kaloob ang lahat ng nasa kanyang palibot, sa kanya na nararapat pag-ukulan ng takot, 


text:
 Ang aking tinig ay papailanglang sa Diyos, at ako'y dadaing ng malakas; ang aking tinig ay papailanglang sa Diyos, at papakinggan niya ako. 


text:
 Hinahanap ko ang Panginoon sa araw ng aking kaguluhan; sa gabi'y nakaunat ang aking kamay, at hindi nangangalay; ang kaluluwa ko'y tumatangging mabigyang kaaliwan. 


text:
 Naaalala ko ang Diyos, at ako'y nababalisa; nang ako'y nagdaramdam, ang diwa ko'y nanlulupaypay. (Selah) 


text:
 Pinigilan mong magsara ang talukap ng aking mga mata, ako'y totoong naguguluhan at hindi ako makapagsalita. 


text:
 Sa gabi'y nakikipag-usap ako sa aking puso; ako'y magbubulay-bulay sa aking puso at ang aking diwa ay magsisiyasat. 


text:
 Ang kanya bang tapat na pag-ibig ay huminto na magpakailanman? Ang kanya bang mga pangako sa lahat ng panahon ay nawakasan? 


text:
 Nakalimot na ba ang Diyos na maging mapagbiyaya? Sa kanya bang galit ay isinara niya ang kanyang awa? (Selah) 


text:
 Aking gugunitain ang mga gawa ng PANGINOON; Oo, aking aalalahanin ang mga kahanga-hangang gawa mo noong unang panahon. 


text:
 Ikaw ang Diyos na gumagawa ng mga kababalaghan, na nagpahayag ng iyong kalakasan sa gitna ng mga bayan. 


text:
 Nang makita ka ng tubig, O Diyos; nang makita ka ng tubig, sila'y natakot: Oo, ang kalaliman ay nanginig. 


text:
 Ang alapaap ay nagbuhos ng tubig; nagpakulog ang himpapawid, ang mga palaso mo ay humagibis sa bawat panig. 


text:
 Ang tunog ng iyong kulog ay nasa ipu-ipo; pinagliwanag ng mga kidlat ang daigdig; ang lupa ay nanginig at nayanig. 


text:
 Ang daan mo'y nasa dagat, ang landas mo'y nasa malalaking tubig; gayunman ang bakas mo'y hindi nakita. 


text:
 O bayan ko, sa aking turo ay makinig; ikiling ninyo ang inyong mga tainga sa mga salita ng aking bibig. 


text:
 Aking bubuksan ang aking bibig sa isang talinghaga; ako'y magsasalita ng malalabong pananalita mula pa noong una, 


text:
 Ang mga iyon sa kanilang mga anak ay hindi namin ikukubli, kundi sasabihin sa darating na salinlahi, ang maluluwalhating gawa ng PANGINOON, at ang kanyang kalakasan, at ang kanyang mga kahanga-hangang gawa na kanyang ginawa. 


text:
 Sa Jacob siya'y nagtatag ng patotoo, at sa Israel ay nagtalaga ng kautusan, na kanyang iniutos sa aming mga magulang, upang sa kanilang mga anak ay kanilang ituro naman; 


text:
 upang malaman ang mga iyon ng susunod na salinlahi, ng mga batang di pa ipinapanganak, na magsisibangon at sasabihin ang mga iyon sa kanilang mga anak, 


text:
 upang kanilang ilagak ang kanilang pag-asa sa Diyos, at hindi malimutan ang mga gawa ng Diyos, kundi ingatan ang kanyang mga utos; 


text:
 upang huwag silang maging gaya ng kanilang mga ninuno, isang matigas ang ulo at salinlahing mapanghimagsik, isang salinlahing ang puso ay di ginawang matuwid, at ang kanilang diwa ay di-tapat sa Diyos. 


text:
 Ang mga anak ni Efraim ay mga mamamana, na may sandatang pana, ay nagsitalikod sa araw ng pakikidigma. 


text:
 Sa paningin ng kanilang mga magulang ay gumawa siya ng mga kababalaghan, sa lupain ng Ehipto, sa kaparangan ng Zoan. 


text:
 Hinawi niya ang dagat at pinaraan niya sila roon, at kanyang pinatayo ang tubig na parang isang bunton. 


text:
 Sa araw ay pinatnubayan niya sila sa pamamagitan ng ulap, at sa buong gabi ay sa pamamagitan ng apoy na nagliliyab. 


text:
 Kanyang biniyak ang mga bato sa ilang, at pinainom niya sila ng sagana na gaya ng mula sa mga kalaliman. 


text:
 Gayunma'y lalo pa silang nagkasala laban sa kanya, na naghihimagsik laban sa Kataas-taasan sa ilang. 


text:
 Upang tubig ay dumaloy ang bato'y kanyang hinataw, at ang mga bukal ay umapaw. Makapagbibigay rin ba siya ng tinapay, o makapagdudulot ng karne sa kanyang bayan?" 


text:
 Kaya't nang marinig ng PANGINOON, siya'y napuno ng poot, isang apoy ang nag-alab laban sa Jacob, ang kanyang galit naman ay lumaki laban sa Israel; 


text:
 Gayunma'y ang langit sa itaas ay kanyang inutusan, at ang mga pintuan ng langit ay kanyang binuksan; 


text:
 Pinahihip niya ang hanging silangan sa kalangitan, at sa pamamagitan ng kanyang kapangyarihan, pinarating niya ang hanging timugan. 


text:
 Kanyang pinaulanan sila ng karne na parang alabok, ng mga ibong may pakpak na parang buhangin sa mga dagat; 


text:
 At sila'y kumain at nabusog na mainam, sapagkat ibinigay niya sa kanila ang kanilang kinasasabikan. 


text:
 Ngunit bago nabigyang kasiyahan ang kanilang pananabik, samantalang ang pagkain ay nasa kanila pang mga bibig, 


text:
 ang galit ng Diyos ay nag-alab laban sa kanila, at pinatay niya ang pinakamalakas sa kanila, at sinaktan ang mga piling lalaki ng Israel. 


text:
 Sa kabila ng lahat ng ito ay patuloy pa rin silang nagkasala; sa kabila ng kanyang mga kababalaghan ay hindi sila sumampalataya. 


text:
 Kaya't kanyang winakasan ang kanilang mga araw sa walang kabuluhan, at ang kanilang mga taon sa biglang kakilabutan. 


text:
 Nang kanyang pagpapatayin sila, siya'y kanilang hinanap; sila'y nagsisi at hinanap ang Diyos nang masikap. 


text:
 Kanilang naalala na ang kanilang malaking bato ay ang Diyos, ang Kataas-taasang Diyos ang kanilang manunubos. 


text:
 Ngunit kanilang tinuya siya ng bibig nila, nagsinungaling sila sa kanya sa pamamagitan ng kanilang mga dila. 


text:
 Gayunman siya, palibhasa'y mahabagin, pinatawad niya ang kanilang kasamaan at hindi sila nilipol; madalas na pinipigil niya ang kanyang galit, at hindi pinupukaw ang lahat niyang poot. 


text:
 Hindi nila inalaala ang kanyang kapangyarihan, ni ang araw nang kanyang tubusin sila mula sa kalaban; 


text:
 nang gawin niya sa Ehipto ang kanyang palatandaan, at ang kanyang mga kababalaghan sa kaparangan ng Zoan. 


text:
 Kanyang pinadalhan sila ng mga pulutong ng mga bangaw, na lumamon sa kanila; at ng mga palaka, na sa kanila'y pumuksa. 


text:
 Ibinigay niya sa yelong-ulan ang kanilang mga hayop, at ang kanilang mga kawan sa mga kidlat at kulog. 


text:
 Sa kanila'y pinakawalan niya ang bangis ng kanyang galit, poot, bagsik, at ligalig, isang pulutong ng mga pumupuksang anghel. 


text:
 Para sa kanyang galit gumagawa siya ng daraanan; ang kanilang kaluluwa ay hindi niya iniligtas sa kamatayan, kundi ibinigay sa salot ang kanilang buhay. 


text:
 Ang lahat ng panganay sa Ehipto ay kanyang pinatay, ang unang labas ng kanilang lakas sa mga tolda ni Ham. 


text:
 Pagkatapos ay inakay niya na parang mga tupa ang kanyang bayan, at pinatnubayan sila sa ilang na parang kawan. 


text:
 At kanyang tiwasay na inakay sila, kaya't hindi sila nasindak; ngunit ang kanilang mga kaaway ay tinabunan ng dagat. 


text:
 At kanyang dinala sila sa kanyang lupaing banal, sa bundok na pinagtagumpayan ng kanyang kanang kamay. 


text:
 Pinalayas niya ang mga bansa sa kanilang harapan, at sa pamamagitan ng pising panulat pinagbaha-bahagi niya ang mga ito bilang pamana, at ang mga lipi ng Israel sa kanilang mga tolda'y pinatahanan. 


text:
 Gayunma'y kanilang sinubukan at naghimagsik sila sa Diyos na Kataas-taasan, at ang kanyang mga patotoo ay hindi iningatan; 


text:
 kundi tumalikod at gumawang may kataksilan na gaya ng kanilang mga magulang; sila'y bumaluktot na gaya ng mandarayang pana. 


text:
 Sapagkat kanilang ginalit siya sa pamamagitan ng kanilang matataas na dako, kanilang pinapanibugho siya sa pamamagitan ng kanilang mga larawang nililok. 


text:
 Kanyang pinabayaan ang kanyang tahanan sa Shilo, ang tolda na kanyang inilagay sa gitna ng mga tao; 


text:
 Nang magkagayon ang Panginoon sa pagtulog ay gumising, gaya ng malakas na tao na sumisigaw dahil sa pagkalasing. 


text:
 At sinaktan niya sa likod ang kanyang mga kaaway; sa walang hanggang kahihiyan, kanya silang inilagay. 


text:
 Itinayo niya ang kanyang santuwaryo na gaya mga kataasan, gaya ng lupa na kanyang itinatag magpakailanman. 


text:
 Mula sa pag-aalaga ng mga pasusuhing tupa siya ay kanyang dinala, upang maging pastol ng Jacob na bayan niya, ng Israel na kanyang pamana. 


text:
 Kaya't siya'y nagpastol sa kanila ayon sa katapatan ng kanyang puso, at kanyang pinatnubayan sila ng sanay na mga kamay. 


text:
 O Diyos, ang mga pagano sa iyong mana ay dumating, kanilang dinungisan ang iyong templong banal; ang Jerusalem sa mga guho ay kanilang inilagay. 


text:
 Ang mga katawan ng iyong mga lingkod ay ibinigay nila bilang pagkain sa mga ibon sa himpapawid, ang laman ng iyong mga banal sa mga hayop sa lupa. 


text:
 Ang kanilang dugo ay parang tubig na ibinuhos nila sa palibot ng Jerusalem; at walang sinumang sa kanila'y maglibing. 


text:
 Kami'y naging tampulan ng pagtuya sa aming mga kalapit, ang mga nasa palibot namin kami'y nililibak at nilalait. 


text:
 Hanggang kailan, O PANGINOON? Magagalit ka ba habang panahon? Ang iyo bang mapanibughong poot ay mag-aalab na parang apoy? 


text:
 Ibuhos mo ang iyong galit sa mga bansang hindi kumikilala sa iyo, at sa mga kaharian na hindi tumatawag sa pangalan mo! 


text:
 Huwag mong alalahanin laban sa amin ang kasamaan ng aming mga ninuno, mabilis nawang dumating ang iyong kahabagan upang salubungin kami, sapagkat kami ay lubhang pinababa. 


text:
 Tulungan mo kami, O Diyos ng aming kaligtasan, para sa kaluwalhatian ng iyong pangalan; iligtas mo kami at patawarin ang aming mga kasalanan, alang-alang sa iyong pangalan. 


text:
 Bakit sasabihin ng mga bansa, "Nasaan ang kanilang Diyos?" Nawa'y ang paghihiganti para sa dugong nabuhos ng iyong mga lingkod ay malaman ng mga bansa sa harap ng aming mga mata. 


text:
 Ang daing ng mga bilanggo'y dumating nawa sa iyong harapan, ayon sa iyong dakilang kapangyarihan iligtas mo ang mga nakatakdang mamatay! 


text:
 Ibalik mo ng pitong ulit sa sinapupunan ng aming mga kalapit-bansa ang mga pagkutyang ikinutya nila sa iyo, O Panginoon. 


text:
 Kung gayon kaming iyong bayan, ang mga tupa sa iyong pastulan, ay magpapasalamat sa iyo magpakailanman; sa lahat ng salinlahi ang papuri sa iyo'y aming isasalaysay. 


text:
 O Pastol ng Israel, iyong pakinggan, ikaw na pumapatnubay kay Jose na parang kawan; ikaw na nakaluklok sa trono sa ibabaw ng mga kerubin, ikaw ay magliwanag 


text:
 sa harapan ng Efraim, ng Benjamin at ng Manases! Pakilusin mo ang iyong kapangyarihan, at pumarito ka upang kami'y iligtas. 


text:
 Ginawa mo kaming kaalitan sa aming mga kalapit-bansa, at ang mga kaaway namin ay nagtatawanang sama-sama. 


text:
 Panunumbalikin mo kami, O Diyos ng mga hukbo; paliwanagin mo ang iyong mukha upang kami ay maligtas! 


text:
 Ikaw ay nagdala ng isang puno ng ubas mula sa Ehipto; iyong pinalayas ang mga bansa, at itinanim mo ito. 


text:
 Sinisira ito ng baboy-damo na mula sa kagubatan, at nanginginain doon ang lahat ng gumagalaw sa parang. 


text:
 Bumalik kang muli, O Diyos ng mga hukbo, isinasamo namin sa iyo. Tumungo ka mula sa langit, at masdan mo; pahalagahan mo ang puno ng ubas na ito, 


text:
 Ipatong nawa ang iyong kamay sa tao ng kanang kamay mo, sa anak ng tao na iyong pinalakas para sa sarili mo. 


text:
 Panunumbalikin mo kami, O PANGINOONG Diyos ng mga hukbo; paliwanagin mo ang iyong mukha, upang kami ay maligtas! 


text:
 Umawit kayo nang malakas sa Diyos na ating kalakasan; sumigaw sa Diyos ni Jacob dahil sa kagalakan! 


text:
 Ginawa niya itong patotoo sa Jose, nang siya'y lumabas sa lupain ng Ehipto. Ako'y nakarinig ng tinig na hindi ko kilala: 


text:
 Ikaw ay tumawag nang nasa kaguluhan, at iniligtas kita; sinagot kita sa lihim na dako ng kulog; sinubok kita sa tubig ng Meriba. (Selah) 


text:
 O bayan ko, habang kita'y pinaaalalahanan, ako'y iyong dinggin, O Israel, kung ikaw sana'y makikinig sa akin! 


text:
 Ako ang PANGINOON mong Diyos, na naglabas sa iyo mula sa lupain ng Ehipto. Buksan mo nang maluwang ang iyong bibig, at ito'y aking pupunuin. 


text:
 Kaya't ipinaubaya ko sila sa pagmamatigas ng kanilang puso, upang sumunod sa kanilang sariling mga payo. 


text:
 Pasusukuin ko kaagad ang kanilang mga kaaway, at ibabaling ko ang aking kamay laban sa kanilang mga kalaban. 


text:
 Ang mga napopoot sa PANGINOON ay yuyuko sa kanya, at ang kanilang panahon ay magtatagal kailanman. 


text:
 "Hanggang kailan kayo hahatol ng di-makatarungan, at magpapakita ng pagsang-ayon sa masama? (Selah) 


text:
 Bigyan ninyo ng katarungan ang mahina at ulila; panatilihin ang karapatan ng napipighati at dukha. 


text:
 Wala silang kaalaman o pang-unawa, sila'y lumalakad na paroo't parito sa kadiliman; lahat ng saligan ng lupa ay nayayanig. 


text:
 Sila'y naghanda ng mga tusong panukala laban sa iyong bayan, sila'y nagsanggunian laban sa iyong mga iniingatan. 


text:
 Kanilang sinasabi, "Pumarito kayo, bilang isang bansa'y pawiin natin sila, upang ang pangalan ng Israel ay huwag nang maalala pa!" 


text:
 Gawin ang kanilang mga maharlika na gaya nina Oreb at Zeeb; lahat nilang mga pinuno na gaya nina Zeba at Zalmuna; 


text:
 Punuin mo ang kanilang mga mukha ng kahihiyan, O PANGINOON, upang hanapin nila ang iyong pangalan. 


text:
 Ang kaluluwa ko'y nananabik, Oo, nanghihina para sa mga bulwagan ng PANGINOON; ang puso ko't laman ay umaawit sa kagalakan sa buhay na Diyos. 


text:
 Maging ang maya ay nakakatagpo ng bahay, at ang layang-layang ay ng pugad para sa kanya, na mapaglalagyan niya ng kanyang inakay, O PANGINOON ng mga hukbo, sa mga dambana mo, Hari ko, at Diyos ko. 


text:
 Mapalad ang mga tao na ang mga kalakasan ay nasa iyo; na ang mga daan tungo sa Zion ay nasa kanilang puso. 


text:
 Sa kanilang pagdaan sa libis ng Baca, ay ginawa nila itong dako ng mga bukal; kinakalatan din ito ng mga pagpapala ng maagang ulan. 


text:
 PANGINOONG Diyos ng mga hukbo, pakinggan mo ang aking panalangin, pakinggan mo, O Diyos ni Jacob. (Selah) 


text:
 Sapagkat ang isang araw sa iyong mga bulwagan ay mabuti kaysa isang libo saanman. Nanaisin ko pang maging tanod sa pintuan sa bahay ng aking Diyos, kaysa tumahan sa mga tolda ng kasamaan. 


text:
 Sapagkat ang PANGINOONG Diyos ay araw at kalasag, siya'y nagbibigay ng biyaya at karangalan. Walang mabuting bagay ang ipagkakait ng PANGINOON sa mga nagsisilakad nang matuwid. 


text:
 Magagalit ka ba sa amin magpakailanman? Ipagpapatuloy mo ba ang iyong galit sa lahat ng salinlahi? 


text:
 O PANGINOON, ipakita mo sa amin ang iyong tapat na pagsuyo, at ipagkaloob mo sa amin ang pagliligtas mo. 


text:
 Aking papakinggan kung ano ang sasabihin ng Diyos na PANGINOON, sapagkat siya'y magsasalita ng kapayapaan sa kanyang bayan at sa kanyang mga banal, ngunit huwag silang muling manumbalik sa kahangalan. 


text:
 Tunay na ang kanyang pagliligtas ay malapit sa kanila na natatakot sa kanya; upang ang kaluwalhatian ay manahan sa aming lupain. 


text:
 Ikiling mo ang iyong pandinig, O PANGINOON, at ako'y sagutin mo, sapagkat dukha at nangangailangan ako. 


text:
 Ingatan mo ang aking buhay, sapagkat ako'y banal na tao. Ikaw na aking Diyos, iligtas mo ang iyong lingkod na nagtitiwala sa iyo. 


text:
 Pasayahin mo ang kaluluwa ng lingkod mo, sapagkat sa iyo, O Panginoon itinataas ko ang kaluluwa ko. 


text:
 Sapagkat ikaw, Panginoon, ay mabuti at mapagpatawad, sagana sa tapat na pag-ibig sa lahat ng sa iyo ay tumatawag. 


text:
 Lahat ng mga bansa na iyong nilalang ay darating at sasamba sa harapan mo, O Panginoon; at ang iyong pangalan ay kanilang luluwalhatiin. 


text:
 O PANGINOON, ituro mo sa akin ang iyong daan, upang makalakad ako sa iyong katotohanan; ilakip mo ang aking puso upang matakot sa iyong pangalan. 


text:
 Nagpapasalamat ako sa inyo ng buong puso, O Panginoon kong Diyos, at luluwalhatiin ko ang iyong pangalan magpakailanman. 


text:
 Sapagkat dakila ang iyong tapat na pagsinta sa akin; sa kalaliman na Sheol ay iniligtas mo ang aking kaluluwa. 


text:
 O Diyos, ang mga taong mayabang ay nagbangon laban sa akin, isang pangkat ng malulupit na tao ang nagtatangka sa aking buhay, at hindi ka nila isinaalang-alang sa harapan nila. 


text:
 Ngunit ikaw, O Panginoon, ay Diyos na mahabagin at mapagbiyaya, banayad sa pagkagalit, sa tapat na pag-ibig at katapatan ay sagana. 


text:
 Lingunin mo ako, maawa ka sa akin; ibigay mo ang lakas mo sa iyong lingkod, at iligtas mo ang anak ng iyong lingkod na babae. 


text:
 Pagpakitaan mo ako ng tanda para sa kabutihan, upang makita ng mga napopoot sa akin at mapahiya, sapagkat ikaw, PANGINOON, ay tumulong at umaliw sa akin. 


text:
 Kabilang sa mga nakakakilala sa akin ay binabanggit ko si Rahab at ang Babilonia, narito, ang Filistia at Tiro, kasama ng Etiopia — "Ang isang ito ay ipinanganak doon." 


text:
 At tungkol sa Zion ay sasabihin, "Ang isang ito at ang isang iyon ay ipinanganak sa kanya;" sapagkat mismong ang Kataas-taasan ang magtatatag sa kanya. 


text:
 Ang PANGINOON ay magbibilang habang kanyang itinatala ang mga bayan, "Ang isang ito ay ipinanganak doon." (Selah) 


text:
 Paratingin mo nawa ang aking panalangin sa harapan mo, ang iyong pandinig sa aking daing ay ikiling mo! 


text:
 gaya ng pinabayaan sa gitna ng mga patay, gaya ng pinatay na nakahiga sa libingan, gaya ng mga hindi mo na inaalala, sapagkat sila'y inihiwalay sa iyong kamay. 


text:
 Ang iyong poot ay mabigat na sa akin ay nakapatong, at iyong sinaktan ako ng lahat mong mga alon. (Selah) 


text:
 Pinalayo mo sa akin ang aking mga kasamahan; ginawa mo akong isang bagay na kanilang katatakutan. Ako'y nakakulong upang ako'y hindi makatakas; 


text:
 dahil sa kalungkutan ay lumabo ang mata ko, O PANGINOON, araw-araw ay tumatawag ako sa iyo, aking iniabot sa iyo ang mga kamay ko. 


text:
 Gagawa ka ba ng mga kababalaghan para sa mga patay? Ang mga patay ba ay babangon upang purihin ka? (Selah) 


text:
 Ang iyo bang mga kababalaghan ay malalaman sa kadiliman, o ang iyong katuwiran sa lupain ng pagkalimot? 


text:
 O PANGINOON, bakit mo itinatakuwil ang aking kaluluwa? Bakit mo ikinukubli ang iyong mukha sa akin? 


text:
 Pinahihirapan at malapit sa kamatayan mula sa aking kabataan, tiniis ko ang pagkatakot sa iyo, wala akong kakayahan. 


text:
 Aking aawitin ang iyong tapat na pag-ibig magpakailanman, O PANGINOON, sa pamamagitan ng aking bibig ay ipahahayag ko sa lahat ng salinlahi ang katapatan mo. 


text:
 Sapagkat aking sinabi, ang tapat na pag-ibig ay matatatag kailanman, itatag mo sa mga langit ang iyong katapatan. 


text:
 'Ang mga binhi mo'y itatatag ko magpakailanman, at aking itatayo ang iyong trono para sa lahat ng salinlahi.'” (Selah) 


text:
 Purihin nawa ng langit ang iyong mga kahanga-hangang gawa, O PANGINOON, ang katapatan mo sa kapulungan ng mga banal! 


text:
 Sapagkat sino sa langit ang maihahambing sa PANGINOON? Sino sa mga nilalang sa langit ang gaya ng PANGINOON, 


text:
 isang Diyos na kinatakutan sa kapulungan ng mga banal, dakila at kakilakilabot kaysa lahat ng nasa palibot niya? 


text:
 O PANGINOONG Diyos ng mga hukbo, sino ang makapangyarihang gaya mo, O PANGINOON? Ang iyong katapatan ay nakapaligid sa iyo. 


text:
 Iyong pinamumunuan ang pagngangalit ng dagat; kapag tumataas ang mga alon nito, ang mga iyon ay pinatatahimik mo. 


text:
 Iyong dinurog ang Rahab na tulad sa pinatay, pinangalat mo ng iyong makapangyarihang bisig ang iyong mga kaaway. 


text:
 Ang hilaga at ang timog ay iyong nilalang, ang Tabor at ang Hermon ay magalak na nagpuri sa iyong pangalan. 


text:
 Ang katuwiran at katarungan ang mga saligan ng iyong trono, ang tapat na pag-ibig at katapatan ay nagpapauna sa iyo. 


text:
 Mapalad ang bayan na nakakaalam ng masayang sigaw, na nagsisilakad sa liwanag ng iyong mukha, O PANGINOON; 


text:
 Sapagkat ikaw ang kaluwalhatian ng kanilang lakas, sa pamamagitan ng iyong kagandahang-loob ang aming tambuli ay itinaas. 


text:
 Nang una ay nagsalita ka sa pangitain sa iyong mga tapat na lingkod, at iyong sinabi, "Aking ibinigay ang tulong sa isang makapangyarihan; aking itinaas ang isang hinirang mula sa bayan. 


text:
 Ang aking pagtatapat at taimtim na pag-ibig ay magiging kanya, at sa pangalan ko'y matataas ang sungay niya. 


text:
 Iingatan ko para sa kanya magpakailanman ang pag-ibig kong tapat, at ang tipan ko para sa kanya magiging matatag. 


text:
 Aking itatatag ang kanyang lahi magpakailanman, at ang kanyang trono na gaya ng mga araw ng langit. 


text:
 kung magkagayo'y ang kanilang mga pagsuway, sa pamamagitan ng pamalo ay aking parurusahan, at sa pamamagitan ng mga hampas ang kanilang kasamaan. 


text:
 Ngunit hindi ko aalisin sa kanya ang aking tapat na pagmamahal, o maging hindi tunay sa aking katapatan. 


text:
 Ang aking tipan ay hindi ko lalabagin, ni ang salita na lumabas sa aking mga labi ay aking babaguhin. 


text:
 Minsan at magpakailanman ay sumumpa ako sa pamamagitan ng aking kabanalan, kay David ay hindi ako magsisinungaling. 


text:
 Ang kanyang mga lahi ay mananatili magpakailanman; ang kanyang trono ay magiging gaya ng araw sa aking harapan. 


text:
 Ngunit ngayo'y iyong itinakuwil at tinanggihan, ikaw ay puno ng galit sa iyong pinahiran ng langis. 


text:
 Iyong itinaas ang kanang kamay ng kanyang mga kaaway; iyong pinagalak ang lahat niyang mga kalaban. 


text:
 O PANGINOON, hanggang kailan ka magkukubli magpakailanman? Ang pagniningas ng iyong poot na parang apoy ay hanggang kailan? 


text:
 Alalahanin mo kung ano ang sukat ng buhay ko, sa anong walang kabuluhan nilalang mo ang lahat ng mga anak ng mga tao! 


text:
 Sinong tao ang mabubuhay at hindi makakakita ng kamatayan? Maililigtas ba niya ang kanyang kaluluwa sa kapangyarihan ng Sheol? (Selah) 


text:
 Alalahanin mo, O PANGINOON, kung paano nilibak ang lingkod mo, kung paanong sa aking dibdib ang paghamak ng mga bayan ay taglay ko, 


text:
 na itinuya ng iyong mga kaaway, O PANGINOON, na sa pamamagitan nito ay kanilang pinagtatawanan ang mga bakas ng iyong pinahiran ng langis. 


text:
 Bago nilikha ang mga bundok, o bago mo nilikha ang lupa at ang sanlibutan, ikaw ay Diyos, mula sa walang hanggan hanggang sa walang hanggan. 


text:
 Iyong ibinabalik ang tao sa alabok, at iyong sinasabi, "Bumalik kayo, kayong mga anak ng mga tao!" 


text:
 Sapagkat ang isang libong taon sa iyong paningin, ay parang kahapon lamang kapag ito'y nakalipas, o gaya ng isang gabing pagbabantay. 


text:
 Sapagkat ang iyong galit ang sa amin ay tumupok, at sa pamamagitan ng iyong galit kami ay nabagabag. 


text:
 Inilagay mo ang aming kasamaan sa iyong harapan, sa liwanag ng iyong mukha ang lihim naming kasalanan. 


text:
 Sapagkat sa ilalim ng iyong poot, lahat ng aming araw ay lumilipas, na gaya ng buntong-hininga, ang aming mga taon ay nagwawakas. 


text:
 Ang mga taon ng aming buhay ay pitumpung taon, o kung malakas kami ay walumpung taon, ngunit ang mga ito ay hirap at kaguluhan lamang, ang mga ito'y madaling lumipas, at kami ay nawawala. 


text:
 Sinong nakakaalam ng kapangyarihan ng galit mo, at ng iyong galit ayon sa pagkatakot na marapat sa iyo? 


text:
 Kaya't turuan mo kami na bilangin ang aming mga araw, upang kami ay magkaroon ng pusong may karunungan. 


text:
 Busugin mo kami sa umaga ng iyong tapat na pagmamahal, upang kami ay magalak at matuwa sa lahat ng aming mga araw. 


text:
 Kami ay iyong pasayahin ayon sa dami ng mga araw ng iyong pagpapahirap sa amin, at kasindami ng mga taon na ang kasamaan nakita namin. 


text:
 Sumaamin nawa ang biyaya ng Panginoon naming Diyos, at iyong itatag sa amin ang gawa ng aming mga kamay; Oo, itatag mo ang gawa ng aming mga kamay. 


text:
 sasabihin ko sa PANGINOON, "Aking muog at aking kanlungan, aking Diyos na siya kong pinagtitiwalaan." 


text:
 Kanyang tatakpan ka ng mga bagwis niya, at sa ilalim ng kanyang mga pakpak ay manganganlong ka; ang kanyang katapatan ay baluti at panangga. 


text:
 Mabubuwal sa iyong tabi ang isang libo, sa iyong kanan ay sampung libo, ngunit ito'y hindi lalapit sa iyo. 


text:
 Sapagkat siya'y magbibilin sa kanyang mga anghel tungkol sa iyo, upang sa lahat ng iyong mga lakad ay ingatan ka. 


text:
 Sapagkat siya'y kumapit sa akin na may pag-ibig, ililigtas ko siya, iingatan ko siya sapagkat ang aking pangalan ay nalalaman niya. 


text:
 Siya'y tatawag sa akin at sasagutin ko siya; ako'y magiging kasama niya sa kabalisahan, sasagipin ko siya at pararangalan ko siya. 


text:
 Mabuti ang magpasalamat sa PANGINOON, ang umawit ng mga papuri sa iyong pangalan, O Kataas-taasan, 


text:
 Sapagkat ikaw, PANGINOON, pinasaya mo ako ng iyong gawa; sa mga gawa ng iyong mga kamay ay aawit ako sa kagalakan. 


text:
 bagaman parang damo na ang masama ay lumilitaw, at umuunlad ang mga gumagawa ng kasamaan, sila'y nakatalaga sa pagkawasak magpakailanman, 


text:
 Sapagkat, O PANGINOON, ang mga kaaway mo, sapagkat malilipol ang mga kaaway mo; lahat ng mga gumagawa ng kasamaan ay mangangalat. 


text:
 Ngunit itinaas mo ang sungay ko, na gaya ng sa mailap na toro, ng sariwang langis ako'y binuhusan mo. 


text:
 Nakita ng aking mata ang pagbagsak ng aking mga kaaway, narinig ng aking mga tainga ang kapahamakan ng tumitindig laban sa akin. 


text:
 upang ipakilala na ang PANGINOON ay matuwid; siya'y aking malaking bato, at walang kasamaan sa kanya. 


text:
 Ang PANGINOON ay  naghahari, siya'y nakasuot ng karilagan; ang PANGINOON ay nananamit, siya'y nabibigkisan ng kalakasan. Ang sanlibutan ay kanyang itinatag; hindi ito matitinag. 


text:
 Ang mga baha ay tumaas, O PANGINOON, ang mga baha ay nagtaas ng kanilang ugong; ang mga baha ay nagtaas ng kanilang mga alon. 


text:
 Higit na makapangyarihan kaysa sa dagundong ng maraming tubig, kaysa sa malalakas na hampas ng alon sa dagat, ang PANGINOON sa itaas ay makapangyarihan! 


text:
 Ang iyong mga utos ay tiyak na tiyak; ang kabanalan sa iyong sambahayan ay nararapat, O PANGINOON, magpakailanman. 


text:
 Ibinubuhos nila ang kanilang mga salita, nang may kayabangan, lahat ng gumagawa ng kasamaan ay nagmamalaki. 


text:
 Siyang naglagay ng pandinig, hindi ba siya nakakarinig? Siyang lumikha ng mata, hindi ba siya makakakita? 


text:
 Ang mga pag-iisip ng tao ay ang PANGINOON ang nakakaalam, sila'y gaya lamang ng hiningang walang laman. 


text:
 upang mabigyan siya ng kapahingahan mula sa mga araw ng kaguluhan, hanggang ang hukay para sa masama ay maihanda. 


text:
 sapagkat ang katarungan ay babalik sa katuwiran, at ito ay susundin ng lahat ng may matuwid na puso. 


text:
 Sino ang babangon para sa akin laban sa masama? Sinong tatayo para sa akin laban sa mga gumagawa ng kasamaan? 


text:
 Kung ang PANGINOON ay hindi ko naging saklolo, ang kaluluwa ko'y maninirahan na sana sa lupain ng katahimikan. 


text:
 Nang aking sabihin, "Ang aking paa ay dumulas," O PANGINOON, aalalayan mo ako ng iyong pag-ibig na wagas. 


text:
 Kapag sa aking puso ay maraming pag-aalaala, ang iyong mga pag-aliw ay nagpapasaya sa aking kaluluwa. 


text:
 Makakasanib ba sa iyo ang trono ng kasamaan, silang bumabalangkas ng masama sa pamamagitan ng batas? 


text:
 At dinala niya sa kanila ang kanilang sariling kasamaan, at papawiin sila dahil sa kanilang kasamaan; papawiin sila ng PANGINOON naming Diyos. 


text:
 O halikayo, tayo'y umawit sa PANGINOON; tayo'y sumigaw na may kagalakan sa malaking bato ng ating kaligtasan! 


text:
 Lumapit tayo sa kanyang harapan na may pagpapasalamat; tayo'y sumigaw na may kagalakan sa kanya ng mga awit ng pagpupuri! 


text:
 Ang dagat ay kanya, sapagkat ito'y kanyang ginawa, ang kanyang mga kamay ang lumikha ng tuyong lupa. 


text:
 O parito kayo, tayo'y sumamba at yumukod; tayo'y lumuhod sa harapan ng PANGINOON, ang ating Manlilikha! 


text:
 Sapagkat siya'y ating Diyos, at tayo'y bayan ng kanyang pastulan, at mga tupa ng kanyang kamay. Ngayon kung inyong papakinggan ang kanyang tinig, 


text:
 Apatnapung taong kinamuhian ko ang lahing iyon, at aking sinabi, "Bayan na nagkakamali sa kanilang puso, at hindi nila nalalaman ang aking mga daan." 


text:
 Umawit kayo sa PANGINOON, purihin ninyo ang pangalan niya; ipahayag ninyo ang kanyang pagliligtas sa araw-araw. 


text:
 Ipahayag ninyo sa mga bansa ang kanyang kaluwalhatian, ang kagila-gilalas niyang mga gawa sa lahat ng mga bayan! 


text:
 Sapagkat dakila ang PANGINOON, at karapat-dapat na purihin; siya'y dapat katakutan nang higit kaysa lahat na diyos. 


text:
 Sapagkat lahat ng mga diyos sa mga bayan ay mga diyus-diyosan, ngunit ang PANGINOON ang lumikha ng mga kalangitan. 


text:
 Ibigay ninyo sa PANGINOON, kayong mga angkan ng mga bayan, ibigay ninyo sa PANGINOON ang kaluwalhatian at kalakasan. 


text:
 Ibigay ninyo sa PANGINOON ang kaluwalhatiang nararapat sa kanyang pangalan; magdala ng handog, at pumasok kayo sa kanyang mga bulwagan! 


text:
 Sambahin ninyo ang PANGINOON sa kagandahan ng kabanalan, manginig kayong buong lupa sa kanyang harapan! 


text:
 Sabihin ninyo sa mga bansa, "Ang PANGINOON ay naghahari! Oo, matatag at hindi makikilos ang sanlibutan, hahatulan niyang may katarungan ang mga bayan." 


text:
 Matuwa nawa ang langit at magalak nawa ang lupa; umugong nawa ang dagat, at ang lahat ng naroroon; 


text:
 maging masaya nawa ang bukiran at lahat ng naroon. Kung gayo'y aawit dahil sa kagalakan ang lahat ng punungkahoy sa gubat 


text:
 sa harapan ng PANGINOON; sapagkat siya'y dumarating, sapagkat siya'y dumarating upang hatulan ang lupa. Kanyang hahatulan na may katuwiran ang sanlibutan, at ng kanyang katotohanan ang mga bayan. 


text:
 Nasa palibot niya ang mga ulap at pusikit na kadiliman; ang saligan ng kanyang trono ay katuwiran at kahatulan. 


text:
 Ang mga bundok ay natunaw na parang pagkit sa harapan ng PANGINOON, sa harapan ng Panginoon ng buong lupa. 


text:
 Ipinahahayag ng langit ang kanyang katuwiran, at namasdan ng lahat ng bayan ang kanyang kaluwalhatian. 


text:
 Mapahiya nawa silang lahat na sumasamba sa mga larawan, na kanilang ipinagmamalaki ang diyus-diyosan; lahat ng mga diyos ay sasamba sa kanya. 


text:
 Narinig ng Zion at siya'y natuwa, at ang mga anak na babae ng Juda ay nagalak, dahil sa iyong mga kahatulan, O Diyos. 


text:
 Sapagkat ikaw, O PANGINOON, ay kataas-taasan sa buong lupa; ikaw ay higit na mataas kaysa lahat ng mga diyos. 


text:
 Kayong nagmamahal sa PANGINOON, kamuhian ninyo ang kasamaan, ang kaluluwa ng kanyang mga banal ay kanyang iniingatan; kanyang sinasagip sila sa kamay ng makasalanan. 


text:
 O umawit kayo sa PANGINOON ng bagong awit; sapagkat siya'y gumawa ng mga kagila-gilalas na bagay. Ang kanyang kanang kamay at ang kanyang banal na bisig ay nagbigay sa kanya ng tagumpay. 


text:
 Ipinakilala ng PANGINOON ang kanyang tagumpay, ipinahayag niya sa paningin ng mga bansa ang kanyang katuwiran. 


text:
 Kanyang inalaala ang kanyang tapat na pag-ibig at ang kanyang katapatan sa sambahayan ng Israel. Nakita ng lahat ng mga dulo ng lupa ang kaligtasan ng aming Diyos. 


text:
 Sumigaw ang buong lupa na may kagalakan sa PANGINOON, magpasimula at umawit kayo na may kagalakan at umawit kayo ng mga papuri! 


text:
 Sa pamamagitan ng mga trumpeta at tunog ng tambuli, sumigaw kayo na may kagalakan sa harapan ng Hari, ang PANGINOON! 


text:
 Ipalakpak ng mga ilog ang kanilang mga kamay; sama-samang magsiawit ang mga burol dahil sa kagalakan 


text:
 sa harapan ng PANGINOON, sapagkat siya'y darating upang hatulan ang lupa. Kanyang hahatulan ng matuwid ang sanlibutan, at ng katarungan ang mga bayan. 


text:
 Ang PANGINOON ay naghahari, manginig ang taong-bayan! Siya'y nakaupo sa mga kerubin; mayanig ang lupa. 


text:
 Ang lakas ng Hari, ay umiibig ng katarungan, ikaw ay nagtatag ng pagkakapantay-pantay, ikaw ay nagsagawa ng katarungan at katuwiran sa Jacob. 


text:
 Sina Moises at Aaron ay kabilang sa kanyang mga pari, si Samuel ay kabilang sa mga nagsisitawag sa kanyang pangalan. Sila'y nagsisitawag sa PANGINOON, at kanyang sinagot sila. 


text:
 Siya'y nagsasalita sa kanila sa haliging ulap; kanilang iningatan ang mga patotoo niya, at ang tuntunin na ibinigay niya sa kanila. 


text:
 O PANGINOON naming Diyos, sinagot mo sila; ikaw ay Diyos na mapagpatawad sa kanila, ngunit isang tagapaghiganti sa mga maling gawa nila. 


text:
 Purihin ninyo ang PANGINOON nating Diyos, at magsisamba kayo sa kanyang banal na bundok; sapagkat ang PANGINOON nating Diyos ay banal! 


text:
 Kilalanin ninyo na ang PANGINOON ay Diyos! Siya ang lumalang sa atin, at tayo'y kanya; tayo'y kanyang bayan, at mga tupa ng kanyang pastulan. 


text:
 Magsipasok kayo sa kanyang mga pintuan na may pagpapasalamat, at sa kanyang mga bulwagan na may pagpupuri! Magpasalamat kayo sa kanya, at purihin ninyo ang pangalan niya! 


text:
 Sapagkat ang PANGINOON ay mabuti; ang kanyang tapat na pag-ibig ay magpakailanman; at ang kanyang katapatan ay sa lahat ng salinlahi. 


text:
 Aking susundin ang daang matuwid. O kailan ka darating sa akin? Ako'y lalakad sa loob ng aking bahay na may tapat na puso. 


text:
 Hindi ko ilalagay sa harapan ng aking mga mata ang anumang hamak na bagay. Kinapopootan ko ang gawa ng mga tumalikod; hindi ito kakapit sa akin. 


text:
 Ang lihim na naninirang-puri sa kanyang kapwa ay aking pupuksain. Ang taong may mapagmataas na tingin at may palalong puso ay hindi ko titiisin. 


text:
 Ang mga mata ko'y itititig ko sa mga tapat sa lupain, upang sila'y makatirang kasama ko. Siya na lumalakad sa sakdal na daan ay maglilingkod sa akin. 


text:
 Walang taong gumagawa ng pandaraya ang tatahan sa aking bahay; walang taong nagsasalita ng kasinungalingan ang mananatili sa aking harapan. 


text:
 Tuwing umaga ay aking lilipulin ang lahat ng masama sa lupain, upang itiwalag ang lahat na manggagawa ng kasamaan sa lunsod ng PANGINOON. 


text:
 Huwag mong ikubli sa akin ang mukha mo sa araw ng kahirapan ko! Ang iyong pandinig sa akin ay ikiling, sa araw na ako'y tumatawag, agad mo akong sagutin! 


text:
 Nililibak ako ng aking mga kaaway buong araw; silang nang-iinis sa akin ay gumagamit sa pagsumpa ng aking pangalan. 


text:
 Ngunit ikaw, O PANGINOON, ay mamamalagi magpakailanman; namamalagi sa lahat ng salinlahi ang iyong pangalan. 


text:
 Ikaw ay babangon at sa Zion ay maaawa, sapagkat panahon na upang maawa ka sa kanya; ang takdang panahon ay dumating na. 


text:
 Sapagkat pinapahalagahan ng iyong mga lingkod ang kanyang mga bato, at nahahabag sa kanyang alabok. 


text:
 Katatakutan ng mga bansa ang sa PANGINOONG pangalan, at ng lahat ng hari sa lupa ang iyong kaluwalhatian; 


text:
 Ito'y isusulat tungkol sa lahing susunod, upang ang bayang di pa isinisilang ay magpuri sa PANGINOON: 


text:
 na siya'y tumungo mula sa kanyang banal na kaitaasan, at tumingin ang PANGINOON sa lupa mula sa kalangitan, 


text:
 upang maipahayag ng mga tao sa Zion ang pangalan ng PANGINOON, at sa Jerusalem ang kanyang kapurihan, 


text:
 Aking sinabi, "O Diyos ko, huwag mo akong kunin sa kalagitnaan ng aking mga araw, ikaw na ang mga taon ay nananatili sa lahat ng salinlahi!" 


text:
 Ikaw ay nananatili, ngunit sila ay mawawala, parang kasuotan silang lahat ay mawawala. Pinapalitan mo sila na gaya ng kasuotan, at sila'y mapapalitan; 


text:
 Ang mga anak ng iyong mga lingkod ay mananatili; ang kanilang mga anak ay matatatag sa iyong harapan. 


text:
 Purihin mo ang PANGINOON, O kaluluwa ko; at lahat ng nasa loob ko, purihin ang kanyang banal na pangalan! 


text:
 na siyang nagpapatawad ng lahat mong mga kasamaan; na siyang nagpapagaling ng lahat mong karamdaman, 


text:
 na siyang tumutubos ng iyong buhay sa Hukay: na siyang nagpuputong sa iyo ng habag at tapat na pagmamahal, 


text:
 na siyang bumubusog sa iyong nasa ng mga mabubuting bagay; anupa't nababago na gaya ng sa agila ang iyong kabataan. 


text:
 Hindi niya tayo pinakikitunguhan ayon sa ating mga kasalanan, ni ginantihan tayo nang ayon sa ating mga kasamaan. 


text:
 Sapagkat kung paanong ang mga langit ay mataas kaysa lupa, ang kanyang tapat na pag-ibig sa mga natatakot sa kanya ay gayon kadakila! 


text:
 Kung paanong ang ama ay nahahabag sa mga anak niya, gayon nahahabag ang PANGINOON sa mga natatakot sa kanya. 


text:
 Tungkol sa tao, ang kanyang mga araw ay parang damo, siya'y lumalagong gaya ng bulaklak sa parang; 


text:
 Ngunit ang tapat na pag-ibig ng PANGINOON ay mula sa walang hanggan hanggang sa walang hanggan para sa mga natatakot sa kanya, at ang kanyang katuwiran ay hanggang sa mga anak ng mga anak, 


text:
 Itinatag ng PANGINOON ang kanyang trono sa mga kalangitan, at naghahari sa lahat ang kanyang kaharian. 


text:
 Purihin ninyo ang PANGINOON, kayong mga anghel niya; kayong mga makapangyarihan sa kalakasan na gumaganap ng kanyang salita, na nakikinig sa tinig ng kanyang salita! 


text:
 Purihin ninyo ang PANGINOON, kayong lahat ng hukbo niya; kayong mga lingkod niya na nagsisigawa ng kanyang kalooban! 


text:
 Purihin ninyo ang PANGINOON, lahat ng kanyang mga gawa, sa lahat ng dako ng kanyang kapamahalaan. Purihin mo ang PANGINOON, O kaluluwa ko. 


text:
 Purihin mo ang PANGINOON, O kaluluwa ko! O PANGINOON kong Diyos, napakadakila mo! Karangalan at kamahalan ang kasuotan mo, 


text:
 na siyang bumabalot ng liwanag sa iyo na parang bihisan; na gaya ng tabing ay nag-unat ng kalangitan; 


text:
 na siyang naglalagay ng mga biga ng kanyang mga matataas na silid sa tubig; na ginawang kanyang karwahe ang mga ulap, na sumasakay sa mga pakpak ng hangin, 


text:
 Ikaw ay naglagay ng hangganan na hindi nila dapat daanan, upang ang lupa ay hindi na nila muling matakpan. 


text:
 kanilang binibigyan ng inumin ang bawat hayop sa parang; pinapawi ng mailap na asno ang kanilang pagkauhaw. 


text:
 Sa tabi nila ay nagkaroon ng kanilang tahanan ang mga ibon sa himpapawid; sila'y nagsisiawit sa mga sanga. 


text:
 Mula sa iyong mga matataas na silid ay dinidilig mo ang mga bundok; sa bunga ng iyong mga gawa ang lupa'y busog. 


text:
 Iyong pinalalago para sa mga hayop ang damo, at ang pananim upang sakahin ng tao, upang siya'y makapagbigay ng pagkain mula sa lupa, 


text:
 at ng alak upang pasayahin ang puso ng tao, ng langis upang paliwanagin ang kanyang mukha, at tinapay upang palakasin ang puso ng tao. 


text:
 Sa mga iyon ay gumagawa ng kanilang mga pugad ang mga ibon; ang tagak ay mayroong kanyang bahay sa puno ng igos. 


text:
 Ang matataas na bundok ay para sa maiilap na kambing; ang malalaking bato ay kanlungan ng mga kuneho. 


text:
 Ginawa mo ang buwan upang takdaan ang mga panahon; nalalaman ng araw ang kanyang panahon ng paglubog. 


text:
 Itinatalaga mo ang kadiliman at ito'y nagiging gabi; nang ang lahat ng mga halimaw sa gubat ay gumagapang. 


text:
 Umuungal ang mga batang leon para sa kanilang biktima, na naghahanap ng kanilang pagkain mula sa Diyos. 


text:
 O PANGINOON, napakarami ng iyong mga gawa! Sa karunungan ay ginawa mo silang lahat, ang lupa ay puno ng iyong mga nilalang. 


text:
 Nariyan ang dagat, malaki at maluwang, na puno ng mga bagay na di mabilang, ng maliit at malaking bagay na may buhay. 


text:
 Doon nagsisiyaon ang mga sasakyang-dagat, at ang Leviatan na iyong nilikha upang doon ay maglibang. 


text:
 Iyong ibinibigay sa kanila, ito ay kanilang tinitipon; iyong ibinubukas ang iyong kamay, sila'y napupuno ng mabuburing bagay. 


text:
 Iyong ikinukubli ang iyong mukha, sila'y nangangamba; iyong inalis ang kanilang hininga, sila'y namamatay, at nagsisibalik sa kanilang pagiging alabok. 


text:
 Manatili nawa ang kaluwalhatian ng PANGINOON kailanman; magalak nawa ang PANGINOON sa kanyang mga gawa, 


text:
 Aawit ako sa PANGINOON habang ako'y nabubuhay; ako'y aawit ng papuri sa aking Diyos, habang ako'y nabubuhay. 


text:
 Maging kalugud-lugod nawa sa kanya ang aking pagbubulay-bulay, para sa akin, ako'y magagalak sa PANGINOON. 


text:
 Malipol nawa ang mga makasalanan sa lupa, at mawala nawa ang masama. O kaluluwa ko! Purihin ang PANGINOON. Purihin ang PANGINOON! 


text:
 O magpasalamat kayo sa PANGINOON, kayo'y magsitawag sa kanyang pangalan; ipabatid ninyo ang kanyang mga gawa sa mga bayan! 


text:
 Umawit kayo sa kanya, umawit kayo sa kanya ng mga papuri; sabihin ninyo ang lahat niyang kahanga-hangang mga gawa! 


text:
 Lumuwalhati kayo sa kanyang banal na pangalan; magagalak ang puso nila na nagsisihanap sa PANGINOON. 


text:
 Alalahanin ninyo ang mga kahanga-hangang gawa na kanyang ginawa; ang kanyang mga kababalaghan at ang mga kahatulan ng kanyang bibig, 


text:
 Kanyang inaalala ang kanyang tipan magpakailanman, ang salita na kanyang iniutos sa libong salinlahi, 


text:
 na kanyang pinagtibay kay Jacob bilang isang tuntunin, sa Israel bilang isang walang hanggang tipan, 


text:
 na gumagala mula sa isang bansa tungo sa isang bansa, mula sa isang kaharian hanggang sa ibang bayan. 


text:
 Hindi niya pinahintulutan ang sinuman na sila ay pagmalupitan; sinaway niya ang mga hari alang-alang sa kanilang sarili: 


text:
 upang talian ang kanyang mga pinuno ayon sa kanyang nais, at turuan ng karunungan ang kanyang matatanda. 


text:
 At ginawang napakabunga ng PANGINOON ang kanyang bayan, at ginawa silang higit na malakas kaysa kanilang mga kaaway. 


text:
 Kanyang ibinaling ang kanilang puso upang mapoot sa kanyang bayan, upang makitungong may katusuhan sa kanyang mga lingkod. 


text:
 Kanilang isinagawa ang kanyang kahanga-hangang gawa sa gitna nila, at mga kababalaghan sa lupain ng Ham. 


text:
 Siya'y nagsugo ng mga kadiliman, at nagpadilim, sila'y hindi naghimagsik laban sa kanyang mga salita. 


text:
 Pinatay niya ang kanilang mga puno ng ubas at mga puno ng igos, at winasak ang mga punungkahoy sa kanilang lupain. 


text:
 Pinagpapatay din niya ang lahat ng panganay sa kanilang lupain, ang unang bunga ng lahat nilang kalakasan. 


text:
 At kanyang inilabas sila na may pilak at ginto; at walang sinuman sa kanyang mga lipi ang natisod. 


text:
 Sila'y humingi, at dinalhan niya ng mga pugo, at binigyan niya sila ng saganang tinapay mula sa langit. 


text:
 At kanyang inilabas na may kagalakan ang kanyang bayan, at ang kanyang hinirang na may pag-aawitan. 


text:
 upang kanilang ingatan ang kanyang mga tuntunin, at ang kanyang mga kautusan ay sundin. Purihin ang PANGINOON! 


text:
 Purihin ang PANGINOON! O magpasalamat kayo sa PANGINOON, sapagkat siya'y mabuti; sapagkat ang kanyang tapat na pag-ibig ay nananatili magpakailanman. 


text:
 Sinong makapagsasabi ng mga makapangyarihang gawa ng PANGINOON, o makapagpapakita ng lahat niyang kapurihan? 


text:
 Alalahanin mo ako, O PANGINOON, kapag ikaw ay nagpakita sa iyong bayan ng paglingap, dalawin mo ako ng iyong pagliligtas; 


text:
 upang makita ko ang kasaganaan ng iyong hinirang, upang ako'y magalak sa kasayahan ng iyong bansa, upang ako'y lumuwalhati na kasama ng iyong mana. 


text:
 Kami at ang aming mga magulang ay nagkasala; kami ay nakagawa ng kasamaan, kami ay nagsigawa ng masama. 


text:
 Hindi naunawaan ng aming mga magulang ang iyong mga kababalaghan sa Ehipto; hindi nila naalala ang kasaganaan ng iyong mga kagandahang-loob, kundi naghimagsik sa dagat, sa Dagat na Pula. 


text:
 Gayunma'y iniligtas niya sila alang-alang sa kanyang pangalan, upang kanyang maipakilala ang kanyang malakas na kapangyarihan. 


text:
 Kanyang sinaway ang Dagat na Pula, at ito'y natuyo, pinatnubayan niya sila sa mga kalaliman na parang sa ilang. 


text:
 Kaya't iniligtas niya sila sa kamay ng namumuhi, at iniligtas niya sila sa kapangyarihan ng kaaway. 


text:
 Kundi sila'y nagkaroon ng walang pakundangang pananabik nang sila'y nasa ilang, at tinukso nila ang Diyos sa ilang. 


text:
 Ibinigay niya sa kanila ang kanilang hiniling, ngunit nagpadala ng nakapanghihinang karamdaman sa gitna nila. 


text:
 Kaya't sinabi niya na kanyang lilipulin sila — kung si Moises na kanyang hirang ay hindi humarap sa kanya sa bitak, upang pawiin ang kanyang poot na puksain sila. 


text:
 At iniugnay nila ang kanilang sarili sa Baal-peor, at kumain ng mga handog na inialay sa mga patay; 


text:
 kanilang ginalit ang PANGINOON sa pamamagitan ng mga gawa nila, at isang salot ang lumitaw sa gitna nila. 


text:
 At iyon ay itinuring sa kanya bilang katuwiran, mula sa salinlahi hanggang sa salinlahi magpakailanman. 


text:
 sapagkat sila'y mapanghimagsik laban sa kanyang diwa, at siya'y nagsalitang padalus-dalos sa kanyang mga labi. 


text:
 nagbuhos sila ng walang salang dugo, ang dugo ng kanilang mga anak na lalaki at mga anak na babae, na kanilang inialay sa diyus-diyosan ng Canaan; at ang lupain sa dugo ay nadumihan. 


text:
 Gayon sila naging karumaldumal sa pamamagitan ng kanilang mga gawa, at naging upahang babae sa kanilang mga gawa. 


text:
 Kaya't nag-alab ang galit ng PANGINOON laban sa kanyang bayan, at ang kanyang pamana ay kanyang kinasuklaman, 


text:
 Pinagmalupitan sila ng kanilang mga kalaban, at sila'y ipinaalipin sa ilalim ng kanilang kapangyarihan. 


text:
 Iniligtas niya sila nang maraming ulit, ngunit sa kanilang mga payo sila'y mapanghimagsik, at sila'y ibinaba dahil sa kanilang kasamaan. 


text:
 Kanyang naalala alang-alang sa kanila ang kanyang tipan, at siya'y nagsisi ayon sa kasaganaan ng kanyang tapat na pagmamahal. 


text:
 O PANGINOON naming Diyos, kami ay iligtas mo, at mula sa mga bansa kami ay tipunin mo, upang kami'y makapagpasalamat sa iyong banal na pangalan, at lumuwalhati sa iyong kapurihan. 


text:
 Purihin ang PANGINOON, ang Diyos ng Israel, mula sa walang hanggan hanggang sa walang hanggan! At sabihin ng buong bayan, "Amen." Purihin ang PANGINOON! 


text:
 O magpasalamat kayo sa PANGINOON, sapagkat siya'y mabuti; sapagkat magpakailanman ang kanyang tapat na pag-ibig ay nananatili. 


text:
 at tinipon mula sa mga lupain, mula sa silangan at mula sa kanluran, mula sa hilaga at mula sa timugan. 


text:
 Sila'y nagsilaboy sa ilang, sa tapunang lugar, na hindi natagpuan ang daan patungo sa isang bayang matitirahan; 


text:
 Nang magkagayo'y dumaing sila sa PANGINOON sa kanilang kabagabagan, at iniligtas niya sila sa kanilang kahirapan. 


text:
 Purihin nila ang PANGINOON dahil sa kanyang tapat na pag-ibig, dahil sa kanyang kahanga-hangang mga gawa sa mga anak ng mga tao! 


text:
 Sapagkat kanyang binigyang-kasiyahan ang nauuhaw, at ang gutom na kaluluwa ay binusog niya ng mabubuting bagay. 


text:
 Ang ilan ay nakaupo sa kadiliman at sa anino ng kamatayan, mga bilanggo sa kahirapan at may tanikala, 


text:
 Nang magkagayo'y dumaing sila sa PANGINOON sa kanilang kabagabagan, at iniligtas niya sila sa kanilang kahirapan, 


text:
 Pasalamatan nila ang PANGINOON dahil sa kanyang tapat na pag-ibig, dahil sa kanyang kahanga-hangang mga gawa sa mga anak ng mga tao! 


text:
 Mga mangmang dahil sa daan ng kanilang mga kasalanan, at dahil sa kanilang mga kasamaan ay nagdanas ng kahirapan; 


text:
 ang anumang uri ng pagkain ay kinasuklaman ng kanilang kaluluwa, at sila'y nagsilapit sa mga pintuan ng kamatayan. 


text:
 Nang magkagayo'y nagsidaing sila sa PANGINOON sa kanilang kabagabagan, at iniligtas niya sila sa kanilang kahirapan. 


text:
 Purihin nawa nila ang PANGINOON dahil sa kanyang tapat na pag-ibig, dahil sa kanyang kahanga-hangang mga gawa sa mga anak ng mga tao! 


text:
 At maghandog nawa sila ng mga alay na pasasalamat, at ipahayag ang kanyang mga gawa na may awit ng kagalakan. 


text:
 Sila'y umakyat hanggang sa langit, sila'y nagsibaba sa mga kalaliman; ang kanilang kaluluwa ay natutunaw sa masama nilang kalagayan, 


text:
 sila'y sumuray-suray at nagpagiray-giray na parang taong lasing, at ang kanilang karunungan ay nawala. 


text:
 Nang magkagayo'y dumaing sila sa PANGINOON sa kanilang kahirapan, at iniligtas niya sila sa kanilang kapighatian. 


text:
 Nang magkagayo'y natuwa sila sapagkat sila'y nagkaroon ng katahimikan, at dinala niya sila sa kanilang nais daungan. 


text:
 Purihin nila ang PANGINOON dahil sa kanyang tapat napag-ibig, at dahil sa kanyang kahanga-hangang mga gawa sa mga anak ng mga tao! 


text:
 Sila din ay pinagpapala niya at sila'y mas dumarami; at hindi niya hinayaang ang kanilang kawan ay mabawasan. 


text:
 Gayunma'y iniupo niya sa mataas ang nangangailangan mula sa kahirapan, at ang kanilang mga angkan ay ginawang parang kawan. 


text:
 Kung sinuman ang pantas ay unawain niya ang mga bagay na ito, at isaalang-alang niya ang tapat na pag-ibig ng PANGINOON. 


text:
 Ang aking puso ay tapat, O Diyos; ako'y aawit, Oo, ako'y aawit ng mga pagpuri ng aking kaluwalhatian! 


text:
 Ako'y magpapasalamat sa iyo, O PANGINOON, sa gitna ng mga bayan; ako'y aawit ng mga papuri sa iyo sa gitna ng mga bansa. 


text:
 Sapagkat ang iyong tapat na pag-ibig ay dakila sa itaas ng mga langit, ang iyong katotohanan ay umaabot sa mga ulap. 


text:
 Dakilain ka, O Diyos, sa itaas ng mga langit! Ang iyo nawang kaluwalhatian ay maging sa ibabaw ng buong lupa! 


text:
 Ang Diyos ay nagsalita sa kanyang santuwaryo: "Ang Shekem ay hahatiin ko, at ang Iibis ng Sucot ay susukatin ko. 


text:
 Ang Moab ay aking hugasan; sa Edom ay ihahagis ko ang aking sandalyas; sa ibabaw ng Filistia ay sisigaw ako ng malakas." 


text:
 Hindi ba't itinakuwil mo na kami, O Diyos? At hindi ka ba hahayong kasama ng aming mga hukbo, O Diyos? 


text:
 Sapagkat ang masama at mandarayang bibig ay nabuksan laban sa akin, na nagsasalita laban sa akin na may dilang sinungaling. 


text:
 May mga salita ng pagkapoot na ako'y kanilang pinalibutan, at lumaban sa akin nang walang kadahilanan. 


text:
 "Pumili kayo ng masamang tao laban sa kanya, at tumayo nawa ang isang tagausig sa kanyang kanang kamay. 


text:
 Kapag siya'y nilitis, lumabas nawa siyang nagkasala, at ibilang nawang kasalanan ang kanyang dalangin! 


text:
 Magsilaboy nawa ang kanyang mga anak, at mamalimos; at hanapin nila ang kanilang pagkain sa kanilang mga guhong tahanan. 


text:
 Samsamin nawa ng nagpapautang ang lahat niyang kayamanan; nakawin nawa ang mga bunga ng kanyang paggawa ng mga dayuhan! 


text:
 Maputol nawa ang kanyang susunod na lahi, mapawi nawa ang kanyang pangalan sa ikalawang salinlahi! 


text:
 Maalala nawa ng PANGINOON ang kasamaan ng kanyang mga magulang, huwag nawang mapawi ang kasalanan ng kanyang ina! 


text:
 Malagay nawa silang patuloy sa harapan ng PANGINOON, at maputol nawa ang kanyang alaala mula sa lupa! 


text:
 Sapagkat hindi niya naalalang magpakita ng kabaitan, kundi inusig ang dukha at nangangailangan, at ang may bagbag na puso upang patayin. 


text:
 Iniibig niya ang manumpa, kaya't dumating sa kanya! At hindi siya nalugod sa pagpapala, kaya't malayo sa kanya! 


text:
 Nagsusuot siya ng sumpa na parang kanyang damit, at pumasok sa kanyang katawan na parang tubig, sa kanyang mga buto na gaya ng langis! 


text:
 Ito nawa'y maging gaya ng kasuotang kanyang ibinabalabal, gaya ng pamigkis na kanyang ipinamimigkis araw-araw!" 


text:
 Ito nawa ang maging ganti sa mga nagbibintang sa akin mula sa PANGINOON, sa mga nagsasalita ng kasamaan laban sa aking buhay! 


text:
 Ngunit ikaw, O Diyos kong PANGINOON, gumawa ka para sa akin alang-alang sa iyong pangalan, sapagkat ang iyong tapat na pag-ibig ay mabuti, iligtas mo ako! 


text:
 Hayaang sumumpa sila, ngunit magpala ka! Kapag sila'y bumangon sila'y mapapahiya, ngunit ang iyong lingkod ay magagalak! 


text:
 Ang akin nawang mga kaaway ay masuotan ng kawalang-dangal; mabalot nawa sila sa kanilang kahihiyan na gaya ng sa isang balabal! 


text:
 Sa pamamagitan ng aking bibig ay magpapasalamat ako nang napakalaki sa PANGINOON, pupurihin ko siya sa gitna ng maraming tao. 


text:
 Sapagkat siya'y tumatayo sa kanang kamay ng nangangailangan, upang iligtas siya sa mga nagsisihatol sa kanyang kaluluwa. 


text:
 Sinabi ng PANGINOON sa aking panginoon: "Umupo ka sa aking kanan, hanggang sa aking gawing tuntungan ng iyong paa ang iyong mga kaaway." 


text:
 Iuunat ng PANGINOON ang setro ng iyong kalakasan mula sa Zion. Mamuno ka sa gitna ng mga kaaway mo! 


text:
 Kusang-loob na ihahandog ng iyong bayan sa araw ng iyong kapangyarihan sa kagandahan ng kabanalan. Mula sa bukang-liwayway ng umaga, ang iyong kabataan ay darating sa iyo na hamog ang kagaya. 


text:
 Sumumpa ang PANGINOON, at hindi magbabago ang kanyang isipan, "Ikaw ay pari magpakailanman ayon sa pagkapari ni Melquizedek." 


text:
 Siya'y maglalapat ng hatol sa mga bansa, kanyang pupunuin sila ng mga bangkay; wawasakin niya ang mga pinuno sa kalaparan ng lupa. 


text:
 Purihin ninyo ang PANGINOON! Ako'y magpapasalamat sa PANGINOON ng aking buong puso, sa kapulungan ng matuwid at sa kapisanan. 


text:
 Ang kanyang gawa ay puno ng karangalan at kamahalan, at ang kanyang katuwiran ay nananatili magpakailanman. 


text:
 Ginawa niyang maalala ang kanyang kahanga-hangang mga gawa, ang PANGINOON ay mahabagin at mapagbiyaya. 


text:
 Ipinaalam niya sa kanyang bayan ang kapangyarihan ng kanyang mga gawa, sa pagbibigay niya sa kanila ng mana ng mga bansa. 


text:
 Ang mga gawa ng kanyang mga kamay ay matuwid at makatarungan; ang lahat niyang mga tuntunin ay mapagkakatiwalaan, 


text:
 Siya'y nagsugo ng katubusan sa kanyang bayan; kanyang iniutos ang kanyang tipan magpakailanman. Banal at kagalang-galang ang kanyang pangalan. 


text:
 Ang pagkatakot sa PANGINOON ay pasimula ng karunungan; ang lahat na nagsisigawa nito ay may mabuting kaunawaan. Ang kanyang kapurihan ay mananatili magpakailanman! 


text:
 Purihin ang PANGINOON! Mapalad ang tao na natatakot sa PANGINOON, na lubos na nagagalak sa kanyang mga utos! 


text:
 Ang kanyang mga binhi ay magiging makapangyarihan sa lupa; ang salinlahi ng matuwid ay magiging mapalad. 


text:
 Nasa kanyang bahay ang mga kayamanan at kariwasaan; at ang kanyang katuwiran ay nananatili magpakailanman. 


text:
 Ang liwanag ay bumabangon sa kadiliman para sa matuwid, ang PANGINOON ay mapagbiyaya at mahabagin at matuwid. 


text:
 Ito ay mabuti sa taong mapagbigay at nagpapahiram, pananatilihin niya ang kanyang layunin sa katarungan. 


text:
 Siya'y hindi matatakot sa masasamang balita; ang kanyang puso ay matatag, na sa PANGINOON ay nagtitiwala. 


text:
 Ang kanyang puso ay matatag, hindi siya matatakot, hanggang ang nais niya sa kanyang mga kaaway ay makita niya. 


text:
 Siya'y nagpamudmod, siya ay nagbigay sa dukha; ang kanyang katuwiran ay nananatili magpakailanman; ang kanyang sungay ay mataas sa karangalan. 


text:
 Makikita ito ng masama at magagalit; pagngangalitin niya ang kanyang mga ngipin at matutunaw; ang nasa ng masama ay mapapahamak. 


text:
 Purihin ang PANGINOON! Purihin ninyo, O mga lingkod ng PANGINOON, purihin ang pangalan ng PANGINOON! 


text:
 Ang PANGINOON ay higit na mataas sa lahat ng mga bansa, at ang kanyang kaluwalhatian sa itaas ng kalangitan. 


text:
 Ibinabangon niya ang dukha mula sa alabok, at itinataas ang nangangailangan mula, sa bunton ng abo, 


text:
 Ginagawa niyang manatili sa bahay ang baog na babae, isang masayang ina ng mga anak. Purihin ang PANGINOON! 


text:
 Nang lumabas ang Israel at sa Ehipto ay nagmula, ang sambahayan ni Jacob mula sa bayang may kakaibang wika, 


text:
 ng mga bundok ay nagsiluksong mga tupang lalaki ang kagaya, ang mga burol na parang mga batang tupa. 


text:
 O mga bundok, na kayo'y nagsisiluksong mga tupang lalaki ang kagaya? O mga burol, na parang mga batang tupa? 


text:
 Huwag sa amin, O PANGINOON, huwag sa amin, kundi sa iyong pangalan ay ibigay ang karangalan, dahil sa iyong tapat na pag-ibig, at dahil sa iyong katapatan! 


text:
 Sila'y may mga tainga, ngunit hindi sila nakakarinig; may mga ilong, ngunit hindi sila nakakaamoy. 


text:
 Mayroon silang mga kamay, ngunit hindi sila nakakadama, may mga paa, ngunit hindi nakakalakad, at hindi gumagawa ng tunog sa kanilang lalamunan. 


text:
 Kayong natatakot sa PANGINOON, sa PANGINOON ay magtiwala kayo! Siya ang kanilang kalasag at saklolo. 


text:
 Inalaala tayo ng PANGINOON; tayo'y kanyang pagpapalain; ang sambahayan ni Israel ay kanyang pagpapalain; ang sambahayan ni Aaron ay kanyang pagpapalain; 


text:
 Ang mga langit ay mga langit ng PANGINOON; ngunit ang lupa ay kanyang ibinigay sa mga anak ng mga tao. 


text:
 Ngunit aming pupurihin ang PANGINOON mula sa panahong ito hanggang sa walang hanggan. Purihin ang PANGINOON! 


text:
 Sapagkat ikiniling niya ang kanyang pandinig sa akin, kaya't ako'y tatawag sa kanya habang ako'y nabubuhay. 


text:
 Ang bitag ng kamatayan ay pumalibot sa akin, ang mga hapdi ng Sheol ay nagsihawak sa akin: ako'y nagdanas ng pagkabahala at pagkadalamhati. 


text:
 Nang magkagayo'y sa pangalan ng PANGINOON ay tumawag ako: "O PANGINOON, isinasamo ko sa iyo, iligtas mo ang buhay ko!" 


text:
 Bumalik ka sa iyong kapahingahan, O kaluluwa ko; sapagkat pinakitunguhan ka na may kasaganaan ng PANGINOON. 


text:
 Sapagkat iniligtas mo ang aking kaluluwa sa kamatayan, ang mga mata ko sa mga luha, ang mga paa ko sa pagkatisod; 


text:
 O PANGINOON, ako'y iyong lingkod; ako'y iyong lingkod, anak ng iyong lingkod na babae; iyong kinalag ang aking mga gapos. 


text:
 Sapagkat dakila ang kanyang tapat na pag-ibig sa atin; at ang katapatan ng PANGINOON ay nananatili magpakailanman. Purihin ang PANGINOON! 


text:
 O magpasalamat kayo sa PANGINOON, sapagkat siya'y mabuti; ang kanyang tapat na pag-ibig ay nananatili magpakailanman. 


text:
 Sabihin ngayon ng sambahayan ni Aaron, "Ang kanyang tapat na pag-ibig ay nananatili magpakailanman." 


text:
 Sabihin ngayon ng mga natatakot sa PANGINOON, "Ang kanyang tapat na pag-ibig ay nananatili magpakailanman." 


text:
 Tumawag ako sa PANGINOON mula sa aking pagkabalisa, sinagot ako ng PANGINOON, at inilagay ako sa maluwag nadako. 


text:
 Ang PANGINOON ay kakampi ko, kasama ng mga tumutulong sa akin, ako'y titinging may pagtatagumpay sa mga napopoot sa akin. 


text:
 Pinalibutan nila ako, Oo, pinalibutan nila ako, sa pangalan ng PANGINOON, sila ay tiyak na pupuksain ko. 


text:
 Pinalibutan nila akong gaya ng mga pukyutan, sila'y nasunog na parang apoy ng mga dawagan; sa pangalan ng PANGINOON sila'y tiyak na pupuksain ko. 


text:
 Itinulak mo ako nang malakas, anupa't ako'y malapit nang mabuwal, ngunit tinulungan ako ng PANGINOON. 


text:
 Ang tunog ng masayang sigawan at kaligtasan ay nasa mga tolda ng matuwid: Ang kanang kamay ng PANGINOON ay gumagawang may katapangan, 


text:
 ang kanang kamay ng PANGINOON ay parangalan, ang kanang kamay ng PANGINOON ay gumagawang may katapangan! 


text:
 Buksan ninyo sa akin ang mga pintuan ng katuwiran; upang ako'y makapasok doon at makapagpasalamat sa PANGINOON. 


text:
 O PANGINOON, ipinapakiusap namin sa iyo, ikaw ay magligtas! O PANGINOON, ipinapakiusap namin sa iyo, magsugo ka ng kaginhawahan. 


text:
 Mapalad siya na dumarating sa pangalan ng PANGINOON! Pinupuri ka namin mula sa bahay ng PANGINOON. 


text:
 Ang PANGINOON ay Diyos, at binigyan niya kami ng liwanag! Talian ninyo ang hain ng mga panali, sa mga sungay ng dambana. 


text:
 O magpasalamat kayo sa PANGINOON, sapagkat siya'y mabuti, sapagkat ang kanyang tapat na pag-ibig ay nananatili magpakailanman! 


text:
 Kung gayo'y hindi ako mapapahiya, yamang itinuon ko sa lahat ng iyong mga utos ang aking mga mata. 


text:
 Paano pananatilihing dalisay ng kabataan ang kanilang daan? Sa pamamagitan ng pag-iingat nito ayon sa iyong salita. 


text:
 Bagaman ang mga pinuno ay umuupong nagsasabwatan laban sa akin; ang lingkod mo'y magbubulay-bulay sa iyong mga tuntunin. 


text:
 Ipaunawa mo sa akin ang daan ng mga panuntunan mo, at aking bubulay-bulayin ang kahanga-hangang mga gawa mo. 


text:
 Ituro mo sa akin, O PANGINOON, ang daan ng iyong mga batas, at ito'y aking iingatan hanggang sa wakas. 


text:
 Bigyan mo ako ng pang-unawa upang aking maingatan ang kautusan mo, at akin itong susundin ng buong puso ko. 


text:
 Ilayo mo ang aking mga mata sa pagtingin sa walang kabuluhan; at bigyan mo ako ng buhay sa iyong mga daan. 


text:
 O PANGINOON, paratingin mo rin sa akin ang iyong tapat na pagsuyo, ang iyong pagliligtas ayon sa iyong pangako; 


text:
 sa gayo'y may maisasagot ako sa mga taong sa aki'y umaalipusta, sapagkat ako'y nagtitiwala sa iyong salita. 


text:
 At huwag mong lubos na kunin ang salita ng katotohanan mula sa bibig ko, sapagkat ako'y umasa sa mga batas mo. 


text:
 Itataas ko ang aking mga kamay sa iyong mga utos, na iniibig ko, at ako'y magbubulay-bulay sa mga batas mo. 


text:
 Turuan mo ako ng mabuting pagpapasiya at kaalaman; sapagkat ako'y sumampalataya sa iyong kautusan. 


text:
 Ang mayabang ay kumatha ng kabulaanan laban sa akin, ngunit aking tutuparin ang iyong mga tuntunin ng buong puso ko. 


text:
 Ako'y ginawa at inanyuan ng iyong mga kamay; bigyan mo ako ng pang-unawa, upang ang iyong mga utos ay aking matutuhan. 


text:
 Dumating nawa sa akin ang iyong habag upang ako'y mabuhay, sapagkat ang kautusan mo'y aking katuwaan. 


text:
 Mahiya ang masama, sapagkat pinabagsak nila ako na may katusuhan, para sa akin, ako'y magbubulay-bulay sa iyong mga kautusan. 


text:
 Nanlalabo ang aking mga mata sa paghihintay sa iyong pangako; aking itinatanong, "Kailan mo ako aaliwin?" 


text:
 Sapagkat ako'y naging parang balat na lalagyan ng alak na nasa usok; hindi ko kinalilimutan ang iyong mga tuntunin. 


text:
 Ang mapagmataas ay gumawa ng hukay na patibong para saakin, mga taong hindi sang-ayon sa iyong tuntunin. 


text:
 Halos sa ibabaw ng lupa ako ay kanilang winakasan, ngunit ang mga tuntunin mo ay hindi ko tinalikuran. 


text:
 Muli mo akong buhayin ayon sa iyong tapat na pag-ibig, upang aking maingatan ang mga patotoo ng iyong bibig. 


text:
 Nananatili sa lahat ng salinlahi ang iyong katapatan; iyong itinatag ang lupa, at ito'y nananatiling matibay. 


text:
 Hindi ko kailanman kalilimutan ang mga tuntunin mo; sapagkat sa pamamagitan ng mga iyon ay binigyan mo ako ng buhay. 


text:
 Ginawa akong higit na marunong kaysa aking mga kaaway ng mga utos mo, sapagkat ito'y laging kasama ko. 


text:
 Ako'y may higit na pang-unawa kaysa lahat ng aking mga guro, sapagkat aking binubulay-bulay ang iyong mga patotoo. 


text:
 Sa pamamagitan ng iyong mga tuntunin ay nagkaroon ako ng kaunawaan; kaya't kinapopootan ko ang bawat huwad na daan. 


text:
 Patuloy kong hawak sa kamay ko ang aking buhay, gayunma'y hindi ko kinalilimutan ang iyong kautusan. 


text:
 Ang masama ay naghanda ng bitag para sa akin, gayunma'y hindi ako lumihis sa iyong mga alituntunin. 


text:
 Lumayo kayo sa akin, kayong mga gumagawa ng kasamaan; upang ang mga utos ng aking Diyos ay aking maingatan. 


text:
 Alalayan mo ako, upang ako'y maging ligtas, at laging magkaroon ako ng pagpapahalaga sa iyong mga batas. 


text:
 Iyong tinatanggihan silang lahat na naliligaw sa iyong mga kautusan; sapagkat ang kanilang katusuhan ay walang kabuluhan. 


text:
 Pakitunguhan mo ang iyong lingkod ng ayon sa iyong tapat na pag-ibig, at ituro mo sa akin ang iyong mga alituntunin. 


text:
 Kaya't aking pinapahalagahan na matuwid ang lahat mong mga tuntunin tungkol sa lahat ng mga bagay; kinasusuklaman ko ang bawat huwad na daan. 


text:
 Ang paghahayag ng iyong mga salita ay nagbibigay ng kaliwanagan; nagbibigay ng unawa sa walang karunungan. 


text:
 Binuksan ko ang aking bibig ng maluwag at humihingal ako, sapagkat ako'y nasasabik sa mga utos mo. 


text:
 Manumbalik ka sa akin, at maawa ka sa akin, gaya ng sa umiibig ng iyong pangalan ay kinaugalian mong gawin. 


text:
 Gawin mong matatag ang mga hakbang ko ayon sa iyong pangako, at huwag magkaroon ng kapangyarihan sa akin ang kasamaan. 


text:
 Dinggin mo ang tinig ko ayon sa iyong tapat na pagmamahal; O PANGINOON, muli mo akong buhayin ayon sa iyong katarungan. 


text:
 Noon pa mang una'y natuto na ako sa iyong mga patotoo na magpakailanman ay itinatag mo ang mga ito. 


text:
 Pagmasdan mo ang aking kadalamhatian at iligtas mo ako; sapagkat hindi ko kinalilimutan ang kautusan mo. 


text:
 Isaalang-alang mo kung paanong iniibig ko ang mga tuntunin mo! Muling buhayin mo ako ayon sa tapat na pag-ibig mo. 


text:
 Ang kabuuan ng iyong salita ay katotohanan; at bawat isa sa iyong matuwid na batas ay nananatili magpakailanman. 


text:
 Inuusig ako ng mga pinuno nang walang dahilan, ngunit ang puso ko'y namamangha sa iyong mga salita. 


text:
 May dakilang kapayapaan ang mga umiibig sa iyong kautusan, walang anumang sa kanila ay makapagpapabuwal. 


text:
 Aking tinutupad ang iyong mga tuntunin at ang iyong mga patotoo; sapagkat lahat ng aking lakad ay nasa harapan mo. 


text:
 O PANGINOON, sa harapan mo ang aking daing ay dumating nawa; bigyan mo ako ng pagkaunawa ayon sa iyong salita! 


text:
 O PANGINOON, ang iyong pagliligtas ay aking kinasasabikan, at ang iyong kautusan ay aking kasiyahan. 


text:
 Ako'y naligaw na parang tupang nawala; hanapin mo ang iyong lingkod, sapagkat hindi ko kinalilimutan ang iyong mga utos. 


text:
 Ang iyong paglabas at ang iyong pagpasok ay kanyang iingatan, mula sa panahong ito at magpakailanpaman. 


text:
 na inaahon ng mga lipi, ng mga lipi ng PANGINOON, gaya ng iniutos para sa Israel, upang magpasalamat sa pangalan ng PANGINOON. 


text:
 Magkaroon nawa sa loob ng inyong mga pader ng kapayapaan, at sa loob ng iyong mga tore ay katiwasayan!" 


text:
 Gaya ng mga mata ng mga alipin na nakatingin sa kamay ng kanilang panginoon, gaya ng mga mata ng alilang babae na nakatingin sa kamay ng kanyang panginoong babae, gayon tumitingin ang aming mga mata sa PANGINOON naming Diyos, hanggang sa siya'y maawa sa amin. 


text:
 Ang aming kaluluwa'y lubos na napupuno ng paglibak ng mga nasa kaginhawahan, ng paghamak ng palalo. 


text:
 kung Hindi ang PANGINOON ang naging nasa panig natin, nang ang mga tao ay magsibangon laban sa atin, 


text:
 Parang ibon sa bitag ng mga manghuhuli na ang ating kaluluwa ay nakatakas, ang bitag ay nasira, at tayo ay nakatakas! 


text:
 Ang mga nagtitiwala sa PANGINOON ay gaya ng bundok ng Zion, na hindi makikilos kundi nananatili sa buong panahon. 


text:
 Kung paanong ang mga bundok ay nakapalibot sa Jerusalem, gayon ang PANGINOON ay nakapalibot sa kanyang bayan, mula sa panahong ito at magpakailanman. 


text:
 Sapagkat ang setro ng kasamaan ay hindi mananatili sa lupaing iniukol sa mga matuwid; upang hindi iunat ng mga matuwid ang kanilang mga kamay sa paggawa ng masama. 


text:
 Ngunit ang mga lumilihis sa kanilang masasamang lakad, ay itataboy ng PANGINOON na kasama ng mga manggagawa ng kasamaan. Dumating nawa ang kapayapaan sa Israel! 


text:
 Nang magkagayo*y napuno ang ating bibig ng mga tawanan, at ang ating dila ng mga awit ng kagalakan, nang magkagayo'y sinabi nila sa gitna ng mga bansa, "Ang PANGINOON ay gumawa ng mga dakilang bagay para sa kanila." 


text:
 Siyang lumalabas na umiiyak, na may dalang itatanim na mga binhi, ay uuwi na may sigaw ng kagalakan, na dala ang kanyang mga bigkis ng inani. 


text:
 Malibang ang  PANGINOON ang magtayo ng bahay, ang mga nagtatayo nito ay walang kabuluhang nagpapagod. Malibang ang PANGINOON ang magbantay sa lunsod, ang bantay ay nagpupuyat nang walang kabuluhan. 


text:
 Walang kabuluhan na kayo'y bumabangon nang maaga, at malalim na ang gabi kung magpahinga, na kumakain ng tinapay ng mga pagpapagal; sapagkat binibigyan niya ng tulog ang kanyang minamahal. 


text:
 Narito, ang mga anak ay pamanang sa PANGINOON nagmula, ang bunga ng sinapupunan ay isang gantimpala. 


text:
 Maligaya ang lalaki na ang kanyang lalagyan ng pana ay puno ng mga iyon! Siya'y hindi mapapahiya, kapag siya'y nakipag-usap sa kanyang mga kaaway sa pintuang-bayan. 


text:
 Kakainin mo ang bunga ng paggawa ng iyong mga kamay; ikaw ay magiging masaya at ito'y magiging mabuti sa iyo. 


text:
 Ang asawa mo'y magiging gaya ng mabungang puno ng ubas sa loob ng iyong tahanan; ang mga anak mo'y magiging gaya ng mga puno ng olibo sa palibot ng iyong hapag-kainan. 


text:
 Pagpalain ka ng PANGINOON mula sa Zion! Ang kaunlaran ng Jerusalem ay iyo nawang masaksihan sa lahat ng mga araw ng iyong buhay! 


text:
 "Madalas nila akong saktan mula sa aking kabataan, gayunma'y laban sa akin ay hindi sila nagtagumpay. 


text:
 sa mga ito'y hindi pinupuno ng manggagapas ang kanyang kamay, ni ng nagtatali ng mga bigkis ang kanyang kandungan. 


text:
 Hindi rin sinasabi ng mga nagdaraan, "Ang pagpapala nawa ng PANGINOON ay sumainyo! Sa pangalan ng PANGINOON ay binabasbasan namin kayo!" 


text:
 Ako'y naghihintay sa PANGINOON, naghihintay ang aking kaluluwa, at sa kanyang salita ako ay umaasa; 


text:
 sa PANGINOON ay naghihintay ang aking kaluluwa, higit pa kaysa bantay sa umaga; tunay na higit pa kaysa bantay sa umaga. 


text:
 O Israel, umasa ka sa PANGINOON! Sapagkat sa PANGINOON ay may tapat na pagmamahal, at sa kanya ay may saganang katubusan. 


text:
 PANGINOON, hindi hambog ang aking puso, ni mayabang man ang mata ko; ni nagpapakaabala sa mga bagay na lubhang napakadakila, o sa mga bagay na para sa akin ay lubhang kamangha-mangha. 


text:
 Tunay na aking pinayapa at pinatahimik ang aking kaluluwa; gaya ng batang inihiwalay sa dibdib ng kanyang ina, gaya ng batang inihiwalay ang aking kaluluwa sa loob ko. 


text:
 hanggang sa ako'y makatagpo ng lugar para sa PANGINOON, isang tirahang pook para sa Makapangyarihang Diyos ni Jacob." 


text:
 Bumangon ka, O PANGINOON, at pumunta ka sa iyong dakong pahingahan, ikaw at ang kaban ng iyong kalakasan. 


text:
 Alang-alang kay David na iyong lingkod, mukha ng iyong binuhusan ng langis ay huwag mong italikod. 


text:
 Ang PANGINOON ay sumumpa kay David ng isang katotohanan, na hindi niya tatalikuran: "Ang bunga ng iyong katawan ay aking ilalagay sa iyong luklukan. 


text:
 Kung iingatan ng iyong mga anak ang aking tipan at ang aking patotoo na aking ituturo sa kanila, magsisiupo rin ang mga anak nila sa iyong trono magpakailanman." 


text:
 Ang kanyang mga pari ay daramtan ko ng kaligtasan, at ang kanyang mga banal ay sisigaw ng malakas sa kagalakan. 


text:
 Doo'y magpapasibol ako ng sungay para kay David, aking ipinaghanda ng ilawan ang aking binuhusan ng langis. 


text:
 Ang kanyang mga kaaway ay daramtan ko ng kahihiyan, ngunit ang kanyang korona ay magbibigay ng kaningningan." 


text:
 Ito'y gaya ng mahalagang langis sa ulo, na tumutulo sa balbas, sa balbas ni Aaron, tumutulo sa laylayan ng kanyang damit! 


text:
 Ito ay gaya ng hamog sa Hermon, na pumapatak sa mga bundok ng Zion! Sapagkat doon iniutos ng PANGINOON ang pagpapala, ang buhay magpakailanman. 


text:
 Halikayo, purihin ninyo ang PANGINOON, kayong lahat na lingkod ng PANGINOON, na nakatayo sa gabi sa bahay ng PANGINOON! 


text:
 Purihin ang PANGINOON, sapagkat ang PANGINOON ay mabuti; umawit sa kanyang pangalan, sapagkat ito'y kaibig-ibig. 


text:
 Sapagkat pinili ng PANGINOON si Jacob para sa kanyang sarili, ang Israel bilang kanyang sariling pag-aari. 


text:
 Sapagkat nalalaman ko na ang PANGINOON ay dakila, at ang ating Panginoon ay higit sa lahat ng mga diyos. 


text:
 Ginagawa ng PANGINOON anumang kanyang kinalulugdan, sa langit at sa lupa, sa mga dagat, at sa lahat ng mga kalaliman. 


text:
 Siya ang nagpapataas ng mga ulap sa mga dulo ng daigdig, na gumagawa ng mga kidlat para sa ulan at inilalabas ang hangin mula sa kanyang mga kamalig. 


text:
 siya, O Ehipto, sa iyong kalagitnaan, ay nagsugo ng mga tanda at mga kababalaghan laban kay Faraon, at sa lahat niyang mga lingkod; 


text:
 kay Sihon na hari ng mga Amorita, at kay Og na hari sa Basan, at sa lahat ng mga kaharian ng Canaan, 


text:
 Ang iyong pangalan, O PANGINOON, ay magpakailanman, ang iyong alaala, O PANGINOON, ay sa lahat ng salinlahi. 


text:
 Sila'y may mga bibig, ngunit hindi sila nagsasalita; mayroon silang mga mata, ngunit hindi sila nakakakita; 


text:
 sila'y may mga tainga, ngunit hindi sila nakakarinig; ni mayroon mang hininga sa kanilang mga bibig. 


text:
 O sambahayan ni Israel, purihin ninyo ang PANGINOON! O sambahayan ni Aaron, purihin ninyo ang PANGINOON! 


text:
 O sambahayan ni Levi, purihin ninyo ang PANGINOON! Kayong natatakot sa PANGINOON, purihin ninyo ang PANGINOON! 


text:
 O magpasalamat kayo sa PANGINOON; sapagkat siya'y mabuti; sapagkat ang kanyang tapat na pag-ibig ay magpakailanman. 


text:
 O magpasalamat kayo sa Diyos ng mga diyos, sapagkat ang kanyang tapat na pag-ibig ay magpakailanman. 


text:
 Ang Panginoon ng mga panginoon ay inyong pasalamatan, sapagkat ang kanyang tapat na pag-ibig ay magpakailanman; 


text:
 siya na tanging gumagawa ng mga dakilang kababalaghan, sapagkat ang kanyang tapat napag-ibigay magpakailanman; 


text:
 siya na sa pamamagitan ng unawa ay ginawa ang kalangitan, sapagkat ang kanyang tapat na pag-ibig ay magpakailanman; 


text:
 siya na naglalatag ng lupa sa ibabaw ng tubig, sapagkat ang kanyang tapat na pag-ibig ay magpakailanman; 


text:
 ng buwan at mga bituin upang ang gabi'y pamunuan, sapagkat ang kanyang tapat na pag-ibig ay magpakailanman; 


text:
 siya na sa mga panganay sa Ehipto ay pumaslang, sapagkat ang kanyang tapat na pag-ibig ay magpakailanman; 


text:
 at mula sa kanila, ang Israel ay inilabas, sapagkat ang kanyang tapat na pag-ibig ay magpakailanman; 


text:
 sa pamamagitan ng malakas na kamay at ng unat na bisig, sapagkat ang kanyang tapat na pag-ibig ay magpakailanman; 


text:
 at sa gitna nito ang Israel ay pinaraan, sapagkat ang kanyang tapat na pag-ibig ay magpakailanman; 


text:
 ngunit nilunod si Faraon at ang kanyang hukbo sa Pulang Dagat, sapagkat ang kanyang tapat na pag-ibig ay magpakailanman; 


text:
 siya na pumatnubay sa kanyang bayan sa ilang, sapagkat ang kanyang tapat na pag-ibig ay magpakailanman; 


text:
 siya na sa mga dakilang hari ay pumatay, sapagkat ang kanyang tapat na pag-ibig ay magpakailanman, 


text:
 at ang kanilang lupain bilang pamana'y ibinigay, sapagkat ang kanyang tapat na pag-ibig ay magpakailanman; 


text:
 isang pamana sa Israel na kanyang tauhan, sapagkat ang kanyang tapat na pag-ibig ay magpakailanman. 


text:
 Siya ang nakaalala sa atin sa ating mababang kalagayan, sapagkat ang kanyang tapat na pag-ibig ay magpakailanman; 


text:
 siya na nagbibigay ng pagkain sa lahat ng laman, sapagkat ang kanyang tapat na pag-ibig ay magpakailanman. 


text:
 O magpasalamat kayo sa Diyos ng kalangitan, sapagkat ang kanyang tapat na pag-ibig ay magpakailanman. 


text:
 Sapagkat doo'y ang mga bumihag sa atin ay humingi sa atin ng mga awitin, at tayo'y hiningan ng katuwaan ng mga nagpahirap sa atin doon: "Awitin ninyo sa amin ang isa sa mga awit ng Zion." 


text:
 Dumikit nawa ang aking dila sa aking ngalangala, kung hindi kita maalala, kung ang Jerusalem ay hindi ko ilagay sa ibabaw ng aking pinakamataas na kagalakan! 


text:
 Alalahanin mo, O PANGINOON, laban sa mga anak ni Edom ang araw ng Jerusalem, kung paanong sinabi nila, "Ibuwal, ibuwal!" Hanggang sa kanyang saligan! 


text:
 O anak na babae ng Babilonia, ikaw na mangwawasak! Magiging mapalad siya na gumaganti sa iyo ng kabayaran na siyang ibinayad mo sa amin! 


text:
 Ako'y nagpapasalamat sa iyo, O PANGINOON, ng aking buong puso; sa harapan ng mga diyos ay aawit ako ng mga papuri sa iyo. 


text:
 Ako'y yuyukod paharap sa iyong banal na templo, at magpapasalamat sa iyong pangalan dahil sa iyong tapat na pag-ibig at katapatan, sapagkat iyong pinadakila ang iyong salita sa iyong buong pangalan. 


text:
 Nang araw na ako'y tumawag ay sinagot mo ako, iyong pinatapang ako ng kalakasan sa aking kaluluwa. 


text:
 Lahat ng mga hari sa lupa ay magpupuri sa iyo, O PANGINOON, sapagkat kanilang narinig ang mga salita ng iyong bibig; 


text:
 at sila'y magsisiawit tungkol sa mga pamamaraan ng PANGINOON; sapagkat dakila ang kaluwalhatian ng PANGINOON. 


text:
 Bagaman ang PANGINOON ay mataas, kanyang pinapahalagahan ang mababa; ngunit ang palalo ay nakikilala niya mula sa malayo. 


text:
 Bagaman ako'y lumalakad sa gitna ng kaguluhan, ako'y iyong muling bubuhayin, iyong iniuunat ang iyong kamay laban sa poot ng aking mga kaaway, at ililigtas ako ng iyong kanang kamay. 


text:
 Tutuparin ng PANGINOON ang kanyang layunin para sa akin; ang iyong tapat na pag-ibig, O PANGINOON, ay magpakailanman. Huwag mong pabayaan ang mga gawa ng iyong mga kamay. 


text:
 Iyong nalalaman kapag ako'y umuupo at kapag ako'y tumatayo; nababatid mo ang aking pag-iisip mula sa malayo. 


text:
 Iyong sinisiyasat ang aking landas at ang paghiga ko, at ang lahat kong mga lakad ay nalalaman mo. 


text:
 Ang gayong kaalaman ay lubhang kahanga-hanga para sa akin; ito ay matayog, hindi ko kayang abutin. 


text:
 Kung ako'y umakyat sa langit, ikaw ay naroon! Kung gawin ko ang aking higaan sa Sheol, ikaw ay naroon! 


text:
 Kung aking sabihin, "Takpan nawa ako ng dilim, at maging gabi ang liwanag na nakapalibot sa akin," 


text:
 kahit ang kadiliman ay hindi madilim sa iyo, at ang gabi ay kasinliwanag ng araw; ang kadiliman at kaliwanagan ay magkatulad sa iyo. 


text:
 Sapagkat hinubog mo ang aking mga nasa loob na bahagi, at sa bahay-bata ng aking ina ako'y iyong hinabi. 


text:
 Ako'y magpapasalamat sa iyo sapagkat ang pagkagawa sa akin ay kakilakilabot at kamanghamangha. Ang iyong mga gawa ay kahangahanga; at iyon ay nalalamang mabuti ng aking kaluluwa. 


text:
 Ang katawan ko'y hindi nakubli sa iyo, nang ako'y lihim na ginagawa, mahusay na binuo sa kalaliman ng lupa. 


text:
 Nakita ng iyong mga mata ang aking wala pang anyong sangkap; at sa iyong aklat bawat isa sa mga iyon ay nakasulat, ang mga araw na sa akin ay itinakda, nang wala pang anuman sa kanila. 


text:
 Kung aking bibilangin, ang mga iyon ay marami pa kaysa buhangin. Kapag ako'y nagigising, ako'y kasama mo pa rin. 


text:
 Sapagkat sila'y nagsasalita laban sa iyo ng kasamaan, at ginagamit ng iyong mga kaaway ang iyong pangalan sa walang kabuluhan. 


text:
 Hindi ba kinapopootan ko silang napopoot sa iyo, O PANGINOON? At hindi ba kinasusuklaman ko silang laban sa iyo'y bumabangon? 


text:
 Siyasatin mo ako, O Diyos, at alamin mo ang aking puso; subukin mo ako, at alamin mo ang mga pag-iisip ko! 


text:
 At tingnan mo kung may anumang lakad ng kasamaan sa akin, at patnubayan mo ako sa daang walang hanggan. 


text:
 Pinatatalas ang kanilang dila na gaya ng sa ahas; at sa ilalim ng kanilang mga labi ay kamandag ng ulupong. (Selah) 


text:
 O PANGINOON, sa mga kamay ng masama ay ingatan mo ako, ingatan mo ako sa mararahas na tao, na nagbalak na tisurin ang mga paa ko. 


text:
 Ang mga taong mapagmataas ay nagkubli para sa akin ng bitag, at ng mga panali, at sila'y naglagay ng lambat sa tabi ng daan, naglagay sila para sa akin ng mga patibong. (Selah) 


text:
 Aking sinabi sa PANGINOON, "Ikaw ay aking Diyos; pakinggan mo ang tinig ng aking mga daing, O PANGINOON." 


text:
 O PANGINOON, aking Panginoon, lakas ng aking kaligtasan, tinakpan mo ang ulo ko sa araw ng labanan. 


text:
 Huwag mong ipagkaloob, O PANGINOON, ang mga nasa ng masama; huwag mong hayaang magpatuloy ang kanyang masamang pakana, baka sila'y magmalaki. (Selah) 


text:
 Tungkol sa ulo ng mga pumalibot sa akin, takpan nawa sila ng kasamaan ng kanilang sariling mga labi. 


text:
 Mahulog nawa sa kanila ang mga nagniningas na baga! Ihagis nawa sila sa apoy, sa mga malalim na hukay upang huwag na silang makabangong muli! 


text:
 Ang mapanirang-puri nawa'y huwag matatag sa daigdig; kaagad nawang tugisin ng kasamaan ang taong mapanlupig! 


text:
 Tunay na ang matuwid ay magpapasalamat sa iyong pangalan, ang matuwid ay tatahan sa iyong harapan. 


text:
 Tumatawag ako sa iyo, O PANGINOON; magmadali ka sa akin! Pakinggan mo ang tinig ko, kapag ako'y tumatawag sa iyo. 


text:
 Ibilang mo ang aking dalangin na parang insenso sa iyong harapan, at ang pagtataas ng aking mga kamay ay handog sa kinahapunan. 


text:
 Huwag mong ihilig ang aking puso sa anumang masama, na ako'y gumawa ng masasamang gawa, na kasama ng mga taong gumagawa ng masama, at huwag mo akong pakainin ng masasarap na pagkain nila. 


text:
 Sugatan nawa ako ng matuwid sa kagandahang-loob at sawayin niya ako, ito'y langis sa ulo; huwag nawang tanggihan ng aking ulo, sapagkat ang aking panalangin ay laging laban sa kanilang mga gawang liko. 


text:
 Ang kanilang mga hukom ay inihagis sa mga tabi ng malaking bato, at kanilang diringgin ang aking mga salita sapagkat sila ay maiinam. 


text:
 Gaya ng isang nag-aararo at nagbubungkal ng lupa, gayon ang kanilang mga buto sa bibig ng Sheol ay ikakalat. 


text:
 Subalit ang mga mata ko, O Panginoong DIYOS, sa iyo'y nakatuon; sa iyo ako nanganganlong; huwag mo akong iwang walang kalaban-laban! 


text:
 Iligtas mo ako sa patibong na para sa akin ay kanilang inilagay, at mula sa mga bitag ng mga manggagawa ng kasamaan! 


text:
 Ako'y dumadaing ng aking tinig sa PANGINOON; sa pamamagitan ng aking tinig ay sumasamo ako sa PANGINOON. 


text:
 Ibinubuhos ko sa kanyang harapan ang aking daing, sinasabi ko sa kanyang harapan ang aking suliranin. 


text:
 Kapag ang aking espiritu'y nanlulupaypay sa loob ko, ang aking landas ay iyong nalalaman! Sa daan na aking tinatahak sila'y nagkubli para sa akin ng isang bitag. 


text:
 Tumingin ka sa kanan, at iyong masdan, walang nakakapansin sa aking sinuman; walang kanlungang nalalabi para sa akin; walang sinumang lumilingap sa aking kaluluwa. 


text:
 Ako'y dumaing sa iyo, O PANGINOON; aking sinabi, "Ikaw ang aking kanlungan, ang aking bahagi sa lupain ng mga buhay." 


text:
 Pakinggan mo ang aking pagsamo, sapagkat ako'y dinalang napakababa. Iligtas mo ako sa mga nagsisiusig sa akin; sapagkat sila'y napakalakas para sa akin. 


text:
 Ilabas mo ako sa bilangguan, upang ako'y makapagpasalamat sa iyong pangalan! Paliligiran ako ng mga matuwid; sapagkat ako'y pakikitunguhan mong may kasaganaan. 


text:
 Pakinggan mo, O PANGINOON, ang aking dalangin, iyong dinggin ang aking mga daing! Sa iyong katapatan, sa iyong katuwiran, ako'y iyong sagutin! 


text:
 At huwag kang pumasok na kasama ng iyong lingkod sa kahatulan; sapagkat walang taong nabubuhay na matuwid sa iyong harapan. 


text:
 Sapagkat inusig ng kaaway ang aking kaluluwa; kanyang dinurog sa lupa ang aking buhay, pinatira niya ako sa madilim na dako gaya ng mga matagal nang patay. 


text:
 Aking naaalala ang mga araw nang una, aking ginugunita ang lahat mong ginawa; aking binubulay-bulay ang gawa ng iyong mga kamay. 


text:
 Iniuunat ko sa iyo ang aking mga kamay, ang kaluluwa ko'y uhaw sa iyo na gaya ng lupang tigang. (Selah) 


text:
 Magmadali ka, O PANGINOON, na ako'y iyong sagutin! Ang espiritu ko'y nanlulupaypay! Huwag mong ikubli ang iyong mukha sa akin; baka ako'y maging gaya nila na nagsibaba sa Hukay. 


text:
 Sa umaga'y iparinig sa akin ang iyong tapat na pag-ibig, sapagkat sa iyo ako ay nananalig. Ang daan na dapat kong lakaran sa akin ay ituro mo, sapagkat itinataas ko ang aking kaluluwa sa iyo. 


text:
 Turuan mo akong gawin ang iyong kalooban, sapagkat ang aking Diyos ay ikaw! Akayin nawa ako ng iyong mabuting Espiritu sa landas na pantay! 


text:
 Alang-alang sa iyong pangalan, O PANGINOON, muli akong buhayin! Sa iyong katuwiran ay ilabas mo ang aking kaluluwa mula sa kaguluhan, 


text:
 At sa iyong tapat na pag-ibig ay tanggalin mo ang aking mga kaaway, at iyong lipulin ang lahat ng nagpapasakit sa aking kaluluwa, sapagkat ako'y iyong lingkod. 


text:
 Purihin ang PANGINOON, ang aking malaking bato, kanyang sinasanay ang aking mga kamay para sa digmaan, at ang aking mga daliri sa pakikipaglaban; 


text:
 ang aking tapat na pag-ibig at aking tanggulan, aking muog at aking tagapagligtas; aking kalasag at siya kong kinakanlungan, na siyang nagpapasuko sa ilalim ko ng mga bayan. 


text:
 PANGINOON, ano ba ang tao upang siya'y iyong kilalanin, o ang anak ng tao, upang siya'y iyong isipin? 


text:
 Iyuko mo ang iyong kalangitan, O PANGINOON, at ikaw ay pumanaog! Hipuin mo ang mga bundok upang ang mga ito'y magsiusok. 


text:
 Paguhitin mo ang kidlat at sila'y iyong pangalatin, suguin mo ang iyong mga palaso at sila'y iyong lituhin! 


text:
 Iyong iunat mula sa itaas ang iyong kamay, iligtas mo ako at sagipin sa maraming tubig, mula sa kamay ng mga dayuhan, 


text:
 na ang mga bibig ay nagsasalita ng kasinungalingan, na ang kanilang kanang kamay ay kanang kamay ng kabulaanan. 


text:
 Ako'y aawit ng bagong awit sa iyo, O Diyos; sa salterio na may sampung kawad ako sa iyo'y tutugtog, 


text:
 na siyang nagbibigay sa mga hari ng pagtatagumpay, na siyang nagligtas kay David na kanyang lingkod sa masamang tabak. 


text:
 Iligtas mo ako, at iligtas mo ako sa kamay ng mga banyaga, na ang mga bibig ay nagsasalita ng kasinungalingan, at ang kanilang kanang kamay ay kanang kamay ng kabulaanan. 


text:
 Ang amin nawang mga anak na lalaki sa kanilang kabataan ay maging gaya ng mga halaman sa hustong gulang, at ang aming mga anak na babae ay parang mga panulok na bato na tinabas para sa gusali ng isang palasyo; 


text:
 ang amin nawang mga kamalig ay mapuno, na naglalaman ng lahat ng uri ng bagay; ang mga tupa namin nawa ay manganak ng mga libo at mga sampung libo sa aming mga parang; 


text:
 ang mga baka namin nawa ay manganak na walang makukunan o mawawalan, huwag nawang magkaroon ng daing ng pagdadalamhati sa aming mga lansangan! 


text:
 Aking Diyos at Hari, ika'y aking papupurihan, at aking pupurihin ang pangalan mo magpakailanpaman. 


text:
 Dakila ang PANGINOON, at sa papuri'y lubhang karapat-dapat, at ang kanyang kadakilaan ay hindi masukat. 


text:
 Ipagmamalaki ng isang salinlahi sa kasunod nito ang iyong mga gawa, at ipahahayag ang iyong mga gawang dakila. 


text:
 Sa maluwalhating kaningningan ng iyong karangalan, at sa iyong kahanga-hangang mga gawa, ako'y magbubulay-bulay. 


text:
 Ipahahayag ng mga tao ang kapangyarihan ng iyong kakilakilabot na mga gawa; at akin namang ipahahayag ang iyong kadakilaan. 


text:
 Kanilang sabik na sasambitin ang alaala ng iyong masaganang kabutihan, at isisigaw nang malakas ang iyong katuwiran. 


text:
 Lahat mong mga gawa, O PANGINOON, ay magpapasalamat sa iyo, at pupurihin ka ng lahat ng mga banal mo! 


text:
 upang ipabatid sa mga anak ng mga tao ang iyong'' mga gawang makapangyarihan, at ang maluwalhating kaningningan ng iyong kaharian. 


text:
 Ang kaharian mo'y walang hanggang kaharian, at nananatili sa lahat ng mga salinlahi ang iyong kapangyarihan. 


text:
 Ang mga mata ng lahat sa iyo ay nakatingin, at ibinibigay mo sa kanila sa tamang panahon ang kanilang pagkain. 


text:
 Ang PANGINOON ay malapit sa lahat ng sa kanya'y nananawagan, sa lahat ng tumatawag sa kanya sa katotohanan. 


text:
 Kanyang ibinibigay ang nasa ng lahat ng natatakot sa kanya; kanya ring dinirinig ang kanilang daing, at inililigtas sila. 


text:
 Ang aking bibig ay magsasalita ng papuri sa PANGINOON; at pupurihin ng lahat ng laman ang kanyang banal na pangalan magpakailanpaman. 


text:
 Pupurihin ko ang PANGINOON habang ako'y nabubuhay, ako'y aawit ng mga papuri sa aking Diyos, habang ako'y may buhay. 


text:
 Ang kanyang espiritu ay humiwalay, siya'y bumabalik sa kanyang lupa; sa araw ding iyon ay naglalaho ang kanyang mga panukala. 


text:
 Maligaya siya na ang saklolo ay ang Diyos ni Jacob, na ang pag-asa ay nasa PANGINOON niyang Diyos, 


text:
 na gumawa ng langit at lupa, ng dagat, at ng lahat ng naroroon; na nag-iingat ng katotohanan magpakailanman; 


text:
 na naglalapat ng katarungan sa naaapi; na nagbibigay ng pagkain sa nagugutom. Pinalalaya ng PANGINOON ang mga bilanggo; 


text:
 binubuksan ng PANGINOON ang mga mata ng bulag. Ibinabangon ng PANGINOON ang mga nabubuwal. Iniibig ng PANGINOON ang matuwid. 


text:
 Iniingatan ng PANGINOON ang mga banyaga; kanyang inaalalayan ang babaing balo at ang ulila, ngunit ang lakad ng masama ay inililihis niya. 


text:
 Magpakailanman ang PANGINOON ay maghahari, ang iyong Diyos, O Zion, sa lahat ng salinlahi. Purihin ang PANGINOON! 


text:
 Purihin ang PANGINOON! Sapagkat mabuting umawit ng mga papuri sa ating Diyos; sapagkat siya'y mapagpala at ang awit ng papuri ay naaangkop. 


text:
 Ang bilang ng mga bituin ay kanyang binibilang, ibinibigay niya sa kanilang lahat ang mga pangalan nila. 


text:
 Tinatakpan niya ng mga ulap ang mga kalangitan. naghahanda siya para sa lupa ng ulan, nagpapatubo siya ng damo sa kabundukan. 


text:
 ngunit ang PANGINOON ay nalulugod sa mga natatakot sa kanya, sa kanyang tapat na pag-ibig ay umaasa. 


text:
 Sapagkat kanyang pinapatibay ang mga rehas ng iyong mga tarangkahan, pinagpapala niya ang mga anak mo sa loob mo. 


text:
 Siya'y nagbibigay ng niyebe na parang balahibo ng tupa; siya'y nagkakalat ng patak ng yelo na abo ang kagaya. 


text:
 Inihahagis niya ang kanyang yelo na parang tinapay na putol-putol, sinong makakatagal sa harap ng lamig niyon? 


text:
 Kanyang sinusugo ang kanyang salita, at tinutunaw ang mga iyon; kanyang pinahihihip ang kanyang hangin, at ang tubig ay dumadaloy. 


text:
 Hindi niya ito ginawa sa alinmang bansa, at tungkol sa kanyang mga batas hindi nila ito nalalaman. Purihin ninyo ang PANGINOON! 


text:
 Purihin ninyo siya, kayong lahat niyang mga anghel, purihin ninyo siya, kayong lahat niyang hukbo! 


text:
 Purihin ninyo siya, kayong mga langit ng mga langit, at ninyong mga tubig na nasa itaas ng mga langit. 


text:
 Ang pangalan ng PANGINOON ay purihin nila, sapagkat tanging ang kanyang pangalan ang dakila; nasa itaas ng lupa at mga langit ang kaluwalhatian niya. 


text:
 Nagtaas siya ng sungay para sa kanyang bayan, ng papuri para sa lahat ng kanyang mga banal, para sa mga anak ni Israel na malapit sa kanya. Purihin ang PANGINOON! 


text:
 Purihin ang PANGINOON! Awitan ninyo ang PANGINOON ng isang bagong awit, ng papuri sa kanya sa kapulungan ng mga tapat! 


text:
 Sapagkat ang PANGINOON ay nalulugod sa kanyang bayan; kanyang pagagandahin ng kaligtasan ang mga nahihirapan. 


text:
 Magsaya nawa ang mga tapat sa kaluwalhatian; umawit nawa sila sa kagalakan sa kanilang mga higaan. 


text:
 Malagay nawa ang mataas na papuri sa Diyos sa kanilang lalamunan, at ang tabak na may dalawang talim sa kanilang kamay; 


text:
 upang gapusin sa mga tanikala ang kanilang mga hari, at ang kanilang mga maharlika ng mga bakal na panali, 


text:
 upang sa kanila'y ilapat ang hatol na nasusulat! Ito ay kaluwalhatian para sa lahat niyang mga tapat! Purihin ang PANGINOON! 


text:
 Purihin ang PANGINOON! Purihin ang Diyos sa kanyang santuwaryo; purihin siya sa kanyang makapangyarihang kalawakan! 


text:
 Purihin siya dahil sa kanyang mga makapangyarihang gawa; purihin siya ayon sa kanyang kadakilaang pambihira! 


text:
 upang tumanggap ng turo sa matalinong pamumuhay, sa katuwiran, katarungan, at pagkakapantaypantay, 


text:
 upang marinig din ng matalino, at lumago sa kaalaman, at magtamo ang taong may unawa ng kahusayan, 


text:
 upang umunawa ng kawikaan at ng pagsasalarawan, ng mga salita ng pantas, at ng kanilang mga palaisipan. 


text:
 Kung kanilang sabihin, "Sumama ka sa amin, tayo'y mag-abang upang magpadanak ng dugo, ating tambangan nang walang dahilan ang walang sala; 


text:
 Sapagkat ang kanilang mga paa ay tumatakbo sa kasamaan, at sila'y nagmamadali sa pagbububo ng dugo. 


text:
 Gayon ang pamamaraan ng lahat ng sakim sa pakinabang, ang buhay ng mga may-ari niyon ay kanyang inaagaw. 


text:
 Ang karunungan ay sumisigaw nang malakas sa lansangan; kanyang inilalakas ang kanyang tinig sa mga pamilihan. 


text:
 "Hanggang kailan, O mga walang muwang, kayo'y iibig sa inyong kawalang kaalaman? Hanggang kailan ang mga manunuya ay matutuwa sa panunuya, at ang mga hangal ay mamumuhi sa kaalaman? 


text:
 Sa aking saway ay bumaling kayo; narito, ibubuhos ko ang aking espiritu sa inyo. Ang mga salita ko'y ipapaalam ko sa inyo. 


text:
 at dahil ang lahat kong payo ay winalan ninyong saysay, at ayaw ninyong tanggapin ang aking saway; 


text:
 kapag ang takot ay dumating sa inyo na parang bagyo, at ang inyong kapahamakan ay dumating na parang ipu-ipo; kapag ang hirap at hapis ay dumating sa inyo. 


text:
 Kung magkagayo'y tatawag sila sa akin, ngunit hindi ako sasagot; hahanapin nila akong mabuti, ngunit hindi nila ako matatagpuan. 


text:
 Kaya't kakainin nila ang bunga ng kanilang sariling lakad, at mabubusog sa kanilang sariling mga pakana. 


text:
 Sapagkat ang pagkaligaw ang pumapatay sa walang alam, at ang pagsasawalang-bahala ang sumisira sa hangal. 


text:
 kung kagaya ng pilak, ito'y iyong hahanapin, at tulad ng nakatagong kayamanan, ito'y sasaliksikin, 


text:
 kung magkagayo'y ang takot sa PANGINOON ay iyong mauunawaan, at ang kaalaman sa Diyos ay iyong matatagpuan. 


text:
 Sapagkat ang PANGINOON ay nagbibigay ng karunungan, sa kanyang bibig nagmumula ang kaalaman at kaunawaan. 


text:
 Pinaglalaanan niya ang matuwid ng magaling na karunungan, siya'y kalasag sa mga lumalakad na may katapatan, 


text:
 Kung magkagayo'y mauunawaan mo ang katuwiran, ang katarungan at ang katapatan, bawat mabuting daan. 


text:
 Sapagkat papasok sa iyong puso ang karunungan, at magiging kaaya-aya sa iyong kaluluwa ang kaalaman. 


text:
 na nagpapabaya sa kasamahan ng kanyang kabataan, at ang tipan ng kanyang Diyos ay kanyang kinalilimutan; 


text:
 sapagkat ang kanyang bahay ay lumulubog sa kamatayan, at ang kanyang mga landas tungo sa mga kadiliman; 


text:
 Kaya't ang lakad ng mabubuting tao ang iyong lakaran, at ang mga landas ng matuwid ang iyong pakaingatan. 


text:
 Huwag mong hayaang iwan ka ng kabaitan at katotohanan; itali mo ang mga ito sa palibot ng iyong leeg, isulat mo sa iyong puso. 


text:
 Huwag kang magpakapantas sa iyong sariling mga mata; matakot ka sa PANGINOON, at sa kasamaan ay lumayo ka. 


text:
 sa gayo'y mapupuno nang sagana ang iyong imbakan, at aapawan ng bagong alak ang iyong mga sisidlan. 


text:
 Anak ko, ang disiplina ng PANGINOON ay huwag mong hamakin, at ang kanyang saway ay huwag mong itakuwil. 


text:
 Sapagkat sinasaway ng PANGINOON ang kanyang minamahal, gaya ng ama sa anak na kanyang kinalulugdan. 


text:
 Sapagkat ang pakinabang rito kaysa pilak ay mas mainam, at ang mapapakinabang dito ay higit kaysa gintong dalisay. 


text:
 Kaysa mga alahas, siya ay mas mahalaga, at wala sa mga bagay na ninanasa mo ang maihahambing sa kanya. 


text:
 Ang mahabang buhay ay nasa kanyang kanang kamay; sa kanyang kaliwang kamay ay mga yaman at karangalan. 


text:
 Siya'y punungkahoy ng buhay sa mga humahawak sa kanya; at mapalad ang lahat ng nakakapit sa kanya. 


text:
 Itinatag ng PANGINOON ang daigdig sa pamamagitan ng karunungan; itinayo niya ang mga langit sa pamamagitan ng kaunawaan. 


text:
 Anak ko, huwag mong hayaang mawalay sa iyong mga mata, ingatan mo ang magaling na dunong at mabutIng pagpapasiya, 


text:
 Kapag ikaw ay nakahiga, hindi ka matatakot; kapag ika'y humimlay, magiging mahimbing ang iyong tulog. 


text:
 sapagkat ang PANGINOON ang magiging iyong pagtitiwala, at iingatan mula sa pagkahuli ang iyong mga paa. 


text:
 Huwag mong ipagkait ang mabuti sa kinauukulan, kapag ito'y nasa kapangyarihang gawin ng iyong kamay. 


text:
 Huwag mong sabihin sa iyong kapwa, "Humayo ka, at bumalik na lamang, at bukas ako magbibigay," gayong mayroon ka naman. 


text:
 Huwag kang magbalak ng masama laban sa iyong kapwa, na naninirahan sa tabi mo nang may pagtitiwala. 


text:
 Huwag kang makipagtalo sa kanino man nang walang dahilan, kung hindi naman siya gumawa sa iyo ng kasamaan. 


text:
 sapagkat sa PANGINOON ang suwail ay kasuklamsuklam, ngunit ang matuwid ay kanyang pinagtitiwalaan. 


text:
 Ang sumpa ng PANGINOON ay nasa bahay ng masama; ngunit ang tahanan ng matuwid ay kanyang pinagpapala. 


text:
 tinuruan niya ako, at sa akin ay nagwika, "Panghawakan ng iyong puso ang aking mga salita. Tuparin mo ang aking mga utos, at mabubuhay ka. 


text:
 Kunin mo ang karunungan, kunin mo ang kaunawaan, huwag kang lumimot, ni sa mga salita ng aking bibig ay humiwalay. 


text:
 Huwag mo siyang pabayaan at ikaw ay kanyang iingatan; ibigin mo siya at ikaw ay kanyang babantayan. 


text:
 Ang pasimula ng karunungan ay ito: Kunin mo ang karunungan, sa lahat mong kukunin ay kunin mo ang unawa. 


text:
 Isang kaaya-ayang putong sa ulo mo'y kanyang ilalagay, isang magandang korona sa iyo'y kanyang ibibigay." 


text:
 Makinig ka, anak ko, at tanggapin mo ang aking mga sinasabi, at ang mga taon ng iyong buhay ay magiging marami. 


text:
 Kapag ikaw ay lumakad, hindi magigipit ang iyong mga hakbang; at kung ikaw ay tumakbo, hindi ka mabubuwal. 


text:
 Hawakan mong mabuti ang turo; huwag mong bitawan; siya'y iyong ingatan, sapagkat siya'y iyong buhay. 


text:
 Sapagkat hindi sila nakakatulog, malibang sila'y nakagawa ng kasamaan; at nananakawan sila ng tulog, malibang may isang taong kanilang mapabuwal. 


text:
 Ngunit ang landas ng matuwid ay parang liwanag ng bukang-liwayway, na sumisikat ng higit at mas maliwanag hanggang maging ganap na araw. 


text:
 Ang daan ng masama ay parang malalim na kadiliman; hindi nila nalalaman kung ano ang kanilang kinakatisuran. 


text:
 Sapagkat sa mga nakakatagpo sa kanila ang mga ito'y buhay, at kagalingan sa kanilang buong katawan. 


text:
 Tuminging matuwid ang iyong mga mata sa unahan, at ang iyong mga paningin ay maging matuwid sa iyong harapan. 


text:
 upang mabuting pagpapasiya ay iyong maingatan, at upang ang iyong mga labi ay makapagbantay ng kaalaman. 


text:
 Sapagkat ang mga labi ng mapangalunyang babae sa pulot ay tumatagas, at ang kanyang pananalita kaysa langis ay madulas; 


text:
 ngunit mapait na gaya ng halamang lason sa bandang wakas, tabak na may dalawang talim ang siyang kasintalas. 


text:
 Hindi siya tumatahak sa landas ng buhay; ang kanyang mga lakad ay di panatag, at hindi niya ito nalalaman. 


text:
 Ngayon nga, mga anak, sa akin kayo'y makinig, at huwag kayong lumayo sa mga salita ng aking bibig. 


text:
 Baka mga dayuhan ang magtamasa sa iyong kayamanan, at mapunta sa bahay ng di kilala ang iyong pinagpaguran. 


text:
 At iyong sasabihin, "Tunay na ang pangaral ay aking kinamuhian, at hinamak ng aking puso ang pagsaway! 


text:
 Hindi ko sinunod ang tinig ng aking mga tagapagturo, o ikiniling ko man ang aking pandinig sa aking mga guro. 


text:
 Sa iyong sariling tipunan ng tubig ikaw ay uminom, sa umaagos na tubig mula sa iyong sariling balon. 


text:
 Gaya ng magandang usa at mahinhing babaing usa, bigyan kang kasiyahan ng dibdib niya sa tuwina, at sa kanyang pag-ibig ay laging malugod ka. 


text:
 Sapagkat, bakit anak ko, sa mapangalunyang babae ay malulugod ka, at yayakap sa dibdib ng babaing banyaga? 


text:
 Sapagkat ang mga lakad ng tao ay nasa harap ng mga mata ng PANGINOON, at kanyang sinisiyasat ang lahat niyang mga landas. 


text:
 Ang masama'y nabibitag sa sarili niyang kasamaan, at siya'y nahuhuli sa mga tali ng kanyang kasalanan. 


text:
 Anak ko, kung naging tagapanagot ka sa iyong kapwa, kung itinali mo ang iyong sarili sa isang banyaga, 


text:
 Gawin mo ito ngayon, anak ko, at iligtas mo ang iyong sarili, yamang ikaw ay nahulog sa kapangyarihan ng iyong kapwa: humayo ka, magpakababa ka, at makiusap sa iyong kapwa. 


text:
 Iligtas mo ang iyong sarili na parang usa sa kamay ng mangangaso, at parang ibon mula sa kamay ng mambibitag. 


text:
 sa gayo'y ang karukhaan ay darating sa iyo na parang magnanakaw, at ang kasalatan na parang lalaking may sandata. 


text:
 Kaya't biglang darating sa kanya ang kapahamakan, sa isang iglap ay madudurog siya, at walang kagamutan. 


text:
 Kapag ikaw ay lumalakad, sa iyo'y papatnubay, kapag ikaw ay natutulog, sa iyo'y magbabantay, at kapag ikaw ay gumigising, ikaw ay kanilang kakausapin. 


text:
 Sapagkat ang utos ay tanglaw, at ang aral ay ilaw, at ang mga saway ng disiplina ay daan ng buhay; 


text:
 Huwag mong nasain sa iyong puso ang kanyang ganda, at huwag mong hayaang mahuli ka niya ng kanyang mga pilik-mata. 


text:
 Sapagkat ang masamang babae ay maaaring upahan ng isang pirasong tinapay, ngunit hinuhuli ng mangangalunya ang mahalagang buhay. 


text:
 Makapagdadala ba ng apoy ang isang tao sa kanyang kandungan, at hindi masusunog ang kanyang kasuotan? 


text:
 Gayon ang sumisiping sa asawa ng kanyang kapwa; sinumang humipo sa kanya ay hindi maaaring walang parusa. 


text:
 Hindi hinahamak ng mga tao ang magnanakaw kapag siya'y nagnanakaw, upang kapag siya'y gutom siya'y masiyahan. 


text:
 Gayunma'y kung siya'y mahuli, makapito niyang pagbabayaran; ibibigay niya lahat ang laman ng kanyang bahay. 


text:
 Sapagkat ang panibugho ay nagpapabagsik sa lalaki, at hindi siya nagpapatawad sa araw ng paghihiganti. 


text:
 Sundin mo ang aking mga utos at mabubuhay ka; ingatan mo ang aking aral na parang itim ng iyong mata. 


text:
 Sabihin mo sa karunungan, "Ikaw ay aking kapatid na babae," at tawagin mong kamag-anak ang kaunawaan; 


text:
 at ako'y tumingin sa mga walang muwang, ako'y nagmasid sa mga kabataan, may isang kabataang walang katinuan, 


text:
 na dumaraan sa lansangan na malapit sa kanyang panulukan, at siya'y humayo sa daan na patungo sa kanyang bahay, 


text:
 At, narito, siya'y sinalubong ng isang babae, na nakagayak tulad ng isang upahang babae, at tuso sa puso. 


text:
 Sa gayo'y hinahawakan niya ang lalaki at hinahagkan siya, at may mukhang walang hiya na nagsasabi sa kanya, 


text:
 "Kailangan kong mag-alay ng mga handog pangkapayapaan, sa araw na ito ang mga panata ko'y aking nagampanan. 


text:
 Kaya't lumabas ako upang salubungin ka, masigasig kong hinanap ang iyong mukha, at natagpuan kita. 


text:
 Halika, magpakabusog tayo sa pag-ibig hanggang sa kinaumagahan; magpakasaya tayo sa paglalambingan. 


text:
 Sa maraming mapanuksong salita kanyang nahikayat siya, sa malumanay niyang labi siya'y kanyang nahila. 


text:
 Pagdaka ay sumusunod siya sa kanya, gaya ng toro na sa katayan pupunta, o gaya ng isang nasisilong usa, 


text:
 hanggang sa ang isang palaso'y sa bituka niya tumagos, gaya ng ibong sa bitag ay humahangos; na hindi nalalamang kanyang buhay ay matatapos. 


text:
 Sa tabi ng mga pintuan sa harapan ng bayan, siya'y sumisigaw ng malakas sa pasukan ng mga pintuan: 


text:
 O kayong mga walang muwang, matuto kayo ng katalinuhan; at, maging maunawain kayo, kayong mga hangal. 


text:
 Makinig kayo, sapagkat magsasalita ako ng mga bagay na marangal, at mamumutawi sa aking mga labi ang matutuwid na bagay; 


text:
 sapagkat ang aking bibig ay magsasabi ng katotohanan; at karumaldumal sa aking mga labi ang kasamaan. 


text:
 Sa halip na pilak, ang kunin mo'y ang aking aral; at sa halip na dalisay na ginto ay ang kaalaman. 


text:
 Sapagkat mabuti kaysa alahas ang karunungan, at lahat ng maaari mong naisin, sa kanya'y di maipapantay. 


text:
 Akong karunungan ay nakatirang kasama ng katalinuhan, at natatagpuan ko ang kaalaman at tamang kahatulan. 


text:
 Ang takot sa PANGINOON ay pagkamuhi sa kasamaan. Ang kapalaluan, kahambugan, landas ng kasamaan, at ang masamang pananalita ay aking kinasusuklaman. 


text:
 Ang bunga ko ay mas mabuti kaysa ginto, kaysa gintong mainam, at maigi kaysa piling pilak ang aking pakinabang. 


text:
 upang aking bigyan ng yaman ang sa aki'y nagmamahal, at upang aking mapuno ang kanilang kabang-yaman. 


text:
 Ako'y nailabas na nang wala pang mga kalaliman; nang wala pang masaganang tubig mula sa mga bukal. 


text:
 nang hindi pa niya nagagawa ang lupa, ni ang mga parang man, ni ang pasimula man ng alabok ng sanlibutan. 


text:
 Naroroon na ako nang kanyang itatag ang kalangitan, nang siya'y maglagay ng bilog sa ibabaw ng kalaliman, 


text:
 nang kanyang pagtibayin ang langit sa kaitaasan, nang kanyang patatagin ang mga bukal ng kalaliman, 


text:
 nang itakda niya sa dagat ang kanyang hangganan, upang huwag suwayin ng tubig ang kanyang kautusan, nang ang mga saligan ng lupa'y nilagyan niya ng palatandaan, 


text:
 nasa tabi nga niya ako na gaya ng punong manggagawa; at ako ang kanyang pang araw-araw na ligaya, na laging nagagalak sa harapan niya, 


text:
 Mapalad ang taong nakikinig sa akin, na nagbabantay araw-araw sa aking mga tarangkahan, na naghihintay sa mga haligi ng aking mga pintuan. 


text:
 Sapagkat ang nakakatagpo sa akin, ay nakakatagpo ng buhay, at biyaya mula sa PANGINOON ay kanyang makakamtan. 


text:
 Ngunit siyang nagkakasala laban sa akin ay sarili niya ang sinasaktan; lahat ng namumuhi sa akin ay umiibig sa kamatayan." 


text:
 Mga hayop niya ay kanyang kinatay, ang kanyang alak ay kanyang hinaluan, kanya ring inihanda ang kanyang hapag-kainan. 


text:
 Sinugo niya ang kanyang mga alilang babae upang manawagan, mula sa pinakamatataas na dako sa bayan, 


text:
 Siyang sumasaway sa manlilibak ay nakakakuha ng kahihiyan, at siyang sumasaway sa masama ay siya ring nasasaktan. 


text:
 Huwag mong sawayin ang manlilibak, baka kamuhian ka niya; sawayin mo ang marunong, at kanyang iibigin ka. 


text:
 Turuan mo ang marunong, at dudunong pa siyang lalo, turuan mo ang matuwid, at sa kaalaman siya'y lalago. 


text:
 Sapagkat sa pamamagitan ko ay dadami ang iyong mga araw, at ang mga taon ng iyong buhay ay madaragdagan. 


text:
 Kung ikaw ay pantas, pantas ka para sa sarili mo, at kung ikaw ay manlibak, mag-isa kang magpapasan nito. 


text:
 "Sinumang walang muwang ay pumasok dito!" At sa kanya na kulang sa pag-unawa, ay kanyang sinasabi, 


text:
 Ngunit hindi niya nalalaman na ang mga patay ay naroon, na ang mga panauhin niya ay nasa mga kalaliman ng Sheol. 


text:
 Mga kawikaan ni Solomon. Ang matalinong anak ay nakapagpapaligaya sa ama, ngunit ang hangal na anak ay kalungkutan sa kanyang ina. 


text:
 Ang mga kayamanan na mula sa kasamaan ay hindi mapapakinabangan, ngunit ang katuwiran ay nagliligtas sa kamatayan. 


text:
 Hindi hinahayaan ng PANGINOON na magutom ang matuwid, ngunit ang nasa ng masama ay kanyang pinapatid. 


text:
 Isang pantas na anak siyang nagtitipon sa tag-araw, ngunit siyang natutulog sa tag-ani ay nagdadala ng kahihiyan. 


text:
 Siyang lumalakad sa katapatan ay lumalakad nang tiwasay, ngunit ang sumisira ng kanyang mga lakad ay matutuklasan. 


text:
 Siyang kumikindat ng mata ay pinagmumulan ng kaguluhan, ngunit ang madaldal na hangal ay mabubuwal. 


text:
 Nasusumpungan sa mga labi ng may unawa ang karunungan, ngunit ang pamalo ay para sa likod ng walang kaunawaan. 


text:
 Ang mga pantas ay nag-iimbak ng kaalaman, ngunit ang kadaldalan ng hangal ay naglalapit sa kapahamakan. 


text:
 Ang kayamanan ng mayaman ang kanyang lunsod na matibay; ang kahirapan ng dukha ang kanilang kapahamakan. 


text:
 Siyang nagkukubli ng pagkamuhi ay may labing mapanlinlang, at siyang naninirang-puri ay isang hangal. 


text:
 Sa dami ng mga salita ay hindi mawawalan ng pagsalangsang, ngunit siyang nagpipigil ng kanyang mga labi ay may karunungan. 


text:
 Ang mga labi ng matuwid ay nagpapakain ng marami, ngunit ang hangal ay namamatay sa kakulangan ng bait sa sarili. 


text:
 Isang libangan sa hangal ang paggawa ng kasamaan, ngunit ang matalinong asal, sa taong may unawa ay kasiyahan. 


text:
 Kung paano ang suka sa mga ngipin, at ang usok sa mga mata, gayon ang tamad sa mga nagsusugo sa kanya. 


text:
 Nalalaman ng mga labi ng matuwid ang nakakalugod, ngunit ang bibig ng masama, ang alam ay baluktot. 


text:
 Kasuklam-suklam sa PANGINOON ang madayang timbangan, ngunit ang tamang timbangan ay kanyang kasiyahan. 


text:
 Kapag dumarating ang pagmamataas ay dumarating din ang kahihiyan; ngunit kasama ng mapagpakumbaba ay ang karunungan. 


text:
 Ang katapatan ng mga matuwid ang pumapatnubay sa kanila, ngunit ang kalikuan ng mga taksil ang sa kanila'y sumisira. 


text:
 Ang mga kayamanan ay walang kabuluhan sa araw ng kapootan, ngunit ang katuwiran ay nagliligtas sa kamatayan. 


text:
 Ang katuwiran ng walang sala ang nagtutuwid sa kanyang daan, ngunit nabubuwal ang masama dahil sa sarili niyang kasamaan. 


text:
 Ang katuwiran ng matutuwid ang nagliligtas sa kanila, ngunit ang mga taksil ay nadadakip sa kanilang sariling pagnanasa. 


text:
 Kapag ang masamang tao ay namamatay, ang kanyang pag-asa ay mapapahamak, at ang inaasam ng masama ay napaparam. 


text:
 Pinupuksa ng masama ang kanyang kapwa sa pamamagitan ng bibig, ngunit sa pamamagitan ng kaalaman ay naliligtas ang matuwid. 


text:
 Kapag napapabuti ang matutuwid, ang lunsod ay nagdiriwang, at kapag ang masama ay napapahamak, may sigawan ng kagalakan. 


text:
 Sa pagpapala ng matuwid ang lunsod ay dinadakila, ngunit ito'y nawawasak sa pamamagitan ng bibig ng masama. 


text:
 Ang humahamak sa kanyang kapwa ay kulang sa sariling bait, ngunit ang taong may unawa ay tumatahimik. 


text:
 Ang gumagalang tagapagdala ng tsismis, mga lihim ay inihahayag, ngunit nakapagtatago ng bagay ang may espiritung tapat. 


text:
 Kung saan walang patnubay, bumabagsak ang bayan; ngunit sa karamihan ng mga tagapayo ay mayroong kaligtasan. 


text:
 Siyang nananagot sa di kilala, sa gusot ay malalagay; ngunit siyang namumuhi sa pananagot ay tiwasay. 


text:
 Ang mapagbiyayang babae ay nagkakamit ng karangalan, at ang marahas na lalaki ay nagkakaroon ng kayamanan. 


text:
 Ang taong mabait ay gumagawa ng mabuti sa kanyang sarili, ngunit ang taong malupit ay nananakit sa kanyang sarili. 


text:
 Napapala ng masama ay madayang kabayaran, ngunit ang naghahasik ng katuwiran ay tiyak na gantimpala ang kakamtan. 


text:
 Silang suwail sa puso sa PANGINOON ay kasuklamsuklam, ngunit ang sakdal sa kanilang lakad ay kanyang kasiyahan. 


text:
 Ang nasa ng matuwid ay nagwawakas lamang sa kabutihan, ngunit ang inaasahan ng masama ay sa kapootan. 


text:
 May taong nagbibigay ng masagana at lalo pang yumayaman, may nagkakait ng dapat ibigay, ngunit naghihirap lamang. 


text:
 Susumpain ng bayan ang nagkakait ng trigo, ngunit ang nagbibili niyon ay may pagpapala sa kanyang ulo. 


text:
 Ang masipag na humahanap ng mabuti ay humahanap ng pagpapala, ngunit ang kasamaa'y dumarating sa naghahanap ng masama. 


text:
 Siyang nagtitiwala sa kanyang mga kayamanan ay mabubuwal, ngunit ang matuwid ay mamumukadkad na parang dahong luntian. 


text:
 Magmamana ng hangin ang gumugulo sa kanyang sariling sambahayan, at magiging alipin naman ng marunong ang hangal. 


text:
 Ang mabuting tao ay magtatamo ng biyaya ng PANGINOON, ngunit kanyang parurusahan ang taong may masasamang layon. 


text:
 Hindi tumatatag ang isang tao sa pamamagitan ng kasamaan, ngunit ang ugat ng matuwid ay hindi magagalaw. 


text:
 Ang mabuting babae ay korona ng kanyang asawa, ngunit parang kabulukan sa kanyang mga buto kung kahihiyan ang dulot niya. 


text:
 Ang mga salita ng masama ay nag-aabang ng dugo, ngunit ang bibig ng matuwid ang nagliligtas sa tao. 


text:
 Mabuti pa ang taong mapagpakumbaba na gumagawa para sa kanyang sarili, kaysa nagkukunwaring dakila na wala namang makain. 


text:
 Siyang nagbubungkal ng kanyang lupa ay magkakaroon ng tinapay na sagana, ngunit siyang sumusunod sa walang kabuluhang bagay ay walang unawa. 


text:
 Sa pagsalangsang ng mga labi nasisilo ang masamang tao, ngunit ang matuwid ay nakakatakas sa gulo. 


text:
 Ang tao ay masisiyahan sa kabutihan sa pamamagitan ng bunga ng kanyang bibig; at ang mga gawain ng mga kamay ng tao sa kanya'y bumabalik. 


text:
 Ang lakad ng hangal, sa sarili niyang paningin ay wasto, ngunit ang marunong ay nakikinig sa payo. 


text:
 Ang nagsasabi ng katotohanan ay nagbibigay ng tapat na katibayan, ngunit ang sinungaling na saksi ay nagsasalita ng kadayaan. 


text:
 Mga salitang padalus-dalos ay parang ulos ng espada, ngunit ang dila ng pantas ay kagalingan ang dala. 


text:
 Ang labi ng katotohanan ay nagtatagal kailanman, ngunit ang sinungaling na dila ay panandalian lamang. 


text:
 Ang pandaraya ay nasa puso ng mga kumakatha ng kasamaan, ngunit ang nagpaplano ng kabutihan ay may kagalakan. 


text:
 Mga sinungaling na labi sa PANGINOON ay kasuklamsuklam, ngunit ang gumagawa nang may katotohanan ay kanyang kinalulugdan. 


text:
 Ang taong marunong ay nagkukubli ng kaalaman; ngunit ipinahahayag ng puso ng mga hangal ang kanilang kahangalan. 


text:
 Ang matuwid sa kanyang kapwa ay patnubay, ngunit ang lakad ng masama sa kanila'y nakapagpapaligaw. 


text:
 Ang tao mula sa bunga ng kanyang bibig ay kakain ng kabutihan, ngunit ang pagnanasa ng mandaraya ay karahasan. 


text:
 Ang nag-iingat ng kanyang bibig ay nag-iingat ng kanyang buhay; ngunit ang nagbubuka nang maluwang ng kanyang mga labi ay hahantong sa kapahamakan. 


text:
 Ang kaluluwa ng tamad ay nagnanasa at walang nakukuha, ngunit ang kaluluwa ng masipag ay tutustusang sagana. 


text:
 Ang taong matuwid ay namumuhi sa kasinungalingan, ngunit ang gawa ng masama ay kahiyahiya at kasuklamsuklam. 


text:
 Ang may matuwid na lakad ay binabantayan ng katuwiran, ngunit ibinabagsak ng pagkakasala ang makasalanan. 


text:
 Ang pantubos sa buhay ng tao ay ang kanyang kayamanan, ngunit ang dukha ay walang banta sa kanyang buhay. 


text:
 Sa kapalaluan, ang suwail ay lumilikha ng gulo, ngunit ang karunungan ay nasa mga tumatanggap ng payo. 


text:
 Mauubos ang kayamanang nakuha sa madaling paraan, ngunit siyang unti-unting nagtitipon ay madaragdagan. 


text:
 Ang humahamak sa salita, sa sarili'y nagdadala ng kapahamakan, ngunit ang gumagalang sa utos ay gagantimpalaan. 


text:
 Ang mabuting pagpapasiya'y nagbubunga ng pagpapala, ngunit ang lakad ng di tapat ang kanilang ikasisira. 


text:
 Sa bawat bagay ang matalinong tao ay gumagawang may kaalaman; ngunit ang hangal ay nagkakalat ng kanyang kahangalan. 


text:
 Ang masamang sugo ay naghuhulog sa tao sa kaguluhan, ngunit ang tapat na sugo ay may dalang kagalingan. 


text:
 Kahirapan at kahihiyan ang darating sa nagtatakuwil ng pangaral, ngunit siyang nakikinig sa saway ay pararangalan. 


text:
 Ang pagnanasang natupad ay matamis sa kaluluwa; ngunit kasuklamsuklam sa mga hangal ang humiwalay sa masama. 


text:
 Ang lumalakad na kasama ng matatalino ay magiging matalino rin, ngunit ang kasama ng mga hangal, kapahamakan ang daranasin. 


text:
 Ang kasawian ay humahabol sa mga makasalanan, ngunit ang matuwid ay ginagantimpalaan ng kasaganaan. 


text:
 Ang mabuting tao ay nag-iiwan ng mana sa mga anak ng kanyang mga anak; ngunit ang kayamanan ng makasalanan, para sa matuwid ay nakalagak. 


text:
 Ang binungkal na lupa ng dukha ay maraming pagkaing ibinibigay, ngunit naaagaw iyon dahil sa kawalan ng katarungan. 


text:
 Ang hindi gumagamit ng pamalo ay napopoot sa anak niya, ngunit ang umiibig sa kanya ay matiyagang dumidisiplina. 


text:
 Ang matalinong babae ay nagtatayo ng kanyang bahay, ngunit binubunot ito ng hangal ng sarili niyang mga kamay. 


text:
 Ang lumalakad sa katuwiran sa PANGINOON ay gumagalang, ngunit ang suwail sa kanyang mga lakad sa kanya'y lumalapastangan. 


text:
 Ang pagsasalita ng hangal ay pamalo sa kanyang likod ngunit ang mga labi ng pantas ang sa kanila'y magtataguyod. 


text:
 Hindi nagsisinungaling ang tapat na saksi, ngunit ang bulaang saksi ay mga kasinungalingan ang sinasabi. 


text:
 Ang manlilibak ay humahanap ng karunungan at walang natatagpuan, ngunit ang kaalaman ay madali sa taong may kaunawaan. 


text:
 Umalis ka sa harapan ng isang taong hangal, sapagkat doo'y hindi mo matatagpuan ang mga salita ng kaalaman. 


text:
 Ang karunungan ng matalino ay ang makaunawa ng kanyang daan, ngunit ang kahangalan ng mga hangal ay mapanlinlang. 


text:
 Hinahamak ng hangal ang handog para sa kasalanan, ngunit tinatamasa ng matuwid ang mabuting kalooban. 


text:
 Nalalaman ng puso ang kanyang sariling kapaitan, at walang dayuhang nakikibahagi sa kanyang kagalakan. 


text:
 Bubusugin ang masama sa bunga ng sariling mga lakad niya, at ang mabuting tao sa bunga ng kanyang mga gawa. 


text:
 Ang bawat salita'y pinaniniwalaan ng walang muwang, ngunit tinitingnan ng marunong ang kanyang patutunguhan. 


text:
 Ang matalinong tao'y maingat at sa masama'y umiiwas, ngunit iwinawaksi ng hangal ang pagpipigil at siya'y walang ingat. 


text:
 Hindi ba nagkakamali silang kumakatha ng kasamaan? Ngunit katapatan at katotohanan ay sasakanila na kumakatha ng kabutihan. 


text:
 Sa lahat ng pagsisikap ay may pakinabang, ngunit ang pagsasalita lamang ay naghahatid sa kahirapan. 


text:
 Sa takot sa PANGINOON ang tao'y may pagtitiwalang matibay, at ang kanyang mga anak ay magkakaroon ng kanlungan. 


text:
 Ang kaluwalhatian ng isang hari ay nasa dami ng taong bayan, ngunit napapahamak ang pinuno kapag walang sambayanan. 


text:
 Ang makupad sa galit ay may malaking kaunawaan, ngunit ang madaling magalit ay nagbubunyi ng kahangalan. 


text:
 Ang umaapi sa dukha ay humahamak sa kanyang Lumalang, ngunit ang mabait sa mahirap, sa kanya'y nagpaparangal. 


text:
 Ang masama ay ibinabagsak dahil sa kanyang gawang kasamaan, ngunit ang matuwid ay may kanlungan dahil sa kanyang katapatan. 


text:
 Ang karunungan ay nananatili sa puso ng may kaunawaan, ngunit nalalaman ang nasa mga puso ng hangal. 


text:
 Ang pagpapala ng hari ay nasa lingkod na gumagawang may katalinuhan, ngunit ang kanyang poot ay dumarating sa nagdudulot ng kahihiyan. 


text:
 Ang dila ng marunong ay nagbabadya ng kaalaman; ngunit ang bibig ng mga hangal ay nagbubuhos ng kahangalan. 


text:
 Sa bahay ng matuwid ay maraming kayamanan, ngunit sa mga pakinabang ng masama ay may dumarating nakaguluhan. 


text:
 Ang handog ng masama, sa PANGINOON ay kasuklamsuklam, ngunit ang dalangin ng matuwid ay kanyang kaluguran. 


text:
 Ang lakad ng masama, sa PANGINOON ay kasuklamsuklam, ngunit iniibig niya ang sumusunod sa katuwiran. 


text:
 Ang isip ng may unawa ay humahanap ng kaalaman, ngunit ang bibig ng mga hangal ay kumakain ng kahangalan. 


text:
 Lahat ng mga araw ng naaapi ay kasamaan, ngunit siyang may masayahing puso ay laging may kapistahan. 


text:
 Mas mabuti ang kaunti kung may takot sa PANGINOON, kaysa malaking kayamanan na may kaguluhan doon. 


text:
 Ang mainiting tao ay nag-uudyok ng pagtatalo, ngunit siyang makupad sa galit ay nagpapahupa ng gulo. 


text:
 Ang daan ng tamad ay napupuno ng mga dawag, ngunit ang landas ng matuwid ay isang lansangang patag. 


text:
 Kung walang payo mga panukala'y nawawalang-saysay, ngunit sa dami ng mga taga-payo sila'y nagtatagumpay. 


text:
 Kagalakan sa isang tao ang magbigay ng angkop na kasagutan, at ang salitang nasa tamang panahon ay anong inam! 


text:
 Ginigiba ng PANGINOON ang bahay ng palalo, ngunit pinananatili niya ang hangganan ng babaing balo. 


text:
 Kasuklamsuklam sa PANGINOON ang masasamang panukala, ngunit nakakalugod sa kanya ang malilinis na salita. 


text:
 Siyang sakim sa masamang pakinabang ay gumagawa ng gulo sa kanyang sariling sambahayan, ngunit siyang namumuhi sa mga suhol ay mabubuhay. 


text:
 Ang puso ng matuwid ay nag-iisip ng isasagot, ngunit ang bibig ng masama ay masasama ang ibinubuhos. 


text:
 Ang liwanag ng mga mata, sa puso'y nagpapasaya, at ang mabuting balita, sa mga buto'y nagpapasigla. 


text:
 Siyang tumatanggi sa turo ay humahamak sa sariling kaluluwa, ngunit siyang nakikinig sa pangaral ay nagtatamo ng unawa. 


text:
 Ang lahat ng mga lakad ng tao ay malinis sa sarili niyang mata, ngunit tinitimbang ng PANGINOON ang diwa. 


text:
 Ginawa ng PANGINOON ang bawat bagay ukol sa layunin nito, pati ang masamang tao ukol sa araw ng gulo. 


text:
 Bawat palalo sa puso, sa PANGINOON ay kasuklamsuklam, iyong asahan, hindi siya maaaring hindi parusahan. 


text:
 Sa pamamagitan ng katapatan at katotohanan ay napagbabayaran ang kalikuan, at sa pamamagitan ng takot sa PANGINOON, ay umiiwas ang tao sa kasamaan. 


text:
 Kapag ang mga lakad ng tao sa PANGINOON ay kasiya-siya, kanyang pinagkakasundo maging ang mga kaaway niya. 


text:
 Ang puso ng tao ang nagpapanukala ng kanyang daan, ngunit ang PANGINOON ang nangangasiwa ng kanyang mga hakbang. 


text:
 Sa PANGINOON nauukol ang sukatan at timbangang tama; lahat ng panimbang sa supot ay kanyang mga gawa. 


text:
 Kasuklamsuklam para sa mga hari na gumawa ng kasamaan, sapagkat ang trono ay natatatag sa pamamagitan ng katuwiran. 


text:
 Sa liwanag ng mukha ng hari ay mayroong buhay, at ang kanyang lingap ay parang ulap na sa tagsibol ay may dalang ulan. 


text:
 Higit kaysa ginto ang pagtatamo ng karunungan, mabuti kaysa pumili ng pilak ang magkamit ng kaunawaan. 


text:
 Ang lansangan ng matuwid ay humihiwalay sa kasamaan, siyang nag-iingat ng kanyang lakad ay nag-iingat sa kanyang buhay. 


text:
 Mas mabuti ang maging mapagpakumbabang loob na kasama ng mahihirap, kaysa makihati ng samsam na kasama ng mapagmataas. 


text:
 Ang pantas sa puso ay tinatawag na taong may pang-unawa, at nagdaragdag ng panghikayat ang kaaya-ayang pananalita. 


text:
 Ang karunungan ay bukal ng buhay sa taong ito'y taglay, ngunit kahangalan ang parusa sa mga hangal. 


text:
 Ang isipan ng matalino ay nagbibigay bisa sa kanyang pananalita, at sa kanyang mga labi ay nagdaragdag ng panghikayat. 


text:
 Ang kaaya-ayang mga salita ay parang pulot-pukyutan, katamisan sa kaluluwa at sa katawan ay kalusugan. 


text:
 Ang walang kabuluhang tao ay nagbabalak ng masama, parang nakakapasong apoy ang kanyang pananalita. 


text:
 Ang mandarayang tao ay nagkakalat ng kaguluhan, at ang mapagbulong ay naghihiwalay sa matatalik na magkaibigan. 


text:
 Siyang kumikindat ng mga mata ay nagbabalak ng masasamang bagay, siyang kumakagat labi ay siyang nagpapatupad ng kasamaan. 


text:
 Ang makupad sa pagkagalit ay mas mabuti kaysa makapangyarihan, at ang namamahala sa kanyang diwa, kaysa sumasakop sa isang bayan. 


text:
 Mas mabuti ang isang tuyong tinapay na may katahimikan, kaysa bahay na puno ng pistahan ngunit may kaguluhan. 


text:
 Ang aliping gumagawang may katalinuhan ay mamamahala sa anak na gumagawa ng kahihiyan, at gaya ng isa sa magkakapatid, sa mana ay babahaginan. 


text:
 Ang dalisayan ay para sa pilak at ang hurno ay sa ginto, ngunit sinusubok ng PANGINOON ang mga puso. 


text:
 Nakikinig sa masasamang labi ang gumagawa ng masama, at ang sinungaling ay nakikinig sa masamang dila. 


text:
 Ang humahamak sa dukha ay lumalait sa kanyang Maylalang, at ang natutuwa sa kasawiang palad ay walang pagsalang parurusahan. 


text:
 Hindi bagay sa hangal ang pinong pananalita, lalo na ang mga mandarayang mga labi, sa isang namamahala. 


text:
 Ang suhol ay parang mahiwagang bato sa mga mata ng nagbibigay, saanman pumihit siya'y nagtatagumpay. 


text:
 Ang nagpapatawad ng kasalanan ay humahanap ng pagmamahalan, ngunit ang nagpapaulit-ulit sa usapin ay naghihiwalay ng magkakaibigan. 


text:
 Ang masamang tao'y naghahanap lamang ng paghihimagsik, kaya't ipadadala laban sa kanya ay isang sugong mabagsik. 


text:
 Hayaang masalubong ng isang tao ang babaing oso na ang mga anak ay ninakaw, kaysa sa isang hangal sa kanyang kahangalan. 


text:
 Kung gumanti ng kasamaan ang isang tao sa kabutihan, ang kasamaan ay hindi hihiwalay sa kanyang sambahayan. 


text:
 Siyang nagpapawalang sala sa masama, at siyang nagpaparusa sa matuwid, ay kapwa kasuklamsuklam sa PANGINOON. 


text:
 Bakit kailangang may halaga sa kamay ng hangal upang ibili ng karunungan, gayong wala naman siyang kaunawaan? 


text:
 Ang kaibigan sa lahat ng panahon ay nagmamahal, at ang isang kapatid ay ipinanganak para sa kagipitan. 


text:
 Ang taong walang katinuan ay nagbibigay ng sangla, at nagiging tagapanagot sa harapan ng kanyang kapwa. 


text:
 Ang umiibig sa pagsalangsang ay umiibig sa alitan; ang nagtataas ng kanyang pintuan ay humahanap ng kapahamakan. 


text:
 Ang taong may baluktot na diwa ay hindi sasagana, at siyang may masamang dila ay nahuhulog sa sakuna. 


text:
 Ang masama ay tumatanggap ng suhol mula sa kandungan, upang baluktutin ang mga daan ng katarungan. 


text:
 Ang taong may unawa ay humaharap sa karunungan, ngunit nasa mga dulo ng daigdig ang mga mata ng hangal. 


text:
 Siyang pumipigil ng kanyang mga salita ay may kaalaman, at siyang may diwang malamig ay taong may kaunawaan. 


text:
 Maging ang hangal kapag tumatahimik ay maituturing na marunong, inaari siyang matalino, kapag mga labi niya'y itinitikom. 


text:
 Kapag dumarating ang kasamaan, ang paghamak ay dumarating din naman, at kasama ng pagkutya ang kahihiyan. 


text:
 Ang mga salita ng bibig ng tao ay parang malalim na tubig; ang bukal ng karunungan ay parang umaagos na batis. 


text:
 Ang mga salita ng mapagbulong ay masasarap na subo ang katulad, sila'y nagsisibaba sa kaloob-looban ng katawan. 


text:
 Ang pangalan ng PANGINOON ay isang toreng matibay; tinatakbuhan ng matuwid at doon siya'y tiwasay. 


text:
 Ang yaman ng mayamang tao ang kanyang matibay na lunsod, at sa kanyang pag-iisip ay tulad ng pader na matayog. 


text:
 Bago ang pagkawasak ang puso ng tao ay palalo muna, ngunit nauuna sa karangalan ang pagpapakumbaba. 


text:
 Aalalay ang espiritu ng tao sa kanyang karamdaman; ngunit ang bagbag na diwa, sino ang makakapasan? 


text:
 Ang may matalinong pag-iisip ay kumukuha ng kaalaman, at ang pandinig ng marunong ay humahanap ng kaalaman. 


text:
 Ang unang naglalahad ng kanyang panig ay parang matuwid, hanggang sa may ibang dumating at siya'y siyasatin. 


text:
 Ang pagpapalabunutan sa mga pagtatalo'y nagwawakas, at nagpapasiya sa mga magkatunggaling malalakas. 


text:
 Ang kapatid na nasaktan ay tulad ng lunsod na matibay, ngunit parang mga halang ng isang kastilyo ang pag-aaway. 


text:
 Ang isang tao'y nabubusog ng bunga ng bibig niya, sa bunga ng kanyang mga labi ay nasisiyahan siya. 


text:
 Ang kamatayan at ang buhay ay nasa kapangyarihan ng dila; at ang umiibig sa kanya ay kakain ng kanyang mga bunga. 


text:
 Ang nakakatagpo ng asawang babae ay nakakatagpo ng mabuting bagay, at mula sa PANGINOON, pagpapala ay nakakamtan. 


text:
 May mga kaibigang nagkukunwaring kaibigan, ngunit may kaibigan na mas madikit kaysa isang kapatid. 


text:
 Mas mabuti ang dukha na lumalakad sa kanyang katapatan, kaysa isang taong masama ang pananalita, at isang hangal. 


text:
 Hindi mabuti para sa isang tao ang walang kaalaman, at siyang nagmamadali sa kanyang mga paa ay naliligaw. 


text:
 Ang kahangalan ng tao ang sumisira sa kanyang landas, at ang kanyang puso ay nagagalit laban sa PANGINOON. 


text:
 Ang kayamanan ay nagdaragdag ng maraming bagong kaibigan, ngunit ang dukha ay iniiwan ng kanyang kaibigan. 


text:
 Ang bulaang saksi ay tiyak na parurusahan, at hindi makakatakas ang nagsasalita ng mga kasinungalingan. 


text:
 Marami ang naghahangad ng pagpapala ng taong may magandang loob, at ang bawat tao'y kaibigan ng nagbibigay ng mga handog. 


text:
 Kinamumuhian ang mahirap ng lahat ng kanyang kapatid, gaano pa kaya ang ilalayo sa kanya ng kanyang mga kaibigan! Kanyang hinahabol sila ng mga salita, ngunit wala na sila. 


text:
 Siyang kumukuha ng karunungan ay umiibig sa sariling kaluluwa, siyang nag-iingat ng pang-unawa ay sasagana. 


text:
 Ang sinungaling na saksi ay tiyak na parurusahan, at ang nagsasalita ng mga kasinungalingan ay mamamatay. 


text:
 Hindi nababagay sa hangal ang mamuhay na marangya, lalo na sa alipin na sa mga pinuno ay mamahala. 


text:
 Ang matinong pag-iisip ng tao sa galit ay nagpapabagal, at kanyang kaluwalhatian na di pansinin ang kamalian. 


text:
 Ang hangal na anak, sa kanyang ama ay kasiraan, at ang pakikipagtalo ng asawa ay patuloy na pagpatak ng ulan. 


text:
 Bahay at kayamanan ay minamana sa mga magulang, ngunit galing sa PANGINOON ang asawa na may katalinuhan. 


text:
 Ang nag-iingat ng utos ay kaluluwa niya ang iniingatan, ngunit ang humahamak sa salita ay mamamatay. 


text:
 Ang mabait sa dukha ay sa PANGINOON nagpapautang, at ang kanyang mabuting gawa sa kanya ay babayaran. 


text:
 Supilin mo ang iyong anak, habang may pag-asa; at huwag mong ilagak ang iyong puso sa ikapapahamak niya. 


text:
 Ang taong may malaking poot sa parusa ay pagbabayarin, sapagkat kung iyong iligtas siya, muli mo lamang iyong gagawin. 


text:
 Makinig ka sa payo, at sa pangaral ay tumanggap, upang magtamo ka ng karunungan para sa hinaharap. 


text:
 Sa puso ng isang tao, ang panukala'y marami, ngunit ang layunin ng PANGINOON ang siyang mananatili. 


text:
 Ang kanais-nais sa isang tao ay ang kanyang katapatan, at ang isang dukha ay mas mabuti kaysa isang bulaan. 


text:
 Ang takot sa PANGINOON ay patungo sa buhay; at ang mayroon niyon ay magpapahingang may kasiyahan; hindi siya dadalawin ng kapinsalaan. 


text:
 Ibinabaon ng tamad ang kanyang kamay sa pinggan, at hindi niya ibabalik pa sa kanyang bibig man lamang. 


text:
 Saktan mo ang manlilibak, at ang walang muwang ay matututo ng karunungan; sawayin mo ang may unawa, at siya'y magkakaroon ng kaalaman. 


text:
 Ang gumagawa ng karahasan sa kanyang ama, at nagpapalayas sa kanyang ina, ay anak na nakakahiya at kakutyaan ang dala. 


text:
 Ang walang kabuluhang saksi ay lumilibak sa katarungan, at ang bibig ng masama ay lumalamon ng kasamaan. 


text:
 Ang alak ay manunuya, ang matapang na inumin ay manggugulo; at sinumang naililigaw nito ay hindi matalino. 


text:
 Ang matinding poot ng hari ay parang ungal ng leon; ang gumagalit sa kanya ay nagkakasala laban sa kanyang buhay. 


text:
 Ang layunin sa puso ng tao ay parang malalim na tubig; ngunit sa taong may kaunawaan, ito'y kanyang iniigib. 


text:
 Ang taong matuwid na lumalakad sa katapatan niya — mapapalad ang kanyang mga anak na susunod sa kanya! 


text:
 Ibinubukod ng haring nakaupo sa trono ng kahatulan sa pamamagitan ng kanyang mga mata, ang lahat ng kasamaan. 


text:
 Ang bata man ay nakikilala sa pamamagitan ng kanyang mga gawa, kung ang kanyang ginagawa ay malinis at tama. 


text:
 Huwag mong ibigin ang pagtulog, baka humantong ka sa kahirapan, imulat mo ang iyong mga mata, at mabubusog ka ng tinapay. 


text:
 "Walang halaga, walang halaga," sabi ng mamimili; ngunit kapag nakalayo na siya, saka siya magmamalaki. 


text:
 Mayroong ginto, at napakaraming mga batong mahal, ngunit mahalagang hiyas ang mga labi ng kaalaman. 


text:
 Kunin mo ang suot ng taong nananagot sa di kilala; at tanggapan mo ng sangla ang nananagot sa mga banyaga. 


text:
 Matamis sa isang tao ang tinapay na nakuha sa pandaraya, ngunit pagkatapos, ang kanyang bibig ay mapupuno ng graba. 


text:
 Natatatag sa pamamagitan ng payo ang bawat panukala; sa pamamagitan ng matalinong patnubay ikaw ay makipagdigma. 


text:
 Ang naghahatid ng tsismis ay naghahayag ng mga lihim; kaya't ang nagsasalita ng kahangalan ay huwag mong kasamahin. 


text:
 Kung sumumpa sa kanyang ama o sa kanyang ina ang sinuman, ang kanyang ilawan ay papatayin sa pusikit na kadiliman. 


text:
 Huwag mong sabihin, "Ang masama'y aking gagantihan," maghintay ka sa PANGINOON, at ikaw ay kanyang tutulungan. 


text:
 Ang paiba-ibang panimbang, sa PANGINOON ay karumaldumal, at hindi mabuti ang madadayang timbangan. 


text:
 Isang bitag sa tao ang padalus-dalos na magsabi, "Ito ay banal," at pagkatapos gumawa ng mga panata, saka pa magbubulay-bulay. 


text:
 Ang nagpapanatili sa hari ay katapatan at katotohanan, at ang kanyang trono ay inaalalayan ng katuwiran. 


text:
 Ang kaluwalhatian ng mga kabataan ay ang kanilang kalakasan, at ang kagandahan ng matatanda ay ang ulo nilang may uban. 


text:
 Ang mga latay na sumusugat ay lumilinis ng kasamaan; at ang mga hampas ay nagpapadalisay sa kaloob-looban. 


text:
 Ang puso ng hari ay nasa kamay ng PANGINOON na parang batis ng tubig; ibinabaling niya ito saanman niya ibig. 


text:
 Matuwid sa kanyang sariling mga mata ang bawat lakad ng tao, ngunit tinitimbang ng PANGINOON ang mga puso. 


text:
 Ang mga plano ng masipag ay patungo sa kasaganaan, ngunit ang bawat nagmamadali ay humahantong lamang sa kasalatan. 


text:
 Ang pagkakaroon ng kayamanan sa pamamagitan ng dilang bulaan, ay singaw na tinatangay at bitag ng kamatayan. 


text:
 Mas mabuting tumira sa isang sulok ng bubungan, kaysa sa isang bahay na kasama ang isang babaing palaaway. 


text:
 Ang kaluluwa ng masama ay kasamaan ang ninanasa, ang kanyang kapwa ay hindi nakakasumpong ng awa sa kanyang mga mata. 


text:
 Kapag ang manlilibak ay pinarurusahan, tumatalino ang walang muwang, kapag ang matalino ay tinuturuan, siya'y tumatanggap ng kaalaman. 


text:
 Ang nagtatakip ng kanyang mga pandinig sa daing ng dukha, siya man ay dadaing, ngunit hindi diringgin. 


text:
 Sinusukat ng taong pantas ang lunsod ng makapangyarihan, at ibinabagsak ang muog na kanilang pinagtitiwalaan. 


text:
 Ang palalo at mapagmataas na tao, "manlilibak" ang kanyang pangalan, siya'y gumagawa na may palalong kahambugan. 


text:
 Ang masamang tao ay nagmamatigas ng kanyang mukha; ngunit isinasaalang-alang ng taong matuwid ang mga lakad niya. 


text:
 Ang kabayo ay inihahanda para sa araw ng paglalaban, ngunit nauukol sa PANGINOON ang pagtatagumpay. 


text:
 Ang mabuting pangalan ay  dapat piliin, kaysa malaking kayamanan, at mabuti kaysa pilak at ginto ang magandang kalooban. 


text:
 Ang matalinong tao ay nakakakita ng panganib at nagkukubli siya, ngunit nagpapatuloy ang walang muwang at siya'y nagdurusa. 


text:
 Nasa daan ng mandaraya ang mga tinik at silo, ang nag-iingat ng kanyang sarili, sa mga iyon ay lalayo. 


text:
 Sanayin mo ang bata sa daan na dapat niyang lakaran, at kapag tumanda na siya ay hindi niya ito tatalikuran. 


text:
 Ang naghahasik ng kasamaan ay aani ng kapahamakan; at ang pamalo ng kanyang poot ay di magtatagumpay. 


text:
 Ang may mga matang mapagbigay ay pinagpapala, sapagkat nagbibigay siya ng kanyang tinapay sa mga dukha. 


text:
 Siyang umiibig ng kalinisan ng puso, at mabiyaya ang pananalita, ang hari ay magiging kaibigan niya. 


text:
 Ang mga mata ng PANGINOON ay nagbabantay sa kaalaman, ngunit ang mga salita ng taksil ay kanyang ibinubuwal. 


text:
 Ang bibig ng masamang babae ay isang malalim na hukay; siyang kinapopootan ng PANGINOON doon ay mabubuwal. 


text:
 Ang umaapi sa dukha upang magpalago ng kanyang kayamanan, at nagbibigay sa mayaman, ay hahantong lamang sa kasalatan. 


text:
 Ito ang mga salita ng pantas: Ikiling mo ang iyong pandinig, at dinggin mo ang aking mga salita, at gamitin mo ang iyong isip sa aking kaalaman. 


text:
 Sapagkat magiging kaaya-aya kung ito'y iyong iingatan sa loob mo, kung mahahandang magkakasama sa mga labi mo. 


text:
 upang ipakita sa iyo ang matuwid at totoo, upang maibigay mo ang totoong sagot sa mga nagsugo sa iyo? 


text:
 Huwag mong nakawan ang dukha, sapagkat siya'y dukha, ni gipitin man ang nagdadalamhati sa pintuang bayan; 


text:
 sapagkat ipinaglalaban ng PANGINOON ang panig nila, at sinasamsaman ng buhay ang sumasamsam sa kanila. 


text:
 Nakikita mo ba ang taong mahusay sa kanyang gawain? Siya'y tatayo sa harap ng mga hari, hindi siya tatayo sa harap ng mga taong hamak. 


text:
 Kapag ikaw ay umupo upang kumain na kasalo ng isang pinuno, pansinin mong mabuti kung ano ang nasa harap mo; 


text:
 Kapag mapadako doon ang iyong paningin, iyon ay napaparam; sapagkat biglang nagkakapakpak ang kayamanan, lumilipad na gaya ng agila patungong kalangitan. 


text:
 Sapagkat kung ano ang iniisip niya sa loob niya, ay gayon siya: "Kumain at uminom ka!" sabi niya sa iyo; ngunit ang puso niya ay hindi sumasaiyo. 


text:
 Huwag kang magsalita sa pandinig ng hangal, sapagkat ang karunungan ng mga salita mo ay hahamakin niya lamang. 


text:
 sapagkat ang kanilang Manunubos ay makapangyarihan; ang kanilang panig laban sa iyo'y kanyang ipagsasanggalang. 


text:
 Huwag mainggit ang iyong puso sa mga makasalanan, kundi magpatuloy ka sa takot sa PANGINOON sa buong araw. 


text:
 Sapagkat ang lasenggo at ang matakaw ay darating sa kahirapan, at ang pagkaantukin ay magbibihis sa tao ng basahan. 


text:
 Dinggin mo ang iyong ama na naging anak ka, at huwag mong hamakin ang iyong ina kung siya'y matanda na. 


text:
 Bumili ka ng katotohanan at huwag mong ipagbili naman, bumili ka ng karunungan, ng pangaral at kaunawaan. 


text:
 Sapagkat ang masamang babae ay isang malalim na hukay, at ang babaing di kilala ay isang makipot na balon. 


text:
 Sinong may pagkaaba? Sinong may kalungkutan? Sinong may gulo? Sinong may karaingan? Sino ang may sugat na walang kadahilanan? Sino ang may matang may kapulahan? 


text:
 Huwag kang tumingin sa alak kapag ito'y mapula, kapag nagbibigay ng kanyang kulay sa kopa, at maayos na bumababa. 


text:
 Ang iyong mga mata ay makakakita ng mga kakatuwang bagay, at ang iyong puso ay magsasabi ng mga mandarayang bagay. 


text:
 Ikaw ay magiging parang taong nahihiga sa gitna ng karagatan, o parang nahihiga sa dulo ng isang tagdan ng sasakyan. 


text:
 "Kanilang pinalo ako, ngunit hindi ako nasaktan; hinampas nila ako, ngunit hindi ko naramdaman. Kailan ako gigising? Hahanap ako ng isa pang tagay." 


text:
 Sapagkat ang kanilang puso ay nagbabalak ng karahasan, at ang kanilang mga labi ay nagsasalita ng kalikuan. 


text:
 Napupuno ang mga silid sa pamamagitan ng kaalaman, ng lahat ng mahahalaga at kaaya-ayang kayamanan. 


text:
 Ang taong pantas ay mas makapangyarihan kaysa sa malakas, at ang taong may kaalaman kaysa sa may kalakasan. 


text:
 Sapagkat maaari kang makidigma kapag may matalinong pamamatnubay, at sa karamihan ng mga tagapayo ay mayroong tagumpay. 


text:
 Ang karunungan ay napakataas para sa isang hangal; hindi niya ibinubuka ang kanyang bibig sa may pintuang-bayan. 


text:
 Kung iyong sinasabi, "Narito, hindi namin ito nalalaman." Hindi ba niya alam ang sa mga puso'y tumitimbang? At siyang nagbabantay sa iyong kaluluwa, hindi ba niya nalalaman? At ang bawat tao ayon sa gawa niya ay di ba niya gagantihan? 


text:
 Anak ko, kumain ka ng pulot, sapagkat ito'y mainam, at matamis sa iyong panlasa ang tulo ng pulot-pukyutan. 


text:
 Alamin mo na gayon sa iyo ang karunungan; kung ito'y iyong matagpuan, mayroong kinabukasan, at ang iyong pag-asa ay hindi mahihiwalay. 


text:
 Tulad ng masamang tao, ang tahanan ng matuwid ay huwag mong tambangan, huwag mong gawan ng dahas ang kanyang tahanan. 


text:
 Sapagkat ang matuwid ay makapitong nabubuwal at bumabangon na naman, ngunit ang masama ay nabubuwal sa pamamagitan ng kasakunaan. 


text:
 Kapag nabubuwal ang iyong kaaway ay huwag kang magalak, at huwag matuwa ang iyong puso kapag siya'y bumabagsak; 


text:
 Huwag kang mayamot dahil sa mga gumagawa ng kasamaan, at ang masamang tao ay huwag mong kainggitan. 


text:
 Sapagkat biglang dumarating mula sa kanila ang kapahamakan, at ang pagkawasak na nagmumula sa kanila, ay sinong nakakaalam? 


text:
 ngunit silang sumasaway sa masama ay magkakaroon ng tuwa, at sa kanila'y darating ang mabuting pagpapala. 


text:
 Ihanda mo sa labas ang iyong gawa, at ihanda mo para sa sarili mo sa parang; at pagkatapos ay gawin mo ang iyong bahay. 


text:
 Huwag kang sumaksi laban sa iyong kapwa nang walang kadahilanan; at sa pamamagitan ng iyong mga labi ay huwag kang manlinlang. 


text:
 Huwag mong sabihin, "Gagawin ko sa kanya ang ginawa niya sa akin; kung anong ginawa niya, iyon ang igaganti ko sa kanya." 


text:
 at, narito, tinubuang lahat ng mga tinik, ang ibabaw niyon ay natatakpan ng mga dawag, at ang batong bakod nito ay bumagsak. 


text:
 at darating ang iyong karalitaan na parang magnanakaw; at ang kahirapan na parang taong may sandata. 


text:
 Kaluwalhatian ng Diyos na ang mga bagay ay ilihim, ngunit kaluwalhatian ng mga hari na ang mga bagay ay saliksikin. 


text:
 Gaya ng langit sa kataasan, at ng lupa sa kalaliman, gayon ang isipan ng mga hari ay di masiyasat. 


text:
 sapagkat mas mabuting sabihan ka, "Umakyat ka rito," kaysa ibaba ka sa harapan ng pangulo. Ang nakita ng iyong mga mata, 


text:
 huwag mo kaagad dalhin sa hukuman; sapagkat anong gagawin mo sa wakas niyon, kapag ikaw ay hiniya ng iyong kapwa? 


text:
 Tulad ng singsing na ginto, at palamuting gintong dalisay, sa nakikinig na tainga ang pantas na tagasaway. 


text:
 Tulad ng lamig ng niyebe sa panahon ng anihan, ang tapat na sugo sa kanila na nagsugo sa kanya, sapagkat kanyang pinagiginhawa ang espiritu ng mga panginoon niya. 


text:
 Tulad ng mga ulap at hangin na walang ulan, ang taong naghahambog ng kanyang kaloob na hindi niya ibinibigay. 


text:
 Sa pamamagitan ng pagtitiyaga maaaring mahikayat ang pinuno, at ang malumanay na dila ay bumabali ng buto. 


text:
 Dapat paminsan-minsan lamang ang paa mo sa bahay ng iyong kapwa, baka siya'y magsawa sa iyo, at kamuhian ka. 


text:
 Ang taong sumasaksi ng kasinungalingan laban sa kanyang kapwa-tao ay tulad ng batuta, o isang tabak, o ng isang matulis na palaso. 


text:
 Ang pagtitiwala sa taong di tapat sa panahon ng kagipitan, ay gaya ng sirang ngipin, at ng paang nabalian. 


text:
 Ang umaawit ng mga awit sa pusong mabigat, ay tulad ng nag-aalis ng damit sa panahon ng tagginaw, at tulad ng suka sa sugat. 


text:
 Kung ang iyong kaaway ay gutom, bigyan mo siya ng makakain; at kung siya'y uhaw, bigyan mo siya ng tubig na iinumin; 


text:
 Mas mabuti ang tumira sa isang sulok ng bubungan, kaysa sa isang bahay na kasama ng isang babaing palaaway. 


text:
 Tulad ng malamig na tubig sa uhaw na kaluluwa, gayon ang mabuting balita na sa malayong lupain nagmula. 


text:
 Ang kumain ng napakaraming pulot ay hindi mabuti, at hindi kapuri-puri na hanapin ang papuri sa sarili. 


text:
 Tulad ng maya sa kanyang paggagala, tulad ng langay-langayan sa kanyang paglipad, ang sumpa na walang kadahilanan ay hindi lumalapag. 


text:
 Sagutin mo ang hangal ayon sa kahangalan niya, baka siya'y maging pantas sa kanyang sariling mga mata. 


text:
 Siyang nagpapadala ng mensahe sa kamay ng hangal, ay pumuputol sa sarili niyang mga paa at umiinom ng karahasan. 


text:
 Tulad ng mga binti ng pilay na nakabiting walang kabuluhan, gayon ang kawikaan sa bibig ng mga hangal. 


text:
 Tulad ng aso na sa kanyang suka ay bumabalik, gayon ang hangal na sa kanyang kahangalan ay umuulit. 


text:
 Nakikita mo ba ang taong marunong sa ganang sarili niya? May higit na pag-asa pa ang hangal kaysa kanya. 


text:
 Ibinabaon ng tamad ang kamay niya sa pinggan; ang dalhin uli iyon sa kanyang bibig ay kanyang kinapapaguran. 


text:
 Ang tamad ay mas marunong sa kanyang sariling pananaw, kaysa pitong tao na makakasagot na may katuwiran. 


text:
 Sapagkat sa kakulangan ng gatong ang apoy ay namamatay, at kung saan walang salita ng sitsit ay tumitigil ang alitan. 


text:
 Kung paano ang mga uling sa maiinit na baga, at ang kahoy sa apoy; gayon ang taong palaaway na nagpapaningas ng sigalot. 


text:
 Ang mga salita ng sitsit ay parang mga subong malinamnam, nagsisibaba ang mga ito sa kaloob-looban ng katawan. 


text:
 Ang namumuhi ay nagkukunwari sa pamamagitan ng mga labi niya, at siya'y naglalagay sa puso niya ng daya. 


text:
 Kapag magiliw siyang magsalita, huwag mo siyang paniwalaan; sapagkat sa kanyang puso ay may pitong karumaldumal. 


text:
 Bagaman ang kanyang pagkamuhi ay matakpan ng kadayaan, ang kanyang kasamaan ay malalantad sa harap ng kapulungan. 


text:
 Ang sinungaling na dila ay namumuhi sa kanyang mga sinaktan, at ang bibig ng di tapat magpuri ay gumagawa ng kasiraan. 


text:
 Huwag mong ipagyabang ang kinabukasan; sapagkat hindi mo alam kung ano ang dadalhin ng isang araw. 


text:
 Purihin ka ng ibang tao at huwag ng iyong sariling bibig; ng dayuhan, at huwag ng iyong sariling mga labi. 


text:
 Ang bato ay mabigat, at ang buhangin ay matimbang; ngunit mas mabigat sa mga ito ang galit ng hangal. 


text:
 Ang poot ay malupit, at ang galit ay nakakapuno, ngunit sinong makakatayo sa harap ng paninibugho? 


text:
 Ang taong busog ay nasusuya sa pulot-pukyutan; ngunit sa taong gutom ang bawat mapait ay katamisan. 


text:
 Ang langis at pabango sa puso'y nagpapasaya, gayon katamis ang payo ng isang tao sa kaibigan niya. 


text:
 Ang iyong kaibigan at ang kaibigan ng iyong ama, ay huwag mong pabayaan; at huwag kang pumaroon sa bahay ng iyong kapatid sa araw ng iyong kasawian. Mas mabuti pa ang malapit na kapitbahay, kaysa isang kapatid na malayo naman. 


text:
 Anak ko, ikaw ay magpakadunong, at puso ko'y iyong pasayahin, upang aking masagot ang tumutuya sa akin. 


text:
 Ang taong matalino ay nakakakita ng panganib, at nagkukubli siya, ngunit nagpapatuloy ang walang muwang at siya'y nagdurusa. 


text:
 Kunin mo ang suot ng taong nananagot sa di kilala; at tanggapan mo ng sangla na nananagot sa babaing banyaga. 


text:
 Sinumang maagang bumangon, upang pagpalain ang kanyang kapwa sa malakas na tinig ay ituturing na nanunumpa. 


text:
 Ang nag-aalaga ng puno ng igos ay kakain ng bunga niyon; at pararangalan ang nagbabantay sa kanyang panginoon. 


text:
 Ang Sheol at ang Abadon ay hindi nasisiyahan kailanman; at ang mga mata ng tao kailanma'y hindi nasisiyahan. 


text:
 Durugin mo man ang hangal kasama ng binayong trigo sa isang bayuhan, gayunma'y hindi hihiwalay sa kanya ang kanyang kahangalan. 


text:
 Alamin mong mabuti ang kalagayan ng iyong mga kawan, at tingnan mong mabuti ang iyong mga hayupan; 


text:
 apagkat ang mga yaman ay hindi nagtatagal magpakailanman; at ang korona ba'y nananatili sa lahat ng salinlahi? 


text:
 Kapag ang damo ay nawala na, at ang sariwang damo ay lumitaw, at ang mga halaman sa mga bundok ay pinipisan, 


text:
 magkakaroon ng sapat na gatas ng kambing bilang iyong pagkain, sa pagkain ng iyong sambahayan, at pagkain sa iyong mga alilang kababaihan. 


text:
 Ang masama ay tumatakas gayong wala namang humahabol; ngunit ang mga matuwid ay matatapang na parang leon. 


text:
 Kapag ang lupain ay naghihimagsik, marami ang kanyang mga pinuno; ngunit kapag ang pinuno ay may unawa at kaalaman, magpapatuloy ang katatagan nito. 


text:
 Silang nagpapabaya sa kautusan ay nagpupuri sa masama; ngunit ang nag-iingat ng kautusan ay nakipaglaban sa kanila. 


text:
 Ang masasamang tao ay hindi nakakaunawa ng katarungan, ngunit silang nagsisihanap sa PANGINOON ay nakakaunawa nito nang lubusan. 


text:
 Mas mabuti ang dukha na lumalakad sa kanyang katapatan, kaysa taong mayaman na liko sa kanyang mga daan. 


text:
 Matalinong anak ang tumutupad sa kautusan, ngunit ang kasama ng matatakaw, sa kanyang ama ay kahihiyan. 


text:
 Ang nagpapalago ng kanyang yaman sa pamamagitan ng labis na patubo, ay nagtitipon para sa iba na mabait sa dukha. 


text:
 Ang naglalayo ng kanyang pandinig sa pakikinig ng kautusan, maging ang kanyang panalangin ay karumaldumal. 


text:
 Sinumang nagliligaw sa matuwid tungo sa masamang daan, ay siya ring mahuhulog sa kanyang sariling hukay; ngunit ang sakdal ay magmamana ng kabutihan. 


text:
 Ang mayamang tao ay marunong sa ganang kanyang sarili, ngunit ang dukha na may unawa ay nagsusuri. 


text:
 Kapag ang matuwid ay nagtatagumpay, may dakilang kaluwalhatian; ngunit kapag ang masama ay bumabangon, ang mga tao'y nagkukublihan. 


text:
 Siyang nagtatakip ng kanyang mga pagsuway ay hindi sasagana, ngunit ang nagpapahayag at tumatalikod sa mga iyon ay magtatamo ng awa. 


text:
 Mapalad ang tao na sa PANGINOON ay natatakot tuwina, ngunit siyang nagmamatigas ng kanyang puso ay mahuhulog sa sakuna. 


text:
 Ang pinunong kulang sa pang-unawa ay isang malupit na manlulupig, ngunit siyang namumuhi sa kasakiman, kanyang mga araw ay lalawig. 


text:
 Kung ang isang tao'y nagpapasan ng dugo ng sinuman, hayaan siyang maging takas hanggang kamatayan; huwag siyang tulungan ng sinuman. 


text:
 Maliligtas ang lumalakad sa katapatan, ngunit ang baluktot sa kanyang mga lakad ay mahuhulog sa hukay. 


text:
 Siyang nagbubungkal ng kanyang lupain ay magkakaroon ng saganang tinapay; ngunit siyang sumusunod sa mga walang kabuluhang gawa ay maghihirap nang lubusan. 


text:
 Ang taong tapat ay sasagana sa pagpapala; ngunit siyang nagmamadali sa pagyaman ay tiyak na parurusahan. 


text:
 Hindi mabuti ang may kinikilingan; ngunit gagawa ng masama ang isang tao dahil sa isang pirasong tinapay. 


text:
 Siyang sumasaway sa isang tao ay makakasumpong sa ibang araw ng higit na pagpapala, kaysa sa taong kunwari'y pumupuri sa pamamagitan ng dila. 


text:
 Ang nagnanakaw sa kanyang ama o sa kanyang ina, at nagsasabi, "Hindi ito masama," ay kasamahan ng maninira. 


text:
 Siyang nagtitiwala sa kanyang sariling puso ay hangal; ngunit maliligtas ang lumalakad na may katalinuhan. 


text:
 Siyang nagbibigay sa dukha ay hindi kakapusin, ngunit siyang nagkukubli ng kanyang mga mata, sa sumpa'y pararamihin. 


text:
 Kapag ang masama ay bumabangon, ang mga tao'y nagkukubli, ngunit kapag sila'y namatay, ang matuwid ay dumarami. 


text:
 Kapag ang matutuwid ay namamahala, ang bayan ay nagsasaya, ngunit kapag ang masama ay namumuno, ang bayan ay nagbubuntong-hininga. 


text:
 Ang umiibig sa karunungan ay nagpapasaya sa kanyang ama; ngunit ang nakikisama sa upahang babae ay sumisira ng kayamanan niya. 


text:
 Pinatatatag ng hari ang lupain sa pamamagitan ng katarungan; ngunit ginigiba ito ng humihingi ng suhol na sapilitan. 


text:
 Ang masamang tao'y nasisilo sa kanyang pagsalangsang, ngunit ang taong matuwid ay umaawit at nagdiriwang. 


text:
 Ang mga manlilibak ang sa isang lunsod ay tumutupok, ngunit ang matatalinong tao ay nag-aalis ng poot. 


text:
 Kung ang pantas ay magkaroon ng pakikipagtalo sa isang hangal, magagalit lamang o tatawa ang hangal, at hindi magkakaroon ng katahimikan. 


text:
 Ang dukha at ang nang-aapi ay nagkakasalubong, ang mga mata nilang pareho ay pinagliliwanag ng PANGINOON. 


text:
 Kung ang hari ay humahatol sa dukha nang may katarungan, ang kanyang trono ay matatatag magpakailanman. 


text:
 Ang pamalo at saway ay nagbibigay ng karunungan, ngunit ang batang pinababayaan, sa kanyang ina ay nagbibigay kahihiyan. 


text:
 Kapag ang masama ay nanunungkulan, dumarami ang pagsalangsang, ngunit pagmamasdan ng matuwid ang kanilang pagkabuwal. 


text:
 Supilin mo ang iyong anak, at bibigyan ka niya ng kapahingahan; ang iyong puso ay bibigyan niya ng kasiyahan. 


text:
 Kung saan walang pangitain, nagpapabaya ang taong bayan, ngunit mapalad ang sumusunod sa kautusan. 


text:
 Ang alipin ay hindi masasaway ng mga salita lamang, sapagkat kahit nauunawaan niya ay hindi niya papakinggan. 


text:
 Nakikita mo ba ang tao na padalus-dalos sa kanyang mga salita? May pag-asa pa ang hangal kaysa kanya. 


text:
 Siyang nag-aaruga sa kanyang lingkod mula sa pagkabata, sa bandang huli ay magiging kanyang tagapagmana. 


text:
 Ang taong magagalitin ay lumilikha ng away, at ang mainitin ang ulo ay sanhi ng maraming pagsuway. 


text:
 Ang kapalaluan ng tao ang sa kanya'y magpapababa, ngunit magtatamo ng karangalan ang may mapagpakumbabang diwa. 


text:
 Ang kasamahan ng magnanakaw ay namumuhi sa kanyang buhay; naririnig niya ang sumpa, ngunit walang ipinaaalam. 


text:
 Marami ang humahanap ng lingap ng isang tagapamahala, ngunit ang katarungan ay sa PANGINOON makukuha. 


text:
 Ang masamang tao ay karumaldumal sa matuwid; at ang matuwid sa kanyang lakad ay karumaldumal sa masama. 


text:
 Ang mga salita ni Agur na anak ni Jakeh; ng Massa. Sinabi ng lalaki kay Ithiel, kay Ithiel at kay Ucal: 


text:
 Sino ang umakyat sa langit at bumaba? Sino ang nagtipon ng hangin sa kanyang mga kamao? Sinong nagbalot ng tubig sa kanyang damit? Sinong nagtatag ng lahat ng mga dulo ng daigdig? Ano ang kanyang pangalan? At ano ang pangalan ng kanyang anak? Tiyak na iyong nalalaman! 


text:
 Ilayo mo sa akin ang daya at ang kasinungalingan; huwag mo akong bigyan ng kasalatan o kayamanan man; pakainin mo ako ng pagkain na aking kinakailangan, 


text:
 baka ako'y mabusog, at itakuwil kita at sabihin ko, "Sino ang PANGINOON?" O baka ako'y maging dukha, at ako'y magnakaw, at ang pangalan ng aking Diyos ay malapastangan. 


text:
 Huwag mong siraan ang alipin sa panginoon niya, baka ka sumpain niya, at mapatunayan kang may sala. 


text:
 May mga tao na ang mga ngipin ay parang mga tabak, at ang kanilang mga ngipin ay parang mga kutsilyo, upang lamunin ang dukha mula sa lupa, at ang nangangailangan sa gitna ng mga tao. 


text:
 Ang linta ay may dalawang anak, na sumisigaw, "Bigyan mo ako, bigyan mo ako." May tadong bagay na kailanman ay hindi nasisiyahan, Oo, apat na hindi nagsasabing, 'Tama na": 


text:
 Ang Sheol, at ang baog na bahay-bata; ang lupa na laging uhaw sa tubig; at ang apoy na hindi nagsasabing, "Sapat na." 


text:
 Ang mata na tumutuya sa kanyang ama, at humahamak ng pagsunod sa kanyang ina, ay tutukain ng mga uwak sa libis, at kakainin ng mga buwitre. 


text:
 ang daan ng agila sa himpapawid, ang daan ng ahas sa ibabaw ng mga bato, ang daan ng sasakyan sa gitna ng dagat, at ang daan ng lalaki na kasama ng isang dalaga. 


text:
 Ganito ang lakad ng babaing mapangalunya: Siya'y kumakain, at bibig niya'y pinupunasan, at nagsasabi, "Wala akong nagawang kasamaan." 


text:
 ang isang babaing di kanaisnais kapag nakapag-asawa; at ang isang aliping babae, kapag ang kanyang panginoong babae ay hinalinhan niya. 


text:
 Ang mga langgam ay hindi malakas na sambayanan, gayunma'y nag-iimbak ng kanilang pagkain sa tag-araw; 


text:
 ang tandang na magilas; ang kambing na lalaki, at ang haring palakad-lakad sa harap ng kanyang bayan. 


text:
 Kung ikaw ay naging hangal, na ang sarili'y itinaas, o kung ikaw ay nagbabalak ng kasamaan, ilagay sa iyong bibig ang iyong kamay. 


text:
 Sapagkat sa pagpisil sa gatas, mantekilya'y lumalabas, at sa pagpisil sa ilong, dugo'y dumadaloy, gayon ang pagpisil sa poot, lumilikha ng sigalot. 


text:
 Huwag mong ibigay ang iyong lakas sa mga babae, o ang iyong mga lakad sa mga lumilipol ng mga hari. 


text:
 Hindi para sa mga hari, O Lemuel, hindi para sa mga hari ang uminom ng alak, ni para sa mga pinuno ang magnais ng matapang na alak; 


text:
 baka sila'y uminom, at makalimutan ang itinakdang kautusan, at baluktutin ang karapatan ng lahat ng nahihirapan. 


text:
 Bigyan mo ng matapang na inumin ang malapit nang mamamatay, at ng alak ang nasa mapait na kaguluhan; 


text:
 hayaan silang uminom at lumimot sa kanilang kahirapan, at huwag nang alalahanin pa ang kanilang kasawian. 


text:
 Buksan mo ang iyong bibig alang-alang sa pipi, para sa karapatan ng lahat ng naiwang walang kandili. 


text:
 Buksan mo ang iyong bibig, humatol ka nang may katuwiran, at ipagtanggol mo ang karapatan ng dukha at nangangailangan. 


text:
 Sinong makakatagpo ng isang butihing babae? Sapagkat siya'y higit na mahalaga kaysa mga batong rubi. 


text:
 Siya'y humahanap ng balahibo ng tupa at lino, at kusang loob ang kanyang mga kamay ay nagtatrabaho. 


text:
 Siya'y gaya ng mga sasakyang dagat ng mangangalakal, nagdadala siya ng kanyang pagkain mula sa kalayuan. 


text:
 Siya'y bumabangon samantalang gabi pa, at naghahanda ng pagkain para sa kanyang pamilya, at nagtatakda ng mga gawain sa mga babaing alila niya. 


text:
 Tinitingnan niya ang isang bukid at ito'y binibili niya, sa bunga ng kanyang mga kamay ay nagtatanim siya ng ubasan. 


text:
 Kanyang inilalagay ang kanyang mga kamay sa panulid, at ang kanyang mga kamay ay humahawak ng panghabi. 


text:
 Binubuksan niya sa mga dukha ang kanyang kamay, iniaabot niya ang kanyang mga kamay sa nangangailangan. 


text:
 Hindi siya natatakot sa niyebe para sa sambahayan niya, sapagkat ang buo niyang sambahayan ay nakadamit na pula. 


text:
 Kilala ang kanyang asawa sa mga pintuang bayan, kapag siya'y nauupong kasama ng matatanda sa lupain. 


text:
 Gumagawa siya ng mga kasuotang lino at ito'y ipinagbibili, at nagbibigay ng mga pamigkis sa mga negosyante. 


text:
 Kanyang tinitingnang mabuti ang mga lakad ng kanyang sambahayan, at hindi siya kumakain ng tinapay ng katamaran. 


text:
 Tumatayo ang kanyang mga anak, at tinatawag siyang mapalad; gayundin ang kanyang asawa, at kanyang pinupuri siya: 


text:
 Ang alindog ay madaya, at ang ganda ay walang kabuluhan, ngunit ang babaing natatakot sa PANGINOON ay papupurihan. 


text:
 Bigyan siya ng bunga ng kanyang mga kamay, at purihin siya ng kanyang mga gawa sa mga pintuang bayan. 


text:
 Walang kabuluhan ng mga walang kabuluhan, sabi ng Mangangaral; walang kabuluhan ng mga walang kabuluhan! Lahat ay walang kabuluhan. 


text:
 Anong pakinabang mayroon ang tao sa lahat ng kanyang pagpapagal, na kanyang pinagpapaguran sa ilalim ng araw? 


text:
 Isang salinlahi ay umaalis, at dumarating ang isang salinlahi naman, ngunit ang daigdig ay nananatili magpakailanman. 


text:
 Ang hangin ay humihihip sa timog, at patungo sa hilaga na nagpapaikut-ikot; at paikut-ikot na ang hangin ay humahayo, at ang hangin ay bumabalik sa iniikutan nito. 


text:
 Lahat ng mga ilog ay sa dagat nagtutungo, ngunit ang dagat ay hindi napupuno; sa dakong inaagusan ng mga ilog, doon ay muli silang umaagos. 


text:
 Lahat ng mga bagay ay nakakapagod, higit sa masasabi ng tao; ang mata sa pagtingin ay hindi nasisiyahan, ni ang tainga sa pakikinig ay walang kabusugan. 


text:
 Ang nangyari ay siyang mangyayari, at ang nagawa na ay siyang gagawin, at walang bagong bagay sa ilalim ng araw. 


text:
 May bagay ba na masasabi tungkol dito, "Tingnan mo, ito ay bago"? Ganyan na iyan, nauna pa sa ating mga kapanahunan. 


text:
 Ang mga tao noong una ay hindi naaalala, ni magkakaroon ng alaala pa man tungkol sa mga tao ng mga taong susunod pagkatapos nila. 


text:
 Ginamit ko ang aking isipan upang hanapin at siyasatin sa pamamagitan ng karunungan ang lahat ng ginawa sa silong ng langit. Iyon ay isang malungkot na gawain na ibinigay ng Diyos sa mga anak ng mga tao upang pagkaabalahan. 


text:
 Aking nakita ang lahat ng ginawa sa ilalim ng araw; at tingnan mo, lahat ay walang kabuluhan at pakikipaghabulan sa hangin. 


text:
 Sinabi ko sa aking sarili, "Nagtamo ako ng malaking karunungang higit kaysa lahat ng nauna sa akin sa Jerusalem; at ang isipan ko'y nagtaglay ng malaking karanasan sa karunungan at kaalaman." 


text:
 At ginamit ko ang aking isipan upang alamin ang karunungan, at alamin ang kaululan at kahangalan. Aking nakita na ito man ay pakikipaghabulan sa hangin. 


text:
 Sapagkat sa maraming karunungan ay maraming kalungkutan, at siyang nagpaparami ng kaalaman ay nagpaparami ng kalungkutan. 


text:
 Sinabi ko sa aking sarili, "Pumarito ka ngayon, susubukin ko ang kasayahan; magpakasarap ka." Ngunit ito rin ay walang kabuluhan. 


text:
 Siniyasat ng aking isipan kung paano pasasayahin ang aking katawan sa pamamagitan ng alak — pinapatnubayan pa ng karunungan ang aking isipan — at kung paano maging hangal, hanggang sa aking makita kung ano ang mabuting gawin ng mga tao sa silong ng langit sa iilang araw ng kanilang buhay. 


text:
 Gumawa ako ng mga dakilang gawa; nagtayo ako ng mga bahay at nagtanim ako para sa sarili ko ng mga ubasan. 


text:
 Gumawa ako para sa sarili ko ng mga halamanan at mga liwasan, at aking tinamnan ng mga sari-saring punungkahoy na nagbubunga. 


text:
 Gumawa ako para sa sarili ko ng mga tipunan ng tubig, upang diligin ang gubat na pagtatamnan ng mga lumalaking punongkahoy. 


text:
 Ako'y bumili ng mga aliping lalaki at babae, at nagkaroon ako ng mga aliping ipinanganak sa aking bahay. Nagkaroon din ako ng mga malaking ari-arian ng mga bakahan at mga kawan, higit kaysa lahat ng nauna sa akin sa Jerusalem. 


text:
 Nagtipon din ako para sa akin ng pilak at ginto, at ng kayamanan ng mga hari at ng mga lalawigan. Kumuha ako ng mga mang-aawit na lalaki at babae, at maraming asawa na kasiyahan ng laman. 


text:
 Kaya't naging dakila ako, at nahigitan ko ang lahat ng nauna sa akin sa Jerusalem; ang aking karunungan ay nanatili naman sa akin. 


text:
 At anumang ninasa ng aking mga mata ay hindi ko ipinagkait. Hindi ko pinigil ang aking puso sa anumang kasiyahan, sapagkat nagagalak ang aking puso dahil sa lahat kong gawain; at ito ang aking gantimpala para sa lahat ng aking pagpapagod. 


text:
 Nang magkagayo'y minasdan ko ang lahat na ginawa ng aking mga kamay, at ang pagpapagal na aking ginugol sa paggawa nito. At muli, lahat ay walang kabuluhan at pakikipaghabulan sa hangin, at walang mapapakinabang sa ilalim ng araw. 


text:
 Kaya't ako'y bumaling upang isaalang-alang ang karunungan, ang kaululan at ang kahangalan; sapagkat ano ang magagawa ng tao na sumusunod sa hari? Ang kanya lamang nagawa na. 


text:
 Nang magkagayo'y aking nakita, na ang karunungan ay nakakahigit sa kahangalan, na gaya ng liwanag na nakakahigit sa kadiliman. 


text:
 Ang mga mata ng pantas ay nasa kanyang ulo, ngunit ang hangal ay lumalakad sa kadiliman; gayunma'y aking nakita na isang kapalaran ang dumarating sa kanilang lahat. 


text:
 Nang magkagayo'y sinabi ko sa aking sarili, "Kung ano ang nangyari sa hangal ay mangyayari rin sa akin; kaya't bakit pa nga ako naging napakarunong?" At sinabi ko sa puso ko na ito man ay walang kabuluhan. 


text:
 Sapagkat kung paano sa pantas ay gayundin sa hangal, walang alaala magpakailanman; na sa mga araw na darating ay malilimutan nang lahat. At kung paanong ang pantas ay namamatay ay gayon ang mangmang! 


text:
 Sa gayo'y kinamuhian ko ang buhay, sapagkat ang ginawa sa ilalim ng araw ay mapanglaw sa akin, sapagkat lahat ay walang kabuluhan at pakikipaghabulan sa hangin. 


text:
 Kinamuhian ko ang lahat kong pagpapagal na aking ginawa sa ilalim ng araw; yamang marapat kong iwan sa tao na susunod sa akin. 


text:
 At sinong nakakaalam kung siya'y magiging isang pantas o isang hangal? Gayunman ay mamumuno siya sa lahat ng aking pinagpaguran, at sa aking ginamitan ng aking karunungan sa ilalim ng araw. Ito man ay walang kabuluhan. 


text:
 Kaya't ako'y bumalik at aking ibinigay ang aking puso sa kawalang pag-asa sa lahat ng gawa na aking ginawa sa ilalim ng araw. 


text:
 Sapagkat kung minsan ang taong gumawa na may karunungan, kaalaman, at kakayahan ay iiwanan ang lahat upang pakinabangan ng taong hindi nagpagod para dito. Ito man ay walang kabuluhan at malaking kasamaan. 


text:
 Sapagkat lahat ng kanyang araw ay puno ng sakit at ang kanyang gawa ay pagdaramdam; at pati sa gabi ay hindi nagpapahinga ang kanyang isip. Ito man ay walang kabuluhan. 


text:
 Walang mabuti sa tao kundi ang kumain at uminom, at magpakaligaya sa kanyang pinagpaguran. Nakita ko na ito man ay mula sa kamay ng Diyos. 


text:
 Sapagkat ang tao na kinalulugdan ng Diyos ay binibigyan niya ng karunungan, kaalaman at kagalakan;   ngunit  sa  makasalanan  ay ibinibigay niya ang gawain ng pagtitipon at pagbubunton, upang maibigay sa kanya na kinalulugdan ng Diyos. Ito man ay walang kabuluhan at pakikipaghabulan sa hangin. 


text:
 panahon upang isilang, at panahon upang mamatay; panahon ng pagtatanim, at panahon upang bunutin ang itinanim; 


text:
 panahon ng paghahagis ng mga bato, at panahon ng pagtitipon ng mga bato; panahon ng pagyakap, at panahon na magpigil sa pagyakap; 


text:
 Ginawa niya ang bawat bagay na maganda sa kapanahunan niyon; inilagay rin niya ang walang hanggan sa isipan ng tao, gayunma'y hindi niya malalaman ang ginawa ng Diyos mula sa pasimula hanggang sa wakas. 


text:
 Nalalaman ko, na walang mas mabuti para sa kanila kundi ang magsaya, at masiyahan habang sila'y nabubuhay. 


text:
 At kaloob ng Diyos sa tao na ang bawat isa ay kumain, uminom, at masiyahan sa lahat ng kanyang pinagpaguran. 


text:
 Nalalaman ko na anumang ginagawa  ng Diyos ay mananatili magpakailanman; walang bagay na maidadagdag doon, o anumang bagay na maaalis. Gayon ang ginawa ng Diyos upang ang tao ay matakot sa harapan niya. 


text:
 Ang nangyayari ay nangyari na; at ang mangyayari pa ay nangyari na; at hinahanap ng Diyos ang nakaraan na. 


text:
 At bukod dito'y aking nakita sa ilalim ng araw na sa dako ng katarungan ay mayroon ding kasamaan; at sa dako ng katuwiran ay mayroon ding kasamaan. 


text:
 Sinabi ko sa aking puso, Hahatulan ng Diyos ang matuwid at ang masama; sapagkat nagtakda siya ng panahon sa bawat bagay at sa bawat gawa. 


text:
 Sinabi ko sa aking puso tungkol sa mga tao, na sinusubok sila ng Diyos upang ipakita sa kanila na sila'y mga hayop lamang. 


text:
 Sapagkat ang kapalaran ng mga anak ng mga tao at ang kapalaran ng mga hayop ay magkatulad; kung paanong namamatay ang hayop, namamatay din ang tao. Silang lahat ay may isang hininga. Ang tao ay walang kalamangan sa mga hayop; sapagkat lahat ay walang kabuluhan. 


text:
 Sinong nakakaalam kung ang espiritu ng tao ay umaakyat sa itaas at ang espiritu ng hayop ay bumababa sa lupa? 


text:
 Kaya't aking nakita, na walang bagay na mas mabuti, kundi ang tao ay magpakasaya sa kanyang mga gawa, sapagkat iyon ang kanyang kapalaran; sinong makapagpapakita sa kanya kung anong mangyayari pagkamatay niya? 


text:
 Muli kong nakita ang lahat ng pang-aapi na ginagawa sa ilalim ng araw. Masdan ninyo, ang mga luha ng mga inaapi at walang umaaliw sa kanila! Sa panig ng kanilang maniniil ay may kapangyarihan, at walang umaaliw sa kanila. 


text:
 Kaya't aking inisip na ang patay na namatay na, ay higit na mapalad kaysa mga buhay na nabubuhay pa; 


text:
 ngunit higit na mabuti kaysa kanila ang hindi pa ipinapanganak, na hindi pa nakakita ng masasamang gawa na nagawa sa ilalim ng araw. 


text:
 Nang magkagayo'y nakita ko na lahat ng pagpapagod, at lahat ng kakayahan sa paggawa ay nagmumula sa pagkainggit ng tao sa kanyang kapwa. Ito man ay walang kabuluhan at pakikipaghabulan sa hangin. 


text:
 Mas mabuti pa ang isang dakot na katahimikan,  kaysa dalawang dakot na puno ng pagpapagod at pakikipaghabulan lamang sa hangin. 


text:
 isang  taong  nag-iisa,   walang anak o kapatid man; gayunma'y walang wakas ang lahat niyang pagpapagod, at ang kanyang mga mata ay hindi nasisiyahan sa mga kayamanan. Kaya't hindi niya itinatanong, "Para kanino ako nagpapagod at pinagkakaitan ko ang aking sarili ng kasiyahan?" Ito man ay walang kabuluhan at malungkot na bagay. 


text:
 Ang dalawa ay mas mabuti kaysa isa; sapagkat sila'y may mabuting gantimpala sa kanilang pagpapagod. 


text:
 Sapagkat kung sila'y bumagsak, ibabangon ng isa ang kanyang kasama; ngunit kahabag-habag siya na nag-iisa kapag siya'y bumagsak; at walang iba na magbabangon sa kanya. 


text:
 Muli, kung ang dalawa ay mahigang magkasama, may init nga sila; ngunit paanong maiinitan ang nag-iisa? 


text:
 At bagaman ang isang tao ay maaaring magtagumpay laban sa iba, ang dalawa ay magtatagumpay laban sa isa. Ang panaling may tatlong pisi ay hindi agad napapatid. 


text:
 Mas mabuti ang dukha at pantas na kabataan kaysa matanda at hangal na hari, na hindi na tatanggap pa ng payo, 


text:
 bagaman mula sa bilangguan ay makapaghahari siya, o siya'y ipinanganak na dukha sa kanyang sariling kaharian. 


text:
 Aking nakita ang lahat ng may buhay na nagsisilakad sa ilalim ng araw, maging ang kabataang tatayo na kapalit niya; 


text:
 walang wakas sa lahat ng mga tao na kanyang pinapangunahan. Gayunman, silang darating pagkatapos ay hindi magagalak sa kanya. Tunay na ito man ay walang kabuluhan at pakikipaghabulan sa hangin. 


text:
 Ingatan mo ang iyong mga hakbang kapag ikaw ay nagtungo sa bahay ng Diyos. Ang lumapit upang makinig ay mas mabuti kaysa magbigay ng handog ng mga hangal, sapagkat hindi nila nalalaman na sila'y nagsisigawa ng kasamaan. 


text:
 Huwag kang pabigla-bigla sa iyong bibig, at huwag magmadali ang iyong puso na magsalita ng anumang bagay sa harapan ng Diyos; sapagkat ang Diyos ay nasa langit, at ikaw ay nasa lupa; kaya't kaunti lamang ang iyong maging salita. 


text:
 Sapagkat ang panaginip ay dumarating na kasama ng maraming pasanin, at ang tinig ng hangal na kasama ng maraming mga salita. 


text:
 Kapag ikaw ay gumawa ng panata sa Diyos, huwag kang magpaliban ng pagtupad; sapagkat siya'y walang kasiyahan sa mga hangal. Tuparin mo ang iyong ipinanata. 


text:
 Huwag mong hayaan na akayin ka ng iyong bibig sa pagkakasala, at huwag mong sabihin sa harapan ng anghel na iyon ay isang kamalian. Bakit magagalit ang Diyos sa iyong tinig, at sisirain ang gawa ng iyong mga kamay? 


text:
 Sa maraming mga panaginip, sa maraming mga salita ay kawalang kabuluhan, ngunit matakot ka sa Diyos. 


text:
 Kung iyong nakita sa isang lalawigan na ang dukha ay inapi, at ang katarungan at katuwiran ay inalis, huwag kang magtaka sa pangyayari, sapagkat ang mataas na pinuno ay minamasdan ng mas mataas, at may lalong mataas pa kaysa kanila. 


text:
 Ngunit kapag isinasaalang-alang ang lahat ng bagay, ang hari ay pakinabang sa lupaing may binubungkal na lupa. 


text:
 Siyang umiibig sa salapi ay hindi masisiyahan sa salapi;  o siya mang umiibig sa kayamanan na may pakinabang: ito man ay walang kabuluhan. 


text:
 Kapag ang mga ari-arian ay dumarami,  dumarami  silang kumakain ng mga iyon: at anong pakinabang   mayroon ang may-ari niyon, kundi ang mamasdan iyon ng kanyang mga mata? 


text:
 Masarap ang tulog ng manggagawa; kumakain man siya nang kaunti o marami; ngunit ang pagpapakasawa ng mayaman ay hindi magpapatulog sa kanya. 


text:
 May malubhang kasamaan na aking nakita sa ilalim ng araw: ang mga yaman ay iniingatan ng may-ari niyon sa ikapapahamak niya, 


text:
 at ang mga yamang iyon ay nawawala sa isang masamang pakikipagsapalaran; at kahit na sila'y magulang ng mga anak, walang naiwan sa kanilang mga kamay. 


text:
 Kung paanong siya'y lumabas sa sinapupunan ng kanyang ina, gayon siya muling aalis, hubad siyang dumating, wala siyang anumang madadala mula sa kanyang pagpapagod, na kanyang madadala sa kanyang kamay. 


text:
 Ito man ay isang malubhang kasamaan: kung paano siya dumating ay gayon siya aalis; at anong pakinabang mayroon siya, na gumagawa siya para sa hangin, 


text:
 na lahat naman ng mga araw niya ay ginugol niya sa kadiliman at kalungkutan, sa maraming pagkainis, pagkakasakit, at pagsisisi? 


text:
 Ito ang aking nakita na mabuti: nararapat na kumain, uminom, at magalak sa lahat ng kanyang pinagpaguran na kanyang ginagawa sa ilalim ng araw sa lahat ng kakaunting araw ng kanyang buhay na ibinigay sa kanya ng Diyos, sapagkat ito ang kanyang kapalaran. 


text:
 Gayundin sa bawat tao na binigyan ng Diyos ng kayamanan at mga ari-arian, at binigyan ng kapangyarihan na masiyahan sa mga ito, at tanggapin ang kanyang kapalaran, at magalak sa kanyang pagpapagod — ito'y kaloob ng Diyos. 


text:
 Sapagkat hindi na niya gaanong maaalala ang mga araw ng kanyang buhay sapagkat ginagawa siyang abala ng Diyos sa kagalakan ng kanyang puso. 


text:
 isang tao na binibigyan ng Diyos ng kayamanan, mga ari-arian, at karangalan, na anupa't walang kulang sa lahat ng kanyang ninanasa. Gayunma'y hindi siya binibigyan ng Diyos ng kapangyarihan na tamasahin ang mga iyon, kundi dayuhan ang nagtatamasa sa mga iyon; ito'y walang kabuluhan at mabigat na kapighatian. 


text:
 Kung ang isang tao ay magkaanak ng isandaan, at mabuhay ng maraming taon, at ang mga araw ng kanyang mga taon ay dumami, ngunit hindi niya tinatamasa ang mabubuting bagay sa buhay, at hindi rin siya maililibing, aking masasabi na ang pagkapanganak na wala sa panahon ay mas mabuti pa kaysa kanya. 


text:
 Sapagkat iyon ay dumarating sa walang kabuluhan at papunta sa kadiliman, at ang pangalan niyon ay natatakpan ng kadiliman. 


text:
 Bukod dito, hindi nito nakita ang araw o nakilala man; gayunma'y nakatagpo ito ng kapahingahan na di gaya niya. 


text:
 Kahit na siya'y mabuhay  ng isang libong taon na dalawang ulit na sinabi, ngunit hindi nagtamasa ng mabuti — hindi ba tutungo ang lahat sa iisang dako? 


text:
 Lahat ng pagpapagod ng tao ay para sa kanyang bibig, gayunma'y hindi nasisiyahan ang kanyang panlasa. 


text:
 Sapagkat anong kalamangan mayroon ang pantas sa hangal? At anong mayroon ang dukha na marunong kumilos sa harapan ng mga buhay? 


text:
 Mas mabuti pa ang nakikita ng mga mata kaysa pagala-galang pagnanasa, ito man ay walang kabuluhan at pakikipaghabulan sa hangin. 


text:
 Anumang nangyari ay matagal nang alam, at nalalaman na kung ano ang tao, na hindi niya kayang makipagtalo sa higit na malakas kaysa kanya. 


text:
 Sapagkat sinong nakakaalam kung ano ang mabuti sa tao habang nabubuhay siya ng ilang araw sa kanyang walang kabuluhang buhay, na kanyang ginugol na gaya ng anino? Sapagkat sinong makapag-sasabi sa tao kung ano ang mangyayari pagkamatay niya sa ilalim ng araw? 


text:
 Ang mabuting pangalan ay mas mabuti kaysa mamahaling pamahid, at ang araw ng kamatayan kaysa araw ng kapanganakan. 


text:
 Mas mabuti pang magtungo sa bahay ng pagluluksa kaysa bahay ng pagdiriwang; sapagkat ito ang katapusan ng lahat ng mga tao; at ilalagak ito ng may buhay sa kanyang puso. 


text:
 Ang puso ng pantas ay nasa bahay ng pagluluksa; ngunit ang puso ng mga hangal ay nasa bahay ng kasayahan. 


text:
 Sapagkat kung paano ang lagitik ng mga tinik sa ilalim ng palayok, gayon ang halakhak ng hangal; ito ma'y walang kabuluhan. 


text:
 Mas mabuti ang wakas ng isang bagay kaysa pasimula nito; ang matiising espiritu ay mas mabuti kaysa palalong espiritu. 


text:
 Huwag mong sabihin, "Bakit ang mga unang araw ay mas mabuti kaysa mga ito?" Sapagkat hindi mula sa karunungan na itinatanong mo ito. 


text:
 Sapagkat ang pag-iingat ng karunungan ay gaya ng pag-iingat ng salapi; at ang kalamangan ng kaalaman ay iniingatan ng karunungan ang buhay ng sa kanya'y may taglay. 


text:
 Sa araw ng kasaganaan ay magalak ka, at sa araw ng kahirapan ay magsaalang-alang ka. Ginawa ng Diyos ang isa pati ang isa pa, upang hindi malaman ng tao ang anumang bagay na darating pagkamatay niya. 


text:
 Lahat ng ito ay nakita ko sa mga araw ng aking walang kabuluhang buhay; may matuwid na namamatay sa kanyang katuwiran, at may masama na pinahahaba ang kanyang buhay sa kanyang masamang gawa. 


text:
 Huwag kang lubhang magpakamatuwid; ni huwag kang lubhang magpakapantas; bakit sisirain mo ang iyong sarili? 


text:
 Huwag kang magpakasamang lubha, ni magpakahangal man; bakit ka mamamatay bago dumating ang iyong kapanahunan? 


text:
 Mabuti na panghawakan mo ito, at mula roon ay huwag mong iurong ang iyong kamay; sapagkat siyang natatakot sa Diyos ay magtatagumpay sa lahat ng iyon. 


text:
 Huwag ka rin namang makinig sa lahat ng mga salita na sinasabi ng mga tao, baka marinig mong sinusumpa ka ng iyong alipin; 


text:
 Lahat ng ito ay sinubukan ko sa karunungan; aking sinabi, "Ako'y magiging matalino"; ngunit iyon ay malayo sa akin. 


text:
 Ibinaling ko ang aking isip upang alamin, siyasatin at hanapin ang karunungan, at ang kabuuan ng mga bagay, at alamin ang kasamaan ng kahangalan at ang kahangalan na ito ay kaululan. 


text:
 At natuklasan kong mas mapait kaysa kamatayan ang babaing ang puso ay mga silo at mga bitag, na ang kanyang mga kamay ay mga panali. Ang nagbibigay lugod sa Diyos ay tatakas sa kanya; ngunit ang makasalanan ay nakukuha niya. 


text:
 Tingnan ninyo, ito'y aking natuklasan, sabi ng Mangangaral, na idinadagdag ang isang bagay sa iba, upang matagpuan ang kabuuan, 


text:
 na paulit-ulit na hinahanap ng aking isipan, ngunit hindi ko natagpuan. Isang tao mula sa isang libo ang aking natagpuan, ngunit ang isang babae sa lahat ng mga ito ay hindi ko natagpuan. 


text:
 Tingnan ninyo, ito lamang ang aking natagpuan, na ginawang matuwid ng Diyos ang tao; ngunit nagbalak sila ng maraming pamamaraan. 


text:
 Sino ang gaya ng pantas na lalaki? At sinong nakakaalam ng kahulugan ng isang bagay? Ang karunungan ng tao ay nagbibigay liwanag sa kanyang mukha, at ang katigasan ng kanyang mukha ay nababago. 


text:
 Magmadali kang umalis sa kanyang harapan; huwag kang magtagal kapag ang bagay ay hindi kasiya-siya, sapagkat kanyang ginagawa ang anumang kanyang maibigan. 


text:
 Sapagkat ang salita ng hari ay makapangyarihan; at sinong makapagsasabi sa kanya, "Anong ginagawa mo?" 


text:
 Ang sumusunod sa utos ay hindi mapapahamak, at malalaman ng isipan ng matalinong tao ang panahon at daan. 


text:
 Sapagkat bawat bagay ay may kapanahunan at paraan, bagaman ang kabalisahan ng tao ay mabigat sa kanya. 


text:
 Sapagkat hindi niya nalalaman ang mangyayari; sapagkat sinong makapagsasabi sa kanya, kung paanong mangyayari? 


text:
 Walang taong may kapangyarihang pumigil ng espiritu, ni kapangyarihan sa araw ng kamatayan. Walang paghinto sa pakikidigma, ni maililigtas ng kasamaan ang mga ibinigay roon. 


text:
 Lahat ng ito ay nakita ko, habang ginamit ko ang aking isipan sa lahat ng gawa na ginawa sa ilalim ng araw, samantalang ang tao ay may kapangyarihan sa tao sa kanyang ikapapahamak. 


text:
 Pagkatapos nakita ko ang masama na inilibing; noon ay labas-masok sila sa dakong banal, at pinuri sila sa lunsod na doon ay ginawa nila ang gayong mga bagay. Ito man ay walang kabuluhan. 


text:
 Sapagkat ang hatol laban sa masamang gawa ay hindi agad isinasagawa, kaya't ang puso ng mga tao ay lubos na nakatuon sa paggawa ng kasamaan. 


text:
 Bagaman ang makasalanan ay gumawa ng kasamaan na makaisandaang ulit at humahaba ang kanyang buhay, gayunma'y tunay na nalalaman ko, na magiging tiwasay para sa mga natatakot sa Diyos, na natatakot sila sa harapan niya; 


text:
 ngunit hindi ikabubuti ng masama, ni pahahabain man ang kanyang buhay na parang isang anino; sapagkat siya'y hindi natatakot sa harapan ng Diyos. 


text:
 Mayroong walang kabuluhan na nangyayari sa lupa, na may matutuwid na tao na sa kanila ay nangyayari ang ayon sa gawa ng masasama, at may masasamang tao na sa kanila ay nangyayari ang ayon sa gawa ng matuwid. Aking sinabi, na ito man ay walang kabuluhan. 


text:
 Nang magkagayo'y pinuri ko ang kasiyahan, sapagkat ang tao ay walang mabuting bagay sa ilalim ng araw, kundi ang kumain, uminom, at magsaya, sapagkat ito'y kasama niya sa kanyang pagpapagod sa mga araw ng kanyang buhay na ibinigay ng Diyos sa kanya sa ilalim ng araw. 


text:
 Nang gamitin ko ang aking isipan upang makaalam ng karunungan, at upang makakita ng gawain na ginagawa sa lupa, kung saan hindi nakakakita ng tulog ang kanyang mga mata sa araw man o sa gabi; 


text:
 ay nakita ko nga ang lahat ng gawa ng Diyos, na hindi matutuklasan ng tao ang gawa na ginawa sa ilalim ng araw. Ngunit gaano man magsikap ang isang tao sa paghahanap, hindi rin niya ito matatagpuan, kahit na sabihin ng pantas na alam niya, hindi rin niya ito matatagpuan. 


text:
 Ngunit ang lahat ng ito ay inilagak ko sa aking puso, na sinisiyasat ang lahat ng ito; kung paanong ang matuwid, ang pantas, at ang kanilang mga gawa ay nasa kamay ng Diyos; kung ito man ay pag-ibig o poot ay hindi nalalaman ng tao. Lahat ng nasa harapan nila ay walang kabuluhan, 


text:
 yamang isang kapalaran ang dumarating sa lahat, sa matuwid at sa masama; sa mabuti at sa masama, sa malinis at sa marumi, sa kanya na naghahandog at sa kanya na hindi naghahandog. Kung paano ang mabuti, gayon ang makasalanan; at ang sumusumpa ay gaya ng umiiwas sa sumpa. 


text:
 Ito'y isang kasamaan sa lahat na ginawa sa ilalim ng araw, na isang kapalaran ang dumarating sa lahat. Gayundin, ang puso ng mga tao ay puno ng kasamaan, at ang kaululan ay nasa kanilang puso habang sila'y nabubuhay, at pagkatapos niyon ay nagtutungo sila sa kamatayan. 


text:
 Subalit siya, na kasama ng lahat na nabubuhay ay may pag-asa, sapagkat ang buhay na aso ay mas mabuti kaysa patay na leon. 


text:
 Sapagkat nalalaman ng  mga buhay na sila'y mamamatay, ngunit hindi nalalaman ng patay ang anumang bagay, at wala na silang gantimpala; sapagkat ang alaala nila ay nakalimutan na. 


text:
 Ang kanilang pag-ibig, pagkapoot, at ang pagkainggit ay nawala na, wala na silang anumang bahagi pa magpakailanman sa anumang bagay na nagawa sa ilalim ng araw. 


text:
 Humayo ka, kumain ka ng iyong tinapay na may kagalakan, at inumin mo ang iyong alak na may masayang puso; sapagkat sinang-ayunan na ng Diyos ang iyong ginagawa. 


text:
 Magpakasaya ka sa buhay sa piling ng iyong asawang babaing minamahal sa lahat ng mga araw ng buhay mong walang kabuluhan, na kanyang ibinigay sa iyo sa ilalim ng araw, sapagkat iyan ang iyong bahagi sa buhay, at sa iyong gawa na iyong ginagawa sa ilalim ng araw. 


text:
 Anumang masumpungang gawin ng iyong kamay, gawin mo ng iyong kalakasan; sapagkat walang gawa, kaisipan, kaalaman, ni karunungan man sa Sheol, na iyong patutunguhan. 


text:
 Muli kong nakita sa ilalim ng araw na ang takbuhan ay hindi para sa matutulin,  ni ang paglalaban man ay sa malalakas, ni sa mga pantas man ang tinapay, ni ang kayamanan man ay sa mga matatalino, ni ang kaloob man ay sa taong may kakayahan, kundi ang panahon at pagkakataon ay nangyayari sa kanilang lahat. 


text:
 Sapagkat hindi nalalaman ng tao ang kanyang kapanahunan. Kagaya ng mga isda na nahuhuli sa malupit na lambat, at kagaya ng mga ibon na nahuhuli sa bitag, gayon ang mga tao ay nasisilo sa masamang kapanahunan, kapag biglang nahulog sa kanila. 


text:
 Nakita ko rin ang ganitong halimbawa ng karunungan sa ilalim ng araw, at ito'y naging tila dakila sa akin. 


text:
 Mayroong isang maliit na lunsod, at iilan ang tao sa loob niyon. May dumating na dakilang hari laban doon at kinubkob iyon at nagtayo ng mga malaking tanggulan laban doon. 


text:
 Ngunit natagpuan roon  ang isang dukhang lalaking pantas, at iniligtas niya ng kanyang karunungan ang lunsod. Gayunma'y walang nakakaalala sa dukhang lalaking iyon. 


text:
 Ngunit sinasabi ko na ang karunungan ay mas mabuti kaysa kalakasan, bagaman ang karunungan ng taong dukha ay hinamak, at ang kanyang mga salita ay hindi pinakinggan. 


text:
 Ang mga salita ng pantas na narinig sa katahimikan ay higit na mabuti kaysa sigaw ng pinuno sa gitna ng mga hangal. 


text:
 Ang karunungan ay mas mabuti kaysa mga sandata ng digmaan, ngunit sumisira ng maraming kabutihan ang isang makasalanan. 


text:
 Ang mga patay na langaw ay nagpapabaho sa pamahid ng manggagawa ng pabango; gayon ang munting kahangalan ay sumisira ng karunungan at karangalan. 


text:
 Ang puso ng taong matalino ay humihila sa kanya tungo sa kanan, ngunit ang puso ng hangal ay tungo sa kaliwa. 


text:
 Maging kapag ang hangal ay lumalakad sa daan, sa katinuan siya ay kulang, at kanyang sinasabi sa bawat isa, na siya'y isang hangal. 


text:
 Kung ang galit ng pinuno ay bumangon laban sa iyo, huwag kang umalis sa iyong kinalalagyan, sapagkat ang pagiging mahinahon ay makapagtutuwid sa malalaking kamalian. 


text:
 ang kahangalan ay nakaupo sa maraming matataas na lugar, at ang mayaman ay umuupo sa mababang dako. 


text:
 Nakakita ako ng mga alipin na nakasakay sa mga kabayo, at ng mga pinuno na lumalakad sa lupa na gaya ng mga alipin. 


text:
 Kung ang bakal ay pumurol, at hindi ihasa ninuman ang talim, dapat nga siyang gumamit ng higit na lakas; ngunit ang karunungan ay tumutulong upang ang isang tao'y magtagumpay. 


text:
 Ang mga salita ng bibig ng matalino ay magbibigay sa kanya ng pakinabang; ngunit ang mga labi ng hangal ang uubos sa sarili niya. 


text:
 Ang pasimula ng mga salita ng kanyang bibig ay kahangalan, at ang wakas ng kanyang salita ay makamandag na kaululan. 


text:
 Sa mga salita, ang hangal ay nagpaparami, bagaman walang taong nakakaalam kung ano ang mangyayari; at pagkamatay niya ay sinong makapagsasabi sa kanya ng mangyayari? 


text:
 Ang gawa ng hangal ay nagpapahirap sa kanya, kaya't hindi niya nalalaman ang daan patungo sa lunsod. 


text:
 Kahabag-habag ka, O lupain, kapag ang iyong hari ay isang bata, at ang iyong mga pinuno ay nagpipista sa umaga! 


text:
 Mapalad ka, O lupain, kung ang iyong hari ay anak ng mga malalayang tao, at ang iyong mga pinuno ay nagpipista sa kaukulang panahon para sa ikalalakas, at hindi sa paglalasing! 


text:
 Ang tinapay ay ginagawa sa paghalakhak, at ang alak ay nagpapasaya sa buhay: at ang salapi ay sumasagot sa lahat ng mga bagay. 


text:
 Huwag mong sumpain ang hari, kahit sa iyong isipan; at huwag mong sumpain ang mayaman kahit sa iyong silid tulugan; sapagkat isang ibon sa himpapawid ang magdadala ng iyong tinig, at ilang nilalang na may pakpak ang magsasabi ng bagay. 


text:
 Ihasik mo ang iyong tinapay sa tubigan, sapagkat ito'y iyong matatagpuan pagkaraan ng maraming araw. 


text:
 Magbigay ka ng bahagi sa pito, o maging sa walo; sapagkat hindi mo nalalaman kung anong kasamaan ang mangyayari sa mundo. 


text:
 Kung puno ng ulan ang mga ulap, ang mga ito sa lupa ay bumabagsak, at kung ang punungkahoy ay mabuwal sa dakong timog, o sa hilaga, sa dakong binagsakan ng puno, ay doon ito mahihiga. 


text:
 Kung paanong hindi mo nalalaman kung paanong dumarating ang espiritu sa mga buto sa bahay-bata ng babaing nagdadalang-tao, gayon mo hindi nalalaman ang gawa ng Diyos na lumalang sa lahat. 


text:
 Ihasik mo sa umaga ang iyong binhi, at huwag mong hayaang walang ginagawa ang iyong kamay sa hapon; sapagkat hindi mo nalalaman kung alin ang tutubo, kung ito o iyon, o kung kapwa magiging mabuti. 


text:
 Sapagkat kung ang tao ay mabuhay ng maraming taon, magalak siya sa lahat ng iyon; ngunit alalahanin niya na ang mga araw ng kadiliman ay magiging marami. Lahat ng dumarating ay walang kabuluhan. 


text:
 Ikaw ay magalak, O binata, sa iyong kabataan, at pasayahin ka ng iyong puso sa mga araw ng iyong kabataan; lumakad ka sa mga lakad ng iyong puso, at sa paningin ng iyong mga mata. Ngunit alamin mo na dahil sa lahat ng mga bagay na ito ay dadalhin ka ng Diyos sa paghuhukom. 


text:
 Ilayo mo ang kabalisahan sa iyong isipan, at alisin mo ang kirot sa iyong katawan: sapagkat ang kabataan at ang bukang-liwayway ng buhay ay walang kabuluhan. 


text:
 Alalahanin mo rin naman ang Lumikha sa iyo sa mga araw ng iyong kabataan, bago dumating ang masasamang araw, at ang mga taon ay lumapit, na iyong sasabihin, "Wala akong kasiyahan sa mga iyon"; 


text:
 bago ang araw, liwanag, buwan, at ang mga bituin ay magdilim, at ang mga ulap ay magsibalik pagkatapos ng ulan. 


text:
 Sa araw na ang mga tagapag-ingat ng bahay ay manginig, at ang malalakas na lalaki ay mapayukod, at ang mga manggigiling ay tumigil sapagkat sila'y kakaunti, at ang mga dumudungaw sa mga bintana ay madidiliman, 


text:
 at ang mga pintuan sa mga lansangan ay sasarhan, kapag ang tunog ng panggiling ay mahina, at ang isang tao'y babangon sa huni ng ibon, at lahat ng mga anak na babae ng awitin ay mapababa; 


text:
 sila man ay matatakot sa mataas, at ang mga kakilakilabot ay nasa daan; at ang puno ng almendro ay mamulaklak; at ang balang ay maging pasan, at ang pagnanais ay mabigo, sapagkat ang tao ay nagtutungo sa kanyang walang hanggang tahanan, at ang mga nagluluksa ay gumagala sa mga lansangan; 


text:
 bago ang panaling pilak ay mapatid, o ang mangkok na ginto ay mabasag, o ang banga ay mabasag sa bukal, o ang gulong ay masira sa balon; 


text:
 at ang alabok ay bumalik sa lupa na gaya nang una, at ang espiritu ay bumalik sa Diyos na nagbigay nito. 


text:
 Bukod sa pagiging marunong, tinuruan din ng Mangangaral ang mga tao ng kaalaman; na maingat na tinitimbang, pinag-aaralan at isinasaayos ang maraming kawikaan. 


text:
 Humanap ang Mangangaral ng mga nakakalugod na salita, at matuwid niyang isinulat ang mga salita ng katotohanan. 


text:
 Ang mga salita ng pantas ay gaya ng mga pantaboy; at gaya ng mga pako na nakakapit na mabuti ang mga tinipong kasabihan na ibinigay ng isang Pastol. 


text:
 Anak ko, mag-ingat ka sa anumang bagay na higit dito. Ang paggawa ng maraming aklat ay walang wakas; at ang sobrang pag-aaral ay kapaguran ng laman. 


text:
 Ito ang wakas ng bagay; lahat ay narinig. Matakot ka sa Diyos, at sundin mo ang kanyang mga utos; sapagkat ito ang buong katungkulan ng tao. 


text:
 Sapagkat dadalhin ng Diyos ang bawat gawa sa paghuhukom, pati ang bawat lihim na bagay, maging ito'y mabuti o masama. 


text:
 Hagkan niya sana ako ng mga halik ng kanyang bibig! Sapagkat mas mabuti kaysa alak ang iyong pag-ibig, 


text:
 ang iyong mga langis na pambuhos ay mabango; langis na ibinuhos ang pangalan mo; kaya't ang mga dalaga'y umiibig sa iyo. 


text:
 Palapitin mo ako sa iyo, magmadali tayo. Dinala ako ng hari sa mga silid niya. Kami ay matutuwa at sa iyo'y magsasaya. Aming itataas ng higit kaysa alak ang pag-ibig mo, matuwid ang pag-ibig nila sa iyo. 


text:
 Ako'y maitim, ngunit kahali-halina, O kayong mga anak na babae ng Jerusalem, gaya ng mga tolda sa Kedar, gaya ng mga tabing ni Solomon. 


text:
 Huwag ninyo akong masdan dahil sa ako'y maitim, sapagkat sinunog ako ng araw. Ang mga anak ng aking ina ay galit sa akin, ginawa nila akong tagapangalaga ng mga ubasan; ngunit ang sarili kong ubasan ay hindi ko nabantayan. 


text:
 Sabihin mo sa akin, ikaw na minamahal ng aking kaluluwa, saan ka nagpapastol ng iyong kawan, saan mo pinahihiga sa katanghalian; sapagkat bakit ako'y magiging gaya ng nalalambungan, sa tabi ng mga kawan ng iyong mga kasamahan? 


text:
 Kung hindi mo nalalaman, O ikaw na pinakamaganda sa mga babae, sumunod ka sa mga landas ng kawan, at ipastol mo ang mga anak ng kambing sa tabi ng mga tolda ng mga pastol. 


text:
 Kung ano ang puno ng mansanas sa gitna ng mga punungkahoy sa kagubatan, gayon ang aking sinta sa gitna ng mga kabinataan. Ako'y naupo sa ilalim ng kanyang anino na may malaking pagsasaya, at ang kanyang bunga ay matamis sa aking panlasa. 


text:
 Bigyan ninyo ako ng mga pasas, aliwin ninyo ako ng mga mansanas; sapagkat ako'y may sakit na pagsinta. 


text:
 Ang kanyang kaliwang kamay sana ay nasa ilalim ng aking ulo, at ang kanyang kanang kamay ay niyayakap ako! 


text:
 O mga anak na babae ng Jerusalem, kayo'y aking pinagbibilinan, alang-alang sa mga usang lalaki at babae sa kaparangan, na huwag ninyong pukawin, o gisingin man ang pagmamahal, hanggang sa kanyang maibigan. 


text:
 Ang tinig ng aking giliw! Narito, siya'y dumarating, palukso-lukso sa mga bundok, palundag-lundag sa mga burol. 


text:
 Ang aking sinta ay gaya ng usa o ng batang usa. Tingnan mo, siya'y nakatayo sa likod ng aming bakod, sa mga bintana'y sumisilip, sa mga durungawa'y nagmamasid. 


text:
 Ang aking sinta ay nagsalita, at nagsabi sa akin, "Bumangon ka, maganda kong sinta, at tayo'y umalis; 


text:
 Ang mga bulaklak ay namumukadkad sa lupa; ang panahon ng pag-aawitan ay dumating, at ang tinig ng batu-bato ay naririnig sa ating lupain. 


text:
 Lumalabas na ang mga bunga ng puno ng igos, at ang mga puno ng ubas ay namumulaklak, ang kanilang bango'y humahalimuyak. Bumangon ka, maganda kong sinta, at tayo'y umalis. 


text:
 O kalapati ko, na nasa mga bitak ng bato, sa puwang ng bangin, ipakita mo sa akin ang iyong mukha, iparinig mo sa akin ang iyong tinig; sapagkat matamis ang iyong tinig, at ang iyong mukha ay kaibig-ibig. 


text:
 Ihuli ninyo kami ng mga asong-gubat, ng mga munting asong-gubat, na sumisira ng mga ubasan, sapagkat ang aming mga ubasan ay namumulaklak na." 


text:
 Hanggang sa ang araw ay huminga, at ang mga anino'y tumakas, pumihit ka, sinta ko, at ikaw ay maging gaya ng usa o ng batang usa sa mga bundok ng Bether. 


text:
 Sa ibabaw ng aking higaan sa gabi, hinanap ko siyang iniibig ng aking kaluluwa; hinanap ko siya, ngunit hindi ko siya natagpuan. 


text:
 "Ako'y babangon at lilibot sa lunsod, sa mga lansangan at sa mga liwasan, hahanapin ko siya na iniibig ng aking kaluluwa." Hinanap ko siya, ngunit hindi ko siya natagpuan. 


text:
 Nakita ako ng mga tanod, habang sila'y naglilibot sa lunsod. "Nakita ba ninyo siya na sinisinta ng aking kaluluwa?" 


text:
 Halos di pa ako nakakalayo sa kanila, nang masumpungan ko siya na iniibig ng aking kaluluwa. Pinigilan ko siya, at hindi ko hinayaang umalis, hanggang sa siya'y aking nadala sa bahay ng aking ina, at sa silid niya na naglihi sa akin. 


text:
 O mga anak na babae ng Jerusalem, kayo'y aking pinagbibilinan, alang-alang sa mga usang lalaki at babae sa kaparangan, na huwag ninyong pukawin o gisingin man ang pagmamahal, hanggang sa kanyang maibigan. 


text:
 Ano itong umaahon mula sa ilang, na gaya ng haliging usok, na napapabanguhan ng mira at ng kamanyang, ng lahat ng mabangong pulbos ng mangangalakal? 


text:
 Tingnan ninyo, iyon ang higaan ni Solomon! Animnapung magigiting na lalaki ang nasa palibot niyon, sa magigiting na lalaki ng Israel. 


text:
 Silang lahat ay may sakbat na tabak, at sanay sa pakikidigma: bawat isa'y may tabak sa kanyang hita, sa mga hudyat sa gabi ay laging handa. 


text:
 Ginawa niyang pilak ang mga haligi niyon, ang likod niyon ay ginto, at ang upuan ay kulay ube; ang loob niyon ay hinabi ng may pag-ibig ng mga anak na babae ng Jerusalem. 


text:
 Humayo kayo, O mga anak na babae ng Zion, at inyong masdan si Haring Solomon, na may korona na ipinutong sa kanya ng kanyang ina, sa araw ng kanyang kasal, sa araw ng katuwaan ng kanyang puso. 


text:
 O napakaganda mo, mahal ko; talagang ikaw ay maganda; Ang iyong mga mata ay mga kalapati sa likod ng iyong talukbong. Ang iyong buhok ay gaya ng kawan ng mga kambing, na bumababa sa gulod ng bundok ng Gilead. 


text:
 Ang iyong mga ngipin ay gaya ng mga kawan ng mga batang tupa na bagong gupit, na nagsiahon mula sa paglilinis, na bawat isa'y may anak na kambal, at walang nagluluksa isa man sa kanila. 


text:
 Ang iyong mga labi ay gaya ng pising mapula, at ang iyong bibig ay kahali-halina. Ang iyong mga pisngi ay gaya ng kalahati ng granada, sa likod ng iyong talukbong. 


text:
 Ang iyong leeg ay gaya ng tore ni David, na itinayo upang pagtaguan ng mga sandata, na kinabibitinan ng libong kalasag, na ang lahat ay mga kalasag ng mga mandirigma. 


text:
 Ang iyong dalawang suso ay gaya ng dalawang batang usa na mga kambal ng isang inahing usa, na nanginginain sa gitna ng mga liryo. 


text:
 Hanggang sa ang araw ay huminga at ang mga anino ay tumakas, ako'y paroroon sa bundok ng mira, at sa burol ng kamanyang. 


text:
 Sumama ka sa akin mula sa Lebanon, kasintahan ko. Sumama ka sa akin mula sa Lebanon. Tumanaw ka mula sa taluktok ng Amana, mula sa taluktok ng Senir at ng Hermon, mula sa mga yungib ng mga leon, mula sa mga bundok ng mga leopardo. 


text:
 Inagaw mo ang aking puso, kapatid ko, kasintahan ko, inagaw mo ang aking puso ng isang sulyap ng mga mata mo, ng isang hiyas ng kuwintas mo. 


text:
 Napakatamis ng iyong pag-ibig, kapatid ko, kasintahan ko! Higit na mainam ang iyong pagsinta kaysa alak! At ang amoy ng iyong mga langis kaysa anumang pabango! 


text:
 Ang iyong mga labi, O kasintahan ko, ay nagbibigay ng katas, pulot at gatas ay nasa ilalim ng iyong dila; at ang bango ng iyong mga suot ay gaya ng amoy ng Lebanon. 


text:
 Halamanang nababakuran ang kapatid ko, ang kasintahan ko; halamanang nababakuran, isang bukal na natatakpan. 


