# verses

text:
 Siya'y muling naglihi, at nanganak ng isang babae. At sinabi ng PANGINOON sa  kanya, 'Tawagin mo ang kanyang pangalan na Lo-ruhama; sapagkat hindi na ako mahahabag sa sambahayan ni Israel, ni patatawarin pa sila. 


text:
 Ngunit ako'y maaawa sa sambahayan ni Juda, at ililigtas ko sila sa pamamagitan ng PANGINOON nilang Diyos. Hindi ko sila ililigtas sa pamamagitan ng busog, o sa pamamagitan man ng tabak, o sa pamamagitan man ng digmaan, o sa pamamagitan man ng mga kabayo, o sa pamamagitan man ng mga mangangabayo." 


text:
 At sinabi ng PANGINOON, "Tawagin mo ang kanyang pangalan na Lo-ammi; sapagkat kayo'y hindi ko bayan, at ako'y hindi ninyo Diyos." 


text:
 Gayunma'y ang bilang ng mga anak ni Israel ay magiging parang buhangin sa dagat na hindi masusukat, o mabibilang man; at sa dakong sinabi sa kanila, "Kayo'y hindi aking bayan," ay sasabihin sa kanila, "Kayo'y mga anak ng Diyos na buhay." 


text:
 Ang mga anak ni Juda, at ang mga  anak  ni  Israel  ay  magkakasama-sama at sila'y maghahalal sa kanilang sarili ng isang pinuno, at sila'y magsisisampa mula sa lupain; sapagkat magiging dakila ang araw ng Jezreel. 


text:
 Makipagtalo kayo sa inyong ina, makipagtalo kayo; sapagkat siya'y hindi ko asawa, at ako ay hindi niya asawa; na alisin niya ang kanyang pagiging bayarang babae sa kanyang mukha, at ang kanyang pangangalunya sa pagitan ng kanyang mga suso. 


text:
 Kung hindi'y huhubaran ko siya, at ilalantad ko siya na gaya nang araw na siya'y ipanganak, at gagawin ko siyang parang isang ilang, at gagawin ko siyang parang isang tigang nalupa, at papatayin ko siya sa uhaw. 


text:
 Sa kanyang mga anak ay hindi rin ako mahahabag; sapagkat sila'y mga anak sa pagiging bayarang babae. 


text:
 Sapagkat ang kanilang ina ay bayarang babae; siya na naglihi sa kanila ay gumawa ng kahiyahiya. Sapagkat kanyang sinabi, "Ako'y susunod sa aking mga mangingibig; na nagbibigay sa akin ng aking tinapay at tubig, ng aking lana, lino, langis at ng inumin ko." 


text:
 Kaya't narito, babakuran ko ang kanyang daan ng mga tinik, at ako'y gagawa ng pader laban sa kanya upang hindi niya matagpuan ang kanyang mga landas. 


text:
 Hahabulin niya ang kanyang mga mangingibig ngunit sila'y hindi niya aabutan; at sila'y hahanapin niya, ngunit sila'y hindi niya matatagpuan. Kung magkagayo'y sasabihin niya, "Ako'y hahayo at babalik sa aking unang asawa; sapagkat mas mabuti ang kalagayan ko noon kaysa ngayon.' 


text:
 Sapagkat hindi niya nalaman na ako ang nagbigay sa kanya ng trigo, alak, at langis, at nagpasagana sa kanya ng pilak at ginto na kanilang ginamit para kay Baal. 


text:
 Kaya't aking babawiin ang aking trigo sa panahon ng pag-aani, at ang aking alak sa panahon niyon, at aking kukunin ang aking lana at ang aking lino na sana'y itatakip sa kanyang kahubaran. 


text:
 At ngayo'y aking ililitaw ang kanyang kahalayan sa paningin ng kanyang mga mangingibig at walang magliligtas sa kanya mula sa aking kamay. 


text:
 Wawakasan ko ang lahat niyang mga pagsasaya, ang kanyang mga kapistahan, ang kanyang mga bagong buwan, ang kanyang mga Sabbath, at lahat ng kanyang mga takdang pagpupulong. 


text:
 At aking wawasakin ang kanyang mga puno ng ubas, at ang kanyang mga puno ng igos, na siya niyang sinasabi, "Ang mga ito ang aking kabayaran na ibinigay sa akin ng aking mga mangingibig." At ang mga iyon ay aking gagawing isang gubat, at lalamunin ang mga ito ng hayop sa kaparangan. 


text:
 Aking parurusahan siya dahil sa mga araw ng mga Baal, nang pagsunugan niya ang mga ito ng insenso, at nang siya'y naggayak ng kanyang mga hikaw at mga hiyas, at sumunod sa kanyang mga mangingibig, at kinalimutan ako, sabi ng PANGINOON. 


text:
 At doon ko ibibigay sa kanya ang kanyang mga ubasan, at gagawin kong pintuan ng pag-asa ang Libis ng Acor. Siya'y aawit doon, gaya ng mga araw ng kanyang kabataan, at gaya ng araw nang siya'y umahon mula sa lupain ng Ehipto. 


text:
 Sa araw na iyon, sabi ng PANGINOON, tatawagin mo akong "Asawa ko;" at hindi mo na ako tatawaging, "Baal ko!" 


text:
 Sapagkat aking aalisin ang mga pangalan ng mga Baal sa kanyang bibig, at sila'y hindi na babanggitin pa sa pamamagitan ng kanilang pangalan. 


text:
 Sa araw na iyon ay igagawa kita ng pakikipagtipan sa mga hayop sa parang, at sa mga ibon sa himpapawid, at sa mga bagay na gumagapang sa lupa; at aking babaliin ang busog at ang tabak, at patitigilin ko ang digmaan sa lupain, at pahihigain kita nang tiwasay. 


text:
 At gagawin kitang asawa ko magpakailanman; gagawin kitang asawa ko sa katuwiran at sa katarungan, sa tapat na pag-ibig at sa kaawaan. 


text:
 Sa araw na iyon, ako'y sasagot, sabi ng PANGINOON, ako'y sasagot sa langit, at sila'y sasagot sa lupa; 


text:
 At aking ihahasik siya para sa akin sa lupa; at ako'y mahahabag sa kanya na hindi nagtamo ng kahabagan. At aking sasabihin sa kanila na hindi ko bayan, "Ikaw ay aking bayan"; at siya'y magsasabi, "Ikaw ay aking Diyos." 


text:
 At sinabing muli ng PANGINOON sa akin, "Humayo ka uli, ibigin mo ang isang babae na minamahal ng kanyang asawa, bagama't isang mangangalunya, kung paanong iniibig ng PANGINOON ang mga anak ni Israel, bagaman sila'y bumaling sa ibang mga diyos, at gustong-gusto ang mga tinapay na may pasas." 


text:
 Sa gayo'y binili ko siya sa halagang labinlimang siklong pilak, isang omer na sebada, at ng isang takal na alak. 


text:
 At sinabi ko sa kanya, "Dapat kang manatiling akin sa loob ng maraming araw. Huwag kang maging bayarang babae, o pipisan sa ibang lalaki, at magiging gayon din ako sa iyo." 


text:
 Sapagkat ang mga anak ni Israel ay mananatili nang maraming araw na walang hari, at walang prinsipe, walang alay at walang haligi, walang efod o terafim. 


text:
 Pagkatapos ang mga anak ni Israel ay manunumbalik at hahanapin nila ang PANGINOON nilang Diyos at si David na kanilang hari. Darating silang may takot sa PANGINOON at sa kanyang kabutihan sa mga huling araw. 


text:
 Dinggin ninyo ang salita ng PANGINOON, o mga anak ni Israel; sapagkat ang PANGINOON ay may usapin laban sa mga naninirahan sa lupain. Sapagkat walang katapatan o kabaitan man, ni kaalaman tungkol sa Diyos sa lupain. 


text:
 Naroon ang panunumpa, pagsisinungaling, pagpatay, pagnanakaw, at pangangalunya; sila'y gumagawa ng karahasan, upang ang pagdanak ng dugo ay masundan ng pagdanak ng dugo. 


text:
 Kaya't ang lupain ay tumatangis, at lahat ng nakatira doon ay nanlulupaypay, kasama ng mga hayop sa parang at ng mga ibon sa himpapawid; pati ang mga isda sa dagat ay nangawala. 


text:
 Gayunma'y huwag makipaglaban ang sinuman, o magbintang man ang sinuman; sapagkat ang iyong bayan ay gaya ng mga nakikipagtalo sa pari. 


text:
 At ikaw ay matitisod sa araw, at ang propeta man ay matitisod na kasama mo sa gabi; at aking pupuksain ang iyong ina. 


text:
 Ang aking bayan ay nawawasak dahil sa kakulangan ng kaalaman; sapagkat itinakuwil mo ang kaalaman, itinatakuwil din kita bilang aking pari. At yamang iyong nilimot ang kautusan ng iyong Diyos, akin ding lilimutin ang iyong mga anak. 


text:
 Habang lalo silang dumarami, lalo silang nagkakasala laban sa akin; aking papalitan ng kahihiyan ang kanilang kaluwalhatian. 


text:
 Sila'y kumakain sa kasalanan ng aking bayan, at itinuon ang kanilang pagnanasa tungo sa kanilang kasamaan. 


text:
 At magiging kung paano ang taong-bayan, gayon ang pari. Parurusahan ko sila dahil sa kanilang mga lakad, at pagbabayarin ko sila sa kanilang mga gawa. 


text:
 Sila'y kakain, ngunit hindi mabubusog; sila'y magiging tulad sa bayarang babae,'' ngunit hindi dadami; sapagkat sila'y humintong makinig sa PANGINOON. 


text:
 Ang aking bayan ay sumasangguni sa bagay na yari sa kahoy, at ang kanilang tungkod ay nagpapahayag sa kanila. Sapagkat iniligaw sila ng espiritu ng pagiging bayarang babae, at sila'y tumalikod sa kanilang Diyos upang maging bayarang babae. 


text:
 Sila'y naghahandog ng mga alay sa mga tuktok ng mga bundok, at nagsusunog ng kamanyang, sa ilalim ng mga ensina at ng mga alamo at ng mga roble, sapagkat ang lilim ng mga iyon ay mabuti. Kaya't ang inyong mga anak na babae ay naging bayarang babae, at ang inyong mga manugang na babae ay nangangalunya. 


text:
 Hindi ko parurusahan ang inyong mga anak na babae kapag sila'y naging bayarang babae ni ang inyong mga manugang na babae kapag sila'y nangangalunya; sapagkat ang mga lalaki mismo ay humahayo kasama ng bayarang babae at sila'y naghahandog ng mga alay kasama ang mga bayarang babae sa templo. at ang bayang walang pang-unawa ay mawawasak. 


text:
 Bagaman ikaw, O Israel, ay naging bayarang babae, huwag hayaang magkasala ang Juda. Huwag kayong pumunta sa Gilgal, ni sumampa man sa Bet-hayen, at huwag kayong sumumpa, "Habang nabubuhay ang PANGINOON." 


text:
 Sapagkat ang Israel ay matigas ang ulo, gaya ng isang guyang babae na matigas ang ulo mapapakain ba ngayon sila ng PANGINOON tulad ng batang tupa sa isang malawak na pastulan? 


text:
 Ang kanilang alak ay ubos, nagpatuloy sila sa pagiging bayarang babae, ang kanilang mga pinuno ay iniibig na mabuti ang kahihiyan. 


text:
 Pakinggan ninyo ito, O mga pari! Makinig kayo, O sambahayan ni Israel! Makinig kayo, O sambahayan ng hari! Sapagkat sa inyo nauukol ang kahatulan; sapagkat kayo'y naging isang silo sa Mizpah, at isang lambat na inilatag sa Tabor. 


text:
 Kilala ko ang Efraim, at ang Israel ay hindi lingid sa akin; sapagkat ngayon, O Efraim, ikaw ay naging bayarang babae, ang Israel ay dinungisan ang sarili. 


text:
 Hindi sila pinahihintulutan ng kanilang mga gawa na manumbalik sa kanilang Diyos. Sapagkat ang espiritu ng pagiging bayarang babae ay nasa loob nila, at hindi nila nakikilala ang PANGINOON. 


text:
 Ang kapalaluan ng Israel ay nagpapatotoo laban sa kanya; kaya't ang Israel at Efraim ay natitisod sa kanilang pagkakasala; ang Juda'y natitisod ding kasama nila. 


text:
 Sila'y hahayong kasama ng kanilang kawan at ng kanilang bakahan upang hanapin ang PANGINOON; ngunit hindi nila siya matatagpuan; siya'y lumayo sa kanila. 


text:
 Sila'y naging taksil sa PANGINOON; sapagkat sila'y nagsilang ng mga anak sa labas. Lalamunin nga sila ng bagong buwan kasama ng kanilang mga parang. 


text:
 Hipan ninyo ang tambuli sa Gibea, at ang trumpeta sa Rama. Patunugin ang hudyat sa Bet-haven; tumingin ka sa likuran mo, O Benjamin. 


text:
 Ang Efraim ay mawawasak sa araw ng pagsaway; sa gitna ng mga lipi ng Israel ay ipinahahayag ko ang tiyak na mangyayari. 


text:
 Ang mga pinuno ng Juda ay naging gaya ng nag-aalis ng batong-pananda; sa kanila'y ibubuhos ko ang aking galit na parang tubig. 


text:
 Ang Efraim ay inaapi, dinudurog sa kahatulan; sapagkat siya'y nakapagpasiyang sumunod sa utos ng tao. 


text:
 Nang makita ni Efraim ang kanyang sakit, at ni Juda ang kanyang sugat, ay nagtungo si Efraim sa Asiria, at nagsugo sa Haring Jareb. Ngunit hindi niya kayo mapapagaling, ni malulunasan man ang inyong sugat. 


text:
 Sapagkat ako'y magiging parang leon sa Efraim, at parang isang batang leon sa sambahayan ni Juda, ako, ako mismo ang pipilas at aalis; ako'y tatangay, at walang magliligtas. 


text:
 Ako'y muling babalik sa aking dako, hanggang sa kilalanin nila ang kanilang pagkakasala, at hanapin ang aking mukha. Sa kanilang pagdadalamhati ay hahanapin nila akong mainam. 


text:
 "Halikayo at tayo'y manumbalik sa PANGINOON; sapagkat siya ang lumapa, ngunit pagagalingin niya tayo; sinugatan niya tayo ngunit tayo'y kanyang bebendahan. 


text:
 Pagkatapos ng dalawang araw ay muli niya tayong bubuhayin; sa ikatlong araw ay ibabangon niya tayo, upang tayo'y mabuhay sa harap niya. 


text:
 At ating kilalanin, tayo'y magpatuloy upang makilala ang PANGINOON; ang kanyang paglabas ay kasintiyak ng bukang-liwayway; at siya'y paparito sa atin na parang ulan, tulad ng ulan sa tagsibol na dumidilig sa lupa." 


text:
 Anong gagawin ko sa iyo, O Efraim? Anong gagawin ko sa iyo, O Juda? Ang inyong katapatan ay parang ulap sa umaga, at parang hamog na maagang umaalis. 


text:
 Kaya't sila'y aking pinutol sa pamamagitan ng mga propeta; pinatay ko sila ng mga salita ng aking bibig; at ang aking mga kahatulan ay lumalabas na parang liwanag. 


text:
 Sapagkat nalulugod ako sa katapatan, kaysa alay, ng pagkakilala sa Diyos kaysa mga handog na sinusunog. 


text:
 Kung paanong ang mga tulisan ay nag-aabang sa isang tao, gayon nagsasama-sama ang mga pari; sila'y pumapatay sa daan patungong Shekem. Sila'y gumagawa ng kasamaan. 


text:
 Sa sambahayan ni Israel ay nakakita ako ng kakilakilabot na bagay; ang pagiging bayarang babae ng Efraim ay naroroon, ang Israel ay dinudungisan ang sarili. 


text:
 Sa iyo rin, O Juda, ay may nakatakdang pag-aani, kapag ibabalik ko na ang mga kayamanan sa aking bayan. 


text:
 Kapag pagagalingin ko na ang Israel, ang kasamaan nga ng Efraim ay mabubunyag, at ang masasamang gawa ng Samaria; sapagkat sila'y nandaraya, ang magnanakaw ay nanloloob, at ang mga tulisan ay nananamsam sa labas. 


text:
 Ngunit hindi nila isinasaalang-alang sa kanilang mga puso na aking tinatandaan ang lahat nilang masasamang gawa. Ngayo'y pinalilibutan sila ng kanilang sariling mga gawa; sila'y nasa harap ko. 


text:
 Kanilang pinasasaya ang hari sa pamamagitan ng kanilang kasamaan, at ng kanilang pagsisinungaling ang mga pinuno. 


text:
 Silang lahat ay mga mangangalunya; sila'y parang pinainit na pugon, na ang magtitinapay nito ay tumitigil sa pagpapaningas ng apoy, mula sa paggawa ng masa hanggang sa ito'y malagyan ng pampaalsa. 


text:
 Nang araw ng ating hari ang mga pinuno ay nagkasakit dahil sa tapang ng alak; kanyang iniunat ang kanyang kamay kasama ng mga mapanlibak. 


text:
 Sapagkat sila'y nagniningas tulad ng isang pugon, habang sila'y nag-aabang, ang kanilang magtitinapay ay natutulog magdamag, sa kinaumagaha'y lumalagablab na parang nagliliyab na apoy. 


text:
 Silang lahat ay mainit na parang pugon, at nilalamon nila ang kanilang mga hukom. Lahat ng kanilang mga hari ay nabuwal; at wala ni isa sa kanila na tumatawag sa akin. 


text:
 Nilalamon ng mga dayuhan ang kanyang lakas, at hindi niya ito nalalaman; mga uban ay nakasabog sa kanya, at hindi niya ito nalalaman. 


text:
 Ang kapalaluan ng Israel ay nagpapatotoo laban sa kanya; gayunma'y hindi sila nanumbalik sa PANGINOON nilang Diyos, ni hinanap man siya, dahil sa lahat ng ito. 


text:
 At ang Efraim ay parang isang kalapati, hangal at walang pang-unawa sila'y tumatawag sa Ehipto, sila'y pumupunta sa Asiria. 


text:
 Habang sila'y humahayo, aking ilaladlad ang aking lambat sa kanila; akin silang ibabagsak na parang mga ibon sa himpapawid; aking parurusahan sila ayon sa iniulat sa kanilang kapisanan. 


text:
 Kahabag-habag sila, sapagkat sila'y lumayo sa akin! Ang pagkawasak ay sumakanila, sapagkat sila'y naghimagsik laban sa akin! Tutubusin ko sana sila, ngunit nagsasalita sila ng mga kasinungalingan laban sa akin. 


text:
 Sila'y hindi dumadaing sa akin mula sa kanilang puso, kundi sila'y nananangis sa kanilang mga higaan; sila'y nagtitipon dahil sa trigo at alak; sila'y naghihimagsik laban sa akin. 


text:
 Kahit na aking sinanay at pinalakas ang kanilang mga bisig, gayunma'y nagbalak sila ng masama laban sa akin. 


text:
 Sila'y nanunumbalik, ngunit hindi sa kanya na kataas-taasan; sila'y parang mandarayang busog; ang kanilang mga pinuno ay mabubuwal sa pamamagitan ng tabak dahil sa poot ng kanilang dila. Ito ang magiging katuyaan sa kanila sa lupain ng Ehipto. 


text:
 Ilagay mo ang trumpeta sa iyong bibig. Gaya ng agila ang kaaway ay dumarating laban sa bahay ng PANGINOON, sapagkat kanilang sinuway ang aking tipan, at nilabag ang aking kautusan. 


text:
 Sila'y naglalagay ng mga hari, ngunit hindi sa pamamagitan ko. Sila'y naglalagay ng mga prinsipe, ngunit wala akong kinalaman. Sa kanilang pilak at ginto ay gumawa sila ng mga diyus-diyosan para sa kanilang sarili, upang sila'y mapahiwalay. 


text:
 Kanyang itinakuwil ang iyong guya, O Samaria. Ang aking galit ay nag-aalab laban sa kanila. Kailan pa sila magiging mga walang sala? 


text:
 Sapagkat ito'y mula sa Israel, ginawa ito ng manggagawa, at ito'y hindi Diyos. Ang guya ng Samaria ay pagpuputul-putulin. 


text:
 Sapagkat sila'y naghahasik ng hangin, sila'y mag-aani ng ipu-ipo. Ang mga nakatayong trigo ay walang mga ulo, hindi ito magbibigay ng butil; at kung magbigay ay lalamunin ito ng mga dayuhan. 


text:
 Ang Israel ay nilamon; ngayo'y kasama na siya ng mga bansa tulad sa sisidlang walang sinumang nalulugod. 


text:
 Sapagkat sila'y nagsiahon sa Asiria, parang isang mailap na asno na nag-iisa; ang Efraim ay may upahang mga mangingibig. 


text:
 Bagaman sila'y umuupa ng mga kapanalig sa mga bansa, akin nga silang titipunin ngayon. At sila'y magsimulang mangaunti dahil sa kabigatan mula sa mga hari at ng niga pinuno. 


text:
 Sapagkat ang Efraim ay nagparami ng mga dambana upang magkasala ang mga iyon sa kanya ay naging mga dambana para sa pagkakasala. 


text:
 Kahit isulat ko para sa kanya ang aking kautusan nang sampu-sampung libo, ang mga iyon ay ituturing nilang kakatuwang bagay. 


text:
 Kahit maghandog sila ng mga piling alay, bagaman kumain sila ng laman, ang mga iyon ay hindi tinatanggap ng PANGINOON. Ngayo'y aalalahanin niya ang kanilang kasamaan, at parurusahan sila dahil sa kanilang mga kasalanan; sila'y babalik sa Ehipto. 


text:
 Sapagkat nilimot ng Israel ang Lumikha sa kanya, at nagtayo ng mga palasyo, at nagparami ang Juda ng mga lunsod na may kuta, ngunit magsusugo ako ng apoy sa kanyang mga lunsod, at tutupukin nito ang kanyang mga tanggulan. 


text:
 Huwag kang magalak, O Israel! Huwag kang matuwa, na gaya ng ibang mga bayan; sapagkat ikaw ay naging bayarang babae, tinalikuran mo ang iyong Diyos; iyong inibig ang bayad sa bayarang babae sa ibabaw ng lahat ng giikan. 


text:
 Ang giikan at ang pisaan ng ubas ay hindi magpapakain sa kanila, at ang bagong alak ay kukulangin sa kanya. 


text:
 Sila'y hindi mananatili sa lupain ng PANGINOON; kundi ang Efraim ay babalik sa Ehipto, at sila'y kakain ng maruming pagkain sa Asiria. 


text:
 Hindi sila magbubuhos ng inuming handog sa PANGINOON, ni makalulugod man sa kanya ang kanilang mga alay. Ang kanilang mga handog ay magiging parang tinapay ng nagluluksa; lahat ng kumakain niyon ay madudungisan; sapagkat ang kanilang tinapay ay, para lamang sa kanilang gutom; hindi iyon papasok sa bahay ng PANGINOON, 


text:
 Sapagkat, narito, sila'y nakatakas mula sa pagkawasak, gayunma'y titipunin sila ng Ehipto, sila'y ililibing ng Memfis; ang kanilang mahahalagang bagay na pilak ay aariin ng dawag; magkakaroon ng mga tinik ang kanilang mga tolda. 


text:
 Ang mga araw ng pagpaparusa ay dumating na, sumapit na ang mga araw ng paniningil; hayaang malaman iyon ng Israel. Ang propeta ay hangal, ang lalaking may espiritu ay ulol, dahil sa iyong malaking kasamaan, at malaking poot. 


text:
 Ang propeta ang bantay sa Efraim, ang bayan ng aking Diyos, gayunma'y nasa lahat ng kanyang daan ang bitag ng manghuhuli, at ang pagkamuhi ay nasa bahay ng kanyang Diyos. 


text:
 Pinasama nila nang lubusan ang kanilang mga sarili, na gaya nang mga araw ng Gibea; kanyang aalalahanin ang kanilang kasamaan, kanyang parurusahan sila dahil sa kanilang mga kasalanan. 


text:
 Aking natagpuan ang Israel na parang ubas sa ilang. Aking nakita ang inyong mga magulang na parang unang bunga sa puno ng igos sa kanyang unang kapanahunan. Ngunit sila'y pumaroon kay Baal-peor, at itinalaga ang kanilang sarili sa kahihiyan, at naging kasuklamsuklam na gaya ng bagay na kanilang inibig. 


text:
 Ang kaluwalhatian ng Efraim, ay lilipad papalayo na parang ibon; walang panganganak, walang pagbubuntis, at walang paglilihi! 


text:
 Kahit magpalaki pa sila ng mga anak, aalisan ko sila ng anak hanggang walang matira. Oo, kahabag-habag sila kapag ako'y humiwalay sa kanila! 


text:
 Ang Efraim, gaya nang aking makita ang Tiro, na natatanim sa magandang dako, ngunit ilalabas ng Efraim ang kanyang mga anak sa katayan, 


text:
 Bigyan mo sila, O PANGINOON — anong iyong ibibigay? Bigyan mo sila ng mga sinapupunang maaagasan at ng mga tuyong suso. 


text:
 Lahat nilang kasamaan ay nasa Gilgal; doo'y nagsimula kong kapootan sila. Dahil sa kasamaan ng kanilang mga gawa, palalayasin ko sila sa aking bahay. Hindi ko na sila iibigin; lahat ng kanilang pinuno ay mga mapanghimagsik. 


text:
 Ang Efraim ay nasaktan, ang kanilang ugat ay natuyo, sila'y hindi magbubunga. Kahit sila'y manganak, aking papatayin ang minamahal na bunga ng kanilang sinapupunan. 


text:
 Itatakuwil sila ng aking Diyos, sapagkat hindi sila nakinig sa kanya; at sila'y magiging mga palaboy sa gitna ng mga bansa. 


text:
 Ang Israel ay isang mayabong na baging na namumunga. Habang dumarami ang kanyang bunga, dumarami rin ang mga itinatayo niyang dambana; kung paanong bumubuti ang kanyang lupain ay gayon niya pinabubuti ang mga haligi niya. 


text:
 Ang kanilang puso ay di-tapat; ngayo'y dapat nilang pasanin ang kanilang kasalanan. Ibabagsak ng PANGINOON ang kanilang mga dambana, at wawasakin ang kanilang mga haligi. 


text:
 Sapagkat ngayo'y kanilang sasabihin, "Wala kaming hari; sapagkat hindi kami natatakot sa PANGINOON; at ang hari, ano ang magagawa niya para sa amin?" 


text:
 Sila'y bumibigkas ng mga salita lamang; sa pamamagitan ng mga hungkag na panata ay gumagawa sila ng mga tipan; kaya't ang paghatol ay sumisibol tulad ng damong nakalalason sa mga lupang binungkal sa bukid. 


text:
 Ang mga naninirahan sa Samaria ay nanginginig dahil sa mga guya ng Bet-haven. Sapagkat ang taong-bayan niyon ay magluluksa doon, at ang mga paring sumasamba sa diyus-diyosan niyon ay mananangisi doon, dahil sa kaluwalhatian niyon na nawala roon. 


text:
 Dadalhin mismo ang bagay na iyon sa Asiria, bilang kaloob sa Haring Jareb. Ang Efraim ay ilalagay sa kahihiyan, at ikahihiya ng Israel ang kanyang sariling payo. 


text:
 Ang matataas na dako ng Aven, ang kasalanan ng Israel ay mawawasak. Ang mga tinik at mga dawag ay tutubo sa kanilang mga dambana; at sasabihin nila sa mga bundok, Takpan ninyo kami; at sa mga burol, Mahulog kayo sa amin. 


text:
 O Israel, ikaw ay nagkasala mula sa mga araw ng Gibea; doon sila ay nagpatuloy. Hindi ba sila aabutan ng digmaan sa Gibea? 


text:
 Ako'y darating laban sa masasamang tao upang parusahan sila; at ang mga bansa ay titipunin laban sa kanila, kapag sila'y nagapos sa kanilang dalawang pagsalangsang. 


text:
 Ang Efraim ay isang turuan na dumalagang baka, na mahilig gumiik, at aking iniligtas ang kanyang magandang leeg; ngunit ilalagay ko ang Efraim sa pamatok, ang Juda ay dapat mag-araro, dapat hilahin ng Jacob ang kanyang pansuyod. 


text:
 Maghasik kayo para sa inyong sarili ng katuwiran; mag-ani kayo ng bunga ng kabutihang loob; bungkalin ninyo ang inyong tiwangwang na lupa, sapagkat panahon nang hanapin ang PANGINOON, upang siya'y dumating at magpaulan ng katuwiran sa inyo. 


text:
 Kayo'y nag-araro ng kasamaan, kayo'y nag-ani ng walang katarungan; kayo'y nagsikain ng bunga ng kasinungalingan. Sapagkat ikaw ay nagtiwala sa iyong lakad, at sa dami ng iyong mga mandirigma. 


text:
 Kaya't babangon ang kaguluhan ng digmaan sa iyong mga taong-bayan, at lahat ng iyong mga muog ay  magigiba, gaya ni Salman na giniba ang Bet-arbel sa araw ng paglalaban: ang mga ina ay pinagluray-luray na kasama ng kanilang mga anak. 


text:
 Gayon ang gagawin sa inyo, O Bethel, dahil sa inyong malaking kasamaan. Sa pagbubukang-liwayway, ang hari ng Israel ay pupuksain. 


text:
 Habang lalo ko silang tinatawag ay lalo naman silang lumalayo sa akin sila'y patuloy na nag-aalay sa mga Baal, at nagsusunog ng mga kamanyang sa mga diyus-diyosan. 


text:
 Gayunma'y ako ang nagturo sa Efraim na lumakad; kinalong ko sila sa aking mga bisig; ngunit hindi nila nalaman na pinagaling ko sila. 


text:
 Akin silang pinatnubayan ng panali ng tao, ng mga panali ng pag-ibig. Sa kanila ako'y naging gaya ng nag-aalis ng pamingkaw sa kanilang mga panga; at ako'y naglagay ng pagkain sa harap nila. 


text:
 Sila'y hindi babalik sa lupain ng Ehipto; ngunit ang Asiria ang magiging hari nila, sapagkat sila'y tumangging manumbalik sa akin. 


text:
 Ang tabak ay magngangalit sa kanilang mga lunsod, at tutupukin ang mga halang sa kanilang mga pintuan, at lalamunin sila dahil sa kanilang sariling mga pakana. 


text:
 Ang bayan ko ay mahilig lumayo sa akin. Bagaman tumatawag sila sa Kataas-taasan, walang sinumang nagtataas sa kanya. 


text:
 Paano kitang pababayaan, O Efraim? Paano kita itatakuwil, O Israel? Paano kita gagawing tulad ng Adma? Paano kita ituturing na tulad ng Zeboim? Ang aking puso ay nabagbag sa loob ko, ang aking habag ay nagningas. 


text:
 Hindi ko igagawad ang aking mabangis na galit, hindi ako babalik upang wasakin ang Efraim; sapagkat ako'y Diyos, at hindi tao; ang Banal sa gitna mo; at hindi ako darating na may poot. 


text:
 Sila'y lalakad nang ayon sa PANGINOON, siya'y uungal na parang leon; kapag siya'y umungal, ang kanyang mga anak ay darating na nanginginig mula sa kanluran. 


text:
 Sila'y darating na nanginginig na parang mga ibon mula sa Ehipto, at parang mga kalapati mula sa lupain ng Asiria; at ibabalik ko sila sa kanilang mga tahanan, sabi ng PANGINOON. 


text:
 Pinalibutan ako ng Efraim ng kasinungalingan, at ng sambahayan ni Israel ng daya; ngunit ang Juda ay lumalakad pa ring kasama ng Diyos, at tapat pa rin sa Banal. 


text:
 Ang Efraim ay nanginginain sa hangin, at humahabol sa hanging silangan sa buong araw; sila'y nagpaparami ng mga kabulaanan at karahasan; sila'y nakikipagkasundo sa Asiria, at nagdadala ng langis sa Ehipto. 


text:
 Ang PANGINOON ay may paratang laban sa Juda, at parurusahan ang Jacob ayon sa kanyang mga lakad; at pagbabayarin siya ayon sa kanyang mga gawa. 


text:
 Sa sinapupunan ay kanyang hinawakan sa sakong ang kanyang kapatid; at sa kanyang pagkabinata ay nakipagbuno siya sa Diyos. 


text:
 Siya'y nakipagbuno sa anghel, at nanaig; siya'y tumangis, at humiling ng pagpapala niya. Nakatagpo niya siya sa Bethel, at doo'y nakipag-usap siya sa kanya. 


text:
 Kaya't magbalik-loob ka sa iyong Diyos, mag-ingat ng kabutihang-loob at katarungan, at hintayin mong lagi ang iyong Diyos. 


text:
 At sinabi ng Efraim, Tunay na ako'y mayaman, ako'y nagkamal ng kayamanan para sa aking sarili; sa lahat ng aking pakinabang walang natagpuang paglabag sa akin na masasabing kasalanan." 


text:
 Ngunit ako ang PANGINOON mong Diyos mula sa lupain ng Ehipto; muli kitang patitirahin sa mga tolda, gaya sa mga araw ng takdang kapistahan. 


text:
 Ako ay nagsalita sa mga propeta, at ako ang nagparami ng mga pangitain; at sa pamamagitan ng mga propeta ay nagbigay ako ng mga talinghaga. 


text:
 Sa Gilead ba'y may kasamaan? Sila'y pawang walang kabuluhan. Sa Gilgal ay naghahandog sila ng mga toro; ang kanilang mga dambana ay parang mga bunton sa mga lupang binungkal sa bukid. 


text:
 Si Jacob ay tumakas patungo sa lupain ng Aram, at doon ay naglingkod si Israel dahil sa isang asawa, at dahil sa isang asawa ay nag-alaga siya ng mga tupa. 


text:
 Sa pamamagitan ng isang propeta ay iniahon ng PANGINOON ang Israel mula sa Ehipto, at sa pamamagitan ng isang propeta, siya'y napangalagaan. 


text:
 Ang Efraim ay nagbigay ng mapait na galit, kaya't ibababa ng kanyang PANGINOON ang mga kasamaan niya sa kanya at pagbabayarin siya sa kanyang mga panlalait. 


text:
 Nang magsalita ang Efraim, nanginig ang mga tao; kanyang itinaas ang kanyang sarili sa Israel; ngunit siya'y nagkasala dahil kay Baal, at siya'y namatay. 


text:
 At ngayo'y patuloy silang nagkakasala, at gumagawa ng mga larawang hinulma para sa kanilang sarili, mga diyus-diyosang pilak na ginawa ayon sa kanilang pang-unawa, lahat. ng iyon ay gawa ng mga manggagawa. Sinasabi nila tungkol sa mga iyon, "Maghandog kayo rito." Ang mga tao ay humahalik sa mga guya! 


text:
 Kaya't sila'y magiging tulad ng ulap sa umaga, at tulad ng hamog na maagang naglalaho, na gaya ng ipa na tinatangay ng ipu-ipo mula sa giikan, at gaya ng usok na lumalabas sa labasan ng usok. 


text:
 Gayurima'y ako ang PANGINOON mong Diyos mula sa lupain ng Ehipto; at wala kang kilalang Diyos kundi ako, at liban sa akin ay walang tagapagligtas. 


text:
 Ayon sa kanilang pastulan, sila ay nabusog; sila ay nabusog, at ang kanilang puso ay nagmalaki; kaya't kinalimutan nila ako. 


text:
 Ako'y susunggab sa kanila na gaya ng oso na ninakawan ng kanyang mga anak, at pupunitin ko upang mabuksan ang takip ng kanilang puso; at doo'y lalamunin ko sila na gaya ng leon; kung paanong lalapain sila ng mabangis na hayop. 


text:
 Nasaan ngayon ang iyong hari upang mailigtas ka niya sa lahat ng iyong mga lunsod? Nasaan ang iyong mga hukom, na sa kanila'y sinabi mo, "Bigyan mo ako ng hari at mga pinuno?" 


text:
 Ang sakit ng panganganak ay dumarating para sa kanya; ngunit siya'y isang hangal na anak; sapagkat sa tamang panahon ay hindi siya nagpapakita sa bungad ng sinapupunan. 


text:
 Tutubusin ko ba sila mula sa kapangyarihan ng Sheol? Tutubusin ko ba sila mula kay Kamatayan? O Kamatayan, nasaan ang iyong mga salot? O Sheol, nasaan ang iyong pangwasak? Ang kahabagan ay nakatago sa aking mga mata. 


text:
 Bagaman siya'y maging mabunga sa kanyang mga kapatid, ang hanging silangan ay darating, ang malakas na hangin ng PANGINOON ay tataas mula sa ilang; at ang kanyang bukal ay matutuyo, at ang kanyang batis ay magiging tigang. Sasamsaman nito ang kanyang kabang-yaman ng bawat mahalagang bagay. 


text:
 Papasanin ng Samaria ang kanyang pagkakasala; sapagkat siya'y naghimagsik laban sa kanyang Diyos: sila'y ibubuwal ng tabak; ang kanilang mga sanggol ay pagluluray-lurayin at ang kanilang mga babaing buntis ay paluluwain ang bituka. 


text:
 O Israel, manumbalik ka sa PANGINOON mong Diyos; sapagkat ikaw ay nabuwal dahil sa iyong kasamaan. 


text:
 Magdala kayo ng mga salita, at manumbalik kayo sa PANGINOON; sabihin ninyo sa kanya, "Alisin mo ang lahat ng kasamaan, tanggapin mo ang mabuti; at aming ihahandog ang bunga ng aming mga labi. 


text:
 Hindi kami ililigtas ng Asiria; hindi kami sasakay sa mga kabayo; hindi na kami magsasabi sa gawa ng aming mga kamay, 'Aming Diyos.' Sa iyo'y nakakatagpo ng awa ang ulila." 


text:
 Aking gagamutin ang kanilang pagtataksil, malaya ko silang iibigin; sapagkat ang aking galit ay naalis na sa kanila. 


text:
 Ako'y magiging tulad ng hamog sa Israel; siya'y mamumukadkad gaya ng liryo, at kakalat ang kanyang ugat tulad ng Lebanon. 


text:
 Ang kanyang mga sanga ay yayabong, at ang kanyang kagandahan ay magiging gaya ng puno ng olibo, at ang kanyang bango ay tulad ng Lebanon. 


text:
 Sila'y muling maninirahan sa kanyang lilim sila'y lalago gaya ng trigo, at mamumulaklak na gaya ng puno ng ubas, at ang kanilang bango ay magiging gaya ng alak ng Lebanon. 


text:
 O Efraim, ano ba ang kinalaman ko sa mga diyus-diyosan? Ako ang siyang sumasagot at nagbabantay sa iyo." Ako'y tulad sa sipres na laging luntian, sa akin nanggagaling ang iyong bunga. 


text:
 Sinuman ang pantas, unawain niya ang mga bagay na ito; sinumang may pang-unawa, alamin niya ang mga ito; sapagkat ang mga daan ng PANGINOON ay matuwid, at nilalakaran ng mga taong matuwid, ngunit natitisod sa mga iyon ang mga makasalanan. 


text:
 Pakinggan ninyo ito, O matatanda, pakinggan ninyo, kayong lahat na naninirahan sa lupain! May nangyari na bang ganitong bagay sa inyong mga araw, o sa mga araw ng inyong mga ninuno? 


text:
 Sabihin ninyo iyon sa inyong mga anak, at ng inyong mga anak sa kanilang mga anak, at ng kanilang mga anak sa susunod na salinlahi. 


text:
 Ang iniwan ng nagngangatngat na balang, ay kinain ng kuyog na balang. Ang iniwan ng kuyog na balang ay kinain ng gumagapang na balang; at ang iniwan ng gumagapang na balang ay kinain ng maninirang balang. 


text:
 Gising, kayong mga maglalasing, at umiyak kayo; tumangis kayo, kayong lahat na manginginom ng alak, dahil sa matamis na alak na inilayo sa inyong bibig. 


text:
 Sapagkat ang isang bansa ay sumalakay sa aking lupain, malakas at di mabilang, ang kanyang mga ngipin ay mga ngipin ng leon, at siya'y may mga pangil ng babaing leon. 


text:
 Kanyang sinira ang aking puno ng ubas, at sinibak ang aking puno ng igos; kanyang binalatan at inihagis, ang kanilang mga sanga ay pumuti. 


text:
 Ang handog na butil at ang handog na inumin ay inalis sa bahay ng PANGINOON. Ang mga pari na mga lingkod ng PANGINOON ay nagdadalamhati. 


text:
 Ang mga bukid ay sira, ang lupain ay nagluluksa, sapagkat ang trigo ay sira, ang bagong alak ay natuyo at ang langis ay kulang. 


text:
 Mahiya kayo, O kayong mga magsasaka, tumangis kayong mga nag-aalaga ng ubasan, dahil sa trigo at sebada; sapagkat ang ani sa bukid ay nasira. 


text:
 Ang puno ng ubas ay natuyo, at ang puno ng igos ay nalalanta. Ang puno ng granada, ang puno ng palma at ang puno ng mansanas, at lahat ng punungkahoy sa parang ay tuyo; sapagkat ang kagalakan ay nawala sa mga anak ng mga tao. 


text:
 Magbigkis kayo ng damit-sako at tumaghoy, O mga pari at tumaghoy, manangis, kayong mga lingkod sa dambana. Halikayo, palipasin ninyo ang magdamag na suot ang damit-sako, O mga lingkod ng aking Diyos! Sapagkat ang handog na butil at ang handog na inumin ay ipinagkait sa bahay ng inyong Diyos. 


text:
 Magtakda kayo ng pag-aayuno, tumawag kayo ng isang banal na pagtitipon. Tipunin ninyo ang matatanda at ang lahat ng nahinirahan sa lupain sa bahay ng PANGINOON ninyong Diyos, at dumaing kayo sa PANGINOON. 


text:
 Kahabag-habag ang araw na iyon! Sapagkat ang araw ng PANGINOON ay malapit na, at ito'y darating na gaya ng pagkawasak mula sa Makapangyarihan sa lahat. 


text:
 Hindi ba ang pagkain ay inalis sa ating harapan, ang kagalakan at kasayahan mula sa bahay ng ating Diyos? 


text:
 Ang mga binhi ay natutuyo sa ilalim ng lupa, ang mga kamalig ay walang laman, ang mga imbakan ay wasak; sapagkat walang trigo. 


text:
 Nag-uungalan ang mga hayop! Ang mga kawan ng mga baka ay nalilito sapagkat wala silang pastulan; pati ang mga kawan ng tupa ay nagdurusa. 


text:
 O PANGINOON, tumatawag ako sa iyo. Sapagkat tinupok ng apoy ang mga pastulan sa ilang, at sinunog ng apoy ang lahat ng punungkahoy sa parang. 


text:
 Maging ang mga hayop sa bukid ay humihingal sa iyo; sapagkat ang mga tubig sa batis ay natutuyo, at tinupok ng apoy ang mga pastulan sa ilang. 


text:
 Hipan ninyo ang trumpeta sa Zion, patunugin ninyo ang hudyat sa aking banal na bundok! Manginig ang lahat ng naninirahan sa lupain, sapagkat ang araw ng PANGINOON ay dumarating, ito'y malapit na; 


text:
 isang araw ng kadiliman at pagkulimlim, araw ng mga ulap at makapal na dilim! Gaya ng bukang-liwayway na kumakalat sa mga bundok, isang dakila at makapangyarihang hukbo ang dumarating; hindi nagkaroon kailanman ng gaya nila, ni magkakaroon pa man pagkatapos nila, hanggang sa mga taon ng maraming salinlahi. 


text:
 Isang apoy ang tumutupok sa harapan nila; at sa likuran nila'y isang nagliliyab na apoy. Ang lupain ay parang halamanan ng Eden sa harapan nila, ngunit sa likuran nila'y isang sirang ilang; at walang nakatakas sa kanila. 


text:
 Gaya ng rumaragasang karwahe ay lumulukso sila sa tuktok ng mga bundok, gaya ng hugong ng liyab ng apoy na tumutupok sa dayami, gaya ng isang makapangyarihang hukbo na nakahanda sa labanan. 


text:
 Sila'y sumasalakay na gaya ng mga mandirigma, kanilang iniakyat ang pader na gaya ng mga kawal. Bawat isa'y patungo sa kanya-kanyang lakad, at hindi sila lumilihis ng kanilang mga daan. 


text:
 Hindi sila nagtutulakan sa isa't isa; bawat isa'y lumalakad sa kanya-kanyang landas; kanilang sinasagupa ang mga sandata, at hindi sila mapahinto. 


text:
 Kanilang nilulukso ang lunsod; kanilang tinatakbo ang mga pader; kanilang inaakyat ang mga bahay; sila'y pumapasok sa mga bintana na gaya ng magnanakaw. 


text:
 Ang lupa ay nayayanig sa harap nila, ang langit ay nanginginig. Ang araw at ang buwan ay nagdidilim at ang mga bituin ay nawawalan ng kanilang kaningningan. 


text:
 Pinatutunog ng PANGINOON ang kanyang tinig sa unahan ng kanyang hukbo; sapagkat ang kanyang hukbo ay napakalaki, siya na nagsasagawa ng kanyang salita ay makapangyarihan. Sapagkat ang araw ng PANGINOON ay dakila at kakilakilabot; sinong makakatagal? 


text:
 "Gayunma'y ngayon," sabi ng PANGINOON, "manumbalik kayo sa akin nang inyong buong puso, na may pag-aayuno, at may pagtangis, at pagdadalamhati. 


text:
 At punitin ninyo ang inyong mga puso at hindi ang inyong mga damit." Manumbalik kayo sa PANGINOON ninyong Diyos; sapagkat siya'y mapagbiyaya at mahabagin, hindi magagalitin, at sagana sa tapat na pag-ibig at nalulungkot sa kasamaan. 


text:
 Sinong nakakaalam kung siya'y hindi magbabalik-loob, at malulungkot, at mag-iiwan ng isang pagpapala sa likuran niya, ng handog na butil at handog na inumin sa PANGINOON ninyong Diyos? 


text:
 Hipan ninyo ang trumpeta sa Zion; magtakda kayo ng isang ayuno, tumawag kayo ng isang taimtim na pagtitipon. 


text:
 Tipunin ninyo ang bayan. Pakabanalin ang kapulungan; tipunin ang matatanda, tipunin ang mga bata, at ang mga sanggol na pasusuhin. Lumabas ang bagong kasal na lalaki sa kanyang silid, at ang bagong kasal na babae sa kanyang silid. 


text:
 Tumangis ang mga pari, ang mga lingkod ng PANGINOON sa pagitan ng portiko at ng dambana, at kanilang sabihin, "Maawa ka sa iyong bayan, O PANGINOON, at huwag mong gawing katatawanan ang iyong mana, na hinahamak ng mga bansa. Bakit nila sasabihin sa gitna ng mga bayan, 'Nasaan ang kanilang Diyos?'" 


text:
 At ang PANGINOON ay sumagot at sinabi sa kanyang bayan, "Narito, ako'y magpapadala sa inyo ng trigo, alak, at langis, at kayo'y mabubusog; at hindi ko kayo gagawing isang kahihiyan sa gitna ng mga bansa. 


text:
 "Aking ilalayo nang malayo sa inyo ang mula sa hilaga, at itataboy ko siya sa tuyo at sirang lupain, ang kanyang unaha'y sa dagat silangan, at ang kanyang hulihan ay sa dagat kanluran; ang kanyang baho at masamang amoy ay aalingasaw, sapagkat siya'y gumawa ng malalaking bagay. 


text:
 "Huwag kang matakot, O lupa, ikaw ay matuwa at magalak; sapagkat ang PANGINOON ang gumawa ng mga dakilang bagay! 


text:
 Huwag kayong matakot, kayong mga hayop sa parang; sapagkat ang mga pastulan sa ilang ay sariwa; ang punungkahoy ay nagbubunga, ang puno ng igos at ang puno ng ubas ay saganang nagbubunga. 


text:
 "Kayo'y matuwa, O mga anak ng Zion, at magalak sa PANGINOON ninyong Diyos; sapagkat kanyang ibinigay ang maagang ulan para sa inyong ikawawalang-sala, kanyang ibinuhos para sa inyo ang isang masaganang ulan, ang maaga at ang huling ulan, gaya nang dati. 


text:
 "Aking isasauli sa inyo ang mga taon na kinain ng kuyog na balang, ng gumagapang na balang, at ng maninirang balang, at ng nagngangatngat na balang na siyang aking malaking hukbo, na aking sinugo laban sa inyo. 


text:
 "Kayo'y kakain nang sagana at mabubusog, at inyong pupurihin ang pangalan ng PANGINOON ninyong Diyos, na gumawa ng kababalaghan sa inyo; at ang aking bayan ay hindi na muling mapapahiya. 


text:
 At inyong malalaman na ako'y nasa gitna ng Israel, at ako ang PANGINOON ninyong Diyos, at wala nang iba; at ang aking bayan ay hindi na muling mapapahiya. 


text:
 "At mangyayari pagkatapos nito, na ibubuhos ko ang aking Espiritu sa lahat ng laman; at ang inyong mga anak na lalaki at mga anak na babae ay magsasalita ng propesiya, ang inyong matatanda ay mananaginip ng mga panaginip, ang inyong mga kabataang lalaki ay makakakita ng mga pangitain. 


text:
 At maging sa mga lingkod na lalaki at babae ay ibubuhos ko sa mga araw na iyon ang aking Espiritu. 


text:
 Ang araw ay magiging kadiliman, at ang buwan ay magiging dugo, bago dumating ang dakila at kakilakilabot na araw ng PANGINOON. 


text:
 At  mangyayari  na  ang sinumang tumatawag sa pangalan ng PANGINOON ay maliligtas, sapagkat sa bundok ng Zion at sa Jerusalem ay pupunta ang mga nakatakas, gaya ng sinabi ng PANGINOON, at kabilang sa mga naligtas ay yaong mga tinatawag ng PANGINOON. 


text:
 "Sapagkat, narito, sa mga araw na iyon, at sa panahong iyon, kapag aking ibinalik ang kayamanan ng Juda at Jerusalem, 


text:
 aking titipunin ang lahat ng bansa at ibababa ko sila sa libis ni Jehoshafat; at hahatulan ko sila roon, dahil sa aking bayan at dahil sa aking manang Israel, sapagkat kanilang pinangalat sila sa mga bansa, at pinaghatian ang aking lupain, 


text:
 at nagsapalaran para sa aking bayan, at kanilang ibinigay ang isang batang lalaki dahil sa isang babaing upahan, at ipinagbili ang isang batang babae dahil sa alak, at ininom iyon. 


text:
 "Ano kayo sa akin, O Tiro at Sidon, at buong lupain ng Filistia? Binabayaran ba ninyo ako dahil sa isang bagay? Kung ako'y inyong binabayaran, mabilis at madali kong gagantihan ang inyong gawa sa inyong sariling ulo. 


text:
 Sapagkat inyong kinuha ang aking pilak at ginto, at inyong dinala sa inyong mga templo ang aking mga kayamanan. 


text:
 Inyong ipinagbili ang mga anak ng Juda at Jerusalem sa mga taga-Grecia, at inilayo sila sa kanilang sariling hangganan. 


text:
 Ngunit ngayon ay gigisingin ko sila sa dako na inyong pinagbilhan sa kanila, at aking sisingilin ang inyong gawa sa inyong sariling ulo. 


text:
 At aking ipagbibili ang inyong mga anak na lalaki at babae sa kamay ng mga anak ni Juda, at kanilang ipagbibili sila sa mga Sabeo, sa isang bansang malayo; sapagkat nagsalita ang PANGINOON." 


text:
 Ipahayag ninyo ito sa mga bansa: Maghanda kayo ng pakikidigma, pasiglahin ninyo ang malalakas na lalaki. Magsilapit ang lahat ng lalaking mandirigma, sila'y magsiahon. 


text:
 Gawin ninyong mga tabak ang inyong mga sudsod, at mga sibat ang inyong mga karit; hayaang sabihin ng mahina, "Ako'y malakas." 


text:
 Magmadali kayo, at magsiparito kayong lahat ng bansa sa palibot, magtipun-tipon kayo roon. Ibaba mo ang iyong mga malalakas, O PANGINOON. 


text:
 Pasiglahin ng mga bansa ang kanilang sarili, at sila'y umahon sa libis ni Jehoshafat; sapagkat doo'y uupo ako upang hatulan ang lahat ng bansa sa palibot. 


text:
 Gamitin ninyo ang karit, sapagkat ang aanihin ay hinog na. Pumasok kayo, at inyong yapakan, sapagkat ang pisaan ng alak ay puno. Ang imbakan ng alak ay inaapawan, sapagkat ang kanilang kasamaan ay napakalaki. 


text:
 Napakarami, napakarami, ang nasa libis ng pagpapasiya! Sapagkat ang araw ng PANGINOON ay malapit na sa libis hg pagpapasiya. 


text:
 At ang PANGINOON ay sumisigaw mula sa Zion, at binibigkas ang kanyang tinig mula sa Jerusalem; at ang langit at ang lupa ay nayayanig. Ngunit ang PANGINOON ay kanlungan sa kanyang bayan, at muog sa mga anak ni Israel. 


text:
 "At inyong malalaman na ako ang PANGINOON ninyong Diyos, na naninirahan sa Zion, na aking banal na bundok. Kung magkagayo'y magiging banal ang Jerusalem, at hindi na ito daraanan ng mga dayuhan. 


text:
 "At sa araw na iyon, ang mga bundok ay tutuluan ng matamis na alak, at ang mga burol ay dadaluyan ng gatas, at ang lahat ng batis ng Juda ay dadaluyan ng tubig; at isang bukal ay lalabas mula sa bahay ng PANGINOON, at didiligin ang libis ng Shittim. 


text:
 "Ang Ehipto ay masisira, at ang Edom ay magiging ilang na sira, dahil sa karahasang ginawa sa mga anak ni Juda, sapagkat sila'y nagpadanak ng dugong walang sala sa kanilang lupain. 


text:
 Ipaghihiganti ko ang kanilang dugo at hindi ko pawawalang-sala ang nagkasala, sapagkat ang PANGINOON ay naninirahan sa Zion." 


text:
 Ang mga salita ni Amos, na kasama ng mga pastol ng Tekoa, na nakita niya tungkol sa Israel nang mga araw ni Uzias na hari ng Juda, at nang mga araw ni Jeroboam na anak ni Joas na hari ng Israel, dalawang taon bago lumindol. 


text:
 At kanyang sinabi: "Ang PANGINOON ay umuungal mula sa Zion, at ipinahahayag ang kanyang tinig mula sa Jerusalem; at ang mga pastulan ng mga pastol ay nagluluksa, at ang tuktok ng Carmel ay natutuyo." 


text:
 Ganito ang sabi ng PANGINOON: "Dahil sa tatlong pagsuway ng Damasco, at dahil sa apat, hindi ko pawawalang-bisa ang parusa, sapagkat kanilang giniik ang Gilead ng panggiik na bakal. 


text:
 Kaya't ako'y magsusugo ng apoy sa sambahayan ni Hazael, at tutupukin niyon ang mga tanggulan ni Ben-hadad. 


text:
 Aking wawasakin ang mga halang ng pintuan ng Damasco, at aking ihihiwalay ang mga naninirahan mula sa libis ng Aven, at siyang humahawak ng setro mula sa Bet-eden; at ang bayan ng Siria ay tutungo sa pagkabihag sa Kir," sabi ng PANGINOON. 


text:
 Ganito ang sabi ng PANGINOON "Dahil sa tatlong pagsuway ng Gaza, at dahil sa apat, hindi ko pawawalang-bisa ang parusa; sapagkat kanilang dinalang-bihag ang buong bayan, upang ibigay sila sa Edom. 


text:
 Aking ihihiwalay ang mga naninirahan mula sa Asdod, at siyang humahawak ng setro mula sa Ascalon; at aking ipipihit ang aking kamay laban sa Ekron, at ang nalabi sa mga Filisteo ay malilipol," sabi ng Panginoong DIYOS. 


text:
 Ganito ang sabi ng PANGINOON: "Dahil sa tatlong pagsuway ng Tiro, at dahil sa apat, hindi ko pawawalang-bisa ang parusa, sapagkat kanilang ibinigay ang buong bayan sa Edom, at hindi inalala ang tipan ng pagkakapatiran. 


text:
 Ganito ang sabi ng PANGINOON: "Dahil sa tatlong pagsuway ng Edom, at dahil sa apat, hindi ko pawawalang-bisa ang parusa, sapagkat hinabol niya ng tabak ang kanyang kapatid, at ipinagkait ang lahat ng habag, at ang kanyang galit ay laging nangwawasak, at taglay niya ang kanyang poot magpakailanman. 


text:
 Ganito ang sabi ng PANGINOON: "Dahil sa tatlong pagsuway ng mga anak ni Amon, at dahil sa apat, hindi ko pawawalang-bisa ang parusa, sapagkat kanilang pinaluwa ang bituka ng mga babaing nagdadalang-tao sa Gilead, upang kanilang mapalawak ang kanilang hangganan. 


text:
 Kaya't ako'y magpapaningas ng apoy sa pader ng Rabba, at tutupukin nito ang kanyang mga tanggulan, na may sigawan sa araw ng pakikipaglaban, na may bagyo sa araw ng ipu-ipo. 


text:
 At ang kanilang hari ay tutungo sa pagkabihag, siya at ang kanyang mga pinuno na magkakasama," sabi ng PANGINOON. 


text:
 Ganito ang sabi ng PANGINOON: "Dahil sa tatlong pagsuway ng Moab, at dahil sa apat, hindi ko pawawalang-bisa ang parusa; sapagkat kanyang sinunog upang maging apog ang mga buto ng hari ng Edom. 


text:
 Kaya't ako'y magsusugo ng apoy sa Moab, at tutupukin nito ang mga tanggulan ng Kiryot; at ang Moab ay mamamatay sa gitna ng pagkakagulo, na may sigawan at tunog ng trumpeta. 


text:
 At aking ihihiwalay ang hukom sa gitna niyon, at papatayin ko ang lahat ng pinuno niyon na kasama niya," sabi ng PANGINOON. 


text:
 Ganito ang sabi ng PANGINOON: "Dahil sa tatlong pagsuway ng Juda, at dahil sa apat, hindi ko pawawalang-bisa ang parusa, sapagkat kanilang itinakuwil ang kautusan ng PANGINOON, at hindi iningatan ang kanyang mga tuntunin, kundi iniligaw sila ng kanilang mga kasinungalingang nilakaran din ng kanilang mga magulang. 


text:
 Ganito ang sabi ng PANGINOON: "Dahil sa tatlong pagsuway ng Israel, at dahil sa apat, hindi ko pawawalang-bisa ang parusa; sapagkat kanilang ipinagbili ang matuwid dahil sa pilak, at ang nangangailangan sa isang pares na sandalyas — 


text:
 kanilang tinapakan ang ulo ng dukha sa alabok ng lupa, at inililiko ang lakad ng mapagpakumbaba; at ang lalaki at kanyang ama ay sumisiping sa iisang dalaga, kaya't nalapastangan ang aking banal na pangalan. 


text:
 At sila'y nakahiga sa tabi ng bawat dambana, sa ibabaw ng mga kasuotang nakuha sa pamamagitan ng sangla; at sa bahay ng kanilang Diyos ay umiinom sila ng alak na binili mula sa multa na kanilang ipinataw. 


text:
 "Gayunma'y nilipol ko ang Amoreo sa harapan nila, na ang taas ay gaya ng taas ng mga sedro, at kasinlakas na gaya ng mga ensina; nilipol ko ang kanyang bunga sa itaas, at ang kanyang mga ugat sa ilalim. 


text:
 Iniahon ko rin kayo sa lupain ng Ehipto, at pinatnubayan ko kayo nang apatnapung taon sa ilang, upang angkinin ninyo ang lupain ng Amoreo. 


text:
 At pinili ko ang ilan sa inyong mga anak upang maging mga propeta, at ang ilan sa inyong mga binata upang maging mga Nazirita. Di ba gayon, O bayan ng Israel? sabi ng PANGINOON. 


text:
 "Ngunit pinainom ninyo ng alak ang mga Nazirita, at inutusan ninyo ang mga propeta, na sinasabi, 'Huwag kayong magsalita ng propesiya! 


text:
 "Narito, pabibigatan ko kayo sa inyong dako, na gaya ng pagpapabigat sa isang karwaheng puno ng mga bigkis. 


text:
 Ang pagtakas ay maglalaho sa matulin; at hindi mapapanatili ng malakas ang kanyang kalakasan; ni maililigtas ng makapangyarihan ang kanyang sarili. 


text:
 Hindi makakatindig ang humahawak ng pana; at siyang matulin ang paa ay hindi makakatakas, ni siya mang nakasakay sa kabayo ay makapagliligtas ng kanyang buhay. 


text:
 At siya na matapang sa mga makapangyarihan ay tatakas na hubad sa araw na iyon," sabi ng PANGINOON. 


text:
 akinggan ninyo ang salitang ito na sinabi ng PANGINOON laban sa inyo, O mga anak ni Israel, laban sa buong sambahayan na aking iniahon papalabas mula sa lupain ng Ehipto: 


text:
 "Kayo lamang ang aking nakilala sa lahat ng angkan sa lupa; kaya't parurusahan ko kayo sa lahat ninyong mga kasamaan. 


text:
 Uungal ba ang leon sa gubat, kapag wala siyang huli? Sisigaw ba ang batang leon mula sa kanyang yungib, kung wala siyang nahuling anuman? 


text:
 Malalaglag ba ang ibon sa silo sa ibabaw ng lupa, kapag walang silo para dito? Lulukso ba ang panghuli mula sa lupa, kapag wala itong nahuling anuman? 


text:
 Hihipan ba ang trumpeta sa isang lunsod, at ang taong-bayan ay hindi matatakot? Sasapit ba ang kasamaan sa lunsod, malibang ginawa ito ng PANGINOON? 


text:
 Tunay na ang Panginoong DIYOS ay walang gagawin, malibang kanyang ihayag ang kanyang lihim sa kanyang mga lingkod na mga propeta, 


text:
 Ang leon ay umungal, sinong di matatakot? Ang Panginoong DIYOS ay nagsalita; sinong hindi magsasalita ng propesiya?" 


text:
 Ihayag ninyo sa mga muog sa Asdod, at sa mga muog sa lupain ng Ehipto, at inyong sabihin, "Magtipun-tipon kayo sa mga bundok ng Samaria, at inyong masdan ang malaking kaguluhan sa gitna niya, at ang pagpapahirap na nasa gitna niya." 


text:
 "Hindi nila alam ang paggawa ng matuwid," sabi ng PANGINOON, "sila na nag-iimbak ng karahasan at pagnanakaw sa kanilang mga muog." 


text:
 Kaya't ganito ang sabi ng Panginoong DIYOS: "Palilibutan ng isang kaaway ang lupain at kanyang ibabagsak ang iyong tanggulan, at ang iyong mga muog ay sasamsaman." 


text:
 Ganito ang sabi ng PANGINOON: "Kung paanong inaagaw ng pastol sa bibig ng leon ang dalawang hita, o ang isang piraso ng tainga, gayon ililigtas ang mga anak ni Israel na naninirahan sa Samaria, na may sulok ng hiligan at bahagi ng isang kama." 


text:
 "Pakinggan ninyo, at magpatotoo kayo laban sa sambahayan ni Jacob," sabi ng Panginoong DIYOS, ng Diyos ng mga hukbo: 


text:
 "Sa araw na aking parusahan ang Israel dahil sa kanyang pagsuway, ay aking parurusahan din ang mga dambana ng Bethel, at ang mga sungay ng dambana ay tatanggalin, at sila'y malalaglag sa lupa. 


text:
 At aking wawasakin ang bahay na pang-taglamig na kasabay ng bahay na pang-tag-init; at ang mga bahay na garing ay mawawala, at ang malalaking bahay ay magwawakas," sabi ng PANGINOON. 


text:
 "Pakinggan ninyo ang salitang ito, O mga baka ng Basan, na nasa bundok ng Samaria, na umaapi sa mga dukha, na dumudurog sa mga nangangailangan, na nagsasabi sa kanilang mga asawang lalaki, 'Dalhin ninyo ngayon, upang kami'y makainom!' 


text:
 Ang Panginoong DIYOS ay sumumpa sa pamamagitan ng kanyang kabanalan: Ang mga araw ay tiyak na darating sa inyo, na kanilang tatangayin kayo sa pamamagitan ng mga bingwit, pati ang kahuli-hulihan sa inyo sa pamamagitan ng mga pamingwit. 


text:
 At kayo'y lalabas sa mga butas, na bawat isa'y tuluy-tuloy sa harapan niya. at kayo'y itatapon sa Harmon," sabi ng PANGINOON. 


text:
 "Pumunta kayo sa Bethel, at sumuway kayo; sa Gilgal, at paramihin ninyo ang pagsuway, dalhin ninyo ang inyong mga handog tuwing umaga, at ang inyong mga ikasampung bahagi tuwing ikatlong araw; 


text:
 kayo'y maghandog ng alay ng pasasalamat na may pampaalsa, at kayo'y maghayag ng mga kusang handog at inyong ipamalita ang mga iyon, sapagkat gayon ang nais ninyong gawin, O bayan ng Israel!" sabi ng Panginoong DIYOS. 


text:
 "At binigyan ko naman kayo ng kalinisan ng mga ngipin sa lahat ninyong mga lunsod, at kakulangan ng tinapay sa lahat ninyong mga dako; gayunma'y hindi kayo nanumbalik sa akin," sabi ng PANGINOON. 


text:
 "At pinigil ko rin ang ulan sa inyo, nang tatlong buwan na lamang at pag-aani na; ako'y nagpaulan sa isang bayan, at hindi ko pinaulan sa kabilang bayan: ang isang bukid ay inulanan, at ang bukid na hindi inulanan ay natuyo. 


text:
 Sa gayo'y dalawa o tatlong bayan ang gumala sa isang bayan upang uminom ng tubig, at hindi napawi ang uhaw; gayunma'y hindi kayo nanumbalik sa akin," sabi ng PANGINOON. 


text:
 "Aking sinalot kayo ng pagkalanta at ng amag. Sinira ko ang inyong mga halamanan at ang inyong mga ubasan; ang inyong mga puno ng igos at mga puno ng olibo ay nilamon ng balang; gayunma'y hindi kayo nanumbalik sa akin," sabi ng PANGINOON. 


text:
 "Aking pinarating sa gitna ninyo ang salot na gaya ng sa Ehipto; ang inyong mga binata ay pinatay ko ng tabak, kasama ang inyong mga kabayong nabihag; at aking pinaalingasaw ang baho ng inyong kampo hanggang sa mga butas ng inyong ilong; gayunma'y hindi kayo nanumbalik sa akin," sabi ng PANGINOON. 


text:
 "Ibinuwal ko kayo gaya nang ibinuwal ng Diyos ang Sodoma at Gomorra, at kayo'y naging gaya ng nagniningas na kahoy na inagaw sa apoy; gayunma'y hindi kayo nanumbalik sa akin," sabi ng PANGINOON. 


text:
 "Kaya't ganito ang gagawin ko sa iyo, O Israel; sapagkat aking gagawin ito sa iyo, humanda ka sa pagsalubong sa iyong Diyos, O Israel!" 


text:
 Sapagkat, narito, siyang nag-aanyo ng mga bundok, at lumilikha ng hangin, at nagpapahayag sa tao kung ano ang kanyang iniisip; na nagpapadilim ng umaga, at yumayapak sa matataas na dako ng lupa — ang PANGINOON, ang Diyos ng mga hukbo, ang kanyang pangalan! 


text:
 "Siya*y bumagsak na, hindi na siya babangon pa, ang birhen ng Israel; siya'y itinakuwil sa kanyang lupain, walang magbangon sa kanya." 


text:
 Sapagkat ganito ang sabi ng Panginoong DIYOS: "Ang lunsod na lumabas na isang libo ay magkakaroon ng isandaang maiiwan, at ang lumabas na isandaan ay magkakaroon ng sampung maiiwan, sa sambahayan ni Israel." 


text:
 Sapagkat ganito ang sabi ng PANGINOON sa sambahayan ni Israel, "Hanapin ninyo ako, at kayo'y mabubuhay; 


text:
 ngunit huwag ninyong hanapin ang Bethel, at huwag pumasok sa Gilgal, ni dumaan sa Beer-seba; sapagkat ang Gilgal ay tiyak na patungo sa pagkabihag, at ang Bethel ay mauuwi sa wala. 


text:
 Inyong hanapin ang PANGINOON, at kayo'y mabubuhay; baka siya'y magsiklab na parang apoy sa sambahayan ni Jose, at lalamunin nito ang Bethel, at walang makakapatay niyon. 


text:
 Siya na lumikha ng Pleyades at Orion, at ang gabing malalim ay ginagawang umaga, at pinadidilim ang araw upang maging gabi, na tinatawag ang mga tubig ng dagat, at ibinubuhos ang mga iyon sa ibabaw ng lupa ang PANGINOON ang kanyang pangalan; 


text:
 siya ang nagdadala ng biglang pagkawasak laban sa malakas, anupa't ang pagkawasak ay dumarating sa tanggulan. 


text:
 Kanilang kinapopootan ang nananaway sa pintuan, at kanilang kinasusuklaman ang nagsasalita ng katotohanan. 


text:
 Kaya't yamang inyong niyayapakan ang dukha, at pinagbubuwis ninyo siya ng trigo, kayo'y nagtayo ng mga bahay na batong tinabas, ngunit hindi ninyo iyon tatahanan; kayo'y nagtanim ng magagandang ubasan, ngunit hindi ninyo iinumin ang alak niyon. 


text:
 Sapagkat alam ko kung gaano karami ang inyong mga pagsuway, at kung gaano kalaki ang inyong mga kasalanan — kayong nagpapahirap sa matuwid, kayo na kumukuha ng suhol, at itinutulak sa isang tabi ng pintuan ang nangangailangan. 


text:
 Hanapin ninyo ang mabuti at hindi ang masama, upang kayo'y mabuhay; at sa gayo'y ang PANGINOON, ang Diyos ng mga hukbo, ay magiging kasama ninyo, gaya ng inyong sinasabi. 


text:
 Inyong kapootan ang masama, at ibigin ang mabuti, at kayo'y magpairal ng katarungan sa pintuang-bayan. Marahil ang PANGINOON, ang Diyos ng mga hukbo ay magiging mapagpala sa mga nalabi sa Jose. 


text:
 Kaya't ganito ang sabi ng PANGINOON, ng Diyos ng mga hukbo, ang Panginoon: "Magkakaroon ng panaghoy sa lahat ng mga liwasan, at sila'y magsasabi sa lahat ng lansangan, 'Kahabag-habag! Kahabag-habag!' Kanilang tatawagin ang magbubukid upang magdalamhati, at sa pagtangis ang mga bihasa sa panaghoy. 


text:
 At sa lahat ng ubasan ay magkakaroon ng panaghoy; sapagkat ako'y daraan sa gitna mo," sabi ng PANGINOON. 


text:
 Kahabag-habag kayong nagnanais ng araw ng PANGINOON! Sa anong layunin ang araw ng PANGINOON sa inyo? Iyon ay kadiliman at hindi kaliwanagan, 


text:
 gaya ng isang tao na tumakas sa leon, at sinalubong siya ng oso, o pumasok sa bahay at ikinapit ang kanyang kamay sa dingding,' at isang ahas ang tumuka sa kanya. 


text:
 Hindi ba kadiliman ang araw ng PANGINOON, at hindi kaliwanagan, at kadiliman na walang ningning doon? 


text:
 "Aking kinapopootan, aking hinahamak ang inyong mga kapistahan, at hindi ako malulugod sa inyong mga takdang pagtitipon. 


text:
 Bagaman inyong inihahandog sa akin ang inyong mga handog na sinusunog at mga handog na butil, hindi ko iyon tatanggapin; ni akin mang pagmamasdan ang mga handog pangkapayapaan ng inyong mga pinatabang hayop. 


text:
 Kundi paagusin ninyo ang katarungan na parang tubig, at ang katuwiran na parang batis na patuloy na umaagos. 


text:
 "Nagdala ba kayo sa akin ng mga alay, at mga handog sa ilang sa loob ng apatnapung taon, O sambahayan ni Israel? 


text:
 Inyong dinala si Sakkuth na inyong hari, at si Kaiwan na inyong mga larawan, ang bituin ng inyong diyos, na inyong ginawa para sa inyong sarili. 


text:
 Kaya't kayo'y aking dadalhin sa pagkabihag sa kabila ng Damasco," sabi ng PANGINOON, na ang pangalan ay Diyos ng mga hukbo. 


text:
 "Kahabag-habag sila na nagwawalang-bahala sa Zion, at sila na tiwasay sa bundok ng Samaria, ang mga kilalang tao ng una sa mga bansa, na pinagmulan ng sambahayan ni Israel! 


text:
 Dumaan kayo sa Calne, at inyong tingnan; at mula roon ay pumunta kayo sa Hamat na dakila; at pagkatapos ay bumaba kayo sa Gat ng mga Filisteo. Magaling ba sila kaysa mga kahariang ito? O mas malaki ba ang kanilang nasasakupan kaysa inyong nasasakupan? 


text:
 "Silang mga nahihiga sa mga higaang garing, at nag-uunat ng kanilang sarili sa kanilang mga hiligan, at kumakain ng mga batang tupa mula sa kawan, at ng mga guya na mula sa gitna ng kulungan; 


text:
 na kumakatha ng mga tunog ng alpa na walang paghahanda; na kumakatha para sa kanilang sarili ng mga panugtog ng tugtugin, na gaya ni David; 


text:
 na umiinom ng alak sa mga mangkok at binubuhusan ang kanilang sarili ng pinakamagandang uri ng langis, ngunit hindi nahahapis sa pagkaguho ni Jose. 


text:
 Kaya't sila ngayon ay tutungo sa pagkabihag sa unahan ng mga bihag, at ang kasayahan nila na nag-uunat ng sarili ay mapaparam." 


text:
 Ang Panginoong DIYOS ay sumumpa sa kanyang sarili, ang PANGINOON,ng  Diyos ng mga hukbo ay nagsabi: "Aking kinapopootan ang kapalaluan ng Jacob, at aking kinamumuhian ang kanyang mga muog; kaya't aking ibibigay ang lunsod at lahat ng naroroon.". 


text:
 At kapag ang isang tiyuhin o yaong sumusunog ng patay, ang magbubuhat upang ilabas ang buto mula sa bahay, at sasabihin doon sa nasa loob na bahagi ng bahay, "Mayroon ka pa bang kasama?" at kanyang sasabihin: "Wala"; kung magkagayo'y kanyang sasabihin: "Tumahimik ka! Hindi natin dapat banggitin ang pangalan ng PANGINOON." 


text:
 Sapagkat narito, ang PANGINOON ay mag-uutos na ang malaking bahay ay mawawasak, at ang munting bahay ay madudurog. 


text:
 Tumatakbo ba ang mga kabayo sa malaking bato? Inaararo ba ng sinuman ang dagat sa pamamagitan ng mga toro? Ngunit inyong ginawang lason ang katarungan, at ginawang mapait na kahoy ang bunga ng katuwiran. 


text:
 Kayong nagagalak sa isang bagay na walang kabuluhan, na nagsasabi; "Hindi ba sa pamamagitan ng sarili naming lakas ay nagapi namin ang mga sungay para sa aming sarili?" 


text:
 "Sapagkat aking ititindig laban sa inyo ang isang bansa, O sambahayan ni Israel," sabi ng PANGINOON, ng Diyos ng mga hukbo;  "at kanilang pahihirapan kayo mula sa pasukan sa Hamat hanggang sa batis ng Araba." 


text:
 Ganito ang ipinakita sa akin ng Panginoong DIYOS: at narito, siya'y lumikha ng mga balang sa pasimula ng huling pagsibol ng pananim, at narito, ang huling pananim ay pagkatapos ng mga gapas para sa hari. 


text:
 At nangyari, nang kanilang matapos kainin ang damo ng lupain, aking sinabi, "O Panginoong DIYOS, isinasamo ko sa iyo, magpatawad ka! Paanong tatayo ang Jacob? Sapagkat siya'y maliit! Siya'y napakaliit!" 


text:
 Ganito ang ipinakita sa akin ng Panginoong DIYOS: at, narito, ang Panginoong DIYOS ay tumatawag, upang humatol sa pamamagitan ng apoy, at tinupok nito ang malaking kalaliman, at kinakain ang lupain. 


text:
 Nang magkagayo'y sinabi ko, "O Panginoong DIYOS, itigil mo, isinasamo ko sa iyo! Paanong makakatayo ang Jacob? Siya'y maliit!" 


text:
 Ang PANGINOON ay nagbago ng isip tungkol dito, "Ito'y hindi rin mangyayari," sabi ng Panginoong DIYOS. 


text:
 Ipinakita niya sa akin: Narito, ang Panginoon ay nakatayo sa tabi ng isang kuta na itinayo na may panghulog, na may panghulog sa kanyang kamay. 


text:
 At sinabi ng PANGINOON sa akin, "Amos, anong nakikita mo?" At aking sinabi, "Isang panghulog." At sinabi ng Panginoon, "Tingnan ninyo, ako'y maglalagay ng panghulog sa gitna ng aking bayang Israel; hindi na ako magdaraan pa sa kanila. 


text:
 At ang matataas na dako ng Isaac ay magiging sira, at ang mga santuwaryo ng Israel ay mahahandusay na wasak; at ako'y babangon na may tabak laban sa sambahayan ni Jeroboam." 


text:
 Nang magkagayo'y nagsugo si Amasias na pari sa Bethel kay Jeroboam na hari ng Israel, na nagsasabi, "Si Amos ay nakipagsabwatan laban sa iyo sa gitna ng sambahayan ni Israel. Hindi kayang dalhin ng lupain ang lahat niyarig mga salita. 


text:
 Sapagkat ganito ang sabi ni Amos, 'Si Jeroboam ay mamamatay sa pamamagitan ng tabak, at ang Israel ay tunay na pupunta sa pagkabihag mula sa kanyang lupain.'" 


text:
 Sinabi ni Amasias kay Amos, "O ikaw na tagakita, humayo ka, at tumakas ka sa lupain ng Juda, at doo'y kumain ka ng tinapay; at magsalita ka ng propesiya roon. 


text:
 Ngunit huwag ka nang muling magsalita ng propesiya sa Bethel, sapagkat iyon ay santuwaryo ng hari, at iyon ay templo ng kaharian." 


text:
 Nang magkagayo'y sumagot si Amos kay Amasias, "Ako'y hindi propeta, o anak man ng propeta; kundi ako'y pastol, at manggagawa sa mga puno ng sikomoro." 


text:
 At kinuha ako ng PANGINOON mula sa pagsunod sa kawan, at sinabi ng PANGINOON sa akin, 'Humayo ka, magsalita ka ng propesiya sa aking bayang Israel.' 


text:
 "Kaya't ngayo'y pakinggan mo ang salita ng PANGINOON, Iyong sinasabi, 'Huwag kang magpahayag ng propesiya laban sa Israel, at huwag kang mangaral laban sa sambahayan ni Isaac' 


text:
 Kaya't ganito ang sabi ng PANGINOON: 'Ang iyong asawa ay magiging masamang babae" sa lunsod, at ang iyong mga anak na lalaki at babae ay mabubuwal sa pamamagitan ng tabak, at ang iyong lupain ay mahahati sa pamamagitan ng pising panukat; at ikaw ay mamamatay sa isang lupaing marumi, at ang Israel ay tiyak na dadalhing bihag papalayo sa kanyang lupain.'" 


text:
 At kanyang sinabi, 'Amos, anong nakikita mo?" At aking sinabi, "Isang kaing ng mga bungang-kahoy sa tag-init" Nang magkagayo'y sinabi ng PANGINOON sa akin, "Ang wakas ay dumating sa aking bayang Israel; hindi na ako muling daraan sa kanila. 


text:
 At ang mga awit sa templo ay magiging mga panaghoy sa araw na iyon," sabi ng Panginoong DIYOS; "darami ang mga bangkay na itinatapon sa bawat dako. Tumahimik kayo!" 


text:
 Pakinggan ninyo ito, O kayong tumatapak sa nangangailangan, upang inyong puksain ang mapagpakumbaba sa lupain, 


text:
 na sinasabi, "Kailan matatapos ang bagong buwan, upang tayo'y makapagbili ng butil? at ang Sabbath, upang ating mabuksan ang bilihan ng trigo, upang ating mapaliit ang efa, at mapalaki ang siklo, at gumawa ng pandaraya sa pamamagitan ng maling timbangan; 


text:
 upang ating mabili ng pilak ang dukha, at ng isang pares na sandalyas ang nangangailangan, at maipagbili ang ipa ng trigo?" 


text:
 Ang PANGINOON ay sumumpa sa pamamagitan ng kapalaluan ng Jacob: "Tunay na hindi ko kalilimutan kailanman ang alinman sa kanilang mga gawa. 


text:
 Hindi ba manginginig ang lupain dahil dito, at mananaghoy ang bawat tumatahan doon? Oo, lahat ng ito ay tataas na gaya ng Nilo, at tatangayin ng alon at lulubog uli, gaya ng Nilo ng Ehipto?" 


text:
 "At sa araw na iyon," sabi ng Panginoong DIYOS, "aking palulubugin ang araw sa katanghaliang-tapat, at aking padidilimin ang lupa sa maliwanag na sikat ng araw. 


text:
 At aking papalitan ng panangis ang inyong mga kapistahan, at lahat ng inyong awit ay magiging panaghoy; at ako'y maglalagay ng damit-sako sa lahat ng balakang, at pagkakalbo sa bawat ulo; at gagawin ko iyon na gaya ng pagtaghoy sa isang bugtong na anak, at ang wakas niyon ay gaya ng mapait na araw. 


text:
 "Ang mga araw ay dumarating," sabi ng Panginoong DIYOS, taggutom sa lupain, hindi taggutom sa tinapay, o pagkauhaw sa tubig, kundi sa pakikinig sa mga salita ng PANGINOON. 


text:
 At sila'y lalaboy mula sa dagat hanggang sa dagat, at mula sa hilaga hanggang sa silangan; sila'y tatakbo ng paroo't parito upang hanapin ang salita ng PANGIOON, at hindi nila ito matatagpuan. 


text:
 Silang sumumpa sa pamamagitan ng Ashimah ng Samaria, at nagsasabi, 'Habang buhay ang diyos mo, O Dan;' at, 'Habang buhay ang daan ng Beer-seba;' sila'y mabubuwal, at kailanma'y hindi na makakabangon." 


text:
 Nakita ko ang PANGINOON na nakatayo sa tabi ng dambana, at kanyang sinabi: "Hampasin mo ang mga kapitel, upang ang mga tuntungan ay mauga; at basagin mo sila sa ulo nilang lahat, at aking papatayin ng tabak ang nalabi sa kanila; hindi sila magkakaroon ng takas na makakaalis, o sinuman na makakatakas. 


text:
 "Bagaman sila'y humukay hanggang sa Sheol, mula roo'y kukunin sila ng aking kamay; bagaman sila'y umakyat hanggang sa langit, mula roo'y ibababa ko sila. 


text:
 At bagaman sila'y magtago sa tuktok ng Carmel, mula roo'y hahanapin ko sila at kukunin, at bagaman sila'y magkubli sa aking paningin sa kailaliman ng dagat, mula roo'y uutusan ko ang ahas, at tutuklawin sila niyon. 


text:
 At bagaman sila'y mapunta sa pagkabihag sa harapan ng kanilang mga kaaway, doon ay aking uutusan ang tabak, at papatayin sila niyon. at aking itititig ang aking mga mata sa kanila sa ikasasama, at hindi sa ikabubuti." 


text:
 Ang Panginoon, ang DIYOS ng mga hukbo, na siyang humihipo ng lupain at natutunaw, at lahat ng naninirahan doon ay tatangis; at lahat niyon ay tumataas na gaya ng Nilo, at lulubog uli, na gaya ng Nilo ng Ehipto; 


text:
 siya na gumagawa ng kanyang mga silid sa langit, at inilagay ang kanyang pabilog na bubong sa lupa; siya na tumatawag ng tubig sa dagat at ibinubuhos ang mga iyon sa ibabaw ng lupa — PANGINOON ang kanyang pangalan. 


text:
 "Di ba kayo'y parang mga anak ng Etiopia para sa akin, O mga anak ni Israel?" sabi ng PANGINOON. "Hindi ko ba pinaahon ang Israel mula sa lupain ng Ehipto, at ang mga Filisteo, mula sa Caftor, at ang mga taga-Siria mula sa Chir? 


text:
 Ang mga mata ng Panginoong DIYOS ay nasa makasalanang kaharian, at wawasakin ko iyon mula sa ibabaw ng lupa; gayunman hindi ko lubos na wawasakin ang sambahayan ni Jacob," sabi ng PANGINOON. 


text:
 "Sapagkat narito, ako'y mag-uutos, at aking liligligin ang sambahayan ni Israel sa gitna ng lahat ng bansa, gaya ng pagliliglig sa pamamagitan ng isang bithay, subalit hindi malalaglag sa lupa ang pinakamaliit na butil. 


text:
 Lahat ng makasalanan sa aking bayan ay mamamatay sa pamamagitan ng tabak, sila na nagsasabi, 'Ang kasamaan ay hindi aabot sa atin o sasalubong sa atin.' 


text:
 "Sa araw na iyon ay ibabangon ko ang tabernakulo ni David na bumagsak, at lalagyan ko ng bakod ang mga sira niyon; at ibabangon ko ang mga guho niyon,' at muli kong itatayo na gaya ng mga araw nang una; 


text:
 upang kanilang angkinin ang nalabi ng Edom, at ang lahat ng bansa na tinatawag sa aking pangalan," sabi ng PANGINOON na gumagawa nito. 


text:
 "Ang mga araw ay dumarating," sabi ng PANGINOON," na aabutan ng nag-aararo ang nag-aani, at ng tagapisa ng ubas ang nagtatanim ng binhi; ang mga bundok ay magpapatulo ng matamis na alak, at lahat ng mga burol ay matutunaw. 


text:
 At aking ibabalik ang kapalaran ng aking bayang Israel, at kanilang muling itatayo ang mga wasak na bayan, at titirahan nila iyon, at sila'y magtatanim ng ubasan, at iinom ng alak niyon; gagawa rin sila ng mga halamanan, at kakain ng bunga ng mga iyon. 


text:
 At aking ilalagay sila sa kanilang lupain; at hindi na sila palalayasin pa sa kanilang lupain, na ibinigay ko sa kanila," sabi ng PANGINOON mong Diyos. 


text:
 Ang pangitain ni Obadias. Ganito ang sabi ng Panginoong DIYOS tungkol sa Edom: Kami ay nakarinig ng mga balita mula sa PANGINOON, at isang sugo ang ipinadala sa mga bansa: "Bumangon kayo! Tumindig tayo laban sa kanya sa pakikipagdigma!" 


text:
 Dinaya ka ng kapalaluan ng iyong puso, ikaw na naninirahan sa mga bitak ng bato, na ang tahanan ay matayog na nagsasabi sa iyong puso, "Sinong magbababa sa akin sa lupa?" 


text:
 Bagaman ikaw ay nagtatayo nang mataas na parang agila, bagaman inilalagay mo ang iyong pugad na kasama ng mga bituin, aking ibababa ka mula roon, sabi ng PANGINOON. 


text:
 Kung ang mga magnanakaw ay pumaroon sa iyo, kung ang mga manloloob sa gabi — gaano ka winasak! — di ba sila'y magnanakaw lamang ng sapat sa kanila? Kung ang mga mamimitas ng ubas ay pumaroon sa iyo, di ba sila'y mag-iiwan ng laglag na ubas? 


text:
 Lahat ng lalaking iyong kakampi ay dadalhin ka sa hangganan; ang mga kasamahan mo na kasunod mo ay dadayain ka at dadaigin ka. Ang mga kumakain ng iyong tinapay ay tatambangan ka — walang pagkaunawa sa kanya. 


text:
 Di ko ba lilipulin sa araw na iyon, sabi ng PANGINOON, ang mga taong pantas mula sa Edom, at ang pagkaunawa mula sa bundok ng Esau? 


text:
 At ang iyong mga makapangyarihang tao ay mababalisa, O Teman, upang ang bawat tao ay maalis sa bundok ng Esau sa pamamagitan ng pagkatay. 


text:
 Dahil sa karahasang ginawa sa iyong kapatid na Jacob ay kahihiyan ang tatakip sa iyo, at ikaw ay aalisin magpakailanman. 


text:
 Nang araw na ikaw ay tumayo sa malayo, nang araw na dalhin ng mga dayuhan ang kanyang kayamanan, at pumasok ang mga dayuhan sa kanyang mga pintuan at pinagpalabunutan ang Jerusalem, ikaw ay naging gaya ng isa sa kanila. 


text:
 Huwag ka ngang matuwa sa araw ng iyong kapatid sa araw ng kanyang kapahamakan, huwag kang magalak dahil sa mga anak ni Juda, sa araw ng kanilang pagkawasak; hindi ka sana nagmalaki sa araw ng pagkabalisa. 


text:
 Huwag kang pumasok sa pintuan ng aking bayan sa araw ng kanilang kapahamakan; Oo, huwag kang matuwa sa kanyang pagkapahamak sa araw ng kanilang kasakunaan, huwag kang magnakaw ng kanilang kayamanan sa araw ng kanilang kapahamakan. 


text:
 Huwag kang tumayo sa mga sangandaan upang puksain ang kanyang mga takas; huwag ibilanggo ang kanyang mga nalabi sa araw ng kabalisahan. 


text:
 Sapagkat ang araw ng PANGINOON ay malapit na laban sa lahat ng mga bansa. Kung and ang iyong ginawa, ay siyang gagawin sa iyo; ang iyong gawa ay babalik sa iyong sariling ulo. 


text:
 Sapagkat kung paanong kayo'y uminom sa aking banal na bundok, gayon iinom ang lahat ng mga bansa sa palibot, sila'y iinom, at magpapasuray-suray, at magiging wari bang sila'y hindi nabuhay. 


text:
 Ngunit sa bundok ng Zion ay doroon ang mga nakatakas, at ito ay magiging banal; at aangkinin ng sambahayan ni Jacob ang kanilang sariling ari-arian. 


text:
 At ang sambahayan ni Jacob ay magiging isang apoy, ang sambahayan ni Jose ay isang liyab, ang sambahayan ni Esau ay dayami, at sila'y kanilang susunugin, at sila'y tutupukin; at walang malalabi sa sambahayan ni Esau; sapagkat sinabi ng PANGINOON. 


text:
 Silang nasa Negeb ay mag-aangkin ng Bundok ng Esau, at silang nasa Shefela ay ang lupain ng mga Filisteo; at kanilang aangkinin ang lupain ng Efraim, at ang lupain ng Samaria; at aangkinin ng Benjamin ang Gilead. 


text:
 Ang mga bihag sa Hala na kabilang sa bayan ng Israel ay mag-aangkin ng Fenicia hanggang sa Zarefta; at ang mga bihag ng Jerusalem na nasa Sefarad ay aangkinin ang mga bayan ng Negeb. 


text:
 At ang mga tagapagligtas ay aahon sa Bundok ng Zion upang hatulan ang bundok ng Esau; at ang kaharian ay magiging sa PANGINOON. 


text:
 "Bumangon ka, pumaroon ka sa Ninive, sa malaking lunsod na iyon, at sumigaw ka laban doon; sapagkat ang kanilang kasamaan ay umabot sa harapan ko." 


text:
 Ngunit si Jonas ay bumangon upang tumakas patungo sa Tarsis mula sa harapan ng PANGINOON. Siya'y lumusong sa Joppa at nakatagpo ng barkong patungo sa Tarsis. Nagbayad siya ng pamasahe at lumulan upang sumama sa kanila sa Tarsis papalayo sa harapan ng PANGINOON. 


text:
 Ngunit ang PANGINOON ay naghagis ng malakas na hangin sa dagat, at nagkaroon ng malakas na unos sa dagat, anupa't ang barko ay nagbantang mawasak. 


text:
 Nang magkagayo'y natakot ang mga magdaragat at tumawag ang bawat isa sa kanya-kanyang diyos; at kanilang inihagis sa dagat ang mga dala-dalahang nasa sasakyan upang makapagpagaan sa kanila. Samantala, si Jonas ay nasa ibaba sa pinakaloob na bahagi ng barko na doon ay nakahiga siya at nakatulog nang mahimbing. 


text:
 Sa gayo'y dumating ang kapitan at sinabi sa kanya, "Ano ang ibig mong sabihin, at natutulog ka pa? Bumangon ka, tumawag ka sa iyong diyos! Baka sakaling alalahanin tayo ng diyos upang huwag tayong mamatay." 


text:
 Sinabi nila sa isa't isa, "Pumarito kayo at tayo'y magpalabunutan upang ating malaman kung dahil kanino dumating ang kasamaang ito sa atin." Kaya't nagpalabunutan sila, at ang nabunot ay si Jonas." 


text:
 Nang magkagayo'y sinabi nila sa kanya, "Sabihin mo sa amin, dahil kanino dumating ang kasamaang ito sa atin? Ano ang iyong hanap-buhay? At saan ka nanggaling? Ano ang iyong lupain? Sa anong bayan ka?" 


text:
 Kanyang sinabi sa kanila, "Ako'y isang Hebreo. Ako'y may takot sa PANGINOON, sa Diyos ng langit na gumawa ng dagat at ng tuyong lupain." 


text:
 Nang magkagayo'y lubhang natakot ang mga tao, at sinabi sa kanya, "Ano itong iyong ginawa?" Sapagkat nalaman ng mga tao na siya'y tumatakas mula sa harapan ng  PANGINOON, sapagkat sinabi niya sa kanila. 


text:
 At sinabi nila sa kanya, "Anong gagawin namin sa iyo upang ang dagat ay tumahimik sa atin?" Sapagkat ang dagat ay lalong nag-aalimpuyo. 


text:
 Sinabi niya sa kanila, "Buhatin ninyo ako at ihagis ninyo ako sa dagat. Sa gayo'y ang dagat ay tatahimik para sa inyo, sapagkat alam ko na dahil sa akin ay dumating ang malaking unos na ito sa inyo." 


text:
 Gayunman, ang mga lalaki ay sumagwan ng mabuti upang maibalik ang barko sa lupa, ngunit hindi nila magawa sapagkat ang dagat ay lalo pang nag-aalimpuyo laban sa kanila. 


text:
 Kaya't sila'y tumawag sa PANGINOON, at nagsabi, "Nagmamakaawa kami sa iyo, O PANGINOON, huwag mo kaming ipahamak dahil sa buhay ng lalaking ito. Huwag mong iatang sa amin ang walang salang dugo; sapagkat ginawa mo, O PANGINOON, ang nakakalugod sa iyo." 


text:
 Kaya't kanilang binuhat si Jonas at inihagis siya sa dagat; at ang dagat ay tumigil sa pagngangalit nito. 


text:
 Nang magkagayo'y lubhang natakot ang mga tao sa PANGINOON; at sila'y naghandog ng isang alay sa PANGINOON at gumawa ng mga panata. 


text:
 At naghanda ang PANGINOON ng isang malaking isda upang lunukin si Jonas; at si Jonas ay nasa tiyan ng isda sa loob ng tatlong araw at tatlong gabi. 


text:
 at kanyang sinabi, "Tinawagan ko ang PANGINOON mula sa aking pagdadalamhati, at siya'y sumagot sa akin; mula sa tiyan ng Sheol ako'y sumigaw, at iyong dininig ang aking tinig. 


text:
 Sapagkat inihagis mo ako sa kalaliman, sa pusod ng dagat, At ang tubig ay nasa palibot ko; Ang lahat ng iyong alon at iyong mga daluyong ay umaapaw sa akin. 


text:
 Kaya't aking sinabi, 'Ako'y inihagis mula sa iyong harapan; gayunma'y muli akong titingin sa iyong banal na templo.' 


text:
 Kinukulong ako ng tubig sa palibot. Ang kalaliman ay nasa palibot ko. Ang mga damong dagat ay bumalot sa aking ulo. 


text:
 Ako'y bumaba sa mga ugat ng mga bundok. Ang lupain at ang mga halang nito ay nagsara sa akin magpakailanman. Gayunma'y iniahon mo ang aking buhay mula sa hukay, O PANGINOON kong Diyos. 


text:
 Nang ang aking buhay ay nanlulupaypay, naalala ko ang PANGINOON; at ang aking dalangin ay umabot sa loob ng iyong banal na templo. 


text:
 Ang mga nagpapahalaga sa mga walang kabuluhang diyus-diyosan ay nagtatakwil ng kanilang tunay na katapatan. 


text:
 Ngunit ako'y mag-aalay sa iyo na may tinig ng pasasalamat. Aking tutuparin ang aking ipinanata. Ang pagliligtas ay mula sa PANGINOON!" 


text:
 "Bumangon ka, pumaroon ka sa Ninive, sa malaking lunsod na iyon, at ipangaral mo ang pangaral na aking sinabi sa iyo." 


text:
 Sa gayo'y bumangon si Jonas at pumunta sa Ninive, ayon sa salita ng PANGINOON. Ang Ninive ay isang napakalaking lunsod, na tatlong araw na bagtasin ang luwang. 


text:
 Nagpasimulang pumasok si Jonas sa lunsod na may isang araw na lakarin ang layo. At siya'y sumigaw, "Apatnapung araw pa at ang Ninive ay mawawasak!" 


text:
 At ang mga mamamayan ng Ninive ay sumampalataya sa Diyos. Sila'y nagpahayag ng ayuno, at nag-suot ng damit-sako, mula sa pinakadakila sa kanila hanggang sa pinakahamak sa kanila. 


text:
 Nang ang balita ay dumating sa hari ng Ninive, siya'y tumindig sa kanyang trono, hinubad niya ang kanyang balabal, nagbalot siya ng damit-sako, at naupo sa mga abo. 


text:
 Gumawa siya ng pahayag at ipinalathala sa buong Ninive, "Sa utos ng hari at ng kanyang mga maharlikang tao: Huwag tumikim ng anuman ang tao ni hayop man, ang bakahan ni kawan man. Huwag silang kakain, ni iinom man ng tubig. 


text:
 Kundi magbalot ng damit-sako ang tao at hayop at dumaing nang taimtim sa Diyos upang talikuran ng bawat isa ang kanyang masamang lakad, at ang karahasan na nasa kanilang mga kamay. 


text:
 Sino ang nakakaalam, maaaring umatras at magbago ng isip ang Diyos at tumalikod sa kanyang nagniningas na galit, upang tayo'y huwag mamatay?" 


text:
 Nang makita ng Diyos ang kanilang ginawa, na sila'y humiwalay sa kanilang masamang lakad, nagbago ng isip ang Diyos tungkol sa kasamaan na kanyang sinabing gagawin niya sa kanila; at hindi niya iyon ginawa." 


text:
 Siya'y nanalangin sa PANGINOON, at nagsabi, "O PANGINOON, di ba ito ang aking sinabi, nang ako'y nasa aking bayan pa? Kaya nga ako'y nagmadaling tumakas patungo sa Tarsis; sapagkat alam ko na ikaw ay Diyos na mapagpala, mahabagin, hindi kaagad nagagalit, sagana sa tapat na pag-ibig at nalulungkot sa kasamaan. 


text:
 Kaya ngayon, O PANGINOON, ipinapakiusap ko sa iyo na kunin mo ang aking buhay, sapagkat mabuti pa sa akin ang mamatay kaysa mabuhay." 


text:
 Nang magkagayo'y lumabas si Jonas sa lunsod, naupo sa dakong silangan ng lunsod, at doo'y gumawa siya ng isang balag. Umupo siya sa ilalim ng lilim niyon, hanggang sa kanyang  makita kung ano ang mangyayari sa lunsod. 


text:
 At naghanda ang PANGINOONG Diyos ng isang halaman at pinataas sa itaas ni Jonas, upang maging lilim sa kanyang ulo, upang iligtas siya sa kanyang masamang kalagayan. Sa gayo'y tuwang-tuwa si Jonas dahil sa halaman. 


text:
 Ngunit kinaumagahan nang sumunod na araw, naghanda ang Diyos ng isang uod na siyang sumira sa halaman, kaya't natuyo ito. 


text:
 Nang sumikat ang araw, naghanda ang Diyos ng mainit na hanging silangan; at sinikatan ng araw ang ulo ni Jonas, kaya't siya'y nahilo, at hiniling ng buong kaluluwa niya na siya'y mamatay. Sinabi niya, "Mabuti pa sa akin ang mamatay kaysa mabuhay." 


text:
 Ngunit sinabi ng Diyos kay Jonas, "Mabuti ba ang ginagawa mo na magalit dahil sa halaman?" At kanyang sinabi, "Mabuti ang ginagawa ko na magalit hanggang sa kamatayan." 


text:
 Kaya't sinabi ng PANGINOON, "Ikaw ay nanghinayang sa halaman na hindi mo pinagpaguran o pinatubo man; ito ay tumubo sa isang gabi, at nawala sa isang gabi. 


text:
 Hindi ba ako manghihinayang sa Ninive, sa malaking lunsod na iyon na may mahigit sa isandaan at dalawampung libong katao na hindi nalalaman kung alin sa kanilang mga kamay ang kanan o ang kaliwa, at mayroon ding maraming hayop?" 


text:
 Ang salita ng PANGINOON na dumating kay Mikas na Morastita, sa mga araw nina Jotam, Ahaz, at Hezekias, na mga hari ng Juda, na nakita niya tungkol sa Samaria at Jerusalem. 


text:
 Pakinggan ninyo, kayong mga taong-bayan, kayong lahat, pakinggan mo, O lupa, at ng lahat ng naroon; at ang Panginoong DIYOS ay maging saksi nawa laban sa inyo, ang Panginoon mula sa kanyang banal na templo. 


text:
 Sapagkat narito, ang PANGINOON ay dumarating mula sa kanyang dako, at siya'y bababa at lalakad sa matataas na dako ng lupa. 


text:
 At ang mga bundok ay matutunaw sa ilalim niya, at ang mga libis ay mabibiyak, na parang pagkit na malapit sa apoy, parang tubig na ibinuhos mula sa isang mataas na lugar. 


text:
 Lahat ng ito'y dahil sa pagsuway ng Jacob, at dahil sa mga kasalanan ng sambahayan ni Israel. Ano ang pagsuway ng Jacob? Hindi ba ang Samaria? At ano ang kasalanan ng sambahayan ng Juda? Hindi ba ang Jerusalem? 


text:
 Kaya't gagawin ko ang: Samaria na parang bunton sa parang, isang lugar upang taniman ng ubasan; at aking ibubuhos ang kanyang mga bato sa libis, at aking ililitaw ang kanyang mga pundasyon. 


text:
 Lahat ng kanyang larawang inanyuan ay dudurugin, ang lahat ng kanyang mga upa ay susunugin, at ang lahat ng kanyang diyus-diyosan ay aking sisirain; sapagkat kung paanong tinipon niya ang mga upa ng isang masamang babae ay muling gagamitin ang mga upa ng masamang babae. 


text:
 Dahil dito tataghoy ako at tatangis, ako'y aalis na nakayapak at hubad; ako'y uungol na parang asong-gubat at tatangis na gaya ng mga buwitre. 


text:
 Sapagkat ang kanyang mga sugat ay walang lunas; at ito'y dumating sa Juda; ito'y umabot hanggang sa pintuan ng aking bayan, hanggang sa Jerusalem. 


text:
 Huwag ninyo itong sabihin sa Gat" huwag kayong tumangis, sa Belhle-Aphra ay gumulong kayo sa alabok. 


text:
 Dumaan ka, O mamamayan ng Saphir, sa kahubaran at kahihiyan; ang mamamayan ng Zaanan ay hindi lumalabas; ang taghoy ng Bet-esel ay mag-aalis sa iyo ng kanyang dakong kinatatayuan. 


text:
 Sapagkat ang mga mamamayan ng Maroth ay balisang naghihintay ng mabuti, sapagkat ang kasamaaa ay bumaba mula sa PANGINOON hanggang sa pintuan ng Jerusalem. 


text:
 Isingkaw mo ang kabayo sa karwahe, mga mamamayan ng Lakish; kayo ang pasimula ng kasalanan sa anak na babae ng Zion: sapagkat sa iyo ay natagpuan ang pagsuway ng Israel. 


text:
 Kaya't ikaw ay magbibigay ng kaloob ng pamamaalam sa Moreshet-gat; ang mga bahay sa Achzib ay magiging mapandayang bagay sa mga hari ng Israel. 


text:
 Muli akong magdadala sa iyo ng mananakop, O naninirahan sa Maresha, ang kaluwalhatian ng Israel ay darating sa Adullam. 


text:
 Magpakalbo ka, at pagupit ka para sa mga anak ng iyong kaluguran; magpakalbo kang gaya ng agila; sapagkat sila'y patungo sa pagkabihag mula sa iyo. 


text:
 Kahabag-habag sila na nagbabalak ng kasamaan, at gumagawa ng kasamaan sa kanilang mga higaan! Kapag dumating ang umaga, ay ginagawa nila ito, sapagkat ito'y nasa kapangyarihan ng kanilang kamay. 


text:
 Sila'y nag-iimbot ng mga bukid, at kanilang kinakamkam; at ng mga bahay at kanilang kinukuha; at kanilang inaapi ang isang tao at ang kanyang sambahayan, ang tao at ang kanyang mana. 


text:
 Kaya't ganito ang sabi ng PANGINOON: Laban sa angkang ito ay nagbabalak ako ng kasamaan na doo'y hindi ninyo maaalis ang inyong mga leeg, ni makalalakad man na may kahambugan; sapagkat iyon ay magiging isang masamang panahon. 


text:
 Sa araw na iyon ay aawit ako nang pagtuya laban sa inyo, at mananaghoy ng mapait na panaghoy, at sasabihin, "Kami ay lubos na nasira; kanyang binabago ang bahagi ng aking bayan; ano't inilalayo niya sa akin! Kanyang binabahagi ang aming mga bukid sa mga bumihag sa amin." 


text:
 Kaya't mawawalan ka na ng maghahagis ng pisi sa pamamagitan ng palabunutan sa  kapulungan ng  PANGINOON. 


text:
 "Huwag kayong mangaral" — ganito sila nangangaral — "walang dapat mangaral ng gayong mga bagay; hindi tayo aabutan ng kahihiyan." 


text:
 Ito ba ay dapat sabihin, O sambahayan ni Jacob, Ang pagtitiis ba ng PANGINOON ay ubos na? Ang mga ito ba ang kanyang mga gawa? Di ba ang aking mga salita ay gumagawa ng mabuti sa lumalakad nang matuwid? 


text:
 Kamakailan ang aking bayan ay bumangon na gaya ng isang kaaway: inyong hinubaran ng kasuotan ang mga walang malay na nagdaraan, na galing sa digmaan. 


text:
 Ang mga babae ng aking bayan ay inyong pinalalayas sa kanilang masasayang bahay; mula sa kanilang mga bata ay inyong inaalis ang aking kaluwalhatian magpakailanman. 


text:
 Bumangon kayo at humayo, sapagkat hindi ito lugar na pahingahan; dahil sa karumihan na lumilipol sa pamamagitan ng malubhang pagkawasak. 


text:
 Kung ang isang tao ay lumalakad at nagsasalita ng hangin at kasinungalingan, na nagsasabi, "Ako'y mangangaral sa iyo tungkol sa alak at matapang na inumin." Siya ang magiging tagapagsalita para sa bayang ito! 


text:
 Tiyak na titipunin ko kayong lahat, O Jacob, aking titipunin ang nalabi ng Israel; akin silang ilalagay na magkakasama na parang mga tupa sa isang kulungan, na parang kawan sa pastulan nito, isang maingay na pulutong ng mga tao. 


text:
 Nangunguna sa kanila ang nagbubukas ng daan; sila'y lalampas at daraan sa pintuan at lalabas doon. Ang kanilang hari ay daraan sa harapan nila, at ang PANGINOON ang nasa unahan nila. 


text:
 At aking sinabi, Pakinggan ninyo, kayong mga pinuno ng Jacob, at mga pinuno ng sambahayan ni Israel! Hindi ba para sa inyo na malaman ang katarungan? 


text:
 Kayong napopoot sa mabuti at umiibig sa kasamaan; na tumutuklap ng balat ng aking bayan, at ng kanilang laman sa kanilang mga buto; 


text:
 na kumakain ng laman ng aking bayan, at lumalapnos ng kanilang balat, at pinagpuputul-putol ang kanilang mga buto, at tinatadtad ang mga ito na gaya ng karne sa kaldero, gaya ng laman sa isang kawa. 


text:
 Kung magkagayo'y dadaing sila sa PANGINOON, ngunit sila'y hindi niya sasagutin; kanyang ikukubli ang kanyang mukha sa kanila sa panahong iyon, sapagkat kanilang pinasama ang kanilang mga gawa. 


text:
 Ganito ang sabi ng PANGINOON tungkol sa mga propeta na nagliligaw sa aking bayan; na nagsisisigaw ng, "Kapayapaan"; kapag sila'y may makakain, ngunit naghayag ng pakikidigma laban sa kanya na hindi naglagay ng anuman sa kanilang mga bibig. 


text:
 Kaya't magiging gabi sa inyo, na hindi kayo magkakaroon ng pangitain; at kadiliman para sa inyo, walang panghuhula. Ang araw ay lulubog sa mga propeta, at ang araw ay magdidilim sa kanila; 


text:
 ang mga tagakita ay mahihiya, at ang mga manghuhula ay mapapahiya, silang lahat ay magtatakip ng kanilang mga labi; sapagkat walang kasagutan mula sa Diyos. 


text:
 Ngunit sa ganang akin, ako'y puspos ng kapangyarihan ng Espiritu ng PANGINOON, at ng katarungan, at ng kapangyarihan, upang ipahayag sa Jacob ang kanyang pagsuway, at sa Israel ang kanyang kasalanan. 


text:
 Pakinggan ninyo ito, kayong mga pinuno ng sambahayan ni Jacob, at mga pinuno sa sambahayan ni Israel, na napopoot sa katarungan, at binabaluktot ang lahat ng katuwiran, 


text:
 Ang mga pinuno niya'y humahatol dahil sa suhol, at ang mga pari niya'y nagtuturo dahil sa sahod, at ang propeta niya'y nanghuhula dahil sa salapi: gayunma'y sumasandal sila sa PANGINOON, at nagsasabi, "Hindi ba ang PANGINOON ay nasa gitna natin? Walang kasamaang darating sa atin." 


text:
 Kaya't dahil sa inyo, ang Zion ay bubungkalin na parang isang bukid, at ang Jerusalem ay magiging mga bunton ng pagkasira, at ang mga bundok ng bahay ay parang matataas na dako sa isang gubat. 


text:
 At nangyari sa mga huling araw, ang bundok ng bahay ng PANGINOON ay itatatag bilang pinakamataas sa mga bundok, at itataas sa mga burol; at ang mga tao'y magpupuntahan doon, 


text:
 at maraming bansa ang darating at magsasabi, "Halikayo, tayo'y umahon patungo sa bundok ng PANGINOON, at sa bahay ng Diyos ni Jacob; upang maituro niya sa atin ang kanyang mga daan, at tayo'y makalakad sa kanyang mga landas." Sapagkat mula sa Zion ay lalabas ang kautusan, at ang salita ng PANGINOON mula sa Jerusalem. 


text:
 Siya'y hahatol sa gitna ng maraming bayan, at magpapasiya para sa malalakas na bansa sa malayo; at kanilang papandayin ang kanilang mga tabak upang maging sudsod, at ang kanilang mga sibat upang maging karit; ang bansa ay hindi magtataas ng tabak laban sa bansa, ni magsasanay para sa pakikidigma. 


text:
 Kundi bawat isa'y uupo sa ilalim ng kanyang punong ubas at sa ilalim ng kanyang punong igos; at walang tatakot sa kanila; sapagkat sinalita ng bibig ng PANGINOON ng mga hukbo. 


text:
 Sapagkat ang lahat ng bayan ay lalakad bawat isa sa pangalan ng kanya-kanyang diyos, ngunit tayo'y lalakad sa pangalan ng PANGINOON nating Diyos magpakailanpaman. 


text:
 Sa araw na iyon, sabi ng PANGINOON, titipunin ko ang pilay, at titipunin ko ang mga itinapon, at ang aking mga pinahirapan. 


text:
 Ang pilay ay gagawin kong nalabi; at ang mga itinapon ay isang malakas na bansa; at ang PANGINOON ay maghahari sa kanila sa bundok ng Zion mula ngayon hanggang sa walang hanggan. 


text:
 At ikaw, o tore ng kawan, na burol ng anak na babae ng Zion, ito sa iyo'y darating, ang dating kapangyarihan ay darating, ang kaharian ng anak na babae ng Jerusalem. 


text:
 Ngayo'y bakit ka sumisigaw nang malakas? Wala ka bang hari? Ang iyo bang tagapayo ay namatay, upang ang mga paghihirap ay sumaiyo na gaya ng babaing manganganak? 


text:
 Mamilipit ka at dumaing, O anak na babae ng Zion, na gaya ng babaing manganganak; sapagkat ngayo'y lalabas ka sa lunsod, at maninirahan sa parang, at ikaw ay pupunta sa Babilonia. Ililigtas ka roon, doo'y rutubusin ka ng PANGINOON sa kamay ng iyong mga kaaway. 


text:
 At ngayo'y maraming bansa ang magtitipon laban sa iyo, na nagsasabi, "Hayaan siyang malapastangan, ituon natin ang ating mata sa Zion." 


text:
 Ngunit hindi nila alam ang mga pag-iisip ng PANGINOON, hindi nila nauunawaan ang kanyang panukala, sapagkat kanyang tinipon sila na parang mga bigkis sa giikan. 


text:
 Bumangon ka at gumiik, O anak na babae ng Zion; sapagkat aking gagawing bakal ang iyong sungay, at tanso ang iyong mga kuko; at iyong dudurugin ang maraming bayan, upang iyong italaga sa PANGINOON ang kanilang pakinabang, at ang kanilang kayamanan ay sa Panginoon ng buong lupa. 


text:
 Ngayon ay magtipun-tipon kayo sa mga hukbo, O anak na babae ng mga hukbo, sila'y naglagay ng pagkubkob laban sa atin; kanilang hahampasin ng tungkod ang pisngi ng hukom ng Israel. 


text:
 Ngunit ikaw, Bethlehem sa Efrata, na maliit upang mapabilang sa mga angkan ng Juda, mula sa iyo ay lalabas para sa akin ang isa na magiging pinuno sa Israel; na ang pinagmulan ay mula nang una, mula nang walang hanggan. 


text:
 Kaya't kanyang ibibigay sila hanggang sa panahon na siya na nagdaramdam ay manganak; kung magkagayon ang nalabi sa kanyang mga kapatid ay babalik sa mga anak ni Israel. 


text:
 At siya'y titindig at pakakainin ang kanyang kawan sa lakas ng PANGINOON, sa kamahalan ng pangalan ng PANGINOON niyang Diyos. At sila'y mananatili, sapagkat sa panahong iyon siya'y magiging dakila hanggang sa mga dulo ng lupa. 


text:
 At ang isang ito ay magiging kapayapaan. Kapag ang taga-Asiria ay sumalakay sa ating lupain, at kapag tinapakan niya ang ating mga muog, kung gayon tayo ay maglalagay laban sa kanya ng pitong pastol, at walong pinuno ng mga tao. 


text:
 Kanilang pamumunuan ng tabak ang lupain ng Asiria, at ang lupain ng Nimrod sa mga pasukan niyon, at kanyang ililigtas tayo sa taga-Asiria, kapag siya'y sumalakay sa ating lupain, at kapag siya'y tumapak sa ating nasasakupan. 


text:
 At ang nalabi sa Jacob ay magiging parang hamog na mula sa PANGINOON sa gitna ng maraming bayan, parang ulan sa damo na hindi naghihintay sa tao, ni naghihintay man sa mga anak ng tao. 


text:
 At ang nalabi sa Jacob ay makakasama ng mga bansa, sa gitna ng maraming bayan, parang leon sa gitna ng mga hayop sa gubat, parang batang leon sa gitna ng mga kawan ng mga tupa; na kapag siya'y dumaan, yumapak at lumapa, at walang magligtas. 


text:
 At sa araw na iyon, sabi ng PANGINOON, aking aalisin sa iyo ang mga kabayo mo, at aking sisirain ang iyong mga karwahe, 


text:
 at aking wawasakin ang mga lunsod ng iyong lupain, at aking ibabagsak ang lahat ng iyong tanggulan. 


text:
 Aalisin ko ang iyong mga larawang inanyuan at ang iyong mga haligi sa gitna ninyo, at hindi ka na sasamba sa gawa ng iyong mga kamay; 


text:
 Pakinggan ninyo ngayon ang sinasabi ng PANGINOON: Bumangon ka, ipaglaban mo ang iyong usapin sa harapan ng mga bundok, at hayaang marinig ng mga burol ang iyong tinig. 


text:
 Pakinggan ninyo, kayong mga bundok, ang usapin ng PANGINOON, at kayong matitibay na pundasyon ng lupa; sapagkat ang PANGINOON ay may usapin laban sa kanyang bayan, at siya'y makikipagtalo sa Israel. 


text:
 Sapagkat ikaw ay aking iniahon mula sa lupain ng Ehipto, at tinubos kita mula sa bahay ng pagkaalipin; at aking sinugo sa unahan mo sina Moises, Aaron, at Miriam. 


text:
 O bayan ko, alalahanin mo kung ano ang isinasagawa ni Balak na hari ng Moab, at kung ano ang isinagot sa kanya ni Balaam na anak ni Beor; at kung ano ang nangyari mula sa Shittim hanggang sa Gilgal, upang iyong malaman ang mga matuwid na gawa ng PANGINOON." 


text:
 "Ano ang aking ilalapit sa harapan ng PANGINOON, at iyuyukod sa harap ng Diyos sa kaitaasan? Lalapit ba ako sa harapan niya na may mga handog na sinusunog, na may guyang isang taon ang gulang? 


text:
 Nalulugod ba ang PANGINOON sa mga libu-libong tupa, o sa mga sampung libong ilog ng langis? Ibibigay ko ba ang aking panganay dahil sa aking pagsuway, ang bunga ng aking katawan dahil sa kasalanan ng aking kaluluwa?" 


text:
 Ipinakita niya sa iyo, O tao, kung ano ang mabuti. At ano ang itinatakda ng PANGINOON sa iyo, kundi ang gumawa na may katarungan, at umibig sa kaawaan, at lumakad na may kapakumbabaan na kasama ng iyong Diyos? 


text:
 Ang tinig ng PANGINOON ay sumisigaw sa lunsod isang mainam na karunungan ang matakot sa iyong pangalan; "Pakinggan ninyo, O lipi at ang pagtitipon ng bayan! 


text:
 Mayroon pa kayang mga kayamanan ng kasamaan sa bahay ng masama, at ng kulang na panukat na kasuklamsuklam? 


text:
 Pawawalang-sala ko ba ang taong may masamang , timbangan at may isang supot ng mapandayang panimbang? 


text:
 Sapagkat ang mayayamang tao ng lunsod ay puno ng karahasan; ang kanyang mga mamamayan ay nagsasalita ng mga kabulaanan, at ang kanilang dila ay mandaraya sa kanilang bibig. 


text:
 Ikaw ay kakain, ngunit hindi ka mabubusog; at iyong karumihan ay mapapasa gitna mo; ikaw ay magtatabi, ngunit hindi makakapag-ipon; at ang iyong inipon ay aking ibibigay sa tabak. 


text:
 Ikaw ay maghahasik, ngunit hindi ka mag-aani: ikaw ay magpipisa ng mga olibo, ngunit hindi ka magpapahid ng langis sa iyong sarili; ikaw ay magpipisa ng ubas, ngunit hindi ka iinom ng alak. 


text:
 Sapagkat iningatan ang mga tuntunin ni Omri, at ang lahat ng mga gawa ng sambahayan ni Ahab, at kayo'y nagsisilakad sa kanilang mga payo; upang gawin kitang wasak, at ang iyong mamamaya'y hahamakin, at inyong papasanin ang pagkutya ng aking bayan." 


text:
 Kahabag-habag ako! Sapagkat ako'y naging gaya nang tipunin ang mga bunga sa tag-init, gaya nang pulutin ang ubas sa ubasan, walang kumpol na makakain walang unang hinog na bunga ng igos na aking kinasabikan. 


text:
 Ang mabuting tao ay namatay sa lupa, at wala nang matuwid sa mga tao; silang lahat ay nag-aabang upang magpadanak ng dugo; hinuhuli ng bawat isa ang kanyang kapatid sa pamamagitan ng lambat. 


text:
 Ang kanilang mga kamay ay nasa kasamaan upang sikaping isagawa; ang pinuno at ang hukom ay humihingi ng suhol; at ang dakilang tao ay nagsasalita ng masamang pagnanasa ng kanyang kaluluwa, ganito nila ito pinagtatagni-tagni. 


text:
 Ang pinakamahusay sa kanila ay parang dawag; ang pinakamatuwid sa kanila ay gaya ng bakod na tinikan. Ang araw ng kanilang mga bantay, ang araw ng kanilang kaparusahan ay dumating; ngayo'y dumating na ang kanilang pagkalito. 


text:
 Huwag kayong magtitiwala sa kapitbahay; huwag kayong magtiwala sa kaibigan; ingatan mo ang mga pintuan ng iyong bibig sa kanya na humihiga sa iyong sinapupunan, 


text:
 sapagkat lalapastanganin ng anak na lalaki ang ama, ang anak na babae ay titindig laban sa kanyang ina, ang manugang na babae ay laban sa kanyang biyenang babae; ang mga kaaway ng tao ay ang kanyang sariling kasambahay. 


text:
 Ngunit sa ganang akin, ako'y titingin sa PANGINOON; ako'y maghihintay sa Diyos ng aking kaligtasan; papakinggan ako ng aking Diyos. 


text:
 Huwag kang magalak laban sa akin, O aking kaaway; kapag ako'y nabuwal, ako'y babangon; kapag ako'y naupo sa kadiliman, ang PANGINOON ay magiging aking ilaw. 


text:
 Aking papasanin ang galit ng PANGINOON, sapagkat ako'y nagkasala laban sa kanya, hanggang.sa kanyang ipagsanggalang ang aking usapin, at lapatan ako ng hatol. Kanyang ilalabas ako sa liwanag, at aking mamasdan ang kanyang pagliligtas. 


text:
 Kung magkagayo'y makikita ng aking kaaway, at kahihiyan ang tatakip sa kanya na nagsabi sa akin, "Nasaan ang PANGINOON mong Diyos?" Makikita ng aking mga mata ang nais ko sa kanya; siya'y yayapakan na parang putik sa mga lansangan. 


text:
 Isang araw para sa pagtatayo ng iyong mga kuta! Sa araw na iyon ay palalawakin ang iyong hangganan. 


text:
 Sa araw na iyon ay pupunta sila sa iyo mula sa Asiria at sa mga lunsod ng Ehipto, at mula sa Ehipto hanggang sa Ilog, at mula sa dagat hanggang sa dagat, at mula sa bundok hanggang sa bundok. 


text:
 Ngunit masisira ang lupa dahil sa kanila na naninirahan doon, dahil sa bunga ng kanilang mga gawa. 


text:
 Pastulin mo ang iyong bayan sa pamamagitan ng iyong tungkod, ang kawan na iyong mana, na mag-isang naninirahan sa gubat sa gitna ng mabungang lupain; pakainin mo sila sa Basan at sa Gilead, gaya ng mga araw noong una. 


text:
 Gaya ng mga araw nang ikaw ay lumabas sa lupain ng Ehipto ay pagpapakitaan ko sila ng mga kagila-gilalas na bagay. 


text:
 Makikita ng mga bansa at mapapahiya sa lahat nilang kapangyarihan; kanilang ilalagay ang kanilang kamay sa kanilang bibig, ang kanilang mga tainga ay mabibingi. 


text:
 Hihimurin nila ang alabok na parang ahas; gaya ng gumagapang na mga hayop sa lupa; sila'y lalabas na nanginginig mula sa kanilang mga kulungan; sila'y lalapit na may takot sa PANGINOON nating Diyos at sila'y matatakot dahil sa iyo. 


text:
 Sino ang Diyos na gaya mo, na nagpapatawad ng kasamaan, at pinalalampas ang pagsuway ng nalabi sa kanyang mana? Hindi niya pinananatili ang kanyang galit magpakailanman, sapagkat siya'y nalulugod sa tapat na pag-ibig. 


text:
 Siya'y muling mahahabag sa atin; kanyang tatapakan ang ating kasamaan. Kanyang ihahagis ang lahat nating kasalanan sa mga kalaliman ng dagat. 


text:
 Igawad mo ang katotohanan kay Jacob, at tapat na pag-ibig kay Abraham, na iyong isinumpa sa aming mga ninuno mula pa nang unang panahon. 


text:
 Ang PANGINOON ay mapanibughuin at naghihiganting Diyos, ang PANGINOON ay naghihiganti at puno ng poot; ang PANGINOON ay naghihiganti sa kanyang mga kaaway, at siya'y naglalaan ng poot sa kanyang mga kaaway. 


text:
 Ang PANGINOON ay banayad sa galit ngunit may dakilang kapangyarihan, at sa anumang paraan ay hindi pawawalang-sala ng PANGINOON ang  nagkasala. Ang kanyang daan ay sa ipu-ipo at sa bagyo, at ang mga ulap ay siyang alabok ng kanyang mga paa. 


text:
 Kanyang sinasaway ang dagat at ito'y tinutuyo, at tinutuyo niya ang lahat ng ilog, ang Basan at Carmel ay natutuyo, at ang bulaklak ng Lebanon ay nalalanta. 


text:
 Ang mga bundok ay nanginginig sa harapan niya, ang mga burol ay natutunaw; ang lupa'y nawawasak sa kanyang harapan, ang sanlibutan at ang lahat ng naninirahan doon. 


text:
 Sino ang makakatayo sa harap ng kanyang galit? Sinong makakatagal sa bangis ng kanyang galit? Ang kanyang poot ay ibinubuhos na gaya ng apoy, at ang malalaking bato ay binabasag niya. 


text:
 Ang PANGINOON ay mabuti, isang muog sa araw ng kaguluhan; at nakikilala niya ang mga nanganganlong sa kanya. 


text:
 Ngunit sa pamamagitan ng umaapaw na baha kanyang lubos na wawakasan ang kanyang mga kaaway, at hahabulin ang kanyang mga kaaway sa kadiliman. 


text:
 Ano ang inyong binabalak laban sa PANGINOON? Siya'y gagawa ng lubos na kawakasan; ang pagdadalamhati ay hindi titindig ng dalawang ulit. 


text:
 Gaya ng mga tinik, sila'y nagkakabuhol-buhol, gaya ng mag-iinom, sila'y naglalasing; gaya ng tuyong dayami, sila'y natutupok. 


text:
 Hindi ba lumabas ang isa sa iyo na nagpanukala ng kasamaan laban sa PANGINOON, at nagpapayo ng masama? 


text:
 Ganito ang sabi ng PANGINOON, "Bagaman sila'y malakas at marami, sila'y puputulin at lilipas. Bagaman pinahirapan kita, hindi na kita pahihirapan pa. 


text:
 Ang PANGINOON ay nagbigay ng utos tungkol sa iyo: "Hindi na magpapatuloy ang iyong pangalan, mula sa bahay ng iyong mga diyos ay aking ihihiwalay ang larawang inanyuan at ang larawang hinulma. Aking gagawin ang iyong libingan, sapagkat ikaw ay walang halaga." 


text:
 Narito, nasa ibabaw ng mga bundok ang mga paa niya na nagdadala ng mabubuting balita, na nagpapahayag ng kapayapaan! Ipagdiwang mo ang iyong mga kapistahan, O Juda, tuparin mo ang iyong mga panata; sapagkat ang masama. ay hindi na dadaan pa sa iyo; siya'y lubos na ititiwalag. 


text:
 Ang tagapangalat ay umahon laban sa iyo. Magtalaga ka ng tao sa mga kuta; bantayan mo ang daan, bigkisan mo ang iyong mga balakang, tipunin mo ang lahat mong lakas. 


text:
 Sapagkat ibinabalik ng PANGINOON ang karilagan ng Jacob, gayundin ang karilagan ng Israel, sapagkat hinubaran sila ng mga mandarambong at sinira ang mga sanga ng kanilang mga puno ng ubas. 


text:
 Ang kalasag ng kanyang mga mandirigma ay pula, ang kanyang mga kawal ay nakadamit ng matingkad na pula. Ang mga bakal ng karwahe ay kumikislap nang kanyang inihahanda sa pakikipaglaban; ang mga sibat na abeto ay iwinasiwas. 


text:
 Ang mga karwahe ay humahagibis sa mga lansangan, sila'y paroo't-parito sa mga liwasan; ang mga anyo ng mga ito ay gaya ng mga sulo; ang mga ito'y humahagibis na parang kidlat. 


text:
 Naaalala niya ang kanyang mga pinuno, sila'y natitisod sa kanilang paglakad; sila'y nagmamadali sa pader, ang panakip ay inihanda. 


text:
 At ito'y nakatakda na, siya'y hinubaran at dinala; at ang kanyang mga alilang babae ay nananaghoy na parang huni ng mga kalapati, at dinadagukan ang kanilang mga dibdib. 


text:
 Ang Ninive ay gaya ng lawa ng tubig sa lahat ng mga araw niya, gayon may nagsisitakas, "Tigil! Tigil!"— ngunit walang lumilingon. 


text:
 Samsamin ninyo ang pilak, samsamin ninyo ang ginto! Walang katapusan ang kayamanan, o kayamanan ng bawat mahalagang bagay. 


text:
 Siya'y walang laman, pinabayaan at wasak! Ang mga puso ay nanghihina, at ang mga tuhod ay nanginginig, ang lahat ng mga balakang ay nanginginig, ang lahat ng mga mukha ay namumutla! 


text:
 Nasaan ang yungib ng mga leon, ang pastulan ng mga batang leon, na pinagdadalhan ng leon ng kanyang biktima, na kinaroroonan ng kanyang mga anak, na doo'y walang umaabala sa kanila? 


text:
 Ang leon ay lumalapa nang sapat para sa kanyang mga anak, at lumalapa ng biktima para sa kanyang mga babaing leon; pinupuno niya ang kanyang yungib ng biktima at ang kanyang mga yungib ng nilapang laman. 


text:
 Narito, ako'y laban sa iyo, sabi ng PANGINOON ng mga hukbo, at aking susunugin ang iyong mga karwahe sa usok, at lalamunin ng tabak ang iyong mga batang leon. Kukunin ko ang iyong biktima mula sa lupa, at ang tinig ng iyong mga sugo ay hindi na maririnig pa. 


text:
 Kahabag-habag ang madugong lunsod! punong-puno ng kabulaanan at samsam — at sa kanya'y hindi nawawalan ng biktima! 


text:
 Ang bagsak ng panghagupit, at ang pagragasa ng gulong, nagdadambahang kabayo at lukso ng mga karwahe! 


text:
 Sumusugod ang mga mangangabayo, kumikislap na tabak at kumikinang na sibat, at napakaraming patay, bunton ng mga bangkay, at walang katapusang mga bangkay; sila'y natitisod sa mga bangkay — 


text:
 Ang lahat ay dahil sa di mabilang na pagpapakasama ng bayarang babae, ang maganda at babaing dalubhasa sa pag-eengkanto, na nagbibili ng mga bansa sa pamamagitan ng kanyang pagiging bayarang babae, at ang mga bayan sa pamamagitan ng kanyang mga pag-eengkanto. 


text:
 Narito, ako'y laban sa iyo, sabi ng PANGINOON ng mga hukbo, at aking itataas ang damit mo sa iyong mukha; at ipapakita ko sa mga bansa ang iyong kahubaran at sa mga kaharian ang iyong kahihiyan. 


text:
 At ang lahat ng titingin sa iyo, ay lalayo sa iyo, at magsasabi, "Ang Ninive ay sira, sinong tataghoy sa kanya?" saan ako hahanap ng mga mang-aaliw para sa iyo? 


text:
 Ikaw ba'y mas mabuti pa sa Noamon na nakaupo sa tabi ng Nilo, na may tubig sa palibot niya; na ang kuta niya'y ang dagat, at ang tubig ay kanyang pader? 


text:
 Ang Etiopia ang kanyang lakas, pati ang Ehipto, at iyon ay walang hangganan; ang Put at Lubim ay kanyang naging mga katulong. 


text:
 Gayunman siya'y ipinatapon, siya'y dinala sa pagkabihag; maging ang kanyang mga anak ay pinagputul-putol sa dulo ng lahat ng mga lansangan; pinagpalabunutan ang kanyang mararangal na tao, at ang lahat ng kanyang mga dakilang tao ay ginapos ng mga tanikala. 


text:
 Lahat ng iyong kuta ay magiging parang puno ng igos na may unang hinog na mga igos; na kapag inuga ay nalalaglag sa bibig ng kumakain. 


text:
 Narito, ang iyong bayan sila'y mga babae sa gitna mo. Ang mga pintuan ng iyong lupain ay bukas nang maluwang sa iyong mga kaaway; nilamon ng apoy ang iyong mga halang. 


text:
 Umigib ka ng tubig para sa pagkubkob; tibayan mo ang iyong mga muog; pumasok ka sa putikan, magbayo ka sa lusong, hawakan mo ang hulmahan ng tisa! 


text:
 Doon ka sasakmalin ng apoy; tatagpasin ka ng tabak. Lalamunin ka nito na gaya ng balang. Magpakarami kang gaya ng balang: magpakarami kang gaya ng tipaklong! 


text:
 Pinarami mo ang iyong mga mangangalakal nang higit kaysa mga bituin sa langit. Ibinuka ng balang ang kanyang mga pakpak at lumipad na papalayo. 


text:
 Ang iyong mga pinuno ay gaya ng mga tipaklong, at ang iyong mga tagapamahala ay parang kawan ng balang, na dumadapo sa mga bakod sa araw na malamig — kapag ang araw ay sumikat, sila'y nagliliparan, walang nakakaalam kung nasaan sila. 


text:
 Ang iyong mga pastol ay natutulog, O hari ng Asiria; ang iyong mga maharlika ay nahihimbing. Ang iyong bayan ay nakakalat sa mga bundok, at walang magtitipon sa kanila. 


text:
 Walang paggaling ang iyong sakit, ang iyong sugat ay malubha. Lahat ng makabalita sa iyo ay pumapalakpak ng kanilang kamay sa iyo. Sapagkat sino ang kailanma'y nakaligtas sa iyong walang tigil na kalupitan? 


text:
 O PANGINOON, hanggang kailan ako hihingi ng tulong, at hindi mo papakinggan? O dadaing sa iyo ng "Karahasan!" at hindi ka magliligtas? 


text:
 Bakit mo hinahayaang makita ko ang kamalian, at tingnan ang kasamaan? Ang kasiraan at karahasan ay nasa harapan ko; paglalaban at pagtatalo ay lumilitaw. 


text:
 Kaya't ang batas ay hindi pinapansin, at ang katarungan ay hindi kailanman nangingibabaw. Sapagkat pinaliligiran ng masama ang matuwid; kaya't ang katarungan ay nababaluktot. 


text:
 Magmasid kayo sa mga bansa, at tumingin kayo; mamangha at magtaka. Sapagkat ako'y gumagawa ng isang gawain sa inyong mga araw na hindi ninyo paniniwalaan kapag sinabi sa inyo. 


text:
 Sapagkat narito, aking ginigising ang mga Caldeo, ang malupit at marahas na bansa, na lumalakad sa kaluwangan ng lupa, upang sakupin ang mga tahanang hindi kanila. 


text:
 Sila'y kakilakilabot at nakakatakot; ang kanilang katarungan at karangalan ay mula sa kanilang sarili. 


text:
 Ang kanilang mga kabayo ay matutulin kaysa mga leopardo, higit na mababangis kaysa panggabing asong-gubat at ang kanilang mga mangangabayo ay mabibilis. Ang kanilang mga mangangabayo ay galing sa malayo; sila'y lumilipad na parang agila na nagmamadali upang manakmal. 


text:
 Silang lahat ay dumarating para sa karahasan; na may mukhang pasulong. Kanilang tinitipon ang mga bihag na parang buhangin. 


text:
 Kanilang tinutuya ang mga hari, at ang mga pinuno ay kanilang pinagtatawanan. Kanilang kinukutya ang bawat tanggulan; sapagkat kanilang binubuntunan ang lupa at sinasakop ito. 


text:
 Pagkatapos ay lalampas sila na parang hangin at magpapatuloy, mga taong nagkasala, na ang sarili nilang kapangyarihan ay ang kanilang diyos! 


text:
 Di ba ikaw ay mula sa walang hanggan, O PANGINOON kong Diyos, aking Banal? Kami ay hindi mamamatay. O PANGINOON, iyong itinakda sila sa paghuhukom; at ikaw, O Malaking Bato, ang nagtatag sa kanila upang magtuwid. 


text:
 "Ang iyong mga mata ay malilinis at hindi makakatingin sa kasamaan," at hindi makakatingin sa kamalian, bakit mo minamasdan ang taong masasama, at tumatahimik ka kapag sinasakmal ng masama ang taong higit na matuwid kaysa kanya? 


text:
 Sapagkat ginagawa mo ang mga tao na gaya ng mga isda sa dagat, gaya ng mga gumagapang na bagay na walang namumuno. 


text:
 Kanyang binubuhat silang lahat sa pamamagitan ng bingwit; kanyang hinuhuli sila sa kanyang lambat, at kanyang tinitipon sila sa kanyang panghuli, kaya't siya'y nagagalak at nagsasaya. 


text:
 Kaya't siya'y naghahandog sa kanyang lambat, at nagsusunog ng kamanyang sa kanyang panghuli, sapagkat sa pamamagitan ng mga iyo'y nabubuhay siya sa karangyaan, at ang kanyang pagkain ay sagana. 


text:
 Patuloy ba niyang aalisan ng laman ang kanyang lambat, at walang habag na papatayin ang mga bansa magpakailanman? 


text:
 Ako'y tatayo upang magbantay, at magbabantay ako sa ibabaw ng tore, at tatanaw upang makita ko kung ano ang kanyang sasabihin sa akin, at kung ano ang aking isasagot tungkol sa aking daing. 


text:
 At ang PANGINOON ay sumagot sa akin: "Isulat mo ang pangitain, at gawin mong malinaw sa mga tapyas na bato, upang ang makabasa niyon ay makatakbo. 


text:
 Sapagkat ang pangitain ay naghihintay pa ng panahon nito; at nagsasalita tungkol sa wakas — hindi ito magsisinungaling. Kung ito'y parang mabagal ay hintayin mo; ito'y tiyak na darating, hindi ito maaantala. 


text:
 Masdan mo ang palalo! Hindi tapat sa kanya ang kaluluwa niya, ngunit ang matuwid ay mabubuhay sa pamamagitan ng kanyang pananampalataya. 


text:
 Bukod dito ang alak ay mandaraya; ang taong hambog ay hindi mamamalagi sa kanyang tahanan. Ang kanyang nasa ay parang Sheol, at siya'y parang kamatayan na hindi masisiyahan. Kanyang tinitipon para sa kanya ang lahat ng bansa at tinitipon para sa kanya ang lahat ng bayan." 


text:
 Hindi ba ang lahat ng ito ay magsasalita ng kanilang pagtuya at panlilibak laban sa kanya, at kanilang sabihin, "Kahabag-habag siya na nagpaparami ng di kanya— Hanggang kailan ka magpapasan ng mga bagay na mula sa sangla?" 


text:
 Hindi ba biglang tatayo ang iyong mga nagpapautang, at magigising ang mga naniningil sa iyo? Kung gayon ay magiging samsam ka nila. 


text:
 Sapagkat iyong sinamsaman ang maraming bansa, sasamsaman ka ng lahat ng nalabi sa mga tao, dahil sa dugo ng mga tao at sa karahasang ginawa sa lupain, sa mga lunsod at sa lahat ng naninirahan doon. 


text:
 Kahabag-habag siya na may masamang pakinabang para sa kanyang sambahayan, upang kanyang mailagay ang kanyang pugad sa itaas, upang maligtas sa abot ng kapahamakan! 


text:
 Ikaw ay nagbalak ng kahihiyan sa iyong sambahayan, sa pamamagitan ng pagpatay ng maraming tao, ikaw ay nagkasala laban sa iyong sarili. 


text:
 Kahabag-habag siya na nagtatayo ng lunsod sa pamamagitan ng dugo, at nagtatatag ng bayan sa pamamagitan ng kasamaan! 


text:
 Hindi ba mula sa PANGINOON ng mga hukbo na ang mga tao ay gumagawa lamang para sa apoy, at ang mga bansa ay nagpapakapagod sa walang kabuluhan? 


text:
 Sapagkat ang lupa ay mapupuno ng kaalaman ng kaluwalhatian ng PANGINOON, gaya ng tubig na tumatakip sa dagat. 


text:
 Kahabag-habag siya na nagpapainom sa kanyang kapwa, na idinadagdag ang iyong kamandag at nilalasing sila, upang iyong mamasdan ang kanilang kahubaran! 


text:
 Ikaw ay mapupuno ng kahihiyan sa halip na kaluwalhatian. Uminom ka, ikaw, at ilantad ang iyong kahubaran! Ang kopa sa kanang kamay ng PANGINOON ay darating sa iyo, at ang kahihiyan ang papalit sa iyong kaluwalhatian! 


text:
 Ang karahasang ginawa sa Lebanon ay tatabon sa iyo, ang pagkawasak sa mga hayop na tumakot sa kanila, dahil sa dugo ng mga tao at sa karahasan sa lupain, sa mga lunsod at sa lahat ng naninirahan doon. 


text:
 Anong pakinabang sa diyus-diyosan pagkatapos na anyuan ito ng gumawa niyon, isang metal na larawan, na tagapagturo ng mga kasinungalingan? Sapagkat ang manggagawa ay nagtitiwala sa kanyang sariling nilalang kapag siya'y gumagawa ng mga piping diyus-diyosan? 


text:
 Kahabag-habag siya na nagsasabi sa kahoy, Gumising ka; sa piping bato, Bumangon ka! Makakapagturo ba ito? Tingnan ninyo, nababalot ito ng ginto at pilak, at walang hininga sa loob niyon. 


text:
 O PANGINOON, narinig ko ang tungkol sa iyo at ako'y natatakot. O PANGINOON, buhayin  mong muli ang iyong mga gawa sa gitna ng mga taon. Sa gitna ng mga taon ay ipaalam mo iyon, sa kapootan ay alalahanin mo ang kaawaan. 


text:
 Ang Diyos ay dumating mula sa Teman, at ang Banal mula sa Bundok ng Paran. (Selah) Ang kanyang kaluwalhatia'y tumakip sa mga langit, at ang lupa'y puno ng kanyang kapurihan. 


text:
 Ang kanyang ningning ay parang liwanag; may mga sinag na nagliliwanag mula sa kanyang kamay; at doo'y ikinubli niya ang kanyang kapangyarihan. 


text:
 Siya'y tumayo at sinukat ang lupa. Siya'y tumingin at niliglig ang mga bansa; at ang mga walang hanggang bundok ay nangalat; ang mga burol na walang hanggan ay nagsiyukod. Ang kanyang mga pamamaraan ay walang hanggan. 


text:
 Nakita ko ang mga tolda sa Cusan na nasa pagdadalamhati. Ang mga tabing ng lupain ng Midian ay nanginig. 


text:
 Ang iyo bang poot ay laban sa mga ilog, O PANGINOON? Ang iyo bang galit ay laban sa mga ilog, O ang iyo bang poot ay laban sa dagat, kapag ikaw ay sumasakay sa iyong mga kabayo, sa iyong karwahe ng kaligtasan? 


text:
 Hubad na nilantad mo ang iyong pana, ayon sa panunumpa na tungkol sa iyong salita. (Selah)  Iyong nilagyan ng mga ilog ang lupa. 


text:
 Nakita ka ng mga bundok at ang mga ito'y nanginig; ang rumaragasang tubig ay dumaan, ibinigay ng kalaliman ang kanyang tinig, at itinaas nito ang kanyang mga kamay. 


text:
 Ang araw at buwan ay tumigil sa kanilang mataas na lugar, sa liwanag ng iyong mga palaso sila'y umalis, sa kislap ng iyong makinang na sibat. 


text:
 Ikaw ay lumabas upang iligtas ang iyong bayan, at iligtas ang iyong pinahiran ng langis. Iyong dinurog ang puno ng masamang sambahayan, hinubaran mo siya mula hita hanggang sa leeg. (Selah) 


text:
 Iyong tinusok ang ulo ng kanyang mga mandirigma ng kanyang sariling sibat; na dumating na parang ipu-ipo upang pangalatin ako; ang kanilang kagalakan ay sakmaling lihim ang dukha. 


text:
 Aking narinig, at ang aking katawan ay nanginginig, ang aking mga labi ay nangangatal sa tinig; ang kabuluka'y pumapasok sa aking mga buto, ang aking mga hakbang ay nanginginig. Ako'y tahimik na maghihintay sa araw ng kapahamakan, na dumating sa bayan na sumasakop sa atin. 


text:
 Bagama't ang puno ng igos ay hindi namumulaklak, ni magkakaroon man ng bunga sa mga puno ng ubas; ang olibo ay hindi magbubunga, at ang mga bukid ay hindi magbibigay ng pagkain; ang kawan ay aalisin sa kulungan, at hindi na magkakaroon ng bakahan sa mga silungan, 


text:
 Ang Diyos, ang PANGINOON, ay aking kalakasan; ginagawa niya ang aking mga paa na gaya ng sa mga usa, pinalalakad niya ako sa aking matataas na dako. Sa Punong Manunugtog: na may panugtog na may kuwerdas. 


text:
 Ang salita ng PANGINOON na dumating kay Sefanias na anak ni Cushi, na anak ni Gedalias, na anak ni Amarias, na anak ni Hezekias, nang mga araw ni Josias na anak ni Amon, na hari ng Juda. 


text:
 "Aking pupuksain ang tao at ang hayop; lilipulin ko ang mga ibon sa himpapawid, at ang mga isda sa dagat, at ang katitisuran kasama ang masasama; aking aalisin ang sangkatauhan sa ibabaw ng lupa," sabi ng PANGINOON. 


text:
 "Aking iuunat ang aking kamay laban sa Juda, at laban sa lahat ng naninirahan sa Jerusalem; at aking aalisin mula sa lugar na ito ang nalabi ni Baal, at ang mga pangalan ng mga paring sumasambasa diyus-diyosan kasama ang mga pari; 


text:
 yaong mga yumuyukod sa mga bubungan sa mga bagay na nasa kalangitan; sa mga yumuyukod at sumusumpa rin sa PANGINOON at gayunma'y sumusumpa sa pangalan ni Malcam; 


text:
 at iyong mga tumalikod mula sa pagsunod sa PANGINOON; at ang mga hindi hinanap ang PANGINOON, ni sumangguni man sa kanya." 


text:
 Tumahimik ka sa harapan ng Panginoong DIYOS! Sapagkat ang araw ng PANGINOON ay malapit na; sapagkat inihanda ng PANGINOON ang isang handog, at itinalaga ang kanyang mga panauhin. 


text:
 At sa araw ng paghahandog sa PANGINOON — "Aking parurusahan ang mga pinuno, at ang mga anak ng hari, at ang lahat na nagsusuot ng damit ng dayuhan. 


text:
 At sa araw na iyon ay aking parurusahan ang lahat ng lumulukso sa pasukan, na pinupuno ang bahay ng kanilang panginoon ng karahasan at pandaraya." 


text:
 "At sa araw na iyon," sabi ng PANGINOON, "maririnig ang panaghoy mula sa Pintuang Isda, ang pananambitan mula sa Ikalawang Bahagi, ang isang malakas na lagapak mula sa mga burol. 


text:
 Managhoy kayo, kayong mga naninirahan sa Mortar! Sapagkat ang buong bayan ng Canaan ay nalansag; lahat ng nagtitimbang ng pilak ay inalis. 


text:
 At sa panahong iyon, ang Jerusalem ay sisiyasatin ko sa pamamagitan ng ilawan, at aking parurusahan ang mga tao na nagsisiupo sa kanilang mga latak, na nagsasabi sa kanilang puso, 'Ang PANGINOON ay hindi gagawa ng mabuti, ni gagawa man siya ng masama.' 


text:
 At ang kanilang kayamanan ay nanakawin, at ang kanilang mga bahay ay gigibain. Bagaman, sila'y nagtatayo ng mga bahay, hindi nila titirahan ang mga iyon; bagaman sila'y nagtatanim ng ubasan, hindi sila iinom ng alak niyon." 


text:
 Ang dakilang araw ng PANGINOON ay malapit na, malapit na at napakabilis na dumarating, ang tinig ng araw ng PANGINOON ang makapangyarihang tao ay sumisigaw nang may kapaitan roon. 


text:
 Ang araw na iyon ay araw ng pagkapoot, araw ng kaguluhan at kahapisan, araw ng pagkawasak at pagkasira, araw ng kadiliman at kalumbayan, araw ng mga ulap at makapal na kadiliman, 


text:
 araw ng tunog ng tambuli at ng hudyat ng digmaan, laban sa mga lunsod na may muog, at laban sa mataas na kuta. 


text:
 At aking dadalhan ng kahapisan ang mga tao, upang sila'y lumakad na parang mga bulag, sapagkat sila'y nagkasala laban sa PANGINOON; at ang kanilang dugo ay ibubuhos na parang alabok, at ang kanilang laman ay parang dumi. 


text:
 Kahit ang kanilang pilak o ang kanilang ginto man ay hindi makakapagligtas sa kanila sa araw ng poot ng PANGINOON. Sa apoy ng kanyang naninibughong poot ang buong lupa ay matutupok; sapagkat isang ganap at biglang paglipol ang kanyang gagawin, sa lahat ng naninirahan sa daigdig. 


text:
 bago ang utos ay lumabas, ang araw ay dadaang parang ipa, bago dumating sa inyo ang mabangis na galit ng PANGINOON, bago dumating sa inyo ang araw ng poot ng PANGINOON. 


text:
 Hanapin ninyo ang PANGINOON, kayong lahat na mapagpakumbaba sa lupain, na sumusunod sa kanyang mga utos; hanapin ninyo ang katuwiran, hanapin ninyo ang kapakumbabaan, maaaring kayo'y maitago sa araw ng poot ng PANGINOON. 


text:
 Sapagkat ang Gaza ay pababayaan, at ang Ascalon ay magigiba; palalayasin ang mamamayan ng Asdod sa katanghaliang-tapat, at ang Ekron ay mabubunot. 


text:
 Kahabag-habag ang mga naninirahan sa baybayin ng dagat, ikaw na bansa ng mga Kereteo! Ang salita ng PANGINOON ay laban sa iyo, O Canaan, lupain ng mga Filisteo; aking wawasakin ka, hanggang maubos ang lahat ng mamamayan. 


text:
 At ikaw, o baybayin ng dagat ay magiging pastulan, kaparangan para sa mga pastol, at mga kulungan para sa mga kawan. 


text:
 At ang baybayin ay magiging pag-aari ng nalabi sa sambahayan ni Juda; na iyon ay kanilang pagpapastulan, at sa mga bahay sa Ascalon ay mahihiga sila sa gabi. Sapagkat dadalawin sila ng PANGINOON nilang Diyos, at ibabalik mula sa kanilang pagkabihag. 


text:
 "Aking narinig ang panunuya ng Moab, at ang panglalait ng mga anak ni Ammon, kung paanong tinuya nila ang aking bayan, at nagmalaki sila laban sa kanilang nasasakupan. 


text:
 Kaya't habang buhay ako," sabi ng PANGINOON ng mga hukbo, ng Diyos ng Israel, "ang Moab ay magiging parang Sodoma, at ang mga anak ni Ammon ay parang Gomorra, isang lupaing pag-aari ng mga dawag at tambakan ng asin, at isang pagkasira magpakailanman. Sila'y sasamsaman ng nalabi sa aking bayan, at sila'y aangkinin ng nalabi sa aking bansa." 


text:
 Ito ang kanilang magiging kapalaran kapalit ng kanilang pagmamataas, sapagkat sila'y nanlibak at nagmalaki laban sa bayan ng PANGINOON ng mga hukbo. 


text:
 Ang PANGINOON ay magiging kakilakilabot laban sa kanila; oo, kanyang gugutumin ang lahat ng diyos sa lupa; at sa kanya ay yuyukod, bawat isa sa kanya-kanyang dako, ang lahat ng pulo ng mga bansa. 


text:
 At kanyang iuunat ang kanyang kamay laban sa hilaga, at gigibain ang Asiria, at ang Ninive ay sisirain, at tutuyuing gaya ng ilang. 


text:
 At ang mga bakahan ay hihiga sa gitna niyon, lahat ng hayop ng mga bansa, ang pelikano at gayundin ang kuwago ay maninirahan sa kanyang mga kabisera, ang kanilang tinig ay huhuni sa bintana, ang kasiraan ay darating sa mga pasukan; sapagkat ang kanyang mga yaring kahoy na sedro ay masisira. 


text:
 Ito ang masayang bayan na naninirahang tiwasay, na nagsasabi sa sarili, "Ako nga, at walang iba liban sa akin." Siya'y naging wasak, naging dakong higaan para sa mababangis na hayop! Bawat dumaraan sa kanya ay sumusutsot at ikinukumpas ang kanyang kamay. 


text:
 Siya'y hindi nakinig sa tinig ninuman; siya'y hindi tumanggap ng pagtutuwid. Siya'y hindi nagtiwala sa PANGINOON; siya'y hindi lumapit sa kanyang Diyos. 


text:
 Ang mga pinunong kasama niya ay mga leong umuungal; ang mga hukom niya ay mga asong ligaw sa gabi; sila'y walang inilalabi hanggang sa kinaumagahan. 


text:
 Ang kanyang mga propeta ay walang kabuluhan at mga taksil; nilapastangan ng kanyang mga pari ang bagay na banal, sila'y nagsigawa ng karahasan sa kautusan. 


text:
 Ang PANGINOON sa gitna niya ay matuwid; siya'y hindi gumagawa ng mali; tuwing umaga'y kanyang ipinapakita ang kanyang katarungan, siya'y hindi nagkukulang bawat madaling-araw; ngunit walang kahihiyan ang di-matuwid. 


text:
 "Ako'y nag-alis ng mga bansa; ang kanilang mga kuta ay sira. Aking winasak ang kanilang mga lansangan, na anupa't walang dumaraan sa mga iyon; ang kanilang mga lunsod ay giba, kaya't walang tao, walang naninirahan. 


text:
 Aking sinabi, Tiyak na ikaw ay matatakot sa akin, siya'y tatanggap ng pagtutuwid; sa gayo'y ang kanyang tahanan ay hindi mahihiwalay ayon sa aking itinakda sa kanya.' Ngunit sila'y lalong naging masigasig na pasamain ang lahat nilang mga gawa." 


text:
 "Kaya't hintayin ninyo ako," sabi ng PANGINOON, "sa araw na ako'y bumangon bilang saksi. Sapagkat ang aking pasiya ay tipunin ang mga bansa, upang aking matipon ang mga kaharian, upang maibuhos ko sa kanila ang aking galit, lahat ng init ng aking galit; sapagkat ang buong lupa ay tutupukin, ng apoy ng aking naninibughong poot. 


text:
 "Oo, sa panahong iyon ay babaguhin ko ang pananalita ng mga tao, upang maging dalisay na pananalita, upang silang lahat ay makatawag sa pangalan ng PANGINOON; at paglingkuran siya na may pagkakaisa. 


text:
 Mula sa kabila ng mga ilog ng Etiopia, ang mga sumasamba sa akin, ang anak na babae na aking pinapangalat, ay magdadala ng handog sa akin. 


text:
 "Sa araw na iyon ay hindi ka mapapahiya ng dahil sa mga gawa, na iyong ipinaghimagsik laban sa akin; sapagkat kung magkagayon aking aalisin sa gitna mo ang iyong mga taong nagsasayang may pagmamataas, at hindi ka na magmamalaki pa sa aking banal na bundok. 


text:
 Sapagkat aking iiwan sa gitna mo ang isang mapagpakumbaba at maamong bayan. Sila'y manganganlong sa pangalan ng PANGINOON, 


text:
 Ang mga nalabi sa Israel ay hindi gagawa ng kasamaan, ni magsasalita man ag mga kasinungalingan; ni matatagpuan man ang isang mandarayang dila sa kanilang bibig. sapagkat sila'y manginginain at hihiga, at walang tatakot sa kanila." 


text:
 Umawit ka nang malakas, O anak na babae ng Zion; sumigaw ka, O Israel! Ikaw ay matuwa at magalak nang buong puso, O anak na babae ng Jerusalem! 


text:
 Inalis  ng  PANGINOON ang mga hatol laban sa iyo, kanyang iwinaksi ang iyong mga kaaway. Ang Hari ng Israel, ang PANGINOON, ay nasa gitna mo; hindi ka na matatakot pa sa kasamaan. 


text:
 Sa araw na iyon ay sasabihin sa Jerusalem; "Huwag kang matakot; O Zion, huwag manghina ang iyong mga kamay. 


text:
 Ang PANGINOON mong Diyos ay nasa gitna mo, isang mandirigma na nagbibigay ng tagumpay; siya'y magagalak sa iyo na may kagalakan; siya'y tatahimik sa kanyang pag-ibig; siya'y magagalak sa iyo na may malakas na awitan, 


text:
 aking pipisanin ang namamanglaw dahil sa takdang kapistahan. "Sila'y nagmula sa iyo, aalisin ang kakutyaan sa kanya. 


text:
 Narito, sa panahong iyon ay aking parurusahan ang lahat ng mga umaapi sa iyo. At aking ililigtas ang pilay at titipunin ang pinalayas; at aking papalitan ng kapurihan ang kanilang kahihiyan, at kabantugan sa buong daigdig. 


text:
 Sa panahong iyon kayo'y aking ipapasok, sa panahon na kayo'y aking tinitipon; oo, aking gagawin kayong bantog at pinupuri ng lahat ng mga bayan sa daigdig, kapag ibinalik ko ang inyong mga kapalaran sa harapan ng inyong paningin," sabi ng PANGINOON. 


text:
 Nang ikalawang taon ni Haring Dario, nang unang araw! ng ikaanim na buwan, dumating ang salita ng PANGINOON sa pamamagitan ni propeta Hagai kay Zerubabel na anak ni Sealtiel, na gobernador ng Juda, at kay Josue na anak ni Jehozadak, na pinakapunong pari: 


text:
 "Ganito ang sabi ng PANGINOON ng mga hukbo: sinasabi ng bayang ito na hindi pa dumarating ang panahon, upang muling itayo ang bahay ng PANGINOON." 


text:
 "Panahon ba para sa inyong mga sarili na manirahan sa inyong mga bahay na may kisame, samantalang ang bahay na ito ay nananatiling wasak? 


text:
 Kayo'y naghasik ng marami ngunit umaani ng kaunti; kayo'y kumakain, ngunit hindi kayo nabubusog; kayo'y umiinom, ngunit hindi kayo nasisiyahan; kayo'y nagdaramit, ngunit walang naiinitan; at kayong tumatanggap ng sahod ay tumatanggap ng sahod upang ilagay sa supot na may mga butas. 


text:
 Umahon kayo sa bundok, kumuha kayo ng kahoy, at itayo ninyo ang bahay upang kalugdan ko iyon at ako'y luwalhatiin, sabi ng PANGINOON. 


text:
 Kayo'y naghanap ng marami, at nakakita ng kaunti; at nang inyong dalhin  sa bahay,  iyon  ay  aking hinipan. Bakit? sabi ng PANGINOON ng mga hukbo. Dahil sa aking bahay na nananatiling wasak, samantalang tumatakbo ang bawat isa sa inyo sa kanya-kanyang sariling bahay. 


text:
 Kaya't dahil sa inyo pinipigil ng langit  na nasa itaas ninyo ang hamog, at ipinagkakait ng lupa ang bunga nito. 


text:
 At ako'y nagpatawag ng tag-tuyot sa lupa, at sa mga burol, sa trigo, sa bagong alak, sa langis, sa mga ibinubunga ng lupa, sa mga tao at sa mga hayop, at sa lahat ng pinagpagalan." 


text:
 Nang magkagayo'y si Zerubabel na anak ni Sealtiel, at si Josue na anak  ni  Jehozadak,   na  pinakapunong pari,  pati ang lahat ng nalabi sa bayan, ay sumunod sa tinig ng PANGINOON nilang Diyos, at sa mga salita ni propeta Hagai, na siyang sinugo ng PANGINOON nilang Diyos; at ang bayan ay natakot sa harap ng PANGINOON. 


text:
 Nang magkagayo'y nagsalita si Hagai, na sugo ng PANGINOON ayon sa mensahe ng PANGINOON sa bayan, "Ako'y sumasainyo, sabi ng PANGINOON." 


text:
 At kinilos ng PANGINOON ang diwa  ni  Zerubabel  na  anak  ni Sealtiel, na gobernador ng Juda, at ang espiritu ni Josue na anak ni Jehozadak, na pinakapunong pari, at ang diwa ng buong nalabi sa bayan. Sila'y dumating at ginawa ang bahay ng PANGINOON ng mga hukbo, na kanilang Diyos, 


text:
 Nang ikadalawampu't isang araw ng ikapitong buwan, dumating ang salita ng PANGINOON sa pamamagitan ni propeta Hagai, na sinasabi, 


text:
 "Magsalita ka ngayon kay Zerubabel na anak ni Sealtiel, na gobernador ng Juda, at kay Josue na anak ni Jehozadak, na pinakapunong pari, at sa lahat ng nalabi sa bayan, at sabihin mo, 


text:
 'Sino ang naiwan sa inyo na nakakita sa bahay na ito sa kanyang dating kaluwalhatian? Ano ito ngayon sa tingin ninyo? Hindi ba walang kabuluhan sa inyong paningin? 


text:
 Gayunma'y magpakalakas ka ngayon, O Zerubabel, sabi ng PANGINOON; at magpakalakas ka, O Josue, na anak ni Jehozadak, na pinakapunong pari. Lakasan ninyo ang inyong loob, kayong sambayanan sa lupain, sabi ng PANGINOON. Kayo'y magsigawa, sapagkat ako'y sumasainyo sabi ng PANGINOON ng mga hukbo, 


text:
 ayon sa pangako na aking sinabi sa inyo nang kayo'y lumabas sa Ehipto. Ang aking Espiritu ay naninirahan sa inyo.  Huwag kayong matakot. 


text:
 Sapagkat ganito ang sabi ng PANGINOON ng mga hukbo: Minsan pa, sa sandaling panahon, aking uugain ang langit at ang lupa, ang dagat at ang tuyong lupa. 


text:
 Aking uugain ang lahat ng mga bansa upang ang kayamanan ng lahat ng mga bansa ay dumating, at aking pupunuin ang bahay na ito ng kaluwalhatian, sabi ng PANGINOON ng mga hukbo. 


text:
 Ang susunod na kaluwalhatian ng bahay na ito ay magiging higit na dakila kaysa dati, sabi ng PANGINOON ng mga hukbo. Sa dakong ito ay magbibigay ako ng kapayapaan, sabi ng PANGINOON ng mga hukbo.'" 


text:
 Nang ikadalawampu't apat na araw ng ikasiyam na buwan, nang ikalawang taon ni Dario, dumating ang salita ng PANGINOON sa pamamagitan ni propeta Hagai, na sinasabi, 


text:
 "Ganito ang sabi ng PANGINOON ng mga hukbo, Itanong ninyo ngayon sa mga  pari upang pagpasiyahan ang katanungang ito: 


text:
 'Kung ang isang tao ay may dalang itinalagang karne sa laylayan ng kanyang damit, ang kanyang laylayan ay makasagi ng tinapay, o nilaga, o alak, o langis, o anumang pagkain, nagiging banal ba ito?'" Sumagot ang mga pari, "Hindi." 


text:
 Nang magkagayo'y sinabi ni Hagai, "Kung ang isang taong marumi dahil sa paghipo sa isang bangkay ay masagi ang alinman sa mga ito,' nagiging marumi ba ito?" Sumagot ang mga pari, "Nagiging marumi iyon." 


text:
 Nang magkagayo'y sumagot si Hagai, at nagsabi, "Gayon ang bayang ito, at gayon ang bansang ito sa harap ko, sabi ng PANGINOON. Gayon ang bawat gawa ng kanilang mga kamay, at ang kanilang inihahandog doon ay marumi. 


text:
 Ngunit ngayon, inyong pakaisipin kung ano ang mangyayari mula sa araw na ito. Bago ipatong ang isang bato sa isa pang bato sa templo ng PANGINOON, 


text:
 mula sa panahong iyon, kapag ang isang tao ay lumalapit sa isang bunton ng dalawampung takal, magkakaroon ng sampu lamang; kapag ang isa ay lumalapit sa pigaan ng alak upang kumuha ng limampung sukat, may dalawampu lamang. 


text:
 Sinalot ko kayo ng pagkalanta at ng amag at ng yelo sa lahat ng gawa ng inyong mga kamay; gayunma'y hindi kayo nanumbalik sa akin, sabi ng PANGINOON. 


text:
 Isaalang-alang mula sa araw na ito, mula sa ikadalawampu't apat na araw ng ikasiyam na buwan, mula nang araw na ilagay ang saligan ng templo ng PANGINOON isaalang-alang ninyo. 


text:
 Ang binhi ba'y nasa kamalig pa? O kahit ang puno ng ubas, ang puno ng igos, ang granada, at ang puno ng olibo ay wala pa ring bunga? Gayunman, mula sa araw na ito ay pagpapalain ko kayo." 


text:
 At ang salita ng PANGINOON ay dumating sa ikalawang pagkakataon kay Hagai nang ikadalawampu't apat na araw ng buwan, na sinasabi, 


text:
 "Magsalita ka kay Zerubabel na gobernador ng Juda, at iyong sabihin, Aking uugain ang mga langit at ang lupa; 


text:
 at aking ibabagsak ang trono ng mga kaharian, at aking sisirain ang lakas ng mga kaharian ng mga bansa; at ibubuwal ang mga karwahe at ang mga sumasakay sa mga iyon; at ang mga kabayo at ang mga sakay ng mga iyon ay mahuhulog, ang bawat isa sa pamamagitan ng tabak ng kanyang kasama. 


text:
 Sa araw na iyon, sabi ng PANGINOON ng mga hukbo, kukunin kita, O Zerubabel, na aking lingkod, na anak ni Sealtiel, sabi ng PANGINOON, at gagawin kitang gaya ng singsing na pantatak; sapagkat pinili kita, sabi ng PANGINOON ng mga hukbo." 


text:
 Nang ikawalong buwan, nang ikalawang taon ni Dario, dumating ang salita ng PANGINOON kay Zacarias na anak ni Berequias, na anak ni Iddo, ang propeta, na sinasabi, 


text:
 Kaya't sabihin mo sa  kanila, Ganito ang sabi ng PANGINOON ng mga hukbo: Manumbalik kayo sa akin, sabi ng PANGINOON ng mga hukbo, at ako'y manunumbalik sa inyo, sabi ng PANGINOON ng mga hukbo. 


text:
 Huwag kayong maging gaya ng inyong mga ninuno, na sa kanila'y sinabi ng mga unang propeta, 'Ganito ang sabi ng PANGINOON ng mga hukbo, Manumbalik kayo mula sa inyong masasamang lakad, at sa inyong masasamang gawa.' Ngunit hindi nila ako pinakinggan o pinansin man, sabi ng PANGINOON. 


text:
 Ngunit ang aking mga salita at mga tuntunin na aking iniutos sa aking mga lingkod na mga propeta, hindi ba inabutan ng mga ito ang inyong mga ninuno? Kaya't sila'y nagsisi at nagsabi, 'Kung paano ang inisip na gawin sa amin ng PANGINOON ng mga hukbo, ayon sa aming mga lakad, at ayon sa aming mga gawa, gayon ang ginawa niya sa amin.'" 


text:
 Nang ikadalawampu't apat na araw nang ikalabing-isang buwan, na buwan ng Sebat, nang ikalawang taon ni Dario, dumating ang salita ng PANGINOON kay Zacarias, na anak ni Berequias, na anak ni Iddo, na propeta, na sinasabi: 


text:
 "Nakita ko noong gabi at narito, isang lalaking nakasakay sa isang pulang kabayo! Siya'y nakatayo sa gitna ng mga puno ng mirto na nasa lambak. Sa likuran niya'y may mga kabayong pula, hubero at puti. 


text:
 Nang magkagayo'y aking sinabi, 'O panginoon ko, ano ang mga ito?' At ang anghel na nakipag-usap sa akin ay nagsabi sa akin, Aking ipapakita sa iyo kung anu-ano ang mga ito.' 


text:
 Ang lalaking nakatayo sa gitna ng mga puno ng mirto ay sumagot, Ang mga iyon ang mga sinugo ng PANGINOON upang manmanan ang lupa.' 


text:
 Sila'y sumagot sa  anghel ng PANGINOON na nakatayo sa gitna ng mga puno ng mirto,  'Nalibot na namin ang lupa, at narito, ang buong lupa ay mapayapa at tahimik.' 


text:
 Nang magkagayo'y sinabi ng anghel ng PANGINOON, 'O PANGINOON ng mga hukbo, hanggang kailan ka mawawalan ng habag sa Jerusalem at sa mga lunsod ng Juda, na sa kanila'y nagalit ka nitong pitumpung taon?' 


text:
 Ang PANGINOON ay sumagot ng malumanay at nakaaaliw na mga salita sa anghel na nakipag-usap sa akin. 


text:
 Kaya't sinabi sa akin ng anghel na nakipag-usap sa akin, 'Sumigaw ka, Ganito ang sabi ng PANGINOON ng mga hukbo: Ako'y lubos na naninibugho para sa Jerusalem at sa Zion. 


text:
 Ako'y galit na galit sa mga bansang tiwasay, sapagkat habang kakaunti pa ang aking galit, kanilang ipinagpatuloy ang pagwasak. 


text:
 Kaya't ganito ang sabi ng PANGINOON, Ako'y bumalik sa Jerusalem na may pagkahabag. Ang aking bahay ay matatayo roon, sabi ng PANGINOON ng mga hukbo, at ang pising panukat ay iuunat sa ibabaw ng Jerusalem. 


text:
 Muli kang sumigaw, na iyong sabihin, Ganito ang sabi ng PANGINOON ng mga hukbo: Ang aking mga lunsod ay muling aapawan ng kasaganaan, at muling aaliwin ng PANGINOON ang Zion, at muling pipiliin ang Jerusalem.'" 


text:
 Aking sinabi sa anghel na nakipag-usap sa akin, "Ano ang mga ito?" At siya'y sumagot sa akin, "Ito ang mga sungay na nagpakalat sa Juda, Israel, at sa Jerusalem." 


text:
 Nang magkagayo'y sinabi ko, "Ano ang ipinaritong gawin ng mga ito?" Siya'y sumagot, "Ito ang mga sungay na nagpakalat sa Juda, na walang lalaki na nagtaas ng kanyang ulo at ang mga ito'y dumating upang takutin sila, upang ibagsak ang mga sungay ng mga bansa na nagtaas ng kanilang mga sungay laban sa lupain ng Juda upang ito'y pangalatin." 


text:
 Tumingin ako sa itaas at nakita ko at narito, ang isang lalaki na may panukat na pisi sa kanyang kamay. 


text:
 Nang magkagayo'y sinabi ko, "Saan ka pupunta?" Sinabi niya sa akin, "Upang sukatin ang Jerusalem, upang tingnan kung ano ang luwang at haba nito." 


text:
 At narito, ang anghel na nakipag-usap sa akin ay umalis, at isa pang anghel ang dumating upang salubungin siya. 


text:
 Sinabi sa kanya, "Tumakbo ka, sabihin mo sa binatang ito, 'Ang Jerusalem ay titirhan na parang mga nayon na walang mga pader, dahil sa dami ng mga tao at hayop doon. 


text:
 Sapagkat ako ay magiging sa kanya'y isang pader na apoy sa palibot, sabi ng PANGINOON, at ako'y magiging kaluwalhatian sa gitna niya.'" 


text:
 "Hoy! Hoy! Tumakas kayo mula sa lupain ng hilaga, sapagkat ikinalat ko kayo na gaya ng apat na hangin ng kalangitan," sabi  ng PANGINOON. 


text:
 Ganito ang sabi ng PANGINOON ng mga hukbo, pagkatapos na suguin ako ng kanyang kaluwalhatian sa mga bansa na nanamsam sa inyo: Tunay na ang sumaling sa inyo ay sumasaling sa itim ng kanyang mata. 


text:
 "Sapagkat narito, iwawagayway ko ang aking kamay sa kanila, at sila'y magiging samsam sa mga naglilingkod sa kanila. Inyong malalaman na ang PANGINOON ng mga hukbo ang nagsugo sa akin. 


text:
 Umawit ka at magalak, O anak na babae ng Zion, sapagkat narito, ako'y dumarating at ako'y maninirahan sa gitna mo," sabi  ng PANGINOON. 


text:
 Maraming bansa ang sasama sa PANGINOON sa araw na iyon, at magiging aking bayan; ako'y maninirahan sa gitna mo at iyong malalaman na ang PANGINOON ng mga hukbo ang siyang nagsugo sa akin sa iyo. 


text:
 Mamanahin ng PANGINOON ang Juda bilang bahagi niya sa banal na lupain at muling pipiliin ang Jerusalem. 


text:
 Tumahimik kayong lahat ng tao sa harapan ng PANGINOON, sapagkat siya'y bumangon na mula sa kanyang banal na tahanan. 


text:
 Pagkatapos, ipinakita niya sa akin si Josue na pinakapunong pari na nakatayo sa harapan ng anghel ng Panginoon, at si Satanas na nakatayo sa kanyang kanan upang paratangan siya. 


text:
 Sinabi ng PANGINOON kay Satanas, "Sawayin ka nawa ng PANGINOON, O Satanas! Ang PANGINOON na pumili sa Jerusalem ay sumaway nawa sa iyo! Di ba ito'y isang gatong na inagaw sa apoy?" 


text:
 Sinabi ng anghel sa mga nakatayo sa harapan niya, "Hubarin ninyo ang kanyang maruming kasuotan." Sinabi ng anghel kay Josue, "Tingnan mo, aking inalis ang iyong kasamaan, at dadamitan kita ng magarang kasuotan." 


text:
 Aking sinabi, "Hayaang kanilang lagyan siya ng isang malinis na turbante sa kanyang ulo." Kaya't nilagyan siya ng malinis na turbante sa kanyang ulo at dinamitan siya at ang anghel ng PANGINOON ay nakatayo sa tabi. 


text:
 "Ganito ang sabi ng PANGINOON ng mga hukbo: Kung ikaw ay lalakad sa aking mga daan, at kung iyong susundin ang aking bilin, ikaw ang mamumuno sa aking bahay at mangangasiwa sa aking mga bulwagan. Bibigyan kita ng karapatang makalapit sa mga nakatayo rito. 


text:
 Pakinggan mo ngayon, O Josue na pinakapunong pari, ikaw at ang iyong mga kaibigan na nakaupo sa harapan mo, sapagkat sila'y mga palatandaan ng mga bagay na mangyayari. Ilalabas ko ang aking lingkod na Sanga. 


text:
 Sapagkat, narito, ang bato na aking inilagay sa harapan ni Josue, sa ibabaw ng isang bato na may pitong mata, narito, ako'y mag-uukit ng titik nito," sabi ng PANGINOON ng mga hukbo, "at aking aalisin ang kasamaan ng lupaing iyon sa loob ng isang araw. 


text:
 Sa araw na iyon," sabi ng PANGINOON ng mga hukbo, "aanyayahan ng bawat isa sa inyo ang kanyang kapwa sa lilim ng puno ng ubas at ng puno ng igos." 


text:
 Ang anghel na nakipag-usap sa akin ay bumalik at ginising ako, na gaya ng taong ginigising sa pagkakatulog. 


text:
 Sinabi niya sa akin, "Ano ang iyong nakikita?" Aking sinabi, "Ako'y tumingin, at nakita ko, at narito, ang isang ilawan na purong ginto na may mangkok sa ibabaw niyon; may pitong ilawan sa ibabaw niyon, at may pitong tubo sa bawat isa sa mga ilawan na nasa ibabaw niyon. 


text:
 May dalawang puno ng olibo sa tabi niyon, isa sa dakong kanan ng mangkok, at ang isa'y sa dakong kaliwa niyon." 


text:
 Nang magkagayo'y sinagot ako ng anghel na nakipag-usap sa akin, "Hindi mo ba nalalaman kung ano ang mga ito?" Aking sinabi, "Hindi, panginoon ko." 


text:
 Sinabi niya sa akin, "Ito ang salita ng PANGINOON kay Zerubabel, na sinasabi: Hindi sa pamamagitan ng lakas, ni ng kapangyarihan, kundi sa pamamagitan ng aking Espiritu, sabi ng PANGINOON ng mga hukbo. 


text:
 Ano ka, O malaking bundok? Sa harapan ni Zerubabel ay magiging kapatagan ka; at kanyang ilalagay ang pangunahing bato na may pagsisigawan ng, 'Biyaya, biyaya sa kanya.'" 


text:
 "Ang mga kamay ni Zerubabel ay siyang naglagay ng pundasyon ng bahay na ito; ang kanyang mga kamay ay siya ring tatapos nito. At malalaman mo na ang PANGINOON ng mga hukbo ay siyang nagsugo sa akin sa inyo. 


text:
 Sapagkat sinong humamak sa araw ng maliliit na bagay? Sapagkat sila'y magagalak, at makikita nila ang batong pabigat sa kamay ni Zerubabel. 'Ang pitong ito'y mga mata ng PANGINOON na nagpaparoo't parito sa buong lupa." 


text:
 Sa ikalawang pagkakataon ay sumagot ako sa kanya, "Ano itong dalawang sangang olibo na nasa tabi ng dalawang gintong tubo na dinadaluyan ng langis?" 


text:
 Sinabi niya sa akin, "Hindi mo ba nalalaman kung ano ang mga ito?" Aking sinabi, "Hindi, panginoon ko." 


text:
 Nang magkagayo'y sinabi niya, "Ito ang dalawang binuhusan ng langis na nakatayo sa tabi ng Panginoon ng buong lupa." 


text:
 Sinabi niya sa akin, "Ano ang iyong nakikita?" Ako'y sumagot, "Nakikita ko ang isang lumilipad na balumbon. Ang haba nito ay dalawampung siko at ang luwang nito ay sampung siko." 


text:
 Nang magkagayo'y sinabi niya sa akin, "Ito ang sumpa na lumalabas sa ibabaw ng buong lupain; tiyak na ang bawat nagnanakaw ay mahihiwalay sa isang dako ayon doon; at bawat manunumpa na may kasinungalingan ay mahihiwalay sa kabilang dako, ayon doon. 


text:
 Aking isusugo iyon, sabi ng PANGINOON ng mga hukbo, ito'y papasok sa bahay ng magnanakaw, at sa bahay ng nanunumpa ng kasinungalingan sa pangalan ko. Ito'y titira sa gitna ng kanyang bahay at uubusin ito, ang mga kahoy at mga bato." 


text:
 Ang anghel na nakipag-usap sa akin ay lumapit at sinabi sa akin, "Itaas mo ang iyong paningin, at tingnan mo kung ano itong dumarating." 


text:
 Aking sinabi, "Ano iyon?" Kanya namang sinabi, "Ito ang efa na dumarating." At kanyang sinabi, "Ito ang kanilang anyo sa buong lupain." 


text:
 Kanyang sinabi, "Ito ang Kasamaan." Kanyang itinulak itong pabalik sa gitna ng efa, at ipinatong ang pabigat na tingga sa bunganga niyon. 


text:
 Itinaas ko ang aking paningin, aking nakita, at lumalapit ang dalawang babae! Ang hangin ay nasa  kanilang mga  pakpak; sila nga'y may mga pakpak na gaya ng mga pakpak ng tagak at kanilang itinaas ang efa sa pagitan ng lupa at langit. 


text:
 Sinabi niya sa akin, "Sa lupain ng Sinar upang ipagtayo ito ng bahay doon; at kapag ito'y naihanda na, ilalagay ito doon sa patungan nito." 


text:
 Muli kong itinaas ang aking paningin at aking nakita, at narito, lumabas ang apat na karwahe mula sa pagitan ng dalawang bundok; at ang mga bundok ay mga bundok na tanso. 


text:
 Ang anghel ay sumagot sa akin, "Ang mga ito ay apat na espiritu ng kalangitan na pumaparoo't parito mula sa harapan ng PANGINOON ng buong lupa. 


text:
 Ang karwahe na may mga kabayong itim ay patungo sa hilagang lupain, ang mga mapuputi ay sumunod sa kanila, ang mga kulay abo ay patungo sa timugang lupain." 


text:
 Nang ang mga malalakas ay lumabas, sila ay nagpipilit na humayo upang libutin ang lupa. Kanyang sinabi, "Sulong, magmanman kayo sa buong lupa." Kaya't sila'y nagmanman sa buong lupa. 


text:
 Siya'y sumigaw sa akin, at nagsalita sa akin na sinasabi: "Narito, silang nagtungo sa hilagang lupain ang nagpatahimik sa aking espiritu sa hilagang lupain." 


text:
 "Kumuha ka mula sa mga bihag, kay Heldai, kay Tobias, at kay Jedias, na dumating sa pagkabihag mula sa Babilonia. Sa araw ding iyon ay pumasok ka sa bahay ni Josias na anak ni Sefanias. 


text:
 Kumuha ka sa kanila ng pilak at ginto, at gawin mong korona at iputong mo sa ulo ni Josue na anak ni Josadak, na pinakapunong pari. 


text:
 Sabihin mo sa kanya, 'Ganito ang sinabi ng PANGINOON ng mga hukbo, "Narito ang lalaking ang pangala'y Sanga: sapagkat siya'y magsasanga sa kanyang dako at itatayo niya ang templo ng PANGINOON. 


text:
 Siya ang magtatayo ng templo ng PANGINOON at siya'y magtataglay ng karangalan, at siya'y uupo at mamumuno sa kanyang trono. At siya'y magiging pari sa kanyang trono at ang payo ng kapayapaan ay nasa pagitan nila."' 


text:
 Ang korona ay magiging pinakaalaala sa templo ng PANGINOON kina Helem, Tobias, Jedias, at Hen na anak ni Sefanias. 


text:
 "Silang nasa malayo ay paparito at magtatayo ng templo ng PANGINOON, at inyong malalaman na ang PANGINOON ng mga hukbo ang siyang nagsugo sa akin sa inyo. Ito'y mangyayari kung inyong masikap na susundin ang tinig ng PANGINOON ninyong Diyos." 


text:
 Nang ikaapat na taon ni Haring Dario, ang salita  ng PANGINOON ay dumating kay Zacarias, nang ikaapat na araw ng ikasiyam na buwan ng Chislev. 


text:
 Noon ay sinugo ng mga taga-Bethel sina Sharezer at Regemelec at ang kanilang mga kalalakihan, upang   hilingin ang lingap ng PANGINOON, 


text:
 upang magsalita sa mga pari ng bahay ng PANGINOON ng mga hukbo at ang mga propeta, na sinasabi, "Iiyak ba ako at mag-aayuno sa ikalimang buwan, gaya ng aking ginawa nitong maraming taon?" 


text:
 "Sabihin mo sa lahat ng taong lupain at sa mga pari: Nang kayo'y mag-ayuno at tumangis nang ikalima at ikapitong buwan, nitong pitumpung taon, kayo ba'y nag-ayuno para sa akin? 


text:
 Kapag kayo'y kumakain at umiinom, di ba kayo'y kumakain para sa inyong sarili at umiinom para sa inyong sarili? 


text:
 Hindi ba ito ang mga salitang ipinahayag ng PANGINOON sa pamamagitan ng mga unang propeta nang ang Jerusalem ay tinitirhan at nasa kaginhawahan, kasama ang mga bayang nasa palibot nito, at maging noong ang Negeb at Shefela ay tinitirahan?" 


text:
 "Ganito ang sinasabi ng PANGINOON ng mga hukbo, Magbigay kayo ng tunay na hatol, magpakita ng kaawaan at kahabagan ang bawat isa sa kanyang kapatid. 


text:
 Huwag ninyong apihin ang balo, ni ang ulila man, ang dayuhan, ni ang dukha man; at sinuman sa inyo ay huwag mag-isip ng kasamaan sa inyong puso laban sa kanyang kapatid." 


text:
 Ngunit sila'y tumangging makinig, itinigas ang balikat, at tinakpan ang kanilang tainga upang huwag silang makarinig. 


text:
 Pinatigas nila ang kanilang puso upang huwag nilang marinig ang kautusan at ang mga salita na ipinasugo ng PANGINOON ng mga hukbo sa pamamagitan ng kanyang espiritu sa mga unang propeta. Kaya't dumating ang malaking poot mula sa PANGINOON ng mga hukbo. 


text:
 "At nangyari, na kung paanong siya'y tumawag at hindi sila nakinig, kaya't nang sila'y tumawag, hindi ako nakinig," sabi ng PANGINOON ng mga hukbo, 


text:
 "at ikinalat ko sila sa pamamagitan ng ipu-ipo sa lahat ng bansa na hindi nila kilala. Kaya't ang lupain na kanilang iniwan ay napabayaan, kaya't walang tao na nagpaparoo't parito, at ang magandang lupain ay napabayaan." 


text:
 "Ganito ang sabi ng PANGINOON ng mga hukbo: Ako'y labis na naninibugho sa Zion at ako'y may paninibugho sa kanya na may malaking poot. 


text:
 Ganito ang sabi ng PANGINOON: Ako'y babalik sa Zion, at maninirahan sa gitna ng Jerusalem; ang Jerusalem ay tatawaging tapat na lunsod, at ang bundok ng PANGINOON ng mga hukbo, ang banal na bundok. 


text:
 Ganito ang sabi ng PANGINOON ng mga hukbo: Muling titirhan ng matatandang lalaki at matatandang babae ang mga lansangan ng Jerusalem, bawat isa'y may hawak na tungkod sa kanyang kamay dahil sa katandaan. 


text:
 Ang mga lansangan ng lunsod ay mapupuno ng mga batang lalaki at babae na naglalaro sa mga lansangan nito. 


text:
 Ganito ang sabi ng PANGINOON ng mga hukbo: Kung ito ay kagila-gilalas sa paningin ng mga nalabi sa bayang ito sa mga araw na ito, dapat din ba itong maging kagila-gilalas sa aking paningin? sabi ng PANGINOON ng mga hukbo. 


text:
 Ganito ang sabi ng PANGINOON ng mga hukbo: Narito, aking ililigtas ang aking bayan mula sa lupaing silangan at mula sa lupaing kanluran; 


text:
 at dadalhin ko sila upang manirahan sa gitna ng Jerusalem; at sila'y magiging aking bayan, at ako'y magiging kanilang Diyos, sa katapatan at katuwiran." 


text:
 Ganito ang sabi ng PANGINOON ng mga hukbo: "Palakasin mo ang inyong mga kamay, kayong nakakarinig sa mga araw na ito ng mga salitang ito sa bibig ng mga propeta, mula  nang  araw na  ilagay ang pundasyon sa bahay ng PANGINOON ng mga hukbo, upang maitayo ang templo. 


text:
 Sapagkat bago dumating ang mga araw na iyon ay walang upa para sa tao, ni anumang upa para sa hayop; at wala ring anumang kapayapaan mula sa kaaway para sa lumalabas o pumapasok, sapagkat aking inilagay ang bawat tao laban sa kanyang kapwa. 


text:
 Ngunit ngayo'y hindi ko papakitunguhan ang nalabi sa bayang ito tulad noong mga nakaraang araw, sabi ng PANGINOON ng mga hukbo. 


text:
 Sapagkat magkakaroon ng paghahasik ng kapayapaan; ang puno ng ubas ay magbubunga, at ang lupa'y magbibigay ng pakinabang, at ang langit ay magbibigay ng kanyang hamog; at aking ipaaangkin sa nalabi sa bayang ito ang lahat ng bagay na ito. 


text:
 Kung paanong kayo'y naging isang sumpa sa gitna ng mga bansa, O sambahayan ni Juda at Israel, gayon ko kayo ililigtas at kayo'y magiging isang pagpapala. Huwag kayong matatakot kundi palakasin ninyo ang inyong mga kamay." 


text:
 Sapagkat ganito ang sabi ng PANGINOON ng mga hukbo: "Kung paanong ipinasiya kong gawan kayo ng masama, nang galitin ako ng inyong mga ninuno, at hindi ako nahabag, sabi ng PANGINOON ng mga hukbo, 


text:
 ay muli kong ipinapasiya sa mga araw na ito na gawan ng mabuti ang Jerusalem at ang sambahayan ni Juda; huwag kayong matakot. 


text:
 Ito ang mga bagay na inyong gagawin: Magsalita ng katotohanan ang bawat isa sa inyo sa kanyang kapwa; humatol kayo ng katotohanan at kapayapaan sa inyong mga pintuan. 


text:
 Huwag kayong magpanukala ng masama sa inyong puso laban sa isa't isa, at huwag ninyong ibigin ang kasinungalingang sumpa, sapagkat ang lahat ng mga ito ay aking kinapopootan, sabi ng PANGINOON." 


text:
 "Ganito ang sabi ng PANGINOON ng mga hukbo: Ang mga ayuno sa ikaapat, ikalima, ikapito, at sa ikasampung buwan ay magiging kagalakan, kaligayahan, at masasayang kapistahan sa sambahayan ni Juda; kaya't inyong ibigin ang katotohanan at ang kapayapaan. 


text:
 Ganito ang sabi ng PANGINOON ng mga hukbo: Darating pa ang mga bayan, maging ang mga naninirahan sa maraming lunsod; 


text:
 ang mga naninirahan sa isang lunsod ay lalapit sa isa, na magsasabi, 'Pumunta tayo agad upang ating hilingin ang lingap ng PANGINOON, at hanapin ang PANGINOON ng mga hukbo; ako man ay pupunta.' 


text:
 Maraming bayan at malalakas na bansa ang darating upang hanapin ang PANGINOON ng mga hukbo sa Jerusalem, at hilingin ang lingap ng PANGINOON. 


text:
 Ganito ang sabi ng PANGINOON ng mga hukbo: Sa mga araw na iyon, sampung lalaki mula sa mga bansa ng bawat wika ang hahawak sa  laylayan ng isang Judio,  na nagsasabi, 'Pasamahin ninyo kami, sapagkat aming narinig na  ang Diyos ay kasama ninyo.' " 


text:
 Ang salita ng PANGINOON ay  laban sa lupain ng Hadrac, at Damasco ang pahingahang dako nito. Sapagkat ang mata ng tao, pati ang lahat ng lipi ng Israel ay nasa PANGINOON, 


text:
 Ang Tiro ay nagtayo ng kanyang muog, at nagbunton ng pilak na parang alabok, at ng ginto na parang putik ng lansangan. 


text:
 Narito, ngunit aalisan siya ng PANGINOON ng kanyang mga yaman, at ihahagis ang kanyang kayamanan sa dagat, at siya'y lalamunin ng apoy. 


text:
 Makikita ito ng Ascalon, at matatakot; gayundin ng Gaza, at mamimilipit sa hinagpis, gayundin ang Ekron, sapagkat ang kanyang pag-asa ay malalanta. Ang hari ay mamamatay sa Gaza, at ang Ascalon ay hindi tatahanan. 


text:
 Aalisin ko ang kanyang dugo sa kanyang bibig, at ang mga kasuklamsuklam nito sa pagitan ng kanyang mga ngipin; iyon man ay magiging nalabi para sa ating Diyos; ito'y magiging gaya ng isang angkan sa Juda, ang Ekron ay magiging gaya ng Jebuseo. 


text:
 At ako'y magkakampo sa aking bahay dahil sa hukbo, dahil sa kanya na dumadaan, at dahil sa kanya na bumabalik; at wala nang manlulupig na daraan pa sa kanila, sapagkat ngayo'y nakita ko ng aking sariling mga mata. 


text:
 Magalak ka nang husto, O anak na babae ng Zion! Sumigaw ka nang malakas, O anak na babae ng Jerusalem! Narito, ang iyong hari ay dumarating sa iyo; siya'y matuwid at matagumpay, mapagpakumbaba at nakasakay sa isang asno, sa isang batang asno na anak ng asnong babae. 


text:
 Aking aalisin ang karwahe mula sa Efraim, at ang kabayo mula sa Jerusalem; at ang mga busog na pandigma ay mapuputol; at siya'y magsasalita ng kapayapaan sa mga bansa; ang kanyang nasasakupan ay magiging mula sa kabilang dagat hanggang sa dagat, at mula sa ilog hanggang sa mga dulo ng lupa. 


text:
 Tungkol naman sa iyo, dahil sa dugo ng aking tipan sa iyo ay aking palalayain ang iyong mga bilanggo mula sa hukay na walang tubig. 


text:
 Bumalik kayo sa inyong muog, kayong mga bilanggo na may pag-asa, ngayo'y ipinahahayag ko na aking ibabalik sa inyo nang makalawa. 


text:
 Sapagkat aking binaluktot ang Juda bilang aking busog, ginawa ko ang Efraim na aking palaso. Gigisingin ko ang iyong mga anak, O Zion, laban sa iyong mga anak, O Grecia, at gagawin kitang parang tabak ng mandirigma. 


text:
 At ang PANGINOON ay makikita sa itaas nila; at lalabas ang kanyang pana na parang kidlat; patutunugin ng PANGINOONG Diyos ang trumpeta, at hahayo na kasama ang ipu-ipo ng timog. 


text:
 Iingatan sila ng PANGINOON ng mga hukbo; at kanilang lalamunin at tatapakan ang mga batong pantirador; at kanilang iinumin ang kanilang dugo na gaya ng alak; at sila'y mapupunong parang mga mangkok, na basang-basa na gaya ng mga sulok ng dambana. 


text:
 Ililigtas sila ng PANGINOON nilang Diyos sa araw na iyon sapagkat sila ang kawan ng kanyang bayan; sapagkat gaya ng mga bato ng isang korona ay magniningning sila sa kanyang lupain. 


text:
 Sapagkat napakalaki ng kanyang kabutihan, at napakalaki ng kanyang kagandahan! Pagiginhawahin ng trigo ang mga binata, at ng bagong alak ang mga dalaga. 


text:
 Hingin ninyo sa PANGINOON ang ulan sa kapanahunan ng ulan sa tagsibol, mula sa PANGINOON na gumagawa ng ulap na may dalang unos, at kanyang bibigyan sila ng ulan, sa bawat isa'y ng damo sa parang. 


text:
 Sapagkat ang mga diyus-diyosan ng sambahayan ay nagsalita ng walang kabuluhan, at ang mga manghuhula ay nakakakita ng kabulaanan; at sila'y nagpapahayag ng huwad na panaginip, at nagbibigay ng walang kabuluhang kaaliwan. Kaya't ang mga tao ay gumagala na gaya ng mga tupa, sila'y nagdadalamhati, sapagkat walang pastol. 


text:
 "Ang aking galit ay mainit laban sa mga pastol, at aking parurusahan ang mga lalaking kambing; sapagkat dinalaw ng PANGINOON ng mga hukbo ang kanyang kawan, ang sambahayan ni Juda, at kanyang gagawin silang parang kanyang magilas na kabayo sa pakikipaglaban. 


text:
 Mula sa kanila ay lalabas ang batong panulok, mula sa kanila ay ang tulos ng tolda, mula sa kanila ay ang busog ng pakikipaglaban, mula sa kanila ay ang bawat pinuno na magkakasama. 


text:
 At sila'y magiging parang mga makapangyarihang lalaki, na tinatapakan ang kaaway sa putik ng lansangan sa labanan, at sila'y lalaban, sapagkat ang PANGINOON ay kasama nila, at kanilang hihiyain ang mga mangangabayo. 


text:
 "Aking palalakasin ang sambahayan ni Juda, at aking ililigtas ang sambahayan ni Jose, ibabalik ko sila sapagkat ako'y naawa sa kanila; at sila'y magiging parang hindi ko itinakuwil: sapagkat ako ang PANGINOON nilang Diyos at sila'y aking diringgin. 


text:
 Ang Efraim ay magiging gaya ng mga makapangyarihang lalaki, at ang kanilang puso ay magagalak na gaya ng may alak. Ito'y makikita ng kanilang mga anak at magagalak, ang kanilang puso ay magagalak sa PANGINOON. 


text:
 "Huhudyatan ko sila at sila'y titipunin, sapagkat tinubos ko sila; at sila'y dadami na gaya nang una. 


text:
 Bagaman pinangalat ko sila sa gitna ng mga bansa; gayunma'y aalalahanin nila ako kahit sa malalayong lupain; at sila'y mabubuhay kasama ng kanilang mga anak at magbabalik. 


text:
 Ibabalik ko silang pauwi mula sa lupain ng Ehipto, at titipunin ko sila mula sa Asiria; at dadalhin ko sila sa lupain ng Gilead at Lebanon, hanggang wala nang silid para sa kanila. 


text:
 Sila'y tatawid sa dagat ng kaguluhan, at ang mga alon ng dagat ay hahampasin, at ang lahat ng kalaliman sa Nilo ay matutuyo. Ang pagmamataas ng Asiria ay ibababa, at ang setro ng Ehipto ay mawawala. 


text:
 Tumangis ka, O puno ng sipres, sapagkat ang sedro ay nabuwal, sapagkat ang maluluwalhating puno ay nawasak! Tumangis kayo, mga ensina sa Basan, sapagkat ang makapal na gubat ay nasira! 


text:
 May isang ugong ng panaghoy ng mga pastol, sapagkat ang kanilang kaluwalhatian ay nasira! May isang ugong ng ungal ng mga batang leon, sapagkat ang pagmamataas ng Jordan ay nasira! 


text:
 Pinapatay sila ng mga bumili sa kanila at hindi napaparusahan, at silang nagbibili sa kanila ay nagsasabi, 'Purihin ang PANGINOON, ako'y yumaman;' at ang kanilang sariling mga pastol ay hindi naaawa sa kanila. 


text:
 Sapagkat hindi na ako maaawa sa naninirahan sa lupaing ito, sabi ng PANGINOON. Narito, pababagsakin ko ang bawat isa sa kamay ng kanyang kapwa, at bawat isa sa kamay ng kanyang hari; at kanilang dudurugin ang lupain, at wala akong ililigtas mula sa kanilang kamay." 


text:
 At aking pinastol ang kawan na papatayin, pati ang mga kawawa na nasa kawan. Nagdala ako ng dalawang tungkod; ang isa'y tinawag kong Kabutihang Loob, at ang isa'y tinawag kong Pagkakaisa at pinapanginain ko ang kawan. 


text:
 Sa loob ng isang buwan ay pinatay ko ang tatlong pastol. Sapagkat ang aking kaluluwa ay nagsawa sa kanila at ang kanilang kaluluwa ay nasuklam din sa akin. 


text:
 Kaya't sinabi ko, "Hindi na ako ang magpapanginain sa inyo. Ang mamamatay ay mamatay; ang mahihiwalay ay mahiwalay; at ang mga naiwan ay lamunin ang laman ng isa't isa." 


text:
 Hinawakan ko ang aking tungkod na Kabutihang Loob, at binali ko ito upang sirain ang aking tipan na aking ginawa sa lahat ng mga bayan. 


text:
 Kaya't ito ay nawalan ng bisa nang araw na iyon, at ang mga kaawa-awang kawan na nagmamasid sa akin ay nakaalam na iyon ay salita ng PANGINOON. 


text:
 At sinabi ko sa kanila, "Kung inaakala ninyong mabuti, ibigay ninyo sa akin ang aking sahod. Ngunit kung hindi, inyo na iyon." Sa gayo'y kanilang tinimbang bilang aking sahod ang tatlumpung pirasong pilak. 


text:
 Pagkatapos, sinabi ng PANGINOON sa akin, "Ihagis mo sa magpapalayok" — ang mainam na halaga na inihalaga ko sa kanila. Kaya't aking kinuha ang tatlumpung pirasong pilak at inihagis ito sa magpapalayok sa bahay ng PANGINOON. 


text:
 Nang magkagayo'y binali ko ang aking pangalawang tungkod na Pagkakaisa, upang aking sirain ang pagkakapatiran ng Juda at Israel. 


text:
 Sinabi sa akin ng PANGINOON, "Magdala kang muli ng mga kasangkapan ng isang walang kabuluhang pastol. 


text:
 Sapagkat, narito, ako ngayo'y maglalagay ng isang pastol sa lupain na hindi nagmamalasakit sa mga nawawala, ni hahanapin man ang naliligaw, ni pagagalingin ang mga pilay; ni pakakainin ang mga malusog kundi kanyang lalamunin ang laman ng matataba at lulurayin pati ang kanilang mga kuko. 


text:
 Kahabag-habag ang walang kabuluhang pastol na nag-iiwan ng kawan! Ang tabak ay darating sa kanyang kamay at sa kanyang kanang mata! Matutuyo ang kanyang kamay, at ang kanyang kanang mata ay lubos na magdidilim!" 


text:
 Ang salita ng PANGINOON laban sa Israel. Ganito ang sabi ng PANGINOON, na naglatag ng langit at nagtatag ng lupa at lumikha ng espiritu ng tao sa loob niya: 


text:
 "Narito, malapit ko nang gawin ang  Jerusalem na isang  tasang pampasuray sa lahat ng bayan sa palibot, at ito ay magiging laban din sa Juda sa pagkubkob laban sa Jerusalem. 


text:
 Sa araw na iyon ay aking gagawin ang Jerusalem na isang batong mabigat sa lahat ng bayan; lahat ng magbubuhat nito ay malubhang masusugatan. At ang lahat ng bansa sa lupa ay magtitipun-tipon laban sa kanya. 


text:
 Sa araw na iyon, sabi ng PANGINOON, aking sasaktan ng sindak ang bawat kabayo, at ang kanyang sakay ay mababaliw. Ngunit aking imumulat ang aking mga mata sa sambahayan ni Juda, at aking bubulagin ang bawat kabayo ng mga bayan. 


text:
 Sasabihin ng mga pinuno ng Juda sa kanilang sarili, 'Ang mga mamamayan ng Jerusalem ay aking kalakasan sa PANGINOON ng mga hukbo, na kanilang Diyos.' 


text:
 "Sa araw na iyo'y gagawin ko ang mga pinuno ni Juda na parang nag-aapoy na palayok sa nakabuntong panggatong, parang nag-aapoy na sulo sa gitna ng mga bigkis; at kanilang sasakmalin ang buong bayan sa palibot, sa kanan at sa kaliwa; samantalang ang Jerusalem ay muling titirhan sa sarili nitong dako, sa Jerusalem. 


text:
 "Unang ililigtas ng PANGINOON ang mga tolda ng Juda, upang ang karangalan ng sambahayan ni David at ng mga naninirahan sa Jerusalem ay huwag magmalaki sa Juda. 


text:
 Sa araw na iyon ay ipagsasang-galang ng PANGINOON ang mga naninirahan sa Jerusalem, at siyang pinakamahina sa kanila sa araw na iyon ay maging gaya ni David, at ang sambahayan ni David ay magiging parang Diyos,  parang anghel ng PANGINOON sa unahan nila. 


text:
 At mangyayari sa araw na iyon, aking pagsisikapang gibain ang lahat ng bansa na dumarating laban sa Jerusalem. 


text:
 "Ibubuhos ko sa sambahayan ni David at sa mga naninirahan sa Jerusalem ang espiritu ng biyaya at pananalangin, at kapag sila'y tumingin sa akin na kanilang inulos, at kanilang tatangisan siya, na gaya ng pagtangis sa kaisa-isang anak, at umiyak ng may kapaitan gaya ng pag-iyak na may kapaitan sa panganay. 


text:
 Sa araw na iyon ang pagtangis sa Jerusalem ay magiging kasinlaki ng pagtangis para kay Hadad-rimon sa kapatagan ng Megido. 


text:
 Ang lupain ay tatangis, bawat angkan ay bukod, ang angkan ng sambahayan ni David ay bukod, at ang kanilang mga asawa ay bukod; ang sambahayan ni Natan ay bukod, at  ang  kanilang  mga  asawa ay bukod; 


text:
 ang angkan ng sambahayan ni Levi ay bukod, ang kanilang mga asawa ay bukod, ang angkan ni Simei ay bukod, at ang kanilang mga asawa ay bukod; 


text:
 "Sa araw na iyon ay mabubuksan ang isang bukal para sa sambahayan ni David at sa mga naninirahan sa Jerusalem para sa kasalanan at karumihan. 


text:
 "Sa araw na iyon, sabi ng PANGINOON ng mga hukbo, aking aalisin sa lupain ang mga pangalan ng mga diyus-diyosan, kaya't sila'y hindi na maaalala pa. Aking palalayasin sa lupain ang mga propeta at ang karumaldumal na espiritu sa lupain. 


text:
 Kapag ang sinuman ay muling magpropesiya, sasabihin sa kanya ng kanyang ama at ina na nagsilang sa kanya, 'Ikaw ay hindi mabubuhay sapagkat ikaw ay nagsasalita ng kasinungalingan sa pangalan ng PANGINOON;" at uulusin siya ng kanyang ama at ng kanyang ina na nagsilang sa kanya kapag siya'y nagsalita ng propesiya. 


text:
 At mangyayari, sa araw na iyon, ikahihiya ng bawat propeta ang kanyang pangitain kapag siya'y nagsalita ng propesiya. Hindi sila magsusuot ng kasuotang balahibo, upang mandaya, 


text:
 kundi kanyang sasabihin, 'Ako'y hindi propeta, ako'y magbubungkal ng lupa; sapagkat ang lupain ay aking pag-aari mula sa aking kabataan.' 


text:
 At sasabihin ng isa sa kanya, Ano itong mga sugat sa pagitan ng iyong mga bisig?' kung magkagayon siya'y sasagot, Ang mga ito'y sugat na tinanggap ko sa bahay ng aking mga kaibigan.' 


text:
 "Gumising ka, O tabak, laban sa pastol ko, at laban sa lalaking kasama ko," sabi ng PANGINOON ng mga hukbo. "Saktan mo ang pastol upang ang mga tupa ay mangalat; at aking ipipihit ang aking kamay laban sa maliliit. 


text:
 At mangyayari, sa buong lupain, sabi ng PANGINOON, dalawang ikatlong bahagi ay aalisin at mamamatay; ngunit ang ikatlo ay maiiwan. 


text:
 At aking dadalhin ang ikatlong bahagi sa apoy, at sila'y dadalisayin ko na gaya ng pagdalisay sa pilak, at sila'y susubukin ko na gaya ng pagsubok sa ginto. Sila'y tatawag sa aking pangalan, at akin silang diringgin. Aking sasabihin, 'Sila'y bayan ko;' at kanilang sasabihin, 'Ang PANGINOON ay aking Diyos.'" 


text:
 Narito, isang araw darating para sa PANGINOON, ang samsam na kinuha sa iyo ay paghahati-hatian sa gitna mo. 


text:
 Sapagkat aking titipunin ang lahat ng bansa upang lumaban sa Jerusalem, at ang lunsod ay masasakop, ang mga bahay ay lolooban, at ang mga babae ay pagsasamantalahan. Ang kalahati ng lunsod ay bibihagin, ngunit ang nalabi sa bayan ay hindi aalisin sa lunsod. 


text:
 Kung magkagayo'y lalabas ang PANGINOON at makikipaglaban sa mga bansang iyon, gaya nang siya'y makipaglaban sa araw ng labanan. 


text:
 Sa araw na iyon ay tatayo ang kanyang mga paa sa Bundok ng mga Olibo, na nasa tapat ng Jerusalem sa dakong silangan; at ang Bundok ng mga Olibo ay mahahati sa gitna niya, sa silangan hanggang sa kanluran, sa pamamagitan ng napakalawak na libis. Ang kalahati ng Bundok ay malilipat sa dakong hilaga, at ang kalahati ay sa dakong timog. 


text:
 At kayo'y magsisitakas sa libis ng aking mga bundok sapagkat ang libis ng mga bundok ay aabot hanggang sa Azal. Kayo'y tatakas gaya noong kayo'y tumakas mula sa lindol nang mga araw ni Uzias na hari ng Juda. Pagkatapos ang PANGINOON kong Diyos ay darating, kasama ang lahat ng mga banal. 


text:
 At ito'y magiging isang araw na nalalaman ng PANGINOON, hindi araw at hindi gabi; ngunit mangyayari na sa gabi ay magkakaroon ng liwanag. 


text:
 Sa araw na iyon ay aagos mula sa Jerusalem, ang buhay na tubig, kalahati niyon ay sa dagat sa dakong silangan, at kalahati niyon ay sa dagat sa dakong kanluran; iyon ay magpapatuloy sa tag-init at sa taglamig. 


text:
 Ang PANGINOON ay magiging Hari sa buong lupa; sa araw na iyon ang PANGINOON ay magiging isa, at ang kanyang pangalan ay isa. 


text:
 Ang buong lupain ay magiging kapatagan mula sa Geba hanggang sa Rimon sa timog ng Jerusalem. Ngunit ang Jerusalem ay mananatiling mataas sa kanyang dako mula sa Pintuan ng Benjamin hanggang sa dako ng Unang Pintuan, hanggang sa Sulok na Pintuan, at mula sa Tore ng Hananel hanggang sa pisaan ng ubas ng hari. 


text:
 Ito'y titirhan sapagkat hindi na ito muling magkakaroon ng sumpa; ang Jerusalem ay tatahang tiwasay. 


text:
 Ito ang magiging salot na ibibigay ng PANGINOON sa lahat ng mga bayan na nakipagdigma laban sa Jerusalem:  ang kanilang laman ay mabubulok habang sila'y nakatayo pa sa kanilang mga paa, at ang kanilang mga mata'y mabubulok sa kinalalagyan ng mga ito, at ang kanilang mga dila ay mabubulok sa kanilang mga bibig. 


text:
 Sa araw na iyon ay darating sa kanila  ang isang malaking pagkatakot sa PANGINOON; at hahawak ang bawat isa sa kanila sa kamay ng kanyang kapwa, at ang kamay ng isa'y itataas laban sa kamay ng iba pa; 


text:
 maging ang Juda ay makikipaglaban sa Jerusalem. Ang kayamanan ng lahat ng bansa sa palibot ay titipunin — ginto, pilak, at kasuotan na napakarami. 


text:
 Isang salot na gaya ng salot na ito ang darating sa mga kabayo, mola, kamelyo, asno, at sa lahat ng hayop na naroroon sa mga kampong iyon. 


text:
 Bawat isa na nakaligtas mula sa lahat ng bansa na lumaban sa Jerusalem ay aahon taun-taon upang sumamba sa Hari, sa PANGINOON ng mga hukbo, at upang ipangilin ang mga kapistahan ng mga kubol. 


text:
 Ang sinuman sa mga angkan sa lupa na hindi umahon sa Jerusalem upang sumamba sa Hari, sa PANGINOON ng mga hukbo, sila'y mawawalan ng ulan. 


text:
 Kung ang angkan ng Ehipto ay hindi umahon at hindi pumaroon, ang ulan ay hindi babagsak sa kanila ngunit darating sa kanila ang salot na ipinalasap ng PANGINOON sa mga bansang hindi aahon upang ipagdiwang ang kapistahan ng mga kubol. 


text:
 Ito ang magiging kaparusahan sa Ehipto at sa lahat ng bansa na hindi aahon upang ipagdiwang ang kapistahan ng mga kubol. 


text:
 Sa araw na iyon ay isusulat sa mga kampanilya ng mga kabayo, "Banal sa PANGINOON." Ang mga palayok sa bahay ng PANGINOON ay magiging gaya ng mga mangkok sa harapan ng dambana; 


text:
 at bawat palayok sa Jerusalem at sa Juda ay magiging banal sa PANGINOON ng mga hukbo, upang lahat ng mag-aalay ay gamitin ang mga iyon sa paglalaga ng laman ng handog. Hindi na magkakaroon pa ng Cananeo sa bahay ng PANGINOON ng mga hukbo sa araw na iyon. 


text:
 "Inibig ko kayo," sabi ng PANGINOON. Gayunma'y inyong sinasabi, "Paano mo kami inibig?" "Hindi ba si Esau ay kapatid ni Jacob?" sabi ng PANGINOON. "Gayunma'y inibig ko si Jacob. 


text:
 Ngunit si Esau ay aking kinamuhian, at ginawa ko ang kanyang mga bundok na isang kasiraan at ibinigay ko ang kanyang mana sa mga asong palaboy sa ilang." 


text:
 Kung sinasabi ng Edom, "Kami'y nawasak, ngunit muli naming itatayo ang mga guho," ganito ang sabi ng PANGINOON ng mga hukbo: "Maaari silang magtayo ngunit aking ibabagsak hanggang sila'y tawaging masamang lupain, galit ang PANGINOON sa bayang ito magpakailanman." 


text:
 Makikita ng sarili ninyong mga mata, at inyong sasabihin, "Dakila ang PANGINOON hanggang sa kabilang hangganan ng Israel." 


text:
 "Iginagalang ng anak ang kanyang ama, at ng mga utusan ang kanilang amo. Kung ako nga'y isang ama, nasaan ang karangalang nararapat sa akin? At kung ako'y amo, nasaan ang paggalang na para sa akin? sinasabi ng PANGINOON ng mga hukbo sa inyo, O mga pari, na humahamak sa aking  pangalan. Inyong sinasabi, 'Paano namin hinamak ang iyong pangalan?' 


text:
 Kayo'y naghahandog ng maruming pagkain sa aking dambana. At inyong sinasabi, 'Paano ka namin nilapastangan?' Sa inyong sinasabing ang hapag ng PANGINOON ay hamak. 


text:
 Kapag kayo'y naghahandog ng mga bulag na hayop bilang alay, di ba masama iyon? At kapag kayo'y naghahandog ng pilay at may sakit, hindi ba masama iyon? Subukan mong ihandog iyon sa iyong gobernador, masisiyahan kaya siya sa iyo o papakitaan ka kaya niya ng kabutihan? sabi ng PANGINOON ng mga hukbo. 


text:
 'Ngayo'y maaari bang inyong hingin ang kabutihan ng Diyos upang pagpalain niya tayo.' May gayong kaloob sa inyong kamay, magpapakita kaya siya ng paglingap sa alinman sa inyo? sabi ng PANGINOON ng mga hukbo. 


text:
 O mayroon sana sa inyong magsara ng mga pinto, upang hindi kayo makapagpaningas ng apoy sa aking dambana nang walang kabuluhan! Hindi ko kayo kinalulugdan, sabi ng PANGINOON ng mga hukbo, at hindi ako tatanggap ng handog mula sa inyong kamay. 


text:
 Sapagkat mula sa sikatan ng araw hanggang sa nilulubugan niyon, dakila ang aking pangalan sa mga bansa; at sa bawat dako ay paghahandugan ng kamanyang  ang aking pangalan, at ng dalisay na handog; sapagkat ang aking pangalan ay dakila sa gitna ng mga bansa, sabi ng PANGINOON ng mga hukbo. 


text:
 Ngunit inyong nilalapastangan iyon kapag inyong sinasabi na ang hapag ng PANGINOON ay nadungisan, at bunga nito, ang pagkain niya ay hamak. 


text:
 Sinasabi rin ninyo, 'Nakakasawa na ito,' at inaamoy-amoy pa ninyo ito, sabi ng PANGINOON ng mga hukbo. Dinadala ninyo ang nakuha sa dahas, ang pilay, at ang may sakit; at ito ang dinadala ninyo bilang handog! Tatanggapin ko ba ito mula sa inyong kamay? sabi ng PANGINOON. 


text:
 Ngunit sumpain ang mandaraya na mayroon sa kanyang kawan na isang lalaki, at ipinangako ito, gayunma'y naghahain ng hayop na may kapintasan sa PANGINOON; sapagkat ako'y dakilang Hari, sabi ng PANGINOON ng mga hukbo, at ang aking pangalan ay kinatatakutan ng mga bansa. 


text:
 Kung hindi kayo makikinig, at kung hindi ninyo ilalagak sa inyong puso na bigyang kaluwalhatian ang aking pangalan, sabi ng PANGINOON ng mga hukbo, ipadadala ko sa inyo ang sumpa at aking susumpain ang mga pagpapala ninyo. Sa katunayan, akin na silang isinumpa, sapagkat hindi ninyo iniilagak sa inyong puso. 


text:
 Narito, sasawayin ko ang inyong anak, at sasabugan ko ng dumi ang inyong mga mukha, ang dumi ng inyong mga kapistahan; at kayo'y aalisin kasama nito. 


text:
 Inyong malalaman na aking ipinadala ang utos na ito sa inyo upang ang aking tipan kay Levi ay manatili, sabi ng PANGINOON ng mga hukbo. 


text:
 Ang aking tipan sa kanya ay isang tipan ng buhay at kapayapaan; at ibinigay ko ang mga iyon sa kanya upang siya'y matakot; at siya'y natakot sa akin, at siya'y nagbigay-galang sa aking pangalan. 


text:
 Ang kautusan ng katotohanan ay nasa kanyang bibig, at walang kalikuan na nasumpungan sa kanyang mga labi. Siya'y lumakad na kasama ko sa kapayapaan at katuwiran, at inilayo niya sa kasamaan ang marami. 


text:
 Sapagkat ang mga labi ng pari ay dapat mag-ingat ng kaalaman, at dapat hanapin ng mga tao ang kautusan sa kanyang bibig, sapagkat siya ang sugo ng PANGINOON ng mga hukbo. 


text:
 Ngunit kayo'y lumihis sa daan; naging dahilan kayo upang matisod ang marami sa pamamagitan ng inyong kautusan, inyong pinasama ang tipan ni Levi, sabi ng PANGINOON ng mga hukbo. 


text:
 Kaya't ginawa ko kayong hamak at aba sa harap ng buong bayan, yamang hindi ninyo iningatan ang aking mga daan, kundi nagpakita kayo ng pagtatangi sa inyong kautusan." 


text:
 Hindi ba iisa lamang ang ating ama? Hindi ba iisang Diyos ang lumalang sa atin? Bakit nga tayo nagtataksil sa isa't isa na nilalapastangan ang tipan ng ating mga ninuno? 


text:
 Naging taksil ang Juda, at ang kasuklamsuklam ay nagawa sa Israel at sa Jerusalem; sapagkat nilapastangan ng Juda ang santuwaryo ng PANGINOON, na kanyang iniibig, at nag-asawa sa anak na babae ng ibang diyos. 


text:
 Ihiwalay nawa ng PANGINOON mula sa mga tolda ng Jacob ang taong gumawa nito, ang sinumang gigising o sasagot o magdadala ng handog sa PANGINOON ng mga hukbo! 


text:
 Ito rin ay inyong ginagawa: Tinatakpan ninyo ang dambana ng PANGINOON ng mga luha, ng pagtangis, at ng pagdaing, sapagkat hindi na niya nililingap ang handog, ni tinatanggap na may kasiyahan sa inyong kamay. 


text:
 Gayunma'y inyong sinasabi, "Sa anong dahilan?" Sapagkat ang PANGINOON ay saksi sa pagitan mo at ng asawa ng iyong kabataan, na ginawan mo ng kataksilan, bagaman siya'y iyong kasama, at iyong asawa sa pamamagitan ng tipan. 


text:
 Ngunit wala ni isang gumawa niyon na mayroong nalabing Espiritu.a Ano ang ginawa niya noong naghahanap siya ng lahing maka-Diyos?  Kaya't ingatan ninyo ang inyong  espiritu, at huwag nang hayaang ang sinuman ay magtaksil sa asawa ng kanyang kabataan. 


text:
 "Sapagkat aking kinapopootan ang paghihiwalay, sabi ng PANGINOON, ang Diyos ng Israel, at ang pagtatakip ng tao sa kanyang damit na may karahasan, sabi ng PANGINOON ng mga hukbo. Kaya't ingatan ninyo ang inyong sarili at huwag kayong magtaksil." 


text:
 Inyong niyamot ang PANGINOON ng inyong mga salita. Gayunma'y sinasabi ninyo, "Paano namin siya niyamot?" Sa inyong pagsasabi, "Bawat gumagawa ng kasamaan ay mabuti sa paningin ng PANGINOON, at sila'y kanyang kinalulugdan." O sa pagtatanong, "Nasaan ang Diyos ng katarungan?" 


text:
 "Narito, sinusugo ko ang aking sugo upang ihanda ang daan sa unahan ko; at ang PANGINOON na inyong hinahanap ay biglang darating sa kanyang templo! Ang sugo ng tipan na inyong kinalulugdan ay narito, dumarating," sabi ng PANGINOON ng mga hukbo. 


text:
 Ngunit sino ang makakatagal sa araw ng kanyang pagdating, at sino ang makakatayo kapag siya'y nagpakita?  Sapagkat siya'y tulad sa apoy ng tagapagdalisay at tulad sa sabon ng mga tagapagpaputi. 


text:
 Siya'y uupong gaya ng nagpapakintab at nagpapadalisay ng pilak, at kanyang dadalisayin ang mga anak ni Levi, at kanyang lilinising tulad sa ginto at pilak hanggang sila'y maghandog ng matutuwid na handog sa PANGINOON. 


text:
 Kung magkagayo'y ang handog ng Juda at ng Jerusalem ay magiging kalugud-lugod sa PANGINOON, gaya ng mga unang araw, at gaya ng mga taong nakalipas. 


text:
 "Aking lalapitan kayo sa kahatulan; ako'y magiging mabilis sa pagsaksi laban sa mga mangkukulam, laban sa mga nakikiapid, laban sa mga nanunumpa ng kasinungalingan, at laban sa mga umaapi sa upahang manggagawa sa kanyang sahod, sa babaing balo at sa ulila, at laban sa nagtataboy sa dayuhan, at hindi natatakot sa akin, sabi ng PANGINOON ng mga hukbo. 


text:
 "Sapagkat akong PANGINOON ay hindi nagbabago, kaya't kayo, O mga anak ni Jacob ay hindi napapahamak. 


text:
 Mula sa mga araw ng inyong mga ninuno, kayo'y lumihis sa aking mga tuntunin, at hindi ninyo tinupad ang mga iyon. Manumballk kayo sa akin, at ako'y manunumbalik sa inyo, sabi ng PANGINOON ng mga hukbo. Ngunit inyong sinasabi, 'Paano kami manunumbalik?' 


text:
 Nanakawan ba ng tao ang Diyos? Gayunma'y ninanakawan ninyo ako. Ngunit inyong sinasabi, 'Paano ka namin ninanakawan?' Sa mga ikasampung bahagi atsa mga handog. 


text:
 Dalhin ninyo ang buong ikasampung bahagi sa kamalig upang magkaroon ng pagkain sa aking bahay, at sa gayo'y subukin ninyo ako ngayon, sabi ng PANGINOON ng mga hukbo. Tingnan ninyo kung hindi ko bubuksan para sa inyo ang mga bintana ng langit, at ibubuhos ko sa inyo ang isang pagpapala na walang sapat na kalalagyan. 


text:
 Aking sasawayin ang mananakmal alang-alang sa inyo, kaya't hindi nito sisirain ang mga bunga ng inyong lupa; at ang inyong puno ng ubas sa parang ay hindi mawawalan ng bunga, sabi ng PANGINOON ng mga hukbo. 


text:
 Tatawagin kayong mapapalad ng lahat ng mga bansa, sapagkat kayo'y magiging lupain ng katuwaan, sabi ng PANGINOON ng mga hukbo. 


text:
 "Ang inyong mga salita ay naging marahas laban sa akin,  sabi ng PANGINOON. Gayunma'y inyong sinasabi, 'Paano kami nagsalita nang laban sa iyo?' 


text:
 Inyong sinabi, "Walang kabuluhan ang maglingkod sa Diyos. Ano ang aming pakinabang sa pagtupad namin sa kanyang utos o sa paglakad nang tulad sa may pananangis sa harap ng PANGINOON ng mga hukbo? 


text:
 Ngayo'y ating tinatawag na mapalad ang palalo; hindi lamang umuunlad ang mga gumagawa ng masama, kundi kapag kanilang tinutukso ang Diyos, sila'y nakakatakas.'" 


text:
 Nang magkagayo'y nag-usap silang mga natatakot sa PANGINOON. Binigyang-pansin sila ng PANGINOON at pinakinggan, at ang isang aklat ng alaala ay isinulat sa harap niya, para sa kanila na natakot sa PANGINOON at nagpahalaga sa kanyang pangalan. 


text:
 "Sila'y magiging akin, sabi ng PANGINOON ng mga hukbo, isang natatanging kayamanan sa araw na ako'y kumilos. Kaaawaan ko sila na gaya ng isang tao na naaawa sa kanyang anak na naglilingkod sa kanya. 


text:
 At minsan pa ay makikilala ninyo ang pagkakaiba ng taong matuwid at ng masama, ng taong naglilingkod sa Diyos at ng hindi naglilingkod sa kanya. 


text:
 "Sapagkat narito, ang araw ay dumarating na gaya ng nagniningas na pugon, na ang lahat ng palalo at lahat ng gumagawa ng masama ay magiging parang ipa, at ang araw na dumarating ang susunog sa kanila, sabi ng PANGINOON ng mga hukbo, anupa't hindi mag-iiwan sa kanila ng ugat ni sanga man. 


text:
 Ngunit sa inyo na natatakot sa aking pangalan ay sisikat ang araw ng katuwiran, na may pagpapagaling sa kanyang mga pakpak. Kayo'y lalabas at luluksong parang mga guya mula sa silungan. 


text:
 Inyong yayapakan ang masasama sapagkat sila'y magiging abo sa ilalim ng mga talampakan ng inyong mga paa sa araw na aking inihahanda, sabi ng PANGINOON ng mga hukbo. 


text:
 'Alalahanin ninyo ang kautusan ni Moises na aking lingkod, ang mga tuntunin at batas na aking iniutos sa kanya sa Horeb para sa buong Israel. 


text:
 "Narito, susuguin ko sa inyo si Elias na propeta bago dumating ang dakila at kakilakilabot na araw ng PANGINOON. 


text:
 Kanyang ibabaling ang puso ng mga magulang sa kanilang mga anak, at ang puso ng mga anak sa kanilang mga magulang; upang hindi ako dumating at saktan ang lupain ng isang sumpa." 


text:
 Naging anak ni Abraham si Isaac; naging anak ni Isaac si Jacob; at naging anak ni Jacob si Juda at ang mga kapatid nito; 


text:
 naging anak ni Juda kay Tamar sina Perez at Zera; naging anak ni Perez si Hesron; at naging anak ni HesronsiAram; 


text:
 naging anak ni Aram si Aminadab; naging anak ni Aminadab si Naashon; at naging anak ni Naashon si Salmon; 


text:
 naging anak ni Salmon kay Rahab si Boaz; naging anak ni Boaz kay Ruth si Obed; at naging anak ni Obed si Jesse; 


text:
 naging anak ni Solomon si Rehoboam; naging anak ni Rehoboam si Abias; at naging anak ni Abias si Asaf; 


text:
 naging anak ni Asaf si Jehoshafat; naging anak ni Jehoshafat si Joram; at naging anak ni Joram si Uzias; 


text:
 naging anak ni Hezekias si Manases; naging anak ni Manases si Amos; at naging anak ni Amos si Josias; 


text:
 naging anak ni Josias si Jeconias at ang kanyang mga kapatid, nang  panahon na dalhin silang bihag sa Babilonia. 


text:
 Pagkatapos silang dalhing bihag sa Babilonia, naging anak ni Jeconias si Sealtiel; at naging anak ni Sealtiel si Zerubabel; 


text:
 naging anak ni Zerubabel si Abiud; naging anak ni Abiud si Eliakim; at naging anak ni Eliakim si Azor; 


text:
 naging anak ni Eliud si Eleazar; naging anak ni Eleazar si Matan; at naging anak ni Matan si Jacob; 


text:
 naging anak ni Jacob si Jose na asawa ni Maria, na siyang nagsilang kay Jesus na tinatawag na Cristo. 


text:
 Samakatuwid, ang lahat ng salinlahi mula kay Abraham hanggang kay David ay labing-apat. Mula kay David hanggang sa pagkadalang-bihag sa Babilonia ay labing-apat na salinlahi; at mula sa pagkadalang-bihag sa Babilonia hanggang kay Cristo ay labing-apat din na salinlahi. 


text:
 Ganito ang pagkapanganak kay Jesu-Cristo. Nang si Maria na kanyang ina ay nakatakdang ikasal kay Jose, bago sila magsama, si Maria ay natuklasang nagdadalang-tao sa pamamagitan ng Espiritu Santo. 


text:
 Si Jose na kanyang asawa, palibhasa'y isang taong matuwid at ayaw ilagay sa kahihiyan si Maria, ay nagpasiya na lamang na kanyang hiwalayan ito nang lihim. 


text:
 Ngunit samantalang pinag-iisipan niya ito, ang isang anghel ng Panginoon ay nagpakita sa kanya sa panaginip na nagsasabi: "Jose, anak ni David, huwag kang matakot na tanggapin si Maria na iyong asawa sapagkat ang ipinaglilihi niya ay mula sa Espiritu Santo. 


text:
 Siya'y manganganak ng isang lalaki, at ang pangalang itatawag mo sa kanya ay Jesus, sapagkat ililigtas niya ang kanyang bayan sa kanilang mga kasalanan." 


text:
 "Narito, magdadalang-tao ang isang birhen at manganganak ng isang lalaki, at ang pangalang itatawag nila sa kanya ay Emmanuel" (na ang ibig sabihin ay kasama natin angDiyos). 


text:
 Nang bumangon si Jose mula sa pagkakatulog, ginawa niya ang ipinag-utos sa kanya ng anghel ng Panginoon. Siya'y kanyang tinanggap bilang kanyang asawa. 


text:
 Ngunit hindi niya ito nakilala hanggang sa maipanganak nito ang isang lalaki na pinangalanan niyang Jesus. 


text:
 Nang ipanganak si Jesus  sa Bethlehem ng Judea sa kapanahunan ng haring si Herodes, may mga Pantas na lalaki mula sa silangan na dumating sa Jerusalem, 


text:
 na nagtatanong, "Nasaan ang ipinanganak na hari ng mga Judio? Sapagkat nakita namin ang kanyang bituin sa silangan, at naparito kami upang siya'y sambahin." 


text:
 Nang matipon niyang lahat ang mga punong pari at mga eskriba ng bayan, nagtanong siya sa mga ito kung saan isisilang ang Cristo. 


text:
 'At ikaw, Bethlehem, sa lupain ng Juda, sa anumang paraan ay hindi ka pinakamaliit sa mga pangunahing bayan ng Juda; sapagkat sa iyo manggagaling ang isang pinuno, na magiging pastol ng aking bayang Israel.' " 


text:
 Pagkatapos, lihim na ipinatawag ni Herodes ang mga Pantas at inalam sa kanila kung kailan lumitaw ang bituin. 


text:
 Kanyang pinapunta sila sa Bethlehem at sinabi sa kanila, "Humayo kayo at hanapin ninyong mabuti ang sanggol; kapag siya ay inyong natagpuan na, ipagbigay-alam ninyo sa akin, upang ako rin ay makaparoon at siya ay aking sambahin." 


text:
 Pagkatapos nilang makinig sa hari ay lumakad na sila; at naroon, ang bituin na kanilang nakita sa silangan ay nanguna sa kanila hanggang sa tumigil sa tapat ng kinaroroonanng sanggol. 


text:
 Pagpasok nila sa bahay ay nakita nila ang sanggol na kasama ng kanyang inang si Maria. Nagpatirapa sila at sumamba sa kanya. Nang buksan nila ang kanilang mga kayamanan ay inihandog nila sa kanya ang mga kaloob na ginto, kamanyang at mira. 


text:
 Palibhasa'y binalaan sa pamamagitan ng panaginip na huwag na silang babalik kay Herodes, nag-iba sila ng daan pauwi sa kanilang lupain. 


text:
 Nang makaalis na sila, ang isang anghel ng Panginoon ay nagpakita kay Jose sa panaginip, na nagsasabi, "Bumangon ka at dalhin mo ang sanggol at ang kanyang ina, at tumakas kayo patungo sa Ehipto. Manatili kayo roon hanggang sabihin ko sa iyo, sapagkat hahanapin ni Herodes ang sanggol upang siya ay patayin." 


text:
 Kaya't siya ay bumangon at dinala ang sanggol at ang ina nito nang gabing iyon, at pumunta sila sa Ehipto. 


text:
 Nanatili sila roon hanggang sa pagkamatay ni Herodes. Ito ay upang matupad ang sinabi ng Panginoon sa pamamagitan ng propeta: "Mula sa Ehipto ay tinawag ko ang aking anak." 


text:
 Nang malaman ni Herodes na siya'y dinaya ng mga Pantas, siya ay labis na nagalit. At ipinag-utos niyang patayin ang lahat ng mga batang lalaki sa Bethlehem at sa karatig-pook na may gulang na dalawang taon pababa, ayon sa panahon na kanyang tiniyak mula sa mga Pantas. 


text:
 "Isang tinig ang narinig sa Rama, pananangis at malakas na panaghoy, tinatangisan ni Raquel ang kanyang mga anak; ayaw niyang paaliw, sapagkat wala na sila." 


text:
 Ngunit pagkamatay ni Herodes, ang isang anghel ng Panginoon ay nagpakita sa panaginip kay Jose sa Ehipto, na nagsasabi, 


text:
 "Bumangon ka at dalhin mo ang sanggol at ang kanyang ina, at pumunta kayo sa lupain ng Israel, sapagkat patay na ang mga naghahangad sa buhay ng sanggol." 


text:
 Ngunit nang mabalitaan niya na si Arquelao ang naghahari sa Judea na kahalili ng ama nitong si Herodes, natakot siyang pumunta roon. Dahil pinagsabihan siya sa pamamagitan ng panaginip, nagtungo siya sa nasasakupan ng Galilea. 


text:
 Siya ay nanirahan sa isang bayang tinatawag na Nazaret upang maganap ang sinabi ng mga propeta na "siya ay tatawaging Nazareno." 


text:
 Nang mga araw na iyon ay dumating si Juan na Tagapagbautismo na nangangaral sa ilang ng Judea, na nagsasabi, 


text:
 Sapagkat siya ang tinutukoy sa pamamagitan ni propeta Isaias, nang kanyang sabihin, "Ang tinig ng isang sumisigaw sa ilang: 'Ihanda ninyo ang daan ng Panginoon, tuwirin ninyo ang kanyang mga landas.' " 


text:
 Si Juan ay nagsusuot ng damit na yari sa balahibo ng kamelyo at ng isang pamigkis na balat sa kanyang baywang. Ang kanyang pagkain ay mga balang at pulot-pukyutan. 


text:
 Pumunta sa kanya ang mga mamamayan ng Jerusalem, ang buong Judea, at ang buong lupain sa paligid ng Jordan. 


text:
 At sila'y kanyang binautismuhan sa ilog ng Jordan, na ipinahahayag nila ang kanilang mga kasalanan. 


text:
 Ngunit nang makita niyang marami sa mga Fariseo at Saduceo ang nagdatingan upang magpabautismo, sinabi niya sa kanila, "Kayong lahi ng mga ulupong, sino ang nagbabala sa inyo upang makatakas sa poot na darating? 


text:
 At huwag ninyong sabihin sa inyong sarili, 'Si Abraham ang aming ama'; sapagkat sinasabi ko sa inyo, na kaya ng Diyos na gumawa ng mga anak ni Abraham mula sa mga batong ito. 


text:
 Ngayon pa lamang ay nakalagay na ang palakol sa ugat ng mga punungkahoy. Ang bawat punung-kahoy na hindi mabuti ang bunga ay pinuputol at inihahagis sa apoy. 


text:
 "Binabautismuhan ko nga kayo sa tubig para sa pagsisisi ngunit ang dumarating na kasunod ko ay mas makapangyarihan kaysa akin. Hindi ako karapat-dapat magdala ng kanyang sandalyas. Kanyang babautismuhan kayo sa Espiritu Santo at sa apoy. 


text:
 Nasa kamay niya ang kanyang kalaykay at lilinisin niya ang kanyang giikan.  Titipunin  niya  ang kanyang trigo sa kamalig, subalit ang ipa ay susunugin niya sa apoy na hindi mapapatay." 


text:
 Ibig siyang hadlangan ni Juan, na nagsasabi, "Ako ang dapat mong bautismuhan, at ikaw pa ang lumalapit sa akin?" 


text:
 Ngunit sumagot si Jesus sa kanya, "Hayaan mong mangyari ito ngayon, sapagkat ganito ang nararapat sa atin upang matupad ang buong katuwiran." At siya ay sumangayon. 


text:
 Nang mabautismuhan si Jesus, kaagad siyang umahon sa tubig, at nabuksan sa kanya ang kalangitan, at nakita niya ang Espiritu ng Diyos na bumababang tulad sa isang kalapati, at lumalapag sa kanya. 


text:
 Sinabi ng isang tinig mula sa langit, "Ito ang minamahal kong Anak, sa kanya ako lubos na nalulugod." 


text:
 Dumating ang manunukso at sinabi sa kanya, "Kung ikaw ang Anak ng Diyos, ipag-utos mo na ang mga batong ito ay maging tinapay." 


text:
 Ngunit siya'y sumagot, "Nasusulat, 'Hindi sa tinapay lamang mabubuhay ang tao, kundi sa bawat salitang lumalabas sa bibig ng Diyos.'" 


text:
 at sinabi sa kanya, "Kung ikaw ang Anak ng Diyos, magpatihulog ka, sapagkat nasusulat, 'Siya'y mag-uutos sa kanyang mga anghel tungkol sa iyo,' at 'Aalalayan ka ng kanilang mga kamay, baka masaktan ang iyong paa sa isang bato.'" 


text:
 Sinabi sa kanya ni Jesus, "Nasusulat din naman,  'Huwag mong tutuksuhin ang Panginoon mong Diyos.'" 


text:
 Muli, dinala siya ng diyablo sa isang napakataas na bundok at ipinakita sa kanya ang lahat ng mga kaharian sa sanlibutan, at ang karangyaan ng mga ito. 


text:
 At sinabi niya sa kanya, "Ang lahat ng mga ito ay ibibigay ko sa iyo, kung ikaw ay magpapatirapa at sasamba sa akin." 


text:
 Sumagot sa kanya si Jesus, "Lumayas ka, Satanas! sapagkat nasusulat, 'Sambahin mo ang Panginoon mong Diyos, at siya lamang ang iyong paglingkuran.'" 


text:
 Nang iwan niya ang Nazaret, siya ay pumunta at tumira sa Capernaum, na nasa tabing-dagat, na sakop ng Zebulon at Neftali, 


text:
 "Ang lupain ni Zebulon at ang lupain ni Neftali, patungo sa dagat, sa ibayo ng Jordan, Galilea ng mga Hentil — 


text:
 Ang bayang nakaupo sa kadiliman, ay nakakita ng dakilang ilaw, at sa mga nakaupo sa lupain at lilim ng kamatayan, ang liwanag ay sumilay." 


text:
 Mula noon si Jesus ay nagpasimulang mangaral na nagsasabi, "Magsisi kayo, sapagkat malapit na ang kaharian ng langit." 


text:
 Sa paglalakad ni Jesus sa tabi ng Dagat ng Galilea, nakita niya ang dalawang magkapatid, si Simon na tinatawag na Pedro, at si Andres na kanyang kapatid, na naghuhulog ng lambat sa dagat, sapagkat sila'y mga mangingisda. 


text:
 At sa kanyang paglakad mula roon ay nakita niya sa bangka ang dalawa pang magkapatid, si Santiago na anak ni Zebedeo at si Juan na kanyang kapatid, kasama si Zebedeo na kanilang ama, na nag-aayos ng lambat; at kanyang tinawag sila. 


text:
 At nilibot ni Jesus ang buong Galilea, na nagtuturo sa mga sinagoga nila, at ipinangangaral ang ebanghelyo ng kaharian, at nagpapagaling ng lahat ng sakit at ng lahat ng karamdaman na nasa mga tao. 


text:
 Kaya't napabantog siya sa buong Siria, at kanilang dinala sa kanya ang lahat ng mga may karamdaman, ang mga pinahihirapan ng sari-saring sakit at kirot, ang mga inaalihan ng mga demonyo, at ang mga may epilepsiya, at ang mga lumpo. Sila ay kanyang pinagaling. 


text:
 At sinundan siya ng napakaraming tao mula sa Galilea, Decapolis, Jerusalem, Judea at mula sa ibayo ng Jordan. 


text:
 Nang makita ni Jesus ang napakaraming tao, umakyat siya sa bundok, at pagkaupo niya ay lumapit sa kanya ang mga alagad niya. 


text:
 "Mapapalad kayo kapag kayo ay nilalait, inuusig, at pinagsasabihan ng sari-saring kasamaan na pawang kasinungalingan dahil sa akin. 


text:
 "Magalak kayo at magsaya, sapagkat malaki ang gantimpala ninyo sa langit, sapagkat gayundin nila inusig ang mga propeta na nauna sa inyo. 


text:
 "Kayo ang asin ng lupa; ngunit kung ang asin ay tumabang, paano maibabalik ang alat nito? Wala na itong kabuluhan, maliban sa itapon sa labas at tapakan ng mga tao. 


text:
 "Kayo ang ilaw ng sanlibutan. Ang isang lunsod na nakatayo sa ibabaw ng isang burol ay hindi maitatago. 


text:
 Hindi nila sinisindihan ang isang ilawan at inilalagay sa ilalim ng isang takalan, kundi sa talagang patungan at nagbibigay ng liwanag sa lahat ng nasa bahay. 


text:
 Paliwanagin ninyo nang gayon ang inyong ilaw sa harap ng mga tao; upang makita nila ang inyong mabubuting gawa, at luwalhatiin nila ang inyong Ama na nasa langit. 


text:
 "Huwag ninyong isiping pumarito ako upang sirain ang kautusan o ang mga propeta; pumarito ako hindi upang sirain, kundi upang tuparin ang mga ito. 


text:
 Sapagkat katotohanang sinasabi ko sa inyo, hanggang sa mawala ang langit at lupa, ang isang tuldok o isang kudlit ay hindi mawawala sa kautusan, hanggang sa matupad ang lahat ng mga bagay. 


text:
 Kaya't sinumang sumuway sa isa sa pinakamaliit sa mga utos na ito, at magturo nang gayon sa mga tao ay tatawaging pinakamaliit sa kaharian ng langit; ngunit ang sinumang tumupad at magturo ng mga ito ay tatawaging dakila sa kaharian ng langit. 


text:
 Sapagkat sinasabi ko sa inyo, malibang humigit ang inyong katuwiran sa katuwiran ng mga eskriba at   mga Fariseo, ay  hindi kayo makakapasok sa kaharian ng langit. 


text:
 "Narinig ninyo  na sinabi sa mga tao noong unang panahon, 'Huwag kang papatay; at ang sinumang pumatay ay mananagot sa hukuman.' 


text:
 Ngunit sinasabi ko sa inyo, na ang bawat napopoot sa kanyang kapatid ay mananagot sa hukuman at ang sinumang magsabi sa kanyang kapatid, 'Raca,' ay mananagot sa Sanhedrin; at ang sinumang magsabi, 'Ulol ka,' ay magdurusa sa nag-aapoy na impiyerno. 


text:
 Kaya't kung maghahandog ka ng iyong kaloob sa dambana, at doon ay naalala mo na ang iyong kapatid ay mayroong anumang laban sa iyo, 


text:
 iwan  mo  roon  sa  harap  ng dambana ang kaloob mo, at humayo ka; makipagkasundo ka muna sa iyong kapatid, at saka ka magbalik at maghandog ng iyong kaloob. 


text:
 Makipagkasundo ka agad sa nagsakdal sa iyo, habang kasama mo pa siya sa daan; baka ibigay ka ng nagsakdal sa iyo sa hukom, at ibigay ka naman ng hukom sa tanod, at ipasok ka sa bilangguan. 


text:
 Katotohanang sinasabi ko sa iyo, hindi ka makakalabas doon hanggang hindi mo nababayaran ang kahuli-hulihang kusing. 


text:
 Ngunit sinasabi ko sa inyo, na ang bawat tumitingin sa isang babae na may pagnanasa ay nagkasala na sa kanya ng pangangalunya sa kanyang puso. 


text:
 Kung ang kanan mong mata ang sanhi ng iyong pagkakasala, dukitin mo ito at itapon, sapagkat mabuti pang mawalan ka ng isa sa mga bahagi ng iyong katawan kaysa ang buong katawan mo ay mapatapon sa impiyerno. 


text:
 At kung ang kanan mong kamay ang sanhi ng iyong pagkakasala, putulin mo ito at itapon, sapagkat mabuti pang mawalan ka ng isa sa mga bahagi ng iyong katawan kaysa ang buong katawan mo ay mapunta sa impiyerno. 


text:
 "Sinabi rin naman, 'Sinumang makipaghiwalay sa kanyang asawang babae, dapat niyang bigyan ito ng kasulatan ng paghihiwalay.' 


text:
 Ngunit sinasabi ko sa inyo, na ang bawat nakikipaghiwalay sa kanyang asawang babae maliban sa pakikiapid, ay nagtutulak sa kanya sa pakikiapid; at ang sinumang mag-asawa sa babaing hiniwalayan ay nagkakasala ng pangangalunya. 


text:
 "Narinig din ninyo na sinabi sa mga tao noong unang panahon, 'Huwag mong sisirain ang iyong panata kundi tutuparin mo ang iyong mga ipinanata sa Panginoon.' 


text:
 Ngunit sinasabi ko sa inyo, huwag ninyong ipanumpa ang anuman, maging ang langit, sapagkat iyon ang trono ng Diyos; 


text:
 kahit ang lupa, sapagkat ito ang tuntungan ng kanyang mga paa; kahit ang Jerusalem, sapagkat iyon ang lunsod ng dakilang Hari. 


text:
 Huwag mong ipanumpa maging ang iyong ulo, sapagkat hindi mo magagawang puti o itim ang isang buhok. 


text:
 Ngunit ang inyong pananalita ay maging Oo kung Oo; Hindi kung hindi;  anumang higit pa rito ay buhat sa masama. 


text:
 Ngunit sinasabi ko sa inyo, 'Huwag ninyong labanan ang masamang tao.' At kung ikaw ay sampalin ng sinuman sa kanang pisngi, iharap mo rin sa kanya ang kabila. 


text:
 Kung may sinumang pumilit sa iyo na lumakad ka ng isang milya, lumakad ka ng dalawang milya na kasama niya. 


text:
 Ngunit sinasabi ko sa inyo, Ibigin ninyo ang inyong mga kaaway at idalangin ninyo ang umuusig sa inyo, 


text:
 upang kayo'y maging mga anak ng inyong Ama na nasa langit, sapagkat pinasisikat niya ang kanyang araw sa masasama at sa mabubuti, at nagpapaulan sa mga matuwid at sa mga di-matuwid. 


text:
 Sapagkat kung umiibig kayo sa mga umiibig lamang sa inyo, anong gantimpala mayroon kayo? Hindi ba gayundin ang ginagawa maging ng mga maniningil ng buwis? 


text:
 At kung mga kapatid lamang ninyo ang inyong binabati, anong ginagawa ninyo na higit kaysa iba? Hindi ba't kahit ang mga Hentil ay gayundin ang ginagawa? 


text:
 "Mag-ingat kayo na huwag ninyong gawin ang inyong kabanalan sa harap ng mga tao upang makita nila. Sapagkat kung gayon, wala kayong gantimpala mula sa inyong Ama na nasa langit. 


text:
 "Kaya, kapag ikaw ay naglilimos, huwag kang magpapatunog ng trumpeta sa harapan mo, gaya ng ginagawa ng mga mapagkunwari sa mga sinagoga at sa mga lansangan, upang papurihan sila ng mga tao. Katotohanang sinasabi ko sa inyo, tinanggap na nila ang kanilang gantimpala. 


text:
 Ngunit kapag ikaw ay naglilimos, huwag mong hayaang malaman ng iyong kaliwang kamay ang ginagawa ng iyong kanang kamay, 


text:
 upang maging lihim ang iyong paglilimos; at ang iyong Ama na nakakakita ng mga lihim ay gagantimpalaan ka. 


text:
 "At kapag kayo ay nananalangin, huwag kayong maging tulad sa mga mapagkunwari; sapagkat ibig nilang tumayo at manalangin sa mga sinagoga at sa mga panulukan ng mga lansangan upang makita sila ng mga tao. Katotohanang sinasabi ko sa inyo, tinanggap na nila ang kanilang gantimpala. 


text:
 Ngunit kapag ikaw ay mananalangin, pumasok ka sa iyong silid, at pagkasara mo ng iyong pinto ay manalangin ka sa iyong Ama na nasa lihim, at ang iyong Ama na nakakakita ng mga lihim ay gagantimpalaan ka.' 


text:
 "At sa pananalangin ay huwag kayong gumamit ng walang kabuluhang paulit-ulit, na tulad ng ginagawa ng mga Hentil, sapagkat inaakala nilang sila ay pakikinggan dahil sa marami nilang salita. 


text:
 Huwag nga kayong tumulad sa kanila, sapagkat alam na ng inyong Ama ang mga bagay na inyong kinakailangan, bago pa kayo humingi sa kanya. 


text:
 Dumating nawa ang kaharian mo. Masunod nawa ang kalooban mo, kung paano sa langit, gayundin naman sa lupa. 


text:
 Sapagkat kung pinatatawad ninyo ang mga tao sa kanilang mga kasalanan, patatawarin din naman kayo ng inyong Ama na nasa langit. 


text:
 Ngunit kung hindi ninyo pinatatawad ang mga tao sa kanilang mga kasalanan, hindi rin naman kayo patatawarin ng inyong Ama sa inyong mga kasalanan. 


text:
 "At kapag kayo ay nag-aayuno, huwag kayong magmukhang mapanglaw, tulad ng mga mapagkunwari, sapagkat pinasasama nila ang kanilang mga mukha upang ipakita sa mga tao ang kanilang pag-aayuno. Katotohanang sinasabi ko sa inyo, tinanggap na nila ang kanilang gantimpala. 


text:
 upang ang iyong pag-aayuno ay hindi makita ng mga tao, kundi ng iyong Ama na nasa lihim, at gagantimpalaan ka ng iyong Ama na nakakakita ng lihim na bagay. 


text:
 "Huwag kayong magtipon ng mga kayamanan para sa inyong sarili sa lupa, na dito ay naninira ang bukbok at ang kalawang at ang mga magnanakaw ay nakakapasok at nakakapagnakaw; 


text:
 kundi magtipon kayo para sa inyong sarili ng mga kayamanan sa langit, na doon ang bukbok at ang kalawang ay hindi makapaninira at ang mga magnanakaw ay hindi rin makakapasok ni makakapagnakaw. 


text:
 "Ang mata ang ilawan ng katawan: Kung tapat ang iyong mata, ang buong katawan mo'y mapupuno ng liwanag. 


text:
 Ngunit kung masama ang iyong mata, ang iyong buong katawan ay magiging kadiliman. Kaya't kung ang liwanag na nasa iyo ay kadiliman, anong laki ng kadiliman! 


text:
 "Walang makapaglilingkod sa dalawang panginoon, sapagkat kapopootan niya ang isa at iibigin ang ikalawa; o magiging tapat siya sa isa, at hahamakin ang ikalawa. Hindi kayo makapaglilingkod sa Diyos at sa kayamanan." 


text:
 "Kaya nga sinasabi ko sa inyo, huwag kayong mabalisa sa inyong buhay, kung ano ang inyong kakainin, o kung ano ang inyong iinumin; kahit sa inyong katawan, kung ano ang inyong isusuot. Hindi ba higit ang buhay kaysa pagkain, at ang katawan kaysa damit? 


text:
 Tingnan ninyo ang mga ibon sa himpapawid: hindi sila naghahasik, o gumagapas, o nag-iimbak man sa mga kamalig, ngunit pinapakain sila ng inyong Ama na nasa langit. Hindi ba higit na mahalaga kayo kaysa kanila? 


text:
 At bakit kayo nababalisa tungkol sa pananamit? Pansinin ninyo ang mga liryo sa parang, kung paano silang lumalaki; hindi sila gumagawa o humahabi man. 


text:
 Gayunma'y sinasabi ko sa inyo, kahit si Solomon sa buong kaluwalhatian niya ay hindi nakapagdamit nang tulad sa isa sa mga ito. 


text:
 At kung gayon binibihisan ng Diyos ang damo sa  parang,  na ngayon ay buhay, at sa kinabukasan ay itinatapon sa kalan, hindi ba lalo niya kayong bibihisan, O kayong maliliit ang pananampalataya? 


text:
 Kaya huwag kayong mabalisa, na magsasabing, Ano ang aming kakainin?' o, Ano ang aming iinumin?' o, Ano ang aming isusuot?' 


text:
 Sapagkat hinahanap ng mga Hentil ang lahat ng mga bagay na ito; at batid ng inyong Ama sa langit na kailangan ninyo ang lahat ng mga bagay na ito. 


text:
 Ngunit hanapin muna ninyo ang kanyang kaharian at ang kanyang katuwiran, at ang lahat ng mga bagay na ito ay pawang idaragdag sa inyo. 


text:
 "Kaya't huwag ninyong alalahanin ang bukas, sapagkat ang bukas ang mag-aalala sa kanyang sarili. Sapat na para ngayon ang kabalisahan sa araw na ito. 


text:
 Sapagkat sa hatol na inyong ihahatol ay hahatulan kayo; at sa panukat na inyong isusukat, ay susukatin kayo. 


text:
 Bakit mo nakikita ang puwing na nasa mata ng iyong kapatid, ngunit hindi mo pinapansin ang troso na nasa iyong sariling mata? 


text:
 O paano mong nasasabi sa iyong kapatid, 'Hayaan mong alisin ko ang puwing sa iyong mata,' samantalang mayroong troso sa iyong sariling mata? 


text:
 Ikaw na mapagkunwari, alisin mo muna ang troso sa iyong sariling mata at nang magkagayon, makakakita ka nang malinaw upang maalis mo ang puwing sa mata ng iyong kapatid. 


text:
 "Huwag ninyong ibigay sa mga aso ang mga banal na bagay; at huwag kayong magtapon ng inyong mga perlas sa harap ng mga baboy; baka yurakan nila ang mga ito ng kanilang mga paa, at pagbalingan kayo at lapain. 


text:
 "Humingi kayo, at kayo ay bibigyan; humanap kayo, at kayo ay makakatagpo, tumuktok kayo, at kayo'y pagbubuksan. 


text:
 Sapagkat ang bawat humihingi ay tumatanggap; at ang humahanap ay nakakatagpo; at ang tumuruktok ay pinagbubuksan. 


text:
 Mayroon bang tao sa inyo, na kung humingi ng tinapay sa kanya ang kanyang anak ay bato ang ibibigay? 


text:
 Kung kayo nga na masasama ay marunong magbigay ng mabubuting kaloob sa inyong mga anak, gaano pa kaya ang inyong Ama na nasa langit ang magbigay ng mabubuting bagay sa mga humihingi sa kanya? 


text:
 "Kaya, anumang bagay na ibig ninyong gawin sa inyo ng mga tao, gayon ang gawin ninyo sa kanila; sapagkat ito ang kautusan at ang mga propeta. 


text:
 "Pumasok kayo sa makipot na pintuan, sapagkat maluwang ang pintuan at malapad ang daang patungo sa kapahamakan, at marami ang pumapasok doon. 


text:
 Sapagkat makipot ang pintuan at masikip ang daang patungo sa buhay, at kakaunti ang nakakatagpo niyon. 


text:
 "Mag-ingat kayo sa mga bulaang propeta, na lumalapit sa inyo na may damit tupa, ngunit sa loob ay mga ganid na asong-gubat. 


text:
 Makikilala ninyo sila sa kanilang mga bunga. Nakakapitas ba ng mga ubas sa mga tinikan, o ng mga igos sa mga dawagan? 


text:
 Gayundin naman,  ang bawat mabuting puno ay mabuti ang bunga, ngunit ang masamang puno ay masama ang bunga. 


text:
 "Hindi lahat ng nagsasabi sa akin 'Panginoon, Panginoon', ay papasok sa kaharian ng langit, kundi ang gumaganap ng kalooban ng aking Ama na nasa langit. 


text:
 Sa araw na iyon ay marami ang magsasabi sa akin, 'Panginoon, Panginoon, hindi ba nagpropesiya kami sa iyong pangalan, at nagpalayas ng mga demonyo sa iyong pangalan, at sa iyong pangalan ay gumawa kami ng maraming gawang makapangyarihan?' 


text:
 At kung magkagayon ay ipahahayag ko sa kanila, 'Hindi ko kayo kilala kailanman; lumayo kayo sa akin, kayong mga gumagawa ng kasamaan!' 


text:
 "Kaya't ang bawat nakikinig sa mga salita kong ito at ginaganap ang mga ito ay matutulad sa isang matalinong tao na nagtayo ng kanyang bahay sa ibabaw ng bato. 


text:
 Bumagsak ang ulan, at dumating ang baha. Humihip ang mga hangin at hinampas ang bahay na iyon, ngunit hindi iyon bumagsak, sapagkat itinayo sa ibabaw ng bato. 


text:
 Ang bawat nakikinig sa mga salita kong ito at hindi ginaganap ang mga ito ay matutulad sa isang taong hangal na nagtayo ng kanyang bahay sa buhanginan. 


text:
 Bumagsak ang ulan, at dumating ang baha. Humihip ang mga hangin at hinampas ang bahay na iyon, at iyon ay bumagsak; napakalakas nga ng kanyang pagbagsak." 


text:
 at lumapit sa kanya ang isang ketongin, at lumuhod sa harapan niya na nagsasabi, "Panginoon, kung ibig mo ay malilinis mo ako." 


text:
 Iniunat ni Jesus ang kanyang kamay, at hinawakan niya ito na nagsasabi, "Ibig ko. Maging malinis ka." At nalinis kaagad ang kanyang ketong. 


text:
 At sinabi ni Jesus sa kanya, "Ingatan mong huwag sabihin kaninuman, kundi humayo ka, magpakita ka sa pari, at ihandog mo ang kaloob na ipinag-utos ni Moises bilang patotoo sa kanila." 


text:
 at nagsasabi, "Panginoon, ang aking alipin ay nakaratay sa bahay, lumpo, at lubha siyang nahihirapan." 


text:
 Ngunit sumagot ang senturion at sinabi, "Panginoon, hindi ako karapat-dapat sa iyo na puntahan mo ang aking bahay, ngunit sabihin mo lamang ang salita at gagaling ang aking alipin. 


text:
 Sapagkat ako ay isang taong nasa ilalim ng awtoridad na may mga kawal na nasa ilalim ko. Sinasabi ko sa isa, 'Humayo ka,' at siya ay humahayo;  at sa iba naman, Halika,' at siya ay lumalapit; at sa aking alipin, 'Gawin mo ito,' at ginagawa nga niya. " 


text:
 Nang marinig ito ni Jesus ay namangha siya, at sinabi sa mga sumusunod sa kanya, "Katotohanang sinasabi ko sa inyo, kahit sa Israel man ay hindi ako nakatagpo ng ganito kalaking pananampalataya. 


text:
 Sinasabi ko sa inyo, marami ang manggagaling sa silangan at sa kanluran at mauupong kasalo ni Abraham, ni Isaac at ni Jacob sa kaharian ng langit, 


text:
 ngunit ang mga anak ng kaharian ay itatapon sa kadilimang nasa labas. Doon nga ang pagtangis at pagngangalit ng mga ngipin." 


text:
 Sinabi ni Jesus sa senturion, "Humayo ka na; mangyayari para sa iyo ang ayon sa iyong pananampalataya." At gumaling nga ang alipin nang oras ding iyon. 


text:
 Nang pumasok si Jesus sa bahay ni Pedro, nakita niya ang biyenang babae nito na nakaratay dahil sa lagnat. 


text:
 Hinawakan niya ang kamay ng babae, at nawala ang kanyang lagnat. Bumangon siya at naglingkod kay Jesus. 


text:
 Nang gabing iyon ay dinala nila sa kanya ang maraming inaalihan ng mga demonyo. Pinalayas niya ang mga espiritu sa pamamagitan ng salita at pinagaling ang lahat ng mga may sakit. 


text:
 Ito ay upang matupad ang sinabi sa pamamagitan ni propeta Isaias: "Kinuha niya ang ating mga sakit at pinasan niya ang ating mga karamdaman." 


text:
 Nang makita ni Jesus ang napakaraming tao sa palibot niya, ipinag-utos niyang tumawid sa kabilang pampang. 


text:
 Sinabi ni Jesus sa kanya, "May mga lungga ang mga asong-gubat, at ang mga ibon sa himpapawid ay may mga pugad; ngunit ang Anak ng Tao ay  walang  mapagpahingahan  ng kanyang ulo." 


text:
 Isa pa sa mga alagad ay nagsabi sa kanya, "Panginoon, hayaan mo muna akong makauwi at mailibing ko ang aking ama." 


text:
 Ngunit sinabi sa kanya ni Jesus, "Sumunod ka sa akin; at hayaan mong ang mga patay ang maglibing sa sarili nilang mga patay." 


text:
 At dumating ang isang malakas na bagyo sa dagat, anupa't matatabunan na ng alon ang bangka; ngunit siya ay natutulog. 


text:
 Lumapit sila sa kanya at siya ay ginising, na nagsasabi, "Panginoon, iligtas mo kami; mamamatay kami!" 


text:
 Sinabi niya sa kanila, "Bakit kayo natatakot, O kayong maliliit ang pananampalataya?" Kaya't bumangon siya at sinaway ang mga hangin at ang dagat, at nagkaroon ng lubos na kapayapaan. 


text:
 Kaya't namangha ang mga tao, na nagsasabi, "Anong uring tao ito na maging ang mga hangin at ang dagat ay sumusunod sa kanya?" 


text:
 Nang makarating si Jesus sa kabilang pampang,  sa lupain ng mga Gadareno, ay sinalubong siya ng dalawang inaalihan ng mga demonyo na lumabas mula sa mga libingan. Napakabangis nila kaya't walang makadaan doon. 


text:
 Sila ay sumigaw na nagsasabi, "Anong gagawin mo sa amin, O Anak ng Diyos?  Naparito ka ba upang pahirapan kami bago dumating ang takdang panahon?" 


text:
 At nagmakaawa sa kanya ang mga demonyo, na nagsasabi, "Kung palalayasin mo kami ay papuntahin mo kami sa kawan ng mga baboy." 


text:
 Sinabi niya sa kanila, "Humayo kayo." Lumabas nga sila at pumasok sa mga baboy, at ang buong kawan ng mga baboy ay bumulusok sa bangin patungo sa dagat at namatay sila sa tubig. 


text:
 Tumakas ang mga tagapag-alaga ng mga iyon; at pagpasok nila sa bayan ay sinabi nila ang buong pangyayari at ang nangyari sa mga inalihan ng mga demonyo. 


text:
 Lumabas ang buong bayan upang salubungin si Jesus at pagkakita nila sa kanya, pinakiusapan nila siyang umalis sa kanilang nasasakupan. 


text:
 Dinala nila sa kanya ang isang lumpo na nakaratay sa isang higaan. Nang makita ni Jesus ang kanilang pananampalataya, sinabi niya sa lumpo, "Anak, lakasan mo ang iyong loob, pinatatawad na ang iyong mga kasalanan." 


text:
 Ngunit palibhasa'y alam ni Jesus ang kanilang mga iniisip ay sinabi niya, "Bakit nag-iisip kayo sa inyong mga puso ng masama? 


text:
 Sapagkat alin ba ang mas madali, ang sabihing, 'Pinatatawad na ang iyong mga kasalanan?' o sabihing, 'Tumindig ka at lumakad?' 


text:
 Ngunit upang malaman ninyo na sa lupa ay may awtoridad ang Anak ng Tao na magpatawad ng mga kasalanan," kaya't sinabi niya sa lumpo, "Tumindig ka, buhatin mo ang iyong higaan, at umuwi ka sa bahay mo." 


text:
 Nang makita ito ng maraming tao, sila ay natakot at niluwalhati nila ang Diyos, na nagbigay ng gayong awtoridad sa mga tao. 


text:
 Habang si Jesus ay naglalakad mula roon, nakita niya ang isang tao na tinatawag na Mateo na nakaupo sa tanggapan ng buwis. Sinabi niya sa kanya, "Sumunod ka sa akin." At siya ay tumayo at sumunod sa kanya. 


text:
 Habang nakaupo siya sa may hapag-kainan sa bahay, dumating ang maraming maniningil ng buwis at mga makasalanan at umupong kasalo ni Jesus at ng kanyang mga alagad. 


text:
 Nang makita ito ng mga Fariseo, sinabi nila sa kanyang mga alagad, "Bakit nakikisalo ang inyong guro sa mga maniningil ng buwis at mga makasalanan?" 


text:
 Ngunit nang marinig niya ito ay sinabi niya, 'Ang mga walang sakit ay hindi nangangailangan ng manggagamot, kundi ang mga may sakit. 


text:
 Kaya, humayo kayo at pag-aralan ninyo kung ano ang kahulugan nito: 'Habag ang ibig ko, at hindi handog.' Sapagkat hindi ako pumarito upang tawagin ang mga matuwid, kundi ang mga makasalanan." 


text:
 Pagkatapos ay lumapit sa kanya ang mga alagad ni Juan na nagsasabi, "Bakit kami at ang mga Fariseo ay nag-aayuno ngunit ang mga alagad mo ay hindi nag-aayuno?" 


text:
 At sinabi sa kanila ni Jesus, "Maaari bang magluksa ang mga panauhin sa kasalan samantalang kasama pa nila ang lalaking ikakasal? Ngunit darating ang mga araw na ang lalaking ikakasal ay kukunin sa kanila, at saka sila mag-aayuno. 


text:
 Sinuman ay hindi nagtatagpi ng bagong tela sa lumang damit; sapagkat binabatak ng tagpi ang damit at lumalalaangpunit. 


text:
 Hindi rin inilalagay ang bagong alak sa mga lumang sisidlang balat; sapagkat kung gayon, puputok ang mga balat, at matatapon ang alak, at masisira ang mga balat; ngunit inilalagay ang bagong alak sa mga bagong balat, at pareho silang tumatagal." 


text:
 Samantalang sinasabi niya sa kanila ang mga bagay na ito, may dumating na isang pinuno at lumuhod sa harapan niya at nagsabi, "Kamamatay pa lamang ng aking anak na babae, ngunit puntahan mo siya at ipatong mo ang iyong kamay sa kanya, at mabubuhay siya." 


text:
 Samantala, may isang babaing labindalawang taon nang dinudugo ang lumapit sa likuran niya at hinipo nito ang laylayan ng kanyang damit; 


text:
 sapagkat sinabi niya sa kanyang sarili, "Kung mahihipo ko lamang ang kanyang damit ay gagaling ako." 


text:
 Nang lumingon si Jesus at nakita siya ay sinabi niya, "Anak, lakasan mo ang iyong loob; pinagaling ka ng iyong pananampalataya." Gumaling nga ang babae sa oras ding iyon. 


text:
 Nang dumating na si Jesus sa bahay ng pinuno, at makita niya ang mga manunugtog ng plauta at ang maraming tao na nagkakagulo, 


text:
 ay sinabi niya, "Umalis na kayo, sapagkat hindi patay ang batang babae kundi natutulog lamang." At siya ay pinagtawanan nila. 


text:
 Ngunit nang mapalabas na ang maraming tao, pumasok siya at hinawakan ang kamay ng batang babae at ito ay bumangon. 


text:
 Nang papaalis na si Jesus mula roon, sinundan siya ng dalawang lalaking bulag na sumisigaw ng malakas, "Mahabag ka sa amin, Anak ni David." 


text:
 Nang makapasok na siya  sa bahay, lumapit sa kanya ang mga lalaking bulag; at sinabi sa kanila ni Jesus, "Sumasampalataya ba kayo na magagawa ko ito?" Sinabi nila sa kanya, "Opo, Panginoon." 


text:
 Kaya't hinipo niya ang kanilang mga mata, na sinasabi, "Mangyari sa inyo ang ayon sa inyong pananampalataya." 


text:
 At nabuksan ang kanilang mga mata. Mahigpit silang pinagbilinan ni Jesus, "Ingatan ninyo na walang makakaalam nito." 


text:
 Nang mapalabas na ang demonyo, nagsalita ang dating pipi. Namangha ang maraming tao at nagsabi, "Wala pang nakitang tulad nito sa Israel." 


text:
 Ngunit sinabi ng mga Fariseo, "Nagpapalayas siya ng mga demonyo sa pamamagitan ng pinuno ng mga demonyo." 


text:
 Nilibot ni Jesus ang lahat ng mga lunsod at mga nayon, na nagtuturo sa mga sinagoga nila at ipinangangaral ang magandang balita ng kaharian, at pinapagaling ang bawat sakit at bawat karamdaman. 


text:
 Nang makita niya ang napakaraming tao, nahabag siya sa kanila, sapagkat sila ay nangangamba at nanlulupaypay na gaya ng mga tupa na walang pastol. 


text:
 Kaya't sinabi niya sa kanyang mga alagad, "Tunay na napakarami ng aanihin,  ngunit kakaunti ang manggagawa; 


text:
 Pagkatapos ay tinawag ni Jesus ang kanyang labindalawang alagad, at kanyang binigyan sila ng   kapangyarihan sa masasamang espiritu, upang kanilang mapalayas sila at pagalingin nila ang bawat sakit at karamdaman. 


text:
 Ang mga pangalan ng labindalawang apostol ay ito: ang una ay si Simon na tinatawag na Pedro, si Andres na kanyang kapatid; si Santiago na anak ni Zebedeo, at si Juan na kanyang kapatid; 


text:
 si Felipe at si Bartolome; si Tomas at si Mateo na maniningil ng buwis; si Santiago na anak ni Alfeo, at si Tadeo; 


text:
 Ang labindalawang ito ay isinugo ni Jesus, at inutusan na sinasabi, "Huwag kayong pupunta sa pook ng mga Hentil, at huwag kayong papasok sa alinmang bayan ng mga Samaritano; 


text:
 Pagalingin ninyo ang mga maysakit, buhayin ninyo ang mga patay, linisin ninyo ang mga ketongin, palayasin ninyo ang mga demonyo. Tinanggap ninyong walang bayad, ibigay ninyong walang bayad. 


text:
 o supot sa inyong paglalakbay, o dalawang baro o mga sandalyas, o tungkod, sapagkat ang manggagawa ay karapat-dapat sa kanyang pagkain. 


text:
 Sa alinmang bayan o nayon kayo makapasok,   hanapin ninyo kung sino roon ang karapat-dapat; at makitira kayo sa kanya hanggang sa inyong pag-alis. 


text:
 At kung karapat-dapat ang sambahayan, hayaang mapunta roon ang inyong kapayapaan, ngunit kung hindi karapat-dapat, hayaang mabalik sa inyo ang inyong kapayapaan. 


text:
 Sinumang hindi tumanggap sa inyo, o duminig sa inyong mga salita, pag-alis ninyo sa bahay o bayang iyon, ay ipagpag ninyo ang alabok ng inyong mga paa. 


text:
 Katotohanang sinasabi ko sa inyo, higit pang mapapagtiisan sa araw ng paghuhukom ang mga lupain ng Sodoma at Gomorra, kaysa bayang iyon. 


text:
 "Ngayon, sinusugo ko kayong tulad ng mga tupa sa gitna ng mga asong-gubat, kaya't maging matalino kayong gaya ng mga ahas at maamong gaya ng mga kalapati. 


text:
 Mag-ingat kayo sa mga tao, sapagkat ibibigay nila kayo sa mga hukuman at hahagupitin nila kayo sa kanilang mga sinagoga, 


text:
 at kakaladkarin nila kayo sa harap ng mga gobernador at mga hari dahil sa akin, upang magpatotoo sa kanila at sa mga Hentil. 


text:
 Ngunit kapag kayo ay naibigay na nila, huwag kayong mangamba kung paano kayo magsasalita o kung ano ang inyong sasabihin, sapagkat ipagkakaloob sa inyo sa oras na iyon ang inyong sasabihin; 


text:
 sapagkat hindi kayo ang magsasalita, kundi ang Espiritu ng inyong Ama ang magsasalita sa pamamagitan ninyo. 


text:
 Ipagkakanulo ng kapatid ang kanyang kapatid tungo sa kamatayan, at ng ama ang kanyang anak at maghihimagsik ang mga anak laban sa kanilang mga magulang, at ipapapatay nila ang mga ito. 


text:
 At kapopootan kayo ng lahat dahil sa aking pangalan. Ngunit ang magtiis hanggang sa wakas ay maliligtas. 


text:
 Kapag inuusig nila kayo sa isang bayan, tumakas kayo tungo sa kasunod, sapagkat katotohanang sinasabi ko sa inyo, 'Hindi ninyo mapupuntahan lahat ang mga bayan ng Israel, bago dumating ang Anak ng Tao.' 


text:
 Sapat na sa alagad ang maging tulad ng kanyang guro at sa alipin ang maging tulad ng kanyang panginoon. Kung tinawag nilang Beelzebul ang panginoon ng sambahayan, gaano pa kaya nila lalaitin ang mga kasambahay niya! 


text:
 "Kaya, huwag ninyo silang katakutan sapagkat walang bagay na natatakpan na hindi mahahayag; at walang natatago na hindi malalaman. 


text:
 Anumang sinasabi ko sa inyo sa dilim, sabihin ninyo sa liwanag; at ang narinig ninyo sa bulong ay ipag-sigawan ninyo sa ibabaw ng mga bubungan. 


text:
 At huwag ninyong katakutan ang mga pumapatay ng katawan, ngunit hindi nakakapatay ng kaluluwa, kundi katakutan ninyo siyang makakapuksa ng kaluluwa at ng katawan sa impiyerno. 


text:
 Hindi ba ipinagbibili ng isang kusing ang dalawang maya? Ngunit isa man sa kanila ay hindi nahuhulog sa lupa na hindi batid ng inyong Ama. 


text:
 "Kaya't ang bawat kumikilala sa akin sa harapan ng mga tao ay kikilalanin ko rin sa harapan ng aking Ama na nasa langit. 


text:
 Ngunit sinumang magkaila sa akin sa harapan ng mga tao, ay ipagkakaila ko rin naman sa harapan ng aking Ama na nasa langit. 


text:
 "Huwag ninyong isiping pumarito ako upang magdala ng kapayapaan sa lupa; hindi ako pumarito upang magdala ng kapayapaan, kundi ng tabak. 


text:
 Sapagkat pumarito ako upang paglabanin ang lalaki at ang kanyang ama, ang anak na babae at ang kanyang ina, at ang manugang na babae at ang kanyang biyenang babae. 


text:
 Ang umiibig sa ama o sa ina nang higit kaysa akin ay hindi karapat-dapat sa akin; at ang umiibig sa anak na lalaki o anak na babae nang higit kaysa akin ay hindi karapat-dapat sa akin; 


text:
 Ang nagsisikap magligtas ng kanyang buhay ay mawawalan nito; at ang mawalan ng kanyang buhay dahil sa akin ay makakatagpo nito. 


text:
 "Ang tumatanggap sa inyo ay tumatanggap sa akin at ang tumatanggap sa akin ay tumatanggap sa nagsugo sa akin. 


text:
 Ang tumatanggap sa isang propeta alang-alang sa pangalan ng propeta ay tatanggap ng gantimpala ng isang propeta; at ang tumatanggap sa isang taong matuwid alang-alang sa pangalan ng isang taong matuwid ay tatanggap ng gantimpala ng isang taong matuwid. 


text:
 At sinumang magbigay ng kahit isang basong tubig na malamig sa isa sa maliliit na ito sa pangalan ng isang alagad, katotohanang sinasabi ko sa inyo, tiyak na hindi siya mawawalan ng kanyang gantimpala." 


text:
 Nang matapos pagbilinan ni Jesus ang kanyang labindalawang alagad, umalis siya roon upang magturo at mangaral sa mga bayan nila. 


text:
 Nang marinig ni Juan sa bilangguan ang mga gawa ng Cristo, nagpasabi siya sa pamamagitan ng kanyang mga alagad, 


text:
 Sumagot si Jesus at sinabi sa kanila, "Humayo kayo at sabihin ninyo kay Juan ang inyong naririnig at nakikita: 


text:
 Ang mga bulag ay nakakakita, ang mga pilay ay nakakalakad, ang mga ketongin ay nalilinis, ang mga bingi ay nakakarinig, at ang mga patay ay muling binubuhay at ipinangangaral sa mga dukha ang magandang balita. 


text:
 Habang papaalis na ang mga ito, nagpasimulang magsalita si Jesus sa maraming tao tungkol kay Juan: "Ano ang pinuntahan ninyo sa ilang upang makita? Isa bang tambo na inuuga ng hangin? 


text:
 Ngunit ano ang pinuntahan ninyo upang makita? Isa bang taong nakasuot ng malalambot na damit? Tingnan ninyo, ang mga nagsusuot ng malambot na damit ay nasa mga bahay ng mga hari. 


text:
 Ngunit ano ang pinuntahan ninyo upang makita? Isa bang propeta? Oo, sinasabi ko sa inyo, at higit pa kaysa isang propeta. 


text:
 Ito yaong tungkol sa kanya ay nasusulat, 'Narito, ipinapadala ko ang aking sugo na nauuna sa iyo, na maghahanda ng iyong daan sa harapan mo.' 


text:
 Katotohanang sinasabi ko sa inyo, sa mga ipinanganak ng mga babae ay wala pang lumitaw ni isa na higit na dakila kaysa kay Juan na Tagapagbautismo; gayunman, ang pinakamaliit sa kaharian ng langit ay higit na dakila kaysa kanya. 


text:
 Mula sa mga araw ni Juan na Tagapagbautismo hanggang ngayon, ang kaharian ng langit ay sapilitang pinapasok at sinasakop ng mga taong mararahas. 


text:
 "Ngunit sa ano ko ihahambing ang lahing ito? Ito ay tulad sa mga batang nakaupo sa mga pamilihan na tumatawag sa kanilang mga kasama, 


text:
 na sinasabi, 'Tinugtugan namin kayo ng plauta, ngunit hindi kayo sumayaw; tumangis kami, ngunit hindi kayo nahapis.' 


text:
 Dumating ang Anak ng Tao na kumakain at umiinom, at sinasabi nila, 'Tingnan ninyo, ang isang taong matakaw at isang maglalasing, isang kaibigan ng mga maniningil ng buwis at ng mga makasalanan!' Ngunit ang karunungan ay pinapagtibay ng kanyang mga gawa." 


text:
 Kaya't pinasimulan niyang sumbatan ang mga lunsod na ginawan niya ng karamihan sa kanyang mga makapangyarihang gawa sapagkat hindi sila nagsisi. 


text:
 "Kahabag-habag ka, Corazin! Kahabag-habag ka, Bethsaida! Sapagkat kung sa Tiro at Sidon ginawa ang mga makapangyarihang gawa na ginawa sa inyo, matagal na sana silang nagsisi na may damit-sako at abo. 


text:
 Ngunit sinasabi ko sa inyo, higit pang mapagtitiisan sa araw ng paghuhukom ang Tiro at Sidon kaysa inyo. 


text:
 At ikaw, Capernaum, itataas ka ba hanggang sa langit? Ibababa ka hanggang sa Hades. Sapagkat kung sa Sodoma ginawa ang mga makapangyarihang gawa na ginawa sa iyo, nanatili sana iyon hanggang sa araw na ito. 


text:
 Ngunit sinasabi ko sa inyo, higit pang mapapagtiisan sa araw ng paghuhukom ang lupain ng Sodoma kaysa inyo." 


text:
 Nang oras na iyon ay sinabi ni Jesus, "Pinasasalamatan kita, Ama, Panginoon ng langit at lupa, sapagkat ikinubli mo ang mga bagay na ito sa mga pantas at matatalino, at ipinahayag mo sa mga sanggol; 


text:
 Ang lahat ng mga bagay ay ibinigay sa akin ng aking Ama. Walang nakakakilala sa Anak kundi ang Ama; at walang nakakakilala sa Ama, kundi ang Anak, at sinumang piliin ng Anak na pagpahayagan niya. 


text:
 Lumapit kayo sa akin, kayong lahat na nanlulupaypay at lubhang nabibigatan at kayo'y bibigyan ko ng kapahingahan. 


text:
 Pasanin ninyo ang aking pamatok, at matuto kayo sa akin; sapagkat ako'y maamo at may mapagpakumbabang puso at makakatagpo kayo ng kapahingahan para sa inyong mga kaluluwa. 


text:
 Nang panahong iyon ay dumaan si Jesus sa bukirin ng mga trigo nang araw ng Sabbath. Nagutom ang kanyang mga alagad at nagsimula silang pumitas ng mga uhay at kumain. 


text:
 Ngunit nang makita ito ng mga Fariseo, sinabi nila sa kanya, "Tingnan mo, ginagawa ng mga alagad mo  ang hindi  ipinahihintulot na gawin sa Sabbath." 


text:
 Subalit sinabi niya sa kanila, "Hindi ba ninyo nabasa ang ginawa ni David nang nagutom siya at ang mga kasamahan niya; 


text:
 kung paanong pumasok siya sa bahay ng Diyos, at kumain siya ng tinapay na handog, na hindi ipinahihintulot na kainin niya o ng mga kasamahan niya, kundi ng mga pari lamang? 


text:
 O hindi ba ninyo nabasa sa kautusan, kung paanong sa mga araw ng Sabbath ay winalang-galang ng mga pari sa templo ang Sabbath, at hindi sila nagkasala? 


text:
 Ngunit kung nalaman ninyo kung ano ang kahulugan nito, 'Habag ang ibig ko, at hindi handog,' hindi sana ninyo hinatulan ang mga walang sala. 


text:
 At doon ay may isang taong tuyo ang isang kamay. Siya ay tinanong nila, "Matuwid bang magpagaling sa araw ng Sabbath?" upang siya'y maparatangan nila. 


text:
 Sinabi  niya sa  kanila,  "Sino kaya sa inyo, na kung mayroon siyang isang tupa, at nahulog ito sa isang hukay sa araw ng Sabbath, ay hindi ba niya ito aabutin, at hahanguin? 


text:
 Gaano pa ngang higit na mahalaga ang isang tao kaysa isang tupa! Kaya't matuwid na gumawa ng mabuti sa araw ng Sabbath." 


text:
 Pagkatapos ay sinabi niya sa lalaki, "Iunat mo ang iyong kamay." At iniunat nga niya, at naibalik ito sa dati, magaling na gaya ng isa. 


text:
 Nang malaman ito ni Jesus ay umalis siya roon. Sinundan siya ng marami at pinagaling niya silang lahat, 


text:
 "Narito ang lingkod ko na aking hinirang, ang minamahal ko na kinalulugdan ng aking kaluluwa. Ilalagay ko sa kanya ang aking Espiritu, at ipahahayag niya ang katarungan sa mga Hentil. 


text:
 Hindi niya babaliin ang tambong nasugatan, o papatayin ang nagbabagang mitsa, hanggang ang katarungan ay dalhin niya sa tagumpay; 


text:
 Pagkatapos ay dinala kay Jesus ang isang bulag at pipi na inaalihan ng demonyo, at kanyang pinagaling ito kaya't ang dating pipi ay nakapagsalita at nakakita. 


text:
 Ngunit nang marinig ito ng mga Fariseo ay sinabi nila, "Ang taong ito'y nagpapalayas ng mga demonyo sa pamamagitan lamang ni Beelzebul na pinuno ng mga demonyo." 


text:
 Ngunit nalalaman niya ang mga iniisip nila, at sinabi niya sa kanila, "Ang bawat kahariang nahahati   laban sa kanyang sarili ay mawawasak; at ang bawat lunsod o bahay na nahahati laban sa kanyang sarili ay hindi makakatayo. 


text:
 Kung pinalalayas ni Satanas si Satanas, siya ay nahahati laban sa kanyang sarili; paano ngang makakatayo ang kanyang kaharian? 


text:
 At kung sa pamamagitan ni Beelzebul ay nagpapalayas ako ng mga demonyo, sa pamamagitan nino sila pinalalayas ng inyong mga anak? Kaya't sila ang magiging mga hukom ninyo. 


text:
 Ngunit kung sa pamamagitan ng Espiritu ng Diyos ay nagpapalayas ako ng mga demonyo, dumating na nga sa inyo ang kaharian ng Diyos. 


text:
 O  paano  bang  makakapasok ang sinuman sa bahay ng malakas na tao at nakawin ang mga ari-arian nito, kung hindi muna gagapusin ang malakas na tao? At saka pa lamang niya mapagnanakawan ang bahay nito. 


text:
 Kaya't sinasabi ko sa inyo, ang bawat kasalanan at paglapastangan ay ipatatawad sa mga tao; ngunit ang paglapastangan laban sa Espiritu ay hindi ipatatawad. 


text:
 At ang sinumang magsabi ng isang salita laban sa Anak ng Tao ay patatawarin; ngunit ang sinumang magsalita laban sa Espiritu Santo ay hindi patatawarin maging sa panahong ito o sa darating. 


text:
 "O gawin ninyong mabuti ang puno at mabuti ang bunga nito o gawin ninyong masama ang puno at masama ang bunga nito; sapagkat ang puno ay nakikilala sa pamamagitan ng kanyang bunga. 


text:
 Kayong lahi ng mga ulupong! Paano kayo makapagsasalita ng mabubuting bagay gayong kayo ay masasama?   Sapagkat sa kasaganaan ng puso ay nagsasalita ang bibig. 


text:
 Ang mabuting tao ay naglalabas ng mabubuting bagay mula sa kanyang mabuting kayamanan, at ang masamang tao ay naglalabas ng masasamang bagay mula sa kanyang masamang kayamanan. 


text:
 Subalit sinasabi ko sa inyo, na sa araw ng paghuhukom ay pananagutan ng mga tao ang bawat salita na binigkas na walang ingat. 


text:
 Sapagkat sa pamamagitan ng iyong mga salita ay pawawalangsala ka at sa pamamagitan ng iyong salita ay mahahatulan ka." 


text:
 Pagkatapos, ilan sa mga eskriba at mga Fariseo ang nagwika sa kanya, "Guro, ibig naming makakita ng isang tanda mula sa iyo." 


text:
 Ngunit sumagot siya sa kanila, "Humahanap ng tanda ang isang masama at mapangalunyang lahi; ngunit walang tanda na ibibigay sa kanya, liban sa tanda ng propeta Jonas. 


text:
 Sapagkat kung paanong si Jonas ay nasa tiyan ng isang dambuhala sa dagat sa loob ng tatlong araw at tatlong gabi, gayundin naman ang Anak ng Tao ay tatlong araw at tatlong gabing mapapasailalim ng lupa. 


text:
 Ang mga tao ng Ninive ay tatayo sa paghuhukom na kasama ng lahing ito at hahatulan nila ito, sapagkat nagsisi sila sa pangangaral ni Jonas; at masdan ninyo, may isang higit na dakila kaysa kay Jonas ang narito. 


text:
 Ang reyna ng timog ay tatayo sa  paghuhukom na kasama ng lahing ito, at hahatulan niya ito, sapagkat nanggaling siya sa mga dulo ng daigdig upang makinig sa karunungan ni Solomon; at masdan ninyo, may isang higit na dakila kaysa kay Solomon ang narito. 


text:
 "Kaya't nang makalabas mula sa isang tao ang maruming espiritu, nagpagala-gala ito sa mga dakong walang tubig na humahanap ng mapapagpahingahan, ngunit wala siyang matagpuan. 


text:
 Kaya't sinasabi niya, 'Babalik ako sa aking bahay na pinanggalingan.' Pagdating niya ay natagpuan niya iyong walang laman, nawalisan at naiayos na. 


text:
 Pagkatapos ay umalis siya, at nagsasama pa ng pitong espiritu na higit na masasama kaysa kanya, at sila'y pumapasok at naninirahan doon; at ang huling kalagayan ng taong iyon ay naging masahol pa kaysa una. Gayundin ang mangyayari sa masamang lahing ito." 


text:
 Samantalang nagsasalita pa si Jesus sa maraming tao, ang kanyang ina at mga kapatid na lalaki ay nakatayo sa labas at ibig nilang makausap siya. 


text:
 [May nagsabi sa kanya, "Narito, ang iyong ina at mga kapatid ay nakatayo sa labas, at ibig ka nilang makausap."] 


text:
 Ngunit sumagot siya at sinabi sa nagsabi sa kanya, "Sino ang aking ina at sinu-sino ang aking mga kapatid?" 


text:
 Itinuro niya ang kamay niya sa kanyang mga alagad, at sinabi, "Narito ang aking ina at ang aking mga kapatid! 


text:
 Sapagkat sinumang gumagawa ng kalooban ng aking Ama na nasa langit, ay siyang aking mga kapatid na lalaki at babae, at ina." 


text:
 Nagtipun-tipon sa palibot niya ang napakaraming tao, kaya't sumakay siya sa isang bangka at umupo roon samantalang ang lahat ng tao ay nakatayo sa baybayin. 


text:
 At nagsalita siya sa kanila ng maraming bagay sa pamamagitan ng mga talinghaga, na sinasabi: "Makinig kayo! Isang manghahasik ang humayo upang maghasik. 


text:
 Habang siya'y naghahasik, may mga binhing nahulog sa tabing daan; at dumating ang mga ibon at kinain nila ang mga ito. 


text:
 Ang iba nama'y nahulog sa batuhan na doo'y kakaunti lamang ang lupa; at kaagad silang sumibol yamang hindi malalim ang lupa. 


text:
 Kaya't pagsikat ng araw,  ang mga iyon ay natuyo at dahil sa walang ugat ang mga iyon ay tuluyang nalanta. 


text:
 Ang iba ay nahulog sa mabuting lupa, at namunga. Ang iba ay tig-iisang daan, ang iba ay animnapu, ang iba ay tatlumpu. 


text:
 Lumapit ang mga alagad, at sinabi nila sa kanya, "Bakit ka nagsasalita sa kanila sa pamamagitan ng mga talinghaga?" 


text:
 Sumagot siya at sinabi sa kanila, "Sapagkat sa inyo ipinagkaloob na malaman ang mga hiwaga ng kaharian ng langit, ngunit hindi ipinagkaloob sa kanila. 


text:
 Sapagkat  sinumang  mayroon ay lalong bibigyan, at magkakaroon siya ng kasaganaan; ngunit sinumang wala, pati ang nasa kanya ay kukunin. 


text:
 Dahil dito ay nagsasalita ako sa kanila sa pamamagitan ng mga talinghaga, sapagkat sa kanilang pagtingin ay hindi sila nakakakita, at sa kanilang pakikinig ay hindi sila nakakarinig, at hindi sila nakakaunawa. 


text:
 Natutupad nga sa kanila ang propesiya ni Isaias, na nagsasabi: 'Sa pakikinig kayo'y makakarinig, ngunit kailanma'y hindi makakaunawa, at sa pagtingin kayo'y titingin, ngunit kailanma'y hindi makakabatid. 


text:
 Sapagkat naging manhid na ang puso ng bayang ito, at mahirap nang makarinig ang kanilang mga tainga, at ipinikit nila ang kanilang mga mata; baka ang kanilang mga mata'y makakita, at makarinig ang kanilang mga tainga, at makaunawa ang puso nila, at manumbalik sa akin, at sila'y aking pagalingin.' 


text:
 Ngunit mapapalad ang inyong mga mata, sapagkat ang mga ito'y nakakakita; at ang inyong mga tainga, sapagkat ang mga ito'y nakakarinig. 


text:
 Katotohanang sinasabi ko sa inyo, maraming  propeta  at  mga taong matuwid ang naghangad na makita ang inyong nakikita, ngunit hindi nila nakita; at marinig ang inyong naririnig, ngunit hindi nila ito narinig. 


text:
 Kung ang sinuman ay nakikinig ng salita ng kaharian, at hindi niya ito inuunawa, darating ang masama at aagawin ang naihasik sa kanyang puso. Ito ang naihasik sa tabing daan. 


text:
 Ang napahasik sa mga batuhan ay iyong nakikinig ng salita, at agad niyang tinatanggap ito na may kagalakan. 


text:
 Gayunma'y hindi siya nagkaugat kundi sandali lamang tumatagal; at kapag dumating ang kapighatian o pag-uusig dahil sa salita ay kaagad siyang natitisod. 


text:
 Ang napahasik sa mga tinikan ay iyong nakikinig ng salita; ngunit ang kabalisahan ng sanlibutan at ang daya ng mga kayamanan ay sumasakal sa salita at iyon ay nagiging walangbunga. 


text:
 Ang napahasik naman sa mabuting lupa, ay iyong nakikinig ng salita at inuunawa ito, na siyang talagang namumunga. Ang isa ay isandaan, ang iba ay animnapu, at ang iba ay tatlumpu." 


text:
 Nagbigay siya sa kanila ng isa pang talinghaga, na sinasabi, "Ang kaharian ng langit ay tulad sa isang taong naghasik ng mabuting binhi sa kanyang bukid. 


text:
 Ngunit samantalang natutulog ang mga tao, dumating ang kaaway at naghasik ng mga damo sa triguhan, at umalis. 


text:
 At ang mga alipin ng puno ng sambahayan ay dumating at sinabi sa kanya, 'Panginoon, hindi ba't mabuting binhi ang inihasik mo sa iyong bukid? Saan kaya nanggaling ang mga damo?' 


text:
 Sinabi niya sa kanila, 'Isang kaaway ang gumawa nito.' At sinabi sa kanya ng mga alipin, 'Ibig mo bang kami'y pumaroon at tipunin ang mga iyon?' 


text:
 Ngunit  sinabi  niya,   'Huwag; baka sa pagtitipon ninyo ng mga damo ay inyong mabunot pati ang trigo. 


text:
 Hayaan ninyong magkasama silang tumubo hanggang sa anihan, at sa panahon ng pag-aani ay sasabihin ko sa mga manggagapas, Tipunin muna ninyo ang mga damo at pagbigkisin ninyo upang sunugin; ngunit tipunin ninyo ang trigo sa aking kamalig.'" 


text:
 Nagbigay siya sa kanila ng isa pang talinghaga, na sinasabi, 'Ang kaharian ng langit ay tulad sa isang butil ng binhi ng mustasa na kinuha ng isang tao, at inihasik sa kanyang bukid. 


text:
 Iyon ang pinakamaliit sa lahat ng mga binhi, ngunit nang tumubo ay siyang pinakamalaki sa mga halaman at nagiging punungkahoy, anupa't ang mga ibon sa himpapawid ay dumarating at nagpupugad sa kanyang mga sanga." 


text:
 Nagsalaysay siya sa kanila ng isa pang talinghaga: 'Ang kaharian ng langit ay tulad sa pampaalsa na kinuha ng isang babae, at inihalod sa tatlong takal na harina, hanggang sa ang lahat ay malagyan ng pampaalsa." 


text:
 Ang lahat ng mga bagay na ito'y sinabi ni Jesus sa maraming tao sa pamamagitan ng mga talinghaga, at wala siyang sinabi sa kanila na hindi sa pamamagitan ng talinghaga. 


text:
 Ito ay upang matupad ang sinabi sa pamamagitan ng propeta, "Bubuksan ko ang aking bibig sa pagsasalita ng mga talinghaga; isasalaysay ko ang mga natatagong bagay mula pa nang itatag ang sanlibutan." 


text:
 Pagkatapos ay iniwan ni Jesus ang napakaraming tao at pumasok sa bahay. Lumapit sa kanya ang kanyang mga alagad, na nagsasabi, "Ipaliwanag mo sa amin ang talinghaga ng mga damo sa bukid." 


text:
 Ang bukid ay ang sanlibutan. Ang mabuting binhi naman ay ang mga anak ng kaharian, subalit ang mga damo ay ang mga anak ng masama. 


text:
 Ang kaaway na naghasik ng mga ito ay ang diyablo. Ang anihan ay ang katapusan ng sanlibutan; at ang mga manggagapas ay ang mga anghel. 


text:
 Kaya't kung paanong tinitipon ang mga damo upang sunugin sa apoy, gayundin ang mangyayari sa katapusan ng sanlibutan. 


text:
 Susuguin ng Anak ng Tao ang kanyang mga anghel, at titipunin nila sa labas ng kanyang kaharian ang lahat ng mga sanhi ng pagkakasala at ang mga gumagawa ng kasamaan; 


text:
 at itatapon nila ang mga ito sa pugon ng apoy. Doon ay magkakaroon ng pagtangis at pagngangalit ng mga ngipin. 


text:
 Kung magkagayo'y magliliwanag ang mga matuwid na tulad ng araw sa kaharian ng kanilang Ama. Ang mga may pandinig ay makinig! 


text:
 "Ang kaharian ng langit ay tulad sa nakatagong kayamanan sa isang bukid; na natagpuan ng isang tao, at tinabunan niya ito. Sa kanyang kagalakan ay umalis siya at ipinagbili ang  lahat ng  kanyang ari-arian at binili ang bukid na iyon. 


text:
 "Gayundin naman, ang kaharian ng langit ay tulad ng isang mangangalakal na naghahanap ng magagandang perlas; 


text:
 at nang makatagpo ng isang mamahaling perlas ay umalis at ipinagbili ang lahat ng kanyang ari-arian at binili iyon. 


text:
 "Gayundin naman, ang kaharian ng langit ay tulad sa isang lambat na inihagis sa dagat at nakahuli ng iba't ibang uri ng isda. 


text:
 Nang ito ay mapuno, hinila nila ito sa pampang. Umupo sila at tinipon sa mga sisidlan ang mabubuti, ngunit itinapon ang masasama. 


text:
 Gayon ang mangyayari sa katapusan ng sanlibutan. Lalabas ang mga anghel at kanilang ihihiwalay ang masasama sa matutuwid, 


text:
 at itatapon sila sa pugon ng apoy. Doon ay magkakaroon ng pagtangis at pagngangalit ng mga ngipin. 


text:
 At sinabi niya sa kanila, "Kaya't ang bawat eskriba na sinanay para sa kaharian ng langit ay tulad sa isang puno ng sambahayan na naglalabas mula sa kanyang kayamanan ng mga bagay na bago at luma." 


text:
 Dumating siya sa sarili niyang bayan at kanyang tinuruan sila sa kanilang sinagoga, anupa't sila'y namangha, at nagsabi, "Saan kumuha ang taong ito ng ganitong karunungan at ng ganitong mga gawang makapangyarihan?" 


text:
 Hindi ba ito ang anak ng karpintero? Hindi ba ang kanyang ina ay tinatawag na Maria? At ang kanyang mga kapatid ay sina Santiago, Jose, Simon, at Judas? 


text:
 Hindi ba't kasama natin ang lahat ng kanyang mga kapatid na babae? Saan kinuha ng taong ito ang lahat ng mga bagay na ito?" 


text:
 At natisod sila sa kanya. Ngunit sinabi sa kanila ni Jesus, "Ang isang propeta ay di nawawalan ng karangalan, maliban sa kanyang sariling bayan at sambahayan." 


text:
 At hindi siya gumawa roon ng maraming gawang makapangyarihan dahil sa kawalan nila ng pananampalataya. 


text:
 At sinabi niya sa kanyang mga lingkod, "Ito ay si Juan na Tagapagbautismo na muling binuhay sa mga patay; kaya't nagagawa niya ang mga kababalaghang ito." 


text:
 Sapagkat dinakip ni Herodes si Juan, iginapos niya ito at inilagay sa bilangguan dahil kay Herodias, na asawa ng kanyang kapatid na si Felipe. 


text:
 Bagama't ibig niyang ipapatay si Juan, natakot siya sa mga tao sapagkat kanilang itinuturing si Juan na isang propeta. 


text:
 Ngunit nang dumating ang pagdiriwang ng kaarawan ni Herodes, sumayaw sa gitna nila ang anak na babae ni Herodias, at ito ay ikinatuwa ni Herodes. 


text:
 Sa udyok ng kanyang ina ay sinabi niya, "Ibigay mo sa akin dito sa isang pinggan ang ulo ni Juan na Tagapagbautismo!" 


text:
 Nalungkot ang hari, ngunit dahil sa kanyang mga sumpa at sa mga panauhin, ipinag-utos niyang ibigay iyon. 


text:
 Dinala na nasa isang pinggan ang kanyang ulo at ibinigay sa dalaga, at dinala naman nito sa kanyang ina. 


text:
 Dumating ang mga alagad ni Juan, kinuha ang bangkay at inilibing ito. Pagkatapos, sila'y umalis at ibinalita kay Jesus. 


text:
 Nang marinig ito ni Jesus, umalis siya roon na sakay ng isang bangka tungo sa isang ilang na lugar na wala siyang kasama. Nang mabalitaan ito ng maraming tao, naglakad silang sumunod sa kanya mula sa mga bayan. 


text:
 Pagdating niya sa pampang, nakita niya ang napakaraming tao. Nahabag siya sa kanila at pinagaling niya ang mga maysakit sa kanila. 


text:
 Nang nagtatakipsilim na, lumapit sa kanya ang mga alagad niya, na nagsasabi, "Ilang na lugar ito, at lumipas na ang maghapon. Papuntahin mo na ang mga tao sa mga nayon upang makabili sila ng kanilang makakain." 


text:
 Ngunit sinabi ni Jesus sa kanila, "Hindi na kailangang umalis pa sila; bigyan ninyo sila ng makakain." 


text:
 Ipinag-utos niya sa maraming tao na umupo sa damuhan. Pagkakuha niya sa limang tinapay at dalawang isda, tumingala siya sa langit, binasbasan niya ang mga ito, pinagputul-putol at ibinigay ang mga tinapay sa mga alagad, at ibinigay naman ng mga alagad sa maraming tao. 


text:
 Kumain silang lahat at nabusog. Kinuha nila ang mga lumabis na pinagputul-putol na tinapay, at napuno ang labindalawang kaing. 


text:
 Pagkatapos ay pinasakay niya kaagad ang kanyang mga alagad sa bangka at pinauna niya sa kabilang ibayo, habang pinapauwi niya ang maraming tao. 


text:
 Pagkatapos niyang pauwiin ang maraming tao ay umakyat siyang mag-isa sa bundok upang manalangin. Pagsapit ng gabi, siya'y naroong nag-iisa. 


text:
 Ngunit ang bangka ng mga sandaling iyon ay malayong-malayo na sa dalampasigan na hinahampas ng mga alon, sapagkat pasalungat sa kanila ang hangin. 


text:
 At nang makita ng mga alagad na siya ay lumalakad sa ibabaw ng dagat, nasindak sila, na nagsasabi, 'Multo!' Nagsigawan sila sa takot. 


text:
 Ngunit nagsalita kaagad sa kanila si Jesus, na nagsasabi, "Lakasan ninyo ang inyong loob; ako ito. Huwag kayong matakot." 


text:
 Sumagot sa kanya si Pedro at nagsabi,  "Panginoon,  kung  ikaw iyan, ipag-utos mo sa akin na lumapit sa iyo sa ibabaw ng tubig." 


text:
 Sinabi niya, "Halika." Kaya't bumaba si Pedro sa bangka at lumakad sa ibabaw ng tubig patungo kay Jesus. 


text:
 Ngunit nang mapansin niya ang hangin, natakot siya, at nang siya'y papalubog  na  ay sumigaw  siya, "Panginoon, iligtas mo ako!" 


text:
 Inabot kaagad ni Jesus ang kamay niya at hinawakan siya, na sinasabi sa kanya, "O ikaw na maliit ang pananampalataya, bakit ka nag-alinlangan?" 


text:
 Nang makilala siya ng mga tao sa pook na iyon ay nagpakalat sila ng balita sa buong lupain at dinala sa kanya ang lahat ng mga maysakit. 


text:
 Nakiusap sila sa kanya na mahipo man lamang nila ang laylayan ng kanyang damit; at ang lahat ng humipo nito ay gumaling. 


text:
 Pagkatapos ay lumapit kay Jesus ang mga Fariseo at ang mga eskriba na nanggaling sa Jerusalem, at sinabi nila, 


text:
 "Bakit lumalabag ang iyong mga alagad sa tradisyon ng matatanda? Hindi sila naghuhugas ng kanilang mga kamay bago sila kumain ng tinapay." 


text:
 Sumagot siya sa kanila at sinabi, "Bakit lumalabag naman kayo sa utos ng Diyos dahil sa inyong tradisyon? 


text:
 Sapagkat sinabi ng Diyos, 'Igalang mo ang iyong ama at ang iyong ina;’ at Ang magsalita ng masama sa ama o sa ina, ay dapat mamatay' 


text:
 Ngunit sinasabi ninyo na sinumang magsabi sa kanyang ama o sa kanyang ina, Anumang pakikinabangin mo mula sa akin ay ipinagkaloob ko na sa Diyos.' Ang taong iyon ay hindi na kailangang gumalang pa sa kanyang ama. 


text:
 At walang kabuluhan ang pagsamba nila sa akin, na itinuturo nila bilang mga aral ang mga alituntunin ng mga tao.'" 


text:
 Hindi ang pumapasok sa bibig ang nagpaparumi sa tao, kundi ang lumalabas sa bibig ang nagpaparumi." 


text:
 pagkatapos ay dumating ang mga alagad at sinabi sa kanya, 'Alam mo bang nasaktan ang mga Fariseo nang marinig nila ang pananalitang ito?" 


text:
 Ngunit sumagot siya at sinabi, "Ang bawat halamang hindi itinanim ng aking Ama na nasa langit ay bubunutin. 


text:
 Hayaan ninyo sila; sila'y mga bulag na taga-akay. At kung ang bulag ay umakay sa bulag, kapwa sila mahuhulog sa hukay." 


text:
 Hindi pa ba ninyo nalalaman na ang anumang pumapasok sa bibig ay tumutuloy sa tiyan, at inilalabas sa daanan ng dumi? 


text:
 Sapagkat nagmumula sa puso ang masasamang pag-iisip, pagpatay, pangangalunya, pakikiapid, pagnanakaw, pagsaksi sa kasinungalingan, at paglapastangan. 


text:
 Ito ang mga bagay na nagpaparumi sa tao; ngunit ang kumain nang hindi naghuhugas ng mga kamay ay hindi nagpaparumi sa tao." 


text:
 May isang babaing Cananea na mula sa lupaing iyon ang lumabas at nagsimulang sumigaw, "Mahabag ka sa akin, O Panginoon, Anak ni David; ang anak kong babae ay pinahihirapan ng isang demonyo." 


text:
 Ngunit hindi siya sumagot sa kanya kahit isang salita. Lumapit ang kanyang mga alagad at nakiusap sa kanya, na nagsasabi, "Paalisin mo siya, sapagkat nagsisisigaw siya at sumusunod sa hulihan natin." 


text:
 Ngunit sumagot siya at sinabi, "Ako'y hindi sinugo maliban sa mga nawawalang tupa ng sambahayan ni Israel." 


text:
 Siya'y sumagot at sinabi, "Hindi mabuti na kunin ang tinapay ng mga anak at itapon ito sa mga aso." 


text:
 Ngunit sinabi niya, "Oo, Panginoon. Subalit maging ang mga aso ay kumakain ng mga mumo na nalalaglag mula sa hapag ng kanilang mga panginoon." 


text:
 Nang magkagayo'y sumagot si Jesus at sinabi sa kanya, "O babae, napakalaki ng iyong pananampalataya! Mangyayari sa iyo ang sinasabi mo." At gumaling ang kanyang anak sa oras ding iyon. 


text:
 Umalis si Jesus doon at dumaan sa baybayin ng Dagat ng Galilea. Umakyat siya sa bundok at naupo roon. 


text:
 Lumapit sa kanya ang napakaraming tao na dala ang mga pilay, mga lumpo, mga bulag, mga pipi, at marami pang iba. Inilagay nila ang mga ito sa kanyang paanan at sila'y pinagaling niya. 


text:
 Kaya't namangha  ang maraming tao nang makita nilang nagsasalita ang mga pipi, gumaling ang mga lumpo, lumalakad ang mga pilay, at nakakita ang mga bulag, at niluwalhati nila ang Diyos ng Israel. 


text:
 Pagkatapos ay tinawag ni Jesus ang kanyang mga alagad, at sinabi, "Nahahabag ako sa napakaraming taong ito, sapagkat tatlong araw na silang sumasama sa akin at wala silang makain; at hindi ko nais na paalisin silang gutom, baka himatayin sila sa daan." 


text:
 At sinabi sa kanya ng mga alagad, "Saan tayo kukuha sa ilang na lugar ng sapat na tinapay upang mapakain ang ganito karaming tao?" 


text:
 Sinabi ni Jesus sa kanila, "Ilang tinapay mayroon kayo?" Sinabi nila, "Pito, at ilang maliliit na isda." 


text:
 Kinuha niya ang pitong tinapay at ang mga isda; nang siya'y makapagpasalamat, pinagputul-putol niya ito at ibinigay sa mga alagad, at ibinigay naman ng mga alagad sa mga tao. 


text:
 Kumain silang lahat at nabusog. Kinuha nila ang natira sa mga pinagputul-putol at napuno pa ang pitong kaing. 


text:
 Pinaalis na niya ang maraming mga tao. Sumakay siya sa isang bangka at nagtungo sa nasasakupan ng Magdala. 


text:
 Dumating ang mga Fariseo at ang mga Saduceo, at upang subukin siya, hiniling nila sa kanya na magpakita sa kanila ng isang tanda mula sa langit. 


text:
 Ngunit sumagot siya at sinabi sa kanila, “[Sa dapit-hapon ay sinasabi ninyo, ‘Magiging maganda ang panahon, sapagkat mapula ang langit.' 


text:
 At sa umaga, 'Magiging maunos ngayon, sapagkat mapula ang langit at nagbabanta.' Marunong kayong kumilala ng anyo ng langit; ngunit hindi ninyo makilala ang mga tanda ng mga panahon.] 


text:
 Ang isang lahing masama at mapangalunya ay humahanap ng tanda, ngunit hindi ito bibigyan ng tanda, maliban sa tanda ni Jonas." Kanyang iniwan sila at siya ay umalis. 


text:
 Sinabi ni Jesus sa kanila, "Mag-ingat kayo at iwasan ninyo ang lebadura ng mga Fariseo at ng mga Saduceo." 


text:
 Ngunit alam ito ni Jesus kaya't sinabi niya, "O kayong maliliit ang pananampalataya, bakit kayo'y nagtatalo na wala kayong tinapay? 


text:
 Hindi pa ba ninyo nauunawaan o natatandaan ang limang tinapay para sa limang libo at kung ilang kaing ang inyong natipon? 


text:
 Paanong hindi ninyo  naunawaan na ang sinabi ko ay hindi tungkol sa tinapay? Ngunit mag-ingat kayo sa lebadura ng mga Fariseo at mga Saduceo!" 


text:
 Kaya't naunawaan nila na ang sinabi ni Jesus ay hindi sa pampaalsa ng tinapay mag-ingat kundi sa mga aral ng mga Fariseo at Saduceo. 


text:
 Nang dumating si Jesus sa nasasakupan ng Cesarea Filipos, tinanong niya ang kanyang mga alagad, na sinasabi, "Ano ba ang sinasabi ng mga tao kung sino ang Anak ng Tao?" 


text:
 At sinabi nila, "Ang sabi ng iba ay si Juan na Tagapagbautismo, ang iba ay si Elias; at ang iba ay si Jeremias, o isa sa mga propeta." 


text:
 Sumagot si Jesus at sinabi sa kanya, "Mapalad ka, Simon na anak ni Jonas! Sapagkat hindi laman at dugo ang nagpahayag nito sa iyo kundi ang aking Ama na nasa langit. 


text:
 At sinasabi ko naman sa iyo, na ikaw ay Pedro at sa ibabaw ng batong ito ay itatayo ko ang aking iglesya; at ang mga pintuan ng Hades ay hindi magwawagi laban sa kanya. 


text:
 Ibibigay ko sa iyo ang mga susi ng kaharian ng langit, at anumang iyong talian sa lupa ay tatalian sa langit; at anumang iyong kalagan sa lupa ay kakalagan sa langit." 


text:
 Pagkatapos ay mahigpit niyang ipinagbilin sa mga alagad na huwag sasabihin kaninuman na siya ang Cristo. 


text:
 Mula ng panahong iyon ay pinasimulan ni Jesus na ipaliwanag sa kanyang mga alagad na kailangang pumunta siya sa Jerusalem at magtiis ng maraming bagay sa kamay ng matatanda, ng mga punong pari at mga eskriba.  Siya'y papatayin at muling bubuhayin sa ikatlong araw. 


text:
 At inilayo siya ni Pedro at sinimulang pigilan siya, na sinasabi, "Huwag nawang itulot ng Diyos, Panginoon! Hindi kailanman mangyayari ito sa iyo." 


text:
 Ngunit lumingon siya at sinabi kay Pedro, "Layuan mo ako, Satanas! Ikaw ay isang katitisuran sa akin; sapagkat hindi mo iniisip ang mga bagay ng Diyos, kundi ang mga bagay ng tao." 


text:
 Pagkatapos ay sinabi ni Jesus sa kanyang mga alagad, "Kung ang sinuman ay ibig sumunod sa akin, tanggihan niya ang kanyang sarili, at pasanin ang kanyang krus, at sumunod sa akin. 


text:
 Sapagkat ang sinumang nagnanais magligtas ng kanyang buhay ay mawawalan nito; ngunit ang sinumang mawalan ng kanyang buhay dahil sa akin ay makakatagpo nito. 


text:
 Sapagkat ano ang mapapakinabang ng tao, kung makamtan niya ang buong sanlibutan ngunit mawawala naman ang kanyang buhay? O ano ang ibibigay ng tao na katumbas ng kanyang buhay? 


text:
 Sapagkat darating ang Anak ng Tao na kasama ang kanyang mga anghel sa kaluwalhatian ng kanyang Ama; at kanyang gagantihan ang bawat tao ayon sa kanyang mga gawa. 


text:
 Katotohanang sinasabi ko sa inyo, may ilan sa nakatayo rito, na hindi makakatikim ng kamatayan, hanggang makita nila ang Anak ng Tao na dumarating sa kanyang kaharian." 


text:
 Pagkaraan ng anim na  araw, isinama ni Jesus sina Pedro, Santiago at si Juan na kanyang kapatid, at sila'y  dinalang bukod sa isang mataas na bundok. 


text:
 Nagbagong-anyo siya sa harap nila at nagliwanag ang kanyang mukha na tulad ng araw, at pumuti ang kanyang mga damit na tulad sa ilaw. 


text:
 Sinabi ni Pedro kay Jesus, "Panginoon, mabuti na tayo ay naririto. Kung ibig mo, ay gagawa ako rito ng tatlong tolda, isa sa iyo, isa kay Moises, at isa kay Elias." 


text:
 Samantalang nagsasalita pa siya, biglang naliliman sila ng isang maliwanag na ulap, at may isang tinig mula sa ulap na nagsasabi, "Ito ang minamahal kong Anak; sa kanya ako'y lubos na nalulugod. Makinig kayo sa kanya." 


text:
 Ngunit nilapitan sila ni Jesus at hinawakan na nagsasabi, "Bumangon kayo at huwag kayong matakot." 


text:
 Nang pababa na sila sa bundok, iniutos ni Jesus sa kanila na nagsasabi, "Huwag ninyong sasabihin kanino man ang pangitain, hanggang ang Anak ng Tao ay muling buhayin mula sa mga patay." 


text:
 Tinanong siya ng kanyang mga alagad, na nagsasabi, "Bakit kaya sinasabi ng mga eskriba na kailangang dumating muna si Elias?" 


text:
 Ngunit sinasabi ko sa inyo na dumating na si Elias, at siya'y hindi nila kinilala kundi ginawa nila sa kanya ang anumang kanilang naibigan. Gayundin naman ang Anak ng Tao ay malapit nang magdusa sa kanila." 


text:
 at nagsabi, "Panginoon, mahabag ka sa aking anak na lalaki, sapagkat siya'y may epilepsiya at lubhang nahihirapan; sapagkat madalas siyang bumabagsak sa apoy at sa tubig. 


text:
 Sumagot si Jesus at sinabi, "O lahing walang pananampalataya at napakasama, hanggang kailan ko pa kayo makakasama? Gaano katagal akong magtitiis sa inyo? Dalhin ninyo siya rito." 


text:
 Pagkatapos ay lumapit nang sarilinan ang mga alagad kay Jesus at sinabi nila, "Bakit hindi namin iyon napalayas?" 


text:
 Sinabi niya sa kanila, "Dahil maliit ang inyong pananampalataya. Sapagkat katotohanang sinasabi ko sa inyo, kung mayroon kayong pananampalataya na kasinglaki ng butil ng binhi ng mustasa, sasabihin ninyo sa bundok na ito, 'Lumipat ka roon mula rito,' at ito'y lilipat; at sa inyo ay walang hindi maaaring mangyari. 


text:
 Habang sila'y nagkakatipon sa Galilea, sinabi ni Jesus sa kanila: "Ang Anak ng Tao ay malapit nang ipagkanulo sa kamay ng mga tao. 


text:
 Siya'y papatayin nila ngunit siya'y muling mabubuhay sa ikatlong araw." At sila'y labis na nalungkot. 


text:
 Pagdating nila sa Capernaum, lumapit kay Pedro ang mga maniningil ng buwis na kalahating siklo, at sinabi nila, "Hindi ba nagbabayad ng buwis  sa templo  ang inyong guro?" 


text:
 Sinabi niya, "Oo, nagbabayad siya." At nang dumating siya sa bahay, inunahan na siya ni Jesus tungkol dito, na sinasabi, "Ano sa palagay mo, Simon? Kanino naniningil ng bayad o buwis ang mga hari sa lupa? Sa kanila bang mga anak o sa ibang tao?" 


text:
 Kaya't nang sabihin niya, "Sa ibang tao," ay sinabi sa kanya ni Jesus, "Kung gayo'y hindi na pinagbabayad ang mga anak. 


text:
 Ngunit upang hindi sila matisod sa atin, pumunta ka sa dagat at maghulog ka ng bingwit. Kunin mo ang unang isdang mahuhuli at kapag ibinuka mo ang kanyang bibig, matatagpuan mo ang isang siklo. Kunin mo iyon at ibigay mo sa kanila, para sa akin at sa iyo." 


text:
 Nang oras na iyon lumapit ang mga alagad kay Jesus, na nagsasabi, "Sino ang pinakadakila sa kaharian ng langit?" 


text:
 Sinabi niya, "Katotohanang sinasabi ko sa inyo, malibang kayo'y magbago at maging tulad sa mga bata, kailanma'y hindi kayo makakapasok sa kaharian ng langit. 


text:
 "Ngunit sinumang maglagay ng batong katitisuran sa isa sa maliliit na ito na sumasampalataya sa akin, ay mas mabuti pa sa kanya na bitinan ang kanyang leeg ng isang malaking batong gilingan,  at siya'y malunod sa kalaliman ng dagat. 


text:
 Kahabag-habag  ang sanlibutan dahil sa mga batong katitisuran! Ang mga pangyayaring magbubunga ng pagkatisod ay tiyak na darating. Ngunit kahabag-habag ang taong pagmumulan ng batong katitisuran! 


text:
 "Kaya't kung ang kamay mo o ang paa mo ay nakapagpapatisod sa iyo, putulin mo ito at itapon. Mas mabuti pa sa iyo ang pumasok sa buhay na may kapansanan o lumpo kaysa may dalawang kamay o dalawang paa na maitapon sa apoy na walang katapusan. 


text:
 At kung ang mata mo ay nakapagpapatisod sa iyo, dukitin mo ito at itapon. Mas mabuti pa sa iyo ang pumasok sa buhay na iisa ang mata, kaysa dalawang mata na maitapon sa impiyerno ng apoy. 


text:
 "Pag-ingatan ninyong huwag hamakin ang isa man sa maliliit na ito, sapagkat sinasabi ko sa inyo, ang kanilang mga anghel sa langit ay patuloy na nakikita ang mukha ng aking Ama na nasa langit. 


text:
 Ano sa palagay ninyo? Kung ang isang tao ay may sandaang tupa, at isa sa kanila ay naligaw. Hindi ba niya iiwan ang siyamnapu't siyam sa kabundukan, at hahayo upang hanapin ang naligaw? 


text:
 At kung matagpuan niya ito ay katotohanang sinasabi ko sa inyo, magagalak siya rito nang higit kaysa siyamnapu't siyam na hindi naligaw. 


text:
 "Kung magkasala laban sa iyo ang iyong kapatid, pumaroon ka at sabihin mo sa kanya ang kanyang pagkakamali kapag kayong dalawa lamang. Kung pakinggan ka niya, ay napanumbalik mo ang iyong kapatid. 


text:
 Ngunit kung hindi siya makinig ay magsama ka pa ng isa o dalawa, upang sa bibig ng dalawa o tatlong saksi ay mapagtibay ang bawat salita. 


text:
 Kung ayaw niyang pakinggan sila, ay sabihin mo sa iglesya; at kung ayaw niyang pakinggan maging ang iglesya, ay ituring mo siya bilang isang Hentil at maniningil ng buwis. 


text:
 Katotohanang sinasabi ko sa inyo, na anumang inyong talian sa lupa ay yaong tatalian sa langit; at anumang inyong kalagan sa lupa ay yaong kakalagan sa langit. 


text:
 Sinasabi ko rin naman sa inyo, na kapag nagkasundo ang dalawa sa inyo sa lupa tungkol sa anumang bagay na kanilang hinihiling ay gagawin para sa kanila ng aking Ama na nasa langit. 


text:
 Sapagkat kung saan nagkakatipon ang dalawa o tatlo sa aking pangalan, ay naroroon ako sa gitna nila." 


text:
 Pagkatapos ay lumapit si Pedro at sinabi sa kanya, "Panginoon, makailang ulit magkakasala ang aking kapatid laban sa akin at siya'y aking patatawarin? Hanggang sa makapito ba?" 


text:
 Sinabi ni Jesus sa kanya, "Hindi ko sinasabi sa iyo, hanggang sa makapito, kundi, hanggang sa makapitumpung pito. 


text:
 "Kaya't ang kaharian ng langit ay maihahambing sa isang hari, na nagnais na makipag-ayos sa kanyang mga alipin tungkol sa kanilang mga utang. 


text:
 Nang pasimulan na niya ang pagkukuwenta, iniharap sa kanya ang isang nagkakautang sa kanya ng sampung libong talento. 


text:
 Palibhasa'y wala siyang maibayad, ipinag-utos ng panginoon niya na siya'y ipagbili, pati ang kanyang asawa at mga anak, at ang lahat ng kanyang ari-arian upang sila'y makabayad. 


text:
 Dahil dito'y nanikluhod ang alipin, na nagsasabi, 'Panginoon, pagpasensyahan mo ako, at babayaran kong lahat sa iyo.' 


text:
 Ngunit ang alipin ding iyon, sa kanyang paglabas, ay natagpuan ang isa sa mga kapwa niya alipin na nagkautang sa kanya ng isandaang denario. Sinunggaban niya ito, sinakal, at sinabihan, 'Bayaran mo ang utang mo.' 


text:
 Kaya't nanikluhod ang kanyang kapwa alipin at nakiusap sa kanya, na nagsasabi, 'Pagpasensyahan mo ako, at babayaran kita.' 


text:
 Ngunit ayaw niya. Siya'y umalis at ipinabilanggo ang kapwa alipin hanggang sa mabayaran nito ang utang. 


text:
 Nang makita ng mga kapwa alipin ang nangyari, sila ay labis na nabahala. Umalis sila at isinumbong sa kanilang panginoon ang lahat ng nangyari. 


text:
 Kaya't ipinatawag siya ng kanyang panginoon, at sinabi sa kanya, 'Ikaw na masamang alipin! Ipinatawad ko sa iyo ang lahat ng utang na iyon, sapagkat nakiusap ka sa akin. 


text:
 At sa galit ng kanyang panginoon, ibinigay siya sa mga tagapagparusa hanggang sa magbayad siya sa lahat ng kanyang utang. 


text:
 Gayundin naman ang gagawin sa bawat isa sa inyo ng aking Ama na nasa langit kung hindi ninyo taos-pusong patatawarin ang inyong kapatid." 


text:
 Nang matapos ni Jesus ang mga pananalitang ito, umalis siya sa Galilea at nagtungo sa mga nasasakupan ng Judea sa dakong ibayo ng Jordan. 


text:
 Lumapit sa kanya ang mga Fariseo at upang siya'y masubok ay kanilang itinanong, "Sang-ayon ba sa batas na hiwalayan ng isang tao ang kanyang asawa sa anumang kadahilanan?" 


text:
 Ngunit siya'y sumagot at sinabi, "Hindi ba ninyo nabasa na ang lumikha sa kanila buhat sa pasimula ay nilikha silang lalaki at babae, 


text:
 at kanyang sinabi, 'Dahil dito, iiwan ng lalaki ang kanyang ama at ina at makikisama sa kanyang asawa, at ang dalawa ay magiging isang laman?' 


text:
 Kaya, hindi na sila dalawa, kundi isang laman. Ang pinagsama nga ng Diyos, ay huwag papaghiwalayin ng tao." 


text:
 Sinabi nila sa kanya, 'Kung gayon, bakit ipinag-utos ni Moises sa amin na magbigay ng kasulatan ng paghihiwalay at hiwalayan ang babae?' 


text:
 Sinabi niya sa kanila, "Dahil sa katigasan ng inyong puso ay ipinahintulot sa inyo ni Moises na inyong hiwalayan ang inyong mga asawang babae;  ngunit buhat sa pasimula ay hindi gayon. 


text:
 At sinasabi ko sa inyo: sinumang ihiwalay ang kanyang asawang babae, maliban sa pakikiapid ang dahilan, at mag-asawa ng iba, ay nagkakasala ng pangangalunya. At ang mag-asawa sa babaing inihiwalay ay nagkakasala ng pangangalunya." 


text:
 Sinabi ng mga alagad sa kanya, "Kung gayon ang kalagayan ng lalaki sa kanyang asawa, mas mabuti pang huwag mag-asawa." 


text:
 Ngunit sinabi niya sa kanila, "Hindi matatanggap ng lahat ang pananalitang ito, kundi iyon lamang pinagkalooban nito. 


text:
 Sapagkat may mga eunuko na ipinanganak na gayon mula sa sinapupunan ng kanilang mga ina; at may mga eunuko na ginawang eunuko ng mga tao; at may mga eunuko na ginawang eunuko ang kanilang mga   sarili alang-alang sa kaharian ng langit. Ang makakatanggap nito, ay hayaang tumanggap." 


text:
 Pagkatapos ay dinala sa kanya ang maliliit na bata, upang ipatong niya ang kanyang mga kamay sa kanila at ipanalangin. Ngunit sinaway ng mga alagad ang mga tao. 


text:
 Ngunit sinabi ni Jesus, "Hayaan ninyo ang maliliit na bata, at huwag ninyo silang pagbawalang lumapit sa akin, sapagkat sa mga tulad nila nauukol ang kaharian ng langit." 


text:
 May isang lumapit sa kanya at nagsabi, "Guro, anong mabuting bagay ang dapat kong gawin upang magkaroon ako ng buhay na walang hanggan?" 


text:
 At sinabi niya sa kanya, "Bakit mo ako tinatanong tungkol sa mabuti? lisa ang mabuti. Ngunit kung ibig mong pumasok sa buhay, tuparin mo ang mga utos." 


text:
 Sinabi niya sa kanya, "Alin sa mga iyon?" At sinabi ni Jesus, "Huwag kang papatay; Huwag kang mangangalunya; Huwag kang magnanakaw; Huwag kang sasaksi para sa kasinungalingan; 


text:
 Igalang mo ang iyong ama at ang iyong ina; at, Ibigin mo ang iyong kapwa na gaya ng iyong sarili." 


text:
 Sinabi sa kanya ng kabataang lalaki, "Sinunod ko na ang lahat ng mga ito ano pa ang kulang sa akin?" 


text:
 Sinabi sa kanya ni Jesus, "Kung ibig mong maging ganap, humayo ka, ipagbili mo ang iyong  mga ari-arian at ibigay mo sa mga dukha, at magkakaroon ka ng kayamanan sa langit; pagkatapos ay pumarito ka, at sumunod ka sa akin." 


text:
 Ngunit nang marinig ng binata ang ganitong salita, umalis siyang nalulungkot, sapagkat napakarami niyang ari-arian. 


text:
 At sinabi ni Jesus sa kanyang mga alagad, "Katotohanang sinasabi ko sa inyo, 'Mahirap para sa isang mayaman ang pumasok sa kaharian ng langit. 


text:
 Muling sinasabi ko sa inyo, mas madali pa sa isang kamelyo ang dumaan sa butas ng isang karayom, kaysa isang mayaman ang pumasok sa kaharian ng Diyos." 


text:
 Nang marinig ito ng mga alagad, sila'y lubhang nagtaka at nagsabi, "Kung gayon, sino kaya ang maliligtas?" 


text:
 Ngunit tiningnan sila ni Jesus at sinabi sa kanila, "Sa mga tao, ito ay hindi maaaring mangyari, ngunit sa Diyos, ang lahat ng mga bagay ay maaaring mangyari." 


text:
 Pagkatapos ay sumagot si Pedro at sinabi sa kanya, "Narito, iniwan namin ang lahat at sumunod sa iyo. Ano naman ang makakamit namin?" 


text:
 Sinabi ni Jesus sa kanila, "Katotohanang sinasabi ko sa inyo, na sa pagbabago ng lahat ng mga bagay, kapag uupo na ang Anak ng Tao sa kanyang maluwalhating trono, kayong mga sumunod sa akin ay uupo rin sa labindalawang trono na naghuhukom sa labindalawang lipi ng Israel. 


text:
 At ang sinumang nag-iwan ng mga bahay, o mga kapatid na lalaki, o mga kapatid na babae, o ama, o ina, o mga anak, o mga lupa, alang-alang sa aking pangalan, ay tatanggap ng makasandaang ulit at magmamana ng buhay na walang hanggan. 


text:
 "Sapagkat ang kaharian ng langit ay tulad sa isang tao na pinuno ng sambahayan, na maagang lumabas sa umaga upang umupa ng mga manggagawa para sa kanyang ubasan. 


text:
 Matapos makipagkasundo sa mga manggagawa ng isang denario sa isang araw ay kanyang isinugo sila sa kanyang ubasan. 


text:
 At paglabas niya nang ikatlong oras, nakita niya ang iba sa pamilihan na nakatayong walang ginagawa. 


text:
 at sinabi niya sa kanila, 'Pumunta rin kayo sa ubasan, at anumang nararapat ay ibibigay ko sa inyo.' At pumunta sila. 


text:
 At nang malapit na ang ikalabing-isang oras,; lumabas siya at nakakita siya ng iba na nakatayo; at sinabi niya sa kanila, 'Bakit nakatayo kayo rito sa buong maghapon na walang ginagawa?' 


text:
 Sinabi nila sa kanya, 'Sapagkat walang umuupa sa amin.' Sinabi niya sa kanila, 'Pumunta rin kayo sa ubasan.' 


text:
 Nang magdadapit-hapon na, sinabi ng panginoon ng ubasan sa kanyang katiwala, 'Tawagin mo ang mga manggagawa, at bayaran mo sila ng mga upa mula sa mga nahuli hanggang sa mga nauna.' 


text:
 Nang lumapit ang mga inupahan nang ikalabing-isang oras, tumanggap ang bawat isa sa kanila ng isang denario. 


text:
 At nang lumapit ang mga nauna, ang akala nila'y tatanggap sila ng mas malaking halaga; ngunit tumanggap din ang bawat isa sa kanila ng isang denario. 


text:
 na nagsasabi,  'Isang oras lamang nagtrabaho ang mga huling ito, at ipinantay mo sila sa amin na nagtiis ng hirap at nakakapasong init sa maghapon.' 


text:
 Ngunit sumagot siya at sinabi sa isa sa kanila, 'Kaibigan, hindi kita dinadaya; hindi ba't nakipagkasundo ka sa akin sa isang denario? 


text:
 Kunin mo ang para sa iyo at umalis ka na. Nais kong ibigay sa huling nagtrabaho ang kagaya ng ibinigay ko sa iyo. 


text:
 Ako ba ay hindi pinahihintulutang gumawa ng nais ko sa mga bagay na pag-aari ko? O naiinggit ka ba sapagkat ako'y mabuti?' 


text:
 Habang umaahon si Jesus patungo sa Jerusalem, ibinukod niya ang labindalawang alagad,  at sa daan ay sinabi niya sa kanila, 


text:
 "Narito, umaahon tayo patungong Jerusalem. Ibibigay ang Anak ng Tao sa mga punong pari at sa mga eskriba; at kanilang hahatulan siya ng kamatayan. 


text:
 At kanilang ibibigay siya sa mga Hentil upang kutyain, hagupitin at ipako sa krus; at siya'y muling mabubuhay sa ikatlong araw." 


text:
 Pagkatapos ay lumapit kay Jesus ang ina ng mga anak ni Zebedeo, na kasama ang kanyang mga anak na lalaki. Siya'y lumuhod sa kanya at may hiniling na isang bagay sa kanya. 


text:
 At sinabi niya sa kanya, "Ano ang ibig mo?" Sinabi niya sa kanya, "Ipag-utos mo na itong dalawa kong anak ay umupo, ang isa sa iyong kanan, at ang isa sa iyong kaliwa, sa iyong kaharian." 


text:
 Ngunit sumagot si Jesus at sinabi, "Hindi ninyo nalalaman ang inyong hinihingi. Kaya ba ninyong inuman ang kopa na malapit ko nang inuman? Sinabi nila sa kanya, "Kaya namin." 


text:
 Sinabi niya sa kanila, "Talagang iinuman ninyo ang aking kopa, ngunit ang maupo sa aking kanan at sa aking kaliwa ay hindi ako ang magkakaloob, kundi iyon ay para sa kanila na pinaglalaanan ng aking Ama." 


text:
 Ngunit tinawag sila ni Jesus at sinabi sa kanila, "Alam ninyo na ang mga pinuno ng mga Hentil ay nangingibabaw na panginoon sa kanila, at ang mga dakila sa kanila ay gumagamit ng kapangyarihan sa kanila. 


text:
 Hindi maaaring magkagayon sa inyo, kundi ang sinuman sa inyo na nagnanais maging dakila ay kailangang maging lingkod ninyo; 


text:
 kung paanong ang Anak ng Tao ay naparito hindi upang paglingkuran, kundi upang maglingkod, at upang ibigay ang kanyang buhay na pantubos sa marami." 


text:
 May dalawang lalaking bulag na nakaupo sa tabi ng lansangan. Nang marinig nilang nagdaraan si Jesus, sila'y sumigaw na nagsasabi, "Mahabag ka sa amin, Anak ni David!" 


text:
 Ngunit sinaway sila ng maraming tao upang sila'y tumahimik, ngunit lalo silang nagsisigaw na nagsasabi, "Mahabag ka sa amin Panginoon, Anak ni David!" 


text:
 Dahil sa habag ay hinipo ni Jesus ang kanilang mga mata. Kaagad, nakakita silang muli at sila'y sumunod sa kanya. 


text:
 Nang papalapit na sila sa Jerusalem at makarating sa Betfage, sa bundok ng mga Olibo, nagsugo si Jesus ng dalawang alagad, 


text:
 na sinasabi sa kanila, "Pumunta kayo sa kasunod na nayon, at kaagad ninyong matatagpuan ang isang babaing asno na nakatali na may kasamang isang batang asno. Kalagan ninyo sila at dalhin ninyo sa akin. 


text:
 Kung ang sinuman ay magsabi ng anuman sa inyo, ay sasabihin ninyo, 'Kailangan sila ng Panginoon,' at kaagad niyang ipapadala sila." 


text:
 "Sabihin ninyo sa anak na babae ng Zion, Tingnan mo, ang iyong Hari ay dumarating sa iyo, mapagkumbaba, at nakasakay sa isang asno, at sa isang batang asno na anak ng babaing asno." 


text:
 Dinala nila ang asno at ang batang asno at inilagay nila sa ibabaw ng mga ito ang kanilang mga balabal; at inupuan niya ang mga ito. 


text:
 Ang nakararami sa mga tao ay naglatag ng kanilang mga balabal sa daan, at ang iba'y pumutol ng mga sanga ng mga punungkahoy at inilatag ang mga ito sa daan. 


text:
 At ang mga napakaraming taong nasa unahan niya at ang mga sumusunod sa kanya ay nagsisigawan, na nagsasabi, "Hosanasa Anak ni David! Mapalad ang dumarating sa pangalan ng Panginoon! Hosana sa kataas-taasan!" 


text:
 Pumasok si Jesus sa templo, at itinaboy niya ang lahat ng nagtitinda at namimili sa templo, at ibinaligtad niya ang mga mesa ng mga mamamalit ng salapi, at ang mga upuan ng mga nagtitinda ng mga kalapati. 


text:
 Sinabi niya sa kanila, "Nasusulat, Ang aking bahay ay tatawaging bahay-panalanginan,' ngunit ginagawa ninyo itong yungib ng mga magnanakaw." 


text:
 Ngunit nang makita ng mga punong pari at mga eskriba ang mga kahanga-hangang bagay na kanyang ginawa, at ang mga batang sumisigaw sa templo at nagsasabi, "Hosana sa Anak ni David," ay nagalit sila. 


text:
 Kaya't sinabi nila sa kanya, "Naririnig mo ba ang sinasabi ng mga ito?" At sinabi sa kanila ni Jesus, "Oo. Hindi ba ninyo kailanman nabasa, 'Mula sa bibig ng mga sanggol at ng mga sumususo ay naghanda ka ng papuri para sa iyong sarili?" 


text:
 Nang makakita siya ng isang puno ng igos sa tabi ng daan, ito ay kanyang nilapitan at walang natagpuang anuman doon, maliban sa mga dahon lamang. Sinabi niya rito, "Kailanma'y hindi  ka  na  muling magkakaroon ng bunga!" At natuyo kaagad ang puno ng igos. 


text:
 Nang makita ito ng mga alagad ay nagtaka sila, na nagsasabi, "Paanong natuyo kaagad ang puno ng igos?" 


text:
 Sumagot si Jesus at sinabi sa kanila, "Katotohanang sinasabi ko sa inyo, kung kayo'y may pananampalataya at hindi nag-aalinlangan, hindi lamang ninyo magagawa ang nagawa sa puno ng igos, kundi kahit sabihin ninyo sa bundok na ito, 'Maalis ka at mapatapon sa dagat,' ito ay mangyayari. 


text:
 Pagpasok niya sa templo, lumapit sa kanya ang mga punong pari at ang matatanda ng bayan habang siya'y nagtuturo, at sinabi nila, "Sa anong awtoridad mo ginagawa ang mga bagay na ito, at sino ang nagbigay sa iyo ng awtoridad na ito?" 


text:
 Sumagot si Jesus at sinabi sa kanila, "Tatanungin ko rin kayo ng isang tanong, at kung sasabihin ninyo sa akin ang sagot ay sasabihin ko naman sa inyo kung sa anong awtoridad ginagawa ko ang mga bagay na ito. 


text:
 Ang bautismo ni Juan, saan ba ito nagmula? Mula ba sa langit o mula sa mga tao?" At nagtalo sila sa isa't isa na nagsasabi, "Kung sasabihin natin, 'Mula sa langit,' sasabihin niya sa atin, 'Bakit nga hindi ninyo siya pinaniwalaan?' 


text:
 Ngunit kung sasabihin natin, 'Mula sa mga tao,' natatakot tayo sa napakaraming tao, sapagkat kinikilala ng lahat na propeta si Juan." 


text:
 Kaya't sumagot sila kay Jesus, at sinabi, "Hindi namin alam." Sinabi naman niya sa kanila, "Hindi ko rin naman sasabihin sa inyo kung sa anong awtoridad ginagawa ko ang mga bagay na ito. 


text:
 "Ano sa palagay ninyo? May isang   taong   dalawa   ang   anak. Lumapit siya sa una, at sinabi, Anak, pumunta ka ngayon sa ubasan at magtrabaho.' 


text:
 Ngunit sumagot siya at sinabi, 'Ayaw ko'; ngunit pagkatapos ay nagbago ang kanyang isip at pumunta rin. 


text:
 Lumapit ang ama sa ikalawa, at gayundin ang sinabi. Sumagot siya at sinabi, 'Pupunta po ako,' ngunit hindi pumunta. 


text:
 Alin sa dalawa ang gumanap ng kalooban ng kanyang ama?" Sinabi nila, "Ang una." Sinabi ni Jesus sa kanila, "Katotohanang sinasabi ko sa inyo, ang mga maniningil ng buwis at ang mga masamang babae ay nauuna sa inyo sa pagpasok sa kaharian ng Diyos. 


text:
 Sapagkat dumating sa inyo si Juan sa daan ng katuwiran, at hindi ninyo siya pinaniwalaan; ngunit pinaniwalaan siya ng mga maniningil ng buwis at ng masasamang babae, at kahit nakita ninyo ay hindi rin kayo nagsisi at naniwala sa kanya. 


text:
 "Pakinggan ninyo ang isa pang talinghaga: May isang tao na pinuno ng sambahayan, na nagtanim ng isang ubasan, at binakuran niya ang palibot nito. Humukay siya roon ng isang pisaan ng ubas at nagtayo ng isang toreng bantayan. Ipinagkatiwala niya iyon sa mga magsasaka at nagtungo siya sa ibang lupain. 


text:
 Nang malapit na ang panahon ng pamumunga, sinugo niya ang kanyang mga alipin sa mga magsasaka upang kunin ang mga bunga nito. 


text:
 Ngunit kinuha ng mga magsasaka ang kanyang mga alipin at binugbog nila ang isa, pinatay ang iba, at pinagbabato ang isa pa. 


text:
 Muli siyang nagsugo ng ibang mga alipin na mas marami pa sa nauna; at gayundin ang ginawa nila sa kanila. 


text:
 Sa kahuli-huliha'y sinugo niya sa kanila ang kanyang anak na lalaki, na nagsasabi, 'Igagalang nila ang aking anak.' 


text:
 Ngunit nang makita ng mga magsasaka ang anak, sinabi nila sa kanilang sarili, 'Ito ang tagapagmana; halikayo, patayin natin siya at kunin natin ang kanyang mana.' 


text:
 Sinabi nila sa kanya, "Dadalhin niya ang mga masasamang taong iyon sa kakilakilabot na kamatayan at ang ubasan ay ipagkakatiwala niya sa ibang mga magsasaka na magbibigay sa kanya ng mga bunga sa kanilang kapanahunan." 


text:
 Sinabi ni Jesus sa kanila, "Hindi ba ninyo kailanman nabasa sa mga kasulatan, 'Ang batong itinakuwil ng mga tagapagtayo ang siyang naging ulo ng panulukan; ito ay mula sa Panginoon, at ito'y kamanghamangha sa ating mga mata?' 


text:
 Kaya sinasabi ko sa inyo, 'Kukunin sa inyo ang kaharian ng Diyos at ibibigay sa isang bansang nagbibigay ng bunga nito.' 


text:
 [Ang mahulog sa ibabaw ng batong ito ay madudurog, subalit dudurugin nito ang sinumang mabagsakan niya.]" 


text:
 Nang marinig ng mga punong pari at ng mga Fariseo ang kanyang mga talinghaga, nahalata nilang siya'y nagsasalita tungkol sa kanila. 


text:
 Ngunit nang naisin nilang dakpin si Jesus, ay natakot sila sa napakaraming tao, sapagkat itinuring nila na siya'y isang propeta. 


text:
 "Ang kaharian ng langit ay tulad sa isang hari na nagdaos ng isang handaan para sa kasal ng kanyang anak na lalaki. 


text:
 Sinugo niya ang kanyang mga alipin upang tawagin ang mga inanyayahan sa handaan ng kasalan; ngunit ayaw nilang dumalo. 


text:
 Muli siyang nagsugo ng ibang mga alipin, na sinasabi,  'Sabihin ninyo sa mga inanyayahan: Narito, naihanda ko na ang aking handaan; pinatay na ang aking mga baka at matatabang hayop at handa na ang lahat. Halina kayo sa handaan ng kasalan.' 


text:
 Ngunit hindi nila ito pinansin, at sila'y humayo, ang isa'y sa kanyang sariling bukid, ang isa'y sa kanyang pangangalakal. 


text:
 Kaya't nagalit ang hari. Sinugo niya ang kanyang mga hukbo, pinuksa ang mga mamamatay-taong iyon, at sinunog ang kanilang lunsod. 


text:
 Pagkatapos, sinabi niya sa kanyang mga alipin, 'Handa na ang kasalan, ngunit hindi karapat-dapat ang mga inanyayahan. 


text:
 Kaya pumunta kayo sa mga pangunahing lansangan at anyayahan ninyo sa handaan ng kasalan ang sinumang makita ninyo.' 


text:
 Lumabas ang mga aliping iyon sa mga lansangan, at tinipon nila ang bawat matagpuan nila, masama man o mabuti; kaya't napuno ng mga panauhin ang kasalan. 


text:
 "Ngunit nang pumasok ang hari upang tingnan ang mga panauhin, may nakita siya roong isang tao na hindi nakadamit pangkasal. 


text:
 Sinabi niya sa kanya,'Kaibigan, paano ka nakapasok dito na hindi nakadamit pangkasal?' Ngunit hindi siya nakapagsalita. 


text:
 Kaya't sinabi ng hari sa mga lingkod, 'Gapusin ninyo ang mga paa at mga kamay niya, at itapon ninyo siya sa kadiliman sa labas. Doon ay ang pagtangis at ang pagngangalit ng mga ngipin.' 


text:
 Pagkatapos ay umalis ang mga Fariseo at pinag-uusapan nila kung paano siyang mabibitag sa kanyang pananalita. 


text:
 Kaya't sinugo nila ang kanilang mga alagad sa kanya, kasama ng mga Herodiano, na nagsasabi, "Guro, alam naming ikaw ay tapat, at itinuturo mo ang daan ng Diyos. ayon sa katotohanan at wala kang pinapanigang sinuman, sapagkat hindi ka nagtatangi ng tao. 


text:
 Ngunit batid ni Jesus ang kanilang kasamaan, sinabi niya, "Bakit ninyo ako sinusubok, mga mapagkunwari? 


text:
 Sinabi nila sa kanya, "Kay Cesar." Pagkatapos ay sinabi niya sa kanila, "Kaya't ibigay ninyo kay Cesar ang kay Cesar at sa Diyos ang sa Diyos." 


text:
 Nang araw ding iyon ay lumapit kay Jesust ang mga Saduceo, na nagsasabing walang pagkabuhay na muli; at kanilang tinanong siya, 


text:
 na sinasabi, "Guro, sinabi ni Moises, 'Kung mamatay ang isang tao na walang anak, pakakasalan ng kanyang kapatid na lalaki ang asawa niya, at magkakaroon ng mga anak para sa kanyang kapatid na lalaki.' 


text:
 Ngayon, mayroon sa aming pitong magkakapatid na lalaki. Nag-asawa ang panganay at siya'y namatay. Sapagkat hindi siya nagkaroon ng anak ay iniwan niya ang kanyang asawa sa kanyang kapatid na lalaki. 


text:
 Kaya sa muling pagkabuhay, alin sa pito ang magiging asawa ng babae? Yamang siya'y napangasawa nilang lahat." 


text:
 Sumagot si Jesus at sinabi sa kanila, "Nagkakamali kayo, sapagkat hindi ninyo nalalaman ang mga kasulatan, o ang kapangyarihan ng Diyos. 


text:
 Sapagkat sa muling pagkabuhay ay hindi sila nag-aasawa o pinag-aasawa pa kundi sila'y tulad sa mga anghel sa langit. 


text:
 'Ako ang Diyos ni Abraham, ang Diyos ni Isaac, at ang Diyos ni Jacob'? Siya ay hindi Diyos ng mga patay, kundi ng mga buhay." 


text:
 At sinabi sa kanya, " 'Ibigin mo ang Panginoon mong Diyos nang buong puso mo, at nang buong kaluluwa mo, at nang buong pag-iisip mo.' 


text:
 na sinasabi, "Ano ang palagay ninyo tungkol sa Cristo? Kaninong anak siya?" Sinabi nila sa kanya, "Kay David." 


text:
 Sinabi niya sa kanila, "Kung gayo'y bakit si David nang nasa Espiritu ay tumatawag sa kanya ng Panginoon, na nagsasabi, 


text:
 'Sinabi ng Panginoon sa aking Panginoon, "Maupo ka sa aking kanan, hanggang sa mailagay ko ang iyong mga kaaway sa ilalim ng iyong mga paa" '? 


text:
 Walang  nakasagot sa  kanya kahit isang salita, at wala na ring sinumang nangahas pang magtanong sa kanya ng anuman buhat sa araw na iyon. 


text:
 Kaya't gawin at sundin ninyo ang lahat ng mga sinasabi nila sa inyo, ngunit huwag ninyong gawin ang mga ginagawa nila, sapagkat hindi nila ginagawa ang sinasabi nila. 


text:
 Nagtatali sila ng mabibigat na pasanin at mahihirap dalhin at ipinapatong nila sa mga balikat ng mga tao; ngunit ayaw nila mismong galawin ang mga iyon ng kanilang daliri. 


text:
 Ginagawa nila ang lahat ng kanilang mga gawa upang makita ng mga tao; sapagkat pinalalapad nila ang kanilang mga pilakteria, at pinahahaba ang mga laylayan ng kanilang mga damit. 


text:
 Gustung-gusto nila ang mararangal na lugar sa mga handaan at ang mga pangunahing upuan sa mga sinagoga, 


text:
 Ngunit hindi kayo dapat tawaging Rabi, sapagkat iisa ang inyong Guro, at kayong lahat ay magkakapatid. 


text:
 At huwag ninyong tawaging inyong ama ang sinumang tao sa lupa, sapagkat iisa ang inyong Ama, siya na nasa langit. 


text:
 "Kahabag-habag kayo, mga eskriba at mga Fariseo, mga mapagkunwari! Sapagkat sinasarhan ninyo ang kaharian ng langit sa mga tao; sapagkat kayo mismo ay hindi pumapasok at ang mga pumapasok ay hindi ninyo pinapayagang makapasok. 


text:
 [Kahabag-habag kayo, mga eskriba't mga Fariseo, mga mapagkunwari! Sapagkat sinasakmal ninyo ang mga bahay ng mga babaing balo, at inyong dinadahilan ang mahahabang panalangin: kaya't tatanggap kayo ng lalong mabigat na parusa.] 


text:
 Kahabag-habag kayo, mga eskriba at mga Fariseo, mga mapagkunwari! Sapagkat nilalakbay ninyo ang dagat at ang lupa upang magkaroon ng isang mahihikayat, at kung siya'y nahikayat na ay ginagawa ninyo siyang makalawang-ulit pang anak ng impiyerno kaysa inyong mga sarili. 


text:
 "Kahabag-habag kayo, mga bulag na taga-akay na nagsasabi, 'Kung ipanumpa ninuman ang templo, ay wala iyong kabuluhan, ngunit kung ipanumpa ninuman ang ginto ng templo, siya ay may pananagutan.' 


text:
 Kayong mga mangmang at mga bulag! Alin ba ang higit na dakila, ang ginto, o ang templo na nagpapabanal sa ginto? 


text:
 At sinasabi ninyo, 'Kung ipanumpa ninuman ang dambana, ay wala iyong kabuluhan, ngunit kung ipanumpa ninuman ang handog na nasa ibabaw nito, siya ay may pananagutan.' 


text:
 Kayong mga bulag! Sapagkat alin ba ang higit na dakila, ang handog o ang dambana na nagpapabanal sa handog? 


text:
 Kaya't ang gumagamit sa dambana sa pagsumpa ay nanunumpa dito, at sa lahat ng mga bagay na nasa ibabaw nito. 


text:
 "Kahabag-habag kayo, mga eskriba at mga Fariseo, mga mapagkunwari! Sapagkat nag-iikapu kayo ng yerbabuena, ng anis at ng komino, at inyong pinababayaan ang higit na mahahalagang bagay ng kautusan: ang katarungan, ang habag, at ang pananampalataya. Subalit dapat sana ninyong gawin ang mga ito nang hindi pinababayaan ang iba. 


text:
 "Kahabag-habag kayo, mga eskriba at mga Fariseo, mga mapagkunwari!   Sapagkat nililinis ninyo ang labas ng kopa at ng pinggan, ngunit sa loob ay puno sila ng kasakiman at kalayawan. 


text:
 Ikaw na bulag na Fariseo! Linisin mo muna ang loob ng kopa at ng pinggan, upang luminis din naman ang labas nito. 


text:
 "Kahabag-habag kayo, mga eskriba at mga Fariseo, mga mapagkunwari!  Sapagkat tulad kayo sa nga pinaputing libingan na magandang tingnan sa labas, ngunit sa loob ay puno ng mga buto ng mga patay at ng lahat ng uri ng karumihan. 


text:
 Gayundin naman kayo, na sa labas ay mistulang matuwid sa mga tao, ngunit sa loob ay puno kayo ng pagkukunwari at kasamaan. 


text:
 "Kahabag-habag kayo, mga eskriba at mga Fariseo, mga mapagkunwari! Sapagkat itinatayo ninyo ang mga libingan ng mga propeta, at pinapalamutian ninyo ang mga bantayog ng mga matuwid, 


text:
 at sinasabi ninyo,  'Kung nabuhay sana kami sa mga araw ng aming mga ninuno, hindi kami makikibahagi sa kanila sa dugo ng mga propeta.' 


text:
 Kaya't kayo'y nagpapatotoo na rin laban sa inyong sarili, na kayo'y mga anak ng mga pumaslang sa mga propeta. 


text:
 Kaya't, narito, nagsusugo ako sa inyo ng mga propeta, ng mga pantas, at ng mga eskriba, na ang iba sa kanila'y inyong papatayin at ipapako sa krus, at ang iba nama'y inyong hahagupitin sa inyong mga sinagoga, at inyong uusigin sa bayan-bayan, 


text:
 upang mapasainyong lahat ang matuwid na dugo na dumanak sa ibabaw ng lupa buhat sa dugo ni Abel na matuwid, hanggang sa dugo ni Zacarias na anak ni Baraquias na inyong pinaslang sa pagitan ng templo at ng dambana. 


text:
 "O Jerusalem, Jerusalem, na pumapatay ng mga propeta at bumabato sa mga isinusugo sa kanya! Makailang ulit kong ninais na tipunin ang iyong mga anak, na gaya ng pagtitipon  ng inahing manok sa kanyang mga sisiw sa ilalim ng kanyang mga pakpak, at ayaw ninyo! 


text:
 Sapagkat sinasabi ko sa inyo na mula ngayon ay hindi na ninyo ako makikita, hanggang sa inyong sabihin, 'Mapalad ang pumaparito sa pangalan ng Panginoon.'" 


text:
 Lumabas si Jesus sa templo at paalis na, nang lumapit sa kanya ang mga alagad niya upang ipakita sa kanya ang mga gusali ng templo. 


text:
 Ngunit siya'y sumagot at sinabi sa kanila, "Hindi ba ninyo nakikita ang lahat ng mga bagay na ito? Katotohanang sinasabi ko, walang matitira ni isang bato rito na nasa ibabaw ng ibang bato na hindi ibabagsak." 


text:
 Samantalang siya'y nakaupo sa Bundok ng mga Olibo, lumapit sa kanya nang sarilinan ang mga alagad, na nagsasabi, "Sabihin mo sa amin, kailan mangyayari ang mga bagay na ito at ano ang tanda ng iyong pagdating, at ng katapusan ng panahon? 


text:
 Sapagkat marami ang darating sa aking pangalan, na nagsasabi, 'Ako ang Cristo' at ililigaw nila ang marami. 


text:
 At makakarinig kayo ng mga digmaan at ng mga bali-balita ng mga digmaan. Mag-ingat kayo na huwag kayong mangamba, sapagkat kailangang mangyari ito, subalit hindi pa ito ang wakas. 


text:
 Sapagkat maglalaban ang bansa sa bansa, at ang kaharian laban sa kaharian. Magkakaroon ng taggutom at mga lindol sa iba't ibang dako. 


text:
 "Pagkatapos ay ibibigay kayo sa kapighatian at kayo'y papatayin; at kayo'y kapopootan ng lahat ng mga bansa dahil sa aking pangalan. 


text:
 At ang magandang balitang ito ng kaharian ay ipahahayag sa buong daigdig bilang patotoo sa lahat ng mga bansa; at pagkatapos ay darating ang wakas. 


text:
 "Kaya, kapag nakita ninyo ang karumaldumal na paglapastangan na sinabi sa pamamagitan ni propeta Daniel, na nakatayo sa dakong banal (unawain ng bumabasa), 


text:
 Sapagkat sa panahong iyon ay magkakaroon ng matinding paghihirap na hindi pa nangyayari buhat sa pasimula ng sanlibutan hanggang ngayon, at hindi na mangyayari kailanman. 


text:
 At kung hindi paiikliin ang mga araw na iyon, ay walang makakaligtas na laman, subalit alang-alang sa mga hinirang ay paiikliin ang mga araw na iyon. 


text:
 At kung may sinumang magsabi sa inyo, 'Masdan ninyo, narito ang Cristo!' o, 'Nariyan siya!' huwag ninyong paniwalaan. 


text:
 Sapagkat lilitaw ang mga bulaang Cristo at ang mga bulaang propeta, at magpapakita ng mga dakilang tanda at mga kababalaghan, anupa't ililigaw, kung maaari, pati ang mga hinirang. 


text:
 Kaya, kung sasabihin nila sa inyo, 'Tingnan ninyo, siya'y nasa ilang,' huwag kayong lumabas. 'Tingnan ninyo, siya'y nasa mga silid,' huwag ninyong paniwalaan. 


text:
 Sapagkat gaya ng kidlat na nanggagaling sa silangan at nagliliwanag hanggang sa kanluran, gayundin naman ang pagdating ng Anak ng Tao. 


text:
 "At pagkatapos ng paghihirap sa mga panahong iyon ay magdidilim ang araw, at ang buwan ay hindi magbibigay ng kanyang liwanag, at mahuhulog ang mga bituin mula sa langit, at yayanigin ang mga kapangyarihan sa langit. 


text:
 Pagkatapos ay lilitaw ang tanda ng Anak ng Tao sa langit, at tatangis ang lahat ng mga lipi sa lupa, at makikita nila ang Anak ng Tao na dumarating na nasa mga ulap ng langit na may kapangyarihan at dakilang kaluwalhatian. 


text:
 Isusugo niya ang kanyang mga anghel na may malakas na tunog ng trumpeta at kanilang titipunin ang kanyang mga hinirang mula sa apat na hangin, mula sa isang dulo ng langit hanggang sa kabila. 


text:
 "Kaya, pag-aralan ninyo mula sa puno ng igos ang kanyang talinghaga: kapag malambot na ang sanga nito  at umuusbong na ang mga dahon, alam ninyong malapit na ang tag-araw. 


text:
 Gayundin naman kayo, kapag nakita ninyo ang lahat ng mga bagay na ito, alam ninyong siya'y  malapit na, nasa mga pintuan na. 


text:
 Katotohanang sinasabi ko  sa inyo, hindi lilipas ang lahing ito, hanggang sa maganap ang lahat ng mga bagay na ito. 


text:
 "Subalit tungkol sa araw at oras na  iyon  ay walang nakakaalam, kahit ang mga anghel sa langit, ni ang Anak kundi ang Ama lamang. 


text:
 Sapagkat kung paano sa mga araw na iyon bago bumaha, sila'y kumakain at umiinom, at nag-aasawa at pinag-aasawa, hanggang sa araw na pumasok si Noe sa barko, 


text:
 at hindi nila nalalaman hanggang sa dumating ang baha, at tinangay silang lahat, ay gayundin naman ang pagdating ng Anak ng Tao. 


text:
 Ngunit unawain ninyo ito, na kung nalalaman ng puno ng sambahayan kung anong bahagi ng gabi darating ang magnanakaw, magpupuyat sana siya at hindi niya hahayaang pasukin ang kanyang bahay. 


text:
 Kaya, maging handa rin naman kayo, sapagkat ang Anak ng Tao ay darating sa oras na hindi ninyo inaasahan. 


text:
 "Sino nga ba ang tapat at matalinong alipin na inatasan ng kanyang panginoon na pangasiwaan ang kanyang sambahayan, upang magbigay sa kanila ng pagkain sa tamang panahon? 


text:
 Mapalad ang alipin na kung dumating ang kanyang panginoon ay maratnan siyang gayon ang kanyang ginagawa. 


text:
 Ngunit kung ang masamang aliping iyon ay magsabi sa kanyang puso, 'Magtatagal ang aking panginoon,' 


text:
 at pinasimulan niyang bugbugin ang mga kapwa niya alipin, at nakisalo at nakipag-inuman sa mga lasing, 


text:
 darating ang panginoon ng aliping iyon sa araw na hindi niya inaasahan, at sa oras na hindi niya nalalaman, 


text:
 at siya'y pagpuputul-putulin at ilalagay na kasama ng mga mapagkunwari, kung saan ay magkakaroon ng pagtangis at pagngangalit ng mga ngipin. 


text:
 "Ang kaharian ng langit ay maihahambing sa sampung birhen na kumuha ng kanilang mga ilawan at lumabas upang salubungin ang lalaking ikakasal. 


text:
 Subalit nang hatinggabi na ay may sumigaw, 'Narito na ang lalaking ikakasal! Lumabas kayo upang salubungin siya.' 


text:
 At sinabi ng mga hangal sa matatalino, 'Bigyan ninyo kami ng inyong langis, sapagkat namamatay na ang aming mga ilawan.' 


text:
 Ngunit sumagot ang matatalino na nagsasabi, 'Maaaring hindi sapat para sa amin at para sa inyo. Kaya't pumunta kayo sa mga nagtitinda at bumili kayo ng para sa inyo.' 


text:
 At habang pumupunta sila upang bumili, dumating ang lalaking ikakasal. Ang mga nakapaghanda ay pumasok na kasama niya sa piging ng kasalan; at isinara ang pintuan. 


text:
 Pagkatapos ay dumating naman ang ibang mga birhen, na nagsasabi, 'Panginoon, Panginoon, pagbuksan mo kami.' 


text:
 "Sapagkat tulad sa isang tao na maglalakbay, tinawag niya ang kanyang sariling mga alipin, at ipinagkatiwala sa kanila ang kanyang mga ari-arian. 


text:
 Ang isa ay binigyan niya ng limang talento, ang isa ay dalawa, at ang isa ay isa; sa bawat isa'y ayon sa kanyang kakayahan. Pagkatapos ay humayo na siya sa paglalakbay. 


text:
 Ang tumanggap ng limang talento ay umalis kaagad at ipinangalakal niya ang mga iyon, at nakinabang siya ng lima pang talento. 


text:
 Subalit ang tumanggap ng isa ay umalis at humukay sa lupa, at itinago ang salapi ng kanyang panginoon. 


text:
 Pagkalipas  ng mahabang panahon, dumating ang panginoon ng mga aliping iyon, at nakipag-ayos sa kanila. 


text:
 Ang tumanggap ng limang talento ay lumapit at nagdala ng lima pang talento, na nagsasabi, 'Panginoon, binigyan mo ako ng limang talento. Heto, ako'y nakinabang ng lima pang talento.' 


text:
 Sinabi sa kanya ng panginoon niya, 'Magaling! Mabuti at tapat na alipin. Naging tapat ka sa kaunting bagay, pamamahalain kita sa maraming bagay. Pumasok ka sa kagalakan ng iyong panginoon.' 


text:
 At lumapit din ang tumanggap ng dalawang talento at sinabi niya, 'Panginoon, binigyan mo ako ng dalawang talento. Heto, ako'y nakinabang ng dalawa pang talento.' 


text:
 At lumapit din ang tumanggap ng isang talento at sinabi niya, 'Panginoon, alam kong ikaw ay taong malupit, na gumagapas ka roon sa hindi mo hinasikan, at nagtitipon ka roon sa hindi mo kinalatan ng binhi. 


text:
 Kaya ako'y natakot at ako'y umalis at itinago ko sa lupa ang talento mo. Heto, iyo na ang sa iyo.' 


text:
 Ngunit sumagot ang kanyang panginoon at sinabi sa kanya, 'Ikaw na masama at tamad na alipin! Alam mo palang ako'y gumagapas sa hindi ko hinasikan, at nagtitipon sa hindi ko kinalatan ng binhi. 


text:
 Dapat sana'y inilagak mo ang aking salapi sa mga mangangalakal ng salapi, at nang sa aking pagdating ay matanggap ko kung ano ang akin pati na ang pakinabang. 


text:
 Sapagkat ang bawat mayroon ay bibigyan at siya'y magkakaroon ng kasaganaan, ngunit ang wala, pati ang nasa kanya ay kukunin. 


text:
 At ang aliping walang pakinabang ay itapon ninyo sa kadiliman sa labas. Doon ay magkakaroon ng pagtangis at pagngangalit ng mga ngipin.' 


text:
 "Kapag dumating na ang Anak ng Tao na nasa kanyang kaluwalhatian, na kasama niya ang lahat ng mga anghel, siya'y uupo sa trono ng kanyang kaluwalhatian. 


text:
 At titipunin sa harapan niya ang lahat ng mga bansa at kanyang pagbubukud-bukurin ang mga tao na gaya ng pagbubukud-bukod ng pastol sa mga tupa at sa mga kambing, 


text:
 Pagkatapos ay sasabihin ng Hari sa mga nasa kanyang kanan, 'Halikayo, mga pinagpala ng aking Ama, manahin ninyo ang kahariang inihanda para sa inyo mula sa pagkatatag ng sanlibutan. 


text:
 Sapagkat ako'y nagutom at binigyan  ninyo ako ng  pagkain. Ako'y nauhaw, at binigyan ninyo ako ng inumin. Ako'y taga-ibang bayan, at ako'y inyong pinatuloy. 


text:
 Ako'y naging hubad at inyong dinamitan. Ako'y nagkasakit at ako'y inyong dinalaw. Ako'y nabilanggo at ako'y inyong pinuntahan.' 


text:
 Pagkatapos ay sasagutin siya ng mga matuwid, na nagsasabi, 'Panginoon, kailan ka namin nakitang gutom, at pinakain ka namin, o uhaw, at binigyan ka ng inumin? 


text:
 At sasagot ang Hari at sasabihin sa kanila, 'Katotohanang sinasabi ko sa inyo, yamang ginawa ninyo ito sa isa sa pinakamaliit sa mga kapatid kong ito, ay sa akin ninyo ginawa.' 


text:
 Pagkatapos ay sasabihin niya sa mga nasa kaliwa, 'Lumayo kayo sa akin, kayong mga sinumpa. Doon kayo sa apoy na walang hanggan na inihanda sa diyablo at sa kanyang mga anghel. 


text:
 Sapagkat   ako'y  nagutom,  at hindi ninyo ako binigyan ng pagkain. Ako'y nauhaw, at hindi ninyo binigyan ng inumin. 


text:
 Ako'y taga-ibang bayan, at hindi ninyo ako pinatuloy. Hubad, at hindi ninyo ako dinamitan; maysakit at nasa bilangguan, at hindi ninyo dinalaw' 


text:
 Pagkatapos ay sasagot din sila, na nagsasabi, 'Panginoon, kailan ka namin nakitang gutom, o uhaw, o isang taga-ibang bayan, o hubad, o maysakit, o nasa bilangguan, at hindi ka namin pinaglingkuran?' 


text:
 At sila'y sasagutin niya, na nagsasabi, 'Katotohanang sinasabi ko sa inyo, yamang hindi ninyo ito ginawa sa isa sa pinakamaliliit na ito, ay hindi ninyo ito ginawa sa akin.' 


text:
 At ang mga ito'y mapupunta sa walang hanggang kaparusahan, ngunit ang mga matuwid ay sa buhay na walang hanggan." 


text:
 "Nalalaman ninyo na pagkaraan ng dalawang araw ay darating ang Paskuwa, at ibibigay ang Anak ng Tao upang ipako sa krus." 


text:
 Pagkatapos nito ang mga punong pari at ang matatanda sa bayan ay nagkatipon sa palasyo ng pinakapunong pari, na tinatawag na Caifas. 


text:
 lumapit sa kanya ang isang babae na may dalang isang sisidlang alabastro na may lamang mamahaling pabango at ibinuhos sa kanyang ulo, habang siya'y nakaupo sa may hapag. 


text:
 Subalit nang makita ito ng mga alagad, ay nagalit sila, na nagsasabi, "Anong layunin ng pag-aaksayang ito? 


text:
 Ngunit nang malaman ni Jesus ay sinabi niya sa kanila, "Bakit ninyo ginugulo ang babae? Sapagkat gumawa siya sa akin ng isang mabuting bagay. 


text:
 Sapagkat sa pagbubuhos niya ng pabangong ito sa aking katawan, ginawa niya iyon upang ihanda ako sa paglilibing. 


text:
 Katotohanang sinasabi ko sa inyo, saan man ipangaral ang magandang balitang ito sa buong sanlibutan, ang ginawa ng babaing ito ay sasaysayin bilang pag-alaala sa kanya." 


text:
 at nagsabi, "Anong ibibigay ninyo sa akin, kung ibibigay ko siya sa inyo?" At kanilang ipinagtimbang siya ng tatlumpung pirasong pilak. 


text:
 Nang unang araw ng mga Tinapay na Walang Pampaalsa, lumapit ang mga alagad kay Jesus, na nagsasabi, "Saan mo ibig na ipaghanda ka namin upang kumain ka ng kordero ng paskuwa?" 


text:
 At sinabi niya, "Pumunta kayo sa isang tao sa lunsod at sabihin ninyo sa kanya, 'Sinabi ng Guro, Malapit na ang oras ko; sa iyong bahay ko gaganapin ang paskuwa kasama ng aking mga alagad.' " 


text:
 At samantalang sila'y kumakain ay sinabi niya, "Katotohanang sinasabi ko sa inyo, na isa sa inyo ay magkakanulo sa akin." 


text:
 Sumagot siya at sinabi, "Ang kasabay kong nagsawsaw ng kanyang kamay sa mangkok ang siyang magkakanulo sa akin. 


text:
 Tunay na papanaw ang Anak ng Tao tulad ng nasusulat tungkol sa  kanya, ngunit kahabag-habag ang taong iyon na sa pamamagitan niya'y ipagkakanulo ang Anak ng Tao! Mabuti pa sana sa taong iyon ang hindi na siya ipinanganak." 


text:
 At si Judas na sa kanya'y nagkanulo, ay sumagot at nagsabi, "Hindi ako iyon, Rabi?" Sinabi niya sa kanya, "Ikaw ang nagsabi." 


text:
 Habang sila'y kumakain ay dumampot si Jesus ng tinapay, binasbasan niya ito at pinagputul-putol, at ibinigay sa mga alagad, at sinabi, "Kumuha kayo, kainin ninyo; ito ang aking katawan." 


text:
 At kumuha siya ng isang saro at nang makapagpasalamat ay ibinigay sa kanila, na nagsasabi, "Uminom kayong lahat nito, 


text:
 sapagkat ito ang aking dugo ng tipan," na nabubuhos dahil sa marami, sa ikapagpapatawad ng mga kasalanan. 


text:
 At sinasabi ko sa inyo, mula ngayon ay hindi na ako iinom ng katas ng ubas na ito hanggang sa araw na iyon na iinumin kong panibago na kasalo kayo sa kaharian ng aking Ama." 


text:
 Pagkatapos ay sinabi ni Jesus sa kanila, "Kayong lahat ay tatalikod dahil sa akin sa gabing ito; sapagkat nasusulat, 'Sasaktan ko ang pastol, at ang mga tupa ng kawan ay magkakawatak-watak.' 


text:
 Ngunit sumagot si Pedro at sinabi sa kanya, "Kung ang lahat man ay tumalikod dahil sa iyo, ako kailanma'y hindi tatalikod." 


text:
 Sinabi ni Jesus sa kanya, "Katotohanang sinasabi ko sa iyo, sa gabing ito, bago tumilaok ang manok, ay ipagkakaila mo ako ng tatlong ulit." 


text:
 Sinabi sa kanya ni Pedro, "Kahit kinakailangang ako'y mamatay na kasama mo, ay hindi kita ipagkakaila." Gayundin ang sinabi ng lahat ng mga alagad. 


text:
 Pagkatapos ay pumunta si Jesus na kasama sila sa isang pook na tinatawag na Getsemani, at sinabi niya sa kanyang mga alagad, "Maupo kayo rito, samantalang ako'y pupunta sa dako roon at mananalangin." 


text:
 Isinama niya si Pedro at ang dalawang anak ni Zebedeo, at nagpasimula siyang malungkot at mabagabag. 


text:
 At sinabi niya sa kanila, "Lubhang nalulungkot ang aking kaluluwa na halos ay ikamatay. Manatili kayo rito at makipagpuyat sa akin." 


text:
 Paglakad pa niya ng malayo-layo, siya'y nagpatirapa at nanalangin, na nagsasabi, "Ama ko, kung maaari, lumampas sana sa akin ang kopang ito; gayunma'y hindi ang ayon sa ibig ko, kundi ang ayon sa ibig mo." 


text:
 At lumapit siya sa mga alagad, at sila'y kanyang naratnang natutulog, at sinabi niya kay Pedro, "Samakatuwid, hindi ninyo  kayang makipagpuyat sa  akin ng isang oras? 


text:
 Kayo'y maging handa at manalangin, upang hindi kayo madaig ng tukso. Ang espiritu ay tunay na nagnanais subalit ang laman ay mahina." 


text:
 Muli,  sa ikalawang pagkakataon, umalis siya at nanalangin, na nagsasabi,  "Ama  ko, kung hindi maaaring lumampas ito, malibang inumin ko ito, ang iyong kalooban ang siyang mangyari." 


text:
 Kaya sila'y muli niyang iniwan, at umalis, at nanalangin sa ikatlong pagkakataon na sinasabi ang gayunding mga salita. 


text:
 Pagkatapos ay lumapit siya sa mga alagad at sinabi sa kanila, "Natutulog pa rin ba kayo at nagpapahinga? Masdan ninyo, malapit na ang oras, at ang Anak ng Tao ay ipinagkakanulo sa mga kamay ng mga makasalanan. 


text:
 At habang nagsasalita pa siya, dumating si Judas, na isa sa labindalawa, at kasama niya ang napakaraming tao na may mga tabak at mga pamalo, mula sa mga punong pari at sa matatanda ng bayan. 


text:
 At ang nagkanulo sa kanya ay nagbigay sa kanila ng isang palatandaan, na sinasabi, Ang hahalikan ko ay iyon na nga; dakpin ninyo siya.' 


text:
 At sinabi sa kanya ni Jesus, "Kaibigan, gawin mo ang layunin ng pagparito mo." Pagkatapos ay lumapit sila at kanilang hinawakan si Jesus at siya'y kanilang dinakip. 


text:
 Ang isa sa mga kasama ni Jesus ay nag-unat ng kanyang kamay at bumunot ng kanyang tabak. Tinaga niya ang alipin ng pinakapunong pari at tinagpas ang tainga nito. 


text:
 Nang  magkagayo'y sinabi  sa kanya ni Jesus, "Ibalik mo ang iyong tabak sa kanyang lalagyan, sapagkat ang lahat ng humahawak ng tabak ay sa tabak mamatay. 


text:
 O sa akala mo ba'y hindi ako maaaring tumawag sa aking Ama, at padadalhan niya ako ngayon din ng mahigit sa labindalawang pangkat ng mga anghel? 


text:
 Sa oras na iyon ay sinabi ni Jesus sa mga napakaraming tao, "Kayo ba'y lumabas na parang laban sa isang tulisan, na may mga tabak at mga pamalo upang dakpin ako? Araw-araw ay nakaupo ako sa templo na nagtuturo, at hindi ninyo ako dinakip. 


text:
 Subalit nangyari ang lahat ng ito, upang matupad ang mga kasulatan ng mga propeta." Pagkatapos ay iniwan siya ng lahat ng mga alagad at sila'y tumakas. 


text:
 Si Jesus ay dinala ng mga dumakip sa kanya kay Caifas, na pinakapunong pari, na kung saan nagkatipon ang mga eskriba at matatanda. 


text:
 Ngunit sumunod si Pedro sa kanya ng may kalayuan, hanggang sa bakuran ng pinakapunong pari. Siya'y pumasok, at umupong kasama ng mga tanod upang makita niya kung ano ang mangyayari. 


text:
 At ang mga punong pari at ang buong Sanhedrin ay humanap ng mga bulaang saksi laban kay Jesus upang kanilang maipapatay siya. 


text:
 Ngunit wala silang natagpuan bagaman maraming humarap na mga bulaang saksi. Pagkatapos ay may dalawang dumating, 


text:
 at nagsabi, "Sinabi ng taong ito, 'Kaya kong gibain ang templo ng Diyos, at muling itayo sa loob ng tatlong araw.'" 


text:
 Tumindig  ang  pinakapunong pari at sinabi sa kanya, "Wala ka bang isasagot? Ano itong ibinibintang ng mga ito laban sa iyo?" 


text:
 Ngunit hindi umimik si Jesus. At sinabi ng pinakapunong pari sa kanya, "Pinanunumpa kita sa harapan ng Diyos na buhay, sabihin mo sa amin kung ikaw nga ang Cristo, ang Anak ng Diyos." 


text:
 Sinabi ni Jesus sa kanya, "Ikaw ang nagsabi, ngunit sinasabi ko sa  inyo, mula ngayon ay inyong makikita ang Anak ng Tao na nakaupo sa kanan ng Kapangyarihan, at dumarating na nasa mga ulap ng langit." 


text:
 Nang magkagayo'y pinunit ng pinakapunong pari ang kanyang mga damit, na sinasabi, "Nagsalita siya ng kalapastanganan. Bakit kailangan pa natin ng mga saksi? Narito, narinig ninyo ngayon ang kanyang kalapastanganan. 


text:
 Pagkatapos ay kanilang niluraan siya sa kanyang mukha at siya'y kanilang pinagsusuntok; at sinampal siya ng iba, 


text:
 Samantala, si Pedro ay nakaupo sa labas ng bakuran. Lumapit sa kanya ang isang aliping babae, na nagsasabi, "Ikaw ay kasama rin ni Jesus na taga-Galilea." 


text:
 At paglabas niya sa tarangkahan ay nakita siya ng isa pang alipin, at sinabi sa mga naroon, 'Ang taong ito ay kasama rin ni Jesus na taga-Nazaret." 


text:
 Pagkalipas ng ilang sandali ay lumapit ang mga nakatayo roon at sinabi nila kay Pedro, "Talagang ikaw nga ay isa rin sa kanila, sapagkat nahahalata sa iyong pananalita." 


text:
 Pagkatapos ay nagpasimula siyang magsalita ng masama at manumpa, "Hindi ko kilala ang taong iyon." At kaagad tumilaok ang manok. 


text:
 At naalala ni Pedro ang salitang sinabi ni Jesus, "Bago tumilaok ang manok, ay tatlong ulit mo akong ikakaila." At siya'y lumabas at mapait na tumangis. 


text:
 Kinaumagahan, ang lahat ng mga punong pari at ang matatanda sa bayan ay sama-samang nag-usap laban kay Jesus upang siya'y ipapatay. 


text:
 At si Judas na nagkanulo kay Jesus, nang nakitang hinatulan na ito, ay nagsisi at isinauli ang tatlumpung pirasong pilak sa mga punong pari at sa matatanda, 


text:
 na sinasabi, "Ako'y nagkasala sa pagkakanulo ko sa dugong walang sala." Ngunit sinabi nila, "Ano iyon sa amin? Ikaw ang bahala diyan." 


text:
 Subalit habang pinupulot ng mga punong pari ang mga piraso ng pilak, nagsabi sila, "Hindi matuwid na ilagay ang mga ito sa kabang-yaman, sapagkat dugo ang kapalit ng halagang ito." 


text:
 Pagkatapos  mag-usap,  ibinili nila ang mga iyon ng bukid ng magpapalayok upang paglibingan ng mga dayuhan. 


text:
 Kaya't natupad ang sinabi sa pamamagitan ng propeta Jeremias, na sinasabi, "At kinuha nila ang tatlumpung pirasong pilak, ang halaga niya na itinuring na halaga ng ilan sa mga anak ng Israel, 


text:
 at ibinigay nila ang mga iyon para sa bukid ng magpapalayok, gaya ng iniutos sa akin ng Panginoon." 


text:
 Si Jesus ay nakatayo sa harap ng gobernador at tinanong siya ng gobernador, "Ikaw ba ang Hari ng mga Judio?" At sinabi ni Jesus sa kanya, "Ikaw ang nagsasabi." 


text:
 At sinabi ni Pilato sa kanya, "Hindi mo ba naririnig kung gaano karaming bagay ang kanilang ipinaparatang laban sa iyo?" 


text:
 Subalit hindi siya sumagot sa kanya kahit isang salita man lamang, na lubhang ikinamangha ng gobernador. 


text:
 Noon sa kapistahan, nakaugalian na ng gobernador na pakawalan para sa mga tao ang sinumang bilanggo na kanilang maibigan. 


text:
 Nang panahong iyon ay mayroon silang isang bilanggo na kilala sa kasamaan, na tinatawag na Jesus Barabas. 


text:
 Kaya't nang sila'y magkatipon ay sinabi ni Pilato sa kanila, "Sino ang ibig ninyong pakawalan ko sa inyo? Si Barabas, o si Jesus na tinatawag na Cristo?" 


text:
 At samantalang nakaupo siya sa luklukan ng paghuhukom, nagpasabi sa kanya ang kanyang asawa, "Huwag kang makialam sa matuwid na taong iyan, sapagkat sa araw na ito'y labis akong naghirap sa panaginip dahil sa kanya." 


text:
 Subalit hinikayat ng mga punong pari at ng matatanda ang maraming tao na hingin nila si Barabas at patayin naman si Jesus. 


text:
 Sumagot muli ang gobernador at sinabi sa kanila, "Alin sa dalawa ang ibig ninyong pakawalan ko sa inyo?" At sinabi nila, "Si Barabas." 


text:
 Sinabi sa kanila ni Pilato, "At anong gagawin ko kay Jesus na tinatawag na  Cristo?"  Sinabi  nilang lahat, "Ipako siya sa krus!" 


text:
 At sinabi niya, "Bakit, anong kasamaan ang ginawa niya?" Ngunit lalo silang nagsigawan, na nagsasabi, "Ipako siya sa krus!" 


text:
 Kaya't nang makita ni Pilato na wala siyang magawa, sa halip ay nagsisimula pa nga ang isang malaking gulo, siya'y kumuha ng tubig at naghugas ng kanyang mga kamay sa harap ng napakaraming tao, na sinasabi, "Wala akong kasalanan sa dugo ng taong ito. Kayo na ang bahala diyan." 


text:
 Pagkatapos ay pinakawalan niya sa kanila si Barabas ngunit si Jesus, pagkatapos hagupitin, ay ibinigay upang ipako sa krus. 


text:
 Dinala si Jesus ng mga kawal ng gobernador sa Pretorio at tinipon nila ang buong pangkat ng mga kawal sa paligid niya. 


text:
 Sila'y gumawa ng isang koronang tinik, ipinatong ito sa kanyang ulo, at inilagay sa kanang kamay niya ang isang tambo. Lumuhod sila sa harapan niya at siya'y kanilang nilibak, na nagsasabi, "Mabuhay, Hari ng mga Judio!" 


text:
 Pagkatapos na siya'y libakin, hinubad nila sa kanya ang balabal, isinuot sa kanya ang mga damit niya, at kanilang inilabas siya upang ipako sa krus. 


text:
 Sa paglabas nila'y kanilang nasalubong ang isang taong taga-Cirene, na Simon ang pangalan. Pinilit nila ang taong ito na pasanin ang krus ni Jesus." 


text:
 At nang sila'y makarating sa isang dakong tinatawag na Golgota (na ang kahulugan ay, 'Ang Dako ng Bungo"), 


text:
 kanilang binigyan siya ng alak na may kahalong apdo upang inumin. Ngunit nang kanyang matikman ay ayaw niyang inumin. 


text:
 At nang siya'y maipako nila sa krus, pinaghati-hatian nila ang kanyang mga damit sa pamamagitan ng palabunutan. 


text:
 At sa itaas ng kanyang ulo ay inilagay nila ang paratang sa kanya, na nasusulat, "ITO SI JESUS, ANG HARI NG MGA JUDIO." 


text:
 na nagsasabi, "Ikaw na gigiba sa templo, at sa ikatlong araw ay itatayo ito, iligtas mo ang iyong sarili! Kung ikaw ang Anak ng Diyos, bumaba ka sa krus!" 


text:
 Sa gayunding paraan ay nilibak siya ng mga punong pari, kasama ng mga eskriba at ng matatanda, na nagsasabi, 


text:
 "Nagligtas siya ng iba; hindi niya mailigtas ang kanyang sarili. Siya ang Hari ng Israel; bumaba siya ngayon sa krus, at maniniwala tayo sa kanya. 


text:
 Nagtiwala siya sa Diyos; kanyang iligtas siya ngayon kung ibig niya, sapagkat sinabi niya, 'Ako'y Anak ng Diyos.'" 


text:
 At nang malapit na ang oras na ikasiyam ay sumigaw si Jesus ng may malakas na tinig, na sinasabi, "Eli, Eli, lama sabacthani?" na ang kahulugan ay "Diyos ko, Diyos ko, bakit mo ako pinabayaan?" 


text:
 At nang marinig ito ng ilan sa mga nakatayo roon ay sinabi nila, "Tinatawag ng taong ito si Elias." 


text:
 Tumakbo kaagad ang isa sa kanila at kumuha ng isang espongha, pinuno ito ng suka, inilagay sa isang tambo, at ibinigay sa kanya upang inumin. 


text:
 Ngunit sinabi ng iba, "Pabayaan ninyo siya, tingnan natin kung darating si Elias upang iligtas siya." 


text:
 At nang sandaling iyon, ang tabing ng templo ay napunit sa dalawa, mula sa itaas hanggang sa ibaba; nayanig ang lupa; at nabiyak ang mga bato. 


text:
 at paglabas nila sa mga libingan pagkatapos ng kanyang muling pagkabuhay ay pumasok sila sa banal na lunsod at nagpakita sa marami. 


text:
 Nang makita ng senturion at ng mga kasamahan niyang nagbabantay kay Jesus ang lindol at ang mga bagay na nangyari, sila'y lubhang natakot, at nagsabi, "Tunay na ito ang Anak ng Diyos!" 


text:
 At marami ding babae roon na nakatanaw mula sa malayo na sumunod kay Jesus buhat sa Galilea, na naglingkod sa kanya. 


text:
 Kasama sa mga iyon ay si Maria Magdalena, si Maria na ina nina Santiago at Jose, at ang ina ng mga anak ni Zebedeo. 


text:
 Kinagabihan, dumating ang isang mayamang mula sa Arimatea, na ang pangalan ay Jose, na naging alagad din ni Jesus. 


text:
 Pumunta ang taong ito kay Pilato at hiningi ang bangkay ni Jesus. At ipinag-utos ni Pilato na ibigay iyon. 


text:
 at inilagay sa kanyang sariling bagong libingan, na kanyang inukit sa bato. Pagkatapos ay iginulong niya ang isang malaking bato sa pintuan ng libingan, at siya'y umalis. 


text:
 Kinabukasan,  pagkatapos ng araw ng Paghahanda, ang mga punong pari at ang mga Fariseo ay nagpulong sa harapan ni Pilato, 


text:
 na nagsasabi, "Ginoo, natatandaan namin na sinabi ng mandarayang iyon nang nabubuhay pa siya, 'Pagkaraan ng tatlong araw ay babangon akong muli.' 


text:
 Kaya't ipag-utos mo na bantayan ang libingan hanggang sa ikatlong araw, baka pumaroon ang kanyang mga alagad at siya'y nakawin, at sabihin sa mga tao, 'Siya'y bumangon mula sa mga patay,' at magiging masahol pa ang huling pandaraya kaysa una." 


text:
 Sinabi ni Pilato sa kanila, "Mayroon kayong bantay, humayo kayo, bantayan ninyo sa paraang alam ninyo." 


text:
 Kaya't sila'y pumaroon, at iningatan nila ang libingan, tinatakan ang bato, na kasama nila ang bantay. 


text:
 Pagkatapos ng Sabbath, pagbubukang-liwayway ng unang araw ng sanlinggo, si Maria Magdalena at ang isa pang Maria ay pumaroon upang tingnan ang libingan. 


text:
 At biglang nagkaroon ng malakas na lindol, sapagkat bumaba mula sa langit ang isang anghel ng Panginoon, na naparoon at iginulong ang bato, at umupo sa ibabaw nito. 


text:
 Ngunit sumagot ang anghel at sinabi sa mga babae, "Huwag kayong matakot, sapagkat nalalaman kong hinahanap ninyo si Jesus na ipinako sa krus. 


text:
 Wala siya rito, sapagkat siya'y binuhay, tulad ng sinabi niya. Halikayo, tingnan ninyo ang dakong hinigaan niya. 


text:
 Pagkatapos ay magmadali kayong umalis at sabihin ninyo sa kanyang mga alagad na siya'y binuhay mula sa mga patay. Siya'y mauuna sa inyo sa Galilea. Makikita ninyo siya roon. Ito ang nasabi ko na sa inyo." 


text:
 Sila nga'y dali-daling umalis sa libingan na may takot at malaking kagalakan, at tumakbo sila upang magbalita sa kanyang mga alagad. 


text:
 At doo'y sinalubong sila ni Jesus, na nagsasabi, "Kapayapaan ay sumainyo." At paglapit nila sa kanya ay niyakap ang kanyang mga paa at siya'y sinamba. 


text:
 Pagkatapos ay sinabi ni Jesus sa kanila, "Huwag kayong matakot. Humayo kayo at sabihin ninyo sa aking mga kapatid na pumunta sila sa Galilea, at doon ay makikita nila ako." 


text:
 Habang patungo sila roon, ang ilan sa mga bantay ay pumunta sa lunsod at ibinalita sa mga punong pari ang lahat ng mga bagay na nangyari. 


text:
 Pagkatapos makipagpulong sa matatanda, nagpanukala sila na magbigay ng sapat na salapi sa mga kawal, 


text:
 na sinasabi, "Sabihin ninyo, Ang kanyang mga alagad ay dumating nang gabi at siya'y kanilang ninakaw samantalang kami'y natutulog.' 


text:
 At ginawa nga ng mga tumanggap ng salapi ang ayon sa itinuro sa kanila. Ang salitang ito ay kumalat sa mga Judio hanggang sa araw na ito. 


text:
 Samantala, ang labing-isang alagad ay pumunta sa Galilea, sa bundok na itinuro sa kanila ni Jesus. 


text:
 Lumapit si Jesus at sinabi sa kanila, "Ang lahat ng awtoridad sa langit at sa ibabaw ng lupa ay ibinigay na sa akin. 


text:
 Kaya't sa paghayo ninyo, gawin ninyong alagad ang lahat ng mga bansa, bautismuhan ninyo sila sa pangalan ng Ama at ng Anak at ng Espiritu Santo, 


text:
 at turuan silang sundin ang lahat ng mga bagay na iniutos ko sa inyo. At narito, ako'y kasama ninyong palagi, hanggang sa katapusan ng panahon." 


text:
 Ayon sa nasusulat sa Isaias na propeta, "Narito, ipinapadala ko ang aking sugo sa iyong unahan, na maghahanda ng iyong daan; 


text:
 ang tinig ng isang sumisigaw sa ilang: 'Ihanda ninyo ang daan ng Panginoon, Tuwirin ninyo ang kanyang mga landas,'" 


text:
 si Juan na Tagapagbautismo ay dumating sa ilang at ipinangangaral ' ang bautismo ng pagsisisi sa ikapagpapatawad ng mga kasalanan. 


text:
 Pumupunta sa kanya ang mga tao mula sa buong lupain ng Judea at ang lahat ng mga taga-Jerusalem; at sila'y binabautismuhan niya sa Ilog Jordan, na nagpapahayag ng kanilang mga kasalanan. 


text:
 Si Juan ay nakadamit ng balahibo ng kamelyo, may sinturong balat sa kanyang baywang, at kumakain ng mga balang at pulot-pukyutan. 


text:
 At siya'y nangangaral, na nagsasabi, "Dumarating na kasunod ko ang higit na makapangyarihan kaysa akin; hindi ako karapat-dapat yumukod at magkalag ng tali ng kanyang mga sandalyas. 


text:
 Nang mga araw na iyon ay nanggaling si Jesus sa Nazaret ng Galilea, at siya'y binautismuhan ni Juan sa Jordan. 


text:
 Pagkaahon niya sa tubig, nakita niyang biglang nabuksan ang kalangitan, at ang Espiritu na bumababa sa kanya na tulad sa isang kalapati. 


text:
 At may isang tinig na nagmula sa langit,  "Ikaw  ang minamahal kong Anak, sa iyo ako lubos na nalulugod." 


text:
 Siya'y nasa ilang ng apatnapung araw, at tinukso siya ni Satanas. Kasama siya ng mababangis na hayop at pinaglingkuran siya ng mga anghel. 


text:
 Pagkatapos madakip si Juan, pumunta si Jesus sa Galilea na ipinangangaral ang ebanghelyo ng Diyos, 


text:
 na sinasabi, "Naganap na ang panahon at malapit na ang kaharian ng Diyos: kayo'y magsisi at manampalataya sa ebanghelyo." 


text:
 Sa pagdaan ni Jesus sa tabi ng dagat ng Galilea, nakita niya sina Simon at ang kanyang kapatid na si Andres na naghahagis ng lambat sa dagat, sapagkat sila'y mga mangingisda. 


text:
 At sinabi sa kanila ni Jesus, "Sumunod kayo sa akin at gagawin ko kayong mga mamamalakaya ng mga tao." 


text:
 Nang makalakad pa siya ng kaunti, nakita niya sina Santiago na anak ni Zebedeo at si Juan na kanyang kapatid na naghahayuma ng mga lambat sa kanilang bangka. 


text:
 Agad niyang tinawag sila at iniwan nila si Zebedeo na kanilang ama sa bangka na kasama ng mga upahang tauhan at sumunod sa kanya. 


text:
 Namangha sila sa kanyang aral, sapagkat sila'y tinuturuan niyang tulad sa isang may awtoridad at hindi gaya ng mga eskriba. 


text:
 At bigla na lamang sa kanilang sinagoga ay may isang tao na may masamang espiritu; at siya'y sumigaw, 


text:
 na nagsasabi, "Anong pakialam mo sa amin, Jesus ng Nazaret? Naparito ka ba upang kami'y puksain? Alam ko kung sino ka, ang Banal ng Diyos." 


text:
 Nang kanyang mapangisay siya, ang masamang espiritu ay sumigaw nang malakas na tinig, at lumabas sa tao. 


text:
 Silang lahat ay namangha, at nagtanungan sila sa isa't isa, na sinasabi,  "Ano  ito? Isang  bagong aral! May kapangyarihan  siyang mag-utos maging sa masasamang espiritu at siya'y kanilang sinusunod." 


text:
 Pagkalabas sa sinagoga, pumasok sila sa bahay ni Simon at ni Andres, kasama sina Santiago at Juan. 


text:
 At ang biyenang babae ni Simon ay nakahiga na nilalagnat at agad nilang sinabi kay Jesus ang tungkol sa kanya. 


text:
 Lumapit siya at hinawakan ang babae sa kamay at siya'y ibinangon. Nawala ang kanyang lagnat at siya'y naglingkod sa kanila. 


text:
 Pagsapit ng gabi, pagkalubog ng araw, kanilang dinala sa kanya ang lahat ng mga maysakit at ang mga inaalihan ng mga demonyo. 


text:
 At nagpagaling siya ng maraming iba't ibang may karamdaman at nagpalayas siya ng maraming demonyo. Hindi niya pinahintulutang magsalita ang mga demonyo, sapagkat siya'y kilala nila. 


text:
 Nang madaling-araw, habang madilim pa, pagbangon ni Jesus ay lumabas siya at nagtungo sa isang ilang na lugar, at doon ay nanalangin. 


text:
 Sinabi niya sa kanila, "Pumunta tayo sa iba pang mga karatig-bayan upang ako'y makapangaral din naman doon, sapagkat dahil dito ako'y naparito." 


text:
 At nagpunta siya sa buong Galilea na nangangaral sa kanilang mga sinagoga at nagpapalayas ng mga demonyo. 


text:
 Lumapit sa kanya ang isang ketongin na nakikiusap at nakaluhod na nagsasabi, "Kung gusto mo, maaari mo akong linisin." 


text:
 Dahil sa awa, iniunat ni Jesus ang kanyang kamay, hinipo ang ketongin at sinabi sa kanya, "Gusto ko, maging malinis ka." 


text:
 Sinabi niya sa kanya, "Tiyakin mong wala kang sasabihin kaninuman kundi pumunta ka at magpakita sa pari at maghandog ka para sa pagkalinis sa iyo ayon sa ipinag-utos ni Moises bilang isang patotoo sa kanila." 


text:
 Ngunit siya'y umalis at nagsimulang magsalita nang malaya tungkol dito at ikinalat ang balita, kaya't hindi na hayagang makapasok si Jesus sa bayan, kundi nanatili siya sa mga ilang na lugar at pinuntahan siya ng mga tao mula sa lahat ng panig. 


text:
 Nang siya'y magbalik sa Capernaum pagkaraan ng ilang araw, kumalat ang balita na siya'y nasa bahay. 


text:
 Maraming nagtipon, kaya't wala nang lugar kahit sa may pintuan. At kanyang ipinangaral sa kanila ang salita. 


text:
 Nang hindi nila ito mailapit sa kanya dahil sa karamihan ng tao, kanilang tinanggal ang bubungan sa tapat ng kanyang kinaroroonan. Nang kanilang mabutas iyon, ibinaba nila ang higaang kinahihigan ng lumpo. 


text:
 Nang makita ni Jesus ang kanilang pananampalataya, sinabi niya sa lumpo, "Anak, pinatatawad na ang iyong mga kasalanan." 


text:
 "Bakit nagsasalita ng ganito ang taong ito? Siya'y lumalapastangan! Sino ang makapagpapatawad ng mga kasalanan maliban sa Diyos?" 


text:
 Pagkabatid ni Jesus sa kanyang espiritu na nagtatanong sila ng gayon sa kanilang mga sarili, agad niyang sinabi sa kanila, "Bakit nagtatanong kayo ng ganito sa inyong mga puso? 


text:
 Alin ba ang mas madali, ang sabihin sa lumpo, 'Pinatatawad na ang iyong mga kasalanan;' o ang sabihin, Tumayo ka, damputin mo ang iyong higaan, at lumakad ka?' 


text:
 Ngunit upang malaman ninyo na ang Anak ng Tao ay may awtoridad sa lupa na magpatawad ng mga kasalanan"—sinabi   niya   sa   lumpo— 


text:
 Tumayo nga siya, agad na dinampot ang higaan at umalis sa harapan nilang lahat. Anupa't namangha silang lahat at niluwalhati nila ang Diyos, na nagsasabi, "Kailanma'y hindi pa tayo nakakita ng ganito!" 


text:
 At si Jesus ay muling lumabas sa tabi ng lawa. Nagtipon sa paligid niya ang napakaraming tao at sila'y kanyang tinuruan. 


text:
 Habang siya'y naglalakad, nakita niya si Levi na anak ni Alfeo na nakaupo sa tanggapan ng buwis at sinabi sa kanya, "Sumunod ka sa akin." Tumayo siya at sumunod sa kanya. 


text:
 At nang siya'y nakaupo sa hapag-kainan sa bahay ni Levi,' maraming maniningil ng buwis at mga makasalanan ang nakaupong kasalo ni Jesus at ng kanyang mga alagad sapagkat marami silang sumunod sa kanya. 


text:
 Nang makita ng mga eskriba ng mga Fariseo na siya'y kumakaing kasalo ng mga makasalanan at ng mga maniningil ng buwis, sinabi nila sa kanyang mga alagad, "Bakit siya kumakaing kasalo ng mga maniningil ng buwis at ng mga makasalanan?" 


text:
 Nang ito'y marinig ni Jesus, sinabi niya sa kanila, "Ang malalakas ay hindi nangangailangan ng manggagamot, kundi ang mga maysakit. Hindi ako naparito upang tawagin ang mga matuwid, kundi ang mga makasalanan." 


text:
 Noon ay nag-aayuno ang mga alagad ni Juan at ang mga Fariseo. Sila'y lumapit at sinabi sa kanya, "Bakit nag-aayuno ang mga alagad ni Juan at ang mga alagad ng mga Fariseo, ngunit hindi nag-aayuno ang iyong mga alagad?" 


text:
 Sinabi sa kanila ni Jesus, "Maaari bang mag-ayuno ang mga abay sa kasalan, samantalang ang lalaking ikakasal ay kasama pa nila? Habang kasama pa nila ang lalaking ikakasal, hindi sila maaaring mag-ayuno. 


text:
 Ngunit darating ang mga araw na kukunin sa kanila ang lalaking ikakasal at kung magkagayo'y mag-aayuno sila sa araw na iyon. 


text:
 Walang nagtatagpi ng matibay na tela sa damit na luma. Kapag gayon, babatakin ng itinagpi, ang bago mula sa luma at lalong lalaki ang punit. 


text:
 Walang naglalagay ng bagong alak sa mga lumang sisidlang balat. Kapag gayon, papuputukin ng alak ang mga balat at matatapon ang alak at masisira ang mga sisidlang balat. Sa halip, ang bagong alak ay inilalagay sa mga bagong sisidlang balat." 


text:
 Nang isang Sabbath, nagdaraan siya sa mga bukirin ng trigo, at samantalang sila'y nagdaraan ang kanyang mga alagad ay nagsimulang pumitas ng mga uhay. 


text:
 Sinabi sa kanya ng mga Fariseo, "Tingnan mo, bakit nila ginagawa ang hindi ipinahihintulot sa araw ng Sabbath?" 


text:
 At sinabi niya sa kanila, "Kailanman ba'y hindi ninyo nabasa ang ginawa ni David nang siya at ang kanyang mga kasamahan ay nagutom at nangailangan ng pagkain? 


text:
 Kung paanong pumasok siya sa bahay ng Diyos, noong si Abiatar ang pinakapunong pari at kumain siya ng tinapay ng paghahandog, na hindi ipinahihintulot kainin maliban ng mga pari lamang at binigyan pa niya ang kanyang mga kasamahan?" 


text:
 Kanilang minamatyagan si Jesus  kung  kanyang  pagagalingin ang lalaki sa araw ng Sabbath upang siya'y maparatangan nila. 


text:
 At sinabi niya sa kanila, "Ipinahihintulot ba na gumawa ng mabuti sa araw ng Sabbath, o ang gumawa ng masama, magligtas ng buhay, o pumuksa nito?" Ngunit sila'y tahimik. 


text:
 Sila'y tiningnan niya ng may galit. Nalulungkot siya sa katigasan ng kanilang puso at sinabi niya sa lalaki, "Iunat mo ang iyong kamay." Iniunat niya ito at nanumbalik sa dati ang kanyang kamay. 


text:
 Lumabas  ang mga Fariseo at agad  nakipagsanggunian sa mga Herodiano laban sa kanya kung paanong siya'y mapupuksa nila. 


text:
 At si Jesus ay umalis kasama ng kanyang mga alagad patungo sa lawa. Sumunod ang napakaraming tao mula sa Galilea. 


text:
 Nang kanilang mabalitaan ang lahat ng kanyang ginawa, napakaraming tao ang pumaroon sa kanya mula sa Judea, Jerusalem, Idumea, sa kabilang ibayo ng Jordan, at sa palibot ng Tiro at Sidon. 


text:
 At sinabi niya sa kanyang mga alagad na ihanda para sa kanya ang isang bangka dahil sa napakaraming tao, baka siya'y kanilang siksikin. 


text:
 At tuwing makikita siya ng masasamang espiritu, sila'y nagpapatirapa sa kanyang harapan, at sumisigaw, "Ikaw ang Anak ng Diyos." 


text:
 Humirang siya ng labindalawa na tinawag din niyang mga apostol upang sila'y makasama niya at upang sila'y suguin niyang mangaral, 


text:
 si Santiago na anak ni Zebedeo, at si Juan na kapatid ni Santiago na tinawag niyang Boanerges, na ang kahulugan ay mga Anak ng Kulog; 


text:
 si Andres, si Felipe, si Bartolome, si Mateo, si Tomas, si Santiago na anak ni Alfeo, si Tadeo, si Simon na Cananeo; 


text:
 At pumasok siya sa isang bahay, at muling nagkatipon ang maraming tao, kaya't sila'y hindi man lamang makakain. 


text:
 Nang mabalitaan iyon ng kanyang sambahayan, lumabas sila upang siya'y pigilan sapagkat sinasabi ng mga tao, "Wala siya sa sarili." 


text:
 At sinabi ng mga eskriba na bumaba mula sa Jerusalem, "Nasa kanya si Beelzebul. Sa pamamagitan ng pinuno ng mga demonyo ay nagpapalayas siya ng mga demonyo." 


text:
 Sila'y kanyang pinalapit sa kanya at nagsalita sa kanila sa mga talinghaga, "Paanong mapapalayas ni Satanas si Satanas? 


text:
 Kung ang isang kaharian ay nagkakabaha-bahagi laban sa kanyang sarili, hindi makakatayo ang kahariang iyon. 


text:
 At kung ang isang bahay naman ay nagkakabaha-bahagi laban sa kanyang sarili, hindi makakatayo ang bahay na iyon. 


text:
 Kung maghihimagsik si Satanas laban sa kanyang sarili at magkabaha-bahagi, hindi siya makakatayo, kundi siya'y magwawakas. 


text:
 Ngunit walang makakapasok sa bahay ng malakas na tao upang samsamin ang kanyang mga ari-arian, malibang gapusin muna niya ang malakas na tao; at kung magkagayo'y malolooban niya ang bahay nito. 


text:
 "Katotohanang sinasabi ko sa inyo na patatawarin ang lahat ng mga kasalanan ng anak ng mga tao at anumang paglapastangan na kanilang sabihin. 


text:
 Ngunit sinumang magsalita ng paglapastangan laban sa Espiritu Santo ay walang kapatawaran magpakailanman, kundi nagkakasala ng isang kasalanang walang hanggan," 


text:
 Dumating ang kanyang ina at ang kanyang mga kapatid na lalaki. At nakatayo sila sa labas, nagpasugo sa kanya, at siya'y tinawag. 


text:
 Nakaupo ang maraming tao sa palibot niya at sinabi nila sa kanya, "Nasa labas ang iyong ina at ang iyong mga kapatid, at hinahanap ka." 


text:
 Tiningnan niya ang mga nakaupo sa palibot niya at sinabi, "Narito ang aking ina at ang aking mga kapatid! 


text:
 Sapagkat  sinumang  gumaganap ng kalooban ng Diyos, ay siyang aking kapatid na lalaki, kapatid na babae, at ina." 


text:
 Siya'y muling nagpasimulang magturo sa tabi ng dagat. At nagtipon sa palibot niya ang napakaraming tao, kaya't siya'y sumakay sa isang bangkang nasa lawa at naupo roon. Ang lahat ng tao ay nasa dalampasigan. 


text:
 Sila'y tinuruan niya ng maraming bagay sa pamamagitan ng mga talinghaga at sa kanyang pagtuturo ay sinabi niya sa kanila, 


text:
 At nangyari, sa kanyang paghahasik, ang ilang binhi ay nahulog sa tabi ng daan at nagdatingan ang mga ibon at kinain ito. 


text:
 Ang iba ay nahulog sa batuhan na doo'y walang maraming lupa. Agad itong sumibol sapagkat hindi malalim ang lupa. 


text:
 Ang iba ay nahulog sa mabuting lupa at namunga, na tumataas, lumalago at namumunga ng tatlumpu, animnapu, at isandaan." 


text:
 Nang siya'y mag-isa na,  ang mga nasa palibot niya kasama ang labindalawa ay nagtanong sa kanya tungkol sa mga talinghaga. 


text:
 At sinabi niya sa kanila, "Sa inyo ipinagkaloob ang hiwaga ng kaharian ng Diyos, ngunit sa kanilang nasa labas, ang lahat ng mga bagay ay ginagawa sa mga talinghaga; 


text:
 upang kung sa pagtingin ay hindi sila makakita; at sa pakikinig ay hindi sila makaunawa, baka sila'y magbalik-loob at mapatawad." 


text:
 At sinabi niya sa kanila, "Hindi ba ninyo nalalaman ang talinghagang ito? Paano nga ninyo mauunawaan ang lahat ng mga talinghaga? 


text:
 Ito ang mga nasa tabi ng daan na nahasikan ng salita. Nang kanilang mapakinggan ito, agad dumating si Satanas at inagaw ang salitang inihasik sa kanila. 


text:
 Gayundin naman ang mga nahasik sa batuhan, nang marinig nila ang salita, agad nila itong tinanggap na may galak; 


text:
 at hindi ito nagkaugat sa kanilang sarili, kundi panandalian lamang. Kaya't nang dumating ang kapighatian o ang mga pag-uusig dahil sa salita, kaagad silang tumatalikod." 


text:
 ngunit ang mga alalahanin ng sanlibutan, ang pang-akit ng mga kayamanan, at ang mga pagnanasa sa ibang bagay ay pumasok at sinakal ang salita at ito'y hindi nakapamunga. 


text:
 Ang mga ito ang nahasik sa mabuting lupa: narinig nila ang salita, tinanggap ito at namumunga ng tatlumpu, animnapu at isandaan." 


text:
 At sinabi niya sa kanila, "Inilalabas ba ang ilawan upang ilagay sa ilalim ng takalan, o sa ilalim ng higaan, at hindi sa talagang lalagyan ng ilawan? 


text:
 Sapagkat walang bagay na nakatago na hindi ihahayag; o walang nalilihim na hindi ilalantad sa liwanag. 


text:
 At sinabi niya sa kanila, "Pag-ingatan ninyo kung ano ang inyong pinapakinggan: sa panukat na inyong isinusukat, kayo'y susukatin; at higit pa ang sa inyo'y ibibigay. 


text:
 at natutulog at bumabangon siya sa gabi at araw. Sumisibol at lumalaki ang binhi na hindi niya nalalaman kung paano. 


text:
 Ang lupa mismo ang nagpapasibol sa halaman,ng una ang usbong, saka ang uhay, pagkatapos ay ang uhay na hitik sa butil. 


text:
 Ngunit kapag hinog na ang bunga, agad niyang kinukuha ang karit, sapagkat dumating na ang pag-aani." 


text:
 Kanyang sinabi, "Sa ano natin maihahambing ang  kaharian ng Diyos; o anong talinghaga ang gagamitin natin para dito? 


text:
 Ito'y tulad sa butil ng binhi ng mustasa na kapag naihasik sa lupa, bagama't siyang pinakamaliit sa lahat ng mga binhi na nasa lupa, 


text:
 ngunit kapag ito'y naihasik ay tumutubo, nagiging mas  malaki kaysa lahat ng mga halaman, at nagsasanga ng malalaki, anupa't ang mga ibon sa himpapawid ay nakakagawa ng mga pugad sa lilim nito." 


text:
 Sa  pamamagitan ng gayong maraming talinghaga, sinabi niya sa kanila ang salita, ayon sa kakayahan nilang makinig. 


text:
 At hindi siya nagsalita sa kanila maliban sa talinghaga ngunit sa kanyang sariling mga alagad ay sarilinan niyang ipinapaliwanag ang lahat ng mga bagay. 


text:
 Nang araw ding iyon, nang sumapit na ang gabi ay sinabi niya sa kanila, "Tumawid tayo sa kabilang ibayo." 


text:
 Pagkaiwan sa maraming tao, siya'y kanilang isinama sa bangka, ayon sa kanyang kalagayan. At may iba pang mga bangka na kasama niya. 


text:
 At nagkaroon ng isang malakas na unos, sumalpok ang mga alon sa bangka, anupa't ang bangka ay halos napupuno na ng tubig. 


text:
 Ngunit siya'y nasa hulihan ng bangka at natutulog na may inuunan. Siya'y ginising nila, at sinabi sa kanya, "Guro, hindi ka ba nababahala na mapapahamak tayo?" 


text:
 Paggising niya ay sinaway niya ang hangin at sinabi sa dagat, "Pumayapa ka. Tumahimik ka!" Tumigil nga ang hangin at nagkaroon ng katahimikan. 


text:
 Sila'y sinidlan ng malaking takot at sinabi sa isa't isa, "Sino nga ito, na pati ang hangin at ang dagat ay sumusunod sa kanya?" 


text:
 Nang bumaba siya sa bangka, isang lalaki na may masamang espiritu ang agad na sumalubong sa kanya mula sa mga libingan. 


text:
 Sapagkat madalas na siya'y ginagapos ng mga kadena at mga tanikala ngunit nilalagot niya ang mga tanikala, at pinagpuputul-putol ang mga kadena. Walang taong may lakas na makasupil sa kanya. 


text:
 Sa gabi't araw ay palagi siyang nagsisisigaw sa mga libingan at sa mga kabundukan, at sinusugatan ang sarili ng mga bato. 


text:
 Siya'y sumigaw ng may malakas na tinig, "Ano ang pakialam mo sa akin, Jesus, Anak ng Kataas-taasang Diyos?   Ipinapakiusap ko sa iyo, alang-alang sa Diyos, na huwag mo akong pahirapan." 


text:
 At tinanong siya ni Jesus, "Ano ang pangalan mo?" Sumagot siya, "Lehiyon ang pangalan ko sapagkat marami kami." 


text:
 At sila'y kanyang pinahintulutan. Ang mga masamang espiritu ay lumabas at pumasok sa mga baboy. Ang kawan na may bilang na mga dalawang libo ay bumulusok sa matarik na bangin patungong dagat at nalunod sila sa dagat. 


text:
 Ang mga nagpapakain sa kanila ay tumakas at ibinalita sa lunsod at sa mga nayon. Kaya't nagdatingan ang mga tao upang tingnan kung ano ang nangyari. 


text:
 Lumapit sila kay Jesus at nakita nila ang inalihan ng mga demonyo na nakaupo roon na may damit at matino ang pag-iisip,  ang taong nagkaroon ng isang lehiyon, at sila'y natakot. 


text:
 At sinabi sa kanila ng mga nakakita rito kung anong nangyari sa inalihan ng mga demonyo at sa mga baboy. 


text:
 Nang sumasakay na siya sa bangka, ang lalaking inalihan ng mga demonyo ay nakiusap na siya'y isama niya. 


text:
 Ngunit tumanggi siya at sinabi sa kanya, "Umuwi ka sa iyong mga kaibigan at ibalita mo sa kanila ang lahat ng ginawa ng Panginoon para sa iyo at kung paanong kinaawaan ka niya." 


text:
 At ang lalaki ay lumisan at nagpasimulang ipahayag sa Decapolis ang lahat ng ginawa ni Jesus para sa kanya; at namangha ang lahat. 


text:
 Nang si Jesus ay muling tumawid sakay ng bangka sa kabilang ibayo, nagtipon sa palibot niya ang napakaraming tao; at siya'y nasa tabi ng dagat. 


text:
 Pagkatapos ay dumating ang isa sa mga pinuno ng sinagoga na nagngangalang Jairo. Pagkakita sa kanya, nagpatirapa siya sa kanyang paanan, 


text:
 at nagsumamo sa kanya, na sinasabi, "Ang aking munting anak na babae ay naghihingalo. Pumaroon ka at ipatong mo ang iyong mga kamay sa kanya upang siya'y gumaling at mabuhay." 


text:
 at lubhang naghirap na sa maraming manggagamot. Nagugol na niya ang lahat ng nasa kanya at hindi siya gumaling ni kaunti man, kundi lalo pang lumubha. 


text:
 Narinig niya ang tungkol kay Jesus, lumapit siya sa karamihan sa likuran niya, at hinipo ang kanyang damit. 


text:
 Kaagad napigil ang kanyang pagdurugo, at kanyang naramdaman sa kanyang katawan na magaling na siya sa malubha niyang sakit. 


text:
 Pagkabatid na may lumabas na kapangyarihan mula sa kanya, bumaling si Jesus sa karamihan at nagsabi, "Sino ang humipo sa aking damit?" 


text:
 Sinabi sa kanya ng kanyang mga alagad, "Nakikita mong sinisiksik ka ng karamihan, at sinasabi mo pang 'Sino ang humipo sa akin?' " 


text:
 Ngunit ang babae palibhasa'y nalalaman ang nangyari sa kanya ay lumapit na natatakot at nanginginig, nagpatirapa sa harap niya, at sinabi sa kanya ang buong katotohanan. 


text:
 At sinabi ni Jesus sa kanya, "Anak, pinagaling ka ng pananampalataya mo; umalis kang payapa, at gumaling ka sa sakit mo." 


text:
 Samantalang  nagsasalita pa siya, may mga taong dumating na galing sa bahay ng pinuno ng sinagoga, na nagsasabi, "Namatay na ang anak mong babae. Bakit mo pa inaabala ang Guro?" 


text:
 Ngunit hindi pinansin ni Jesus ang sinabi, at sinabi niya sa pinuno ng sinagoga, "Huwag kang matakot; manampalataya ka lamang." 


text:
 At hindi niya ipinahintulot na may sumunod sa kanya, maliban kina Pedro, Santiago, at Juan na kapatid ni Santiago. 


text:
 Nang makarating sila sa bahay ng pinuno ng sinagoga, nakita niya ang pagkakagulo, ang mga pagtangis at malakas na iyakan. 


text:
 Pagkapasok niya ay kanyang sinabi sa kanila, "Bakit kayo nagkakagulo at nag-iiyakan? Hindi patay ang bata, kundi natutulog lamang." 


text:
 Siya'y kanilang pinagtawanan, ngunit pinalabas niya ang lahat at isinama niya ang ama at ang ina ng bata at ang kanyang mga kasamahan. Pumasok sila sa kinaroroonan ng bata. 


text:
 Hinawakan niya ang kamay ng bata at sinabi sa kanya, "Talitha cum," na ang kahulugan ay "Munting batang babae, sinasabi ko sa iyo, bumangon ka!" 


text:
 Kaagad bumangon ang batang babae at nagpalakad-lakad (siya'y may labindalawang taon na). Kaagad silang namangha ng ganoon na lamang. 


text:
 Mahigpit niyang ipinag-utos sa kanila na walang dapat makaalam nito; at sinabi niya sa kanila na ang bata ay bigyan ng makakain. 


text:
 Nang sumapit ang Sabbath, nagpasimula siyang magturo sa sinagoga at marami sa mga nakinig sa kanya ay namangha na sinasabi, "Saan kinuha ng taong ito ang lahat ng ito? Anong karunungan ito na ibinigay sa kanya? Anong mga makapangyarihang gawa ang ginagawa ng kanyang mga kamay! 


text:
 Hindi ba ito ang karpintero, ang anak ni Maria at kapatid nina Santiago, Jose, Judas, at Simon? Hindi ba naritong kasama natin ang kanyang mga kapatid na babae?" At sila'y natisod sa kanya. 


text:
 Kaya't sinabi sa kanila ni Jesus, "Ang propeta ay hindi nawawalan ng karangalan, maliban sa kanyang sariling bayan, sa kanyang sariling mga kamag-anak, at sa kanyang sariling bahay." 


text:
 Hindi siya nakagawa roon ng anumang makapangyarihang gawa, maliban sa ipinatong niya ang kanyang mga kamay sa ilang mga maysakit at pinagaling sila. 


text:
 Nanggilalas siya sa kanilang hindi pagsampalataya. Siya'y lumibot na nagtuturo sa mga nayong nasa paligid. 


text:
 Tinawag niya ang labindalawa, at pinasimulang isugo sila na dala-dalawa. Sila'y binigyan niyang kapangyarihan laban sa mga masasamang espiritu. 


text:
 At ipinagbilin niya sa kanila na huwag silang magdadala ng anuman sa kanilang paglalakbay maliban sa isang tungkod; walang tinapay, walang balutan, walang salapi sa kanilang mga pamigkis, 


text:
 Sinabi niya sa kanila, "Saanmang bahay kayo pumasok, manatili kayo roon hanggang sa umalis kayo roon. 


text:
 Kung mayroong lugar na hindi kayo tanggapin at ayaw kayong pakinggan, sa pag-alis ninyo ay ipagpag ninyo ang alikabok na nasa inyong mga paa bilang patotoo laban sa kanila." 


text:
 Nagpalayas sila ng maraming demonyo, pinahiran ng langis ang maraming maysakit at pinagaling sila. 


text:
 Nabalitaan ito ni Haring Herodes, sapagkat ang pangalan ni Jesus ay naging tanyag. Sinasabi ng iba, ‘Si Juan na Tagapagbautismo ay muling nabuhay mula sa mga patay at dahil dito, gumagawa ang mga kapangyarihang ito sa kanya.’ 


text:
 Ngunit sinasabi ng iba, "Siya'y si Elias." At sinasabi naman ng iba, 'Siya'y propeta, na tulad ng isa sa mga propeta noong una." 


text:
 Ngunit nang marinig ito ni Herodes ay sinabi niya, "Si Juan na aking pinugutan ng ulo ay muling nabuhay." 


text:
 Sapagkat si Herodes mismo ang nagsugo sa mga kawal na dumakip kay Juan, at nagpagapos sa kanya sa bilangguan dahil kay Herodias, na asawa ni Felipe na kanyang kapatid; sapagkat pinakasalan siya ni Herodes. 


text:
 Sapagkat sinasabi ni Juan kay Herodes, "Hindi ipinahihintulot sa iyo na angkinin mo ang asawa ng iyong kapatid." 


text:
 Kaya't si Herodias ay nagtanim ng galit sa kanya at hinangad siyang patayin ngunit hindi niya magawa, 


text:
 sapagkat natatakot si Herodes kay  Juan. Nalalaman niyang si Juan ay isang lalaking matuwid at banal at siya'y ipinagtanggol niya. Nang kanyang mapakinggan siya, labis siyang nabagabag gayunma'y masaya siyang nakinig sa kanya. 


text:
 Ngunit dumating ang isang pagkakataon na si Herodes sa kanyang  kaarawan ay nagbigay ng isang salu-salo para sa kanyang mga mahistrado, mga pinuno ng hukbo at mga pangunahing tao sa Galilea. 


text:
 Nang pumasok ang anak na babae ni Herodias at sumayaw, siya'y nagustuhan ni Herodes at ng kanyang mga panauhin. Sinabi ng hari sa dalaga, "Hingin mo sa akin ang maibigan mo at ibibigay ko sa iyo." 


text:
 At sumumpa siya sa kanya, "Ang anumang hingin mo sa akin ay ibibigay ko sa iyo, kahit na ang kalahati ng aking kaharian." 


text:
 Lumabas siya at sinabi sa kanyang ina, "Ano ang aking hihingin?" At sinabi niya, "Ang ulo ni Juan na Tagapagbautismo." 


text:
 At nagmamadali siyang pumasok sa kinaroroonan ng hari at humiling na sinasabi, "Ibig kong ibigay mo sa akin ngayon din ang ulo ni Juan na Tagapagbautismo na nasa isang pinggan." 


text:
 At lubhang nalungkot ang hari, ngunit dahil sa kanyang pangako at sa kanyang mga panauhin, ayaw niyang tumanggi sa kanya. 


text:
 Agad na isinugo ng hari ang isang kawal na bantay at ipinag-utos na dalhin sa kanya ang ulo ni Juan. Umalis nga ang kawal at pinugutan niya ng ulo si Juan sa bilangguan. 


text:
 At dinala ang ulo ni Juan na nasa isang pinggan at ibinigay ito sa dalaga at ibinigay naman ito ng dalaga sa kanyang ina. 


text:
 Nang mabalitaan ito ng kanyang mga alagad, pumaroon sila at kinuha ang kanyang bangkay at inilagay sa isang libingan. 


text:
 Ang mga apostol ay nagtipon sa harap ni Jesus at ibinalita nila sa kanya ang lahat ng kanilang ginawa at itinuro. 


text:
 At sinabi niya sa kanila, "Pumunta kayo ng bukod sa isang dakong  ilang  at  magpahinga  kayo nang  sandali."   Sapagkat  marami ang nagpaparoo't parito at sila'y hindi man lamang nagkaroon ng panahong kumain. 


text:
 Ngunit maraming nakakita sa kanilang pag-alis at sila'y nakilala. Kaya't tumakbo sila mula sa lahat ng mga bayan at nauna pang dumating sa kanila. 


text:
 Pagbaba niya sa pampang nakita niya ang napakaraming tao at nahabag siya sa kanila, sapagkat sila'y tulad sa mga tupa na walang pastol. At sila'y sinimulan niyang turuan ng maraming bagay. 


text:
 Nang gumagabi na, lumapit sa kanya ang kanyang mga alagad at nagsabi, "Ito ay isang ilang na dako at gumagabi na. 


text:
 Paalisin mo na sila upang makapunta sa mga bukid at mga nayon sa paligid at makabili sila ng anumang makakain." 


text:
 Ngunit sumagot siya sa kanila, "Bigyan ninyo sila ng makakain." At sinabi nila sa kanya, "Aalis ba kami upang bumili ng dalawang daang denariong tinapay at ipapakain namin sa kanila?" 


text:
 At sinabi niya sa kanila, "Ilang tinapay mayroon  kayo?  Humayo kayo at inyong tingnan." Nang malaman nila ay kanilang sinabi, "Lima, at dalawang isda." 


text:
 Pagkatapos ay iniutos niya sa kanila na paupuin silang lahat nang pangkat-pangkat sa luntiang damo. 


text:
 Kinuha niya ang limang tinapay at ang dalawang isda, tumingala siya sa langit, pinagpala at pinagputul-putol ang mga tinapay at ibinigay niya sa mga alagad upang ipamahagi sa mga tao. At ipinamahagi niya sa kanilang lahat ang dalawang isda. 


text:
 Agad niyang pinasakay sa bangka ang kanyang mga alagad at pinauna sa kanya sa kabilang ibayo, sa Bethsaida, hanggang sa mapauwi na niya ang maraming tao. 


text:
 Pagkakita sa kanila na sila'y nahihirapan sa pagsagwan, sapagkat salungat sa kanila ang hangin, nang   malapit na ang madaling araw, lumapit siya sa kanila na lumalakad sa ibabaw ng dagat. Balak niyang lampasan sila, 


text:
 ngunit nang makita nilang siya'y lumalakad sa ibabaw ng dagat, inakala nilang iyon ay isang multo at sila'y sumigaw; 


text:
 sapagkat siya ay nakita nilang lahat at sila'y nasindak. Ngunit agad siyang nagsalita sa kanila at sinabi, "Lakasan ninyo ang inyong loob. Ako ito; huwag kayong matakot." 


text:
 Tumakbo sila sa palibot  ng buong lupaing iyon at pinasimulan nilang dalhin ang mga maysakit na nasa kanilang higaan, saanman nila mabalitaan na naroon siya. 


text:
 At saanman siya pumasok sa mga nayon, o sa mga lunsod o bukid inilalagay nila sa mga pamilihan ang mga maysakit, at pinapakiusapan siya na ipahipo man lamang sa kanila ang laylayan ng kanyang damit. At ang lahat ng humipo nito ay pawang gumaling. 


text:
 Nang sama-samang lumapit sa kanya ang mga Fariseo at ang ilan sa mga eskriba na nanggaling sa Jerusalem, 


text:
 kanilang nakita ang ilan sa kanyang alagad na kumakain ng tinapay na marurumi ang mga kamay, samakatuwid ay hindi hinugasan. 


text:
 (Sapagkat ang mga Fariseo at ang lahat ng mga Judio ay hindi kumakain malibang makapaghugas na mabuti ng mga kamay, na sinusunod ang tradisyon ng matatanda. 


text:
 Kapag nanggaling sila sa palengke, hindi sila kumakain malibang nalinis nila ang kanilang mga sarili. At marami pang ibang bagay ang kanilang sinusunod gaya ng mga paghuhugas ng mga tasa, mga pitsel, at mga lalagyang tanso.) 


text:
 Kaya't siya'y tinanong ng mga Fariseo at mga eskriba, "Bakit ang iyong mga alagad ay hindi lumalakad ayon sa tradisyon ng matatanda, kundi kumakain ng tinapay na marurumi ang mga kamay?" 


text:
 At sinabi niya sa kanila, "Tama ang pahayag ni Isaias tungkol sa inyo na mga mapagkunwari, ayon sa nasusulat, 'Iginagalang ako ng bayang ito ng kanilang mga labi, subalit ang kanilang puso ay malayo sa akin. 


text:
 Sinabi pa niya sa kanila, "Maganda ang paraan ng inyong pagtanggi sa utos ng Diyos, upang masunod ang inyong mga tradisyon. 


text:
 Sapagkat sinabi ni Moises, 'Igalang mo ang iyong ama at ang iyong ina,' at 'Ang sinumang lumait sa ama o sa ina ay dapat patayin!' 


text:
 Ngunit sinasabi ninyo na kung sabihin ng isang tao sa kanyang ama o ina, 'Ang anumang tulong na mapapakinabang ninyo sa akin ay Corban, na nangangahulugang handog,' 


text:
 at pagkatapos ay hindi na ninyo siya pinahihintulutang gumawa ng anuman para sa kanyang ama o ina, 


text:
 kaya't pinawawalang kabuluhan ang salita ng Diyos sa pamamagitan ng tradisyon na inyong ipinamana at marami pa kayong ginagawang mga bagay na katulad nito. 


text:
 Muli niyang pinalapit ang maraming tao at sinabi sa kanila, "Makinig kayong lahat sa akin at inyong unawain. 


text:
 Walang anumang nasa labas ng tao na pagpasok sa kanya ay nakapagpaparumi sa kanya kundi ang mga bagay na lumalabas sa tao ang nakapagpaparumi sa tao." 


text:
 Nang iwan niya ang maraming tao at pumasok siya sa bahay, tinanong siya ng kanyang mga alagad tungkol sa talinghaga. 


text:
 Sinabi niya sa kanila, "Kayo rin ba ay hindi nakakaunawa? Hindi ba ninyo nalalaman, na anumang nasa labas na pumapasok sa tao ay hindi nakapagpaparumi sa kanya, 


text:
 sapagkat hindi ito pumapasok sa kanyang puso kundi sa tiyan, at ito'y inilalabas sa tapunan ng dumi? Sa ganito'y nililinis niya ang lahat ng pagkain." 


text:
 Sapagkat mula sa loob, mula sa puso ng tao, lumalabas ang masasamang pag-iisip, pakikiapid, pagnanakaw, pagpaslang, 


text:
 ang pangangalunya, kasakiman, kasamaan, pandaraya, kahalayan, pagkainggit, paninirang-puri, kapalaluan, at kahangalan. 


text:
 Mula roon, tumindig siya at nagtungo sa lupain ng Tiro. Tumuloy siya sa isang bahay at ayaw niyang malaman ng sinuman na nandoon siya. Ngunit hindi nagawang di siya mapansin. 


text:
 Sa halip, may isang babae na ang munting anak na batang babae na may masamang espiritu, na nakabalita tungkol sa kanya ay agad na lumapit at nagpatirapa sa kanyang paanan. 


text:
 Ang babaing ito ay isang Griyego, isang Sirofenisa, ayon sa lahi. Nakiusap siya kay Jesus na palayasin ang demonyo sa kanyang anak na babae. 


text:
 At sinabi niya sa kanya, "Hayaan mo munang mapakain ang mga anak sapagkat hindi marapat na kunin ang tinapay ng mga anak at ihagis ito sa mga aso." 


text:
 Ngunit siya'y sumagot at sinabi sa kanya, "Panginoon, kahit na ang mga aso sa ilalim ng hapag ay kumakain ng mga nalaglag na pagkain ng mga anak." 


text:
 Sinabi naman ni Jesus sa kanya, "Dahil sa salitang iyan, makakaalis ka na, lumabas na ang demonyo sa iyong anak." 


text:
 Pagkatapos, siya'y bumalik mula sa lupain ng Tiro at dumaan sa Sidon patungo sa lawa ng Galilea, na tinahak ang lupain ng Decapolis. 


text:
 Dinala nila sa kanya ang isang bingi at may kapansanan sa pagsasalita, at siya'y pinakiusapan nila na ipatong ang kanyang kamay sa kanya. 


text:
 At siya'y inilayo niya ng bukod mula sa maraming tao at isinuot ang kanyang mga daliri sa kanyang mga tainga. Siya'y dumura at hinipo ang kanyang dila. 


text:
 Pagtingala niya sa langit, siya'y nagbuntong hininga, at sinabi sa kanya, "Effata," na nangangahulugang "Mabuksan." 


text:
 Agad nabuksan ang kanyang mga tainga, nakalag ang tali ng kanyang dila, at siya'y nakapagsalita nang malinaw. 


text:
 Inutusan naman sila ni Jesus na huwag nilang sabihin ito kaninuman; ngunit habang lalo niyang ipinagbabawal sa kanila, lalo namang masigasig nilang ipinamamalita ito. 


text:
 Sila'y labis na namangha na nagsasabi, "Mabuti ang pagkagawa niya sa lahat ng mga bagay; kanya pang ginagawang makarinig ang bingi at pinapagsasalita ang pipi." 


text:
 Nang mga araw na iyon, nang magkaroong muli ng napakaraming tao na walang makain, tinawag niya ang kanyang mga alagad at sinabi sa kanila, 


text:
 Kung sila'y pauuwiin kong nagugutom sa kanilang mga bahay, mahihilo sila sa daan at ang iba sa kanila ay nanggaling pa sa malayo." 


text:
 Sumagot ang kanyang mga alagad, "Paanong mapapakain ninuman ang mga taong ito ng tinapay dito sa ilang?" 


text:
 Inutusan niya ang maraming tao na umupo sa lupa. Kinuha niya ang pitong tinapay at pagkatapos magpasalamat,  pinagputul-putol  niya ang mga ito at ibinigay sa kanyang mga alagad upang ihain. At inihain nila ang mga ito sa maraming tao. 


text:
 Mayroon din silang ilang maliliit na isda at nang mabasbasan ang mga ito, sinabi niya na ihain din ang mga ito. 


text:
 At agad  siyang sumakay sa bangka kasama ang kanyang mga alagad at pumunta siya sa lupain ng Dalmanuta. 


text:
 Dumating ang mga Fariseo at nagsimulang makipagtalo sa kanya na hinahanapan siya ng isang tanda mula sa langit, upang subukin siya. 


text:
 At nagbuntong-hininga siya nang malalim sa kanyang espiritu at sinabi, "Bakit humahanap ng tanda ang salinlahing ito? Katotohanan ang sinasabi ko sa inyo, walang tanda na ibibigay sa salinlahing ito." 


text:
 Kanyang binalaan sila na sinabi, "Mag-ingat kayo, iwasan ninyo ang lebadura ng mga Fariseo at ang lebadura ni Herodes." 


text:
 Yamang batid ito ni Jesus, ay sinabi sa kanila, "Bakit ninyo pinag-uusapan na wala kayong tinapay? Hindi pa ba ninyo nalalaman ni nauunawaan man? Tumigas na ba ang inyong mga puso? 


text:
 Mayroon kayong mga  mata, ngunit hindi nakakakita? Mayroon kayong mga tainga, ngunit hindi nakakarinig? Hindi ba ninyo natatandaan? 


text:
 Nang aking pagputul-putulin ang limang tinapay para sa limang libo, ilang kaing na puno ng mga pinagputul-putol ang inyong pinulot?" Sinabi nila sa kanya, "Labindalawa." 


text:
 "Nang pagputul-putulin ang pitong tinapay para sa apat na libo, ilang kaing na puno ng mga pinagputul-putol ang pinulot ninyo?" Sinabi nila sa kanya, "Pito." 


text:
 Dumating sila sa Bethsaida. At dinala nila sa kanya ang isang lalaking bulag at ipinakiusap sa kanyang hipuin siya. 


text:
 Hinawakan niya sa kamay ang lalaking bulag at dinala niya sa labas ng nayon. Nang maduraan ang kanyang mga mata at maipatong ang kanyang mga kamay sa kanya, kanyang tinanong siya, "May nakikita ka bang anuman?" 


text:
 Tumingala ang lalaki at nagsabi, "Nakakakita ako ng mga tao, na parang mga punungkahoy na naglalakad." 


text:
 Saka ipinatong na muli sa kanyang mga mata ang kanyang mga kamay; siya'y tumitig at bumalik ang kanyang paningin. Nakita niya ang lahat ng bagay na maliwanag. 


text:
 Nagtungo si Jesus at ang kanyang mga alagad sa mga nayon ng Cesarea sa Filipos at sa daan ay tinanong niya ang kanyang mga alagad, "Sino raw ako ayon sa sinasabi ng mga tao?" 


text:
 At sinabi nila sa kanya, "Si Juan na Tagapagbautismo; at sabi ng iba, si Elias; at ng iba pa, isa sa mga propeta." 


text:
 At tinanong niya sila, "Ngunit, sino ako ayon sa sinasabi ninyo?" Sumagot si Pedro at sinabi sa kanya, "Ikaw ang Cristo." 


text:
 Pagkatapos ay pinasimulan niyang ituro sa kanila na ang Anak ng Tao ay kinakailangang magdusa ng maraming bagay at itakuwil ng matatanda, ng mga punong pari, at ng mga eskriba, at patayin at pagkaraan ng tatlong araw ay muling mabubuhay. 


text:
 At maliwanag na sinabi niya ang salitang ito. Inilayo siya ni Pedro at pinasimulang siya'y sawayin. 


text:
 Subalit paglingon niya at pagtingin sa kanyang mga alagad, sinaway niya si Pedro at sinabi, "Umalis ka diyan Satanas! Sapagkat hindi mo iniisip ang mga bagay na ukol sa Diyos, kundi ang mga bagay na ukol sa tao." 


text:
 Tinawag niya ang maraming tao pati ang kanyang mga alagad, at sa kanila'y sinabi, "Kung ang sinuman ay nagnanais sumunod sa akin, siya ay tumanggi sa kanyang sarili, pasanin ang kanyang krus at sumunod sa akin. 


text:
 Sapagkat ang sinumang nagnanais iligtas ang kanyang buhay ay mawawalan nito at ang sinumang mawalan ng kanyang buhay dahil sa akin at sa ebanghelyo ay maililigtas iyon. 


text:
 Sapagkat ano ang mapapakinabang ng tao na makamtan ang buong sanlibutan, at mapahamak ang kanyang buhay? 


text:
 Sapagkat  ang  sinumang  ikinahihiya ako at ang aking mga salita sa mapangalunya at makasalanang salinlahing ito ay ikahihiya rin naman siya ng Anak ng Tao, pagdating niyang nasa kaluwalhatian ng kanyang Ama na kasama ng mga banal na anghel." 


text:
 Sinabi niya sa kanila, "Katotohanang sinasabi ko sa inyo, may ilan sa nakatayo rito na hindi makakatikim ng kamatayan, hanggang sa makita nila ang kaharian ng Diyos na dumarating na may ka pangyarihan." 


text:
 Pagkaraan ng anim na araw, isinama ni Jesus sina Pedro, Santiago at Juan, at dinala silang bukod sa isang mataas na bundok. Siya'y nagbagong-anyo sa harap nila; 


text:
 at ang kanyang damit ay naging nagniningning na puti na walang sinuman sa lupa na makapagpapaputi ng gayon. 


text:
 Sinabi ni Pedro kay Jesus, "Rabi, mabuti sa atin ang dumito. Hayaan ninyong gumawa kami ng tatlong kubol; isa sa iyo, isa kay Moises, at isa kay Elias." 


text:
 Pagkatapos, nililiman sila ng isang ulap at may isang tinig na nanggaling sa ulap, "Ito ang aking Anak, ang Minamahal; siya ang inyong pakinggan!" 


text:
 Nang bigla silang tumingin sa paligid, wala silang nakitang sinumang kasama nila maliban kay Jesus lamang. 


text:
 Habang bumababa sila sa bundok, iniutos niya sa kanila na huwag  sabihin kaninuman ang kanilang nakita, hanggang sa ang Anak ng Tao ay magbangon mula sa mga patay. 


text:
 Kaya't kanilang iningatan ang pananalitang ito sa kanilang sarili, na pinag-uusapan kung ano ang kahulugan ng pagbangon mula sa mga patay. 


text:
 Sinabi niya sa kanila, "Tunay na si Elias ay unang dumarating at nagpapanumbalik ng lahat ng mga bagay. At paanong nasusulat ang tungkol sa Anak ng Tao na siya'y magdurusa ng maraming bagay at itatakuwil? 


text:
 Ngunit sinasabi ko sa inyo, tunay na dumating na si Elias at ginawa nila sa kanya ang anumang kanilang naibigan ayon sa nasusulat tungkol sa kanya." 


text:
 Nang dumating sila sa mga alagad, nakita nilang napakaraming tao sa kanilang paligid at ang mga eskriba na nakikipagtalo sa kanila. 


text:
 At isa sa maraming tao ay sumagot sa kanya, "Guro, dinala ko sa iyo ang aking anak na lalaki na may isang piping espiritu. 


text:
 Tuwing siya'y aalihan nito, ibinubuwal siya, nagbububula ang kanyang bibig, nagngangalit ang kanyang mga ngipin at siya'y naninigas. Sinabi ko sa iyong mga alagad na palayasin iyon ngunit hindi nila magawa." 


text:
 Sumagot siya at sinabi sa kanila, "Kayong lahing walang pananampalataya, hanggang kailan pa ako makikisama sa inyo? Hanggang kailan pa ako magtitiis sa inyo? Dalhin ninyo siya sa akin." 


text:
 At dinala nila ang batang lalaki sa kanya. Nang makita siya ng espiritu, agad nitong pinangisay ang bata at siya'y nalugmok sa lupa, at nagpagulung-gulong na bumubula ang bibig. 


text:
 Tinanong ni Jesus ang ama, "Gaano katagal nang nangyayari ito sa kanya?" Sinabi niya, "Mula pa sa pagkabata. 


text:
 Madalas  na siya'y inihahagis nito sa apoy at sa tubig upang siya'y puksain, ngunit kung mayroon kang bagay na magagawa, maawa ka sa amin at tulungan mo kami." 


text:
 Sinabi sa kanya ni Jesus, "Kung kaya mo! Ang lahat ng bagay ay maaaring mangyari sa kanya na nananampalataya." 


text:
 Agad sumigaw ang ama ng bata na sinasabi, "Nananampalataya ako; tulungan mo ang kawalan ko ng pananampalataya!" 


text:
 At nang makita ni Jesus na dumarating na sama-samang tumatakbo ang maraming tao, sinaway niya ang masamang espiritu, na sinasabi, "Ikaw na pipi at binging espiritu, iniuutos ko sa iyo, lumabas ka sa kanya at huwag ka nang papasok muli sa kanya." 


text:
 Pagkatapos magsisigaw at lubhang pangisayin ang bata, lumabas ito at ang bata'y naging anyong patay, kaya't marami ang nagsabing siya'y patay na. 


text:
 Nang pumasok siya sa bahay, palihim na tinanong siya ng kanyang mga alagad, "Bakit hindi namin iyon napalayas?" 


text:
 Sapagkat tinuturuan niya ang kanyang mga alagad na sa kanila'y sinasabi, "Ang Anak ng Tao ay ipagkakanulo sa mga kamay ng tao at siya'y papatayin nila. Tatlong araw matapos siyang patayin, siya'y muling mabubuhay." 


text:
 Nakarating sila sa Capernaum at nang siya'y nasa bahay na ay tinanong niya sila, "Ano ang pinagtatalunan ninyo sa daan?" 


text:
 Siya'y umupo, tinawag ang labindalawa at sa  kanila'y sinabi, "Kung sinuman ang nagnanais na maging una, siya'y dapat maging huli sa lahat at lingkod ng lahat." 


text:
 Kinuha niya ang isang maliit na bata at inilagay sa gitna nila. Siya'y kanyang kinalong at sa kanila'y sinabi, 


text:
 "Ang  sinumang  tumatanggap sa isa sa mga ganitong bata sa aking pangalan, ako ang tinatanggap at ang sinumang tumatanggap sa akin ay hindi ako ang tinatanggap, kundi ang nagsugo sa akin." 


text:
 Sinabi sa kanya ni Juan, "Guro, nakita namin ang isang tao na nagpapalayas ng mga demonyo sa pangalan mo at pinagbawalan namin siya, sapagkat hindi siya sumusunod sa atin." 


text:
 Ngunit sinabi ni Jesus, "Huwag ninyo siyang pagbawalan, sapagkat walang taong gumagawa ng makapangyarihang gawa sa pangalan ko ang agad na makapagsasalita ng masama tungkol sa akin. 


text:
 Sapagkat tunay na sinasabi ko sa inyo, ang sinumang magpainom sa inyo ng isang tasang tubig dahil sa kayo'y kay Cristo, ay hindi mawawalan ng kanyang gantimpala. 


text:
 "At kung ang sinuman ay mabigay ng katitisuran sa isa sa maliliit na ito na sumasampalataya sa akin, mabuti pang bitinan ang kanyang leeg ng isang malaking gilingang bato at itapon sa dagat. 


text:
 Kung ang kamay mo ay nakapagpapatisod sa iyo, putulin mo ito. Mas mabuti pa sa iyo ang pumasok sa buhay na baldado, kaysa may dalawang kamay at mapunta sa impiyerno, sa apoy na hindi mapapatay, 


text:
 Kung ang paa mo'y nakapagpapatisod sa iyo, putulin mo ito. Mas mabuti pa sa iyo ang pumasok sa buhay na pilay kaysa may dalawang paa ka at maitapon sa impiyerno, 


text:
 Kung ang mata mo'y nakapagpapatisod sa iyo, dukitin mo ito. Mas mabuti pa sa iyo ang pumasok sa kaharian ng Diyos na may isang mata, kaysa may dalawang mata at mabulid sa impiyerno, 


text:
 Mabuti ang asin ngunit kung tumabang ang asin, ano ang inyong ipagpapaalat dito? Magkaroon kayo ng asin sa inyong mga sarili at kayo'y magkaroon ng kapayapaan sa isa't isa." 


text:
 Mula roon. siya'y umalis at pumunta sa lupain ng Judea at sa kabila ng Jordan. At muling nagtipon ang napakaraming tao sa paligid niya at tulad ng kanyang nakaugalian, muli niyang tinuruan sila. 


text:
 Dumating ang mga Fariseo at upang subukin siya ay kanilang itinanong, "Ipinahihintulot ba sa lalaki na makipaghiwalay sa kanyang asawa?" 


text:
 Sinabi nila, "Ipinahintulot ni Moises na sumulat ang isang lalaki ng kasulatan ng paghihiwalay, at makipaghiwalay sa babae." 


text:
 Ngunit sinabi sa kanila ni Jesus, "Dahil sa katigasan ng inyong puso, isinulat niya ang utos na ito sa inyo. 


text:
 At sinabi niya sa kanila, "Ang sinumang makipaghiwalay sa kanyang asawang babae at mag-asawa sa iba ay nagkakasala ng pangangalunya laban sa kanya. 


text:
 Kung nakipaghiwalay siya sa kanyang asawang lalaki at mag-asawa sa iba, nagkakasala siya ng pangangalunya." 


text:
 At dinadala ng mga tao sa kanya ang maliliit na bata upang sila'y kanyang hipuin, ngunit sinaway sila ng mga alagad. 


text:
 Ngunit nang ito'y makita ni Jesus, nagalit siya at sinabi sa kanila, "Hayaan ninyong lumapit sa akin ang maliliit na bata, Huwag ninyo silang pagbawalan, sapagkat sa mga ganito nauukol ang kaharian ng Diyos. 


text:
 Tunay na sinasabi ko sa inyo, ang sinumang hindi tumanggap sa kaharian ng Diyos na tulad sa isang maliit na bata, ay hindi makakapasok doon." 


text:
 Nang siya'y naghahanda na sa kanyang paglalakbay, may isang lalaking patakbong lumapit sa kanya, at pagluhod sa kanyang harapan, siya'y tinanong, "Mabuting Guro, ano ang dapat kong gawin upang magmana ng buhay na walang hanggan?" 


text:
 Nalalaman mo ang mga utos: 'Huwag kang pumatay; Huwag kang mangalunya; Huwag kang magnakaw; Huwag kang sumaksi sa kasinungalingan; Huwag kang mandaya; Igalang mo ang iyong ama at ina.'" 


text:
 At sinabi niya sa kanya, "Guro, ang lahat ng mga bagay na ito'y aking tinupad mula pa sa aking kabataan." 


text:
 Si Jesus, pagtingin sa kanya ay minahal siya at sinabi, "Isang bagay ang kulang sa iyo. Humayo ka, ipagbili mo ang lahat at ibigay mo ang salapi sa dukha, at magkakaroon ka ng kayamanan sa langit. At pumarito ka, sumunod ka sa akin." 


text:
 Subalit siya'y nanlumo sa sinabing ito, at siya'y umalis na nalulungkot sapagkat siya'y maraming ari-arian. 


text:
 At sa pagtingin ni Jesus sa palibot ay sinabi niya sa kanyang mga alagad, "Napakahirap para sa mga may kayamanan na pumasok sa kaharian ng Diyos." 


text:
 At namangha ang mga alagad sa kanyang mga salita. Ngunit muling sumagot sa kanila si Jesus, "Mga anak, napakahirap pumasok sa kaharian ng Diyos. 


text:
 Mas madali pa para sa isang kamelyo ang dumaan sa butas ng isang karayom kaysa isang mayaman ang pumasok sa kaharian ng Diyos." 


text:
 Tiningnan sila ni Jesus at sinabi, "Sa mga tao, ito'y hindi maaaring mangyari ngunit hindi sa Diyos; sapagkat sa Diyos ang lahat ng mga bagay ay maaaring mangyari." 


text:
 Si Pedro ay nagsimulang magsabi sa kanya, "Tingnan mo, iniwan namin ang lahat at sumunod kami sa iyo." 


text:
 Sinabi ni Jesus, "Katotohanan ang sinasabi ko sa inyo, walang taong nag-iwan ng bahay, o mga kapatid na lalaki, o mga kapatid na babae, o ina, o ama, o mga anak, o mga bukid, dahil sa akin, at dahil sa magandang balita, 


text:
 ang hindi makakatanggap ng isandaang ulit, ngayon sa panahong ito, ng mga bahay, at mga kapatid na lalaki, mga kapatid na babae, mga ina at mga anak, at mga bukid, na may mga pag-uusig; at sa darating na panahon ay walang hanggang buhay. 


text:
 Sila'y nasa daang paakyat sa Jerusalem at nauuna sa kanila si Jesus. Sila'y namangha at ang mga sumunod ay natakot. Muli niyang ibinukod ang labindalawa, at sinimulang isalaysay sa kanila ang mga bagay na mangyayari sa kanya 


text:
 na sinasabi, "Tingnan ninyo, umaahon tayo patungo sa Jerusalem at ipagkakanulo ang Anak ng Tao sa mga punong pari at sa mga eskriba. Siya'y hahatulan nila ng kamatayan, at ibibigay siya sa mga Hentil. 


text:
 Siya'y kanilang tutuyain, at duduraan, siya'y hahampasin at papatayin. Pagkaraan ng tatlong araw siya ay muling mabubuhay." 


text:
 Lumapit sa kanya sina Santiago at Juan na mga anak ni Zebedeo, na nagsasabi sa kanya, "Guro, ibig naming gawin mo sa amin ang anumang aming hingin sa iyo." 


text:
 Sinabi nila sa kanya, "Ipagkaloob mo sa amin na makaupo kami, ang isa'y sa iyong kanan, at ang isa'y sa kaliwa, sa iyong kaluwalhatian." 


text:
 Subalit sinabi ni Jesus sa kanila, "Hindi ninyo nalalaman ang inyong hinihingi. Kaya ba ninyong uminom sa kopang aking iinuman; o mabautismuhan sa bautismo na ibinabautismo sa akin?" 


text:
 Sumagot sila, "Kaya namin." Sinabi naman ni Jesus sa kanila, "Ang kopang aking iinuman ay iinuman ninyo; at sa bautismo na ibinabautismo sa akin ay babautismuhan kayo. 


text:
 Ngunit ang maupo sa aking kanan o sa aking kaliwa ay hindi ako ang magkakaloob; subalit ito'y para sa kanila na pinaghandaan nito." 


text:
 Kaya't sila'y tinawag ni Jesus at sinabi sa kanila, "Nalalaman ninyo na ang mga kinikilala upang mamuno sa mga Hentil ay tumatayong panginoon sa kanila; at ang mga dakila sa kanila ang siyang nasusunod sa kanila. 


text:
 Subalit hindi gayon sa inyo, ngunit ang sinumang ibig na maging dakila sa inyo ay kailangang maging lingkod ninyo; 


text:
 Sapagkat maging ang Anak ng Tao ay hindi naparito upang paglingkuran, kundi upang maglingkod at ibigay ang kanyang buhay na pantubos sa marami." 


text:
 At dumating sila sa Jerico. Habang nililisan niya ang Jerico, kasama ang kanyang mga alagad at ng napakaraming tao, isang pulubing bulag, si Bartimeo na anak ni Timeo, ay nakaupo sa tabi ng daan. 


text:
 Nang marinig niya na iyon ay si Jesus na taga-Nazaret, nagsimula siyang magsisigaw at magsabi, "Jesus, Anak ni David, mahabag ka sa akin!" 


text:
 At sinaway siya ng marami na siya'y tumahimik, ngunit siya'y lalong nagsisigaw, "Anak ni David, mahabag ka sa akin!" 


text:
 Tumigil si Jesus at sinabi, "Tawagin ninyo siya." Tinawag nila ang lalaking bulag na sinasabi sa kanya, "Matuwa ka. Tumayo ka; tinatawag ka niya." 


text:
 Pagkatapos sinabi sa kanya ni Jesus, "Ano ang ibig mong gawin ko para sa iyo?" Sinabi ng lalaking bulag, "Rabboni,? ibig kong muling makakita." 


text:
 Sinabi sa kanya ni Jesus, "Humayo ka, pinagaling ka ng iyong pananampalataya." Agad na nagbalik ang kanyang paningin at siya'y sumunod sa kanya sa daan. 


text:
 Nang malapit na sila sa Jerusalem, sa may Betfage at Betania, malapit sa bundok ng mga Olibo, sinugo ni Jesus ang dalawa sa kanyang mga alagad, 


text:
 at sa kanila'y sinabi, "Pumunta kayo sa nayong nasa tapat ninyo at kaagad sa inyong pagpasok doon ay matatagpuan ninyo ang isang nakataling batang asno na hindi pa nasasakyan ng tao. Kalagan at kunin ninyo iyon. 


text:
 At kung may magsabi sa inyo, 'Bakit ninyo ginagawa ito?' sabihin ninyo, 'Kailangan ito ng Panginoon' at ipadadala niya agad rito." 


text:
 Umalis sila at kanilang natagpuan ang batang asno na nakatali sa pintuan sa labas ng lansangan. At kinalagan nila ito. 


text:
 Ang ilan sa nakatayo roon ay nagsabi sa kanila, "Anong ginagawa ninyo na inyong kinakalagan ang batang asno?" 


text:
 Pagkatapos, dinala nila ang batang asno kay Jesus at inilagay nila sa ibabaw ng batang asno ang kanilang mga balabal at siya'y sumakay rito. 


text:
 Maraming tao ang naglatag ng kanilang balabal sa daan at ang iba'y naglatag ng mga sanga na kanilang pinutol mula sa mga bukid. 


text:
 Ang mga nauuna at ang mga sumusunod ay nagsisigawan, "Hosana! Mapalad ang dumarating sa pangalan ng Panginoon! 


text:
 Pumasok siya sa Jerusalem at pumunta sa templo. Nang matingnan niya sa palibot ang lahat ng bagay, palibhasa'y hapon na, pumunta siya sa Betania na kasama ang labindalawa. 


text:
 At pagkatanaw niya sa malayo ng isang puno ng igos na may mga dahon, lumapit siya upang tingnan kung may matatagpuan siya roon. At nang siya'y makalapit doon, wala siyang natagpuang anuman kundi mga dahon, sapagkat hindi pa panahon ng mga igos. 


text:
 Sinabi niya rito, "Wala nang sinumang makakakain pa ng bunga mula sa iyo." Ito'y narinig ng kanyang mga alagad. 


text:
 Pagkatapos ay dumating sila sa Jerusalem. Pumasok siya sa templo at sinimulan niyang itaboy ang mga nagbibili at ang mga bumibili sa loob ng templo. Ipinagtataob niya ang mga mesa ng mga nagpapalit ng salapi at ang mga upuan ng mga nagbibili ngmgakalapati. 


text:
 Nagturo siya at sinabi, "Hindi ba nasusulat, 'Ang aking bahay ay tatawaging bahay-panalanginan para sa lahat ng mga bansa?' Ngunit ginawa ninyo itong yungib ng mga magnanakaw." 


text:
 Narinig ito ng mga punong pari at ng mga eskriba at sila'y naghanap ng paraan kung paano nila siya mapapatay, sapagkat natatakot sila sa kanya dahil maraming tao ang namangha sa kanyang aral. 


text:
 Nang maalala ni Pedro ay sinabi niya sa kanya, "Rabi, tingnan mo! Ang puno ng igos na iyong isinumpa ay tuyo na." 


text:
 Katotohanang sinasabi ko sa inyo, na ang sinumang magsabi sa bundok na ito, 'Mabunot ka at mapatapon ka sa dagat,' at hindi nag-aalinlangan sa kanyang puso, kundi naniniwala na mangyayari ang kanyang sinabi, ay mangyayari nga iyon sa kanya. 


text:
 Kaya nga sinasabi ko sa inyo, ang lahat ng bagay na iyong idalangin at hingin, paniwalaan ninyong tinanggap na ninyo at iyon ay mapapasainyo. 


text:
 Kapag kayo'y nakatayo na nananalangin, magpatawad kayo kung mayroon kayong anumang laban sa kaninuman; upang patawarin kayo sa inyong mga kasalanan ng inyong Ama na nasa langit. 


text:
 [Ngunit kung hindi kayo magpapatawad, hindi rin kayo patatawarin sa inyong mga kasalanan ng inyong Ama na nasa mga langit.]" 


text:
 Sila'y muling pumunta sa Jerusalem. Samantalang naglalakad siya sa templo, lumapit sa kanya ang mga punong pari, ang mga eskriba, at ang matatanda. 


text:
 Sinabi nila sa kanya, "Sa anong awtoridad mo ginagawa ang mga bagay na ito? O sino ang nagbigay sa iyo ng awtoridad na gawin ang mga bagay na ito?" 


text:
 Sinabi ni Jesus sa kanila, "Tatanungin ko kayo ng isang tanong. Sagutin ninyo ako at sasabihin ko sa inyo kung sa anong awtoridad ko ginagawa ang mga bagay na ito. 


text:
 Nagtalo sila sa isa't isa, "Kung sabihin natin, 'Mula sa langit' ay sasabihin niya, 'Bakit nga hindi ninyo siya pinaniwalaan?' 


text:
 Ngunit kung sabihin natin, 'Mula sa mga tao' " ay natatakot sila sa maraming tao sapagkat kinikilala ng lahat na si Juan ay isang tunay na propeta. 


text:
 Kaya't sinagot nila si Jesus, "Hindi namin nalalaman." Sinabi naman ni Jesus sa kanila, "Hindi ko rin sasabihin sa inyo kung sa anong awtoridad ko ginagawa ang mga bagay na ito." 


text:
 Nagsimula siyang magsalita sa kanila sa mga talinghaga. "Nagtanim ang isang tao ng isang ubasan, binakuran ang paligid nito, humukay ng pisaan ng ubas, nagtayo ng isang tore, pinaupahan iyon sa mga magsasaka, at nagpunta siya sa ibang lupain. 


text:
 Nang dumating ang kapanahunan, nagsugo siya ng isang alipin sa mga magsasaka upang kunin sa kanila ang kanyang bahagi mula sa mga bunga ng ubasan. 


text:
 Nagsugo siya ng isa pa at ito'y kanilang pinatay; gayundin sa marami pang iba. Binugbog ang ilan at ang iba'y pinatay. 


text:
 Mayroon pa siyang isa, isang minamahal na anak na lalaki. Sa kahuli-hulihan siya'y kanyang isinugo sa kanila na sinasabi, 'Igagalang nila ang aking anak.' 


text:
 Ngunit sinabi ng mga magsasakang iyon sa isa't isa, 'Ito ang taga-pagmana. Halikayo, patayin natin siya at magiging atin ang mana.' 


text:
 Ano kaya ngayon ang gagawin ng may-ari ng ubasan? Siya'y darating at pupuksain ang mga magsasaka at ibibigay ang ubasan sa iba. 


text:
 Hindi pa ba ninyo nababasa ang kasulatang ito: 'Ang batong itinakuwil ng mga nagtayo ng gusali, ay siyang naging batong panulukan. 


text:
 Nang kanilang mahalata na sinabi niya ang talinghagang ito laban sa kanila, pinagsikapan nilang hulihin siya, ngunit sila'y natakot sa maraming tao at siya'y iniwan nila at sila'y umalis. 


text:
 Kanila namang sinugo sa kanya ang  ilang  Fariseo  at Herodiano, upang siya'y mahuli nila sa pananalita. 


text:
 At nang sila'y lumapit ay kanilang sinabi sa kanya, "Guro, nalalaman naming ikaw ay tapat at hindi ka nangingimi kaninuman; sapagkat hindi ka nagtatangi ng mga tao, kundi itinuturo mo ang daan ng Diyos ayon sa katotohanan. Matuwid bang magbayad ng buwis kay Cesar o hindi? Dapat ba kaming magbayad o hindi?" 


text:
 Ngunit dahil alam niya ang kanilang pagkukunwari ay sinabi niya sa kanila, "Bakit ninyo ako sinusubok? Magdala kayo rito sa akin ng isang denario upang makita ko." 


text:
 Nagdala nga sila ng isa at sinabi niya sa kanila, "Kaninong larawan at pangalan ang nakaukit?" Sinabi nila sa kanya, "Kay Cesar." 


text:
 Kaya't sinabi sa kanila ni Jesus, "Ibigay ninyo kay Cesar ang kay Cesar at sa Diyos ang sa Diyos." At sila'y namangha sa kanya. 


text:
 Lumapit sa kanya ang mga Saduceo na nagsasabi na walang muling pagkabuhay at siya'y kanilang tinanong, na sinasabi. 


text:
 "Guro, isinulat para sa amin ni Moises na kung ang kapatid na lalaki ng isang lalaki ay mamatay at may maiwang asawa, at walang maiwang anak, pakakasalan ng kanyang kapatid ang kanyang asawa, at bibigyan ng anak ang kanyang kapatid. 


text:
 May pitong lalaking magkakapatid. Nag-asawa ang panganay at nang mamatay siya ay walang naiwang anak. 


text:
 Pinakasalan ng pangalawa ang balo at namatay na walang naiwang anak at gayundin naman ang pangatlo. 


text:
 Sa muling pagkabuhay, sino sa kanila ang magiging asawa ng babae? Sapagkat siya'y naging asawa ng pito." 


text:
 Sinabi sa kanila ni Jesus, "Hindi ba't ito ang dahilan kaya kayo nagkakamali, hindi ninyo nalalaman ang mga kasulatan, o ang kapangyarihan ng Diyos? 


text:
 Sapagkat sa pagkabuhay nilang muli mula sa mga patay, hindi na sila mag-aasawa, o pag-aasawahin pa; kundi tulad sila ng mga anghel sa langit. 


text:
 Ngunit tungkol sa mga patay, na sila'y muling bubuhayin, hindi ba ninyo nabasa sa aklat ni Moises, tungkol sa mababangpunungkahoy, kung paanong sinabi sa kanya ng Diyos, 'Ako ang Diyos ni Abraham, ang Diyos ni Isaac, at ang Diyos ni Jacob?' 


text:
 Lumapit ang isa sa mga eskriba, at narinig niya ang kanilang pagtatalo, at palibhasa'y nalalamang mabuti ang pagkasagot niya sa kanila ay tinanong siya, "Alin ang pangunahing utos sa lahat?" 


text:
 Sumagot si Jesus, "Ang pangunahin ay, 'Pakinggan mo Israel: Ang Panginoon nating Diyos, ang Panginoon ay iisa. 


text:
 Ibigin mo ang Panginoon mong Diyos nang buong puso mo, nang buong kaluluwa mo, nang buong pag-iisip mo, at nang buong lakas mo.' 


text:
 Ang pangalawa ay ito, 'Ibigin mo ang iyong kapwa na gaya ng iyong sarili. Wala nang ibang utos na higit pang dakila sa mga ito.' " 


text:
 Sinabi sa kanya ng eskriba, "Tama ka, Guro; katotohanan ang sinabi mo na siya'y iisa; at wala nang iba maliban sa kanya. 


text:
 Ang siya'y ibigin nang buong puso, buong pagkaunawa, buong lakas, at ibigin ang kapwa niya na gaya ng kanyang sarili, ay higit pa kaysa lahat ng mga handog na sinunog at mga alay." 


text:
 Nang makita ni Jesus na siya'y sumagot na may katalinuhan, sinabi niya sa kanya, "Hindi ka malayo sa kaharian ng Diyos." Pagkatapos noon, wala nang nangahas na magtanong pa sa kanya ng anuman. 


text:
 Habang nagtuturo si Jesus sa templo, ay sinabi niya, "Paanong nasasabi ng mga eskriba na ang Cristo ay anak ni David? 


text:
 Si David mismo ang nagpahayag sa pamamagitan ng Espiritu Santo, 'Sinabi ng Panginoon sa aking Panginoon, "Maupo ka sa aking kanan, hanggang sa ilagay ko ang iyong mga kaaway sa ilalim ng iyong mga paa." ' 


text:
 Tinawag din siya ni David na Panginoon; kaya't paano siyang magiging anak ni David?" At ang napakaraming tao ay tuwang-tuwa na nakikinig sa kanya. 


text:
 Sinabi niya sa kanyang pagtuturo, "Mag-ingat kayo sa mga eskriba, na ibig magpalakad-lakad na may mahahabang damit, at batiin na may paggalang sa mga pamilihan. 


text:
 Sinasakmal nila ang mga bahay ng mga babaing balo at bilang pakitang-tao, nananalangin sila ng mahahaba. Ang mga ito'y tatanggap ng lalong malaking kahatulan." 


text:
 Umupo siya sa tapat ng kabang-yaman at minasdan ang mga taong naghuhulog ng salapi sa kabang-yaman.   Maraming   mayayaman ang naghuhulog ng malalaking halaga. 


text:
 Dumating ang isang babaing balo at siya'y naghulog ng dalawang kusing na ang halaga'y halos isang pera. 


text:
 Pinalapit niya sa kanya ang kanyang mga alagad at sinabi sa kanila, "Katotohanang sinasabi ko sa inyo na ang dukhang balong ito ay naghulog ng higit kaysa lahat nang naghuhulog sa kabang-yaman. 


text:
 Sapagkat silang lahat ay naghulog mula sa  kanilang kasaganaan, ngunit siya sa  kanyang kasalatan ay inihulog ang lahat ng nasa kanya, ang kanyang buong kabuhayan." 


text:
 Sa paglabas niya sa templo, O sinabi sa kanya ng isa sa kanyang mga alagad, "Guro, tingnan mo! Pagkalalaking mga bato, at pagkalalaking mga gusali!" 


text:
 Sinabi sa kanya ni Jesus, "Nakikita mo ba ang malalaking gusaling ito? Walang matitira ditong isa mang bato sa ibabaw ng kapwa bato na hindi ibabagsak." 


text:
 Samantalang siya'y nakaupo sa bundok ng mga Olibo sa tapat ng templo, tinanong siya nang lihim nina Pedro, Santiago, Juan, at Andres, 


text:
 "Sabihin mo sa  amin,  kailan mangyayari ang mga bagay na ito at ano ang magiging tanda kapag malapit nang maganap ang lahat ng mga bagay na ito?" 


text:
 Maraming   darating   sa   aking pangalan na magsasabi, 'Ako siya!' at maililigaw nila ang marami. 


text:
 Subalit kapag nakarinig kayo ng mga digmaan at ng mga bali-balita ng mga digmaan, huwag kayong mabahala. Ang mga bagay na ito'y dapat mangyari ngunit hindi pa iyon ang wakas. 


text:
 Sapagkat maghihimagsik ang bansa laban sa bansa at ang kaharian laban sa kaharian; at lilindol sa iba't ibang dako; magkakaroon ng taggutom. Ang mga ito'y pasimula lamang ng paghihirap. 


text:
 Ngunit para sa inyong mga sarili, mag-ingat kayo; sapagkat kayo'y ibibigay nila sa mga Sanhedrin at kayo'y hahampasin sa mga sinagoga. Kayo'y tatayo sa harap ng mga gobernador at ng mga hari dahil sa akin, bilang patotoo sa kanila. 


text:
 Kapag kayo'y dinala nila sa paglilitis at kayo'y ipinadakip, huwag kayong mabalisa kung ano ang inyong sasabihin, ngunit sabihin ninyo ang anumang ipagkaloob sa inyo sa oras na iyon, sapagkat hindi kayo ang magsasalita, kundi ang Espiritu Santo. 


text:
 Ipagkakanulo ng kapatid sa kamatayan ang kapatid at ng ama ang kanyang anak; at maghihimagsik ang mga anak laban sa mga magulang at sila'y ipapapatay. 


text:
 Kayo nama'y kapopootan ng lahat dahil sa aking pangalan, ngunit ang makapagtiis hanggang sa wakas ay siyang maliligtas. 


text:
 "Ngunit  kapag  nakita   ninyo ang karumaldumal na paglapastangan na nakatayo sa dakong hindi niya dapat kalagyan (unawain ng bumabasa), kung magkagayo'y dapat nang tumakas sa mga bundok ang mga nasa Judea. 


text:
 Sapagkat sa mga araw na iyon ay magkakaroon ng kapighatian, na ang gayo'y hindi pa nangyari buhat; sa pasimula ng paglikha na nilalang ng Diyos hanggang ngayon, at hindi na mangyayari kailanman. 


text:
 At malibang paikliin ng Panginoon ang mga araw, walang taong" makakaligtas, ngunit dahil sa mga hinirang na kanyang pinili, pinaikli niya ang mga araw na iyon. 


text:
 Kung may magsabi sa  inyo, 'Narito ang Cristo!' o, 'Tingnan ninyo naroon siya!' huwag ninyong paniwalaan. 


text:
 Maglilitawan ang mga bulaang Cristo at ang mga bulaang propeta, at magpapakita ng mga tanda at mga kababalaghan, upang mailigaw nila, kung maaari, ang mga hinirang. 


text:
 "Ngunit sa mga araw na iyon, pagkatapos ng kapighatiang iyon, magdidilim ang araw at ang buwan ay hindi magbibigay ng kanyang liwanag, 


text:
 Pagkatapos, makikita nila ang Anak ng Tao na dumarating sa mga ulap na may dakilang kapangyarihan at kaluwalhatian. 


text:
 Pagkatapos ay susuguin niya ang mga anghel at titipunin ang kanyang mga hinirang mula sa apat na hangin, mula sa mga dulo ng lupa hanggang sa mga dulo ng langit. 


text:
 "Sa puno nga ng igos  ay pag-aralan ninyo ang talinghaga: kapag nananariwa ang  kanyang sanga,   at sumusupling  ang  mga dahon, ay nalalaman ninyo na malapit na ang tag-araw. 


text:
 Gayundin naman, kapag nakita ninyong nangyayari ang mga bagay na ito, alam ninyong iyon ay malapit na, nasa mga pintuan na. 


text:
 Katotohanang sinasabi  ko  sa inyo., hindi lilipas ang lahing ito, hanggang sa maganap ang lahat ng mga bagay na ito. 


text:
 "Ngunit tungkol sa araw o oras na iyon ay walang nakakaalam, kahit ang mga anghel sa langit, kahit ang Anak, kundi ang Ama. 


text:
 Tulad ng isang tao na umalis upang maglakbay. Sa pag-alis niya sa kanyang bahay, at pagkabigay ng tagubilin sa kanyang mga alipin, sa bawat isa ang kanyang gawain, ay inutusan ang tanod sa pinto na magbantay. 


text:
 Kaya't maging handa kayo, sapagkat hindi ninyo nalalaman kung kailan darating ang panginoon ng bahay, kung sa gabi, sa hatinggabi, sa pagtilaok ng manok, o sa umaga. 


text:
 Dalawang araw noon bago ang Paskuwa at ang kapistahan ng Tinapay na Walang Pampaalsa. Pinag-iisipan ng mga punong pari at ng mga eskriba kung paano huhulihin siya nang patago at siya'y maipapatay. 


text:
 Samantalang siya'y nasa Betania, sa bahay ni Simon na ketongin, habang siya'y nakaupo sa hapag-kainan, dumating ang isang babae na may dalang isang sisidlang alabastro na puno ng mamahaling pabangong purong nardo, binasag niya ang sisidlan at ibinuhos ang pabango sa kanyang ulo. 


text:
 Ngunit may ilan doon na pagalit na sinabi sa kanilang sarili, "Bakit sinayang nang ganito ang pabango? 


text:
 Sapagkat ang pabangong ito'y maipagbibili  ng higit  sa  tatlong daang denario, at maipamimigay sa mga dukha." At kanilang pinagalitan ang babae. 


text:
 Ngunit sinabi ni Jesus, "Hayaan ninyo siya; bakit ninyo siya ginugulo? Isang mabuting bagay ang ginawa niya sa akin. 


text:
 Sapagkat lagi ninyong kasama ang mga dukha at kung kailan ninyo nais, magagawan ninyo sila ng mabuti, ngunit ako'y hindi ninyo laging makakasama. 


text:
 Ginawa niya ang kanyang makakaya; nagpauna na niyang pahiran ang katawan ko para   sa paglilibing. 


text:
 Katotohanang sinasabi ko sa inyo, Saanman ipangaral ang ebanghelyo sa buong sanlibutan, ang ginawa ng babaing ito ay sasabihin sa pag-alaala sa kanya." 


text:
 Si Judas Iscariote naman, na isa sa labindalawa, ay nagpunta sa mga punong pari upang maipagkanulo siya sa kanila. 


text:
 Nang marinig nila ito, sila'y nagalak at nangakong siya'y bibigyan ng salapi. Kaya't naghanap siya ng pagkakataong maipagkanulo siya. 


text:
 Nang unang araw ng Tinapay na Walang Pampaalsa, nang kanilang inihahandog ang kordero ng Paskuwa, sinabi sa kanya ng kanyang mga alagad, "Saan mo kami ibig pumunta at ipaghanda  ka upang makakain ng kordero ng Paskuwa?" 


text:
 Isinugo niya ang dalawa sa kanyang mga alagad at sa kanila'y sinabi, "Pumunta kayo sa lunsod at doo'y sasalubungin kayo ng isang lalaki na may dalang isang bangang tubig. Sundan ninyo siya. 


text:
 At kung saan siya pumasok, sabihin ninyo sa may-ari ng bahay, na sinasabi ng Guro, 'Nasaan ang aking silid-tuluyan na kung saan maaari kong kainin ang kordero ng Paskuwa na kasalo ng aking mga alagad?' 


text:
 Ituturo niya sa inyo ang isang malaking silid sa itaas na may mga kagamitan at handa na. At doon ay maghanda kayo para sa atin." 


text:
 Kaya't umalis ang mga alagad, nagpunta sa lunsod, at natagpuan ang lahat ayon sa sinabi niya sa kanila. Inihanda nila ang korderong pampaskuwa. 


text:
 Nang sila'y nakaupo na at kumakain, sinabi ni Jesus, "Katotohanang sinasabi ko sa inyo, ipagkakanulo ako ng isa sa inyo,  ang kasalo kong kumakain." 


text:
 Sapagkat papanaw ang Anak ng Tao, ayon sa nasusulat tungkol sa kanya,  ngunit kahabag-habag ang taong iyon na sa pamamagitan niya ay ipinagkakanulo ang Anak ng Tao! Mabuti pa sa taong iyon ang hindi na siya ipinanganak." 


text:
 Samantalang sila'y kumakain, dumampot siya ng tinapay, at nang kanyang mabasbasan ay kanyang pinagputul-putol, ibinigay sa kanila at sinabi,  "Kunin ninyo;  ito ang aking katawan." 


text:
 Siya'y  dumampot ng isang kopa at nang siya'y makapagpasalamat ay ibinigay niya sa kanila, at mula roo'y uminom silang lahat. 


text:
 Katotohanang sinasabi ko sa inyo, hindi na ako iinom mula sa bunga ng ubas, hanggang sa araw na iyon na inumin kong panibago sa kaharian ng Diyos. 


text:
 Sinabi sa kanila ni Jesus, "Kayong lahat ay tatalikod sapagkat nasusulat, 'Hahampasin ko ang pastol at kakalat ang mga tupa.' 


text:
 Kaya't sinabi sa kanya ni Jesus, "Katotohanang sinasabi ko sa iyo na ngayon, sa gabi ring ito, bago tumilaok ang manok ng makalawa, itatatwa mo ako nang tatlong ulit." 


text:
 Ngunit sinabi niya nang may diin, "Kung kinakailangang mamatay akong kasama mo, hindi kita ipagkakaila." Gayundin ang sinabi ng lahat. 


text:
 Pagkatapos ay nagpunta sila sa isang dako na tinatawag na Getsemani at sinabi niya sa kanyang mga alagad, "Maupo kayo rito habang ako'y nananalangin." 


text:
 Sinabi niya sa kanila, "Ako'y lubhang nalulungkot, hanggang sa kamatayan; manatili kayo rito at manatiling gising." 


text:
 Paglakad niya sa malayo-layo, siya'y nagpatirapa sa lupa at idinalangin na kung maaari ay makalampas sa kanya ang oras. 


text:
 At kanyang sinabi, "Abba, Ama, para sa iyo ang lahat ng bagay ay maaaring mangyari. Ilayo mo sa akin ang kopang ito, gayunma'y hindi ang nais ko, kundi ang sa iyo." 


text:
 Siya'y bumalik at naratnang sila'y natutulog at sinabi niya kay Pedro, "Simon, natutulog ka ba? Hindi mo ba kayang manatiling gising sa loob ng isang oras? 


text:
 Manatili kayong gising at manalangin upang huwag kayong pumasok sa tukso; tunay na ang espiritu ay nagnanais,  ngunit ang laman ay mahina." 


text:
 At muli siyang nagbalik at naratnang sila'y natutulog, sapagkat mabigat na mabigat na ang kanilang mga mata at hindi nila nalalaman kung ano ang isasagot sa kanya. 


text:
 Bumalik siya sa ikatlong pagkakataon at sinabi sa kanila, "Natutulog pa rin ba kayo at nagpapahinga? Tama na! Dumating na ang oras; ang Anak ng Tao ay ipinagkakanulo sa mga kamay ng mga makasalanan. 


text:
 Kaagad, samantalang nagsasalita pa siya, dumating si Judas na isa sa labindalawa. Kasama niya ang maraming tao na may mga tabak at mga pamalo, na mula sa mga punong pari, sa mga eskriba at sa matatanda. 


text:
 At ang nagkanulo sa kanya ay nagbigay sa kanila ng isang hudyat, na sinasabi, "Ang aking halikan ay iyon na; hulihin ninyo siya at dalhin siyang may bantay." 


text:
 Kaya't nang dumating siya, lumapit siya agad sa kanya at nagsabi, "Rabi," at siya'y kanyang hinalikan. 


text:
 Ngunit ang isa sa nakatayo roon ay bumunot ng kanyang tabak, tinaga ang alipin ng pinakapunong pari, at tinigpas ang kanyang tainga. 


text:
 Sinabi naman ni Jesus sa kanila, "Kayo ba'y lumabas na may mga tabak at mga pamalo upang dakpin ako na parang isang tulisan? 


text:
 Araw-araw ay kasama ninyo ako sa templo na nagtuturo at hindi ninyo ako hinuhuli. Ngunit nangyari ito upang matupad ang mga kasulatan." 


text:
 Sinundan siya ng isang binata na walang suot kundi isang telang lino lamang at siya'y kanilang sinunggaban. 


text:
 Dinala nila si Jesus sa pinakapunong pari at nagtipon ang lahat ng mga punong pari, matatanda at mga eskriba. 


text:
 Si Pedro ay sumunod sa kanya sa malayo, hanggang sa loob ng patyo ng pinakapunong pari; at nakiumpok siya sa mga kawal, at nagpainit ng sarili sa apoy. 


text:
 Ang mga punong pari naman at ang buong Sanhedrin ay naghahanap ng patotoo laban kay Jesus upang siya'y ipapatay; ngunit wala silang matagpuan, 


text:
 sapagkat marami ang sumasaksi ng kasinungalingan laban sa kanya, at ang kanilang mga patotoo ay hindi nagkakatugma. 


text:
 "Narinig naming sinabi niya, 'Gigibain ko ang templong ito na gawa ng mga kamay, at sa loob ng tatlong araw ay magtatayo ako ng iba na hindi gawa ng mga kamay.' " 


text:
 Tumayo sa harapan nila ang pinakapunong pari at tinanong si Jesus, "Wala ka bang isasagot? Ano itong pinatotohanan nila laban sa iyo?" 


text:
 Ngunit siya'y tumahimik at hindi nagsalita ng anuman. Tinanong siyang muli ng pinakapunong pari at sinabi sa kanya, "Ikaw ba ang Cristo, ang Anak ng Pinagpala?" 


text:
 Sinabi ni Jesus, "Ako nga; at makikita ninyo ang Anak ng Tao na nakaupo sa kanan ng Makapangyarihan at dumarating na nasa mga alapaap ng langit." 


text:
 Narinig ninyo ang kanyang paglapastangan! Ano ang inyong pasiya?" At hinatulan nilang lahat na siya'y dapat mamatay. 


text:
 Nagsimula ang ilan na duraan siya, tinakpan ang kanyang mukha, at siya'y pinagsusuntok, na sinasabi nila sa kanya, "Hulaan mo!" Kinuha siya ng mga bantay at siya'y pinagsasampal. 


text:
 Samantalang nasa ibaba si Pedro, sa patyo, lumapit ang isa sa mga alilang babae ng pinakapunong pari. 


text:
 Nang makita niya si Pedro na nagpapainit, siya'y kanyang tinitigan at sinabi, "Ikaw man ay kasama rin ni Jesus na taga-Nazaret." 


text:
 Ngunit siya'y nagkaila, na sinasabi, "Hindi ko nalalaman, ni nauunawaan ang sinasabi mo." At lumabas siya sa pasilyo [pagkatapos ay tumilaok ang manok]. 


text:
 Nakita siya ng alilang babae at nagsimulang magsabing muli sa mga nakatayo roon, "Ang taong ito ay isa sa kanila." 


text:
 Ngunit muling nagkaila siya. At pagkaraan ng ilang sandali, sinabing muli ng mga nakatayo roon kay Pedro, "Tunay na ikaw ay isa sa kanila, sapagkat ikaw ay taga-Galilea." 


text:
 Ngunit siya'y nagsimulang magmura at sumumpa, "Hindi ko nakikilala ang taong ito na inyong sinasabi." 


text:
 At kaagad, sa ikalawang pagkakataon ay tumilaok ang manok at naalala ni Pedro ang sinabi ni Jesus sa kanya, "Bago tumilaok ang manok ng makalawa ay ipagkakaila mo ako ng tatlong ulit." Nanlumo siya at tumangis. 


text:
 Kinaumagahan, nagsanggunian kaagad ang mga punong pari kasama ang matatanda at mga eskriba at ang buong Sanhedrin. Ginapos nila si Jesus, inilabas at ibinigay kay Pilato. 


text:
 Tinanong siya ni Pilato, "Ikaw ba ang Hari ng mga Judio?" Sumagot siya sa kanya, "Ikaw ang nagsasabi." 


text:
 Muli siyang tinanong ni Pilato, "Wala ka bang isasagot? Tingnan mo kung gaano karami ang kanilang ibinibintang laban sa iyo." 


text:
 Sa bawat kapistahan ay nakaugalian na niyang pawalan sa kanila ang isang bilanggo na kanilang hilingin. 


text:
 Mayroong isa na kung tawagin ay Barabas, na nakakulong kasama ng mga manghihimagsik na sa panahon ng paghihimagsik ay pumatay ng tao. 


text:
 Kaya't lumapit ang karamihan at nagpasimulang hilingin sa kanya na sa kanila'y gawin ang ayon sa kanyang nakaugalian. 


text:
 Ngunit inudyukan ng mga punong pari ang taong-bayan na sa halip ay palayain niya si Barabas para sa kanila. 


text:
 Ngunit muling sumagot si Pilato at sa kanila'y sinabi, "Ano ngayon ang nais ninyong gawin ko sa tinatawag ninyong Hari ng mga Judio?" 


text:
 Ngunit sinabi sa kanila ni Pilato,  "Bakit, anong kasamaan ang kanyang ginawa?" Subalit sila'y lalong nagsigawan, "Ipako siya sa krus." 


text:
 At sa pagnanais ni Pilato na bigyang-kasiyahan ang taong-bayan, pinalaya si Barabas para sa kanila. Pagkatapos na ipahagupit si Jesus, siya'y ibinigay niya upang ipako sa krus. 


text:
 Pagkatapos ay dinala siya ng mga kawal sa bulwagan na siyang Pretorio; at kanilang tinipon ang buong batalyon. 


text:
 Siya'y kanilang dinamitan ng kulay-ube, at nang makapagtirintas ng isang koronang tinik ay ipinutong nila ito sa kanya. 


text:
 Pagkatapos na siya'y kanilang libakin, inalis nila sa kanya ang kulay-ube na balabal at isinuot sa kanya ang kanyang mga damit. At siya'y kanilang inilabas upang ipako sa krus. 


text:
 Pinilit nila ang isang nagdaraan, si Simon na taga-Cirene, na ama ni Alejandro at ni Rufo, na nanggaling sa bukid, upang pasanin niya ang krus ni Jesus. 


text:
 Siya'y kanilang ipinako sa krus, at pinaghati-hatian ang kanyang mga damit na kanilang pinagsapalaran, kung alin ang kukunin ng bawat isa. 


text:
 Siya'y nilait ng mga nagdaraan, na umiiling at sinasabi, "Ah! ang gigiba sa templo at magtatayo nito sa loob ng tatlong araw, 


text:
 Gayundin naman ang mga punong pari, kasama ng mga eskriba ay nilibak siya na sinasabi sa isa't isa, "Iniligtas niya ang iba; hindi niya mailigtas ang kanyang sarili. 


text:
 Bumaba ngayon mula sa krus ang Cristo, ang Hari ng Israel upang aming makita at paniwalaan." At tinutuya rin siya ng mga kasama niyang nakapako sa krus. 


text:
 Nang ikatlo ng hapon ay sumigaw si Jesus nang may malakas na tinig, "Eloi, Eloi, lama sabacthani?" na ang kahulugan ay, "Diyos ko, Diyos ko, bakit mo ako pinabayaan?" 


text:
 Nang marinig ito ng ilang nakatayo roon, ay sinabi nila, "Tingnan ninyo, tinatawag niya si Elias." 


text:
 Tumakbo ang isa, binasa ng suka ang isang espongha, inilagay sa isang tungkod, at ipinainom sa kanya na sinasabi, "Pabayaan ninyo; tingnan natin kung darating si Elias upang siya'y ibaba." 


text:
 Ang senturion na nakatayong malapit sa harap niya, nang makitang nalagot ang kanyang hininga sa ganitong paraan ay nagsabi, "Tunay na ang taong ito ay Anak ng Diyos." 


text:
 At mayroon din namang mga babae na nakatanaw mula sa malayo; kabilang sa kanila ay si Maria Magdalena, si Mariang ina ni Santiago na mas bata at ni Jose, at si Salome; 


text:
 na nang siya'y nasa Galilea, ay sumunod sa kanya at naglingkod sa kanya; at marami pang ibang mga babae na umahong kasama niya sa Jerusalem. 


text:
 si Jose na taga-Arimatea, isang marangal na kagawad, na naghihintay rin ng kaharian ng Diyos ay may katapangang pumunta kay Pilato at hiningi ang bangkay ni Jesus. 


text:
 At nagtaka si Pilato na siya'y patay na. Ipinatawag niya ang senturion at itinanong niya sa kanya kung patay na nga siya. 


text:
 At bumili si Jose ng isang telang lino at pagkababa sa kanya sa krus ay binalot siya ng telang lino at inilagay siya sa isang libingan na hinukay sa isang bato. At iginulong niya ang isang bato sa pintuan ng libingan. 


text:
 Nang makaraan ang Sabbath, sina Maria Magdalena, Mariang ina ni Santiago, at si Salome, ay bumili ng mga pabango upang sila'y pumunta roon at siya'y pahiran. 


text:
 Kanilang sinabi sa isa't isa, "Sino kaya ang magpapagulong ng bato para sa atin mula sa pasukan ng libingan?" 


text:
 At pagpasok nila sa libingan, kanilang nakita ang isang binata na nakabihis ng isang damit na maputi, nakaupo sa gawing kanan at sila'y nagtaka. 


text:
 Ngunit sinabi niya sa  kanila, "Huwag kayong magtaka; hinahanap ninyo si Jesus na taga-Nazaret na ipinako sa krus. Siya'y muling binuhay. Wala siya rito. Tingnan ninyo ang dakong pinaglagyan nila sa kanya! 


text:
 Subalit humayo kayo, sabihin ninyo sa kanyang mga alagad at kay Pedro na siya'y mauuna sa inyo sa Galilea. Doon ninyo siya makikita, ayon sa sinabi niya sa inyo." 


text:
 At sila'y nagsilabas at nagsitakas mula sa libingan, sapagkat sila'y sinidlan ng sindak at pagkamangha, at wala silang sinabi kaninuman sapagkat sila'y natakot. [At ang lahat ng mga iniutos sa kanila ay sinabi ng maiksi sa mga nasa palibot ni Pedro. At pagkatapos si Jesus mismo ay nagsugo sa pamamagitan nila, mula sa silangan hanggang kanluran, ang banal at walang hanggang proklamasyon ng walang katapusang kaligtasan.] 


text:
 [Nang siya nga'y magbangon nang unang araw ng linggo ay una siyang nagpakita kay Maria Magdalena, na mula sa kanya'y pitong demonyo ang pinalayas niya. 


text:
 Siya'y lumabas at ibinalita sa mga naging kasama ni Jesus, samantalang sila'y nagluluksa at tumatangis. 


text:
 Pagkatapos ng mga ito ay nagpakita siya sa ibang anyo sa dalawa sa kanila noong sila'y naglalakad patungo sa bukid. 


text:
 At pagkatapos siya'y nagpakita sa labing-isa samantalang sila'y nakaupo sa hapagkainan; sila'y kanyang pinagsabihan dahil sa kawalan nila ng pananampalataya at katigasan ng puso, sapagkat hindi nila pinaniwalaan ang mga nakakita sa kanya pagkatapos na siya'y muling mabuhay. 


text:
 At sinabi niya sa kanila, "Humayo kayo sa buong sanlibutan, at inyong ipangaral ang ebanghelyo sa lahat ng nilikha. 


text:
 Ang sumasampalataya at mabautismuhan ay maliligtas; ngunit ang hindi sumasampalataya ay parurusahan. 


text:
 At ang mga tandang ito ay tataglayin ng mga nananampalataya: sa paggamit ng aking pangalan ay magpapalayas sila ng mga demonyo, magsasalita sila ng mga  bagong wika; 


text:
 sila'y hahawak ng mga ahas, at kung makainom sila ng bagay na nakamamatay, hindi ito makakasama sa kanila, ipapatong nila ang kanilang mga kamay sa mga maysakit, at sila'y gagaling." 


text:
 Kaya't ang Panginoong Jesus nga, pagkatapos na siya'y magsalita sa kanila ay iniakyat sa langit at lumuklok sa kanan ng Diyos. 


text:
 At humayo sila at nangaral sa lahat ng dako, habang gumagawang kasama nila ang Panginoon at pinatototohanan ang salita sa pamamagitan ng mga tandang kalakip nito.] 


text:
 Yamang marami ang nagsikap mag-ayos ng isang kasaysayan tungkol sa mga bagay na naganap sa gitna natin, 


text:
 ayon sa ipinaalam sa atin ng mga taong buhat sa pasimula ay mga saksing nakakita at mga tagapangaral ng salita, 


text:
 ay minabuti ko naman, pagkatapos na siyasating mabuti ang lahat ng mga pangyayari buhat sa pasimula, na sumulat ng isang maayos na salaysay para sa iyo, kagalang-galang na Teofilo, 


text:
 Nang panahon ni Haring Herodes ng Judea, may isang paring ang pangalan ay Zacarias, mula sa pangkat ni Abias. Ang naging asawa niya ay isa sa mga anak na babae ni Aaron na ang pangalan ay Elizabeth. 


text:
 Sila'y kapwa matuwid sa harapan ng Diyos, at nabubuhay na walang kapintasan ayon sa lahat ng mga utos at alituntunin ng Panginoon. 


text:
 ayon sa kaugalian ng mga pari, napili siya sa pamamagitan ng palabunutan na pumasok sa templo ng Panginoon at magsunog ng insenso. 


text:
 Nagpakita sa kanya ang isang anghel ng Panginoon na nakatayo sa gawing kanan ng dambana ng insenso. 


text:
 Subalit sinabi sa kanya ng anghel, "Huwag kang matakot, Zacarias, sapagkat pinakinggan ang panalangin mo at ang asawa mong si Elizabeth ay magsisilang sa iyo ng isang anak na lalaki at tatawagin mo siya sa pangalang Juan. 


text:
 Sapagkat siya'y magiging dakila sa harapan ng Panginoon, at hindi siya iinom ng alak o matapang na inumin. Siya'y mapupuno ng Espiritu Santo mula pa sa sinapupunan ng kanyang ina. 


text:
 Siya'y lalakad sa unahan niya sa espiritu at kapangyarihan ni Elias, upang papanumbalikin ang mga puso ng mga magulang sa kanilang mga anak, at ang mga suwail sa karunungan ng mga matuwid, upang ihanda ang isang bayang nakalaan sa Panginoon." 


text:
 Sinabi ni Zacarias sa anghel, "Paano ko malalamang gayon nga? Sapagkat ako ay matanda na at ang aking asawa ay puspos na ng mga araw." 


text:
 At sinagot siya ng anghel, "Ako si Gabriel na tumatayo sa harapan ng Diyos. Ako'y sinugo upang makipag-usap at ipahayag sa iyo itong magandang balita. 


text:
 Subalit ngayon, sapagkat hindi ka naniwala sa aking mga salita na magaganap sa kanilang kapanahunan, ikaw ay magiging pipi at di makapagsasalita, hanggang sa araw na mangyari ang mga bagay na ito." 


text:
 Samantala, hinihintay ng mga tao si Zacarias at nagtaka sila sa kanyang pagtatagal sa loob ng templo. 


text:
 Nang lumabas siya, hindi siya makapagsalita sa kanila. Inakala nila na siya'y nakakita ng isang pangitain sa templo. Siya'y nakipag-usap sa kanila sa pamamagitan ng mga hudyat, at siya'y nanatiling pipi. 


text:
 Pagkalipas ng mga araw na ito ay naglihi ang kanyang asawang si Elizabeth. Siya ay nagtago nang limang buwan, na nagsasabi, 


text:
 "Ganito ang ginawa ng Panginoon sa akin nang mga araw na ako'y kanyang bigyang-pansin upang alisin ang aking kahihiyan sa gitna ng mga tao." 


text:
 Nang ikaanim na buwan, sinugo ng Diyos ang anghel na si Gabriel sa isang bayan ng Galilea, na tinatawag na Nazaret, 


text:
 sa isang birheng nakatakdang ikasal sa isang lalaki, na ang pangalan ay Jose, mula sa sambahayan ni David. Ang pangalan ng birhen ay Maria. 


text:
 Lumapit ang anghel sa kanya, at sinabi, "Magalak ka, ikaw na pinagpala! Ang Panginoon ay sumasaiyo." 


text:
 Subalit siya'y lubhang naguluhan sa sinabing iyon at inisip niya sa kanyang sarili kung anong uri ng pagbati kaya ito. 


text:
 Sinabi sa kanya ng anghel, "Huwag kang matakot, Maria, sapagkat nakatagpo ka ng paglingap sa Diyos. 


text:
 At ngayon, maglilihi ka sa iyong sinapupunan at magsisilang ka ng isang anak na lalaki, at tatawagin mo siya sa pangalang Jesus. 


text:
 Siya'y magiging dakila at tatawaging Anak ng Kataas-taasan at ibibigay sa kanya ng Panginoong Diyos ang trono ng kanyang amang si David. 


text:
 Sinabi ni Maria sa anghel, "Paanong mangyayari ito, samantalang ako'y wala pang nakikilalang lalaki." 


text:
 At sumagot ang anghel sa kanya, "Bababa sa iyo ang Espiritu Santo at lililiman ka ng kapangyarihan ng Kataas-taasan. Kaya't ang batang banal ay tatawaging Anak ng Diyos. 


text:
 Si Elizabeth na iyong kamag-anak ay naglihi rin ng isang anak na lalaki, bagama't siya'y matanda na. Ito ang ikaanim na buwan niya, na dati'y tinatawag na baog. 


text:
 At sinabi ni Maria, "Narito ako na alipin ng Panginoon; mangyari sa akin ang ayon sa iyong salita." Pagkatapos, iniwan siya ng anghel. 


text:
 Nang mga araw na iyon ay tumindig si Maria at nagmadaling pumunta sa isang bayan ng Judea, sa lupaing maburol. 


text:
 Nang marinig ni Elizabeth ang bati ni Maria, gumalaw ang sanggol sa kanyang sinapupunan at napuno si Elizabeth ng Espiritu Santo. 


text:
 Sumigaw siya nang malakas at sinabi, "Pinagpala ka sa mga babae, at pinagpala ang bunga ng iyong sinapupunan! 


text:
 Sapagkat nang  ang tinig ng iyong pagbati ay aking nadinig, gumalaw sa tuwa ang sanggol sa aking sinapupunan. 


text:
 "Dinadakila ng aking kaluluwa ang Panginoon, at nagagalak ang aking espiritu sa Diyos na aking Tagapagligtas. 


text:
 Sapagkat nilingap niya ang abang kalagayan ng kanyang alipin. Sapagkat tiyak na mula ngayon ay tatawagin akong mapalad ng lahat ng salinlahi. 


text:
 Sapagkat siya na makapangyarihan ay gumawa para sa akin ng mga dakilang bagay at banal ang kanyang pangalan. 


text:
 Siya'y nagpakita ng lakas sa pamamagitan ng kanyang bisig; pinagwatak-watak niya ang mga palalo sa mga haka ng kanilang puso. 


text:
 Ibinaba niya ang mga makapangyarihan sa kanilang mga trono, at itinaas ang mga may abang kalagayan. 


text:
 Ang mga gutom ay binusog niya ng mabubuting bagay, at ang mayayaman ay pinaalis niya na walang dalang anuman. 


text:
 Nabalitaan ng kanyang mga kapitbahay at mga kamag-anak na nagpakita ang Panginoon ng dakilang awa sa kanya at sila'y nakigalak sa kanya. 


text:
 Nang ikawalong araw ay dumating sila upang tuliin ang sanggol. Siya'y tatawagin sana nila na Zacarias, ayon sa pangalan ng kanyang ama, 


text:
 Humingi siya ng isang sulatan at kanyang isinulat, "Ang kanyang pangalan ay Juan." At namangha silang lahat. 


text:
 Biglang nabuksan ang kanyang bibig, nakalaya ang kanyang dila, at siya'y nagsalita na pinupuri ang Diyos. 


text:
 Nagkaroon ng takot ang lahat ng nakatira sa palibot nila, at ang lahat ng mga bagay na ito ay pinag-usapan sa buong lupaing maburol ng Judea. 


text:
 Lahat ng mga nakarinig ay inilagay ang mga ito sa kanilang puso, na sinasabi, "Magiging ano nga kaya ang batang ito?" Sapagkat ang kamay ng Panginoon ay sumasakanya. 


text:
 "Purihin ang Panginoon, ang Diyos ng Israel, sapagkat kanyang dinalaw at tinubos ang kanyang bayan, 


text:
 na ipagkaloob sa atin, na tayong iniligtas mula sa kamay ng ating mga kaaway ay maglingkod sa kanya nang walang takot, 


text:
 At ikaw, anak, ay tatawaging propeta ng Kataas-taasan, sapagkat mauuna ka sa Panginoon upang ihanda ang kanyang mga daan; 


text:
 upang magbigay ng kaalaman ng kaligtasan sa kanyang bayan, sa pamamagitan ng pagpapatawad sa kanilang mga kasalanan, 


text:
 sa pamamagitan ng magiliw na habag ng ating Diyos, kapag ang pagbubukang-liwayway buhat sa itaas ay sumilay' sa atin, 


text:
 upang bigyang-liwanag ang mga nakaupo sa kadiliman at sa lilim ng kamatayan, upang patnubayan ang ating mga paa sa daan ng kapayapaan." 


text:
 Lumaki ang sanggol at lumakas sa espiritu. At siya ay nasa mga ilang hanggang sa araw ng kanyang pagpapakita sa Israel. 


text:
 Nang mga araw na iyon ay lumabas ang isang utos mula kay Augusto Cesar upang magpatala ang buong daigdig. 


text:
 Umahon din si Jose mula sa Galilea mula sa bayan ng Nazaret, patungo sa Judea, sa lunsod ni David, na tinatawag na Bethlehem, sapagkat siya'y mula sa sambahayan at lipi ni David, 


